
Le Prieuré de Sion — societate secretă fondată în 1099 
— este o organizaţie reală. În 1975, în cadrul Bibliotecii 
Naţionale din Paris au fost descoperite o serie de suluri de 
pergament, denumite apoi Les Dossiers Secrets, în care 
erau menţionate numele unor membri ai acestei 
organizaţii, printre care Sir Isaac Newton, Sandro Botticelli, 
Victor Hugo şi Leonardo da Vinci. 


Opus Dei este o congregaţie catolică de o pietate 
ferventă, recunoscută de Vatican, care a stârnit de curând 
controverse ca urmare a relatărilor despre utilizarea unor 
tehnici de coerciţie şi spălare a creierelor şi cu privire la o 
practică periculoasă cunoscută sub numele de „mortificare 
corporala”. În 2002, Opus Dei a finalizat construirea unui 
Sediu Central Naţional în valoare de 47 milioane de dolari, 
pe Lexington Avenue, la numărul 243, în New York. 

Toate operele de artă, obiectivele arhitecturale, 
documentele şi ritualurile secrete menţionate în această 
carte sunt reale. 


PROLOG 


Muzeul Luvru, Paris 
22.46 


Renumitul custode Jacques Saunière se împletici pe 
pardoseala Marii Galerii a muzeului. Se repezi la cel mai 
apropiat tablou pe care-l zări, un Caravaggio. Se prinse de 
rama aurită şi apoi bătrânul de şaptezeci şi şase de ani 
trase de ea până ce o desprinse de pe perete şi se prăbuşi 
cu pânza la piept. 

După cum anticipase, un grilaj de fier bubui în apropiere 
şi blocă intrarea în galerie. Parchetul se zgudui. Undeva, 
departe, o alarma începu să ţiuie. 

Custodele rămase întins pe jos o clipă, încercând să-şi 
recapete suflul şi să decidă ce are de făcut în continuare. 
„Sunt încă în viaţă.” Se trase într-o parte de sub pânză şi 
privi în jur, în căutarea unui loc în care să se ascundă. 

O voce răsună, cutremurător de aproape: 

— Nu mişca! 

În patru labe, custodele încremeni. Uşor, cu mişcări lente, 
îşi întoarse capul. 

La nici cinci metri distanţă, dincolo de poarta închisă, 
atacatorul — care avea o constituţie robustă, îl privea 
printre gratiile de fier. Era înalt şi lat, cu pielea albicioasă, 
de parcă ar fi fost a unei fantome, şi părul rar, alb şi el. 
Ochii lui aveau irisul roz şi pupila roşie-vineţie. Albinosul 
scoase un pistol din buzunar şi, printre barele de fier, îl 
îndreptă spre custode. 

— N-ar fi trebuit să fugi, spuse acesta cu un accent greu 
de identificat. Acum, spune-mi unde e! 

— Ţi-am spus deja, bâigui bătrânul şi îngenunche umil pe 
podea. Habar n-am despre ce vorbeşti! 

— Minţi! 

Omul îl privea fără să i se clintească un muşchi măcar; 
singura licărire de viaţă părea a fi sclipirea din ochii lui roşii. 

— Tu şi confrații tăi aveţi ceva ce nu vă aparţine, adăugă. 

Custodele simţi cum un val de adrenalină i se revarsă în 
vene. 

„Cum e posibil să ştie asta?” 

— lar în noaptea asta va reveni în mâinile posesorilor lui 
de drept. Spune-mi unde e ascuns, şi te las în viaţă. 

Albinosul îşi îndreptă arma spre ţeasta bătrânului: 

— E un secret pentru care merită să mori? 

Saunière abia mai putea respira. 

Matahala îşi lăsă puţin capul pe umăr, privind în lungul 
țevii, gata să tragă. 

Custodele îşi ridică mâinile în semn de apărare: 

— Aşteaptă... şopti el. iți voi spune tot ce vrei să ştii. 

Apoi rosti lent, cu grijă, cuvintele pe care le repetase de 
atâtea ori înainte, minciuna pe care o pregătise de mult... şi 
pe care se rugase să nu fie vreodată nevoit s-o spună. 

Când isprăvi de vorbit, atacatorul său zâmbi încântat. 

— Da. Este exact ceea ce mi-au spus şi ceilalţi. 

Saunière încremeni. Ceilalti? 

— l-am găsit şi pe ei, rânji Albinosul. Pe toţi trei. Tu mi-ai 
confirmat ce mi-au spus ei. 

„Nu se poate!” Adevărata identitate a custodelui, ca şi 
identitățile celor trei seneşali, era aproape la fel de sfântă 
ca şi secretul pe care îl păstrau. Acum Sauniere îşi dădu 
seama că, respectând procedura strictă, seneşalii îi 
serviseră individului aceeaşi minciuna înainte de a-şi găsi 
sfârşitul. Aşa cerea protocolul. 

Albinosul îşi aţinti din nou arma: 

— După ce vei muri, eu voi fi singurul care ştie adevărul. 

„Adevărul”. In aceeaşi fracțiune de secundă, Saunière îşi 
dădu seama cu oroare de realitate. „Dacă mor, adevărul va 
fi pierdut pentru totdeauna.” Instinctiv, sări într-o parte, 
încercând să se adăpostească. 

Arma bubui şi custodele simţi o arsura atunci când 
glonţul îi pătrunse în stomac. Căzu cu faţa în jos... 
chircindu-se de durere. Cu mişcări încete, se rostogoli şi îşi 
privi atacatorul printre gratii. 

Pistolul era îndreptat spre capul său. 

Îşi închise ochii. În mintea lui, frica se împletea cu 
regretul. 

Clicul secând al încărcătorului gol răsună de-a lungul 
galeriei. 

Saunière deschise ochii. _ 

Albinosul îşi cercetă arma, aproape amuzat. Işi duse 
mâna la buzunar, după un alt încărcător, dar păru că se 
răzgândeşte şi privi calm spre abdomenul custodelui: 

— Eu mi-am terminat treaba aici. 

Bătrânul se uită în jos şi văzu gaura pe care o lăsase 
glonţul în pânza albă a cămăşii. Era înconjurată de un inel 
sângeriu, la câţiva centimetri sub stern. Stomacul. Cu 
cruzime parcă, glonţul îi ratase inima. Ca veteran al 
războiului din Algeria, custodele ştia ce moarte lentă şi 
cumplită îl aştepta. Timp de cincisprezece minute, acizii din 
stomac i se vor scurge în cavitatea toracică, otrăvindu-l 
încetul cu încetul, din interior. 

— Durerea e un lucru bun, monsieur, spuse Albinosul, 
după care dispăru. 

Rămas singur acum, Jacques Saunière îşi îndreptă din 
nou privirea spre poarta de fier. Rămăsese captiv aici, 
înăuntru, iar uşile nu aveau să se deschidă decât după cel 
puţin douăzeci de minute. Până atunci însă, el va fi mort. 
Cu toate acestea, spaima care îi strângea inima era cu mult 
mai rea şi mai puternică decât frica de moarte. 

„Trebuie să transmit secretul.” 

Ridicând u-se cu greu în capul oaselor, gândul îi zbură 
spre cei trei confraţi ai săi, asasinați... la generaţiile 
dinaintea lor... la misiunea care le fusese încredinţată. 

„Un neîntrerupt lanţ al cunoaşterii.” 

lar acum brusc, în ciuda tuturor precauţiilor... în ciuda 
tuturor masurilor de prevedere... Jacques Saunière 
rămăsese unica verigă în viaţă, singurul păstrător al unuia 
dintre cele mai mari secrete care au existat vreodată. 

Deşi tremura, izbuti să se ridice în picioare. 

„Trebuie să găsesc o cale...” 

Era închis în Marea Galerie şi în lumea întreagă exista 
doar o singură persoană căreia îi putea preda ştafeta. 


6 


Sauniere privi în jur, la zidurile luxoasei sale închisori. Unele 
dintre cele mai cunoscute tablouri din lume păreau să-i 
surâdă, asemenea unor vechi şi dragi prieteni. 

Crispându-se de durere, îşi adună forţele şi se strădui să- 
şi limpezească mintea. Sarcina disperată de care trebuia să 
se achite urma să-i solicite — ştia bine acest lucru — 
fiecare secundă care-i mai rămăsese din viaţă. 


Robert Langdon se trezi cu greu. 

În întunericul din cameră suna un telefon — un sunet 
subţire, nefamiliar. Bâjbâi pe noptieră şi aprinse veioza. Işi 
miji ochii şi privi în jur: un luxos dormitor în stil renascentist 
cu mobilier Ludovic al XVI-lea, fresce şi un pat uriaş din 
mahon, cu baldachin. 

„Unde mama naibii sunt?!” 

Pe halatul de baie, agăţat de unul dintre stâlpii patului, 
erau brodate trei cuvinte: „HOTEL RITZ, PARIS”. 

Încet, ceața începea să se risipească. 

Ridica receptorul: 

— Alo? 

— Monsieur Langdon? spuse o voce de bărbat. Sper că 
nu v-am trezit! 

Buimac, căută ceasul de pe noptieră. Era 12.32. Noaptea. 
Nu dormise decât o oră, dar se simţea de parcă trecuse 
deja în lumea drepţilor. _ 

— Vă sun de la Recepție, monsieur. Imi cer scuze că vă 
deranjez, dar aveţi un oaspete. Insistă că este vorba despre 
o problemă urgentă. 

Încă nu reuşise să-şi revină de-a binelea. „Un oaspete?” 
Privirea îi căzu pe un fluturaş mototolit care se afla la 
capătul patului: 


„UNIVERSITATEA AMERICANĂ DIN PARIS 
are plăcerea de a vă oferi 

O SEARĂ CU ROBERT LANGDON, 
PROFESOR DE SIMBOLISTICĂ RELIGIOASĂ, 
HARVARD UNIVERSITY”. 


Langdon mormăi ceva ininteligibil. Conferinţa din seara 
asta — o prezentare însoţită de diapozitive despre 
simbolismul care se ascunde în structura Catedralei din 
Chartres — atinsese, probabil, câteva puncte sensibile în 

rândul publicului. Probabil că vreun specialist cucernicând îl 
urmărise şi voia să înceapă acum o dispută. 

— Regret, spuse în receptor, dar sunt foarte obosit şi... 

— Mais, monsieur, insistă recepţionerul, coborându-şi 
vocea până la nivelul unei şoapte presante: Oaspetele 
dumneavoastră este o persoană foarte importantă! 

Langdon nu se îndoia câtuşi de puţin. Cărţile lui despre 
pictura şi simbolistica religioasă îi aduseseră o nedorită 
celebritate în lumea artei, iar cu un an în urmă, implicarea 
sa într-un incident petrecut la Vatican şi puternic mediatizat 
îl propulsase în lumina reflectoarelor. De atunci, şirul 
pretinşilor istorici şi al specialiştilor autodeclaraţi care-i 
băteau la uşă părea a nu se mai sfârşi. 

— Dacă sunteţi amabil, spuse Langdon străduindu-se să 
păstreze un ton politicos, notaţi dumneavoastră numele şi 
numărul de telefon al respectivului domn şi comunicaţi-i că 
voi încerca să-l contactez înainte de a părăsi Parisul, marţi! 
Vă mulţumesc! 

Şi închise, înainte ca recepţionerul să mai apuce să 
spună ceva. 

Ridicând u-se în capul oaselor, se încruntă la broşura 
informativă destinată clienţilor, pe a cărei copertă scria 
mare: „DORMIŢI cA UN PRUNC ÎN ORAŞUL LUMINILOR. 
RELAXAŢI-VĂ LA RITZ, ÎN PARIS”. Îşi întoarse capul şi privi 
oglinda care acoperea aproape în întregime peretele de 
vizavi. Chipul care îl privea de acolo părea a fi al unui 
necunoscut — ridat şi obosit. 

„Chiar ai nevoie de o vacanţă, Robert!” 

Anul care trecuse îşi lăsase puternic amprenta asupra lui 
şi imaginea din oglindă o arăta perfect. Ochii lui, de un 
albastru viu de obicei, erau acum tulburi şi melancolici. 
Bărbia cu gropiţă la mijloc era acoperit de un început de 
barbă. În jurul tâmplelor, firele cărunte se înmulţiseră, 
începând să-i acopere părul des, aspru şi negru. Deşi 
colegele lui susțineau că firele argintii nu făceau decât să-i 
sporească aerul intelectual, el, unul, se cam îndoia... 

„Dacă m-ar vedea acum cei de la Boston Magazine...!” 

Luna trecută, spre iritarea lui, publicaţia îl situase în 
rândul celor mai interesante zece personalităţi ale oraşului 
— o onoare mai degrabă dubioasă, care-l transformase în 
ţinta ironiilor şi înţepăturilor din partea colegilor de la 
Harvard. In seara aceasta, la aproape cinci mii de kilometri 
de casă, articolul respectiv fusese dezgropat şi readus în 
actualitate pentru a-i bântui seminarul. 

— Doamnelor şi domnilor, rostise moderatoarea în faţa 
publicului care umpluse până la refuz Le Pavilion Dauphine, 
din cadrul Universităţii Americane din Paris. Oaspetele 
nostru din această seară nu mai are nevoie de nici o 
prezentare. Autor a numeroase cărţi, printre care 
Simbolistica sectelor secrete, Arta Illuminati şi Limbajul 
pierdut al ideogramelor, a scris totodată una dintre cele 
mai importante lucrări în domeniul iconologiei religioase — 
şi nu exagerez deloc spunând acest lucru; mulţi dintre 
dumneavoastră studiaţi la orele de curs după manualele 
sale. 

Studenţii din publicând încuviinţaseră entuziaşti. 

— Mă gândisem ca în această seară să-l prezint 
inspirându-mă din impresionanta sa autobiografie. Insă, 
continuase moderatoarea aruncând u-i o privire jucăuşă, o 
persoană din publicând mi-a oferit o sursă de inspiraţie 
mult mai... interesantă, dacă-i pot spune aşa. 

Şi scosese la vedere un exemplar din Boston Magazine. 

Langdon se crispase. „De unde mama naibii a făcut rost 
de chestia asta?” 

Moderatoarea începuse să citească fragmente din articol, 
iar el nu ştiuse cum să se afunde mai adâncând în fotoliul 
pe care stătea. După treizeci de secunde, publicul râdea, 
iar femeia nu dădea semne că ar vrea să se oprească. 

— lar refuzul domnului Langdon de a vorbi despre 
neobişnuitul rol pe care l-a jucat anul trecut, în Conclavul 
de la Vatican, i-a adus noi puncte în clasamentul celor mai 
interesante personalităţi. Ce ziceţi, doriţi să aflaţi şi alte 
amănunte? 

Publicul aplaudase. 

„S-O oprească cineva!” se rugase el atunci când femeia 
începuse să citească din nou. 

„— Deşi profesorul Langdon ar putea fi considerat o 
frumuseţe mai puţin izbitoare decât unii dintre laureaţii 
noştri mai tineri, acest universitar de patruzeci şi... de ani 
are în mod cert o alură de intelectual rasat. Prestanţa îi 
este subliniată de o voce baritonală, neobişnuit de joasă, pe 
care studentele sale o descriu ca fiind «ciocolată pentru 
urechi>.” 

Sala izbucnise în râsete. 

Langdon se silise să afişeze un zâmbet stânjenit. Ştia ce 
urmează — o frază ridicolă despre „Harrison Ford în sacou 
Harris” — şi, fiindcă în această seară crezuse că poate 
îmbrăca iarăşi în siguranţă sacoul respectiv şi puloverul pe 
gât marca Burberry, se hotărâse că trebuie să treacă la 
acţiune: 

— Mulţumesc, Monique, îi spusese el şi, ridicându-se 
brusc, o invitase elegant să coboare de pe podium. Boston 
Magazine are un gust prea pronunţat pentru ficţiune. 

Apoi se întorsese spre publicând cu un oftat din adâncul 
pieptului: 

— lar dacă aflu care dintre dumneavoastră i-a oferit 
articolul acela, deportarea vă aşteaptă! 

Oamenii izbucniseră din nou în râs. 

— Ei bine, prieteni, după cum ştiţi, în această seară vom 
vorbi despre puterea simbolurilor... 

Ţărâitul subţire al telefonului se auzi iarăşi în întuneric. 
Scrâşnind un „de necrezut” printre dinţi, Langdon ridică 
receptorul: 

— Da? 

Aşa cum bănuise, era tot recepţionerul: 

— Domnule Langdon, vă rog să mă scuzaţi. V-am sunat 
pentru a vă informa că oaspetele acela se îndreaptă chiar 
acum spre camera dumneavoastră. Am crezut de cuviinţă 
că e bine vă anunţ. 

Profesorul se trezise de-a binelea: 

— Aţi trimis pe cineva spre camera mea?! 

— Îmi cer scuze, monsieur, dar o persoană de acest 
rang... nu-mi pot asuma autoritatea de a-i interzice să vină. 

— Dar cine este omul acesta? 

Recepţionerul închisese însă. 

Aproape în aceeaşi clipă, în uşă se auzi o bătaie 
nerăbdătoare. 

Nu foarte în largul lui, Langdon cobori din pat; tălpile i se 
înfundară în mocheta groasă de pe podea. Işi trase halatul 
de baie pe umeri şi se apropie de uşă. 

— Cine e? 

— Domnule Langdon! Trebuie să vorbesc cu 
dumneavoastră! 

Engleza individului avea un accent puternic, ca un lătrat 
dur şi autoritar. 

— Sunt locotenentul Jérôme Collet. Direction Centrale 
Police Judiciaire. 

„Poliţia Judiciară?!” Langdon rămase o clipă tăcut; ştia că 
DCPJ era corespondentul francez al FBl-ului din Statele 
Unite. 

Fără a ridica lanţul de siguranţă, întredeschise uşa doi 
centimetri. Chipul care îl privea de dincolo de prag era 
îngust şi palid. Bărbatul părea extrem de slab şi purta 
oficiala uniformă albastră: 

— Pot să intru? 

Langdon ezită, simțindu-se nesigur sub privirile şterse ale 
celuilalt: 

— Despre ce este vorba? 

— Mon capitaine are nevoie de experiența 
dumneavoastră profesională într-o problemă personală. 

— Acum? bâigui profesorul. E trecut de miezul nopții! 

— Greşesc dacă spun că în această seară aveaţi 
programată o întrevedere cu directorul Muzeului Luvru? 

Dintr-o dată, Langdon simţi o uşoară nelinişte. Avusese, 
într-adevăr, stabilită o întâlnire cu apreciatul custode după 
seminarul din această seară, dar Saunière nu îşi făcuse 
apariţia. 

— Nu, nu greşiţi. De unde ştiţi dumneavoastră acest 
lucru? 

— Am găsit numele dumneavoastră în agenda domniei 
sale! 

— Sper că nu s-a întâmplat nimic grav. 

Agentul oftă greu şi-i întinse prin uşă o fotografie. 

Când văzu imaginea, Langdon încremeni. 

— Fotografia aceasta a fost făcută acum mai puţin de o 
oră. În interiorul Muzeului Luvru. 

Fără a-şi dezlipi ochi de la imagine, profesorul simţi cum 
repulsia iniţială i se transformă într-o bruscă revărsare de 
mânie: 

— Cine a făcut asta?! 

— Sperăm că dumneavoastră ne veţi ajuta să răspundem 
la această întrebare, ţinând seama de cunoştinţele pe care 
le aveţi în domeniul simbolisticii şi de programata 
dumneavoastră întrevedere cu domnia sa. 

Langdon se holbă la fotografie, cu oroare, dar şi cu 
teamă. Imaginea era cumplită şi extrem de bizară, deşi îi 
dădea impresia unui dejă-vu. Acum mai bine de un an, 
primise o altă fotografie, a unui alt cadavru, şi o solicitare 
similară. Douăzeci şi patru de ore mai târziu, era cât pe ce 
să-şi piardă viaţa la Vatican. Fotografia asta nu semăna 
deloc cu cea de atunci şi totuşi, ceva anume, în acest sce- 
nariu, părea ciudat de familiar. 

Agentul se uită la ceas: 

— Mon capitaine ne aşteaptă, monsieur! 

Profesorul abia dacă îl auzi; nu putea să-şi desprindă 
privirea de pe fotografie. 

— Simbolul de aici... şi modul în care trupul lui este atât 
de straniu... 

— Poziţionat? îi sugeră agentul. 

Langdon încuviinţă, înfiorat: 

— Nu-mi imaginez cine ar fi putut să facă aşa ceva! 

Agentul îl fixă încruntat: 

— Nu aţi înţeles, domnule Langdon. Ceea ce vedeţi în 
această fotografie... monsieur Saunière însuşi şi-a făcut 
asta. 

Undeva, la un kilometru şi ceva depărtare, individul 
albinos pe nume Silas trecu de poarta luxoasei clădiri de pe 
Rue La Bruyere şchiopătând. Brâul ci;/ice! cu ţepi pe care îl 
purta în jurul coapsei îi intra în carne, şi totuşi sufletul lui 
era luminat de bucuria de a-L sluji pe Dumnezeu. 

„Durerea e un lucru bun.” 

Ochii lui roşii cercetară holul de la intrare. Pustiu. Urcă 
scările în tăcere, cu grijă, să nu-i trezească pe fraţi. Uşa 
dormitorului lui era deschisă; încuietorile erau interzise aici. 
Intră şi închise uşa după el. 

Camera avea un aer spartan — podea de scânduri, un 
dulap din lemn de brad şi, în colţ, o saltea învelită în pânză 
de cort, care-i servea drept pat. Săptămâna aceasta era 
oaspete aici, dar în trecut, timp de mulţi ani, fusese 
binecuvântat cu un sanctuar similar în New York. 

„Domnul mi-a oferit un adăpost şi un scop în viaţă.” 

In aceasta seară, în sfârşit, Silas era convins că a început 
să-şi mai plătească din datorii. Grăbindu-se spre dulap, 
scotoci după telefonul mobil ascuns în sertarul de jos şi 
formă un număr. 

— Da? răspunse vocea unui bărbat. 

— Învăţătorule, m-am întors! 

— Vorbeşte! îi ceru vocea, care părea mulţumită că-l 
aude. 

— Toţi patru sunt morţi. Cei trei seneşali şi... însuşi 
Marele Maestru. 

Urmă o scurtă pauză, ca pentru o mică rugăciune: 

— Şi presupun că ai obţinut informaţia aceea. 

— Toţi patru au spus acelaşi lucru. Independent unii de 
alţii. 

— Şi i-ai crezut? 


1 Cilice (engl.), din grecescul kilikion — o țesătură de păr aspru din 
care, în Evul Mediu, se făceau nişte cămăşi pe care călugării catolici le 
purtau pe sub veşminte, pentru a-şi mortifica trupul 

— Asemănarea e prea mare pentru a fi doar o simplă 
coincidenţă. 

Un uşor gâfâit entuziast se auzi în receptor: 

— Excelent! Mi-a fost teamă că reputata lor discreţie s-ar 
putea adeveri. 

— Perspectiva morţii este o motivaţie puternică. 

— Aşa deci, acum spune-mi ceea ce trebuie să aflu. 

Silas ştia că informaţia pe care o smulsese de la 
victimele sale avea să constituie un şoc: 

— Învăţătorule, toţi patru au confirmat existenţa unei clef 
de voûte... legendara „Cheie de boltă”. 

Auzi în receptor uşorul icnet provocat de surpriză şi 
aproape că şi simţi exaltarea Invăţătorului: 

— Cheia de bolta... Exact aşa cum am bănuit şi noi. 

Străvechile tradiţii spuneau că frăţia crease o hartă în 
piatră — /a clef de voûte, „cheia de boltă” — o tăbliță 
gravată ce dezvăluia locul în care se păstra, în mare taină, 
cel mai de seamă secret al... o informaţie atât de 
importantă, cu o asemenea forţă, încât constituia însuşi 
temeiul existenţei confreriei. 

— Când vom avea cheia de boltă, spuse Învățătorul, vom 
mai avea doar un singur pas de făcut. 

— Suntem chiar mai aproape decât vă închipuiţi. Cheia 
de boltă se află aici, în Paris. 

— În Paris? Incredibil! E mult prea frumos ca să fie 
adevărat! 

Silas îi povesti evenimentele din acea seară: cum toate 
cele patru victime, în clipa dinaintea morţii, încercaseră cu 
disperare să-şi găsească salvarea vieţii lor păcătoase, 
dezvăluindu-i secretul. Fiecare îi spusese exact acelaşi 
lucru: cheia de boltă era ascunsă în mod ingenios, într-un 
loc exact din interiorul uneia dintre cele mai vechi biserici 
din Paris — L'Eglise de Saint-Sulpice. 

— Într-o Casă a Domnului! exclamă Învățătorul. Cum îşi 
mai bat joc de noi! 

— Aşa cum au făcut-o vreme de secole! 

Învățătorul tăcu pentru o clipă, de parcă se aştepta să fie 
pătruns de acest triumf. Intr-un sfârşit, vocea lui se auzi din 
nou în receptor: 

— Silas, ai făcut o faptă bună în ochii Domnului. Secole 
de-a rândul am aşteptat acest moment. Acum trebuie să-mi 
aduci tăbliţa. Imediat. În seara asta. Înţelegi care este miza! 

Silas ştia că miza pusă în joc e inestimabilă şi totuşi ceea 
ce-i ceruse Învățătorul îi părea imposibil. 

— Dar biserica aceea e o fortăreață! Mai cu seamă pe 
vreme de noapte. Cum voi putea intra? 

Cu tonul încrezător al unui om extrem de influent, 
Învățătorul îi explică tot ce trebuia să facă. 


Când închise telefonul, Silas deborda de entuziasm şi de 
nerăbdare. 

„O oră”, îşi spuse, mulţumit că Învățătorul îi lăsase timp 
suficient pentru penitenţa necesară înainte de a pătrunde 
într-un lăcaş al Domnului. „Trebuie să-mi curăţ sufletul de 
păcatele zilei de azi.” Păcatele acelea avuseseră însă un 
scop sfânt. Acte de nimicire a duşmanilor lui Dumnezeu 
fuseseră comise timp de secole de-a rândul; cu siguranţă îi 
vor fi iertate! 

Şi totuşi, Silas ştia că mântuirea cere sacrificii. 

După ce-şi scoase toate hainele, îngenunche în mijlocul 
camerei şi examină brâul cilice care-i încingea coapsa. Toţi 
adevărații urmaşi ai Căii purtau acest adevărat instrument 
de tortură — un brâu dintr-o țesătură bătută cu spini 
metalici ascuţiţi, care pătrundeau în carne, ca un memento 
continuu al suferințelor îndurate de lisus. În plus, durerea 
provocată de cilice potolea poftele cărnii. 

Deşi purtase deja brâul mai mult decât cele două ore 
impuse zilnic, Silas ştia că astăzi nu era o zi obişnuită, aşa 
că mai strânse catarama cu încă o gaură, schimonosindu-se 
atunci când ghearele metalice îi muşcară mai adâncând din 
carne. Răsuflă adâncând şi savură ritualul purificator. 

„Durerea este un lucru bun”, şopti, repetând mantra 
sacră a părintelui Josemaría Escrivá — Învățătorul tuturor 

Învăţătorilor. Deşi se stinsese în 1975, înţelepciunea lui era 
încă vie în cuvintele pe care le repetau de mii de adepţi 
credincioşi din lumea întreagă, pe când îngenuncheau şi 
practicau ritualul sacru numit „mortificare corporală”. 

Silas îşi îndreptă apoi atenţia asupra unei frânghii groase, 
cu noduri, care aştepta încolăcită lângă el. „Disciplina”. 
Nodurile ei erau mânjite cu sânge închegat. Nerăbdător să 
simtă iar efectele purificatoare ale suferinţei fizice, 
Albinosul rosti o rugăciune scurtă. Apoi înşfăcă un capăt al 
frânghiei, închise ochii şi se izbi cu ea peste umăr, simțind 
cum nodurile îi zdrelescând carnea de pe spinare. Incă o 
dată. Apoi iar şi iar. 

Castigo corpus meum. 

Într-un târziu, simţi cum sângele începe să curgă. 

Aerul răcoros de aprilie şuiera pe fereastra deschisă, în 
vreme ce automobilul Citroën ZX trecu în viteză pe lângă 
Operă şi traversa Place Vendôme. Pe scaunul din dreapta, 
Robert Langdon încerca să-şi pună ordine în gânduri. Duşul 
rapid şi faptul că avusese timp să se radă îi conferiseră o 
înfăţişare prezentabilă, dar nu-l liniştiseră deloc. Imaginea 
înspăimântătoare a cadavrului îi rămăsese întipărită în 
minte. 

„Jacques Saunière e mort!” 

Moartea custodelui nu putea decât să-i stârnească un 
regret intens. În ciuda reputației sale de om retras, 
Saunière fusese unanim apreciat pentru cunoştinţele lui şi 
pentru devotamentul cu care se dedicase artei. Cărţile sale 
despre codurile secrete ascunse în picturile lui Poussin şi 
Teniers erau unele dintre cele pe care Langdon le cita cel 
mai des la orele de curs. Aşteptase cu nerăbdare întreve- 
derea care ar fi trebuit să aibă loc în acea seară, iar 
absenţa custodelui era pentru el o dezamăgire profundă. 

Fotografia cadavrului îi reveni în minte. „Chiar a putut 
Jacques Saunière să-şi facă asta?!” Langdon întoarse capul 
şi privi pe fereastră, încercând să alunge imaginea aceea 
de coşmar. 

Afară, oraşul se pregătea de culcare — vânzătorii stradali 
îşi puneau la adăpost cărucioarele cu amandes glasate, 
îngrijitorii aşezau sacii cu gunoi la marginea trotuarului, un 
cuplu de îndrăgostiţi îmbrăţişaţi savura aerul rece al nopţii 
înmiresmate de iasomie. Citroenul străbătea în viteză 
agitația nocturnă, cu sirena în funcţiune. 

— Le capitaine s-a bucurat când a aflat că n-aţi părăsit 
încă Parisul, spuse agentul, vorbind pentru prima dată după 
ce plecaseră de la hotel. O coincidenţă fericită! 

Langdon nu se simţea câtuşi de puţin fericit, iar 
coincidenţa era o noţiune în care nu credea. După o viaţă 
dedicată studiului şi analizei conexiunilor ascunse dintre 

diferitele simboluri şi ideologii, Langdon considera că lumea 
nu e altceva decât o nesfârşită reţea de stări şi evenimente 
profund conectate. „Conexiunile sunt adesea invizibile”, 
obişnuia el să le explice studenţilor, „dar ele există 
întodeauna, ascunse chiar sub suprafaţă.” 

— Presupun, rosti el cu voce tare, că de la Universitatea 
Americană din Paris aţi aflat unde stau. 

Locotenentul clătină din cap, negând: 

— De la Interpol. 

„Interpol! Fireşte!” Uitase că obiceiul, aparent nevinovat, 
al tuturor hotelurilor europene de a solicita paşaportul la 
cazare era mult mai mult decât o simplă formalitate, fiind 
un fapt impus de lege. La orice oră din zi şi din noapte, pe 
întregul teritoriu al Europei, Interpolul ştia exact cine şi 
unde doarme. Localizarea lui la Hotelul Ritz fusese o 
chestiune de câteva secunde. 

Automobilul se îndrepta spre sudul oraşului şi, curând, în 
dreapta apăru silueta luminată a Turnului Eiffel. Când îl 
zări, Langdon îşi aminti de Vittoria şi de promisiunea pe 
care i-o făcuse, mai în glumă, mai în serios, acum un an, că 
la fiecare şase luni se vor întâlni într-un alt loc romantic de 
pe glob. „Turnul Eiffel, presupuse el, n-ar fi putut lipsi de pe 
listă.” Din păcate însă, ultimul sărut fusese pe unul dintre 
aglomeratele şi zgomotoasele aeroporturi din Roma, cu mai 
bine de un an în urmă. 

— Aţi urcat pe Ea? întrebă bruscând agentul. 

Langdon îl străfulgeră cu privirea, convins că înţelesese 
greşit: 

— Poftim? 

— E minunată, nu-i aşa? continuă locotenentul, arătând 
cu mâna prin parbriz spre Turnul Eiffel. Aţi urcat pe Ea? 

Profesorul îşi arcui sprâncenele: 

— Nu, n-am urcat în turn. 

— Este simbolul Franţei. Mie mi se pare perfectă! 

Langdon clătină din cap, absent. Cei care studiau 
simbolistica remarcaseră adesea că francezii — un popor 
renumit pentru liderii complexaţi, mărunți şi efeminaţi ca 
Napoleon şi Pepin cel Scurt — nici n-ar fi putut să aleagă un 

simbol naţional mai potrivit decât un falus de trei sute de 
metri înălţime, pe care îl alintau „Ea”. 

Când ajunseră la intersecţia cu Rue de Rivoli, semaforul 
arăta culoarea roşie, dar maşina nu opri. Fără să reducă 
deloc viteza, pătrunse pe Rue Castiglione — o străduţă 
flancată de copaci care constituia intrarea dinspre nord a 
celebrelor Jardins des Tuileries — un fel de Central Park al 
Parisului. Majoritatea turiştilor credeau, în mod greşit, că 
numele provine de la miile de lalele care înfloresc pe aleile 
parcului, dar Langdon ştia că Tuileries aminteşte, de fapt, 
de ceva mult mai prozaic. Pe locul actualelor grădini se afla 
iniţial o enormă şi murdară carieră din care parizienii 
extrăgeau argila folosită la fabricarea celebrelor olane roşii 
ale oraşului — /es tuiles. 

Când intrară în parcul pustiu, şoferul opri sirena. Langdon 
răsuflă adâncând şi savură liniştea bine venită. Fasciculul 
alburiu al farurilor cu halogen lumina drumul pietruit, iar 
sfârâitul monoton al pneurilor intona parcă un imn hipnotic. 
Pentru Langdon, Jardins des Tuileries reprezentaseră 
întotdeauna un pământ sacru. Acesta a fost locul în care 
experimentase Claude Monet noi forme şi culori, dând 
naştere curentului impresionist. In noaptea aceasta însă, 
parcul părea să aibă o aură stranie şi rău prevestitoare. 

Citro&nul viră la stânga, pe aleea centrală a grădinii. Coti 
în jurul unui heleşteu circular şi apucă pe o alee 
întunecoasă. La capătul ei se zărea ieşirea din Tuileries, 
marcată de un uriaş arcând de piatră. 

Arc du Carrousel. 

În ciuda ritualurilor orgiastice petrecute odinioară aici, 
împătimiţii de artă preţuiau arcul dintr-un cu totul alt motiv. 
De pe esplanada de la capătul Grădinilor, privirile puteau 
cuprinde patru dintre cele mai faimoase muzee de artă din 
lume... câte unul către fiecare punct cardinal. 

În dreapta, dincolo de cursul Senei şi de Quai Voltaire, se 
zărea faţada iluminată a unei foste gări, azi, celebrul Musée 
d'Orsay. Spre stânga se vedeau ultimele niveluri ale 
ultramodernului Centru Georges-Pompidou, care găzduia Le 
Musée national d'Art Moderne. În spate, fără a privi, 

Langdon ştia că se înalţă anticul obelisc al lui Ramses, 
marcând Galerie Nationale du Jeu de Paume. 

lar drept în faţă, prin arcul de piatră, se zărea 
monumentalul palat renascentist care adăpostea azi cel 
mai celebru muzeu de artă din lume. 

Muzeul Luvru! 

Langdon simţi un fior de admiraţie care îi era deja 
familiar fiindcă îl avea ori de câte ori încerca, în zadar, să 
cuprindă cu privirea uriaşul edificiu. Dincolo de o piaţă 
vastă, faţada impunătoare a Luvrului se profila pe cerul 
Parisului aidoma unei fortărețe. Având forma unei potcoave 
imense, Luvrul era cea mai lungă clădire din Europa, 
acoperind o suprafaţă cât trei Turnuri Eiffel puse cap la cap. 
Nici măcar uriaşa întindere a esplanadei dintre cele două 
aripi ale muzeului nu putea ştirbi ceva din măreţia fațadei. 
Langdon făcuse o dată turul întregii clădiri, străbătând 
incredibila distanţă de aproape cinci kilometri. 

În ciuda celor cinci săptămâni — cât se estima că ar fi 
necesar pentru a putea admira cele 65 300 de opere de 
artă găzduite de muzeu — majoritatea turiştilor preferau un 
tur „prescurtat” — o alergătură prin sălile muzeului, cu trei 
opriri la piesele de rezistenţă: Mona Lisa, Venus din Milo şi 
Victoria din Samotrace. Art Buchwald se lăudase chiar că 
izbutise să le vadă pe toate trei în cinci minute şi cincizeci 
şi şase de secunde. 

Locotenentul duse la gură o mică staţie de emisie- 
recepţie şi rosti într-o franceză repezită: 

— Monsieur Langdon est arrivé! Deux minutes! 

O confirmare de nedesluşit se auzi din maşinărie. 

Agentul închise staţia şi se întoarse spre Langdon: 

— Le captaine vă aşteaptă la intrarea principală. 

Apoi, ignorând semnele care interziceau accesul auto în 
piaţă, acceleră. Intrarea principală în muzeu se putea 
vedea deja înălțându-se semeaţă în depărtare, încadrată de 
şapte bazine triunghiulare din care ţâşneau jeturile 
iluminate ale artezienelor. 

La Pyramide! 

Noua intrare în Muzeul Luvru devenise aproape tot atât 
de celebră ca muzeul însuşi. Controversata şi ultramoderna 
piramidă de sticlă proiectată de arhitectul american de 
origine chineză, I.M. Pei stârnea încă şi astăzi furia 
tradiţionaliştilor, care considerau că adaosul distrugea 
demnitatea renascentistă a palatului. Pentru Goethe, 
arhitectura era muzica încremenită, iar criticii lui Pei 
descriau piramida ca pe un scârţâit de cretă pe tabla de 
scris. Progresiştii însă considerau structura transparentă, 
înaltă de douăzeci şi doi de metri, o îmbinare sinergică a 
vechilor structuri cu metodele modeme — o legătură 
simbolică între vechi şi nou, care armoniza Luvrul cu 
realităţile noului mileniu. 

— Vă place piramida noastră? întrebă locotenentul. 

Langdon se încruntă. „Francezii au o plăcere nebună să-i 
întrebe chestia asta pe americani”, îşi spuse. Intrebarea era 
cu două tăişuri, desigur. Dacă recunoşteai că îţi place 
piramida, erai taxat drept un american lipsit de gust, iar 
dacă îţi exprimai antipatia era o insultă adusă la adresa 
francezilor. 

— Mitterand a fost un om îndrăzneţ, îi răspunse în cele 
din urmă, cu abilitate. 

Se spunea că fostul preşedinte al Franţei, sub patronajul 
căruia fusese ridicată piramida, suferea de un „complex al 
faraonilor”. Unicul responsabil al amplasării unei serii 
întregi de obeliscuri şi alte artefacte egiptene în Paris, 
Mitterand avusese pentru cultura egipteană o pasiune atât 
de devoratoare, încât francezii îl numeau încă şi astăzi 
„Sfinxul”. 

— Cum se numeşte căpitanul dumneavoastră? întrebă 
Langdon, ca să schimbe subiectul. 

— Bezu Fache, îi răspunse şoferul, în timp ce se apropiau 
de intrare. Noi îi spunem Le Taureau. 

Langdon îi aruncă o privire mirată, întrebându-se dacă 
toţi francezii or fi având asemenea misterioase porecle 
animaliere. 

— Îi spuneţi căpitanului dumneavoastră „Taurul”? 

Locotenentul îşi arcui sprâncenele: 

— Franceza dumneavoastră este mai bună decât vreţi să 
recunoaşteţi, monsieur Langdon. 

„Franceza mea e de doi bani, dar la iconografia zodiacală 
mă pricep bine.” Taurus însemna clar „taur”; la urma 
urmei, astrologia este un limbaj universal. 

Locotenentul opri motorul şi-i arătă, printre două fântâni, 
o uşă pe una dintre feţele piramidei: 

— Acolo este intrarea. Succes, monsieur! 

— Nu mă însoţiţi? 

— Mi s-a ordonat să vă conducând doar până aici; mă 
aşteaptă alte Îndatoriri. 

Langdon oftă şi cobori. „Vă priveşte; e treaba voastră, nu 
a mea.” 

Agentul porni motorul şi demară. 

Rămas singur, profesorul îşi dădu seama că îi era foarte 
uşor să se răzgândească: putea să iasă în stradă, să ia un 
taxi şi să se întoarcă la hotel să-şi continue somnul. Dar 
ceva îi spunea că, probabil, n-ar fi fost o idee tocmai bună. 

In timp ce se apropia de fântânile înconjurate parcă de o 
bură fină, avu dintr-o dată ciudata impresie că trece un 
prag imaginar, spre o altă lume. Atmosfera ireală, ca devis, 
a nopţii îl învăluia din nou. Cu numai douăzeci de minute în 
urmă, dormea dus în camera lui de la hotel; acum şedea în 
faţa unei piramide transparente construite de „Sfinx" şi 
aştepta un poliţist căruia i se spunea „Taurul”. 

„Sunt prizonier într-un tablou de Salvador Dali”, îşi spuse. 

Ajunse în faţa intrării principale — o uriaşă uşă rotativă. 
Holul ce se zărea dincolo de ea era pustiu şi slab iluminat. 

„Să bat la uşă oare?” 

Se întrebă dacă vreunul dintre străluciţii egiptologi de la 
Harvard ciocănise vreodată la intrarea într-o piramidă, 
aşteptând să i se răspundă. Ridică mâna pentru a bate în 
sticlă, dar, din semiîntunericul de dincolo, se ivi o siluetă 
care urca scara elicoidală. Era un bărbat brunet, foarte 
voinic, ce amintea de un neanderthalian, îmbrăcat într-un 
costum negru la două rânduri care se chinuia parcă să îi 
cuprindă umerii laţi. Avea picioare scurte şi robuste, ce-i 
confereau atunci când mergea un aer plin de forţă şi de 

autoritate. Vorbea la un telefon mobil, dar încheie discuţia 
când ajunse la uşă şi-i făcu lui Langdon semn să intre: 

— Sunt Bezu Fache, îl înştiinţă imediat ce trecu pragul. 
Căpitan în DCPJ. 

Glasul i se potrivea perfect cu înfăţişarea — un huruit 
gutural ca trosnetul ameninţător al unei furtuni care se 
apropie. 

Profesorul îi întinse mâna: 

— Robert Langdon. 

Palma uriaşă a căpitanului se înfăşură în jurul degetelor 
sale, cu o forţă care i le strivi aproape: 

— Am văzut fotografia. Agentul dumneavoastră mi-a 
spus că Jacques Sauniere însuşi şi-a făcut... 

— Domnule Langdon, îl întrerupse Bezu Fache fixându-l 
cu ochii săi ca de abanos, ce aţi văzut dumneavoastră în 
fotografie nu este decât începutul. 

Căpitanul Bezu Fache mergea ca un taur furios, cu umerii 
săi laţi traşi spre spate şi bărbia bine înfiptă în piept. Părul 
negru, pe care îşi dăduse din belşug cu gel, îi lucea lins 
spre creştet, evidenţiindu-i nasul ca un cioc de vultur ce 
părea să-i ţâşnească dintre arcadele proeminente şi-l 
preceda parcă în mers aidoma provei unui vas de război. 
Ochii negri ca tăciunele păreau să ardă pământul din faţa 
lui, radiind o limpezime tăioasă ce nu-i dezminţea reputaţia 
de inflexibilă severitate în toate privinţele. 

Langdon îl urmă pe celebra scară de marmură ce cobora 
spre atriumul de sub piramida de sticlă. În drum, trecură pe 
lângă doi reprezentanţi ai Poliţiei Judiciare înarmaţi cu 
mitraliere. Mesajul era clar: nimeni nu intră şi nu iese de 
aici fără binecuvântarea căpitanului Fache. 

Când coborau, Langdon simţi un tremur familiar. 
Prezenţa lui Fache putea fi catalogată oricum, numai 
primitoare, nu, şi la acea oră, Luvrul însuşi avea un aer 
aproape mortuar. Scara, aidoma unei săli de teatru în 
timpul  reprezentaţiilor, era luminată de mici spoturi 
încastrate în fiecare treaptă. Profesorul îşi auzea ecoul 
paşilor reverberând în sticla de deasupra. Privi în sus şi, 
dincolo de acoperişul transparent, zări jeturile de apă ale 
fântânilor. 

— Vă place? îl întrebă Fache, făcând un semn în sus cu 
bărbia sa pătrată. 

Langdon oftă, prea obosit pentru astfel de jocuri: 

— Da, piramida dumneavoastră este magnifică. 

— O cicatrice pe faţa Parisului! 

„Una la mâna!” îşi spuse profesorul; cu siguranţă, gazda 
lui era un tip greu de mulţumit. Oare Bezu Fache avea 
habar că piramida aceasta fusese construită, la cererea 
expresă a preşedintelui Mitterand, din exact 666 de panouri 
de sticlă — o solicitare bizară, care a fost mereu obiectul 

unei controverse pentru fanii conspiraţiilor, care pretindeau 
că 666 este numărul Satanei. 

Profesorul hotărî că ar fi mai bine să nu mai deschidă 
însă acest subiect. 

Pe măsură ce coborau tot mai mult, vasta deschidere de 
jos apăru treptat din întuneric. Aflat la şaptesprezece metri 
în subteran, holul de curând construit al Luvrului se 
întindea în faţa lor aidoma unei grote imense. Decorat cu 
marmură bej, pentru a se armoniza cu faţada de culoarea 
mierii, holul era, de obicei, un furnicar de turişti, învăluit în 
lumina soarelui. Acum însă, era pustiu şi întunecat, 
atmosfera era îngheţată, de criptă. 

— Dar personalul care asigură în mod obişnuit paza 
muzeului? întrebă Langdon. 

— En quarantaine, replică Fache, de parcă profesorul ar fi 
pus la îndoială capacitatea subordonaţilor săi. Evident, în 
seara asta aici a pătruns cineva care nu trebuia s-o facă. 
Toţi paznicii de noapte se află acum în Aripa Sully, pentru 
interogatoriu. Pentru moment agenţii mei se ocupă de 
securitatea muzeului. 

Langdon încuviinţă, mergând repede pentru a ţine pasul 
cu căpitanul. 

— Cât de bine îl cunoşteaţi pe Jacques Saunière? îl 
întrebă căpitanul. 

— De fapt, nu-l cunoşteam deloc. Nu l-am întâlnit 
niciodată. 

Fache păru surprins: 

— În seara aceasta urma să vă vedeţi pentru prima dată? 

— Da. Trebuia să ne întâlnim la recepţia care a avut loc 
la Universitatea Americană, după conferinţa pe care am 
tinut-o, însă domnia sa nu a apărut. 

Fache mâzgăli ceva într-un carneţel. În timp ce mergea, 
Langdon zări şi cea de-a doua piramidă a Luvrului, mai 
puţin cunoscută decât prima: La Pyramide Inversee — un 
uriaş pinten de sticlă cu vârful în jos, ce cobora din plafon 
ca o stalactită. Fache îl îndrumă pe un şir scurt de trepte 
care duceau spre intrarea arcuita într-un tunel deasupra 

căruia era scris: „DENON”. Aripa Denon era cea mai 
cunoscută dintre cele trei secţiuni principale ale muzeului. 

— Cine a solicitat întrevederea din această seară? îl 
întrebă Fache brusc. El sau dumneavoastră? 

Întrebarea îi păru oarecum ciudată: 

— Domnul Saunière, răspunse Langdon, în timp ce intrau 
în tunel. Secretara sa m-a contactat cu câteva săptămâni în 
urmă prin e-mail; şeful ei auzise că urma să susţin o 
conferinţă luna aceasta în Paris şi voia să profite de ocazie 
pentru a discuta o anumită problemă cu mine. 

— Ce să discute? 

— Nu ştiu. Despre artă, bănuiesc. Aveam aceleaşi 
preocupări. 

Căpitanul părea sceptic: 

— Şi nu aveţi nici o idee despre ce urma să vorbiţi? 

Chiar nu avea. La început fusese curios, dar nu dorise să- 
| deranjeze solicitând prea multe detalii. In cercurile de 
specialitate, se ştia că apreciatul Jacques Saunière era un 
om discret şi retras, care accepta foarte rar să iasă în 
public, şi Langdon nu putea decât să fie recunoscător 
pentru ocazia ce i se oferise. 

— Domnule Langdon, aveţi măcar o vagă idee despre ce 
anume ar fi vrut să discute cu dumneavoastră în seara în 
care a fost ucis? Ne-ar fi de mare ajutor! 

Caracterul direct al întrebării îl deranjase: 

— Chiar nu-mi pot imagina! Nu am întrebat. M-am simţit 
onorat de solicitarea domniei sale. Am admirat 
dintotdeauna ceea ce a făcut domnul Saunière; folosesc 
adesea textele sale ca material pentru cursurile pe care le 
predau. 

Fache notă şi acest lucru în carnețelul său. 

Ajunseseră pe la jumătatea tunelului spre Aripa Denon şi, 
la capătul său, se zăreau deja cele două scări rulante, 
ambele imobile acum. 

— Aşadar, aveaţi preocupări comune... 

— Da. Mai mult decât atât, mi-am petrecut o mare parte 
din anul trecut lucrând la planul unei cărţi care se ocupă de 

domeniul principal de specialitate al domnului Saunière. 
Eram nerăbdător să-i „fur” cât mai multe cunoştinţe. 

Fâche se holbă la el: 

— Cum? 

Ceea ce exprima chipul lui era probabil greu de redat 
prin cuvinte. 

— Voiam sa aflu ideile domniei sale cu privire la acest 
subiect. 

— Înţeleg. Şi care era subiectul? 

Langdon ezită, neştiind exact cum să se exprime: 

— În esenţă, manuscrisul tratează iconografia venerării 
divinităţilor feminine — conceptul sanctităţii feminine şi 
arta, respectiv simbolurile, asociate acesteia. 

Căpitanul îşi trecu o mână prin părul des: 

— Şi Sauniere se pricepea la asta? 

— Mai bine decât oricine altcineva. 

— Înţeleg... 

Langdon îşi dădu seama, de fapt, că Fache nu înţelegea 
deloc. Jacques Saunière era considerat cel mai prestigios 
iconograf în materie de divinităţi feminine. Pe lângă faptul 
că era pasionat de relicvele ce aminteau de fertilitate, de 
cultele Zeiţei, de Wicca şi de sacrul feminin, în timpul celor 
douăzeci de ani în care fusese custodele muzeului, 
Saunière dăruise Luvrului cea mai bogata colecţie de artă 
referitoare la divinităţile feminine: securi din piatră prove- 
nite de la cel mai vechi templu de la Delphi, baghete de aur 
cu caduceu, sute de cruci egiptene care semănau cu nişte 
îngeraşi, zornăitoare folosite în Egiptul antic pentru 
alungarea duhurilor rele şi o uimitoare diversitate de 
statuete înfăţişându-l pe Horus alăptat de zeiţa Isis. 

— Poate că Saunière ştia despre manuscrisul 
dumneavoastră, sugeră Fache. Şi a propus această 
întrevedere pentru a-şi oferi ajutorul. 

Langdon clătină din cap: 

— Nu ştie încă nimeni despre cartea mea. Este încă în 
stadiul de schiţă şi n-am arătat-o deocamdată nimănui, cu 
excepţia editorului meu. 

Căpitanul rămase tăcut, iar profesorul nu pomeni nimic 
despre motivul pentru care nu arătase manuscrisul 
nimănui. „Schiţa” de trei sute de pagini — numită 
provizoriu Simbolurile sacrului feminin pierdut — propunea 
o interpretare cât se poate de neconvenţională a icono- 
grafiei religioase, fiind capabilă să stârnească aprige 
controverse. 

Ajuns aproape de scările rulante acum imobile, Langdon 
se opri brusc, dându-şi seama că Fache nu se mai afla 
lângă el. Se întoarse şi-l văzu stând în dreptul unui 
ascensor de serviciu. 

— Vom lua liftul, spuse acesta. Galeria se află — nu mă 
îndoiesc că ştiţi — prea departe pentru a putea merge 
acolo pe jos. 

Deşi ştia că ascensorul avea să scurteze considerabil 
drumul de două etaje până în Aripa Denon, Langdon nu se 
mişcă. 

— S-a întâmplat ceva? 

Fache ţinea uşa deschisă, părând nerăbdător. 

Profesorul oftă adânc, aruncând o ultima privire spre 
scara rulantă. „Nu, nu s-a întâmplat nimic”, se minţi singur, 
îndreptându-se spre lift. În copilărie, căzuse într-un puț 
abandonat şi aproape că se înecase după ce bătuse apa cu 
braţele ore întregi, înainte de a fi, în sfârşit, salvat. De 
atunci, suporta cu greu spaţiile închise — ascensoare, staţii 
de metrou, săli de squash. „Ascensorul este o maşinărie cât 
se poate de sigură”, încercă să se convingă, fără a reuşi 
câtuşi de puţin. „Ba e o cutie mică de fier atârnată 
deasupra unui puț închis!” Ţinându-şi răsuflarea, păşi în 
cabină. Uşile se închiseră şi adrenalina începu să-i pompeze 
în vene. 

„Două etaje. Zece secunde.” 

— Dumneavoastră şi domnul Saunière, spuse Fache 
îndată ce liftul porni, n-aţi vorbit niciodată unul cu celălalt? 
N-aţi corespondat? Nu v-aţi trimis niciodată mesaje 
electronice? 

Altă întrebare ciudată: 

— Nu. Niciodată. 

Căpitanul îşi înclină capul pe umăr, de parcă aşa şi-ar fi 
notat faptul în minte. Fără a mai spune ceva, se holbă la 
uşile de crom ale cabinei. 

Intre timp, Langdon încerca să-şi concentreze atenţia 
asupra a orice altceva decât asupra celor patru pereţi din 
jurul lui. Reflectat în luciul metalic al uşilor, zări acul de 
cravată al lui Fache — un crucifix de argint bătut cu 
treisprezece pietre de onix negru. Surprinzător! Simbolul 
era numit crux gemmata — o cruce cu treisprezece geme 
— o ideogramă creştină reprezentându-i pe lisus şi pe cei 
doisprezece apostoli. Profesorul nu s-ar fi aşteptat ca un 
căpitan al Poliţiei Franceze să-şi afişeze atât de deschis 
preferinţele religioase. Dar, la urma urmei, se aflau în 
Franţa; creştinismul nu era aici atât o religie, cât, mai 
degrabă, un drept dobândit prin naştere. 

— Este o crux gemmata! izbucni Fache pe neaşteptate. 

Tresărind, Langdon îşi ridică privirea şi văzu ochii 
căpitanului fixaţi asupra lui în oglinda uşilor. 

Ascensorul se opri în sfârşit şi profesorul cobori repede, 
nerăbdător să simtă iarăşi spaţiul larg-deschis pe care i-l 
ofereau spaţioasele galerii ale Luvrului. Lumea în care păşi 
nu semăna deloc cu ceea ce ştia el şi, surprins, se opri 
locului. 

Fache se întoarse spre el: 

— Imi închipui că n-aţi văzut niciodată Luvrul în afara 
orelor de program. 

„Ba bine că nu!” îşi spuse profesorul, încercând să se 
orienteze. 

De obicei impecabil iluminate, galeriile muzeului erau 
acum cufundate într-un întuneric straniu. În locul luminii de 
un alb strălucitor ce se revărsa în mod obişnuit de sus, o 
palidă lucire roşiatică părea să emane din podea, petice 
intermitente de lumină stacojie pătând parcă ici şi colo 
pardoseala. 

Privind în lungul coridorului întunecat, Langdon îşi dădu 
seama că trebuia să se aştepte la aceste lucruri. Toate 
marile galerii de artă ale lumii utilizau lumina roşie pe timp 
de noapte — surse de iluminat slabe, amplasate strategic, 

cât mai jos, care să permită personalului să se deplaseze, 
protejând concomitent obiectele de artă împotriva riscului 
de supraexpunere la lumină. În noaptea aceasta însă, 
atmosfera din muzeu era apăsătoare. Umbre lungi se 
întindeau pretutindeni, iar înaltele plafoane boltite păreau 
un hău apropiat şi negru. 

— Pe aici, îl conduse căpitanul, cotind la dreapta şi 
pătrunzând într-un labirint de galerii. 

Langdon îl urmă. Treptat, ochii i se obişnuiau cu 
întunericul. Pretutindeni, în jur, începeau să se zărească 
tablouri de format mare, aidoma unor fotografii ce se 
developau în faţa lui, de parcă ar fi fost într-o imensă 
cameră obscură. Din picturi, zeci de ochi păreau că le 
urmăresc paşii. În aer plutea cunoscutul miros de muzeu — 
o uscăciune deionizată în care se simţea vag prezenţa 
carbonului, rezultat al dezumidificatoarelor cu filtru de 
cărbune ce funcționau continuu, pentru a contracara 
prezenţa dioxidului de carbon coroziv degajat de respiraţia 
vizitatorilor. 

Montate aproape de plafon, la vedere, camerele de 
supraveghere transmiteau un mesaj clar: „Vă vedem pe 
toţi. Nu atingeţi nimic!” 

— Este vreuna reală? întrebă Langdon, arătând spre 
camere. 

— Sigur că nu. 

Profesorul nu era deloc surprins. Supravegherea video în 
muzee atât de mari era ineficientă şi extrem de 
costisitoare. Zecile de kilometri de galerii ale Luvrului ar fi 
necesitat sute de tehnicieni doar pentru a monitoriza 
înregistrările. Majoritatea instituţiilor de acest gen foloseau 
în prezent aşa-numita „securitate de reţinere”. „In loc să ţii 
hoţii afară, îi închizi înăuntru.” Sistemul era activat după 
sfârşitul programului de vizită şi, dacă un hoţ desprindea de 
pe perete o operă de artă, ieşirile compartimentalizate se 
blocau în jurul galeriei respective, infractorul trezindu-se 
închis chiar înainte de sosirea poliţiei. 

Ecoul unor voci răsună undeva, în faţă, pe coridor. 
Zgomotul părea că vine dintr-o nişă încăpătoare, situată în 

dreapta; din interior, o lumină puternică se revărsa pe 
culoar. 

— Biroul custodelui, îi explică Fache. 

Langdon aruncă o privire în luxosul birou al lui Saunière 
— lambriuri în tonuri calde, picturi ale vechilor maeştri şi o 
masă de lucru enormă, pe care trona o machetă de o 
jumătate de metru înălţime a unui cavaler în armură 
completă. Câţiva agenţi de poliţie se agitau prin încăpere, 
vorbind la telefon sau notând diverse lucruri. Unul dintre ei 
se aşezase la biroul lui Sauniere şi scria ceva la un laptop. 
Sanctuarul profesional al custodelui devenise între timp un 
veritabil cartier general al DCPJ, în această noapte. 

— Messieurs, strigă Fache şi toate capetele se întoarseră. 
Ne nous derangez pas sous aucun pretexte. Entendu? 

Cei din încăpere clătinară din cap în sens afirmativ. 

Langdon agăţase destule plăcuţe cu „NE PAS DÉRANGER” pe 
uşile camerelor de hotel pentru a şti ce le ordonase 
căpitanul: nimeni, sub nici un motiv, nu avea voie să-i 
deranjeze. 

Părăsind încăperea ticsită de agenţi, Fache îl conduse 
mai departe, pe coridor. La vreo treizeci de metri în faţă, se 
vedea poarta de trecere către cea mai populară secţiune a 
muzeului — La Grande Galerie — un culoar ce părea fără 
sfârşit şi care găzduia cele mai valoroase capodopere ale 
maeştrilor italieni. Langdon îşi dăduse deja seama că aici 
zăcea cadavrul custodelui; celebrul parchet al Marii Galerii 
se distingea clar în fotografia pe care i-o arătase Fache. 

Când se apropiară, profesorul văzu că intrarea era 
blocată de un enorm grilaj de oţel, ce aducea cu porţile 
castelelor medievale, menite să facă faţa hoardelor 
barbare. 

— Securitate de reţinere, spuse căpitanul. 

Chiar şi în întuneric, grilajul era impunător; părea că ar 
face faţă până şi unui tanc. Profesorul îşi lipi faţa de gratii şi 
privi dincolo, spre Marea Galerie. 

— După dumneavoastră, domnule Langdon. 

„După mine, dar unde?” 

Fache îi arătă spre pardoseala de la baza grilajului. Din 
cauza luminii foarte slabe, nu observase; acum însă, privind 
în jos, văzu că bariera de fier era ridicată de la podea cu 
puţin peste jumătate de metru. 

— Zona este încă inaccesibilă personalului de pază al 
muzeului, îi spuse căpitanul. Echipa mea de la Police 
Technique et Scientifique tocmai şi-a încheiat lucrul aici. Vă 
rog să vă strecuraţi pe dedesubt. 

Langdon se holbă la spaţiul îngust de la picioarele lui şi 
apoi la masivul grilaj de oţel. „Probabil că glumeşte!” 
Poarta semăna cu o ghilotină gata să-l facă bucăţi pe cel 
care ar fi încercat să treacă dincolo. 

Fache bombăni ceva în franceză şi se uită la ceas. Se 
lăsă în genunchi şi, târându-se pe podea, trecu dincolo. 
Apoi se ridică în picioare şi-l privi pe Langdon printre 
gratiile de fier. 

Profesorul  suspină.  Sprijinindu-se cu palmele pe 
parchetul lustruit, se întinse pe burtă şi îşi împinse trupul 
pe dedesubt. Gulerul sacoului său de tweed se agăţă însă 
într-o gratie şi, încercând să-l desprindă, se lovi cu ceafa de 
bara de oţel. 

„Isteaţa mişcare, Robert!” se laudă singur şi apoi izbuti 
să treacă dincolo. În timp ce se ridica în picioare, îşi spuse 
că, probabil, îl aştepta o noapte foarte lungă. 

Murray Hill Place — noul sediu naţional al Opus Dei şi 
totodată centru de conferinţe — este amplasat la numărul 
243 pe Lexington Avenue, în New York. Clădirea, cu o 
suprafaţă de 12 000 de metri pătraţi, care costase peste 47 
de milioane de dolari, este placată cu cărămidă roşie şi 
calcar de Indiana. Proiectat de May & Pinska, sediul 
cuprinde mai bine de o sută de dormitoare, şase săli de 
mese, biblioteci, săli de conferinţe, de studiu şi birouri. La 
etajele doi, opt şi şaisprezece se află câte o capelă 
decorată cu marmură şi  marchetărie. Etajul al 
şaptesprezecelea este în întregime rezidenţial. Bărbaţilor le 
este rezervată intrarea principală, de pe Lexington Avenue; 
femeile folosesc o uşă de pe o strada laterală şi, cât timp se 
află în clădire, sunt „separate acustic şi vizual” de bărbaţi. 

Cu puţin timp în urmă, în seara aceea, în intimitatea 
apartamentului său de la ultimul etaj, episcopul Manuel 
Aringarosa îşi strânsese câteva lucruri într-o mică valijoară 
şi se îmbrăcase în tradiționala sutană neagră. În mod 
normal, şi-ar fi pus brâul în jurul taliei, dar astăzi avea să 
călătorească în publicând şi prefera să nu atragă prea mult 
atenţia. Numai cei mai ageri ar fi remarcat inelul episcopal 
din aur de 14 carate, cu ametist şi diamante de pe degetul 
său. Aruncând u-şi sacul pe umăr, rosti în gând o rugăciune 
şi cobori în hol, unde şoferul său personal îl aştepta pentru 
a-l conduce la aeroport. 

Acum, la bordul unui avion cu destinaţia Roma, 
Aringarosa privea în jos, spre Atlantic. Soarele apusese 
deja, dar episcopul ştia că steaua sa urmează să răsară. „În 
seara aceasta, bătălia va fi câştigată”, 

Işi spuse, amintindu-şi cu uimire că, numai cu câteva luni 
în urmă, se simţea neputincios în faţa celor care amenințau 
să-i distrugă imperiul. 

In calitatea sa de preşedinte general al congregaţiei 
Opus Dei, episcopul Aringarosa îşi petrecuse ultimii zece 

ani popularizând mesajul „Lucrării Domnului” adică, literal, 
al lui Opus Dei. Fondat în 1928 de preotul spaniol Josemaría 
Escrivâ, ordinul promova revenirea la valorile catolice 
tradiţionale şi le recomanda membrilor săi să accepte 
sacrificii uriaşe în spiritul Lucrării Domnului. 

Filozofia tradiționalistă a congregaţiei a luat naştere în 
Spania, înaintea regimului franchist, dar, o dată cu 
publicarea în 1934 a cărţii lui Escrivá, Calea — 999 de 
subiecte de meditaţie pentru a împlini Lucrarea Domnului 
în viaţa personală, mesajul organizaţiei se propagase, 
practic, în lumea întreagă. Acum, cu peste patru milioane 
de exemplare ale cărţii traduse în patruzeci şi două de 
limbi, Opus Dei constituia o forţă internaţională. Sedii, 
centre de învăţământ şi chiar universităţi luaseră fiinţă în 
aproape toate metropolele. Opus Dei era cea mai dinamică 
şi mai stabilă din punct de vedere financiar organizaţie 
catolică. Din păcate însă, Aringarosa constatase că în 
aceasta eră a cinismului religios, a cultelor şi a 
evanghelizărilor prin intermediul televiziunii, forţa şi averea 
congregaţiei sale stârneau nenumărate suspiciuni. 

— Mulţi susţin că Opus Dei este un cult care spală 
creiere, spuneau adesea reporterii. Alţii sunt de părere că 
sunteţi o societate secretă creştină ultraconservatoare. 
Dumneavoastră cum vă consideraţi? 

— Opus Dei nu este nici una, nici alta, obişnuia episcopul 
să le răspundă răbdător. Suntem o Biserică Catolică. 
Suntem o congregaţie de catolici care şi-au ales ca 
prioritate respectarea riguroasă, în viaţa de zi cu zi, a 
doctrinei catolice. 

— Lucrarea Domnului include, oare, în mod necesar 
legămintele de castitate, donațiile financiare şi ispăşirea 
păcatelor prin autoflagelare şi folosirea brâului cilice? 

— Aceste lucruri sunt valabile doar pentru o mică parte 
din adepţii Opus Dei. Există numeroase niveluri de 
implicare. Mii de membri ai congregaţiei noastre sunt 
persoane căsătorite, cu familie, care împlinesc Lucrarea 
Domnului în comunităţile în care trăiesc. Alţii preferă viaţa 
ascetică în cadrul reşedinţelor noastre. Aceste opţiuni sunt 

personale, dar toţi membrii Opus Dei împărtăşesc acelaşi 
ţel: să facă lumea mai bună împlinind Lucrarea Domnului. 
Desigur că acesta este un ţel admirabil. 

Rațiunea nu funcţiona însă decât destul de rar. Presa era 
totdeauna atrasă de scandal, iar, la fel ca majoritatea 
organizaţiilor mari, Opus Dei avea în rândurile sale şi 
câteva suflete rătăcite, care aruncau o umbră îndoielnică 
asupra întregii congregaţii. 

Cu două luni în urmă, un grup Opus Dei de la o 
universitate din Midwest fusese prins că îi droga cu 
mescalină pe noii recruți, în efortul lor de a le induce o 
stare euforică uşor de confundat cu o experienţă religioasă. 
Un student de la o altă universitate folosise brâul cilice mai 
des decât cele două ore pe zi recomandate, şi contractase 
o infecţie aproape letală. În Boston, cu puţin timp în urmă, 
un tânăr bancher disperat îşi donase congregaţiei toate 
economiile de o viaţă, şi apoi încercase să se sinucidă. 

„Oi nepăstorite şi rătăcite”, îşi spuse Aringarosa, cu 
sufletul îndurerat. 

Cel mai rău dintre toate fusese, desigur, procesul intens 
mediatizat al spionului FBI, Robert Hanssen. Pe lângă faptul 
că era un membru marcant al Opus Dei, acesta manifesta 
un comportament sexual deviant, procesul relevând că 
omul ascunsese camere video în propriul său dormitor, 
astfel încât prietenii să-l poată urmări în timp ce făcea sex 
cu soţia lui. „Aceasta nu este în nici un caz distracţia 
favorită a unui catolic pios”, remarcase judecătorul. 

Din nefericire, toate aceste incidente culminaseră cu 
fondarea Reţelei de Supraveghere a Opus Dei (RSOD). Pe 
popularul website al grupului — www.odan.org — erau 
prezentate relatări înfricoşătoare ale foştilor membri ai 
congregaţiei, care avertizau în privinţa riscurilor la care se 
expun nou-veniţii. Presa numea acum Opus Dei „Mafia lui 
Dumnezeu” sau „Secta lui Hristos”. 

„Ne temem de ceea ce nu înţelegem”, îşi spunea 
Aringarosa, întrebându-se dacă toţi aceşti critici ştiau câte 
vieţi luminase congregația; grupul se bucura de întreaga 

susţinere şi de binecuvântare a Vaticanului. „Opus Dei este 
un ordin personal al Papei însuşi.” 

Recent însă, congregația se văzuse ameninţată de o forţă 
infinit mai puternică decât presa... un duşman neaşteptat, 
de care Aringarosa nu avea cum să se ascundă. Cu cinci 
luni în urmă, întreaga structură de putere a congregaţie se 
zdruncinase şi episcopul încă nu-şi revenise din acest şoc. 

„Habar n-au ce război au pornit”, şopti Aringarosa ca 
pentru sine, privind întinderea întunecată a oceanului. 

Pentru o clipă, îşi zări imaginea oglindită în geam — o 
faţă brună şi alungită, dominată de nasul borcănat şi 
strâmb, strivit de un pumn în Spania, pe când era doar un 
tânăr misionar. Acum, abia dacă mai observa defectul fizic; 
Aringarosa trăia într-o lume a spiritului, nu într-una a cărnii. 

Pe când survolau Portugalia, telefonul celular din buzunar 
începu să vibreze. În ciuda reglementărilor care interziceau 
utilizarea telefoanelor mobile în timpul zborului, episcopul 
ştia că nu putea risca să piardă acest apel. Un singur om 


avea numărul lui — omul care îi expediase telefonul prin 
poştă. Emoţionat, Aringarosa răspunse. 
— Da? 


— Silas a localizat cheia de boltă. Se află în Paris. În 
Biserica Saint-Sulpice. 

Episcopul surâse: 

— Înseamnă că suntem aproape. 

— O putem obţine imediat. Dar avem nevoie de influenţa 
dumitale. 

— Desigur! Spune-mi ce trebuie să fac! 

Când Aringarosa închise telefonul, inima îi bătea cu 
putere. Privind iarăşi pierdut în noapte, se simţea mic în 
faţa evenimentelor pe care tocmai le pusese în mişcare. 


La 800 de kilometri depărtare, Albinosul pe nume Silas 
stătea aplecat în faţa unei chiuvete şi îşi spăla sângele de 
pe spate, urmărind cum firişoarele roşii se pierd în apă. 
„Stropi-mă-vei cu isop şi mă voi curaţi”, se rugă, folosind 
cuvintele Psalmilor. „Spăla-mă-vei şi mai vârtos decât 
zăpada mă voi albi.” 

Anticipând cele ce vor urma, fu copleşit de entuziasm, 
lucru pe care nu-l mai simţise niciodată de când sfârşise cu 
viaţa de dinainte. Acum era, deopotrivă, surprins şi 
încântat. De zece ani urma Calea, ispăşindu-şi păcatele... 
ştergând violenţa din trecutul său. In seara asta însă, totul 
revenise în forţă. Ura pe care se străduise atât de mult s-o 
îngroape reizbucnise; nu-i venea să creadă cât de repede 
reînviase tot trecutul său. Şi, o dată cu el, ieşiseră la 
suprafaţă, fireşte, şi vechile lui talente. Puțin ruginite, dar 
încă mai puteau fi folosite. 

„Mesajul lui lisus este un mesaj al păcii... al 
nonviolenţei... al iubirii.” Acesta era mesajul pe care Silas îl 
învățase chiar de la început şi pe care-l purta în inima sa. ŞI 
totuşi, acesta era mesajul pe care duşmanii lui Hristos 
amenințau să-l distrugă. „Cei care-l ameninţă pe Dumnezeu 
cu forţa, de forţă vor pieri. lute şi de nestăvilit.” 

De două mii de ani, soldaţii creştini îşi apărau credinţa 
împotriva celor care încercau s-o sugrume. lar în această 
seară, Silas fusese chemat la luptă. 

Pansându-şi rănile, îmbrăcă roba cu glugă, lungă până la 
glezne. Era simplă, din lână neagră, accentuându-i albul 
pielii şi al părului. După ce-şi înfăşură brâul în jurul 
mijlocului, îşi trase gluga pe cap şi se studie în oglindă. 
„Roata s-a pus în mişcare.” 

După ce reuşise să treacă pe sub grilajul de siguranţă, 
Robert Langdon avea în faţă culoarul lung şi adâncând al 
Marii Galerii. Pe ambele sale laturi, zidurile se înălţau până 
la zece metri, dispărând parcă în întunericul de sus. 
Licărirea roşiatică a luminilor de serviciu proiecta o aură 
nefirească asupra zecilor de Tiziano, da Vinci sau 
Caravaggio. Naturi moarte, scene religioase şi peisaje 
completau seria de portrete ale nobililor şi politicienilor de 
demult. 

Deşi în Marea Galerie erau expuse cele mai celebre 
opere ale maeştrilor italieni, mulţi vizitatori considerau că 
principala atracţie era, de fapt, podeaua de parchet. 
Construită din dale de stejar dispuse în diagonală astfel 
încât creau un ametitor tipar geometric, podeaua crea o 
efemeră iluzie optică — o reţea multidimensională care le 
oferea vizitatorilor impresia că plutesc prin galerie pe o 
suprafaţă în continuă schimbare. 

Privind la rândul lui pardoseala, Langdon zări un obiect la 
numai câţiva metri spre stânga, înconjurat de o bandă cu 
însemnele poliţiei. Uluit, profesorul se răsuci spre Fache: 

— Acela de acolo, de pe podea... e un Caravaggio? 

Căpitanul încuviinţă fără să-l privească. 

Tabloul valora probabil peste două milioane de dolari, şi 
totuşi zăcea pe jos, ca un afiş rupt. 

— Ce mama dracului caută acolo, pe podea? 

Fache se încruntă, deloc impresionat de iritarea lui 

— Ne aflăm la locul unei crime, domnule Langdon. Nu am 
atins nimic. Tabloul a fost smuls de pe perete de custode; 
aşa a activat sistemul de securitate. 

Langdon privi în urmă, spre grilajul de oţel, încercând să- 
şi dea seama ce se întâmplase de fapt. 

— Custodele a fost atacat în biroul său, s-a refugiat în 
Marea Galerie şi a activat grilajul de securitate smulgând 
pictura aceea de pe perete. Grilajul a căzut instantaneu, 

împiedicând orice acces în interior. Aceasta este unica uşă 
de intrare sau ieşire din această galerie. 

Profesorul nu înţelesese foarte bine. 

— Deci custodele şi-a blocat de fapt atacatorul în 
interiorul Marii Galerii? 

Fache clătină din cap. 

— Grilajul l-a separat pe Saunière de cel care l-a atacat. 
Ucigaşul a fost încuiat acolo, pe culoar, şi l-a împuşcat pe 
Saunière printre gratii. 

Căpitanul îi arătă o etichetă portocalie ce atârna de una 
dintre barele porţii pe sub care trecuseră: 

— Echipa PTS a identificat resturi de la un foc de armă. 
Asasinul a tras prin grilaj. Saunière a murit aici, înăuntru, 
singur. 

Lui Langdon îi reveni în minte fotografia cadavrului. 
„Spuneau că el însuşi şi-a făcut ce şi-a făcut.” Privind 
nesfârşitul culoar ce se întindea în faţă, întrebă nedumerit: 

— Şi unde e cadavrul? 

Fache îşi îndreptă cravata prinsă în acul cruciform şi o luă 
înainte. 

— După cum probabil ştiţi, Marea Galerie este lungă. 

Lungimea exactă — dacă îşi amintea el bine — era de 
aproximativ o jumătate de kilometru. La fel de 
impresionantă era şi lăţimea ei, în care ar fi încăput cu 
uşurinţă două trenuri aşezate unul lângă altul. Centrul 
culoarului era marcat de diverse statui sau urne de 
porțelan, care constituiau totodată o elegantă modalitate 
de a împărţi în două fluxul de vizitatori. 

Tăcut, Fache mergea cu paşi repezi pe partea dreaptă a 
galeriei, cu ochii aţintiţi drept înainte. Profesorului i se 
părea aproape o lipsă de respect să fie gonit aşa printre 
atâtea capodopere, fără a avea timp să le arunce măcar o 
privire. 

„Oricum, n-aş vedea mai nimic în lumina asta!” îşi spuse. 

Lumina palidă îi stârnea amintiri neplăcute despre o 
experienţă similară din Arhivele Secrete ale Vaticanului. 
Aceasta era o a doua paralelă tulburătoare cu evenimentele 
în care era cât pe ce să-şi piardă viaţa cu un an în urmă. 

Gândul îi zbură din nou la Vittoria; nu se mai gândise la ea 
de luni de zile. Aproape că nu-i venea să creadă că trecuse 
abia un an de atunci; parcă se scurseseră decenii. Totul 
părea să se fi petrecut când va, într-o altă viaţă. Ultima 
dată primise veşti de la Vittoria în decembrie — o vedere în 
care îl anunţa că pleacă în Java pentru a-şi continua 
cercetările despre fizica  interconexiunilor... ceva cu 
utilizarea sateliților pentru a urmări migrațiile bancurilor de 
pisici de mare. Profesorul nu-şi făcuse niciodată iluzii că o 
femeie precum Vittoria ar fi putut trăi alături de el într-un 
campus universitar, dar povestea din Roma născuse în 
sufletul lui un sentiment special, o pasiune pe care 
niciodată nu-şi imaginase că ar putea-o simţi. Preferinţa lui 
dintotdeauna pentru viaţa de burlac şi pentru libertatea pe 
care i-o oferea fusese zdruncinată din temelii... înlocuită 
parcă de un gol neaşteptat, care crescuse de anul trecut 
până acum. 

Căpitanul continua să meargă în ritm susţinut, şi totuşi 
încă nu se vedea nici un cadavru. 

— A ajuns Jacques Saunière atât de departe? 

— Victima a fost împuşcată în stomac. Moartea a fost una 
lentă; agonia a durat, poate, mai mult de cincisprezece sau 
douăzeci de minute. În mod evident, domnul Saunière a 
fost un om cu o mare forţă psihică. 

Langdon îl privi uluit: 

—  Cincisprezece minute a durat până când a reuşit 
echipa de pază să ajungă aici? 

— Fireşte că nu. Securitatea a răspuns imediat după ce s- 
a declanşat alarma, dar a găsit Marea Galerie blocată. Prin 
grilaj auzeau cum cineva se mişcă la celălalt capăt al 
culoarului, dar nu puteau să vadă cine e. Au strigat, dar n- 
au primit nici un răspuns. Presupunând că ar putea fi doar 
un infractor, au urmat litera regulamentului şi au anunţat 
Poliţia Judiciară. Noi am fost pe poziţii în cincisprezece 
minute. Când am ajuns, am ridicat grilajul atât cât să 
putem trece pe sub el şi am trimis înăuntru doisprezece 
agenţi înarmaţi, care au măturat întreaga lungime a 
galeriei, în încercarea de a-l prinde pe intrus. 

— Şi? 

— Şi n-au găsit pe nimeni înăuntru. Doar..., adaugă 
Fache arătând cu degetul undeva, în faţă. Doar pe el. 

Langdon urmări cu privirea direcţia indicată. La început, 
crezu că îi arată statuia de marmură din mijlocul galeriei. 
Insă, când se apropie, reuşi treptat să distingă ceea ce se 
afla după sculptură. La vreo treizeci de metri distanţă, un 
singur bec suspendat pe un suport portabil forma pe podea 
o pată albă de lumină. În centrul acesteia, ca o insectă 
expusă la microscop, trupul custodelui zăcea gol pe 
parchetul de stejar. 

— Aţi văzut fotografia, spuse Fache, deci imaginea n-ar 
trebui să fie o surpriză pentru dumneavoastră. 

Langdon simţi cum un fior de gheaţă îi urca pe coloana 
vertebrală, în faţa ochilor avea una dintre cele mai stranii 
privelişti pe care îi fusese dat să le vadă vreodată. 


Cadavrul livid al lui Jacques Saunière zăcea pe podea, 
exact aşa cum fusese imortalizat în fotografie. În timp ce 
stătea aplecat asupra lui, încruntat în lumina aspră a 
becului, Langdon îşi aminti că omul îşi petrecuse ultimele 
minute din viaţă poziţionându-şi trupul în acest mod bizar. 

Saunière se ţinea destul de bine pentru vârsta lui... iar 
acum întreaga sa musculatură era perfect vizibilă. Îşi 
scosese absolut toate hainele, le aşezase împăturite pe 
podea şi apoi se aşezase cu faţa în sus în centrul galeriei, 
perfect poziţionat în lungul axei încăperii. Braţele şi 
picioarele îi erau întinse în lături, ca acelea ale unui copil 
care încearcă să facă un îngeraş în zăpadă... sau poate ca 
ale unui om sfârtecat în patru de cine ştie ce forţă invizibilă. 

Chiar sub stern, o pată purpurie marca locul prin care 
pătrunsese glonţul. Rana care sângerase surprinzător de 
puţin, lăsase în urmă doar o bălticică închegată. 

Arătătorul mâinii stângi a custodelui era, de asemenea, 
mânjit de sânge, de parcă ar fi fost înmuiat în rana 
sângerândă, pentru a crea cel mai bizar aspect al acestei 
imagini macabre; folosindu-şi propriul sânge în chip de 
cerneală şi abdomenul drept pânză, Jacques Saunière îşi 

desenase pe piele un simbol simplu — cinci linii drepte, 
care se intersectau formând o stea cu cinci colţuri. 

„Pentagrama.” 

Steaua de sânge, cu centrul în dreptul ombilicului, dădea 
cadavrului un aer grotesc. Fotografia fusese 
cutremurătoare, dar acum, văzând scena cu propriii ochi, 
Langdon se simţea din ce în ce mai tulburat. 

„Omul şi-a făcut asta cu mâna lui!” 

— Domnule Langdon! 

Fache îl fixa din nou cu privirile sale întunecate. 

— Este o pentagramă, răspunse el, vocea sunându-i 
cavernoasă sub bolțile înalte. Unul dintre cele mai vechi 
simboluri de pe Pământ. Folosit cu peste patru mii de ani 
înaintea lui Hristos. 

— Şi ce înseamnă? 

Profesorul ezita întotdeauna când i se punea o întrebare 
de genul ăsta. Era ca şi cum ar fi încercat să-i explice cuiva 
ce anume trebuie să-i sugereze o melodie; pentru fiecare 
individ, semnificaţia era alta; gluga albă ca a membrilor Ku 
Klux Klan-ului simboliza ură şi rasism în Statele Unite, dar în 
Spania avea o puternică semnificaţie religioasă. 

— Simbolurile au semnificaţii diferite în funcţie de 
circumstanţe, răspunse în cele din urmă. În esenţă, 
pentagrama este un simbol religios păgân. 

Fache încuviinţa: 

— Adorarea diavolului. 

— Nu, îl corectă profesorul, dându-şi seama ca ar fi 
trebuit să-şi aleagă mai atent cuvintele. În zilele noastre, 
termenul „păgân” a devenit aproape sinonim cu divinizarea 
diavolului — o eroare gravă. Cuvântul provine, de fapt, din 
latinescul paganus, care însemna locuitor al zonelor rurale. 
„Paginii” erau, de fapt, ţăranii needucaţi, care practicau 
vechea religie întâlnită la ţară: a venerării naturii. Atât de 
mare era teama Bisericii de cei care locuiau în vi/les?, încât 


2 Ville (fr.), "oraş" în franceza modernă, cuvânt care provine 
etimologic din latinescul viile, "casă de la ţară", de unde şi jocul de 
cuvinte al autorului 

banalul termen „sătean” — vilain — a ajuns să definească 
un suflet ticălos. 

— Pentagrama, îi explică Langdon, este un simbol 
precreştin asociat cu venerarea naturii. Anticii considerau 
că lumea are două componente — cea masculină şi cea 
feminină. Zeii şi zeițele lor colaborau pentru a menţine 
echilibrul de forţe. Yin şi yang. Când masculinul şi femininul 
se aflau în echilibru, în lume domnea armonia; dezechilibrul 
lor ducea la haos. Pentagrama, continuă el arătând spre 
abdomenul lui Saunière, este reprezentativă pentru 
componenta feminină a tuturor lucrurilor — un concept pe 
care istoricii religiei îl numesc „femininul sacru” sau 
„Zeiţa”. În mod cert, Saunière ştia aceste lucruri. 

— Adică el şi-a desenat pe stomac simbolul unei zeițe? 

Într-adevăr, acest lucru era ciudat; Langdon nu putea 
decât să o recunoască. 

— În sensul său de bază, pentagrama o simbolizează pe 
Venus, zeiţa iubirii sexuale şi a frumuseţii. 

Fache aruncă o privire spre cadavru şi mormăi ceva. 

— Religiile antice se bazau pe ordinea divină a naturii, 
continuă profesorul. Zeița Venus şi planeta cu acelaşi nume 
constituiau o entitate unică. Zeița îşi avea locul ei pe cerul 
nopţii şi era cunoscută sub mai multe nume — Venus, 
Steaua Răsăritului, Iştar, Astarte, toate constituind 
concepte feminine pline de forță, în relație cu natura şi cu 
Pământul-Mamă. 

Căpitanul părea mai tulburat acum decât la început, de 
parcă ar fi preferat ideea venerării diavolului. 

Langdon hotărî să nu-i mai povestească şi despre cea 
mai uimitoare trăsătură a pentagramei, respectiv originea 
grafică a legăturii sale cu zeiţa Venus. In tinereţe, pe când 
studia astronomia, aflase cu uimire că planeta Venus schița 
la fiecare opt ani un pentagon perfect pe ecliptică. Atât de 
surprinşi au fost anticii de acest fenomen, încât Venus și 
pentagrama ei au devenit simbolurile perfecțiunii, fru- 
museţii şi ale caracteristicilor ciclice ale iubirii sexuale. Ca 
un tribut adus acestei planete, grecii foloseau ciclul ei de 
opt ani pentru a desemna momentul în care începeau 

Jocurile Olimpice. În prezent, puţini oameni ştiu că acest 
interval de patru ani între două ediţii ale Jocurilor 
corespunde ciclului planetei Venus. Şi mai puţini ştiu însă 
că steaua cu cinci colţuri urma să fie sigla oficială a 
Jocurilor Olimpice, dar a fost înlocuită în ultimul moment cu 
cele cinci cercuri întrepătrunse, care ilustrează mai 
sugestiv spiritul de armonie al jocurilor. 

— Domnule Langdon, interveni Fache brusc. Mi se pare 
evident că pentagrama se referă totodată şi la diavol. 
Filmele horror americane o arată clar. 

Langdon se încruntă. „Mulţumiri, Hollywood!” Steaua cu 
cinci colţuri devenise nelipsită din filmele cu ucigaşi 
satanişti în serie şi apărea de obicei scrijelită pe zidurile 
vreunui apartament, alături de alte simboluri presupus 
demonice. Profesorul se enerva întotdeauna când vedea 
simbolul folosit în contexte de genul ăsta, ştiind că originile 
sale reale erau, dimpotrivă, divine. 

— Pot să vă asigur că, în ciuda celor văzute în filme, 
interpretarea demonică a pentagramei este incorectă din 
punct de vedere istoric. Semnificaţia feminină iniţială este 
cea corectă, dar simbolismul său a fost pervertit în decursul 
secolelor. In acest caz, prin vărsare de sânge. 

— Nu sunt sigur că vă înţeleg. 

Langdon se uită la crucifixul de la gâtul căpitanului, 
neştiind prea bine cum să continue. 

— Biserica, domnule! Simbolurile au perenitatea lor, dar 
semnificaţia pentagramei a fost alterată de Biserica 
Romano-Catolică în vremea începuturilor sale. În cadrul 
campaniei duse de Vatican pentru a eradica religiile păgâne 
şi a converti masele la creştinism, Biserica a lansat o 
acţiune de defăimare a zeităților păgâne, acuzându-le că 
folosesc simboluri demonice. 

— Vă ascult, continuaţi ! 

— Metoda este frecvent utilizată în perioade de tulburări 
sociale. Puterea nou-creată preia simbolurile existente şi le 
alterează în timp, în încercarea de a le anula semnificaţia 
iniţială. In „lupta” dintre simbolurile păgâne şi cele creştine, 
primele au fost învinse; tridentul lui Poseidon a devenit 

furca diavolului, pălăria ţuguiată a vraciului a fost 
transformată într-un simbol al vrăjitoarelor, iar pentagrama 
zeiţei Venus a fost etichetată ca fiind un semn al diavolului. 
Din păcate, şi structurile militare ale Statelor Unite au 
pervertit semnificaţia pentagramei, aceasta reprezentând 
în prezent simbolul războiului. Steaua cu cinci colţuri este 
desenată pe fuzelajul bombardierelor şi fixată pe epoleţii 
generalilor. 

„Cine să-şi mai amintească de zeiţa dragostei şi a 
frumuseţii?!” 

— Interesant. Şi poziţia cadavrului? Ce vă sugerează? 

Profesorul ridică din umeri: 

— Poziţia nu face decât să evidenţieze relaţia cu 
pentagrama şi sacrul feminin. 

— Pardon? făcu Fache, încruntându-se. 

— Este o replică. Repetarea unui simbol este cea mai 
simplă modalitate de a-i accentua semnificaţia. Jacques 
Sauniere şi-a poziţionat propriul trup în forma unei stele cu 
cinci colţuri. 

„Dacă o pentagramă e bună, două sunt excelente.” 

Căpitanul studie cele cinci colţuri reprezentate de capul 
şi membrele lui Saunière, după care îşi trecu din nou mâna 
prin părul des. 

— Interesant punct de vedere! Dar nuditatea? îl întrebă 
după o clipă căpitanul, mârâind iritat, ca şi cum vederea 
trupului gol al unui bătrân i-ar fi stârnit repulsie. De ce şi-a 
scos hainele? 

„Asta e o întrebare al naibii de bună”, îşi spuse Langdon. 
Se întrebase şi el acelaşi lucru, încă de când văzuse 
fotografia. Cea mai plauzibilă explicaţie părea să fie aceea 
că trupul gol constituia o altă referire la Venus — zeiţa 
sexualităţii. Deşi în cultura modernă asocierea dintre Venus 
şi uniunea fizică a celor două sexe era mult estompată, un 
spirit critic şi pasionat de etimologie nu putea să nu 
remarce relaţia dintre Venus şi semnificaţia iniţială a 
termenului „veneric”. Profesorul hotărî însă că ar fi o 
mişcare mai înţeleaptă să nu mai pomenească şi de acest 
aspect. 

— Domnule Fache, nu vă pot spune în mod clar de ce 
Jacques Saunière şi-a desenat simbolul acela pe abdomen 
sau de ce şi-a poziţionat trupul astfel. Ceea ce pot să vă 
spun sigur este că, pentru un om ca Sauniere, pentagrama 
era un simbol al zeităţii feminine. Corelaţia dintre acest 
simbol şi sacrul feminin este bine cunoscută de cei care 
studiază simbolistica şi istoria artei. 

— Bine. Şi faptul că şi-a folosit propriul sânge drept 
cerneală? 

— In mod clar, nu avea altceva la dispoziţie. 

Fache rămase pentru o clipă tăcut, apoi replică: 

— De fapt, cred că a procedat astfel pentru ca poliţia să 
urmeze anumite proceduri specifice. 

— Imi pare rău, dar nu înţeleg. 

— Priviţi-i mâna stângă! 

Langdon studie braţul şi degetele custodelui, dar nu 
observă nimic deosebit. Nesigur, se învârti în jurul 
cadavrului, apoi se ghemui lângă el, pentru a-l vedea mai 
bine. Abia acum observă, surprins, că Saunière strângea în 
palma strângă un fel de marker cu vârful gros. 

— İl avea în mână atunci când l-am găsit, spuse Fache. 

Căpitanul se apropie de o masă pliantă pe care se aflau 
numeroase instrumente, cabluri şi dispozitive electronice. 

— După cum v-am spus, continuă căpitanul, în timp ce 
scotocea pe masă, am lăsat totul exact aşa cum era. 
Cunoaşteţi acest tip de creion? 

Langdon îngenunche pentru a privi mai îndeaproape 
eticheta markerului: STYLO DE LUMIERE NOIRE. 

Mirat, îşi ridică privirea spre Fache. 

Pixul cu lumină neagră era un instrument specializat, 
creat iniţial pentru uzul muzeelor, al restauratorilor şi al 
poliţiei, pentru a face câte un semn invizibil pe diferite 
obiecte. Pixul scria cu o cerneală fluorescentă, necorozivă, 
pe bază de alcool, care devenea vizibilă numai la o sursă de 
lumină neagră. În zilele noastre, personalul de întreţinere 
din muzee avea în dotare astfel de pixuri, pentru a face 
semne invizibile pe ramele tablourilor ce trebuiau 
restaurate. 

când Langdon se ridică, Fache se apropie de bec şi-l 
stinse. Galeria se cufundă într-un întuneric deplin. 

În primele secunde, profesorul nu văzu nimic; treptat, 
silueta căpitanului începu să se contureze, iluminată într-un 
purpuriu strălucitor. In mână ţinea un fel de lanternă ce-l 
învăluia într-o aură violetă. 

— După cum probabil ştiţi, spuse Fache, poliţia utilizează 
o sursă de lumină neagră pentru a căuta urme de sânge şi 
de alt tip la locul crimei. Aşa că vă puteţi imagina cât de 
surprinşi au fost atunci când... 

Brusc, îşi întrerupse fraza şi îndreptă lanterna spre 
cadavru. 

Langdon făcu un pas înapoi, şocat. 

Inima începu să-i bată frenetic la vederea bizarei imagini 
de pe podea. Scrijelite cu litere de mână, ultimele cuvinte 
ale custodelui licăreau vineţii lângă cadavru. Fără a-şi 
putea lua ochii de la textul tremurător, în lumina lanternei 
profesorul simți cum ceața care  învăluia toate 
evenimentele acestei nopţi devenea tot mai groasă. 

Citind mesajul încă o dată, se întoarse spre Fache: 

— Ce dracu' vrea să însemne asta? 

Ochii căpitanului sclipeau alburii: 

— Aceasta este întrebarea, monsieur, la care trebuie să 
răspundeţi dumneavoastră. 


Nu departe, în biroul lui Jacques Sauniere, locotenentul 
Collet şedea aplecat asupra unei console audio aşezate pe 
imensul birou al custodelui. Dacă nu ţinea seama de 
ciudata machetă a cavalerului medieval ce părea că se 
holbează la el de pe colţul biroului, Collet se simţea 
confortabil aici. Işi aşeză mai bine căştile pe urechi şi 
verifică setările sistemului de înregistrare. Totul era perfect. 
Microfoanele funcționau fără greş, iar transmisia audio era 
cât se poate de clară. 

„Le moment de vérité”, glumi el, ca pentru sine. 


48 


Surâzând, închise ochii şi se lăsă pe spătarul scaunului, 
pentru a se delecta cu restul conversaţiei din Marea 
Galerie. 

Modesta locuinţă din cadrul bisericii Saint-Sulpice se afla 
la etajul al doilea al lăcaşului de cult, în stânga stranei 
corului. Cele două cămăruţe cu pardoseală de piatră şi 
câteva piese de mobilier erau casa surorii Sandrine Bieil de 
mai bine de zece ani. Oficial, dacă întreba cineva, locuia la 
mânăstirea din apropiere, dar prefera totdeauna liniştea 
bisericii, unde îşi amenajase un sălaş confortabil, cu un pat, 
un telefon şi o plită electrică. 

In calitatea ei de conservatrice d'affaires a bisericii, sora 
Sandrine avea datoria să supravegheze toate aspectele 
nereligioase ale activităţii bisericii — administraţie, 
personal, securitatea clădirii după programul de vizitare şi 
asigurarea proviziilor necesare, precum vinul şi prescura de 
împărtăşanie. 

In seara aceasta, adormită în patul ei micuţ, se trezi 
brusc atunci când auzi sunetul strident al telefonului. 
Obosită, ridica receptorul: 

— Soeur Sandrine. Eglise Saint-Sulpice. 

— Buna seara, soră, spuse un bărbat în franceză. 

Sora Sandrine se ridică în capul oaselor. „Cât o fi 
ceasul?” Deşi recunoscuse glasul superiorului său, era 
uimită, fiindcă în cincisprezece ani, n-o sunase niciodată în 
timpul nopţii. Abatele era un om extraordinar de pios, care 
se culca în fiecare zi imediat după slujba de seară. 

— Imi cer scuze dacă te-am trezit, soră, spuse acesta pe 
un ton extenuat şi totodată iritat. Trebuie să-ţi cer un 
serviciu. Tocmai am primit un telefon de la un influent 
episcop american. Poate că ai auzit de el... Manuel 
Aringarosa. 

— Cel care conduce Opus Dei? 

„Fireşte că am auzit de el! Cine din Biserică n-a auzit?” 

Ordinul conservator al lui Aringarosa devenise foarte 
puternic în ultimii ani; ascensiunea sa începuse brusc, în 
1982, când loan Paul al Il-lea ridicase, în mod neaşteptat, 

Opus Dei la rangul de congregaţie personală a papei, 
aprobând în mod oficial toate practicile sale. Evenimentul 
se petrecuse în acelaşi an în care secta transferase aproape 
un miliard de dolari în conturile Institutului pentru Activitate 
Religioasă din subordinea Vaticanului — altfel spus Banca 
Vaticanului — salvându-l astfel de la un iminent faliment. 
Urmase o a doua manevră care stârnise suspiciuni: papa ÎI 
plasase pe fondatorul Ordinului Opus Dei în fruntea listei de 
sanctificări, reducând obişnuita perioadă de aşteptare de la 
aproape un secol la numai douăzeci de ani. Sorei Sandrine i 
se părea cam suspectă această ascensiune bruscă, dar nu 
era ea omul care să discute deciziile Sfântului Scaun. 

— Episcopul Aringarosa mi-a telefonat pentru a-mi 
solicita o favoare, reluă abatele cu nervozitate în glas. Unul 
dintre membrii Ordinului său se află în Paris în seara 
aceasta... 

Când auzi neobişnuita cerere a prelatului, sora Sandrine 
făcu ochii mari. 

— Vreţi să spuneţi că acel călugăr din Ordinul Opus Dei 
nu poate aştepta până mâine dimineaţa? 

— Mă tem că nu. Avionul său decolează foarte devreme 
şi omul şi-a dorit dintotdeauna să viziteze Saint-Sulpice. 

— Dar biserica este mult mai interesantă la lumina zilei! 
Razele soarelui filtrate prin oculus, umbrele lăsate pe 
cadranul solar... astea sunt lucrurile pentru care merită să 
vezi Saint-Sulpice! 

— Soră, sunt de acord cu dumneata. Aş considera însă că 
mi-ai face o favoare personală dacă i-ai permite să intre în 
biserică în noaptea aceasta. E bine dacă ajunge acolo pe 
la... ora unu, să spunem? Adică peste douăzeci de minute? 

Sora Sandrine se încruntă: 

— Desigur. Va fi plăcerea mea! 

Abatele îi mulţumi şi închise. 

Nedumerită, călugăriţa mai zăbovi câteva clipe în 
aşternut, bucurându-se de căldura lui, încercând să-şi 
alunge somnul. La cei şaizeci de ani ai săi trupul nu se mai 
trezea atât de uşor şi de repede ca înainte, deşi telefonul 
primit în această seară îi pusese sângele în mişcare. 

Totdeauna avusese un sentiment neplăcut când auzea de 
Opus Dei. Pe lângă faptul că aplica neobişnuitul ritual al 
mortificării corporale, ordinul avea idei medievale — pentru 
a folosi un termen blând — cu privire la femei. Sora 
Sandrine aflase cu uluire că membrele congregaţiei erau 
silite să facă pe gratis curăţenie în camerele bărbaţilor, în 
vreme ce aceştia asistau la slujbă; în plus, ele dormeau 
direct pe podeaua de lemn, pe când ei aveau saltele de 
paie; iar, ca o penitenţă suplimentară pentru păcatul 
originar, femeile erau obligate să suporte „doze” mai mari 
de mortificare corporală. Se părea că înghiţitura pe care o 
luase Eva din mărul cunoaşterii era un păcat pe care 
femeile aveau datoria să-l ispăşească pentru vecie. Din 
nefericire, în vreme ce aproape toţi catolicii se aflau pe 
calea cea bună cu privire la respectarea drepturilor 
femeilor, Opus Dei alesese direcţia total opusă. Cu toate 
acestea, sora Sandrine nu putea nesocoti ordinele 
superiorilor. 

Coborându-şi cu greu picioarele din pat, se ridică încet, 
pătrunsă de frigul ce venea din piatra rece pe care călcă. O 
dată cu frigul simţit, inima îi fu strânsă de o ciudată 
tulburare. 

„Intuiţie feminină?” 

În liniştea vieţii de mânăstire, sora Sandrine învățase să- 
şi aline sufletul ascultând vocile acelea mititele din inima ei. 
În seara aceasta însă, vocile erau la fel de tăcute ca şi 
biserica pustie. 

Langdon nu-şi putea lua ochii de la textul purpuriu, 
scrijelit pe podeaua galeriei. Ultimele cuvinte ale lui Jacques 
Saunière erau cel mai straniu mesaj de adio pe care şi l-ar fi 
putut imagina cineva: 


„13-3-2-21-1-1-8-5 
O, DRACONIAN DEVIL! 
OH, LAME SAINT!” 


Deşi n-avea nici cea mai vagă idee ce ar putea să 
însemne, Langdon înţelegea acum de ce credea Fache că 
pentagrama se referea la adorarea diavolului. 

O, Draconian devil! — „O, diavol draconic!” 

Saunière le lăsase în urmă o referire literală la Satana. La 
fel de bizară era şi seria de numere. 

— Seamănă oarecum cu un cifru numeric. 

— Da, îi replică Fache. Criptografii noştri lucrează deja la 
el. Credem că numerele reprezintă un indiciu referitor la cel 
care l-a asasinat. Poate un număr de telefon sau un ciudat 
cod social de identificare. Dumneavoastră vi se pare că au 
o semnificaţie simbolică? 

Langdon se uită din nou la seria de cifre, convins că ar 
avea nevoie de ore întregi pentru a-i desluşi înţelesul 
simbolic — dacă exista vreunul. Lui i se păreau cifre alese 
la voia întâmplării. Era obişnuit cu progresiile simbolice 
care aveau un oarecare sens, dar aici totul — pentagrama, 
textul, numerele — totu/ părea disparat. 

— Aţi afirmat mai devreme, spuse Fache, că în acest fel 
Saunière a intenţionat să transmită un mesaj... despre 
venerarea zeiţei sau ceva de genul ăsta. Vi se pare că 
textul se încadrează în acest context? 

Profesorul ştia că întrebarea era una retorică. Bizarul 
mesaj nu se potrivea câtuşi de puţin cu scenariul pe care îl 
descrisese el, despre venerarea divinității feminine. 

Oh, lame saint! — „Oh, sfânt schilod!” 

— Textul pare că acuză pe cineva. Nu vi se pare? întrebă 
căpitanul. 

Langdon încercă să-şi imagineze ultimele minute de viaţă 
ale custodelui, singur în Marea Galerie, ştiind că urmează 
să moară. Părea logic. 

— O acuzaţie la adresa celui care l-a ucis, probabil. 

— Datoria mea, desigur, este aceea de a identifica 
persoana respectivă. Permiteţi-mi să vă întreb ceva, 
domnule Langdon: dumneavoastră, lăsând la o parte 
numerele, ce anume vi se pare cel mai ciudat în acest 
mesaj? 

„Cel mai ciudat?” Un muribund se baricadase singur în 
galerie, îşi desenase pe burtă o pentagramă şi scrisese o 
acuzaţie misterioasă pe podea. Ce în toate astea nu era 
ciudat? 

— Cuvântul „draconic”? se hazardă el, spunându-i primul 
lucru care-i trecu prin minte. 

De altfel, era sigur că nici unui om care era în pragul 
morţii nu-i zbura gândul către Draco — crudul politician din 
secolul al şaptelea înainte de Hristos. 

„Diavol draconic” îmi pare o exprimare ciudată, 
adăugă el. 

— Draconic? întrebă Fache pe un ton din care răzbătea o 
oarecare nerăbdare. Nu cred că modul de exprimare al 
custodelui este problema principală aici! 

Profesorul nu era sigur ce voia să spună căpitanul, însă 
bănuia că Draco şi cu Fache s-ar fi înţeles de minune. 

— Saunière era francez, continuă căpitanul pe un ton 
categoric. Locuia în Paris. Şi, cu toate astea, a ales să scrie 
acest mesaj... 

— În engleză. 

Acum înţelegea la ce se referise Fache. 

— Precisement. Aveţi idee de ce? 

Langdon ştia că Saunière vorbea o engleză impecabilă; 
totuşi, n-ar fi putut spune de ce preferase bătrânul să-şi 
scrie ultimele cuvinte în aceasta limbă. Ridică din umeri. 

Căpitanul arătă din nou spre pentagrama de pe 
abdomenul mortului. 

— Chestia aceea nu are nimic de-a face cu venerarea 
diavolului? Sunteţi sigur? 

In acest moment, profesorul nu mai era sigur de nimic. 

— Simbolistica şi textul nu par să coincidă. Îmi pare rău 
că nu vă pot ajuta. 

— Poate că asta va mai clarifica puţin lucrurile. 

In timp ce spunea aceste cuvinte, Fache se îndepărtă de 
cadavru şi ridică din nou lanterna cu lumină neagră, lăsând 
fasciculul să acopere o suprafaţă mai mare. 

Spre uimirea lui Langdon, un alt cerc tremurat apăru în 
jurul cadavrului. Probabil că Saunière se aşezase pe podea 
şi schiţase mai multe arce lungi cu pixul special, care se 
închideau într-un cercând complet. 

Intr-o fracțiune de secundă, totul deveni foarte clar: 

— Omul Vitruvian! spuse el cu suflarea tăiată. 

Saunière crease o replică în mărime naturală al celui mai 
cunoscut desen al lui Leonardo da Vinci. 

Considerat în Renaştere cea mai corectă reprezentare a 
corpului omenesc, din punct de vedere anatomic, Omu/ 
Vitruvian a devenit un laitmotiv al culturii moderne, 
apărând pe afişe, postere şi tricouri în lumea întreagă. 
Desenul consta într-un cerc perfect în care era înscris un 
nud bărbătesc... cu braţele şi picioarele întinse în lateral. 

Da Vinci! Langdon era uluit. Intenţia lui Saunière 
devenise evidentă. În ultimele clipe ale vieţii, custodele îşi 
scosese toate hainele şi îşi dispusese trupul într-o copie 
fidelă a Omului Vitruvian. 

Cercul era elementul critic. Un simbol feminin al 
protecţiei, cercul desenat în jurul trupului gol întregea 
mesajul lui da Vinci — armonia dintre masculin şi feminin. 
Acum apărea însă o altă întrebare: de ce dorise Saunière să 
imite acel desen celebru? 

— Domnule Langdon, spuse Fache, nu mă îndoiesc că un 
om ca dumneavoastră cunoaşte atracţia lui Leonardo da 
Vinci către ştiinţele oculte. 

Profesorul era surprins de cunoştinţele căpitanului în 
ceea ce-l privea pe da Vinci; pe de altă parte, aşa se 
explicau suspiciunile sale referitoare la venerarea 
diavolului. Leonardo constituise întotdeauna un subiect de 
studiu dificil pentru istoricii de artă, mai cu seamă pe fondul 
tradiţiei creştine. În ciuda geniului său vizionar, artistul 
fusese un homosexual declarat şi un adorator al ordinii 
divine a naturii, ambele plasându-l într-o poziţie de veşnic 
păcătos. În plus, excentricităţile sale îi conferiseră, într- 
adevăr, o aură demonică: da Vinci obişnuia să dezgroape 
cadavre pentru a studia anatomia umană; ţinea jurnale 
misterioase, redactate într-un lizibil scris invers; credea că 
posedă secretul alchimic de transformare a plumbului în 
aur şi chiar că-L poate păcăli pe Dumnezeu, creând un elixir 
care era capabil să amâne moartea; pe de altă parte, 
printre invențiile sale s-au numărat arme şi instrumente de 
tortură oribile pe care nimeni, înaintea lui, nu şi le-a putut 
imagina. 

„Neînţelegerea adecvată duce la neîncredere”, îşi spuse 
profesorul în sinea sa. 

Numărul uriaş de opere de artă creştină n-a făcut decât 
să accentueze reputaţia de ipocrit spiritual. Acceptând sute 
de comenzi foarte profitabile din partea Vaticanului, 
Leonardo a pictat lucrări pe teme creştine nu ca pe o 
expresie a propriilor convingeri, ci pur şi simplu ca pe o 
afacere, o modalitate de a-şi asigura un trai îndestulat, 
luxos. Din nefericire, artistul era un farsor care se amuza 
adesea muşcând pe furiş mâna care îl hrănea. În multe 
dintre picturile sale religioase, el a introdus simboluri 
ascunse, câtuşi de puţin creştine — un tribut adus propriilor 
sale credinţe şi un subtil bobârnac în nasul Bisericii. 
Langdon susţinuse odată o conferinţă la National Gallery, în 
Londra, cu tema: „Viaţa secretă a lui Leonardo: simbolismul 
păgân în arta creştină”. 

— Vă înţeleg îngrijorarea, răspunse, dar da Vinci nu a 
practicat niciodată vreo ştiinţă ocultă. Era un spirit de 
excepţie, mereu în conflict cu Biserica... 

În timp ce rostea aceste cuvinte, o idee ciudată îi veni în 
minte. Privi din nou la mesajul înscris pe podea: „O, diavol 
draconic. Oh, sfânt schilod!” 

— Aşadar? insistă Fache. 

Profesorul îşi cântări cu grijă cuvintele: 

— Mă gândeam că ideologia spirituală a lui Sauniere era 
puternic înrudită cu aceea a lui da Vinci şi că amândoi erau 
frustraţi de faptul că Biserica a eliminat sacrul feminin din 
religia modernă. Poate că, imitând un celebru desen al lui 
Leonardo, custodele a vrut doar să exprime preocuparea lor 
comună referitoare la demonizarea divinității feminine în 
credinţa modernă. 

Privirea lui Fache se aspri: 

— Credeţi că la Biserică s-a referit Saunière atunci când a 
folosit expresiile „sfânt schilod” şi „diavol draconic”? 

Era o explicaţie cam trasă de păr, Langdon trebuia să 
recunoască acest lucru şi totuşi pentagrama părea că 
susţine într-un anume fel aceasta idee. 

— Nu vreau să spun decât că domnul Saunière şi-a 
petrecut întreaga viaţă studiind istoria divinităţilor feminine 
şi că nimeni nu a făcut mai multe eforturi pentru a şterge 
aceasta istorie decât Biserica Catolică. Mi se pare credibil 
că, în mesajul său de adio, custodele a ales să-şi exprime 
această dezamăgire. 

— Dezamăgire?! izbucni Fache pe un ton deja ostil. 
Mesajul ăsta pare mai degrabă unul furios decât unul 
dezamăgit, nu credeţi? 

Langdon ajunsese la capătul răbdării: 

— Căpitane, mi-ai cerut să-ţi spun părerea mea cu privire 
la ce anume a încercat Saunière să transmită şi asta e tot 
ce pot să-ţi răspund în acest moment. 

— Că totul e o acuzaţie adusă Bisericii? Fache vorbea 
acum printre dinţi, de parcă abia îşi mai putea descleşta 
maxilarele. Domnule Langdon, am văzut mulţi morţi în 
viaţa mea şi vreau să-ţi spun ceva: când un om e ucis de un 
altul, nu cred că ultimul lui gând este acela de a scrie o 
obscură declaraţie spirituală pe care nimeni să n-o poată 
înţelege. Eu zic că, în ultimele lui clipe, omul se gândeşte la 

un singur lucru. Vocea joasă a lui Fache şuieră prin aer ca o 
lamă: La vengeance. Cred că Saunière a scris aceste 
cuvinte pentru a ne spune cine l-a ucis. 

Langdon se holbă la el: 

— Dar asta n-are nici un sens! 

— Nu? 

— Nu! replică el, obosit şi iritat. Mi-aţi spus că Saunière a 
fost atacat în biroul său de cineva pe care se pare că l-a 
invitat chiar el acolo. 

— Da. 

— Aşadar, sunt îndreptăţit să cred că victima îl cunoştea 
pe atacator. 

Căpitanul încuviinţă: 

— Continuati, vă rog. 

— Şi dacă // cunoştea pe cel care l-a ucis, ce fel de 
acuzaţie este asta? Un cod numeric?! Sfinţi schilozi?! 
Diavoli draconici?! O pentagramă pe stomac?! Totul e prea 
încifrat! 

Fache se încruntă, de parcă la asta nu se gândise până 
acum: 

— S-ar putea să aveţi dreptate. 

— Ţinând seama de aceste circumstanţe, continuă 
profesorul, cred că, dacă ar fi vrut să spună cine l-a ucis, 
custodele ar fi scris pur şi simplu un nume. 

La auzul acestor cuvinte, pe chipul lui Fache se lăţi, 
pentru prima dată de când se întâlniseră, un zâmbet plin de 
sine: 

— Precisement, spuse el. Precis&ment. 


„Surprind un maestru în acţiune”, îşi spuse locotenentul 
Collet în timp ce asculta în căşti vocea căpitanului Fache. 
Agentul ştia că reuşite şi momente ca acesta îl ridicaseră 
pe şeful său până în vârful ierarhiei din justiţia franceză. 

„Fache  izbândeşte acolo unde nimeni altul nu 
îndrăzneşte.” 

Delicata artă de a-l lua pe celălalt pe departe, cu 
binişorul, şi de a-l ademeni în plasa ta era de mult uitată în 
poliţia modernă — un meşteşug care necesita o 

extraordinară încredere în propriile forţe în condiţii de 
presiune sporită. Puţini oameni aveau sângele rece necesar 
pentru acest tip de operaţiune, dar Fache părea că s-a 
născut cu asta în sânge; reținerea şi răbdarea de care 
putea să dea dovadă erau o chestiune de instinct pentru el. 

In această seară îl stăpânea doar o hotărâre fermă, de 
parcă arestarea criminalului ar fi fost o chestiune de ordin 
personal. Instruirea agenţilor săi, cu o oră în urmă, fusese 
neobişnuit de concisă şi de fermă. „Ştiu cine l-a ucis pe 
Jacques Saunière, le spusese Fache. Voi ştiţi ce aveţi de 
făcut. Fără greşeli în seara asta.” 

Şi până acum totul fusese fără greşeală. 

Collet nu cunoştea încă dovezile care îl făceau pe şeful 
său atât de sigur, dar nu avea de gând să pună la îndoială 
nici o secundă instinctele Taurului. Uneori, căpitanul dădea 
dovadă de o intuiţie aproape supranaturală. „Dumnezeu îi 
şopteşte la ureche”, spusese la un moment dat un agent, 
după o impresionantă demonstraţie a exactităţii celui de-al 
şaselea simţ al şefului lor. „Trebuie să recunoscând un 
lucru, îşi spuse Collet, dacă există un Dumnezeu, atunci 
Bezu Fache e, cu siguranţă, unul dintre favoriţii săi.” 
Căpitanul participa la Sfânta Liturghie şi se spovedea cu o 
regularitate zeloasă — mult mai des decât o făceau 
majoritatea numelor mari din dorinţa unor bune relaţii 
sociale. Când papa vizitase Parisul, cu câţiva ani în urmă, 
Fache făcuse tot posibilul pentru a fi onorat cu o audienţă. 
Acum, în biroul sau, trona la loc de cinste o fotografie a 
Taurului alături de papă. 

Locotenentul îşi aminti un fapt ce i se păruse uşor ironic: 
una dintre rarele ieşiri în public ale căpitanului se 
concretizase în reacţia virulentă pe care i-o stârnise 
recentul scandal de pedofilie din sânul Bisericii Catolice. 
„Preoţii ăştia ar merita să fie spânzurați de două ori!” 
declarase Fache. „O dată pentru crima lor împotriva 
copiilor, şi a doua oară fiindcă au mânjit renumele Bisericii 
Catolice.” Collet avusese strania impresie că a doua vină 
fusese cea care îl înfuriase mai tare pe bunul căpitan. 

Întorcându-se acum la laptopul său, locotenentul se 
achită de cea de-a doua parte a responsabilităţilor care-i 
reveneau în această seară: sistemul de urmărire prin GPS:. 
Pe monitor apăru un plan detaliat al Aripii Denon, o schemă 
structurală descărcată din baza de date a Biroului de 
Securitate a Luvrului. Parcurgând din ochi labirintul de 
galerii şi culoare, Collet găsi în cele din urmă ceea ce căuta. 

Undeva, adânc în inima galeriei principale, clipea un 
punct roşu. 

La marque. 

Fache îşi ţinea prada din scurt în seara asta. O alegere 
înţeleaptă. Robert Langdon se dovedise un muşteriu pe 
măsură. 


3 GPS, Global Positioning System, Sistem de Poziţionare Globala a 
unei persoane 
60 

Pentru a fi sigur că discuţia sa cu domnul Langdon nu va 
fi întreruptă, Bezu Fache îşi închisese telefonul mobil. Din 
păcate, aparatul era un model scump, echipat cu linie radio 
dublă şi, în ciuda ordinelor sale, pe una dintre ele era acum 
apelat de agenţii săi. 

— Capitaine? 

Telefonul părâi, ca o staţie de emisie-recepţie. 

Fache scrâşni din dinţi, turbat. Nu pricepea ce ar putea fi 
atât de important încât să-i fie întreruptă această 
surveillance cachée, mai cu seamă într-un moment atât de 
critic. 

— Un moment, vă rog, i se adresă el lui Langdon. 

Apoi scoase telefonul din buzunar şi apăsă o tastă. 

— Oui? 

— Capitaine, un agent du Département de Cryptographie 
est arrivé. 

Furia lui Fache dispăru într-o clipă. „Un specialist în 
criptografie?” Deşi nu era tocmai momentul potrivit, vestea 
îl bucura totuşi. După ce observase textul criptic scrijelit de 
Saunière pe podea, căpitanul trimisese fotografii de la locul 
crimei Departamentului de Criptografie, în speranța că un 
specialist de acolo va descifra ce anume voise Saunière să 
le transmită. lar dacă acum sosise acest om, era clar că 
izbutiseră să descifreze mesajul. 

— Deocamdată sunt ocupat, spuse Fache în telefon, 
tonul lui lăsând clar să se înțeleagă că agentul depăşise o 
limită bine stabilită. Spune-i criptografului să mă aştepte la 
postul de comandă. Voi vorbi cu el după ce voi termina aici. 

— Cu ea, îl corectă subalternul său. Este agentul Sophie 
Neveu. 

„Telefonul ăsta mă amuză din ce în ce mai puţin, cu 
fiecare secundă care trece”, îşi spuse Fache. Sophie Neveu 
era una dintre cele mai mari greşeli ale DCPJ. O tânără 
dechiffreuse din Paris care studiase criptografia în Anglia, la 

Royal Holloway, Sophie Neveu îi fusese aruncată lui pe cap 
cu doi ani în urmă, în urma politicii ministerului de a integra 
cât mai multe femei în poliţie. „Toate încercările astea ale 
ministerului de a respecta echitatea politică, susţinuse 
Fache, nu făceau decât să slăbească departamentul.” Pe 
lângă faptul că nu dispuneau de forţa fizică necesară 
muncii în poliţie, simpla prezenţă a femeilor în cadrul 
forţelor de ordine mai avea şi darul de a distrage atenţia 
colegilor bărbaţi. Şi spre iritarea lui, Sophie Neveu avea 
acest nefericit dar, cu vârf şi îndesat... 

La cei treizeci şi doi de ani ai ei, afişa o tenacitate ce friza 
obstinaţia. În plus, preferinţele vizibile pentru noile metode 
de decriptare învăţate în şcoala britanică îi exasperau pe 
mai vârstnicii ei colegi francezi. lar pentru Fache, cel mai 
enervant era adevărul universal valabil că, într-un birou plin 
cu bărbaţi de vârstă medie, o femeie tânără şi atrăgătoare 
era o permanentă sursă de distragere a atenţiei de la 
sarcinile zilnice ale fiecăruia. 

— Agentul Neveu a insistat asupra faptului că trebuie să 
vorbească imediat cu dumneavoastră, domnule căpitan, 
mai adăuga vocea de la telefon. Am încercat s-o opresc, 
dar a plecat deja spre Marea Galerie. 

Fache făcu ochii mari: 

— Sub nici o formă! Am spus foarte clar că... 


Pentru o clipă, Robert Langdon avu impresia că Bezu 
Fache face un atacând de apoplexie. Tocmai vorbea, când 
maxilarul îi încremeni şi ochii i se bulbucară, gata să-i iasă 
din orbite. Privirea dură îi înţepenise pe ceva aflat, probabil, 
în spatele profesorului. Înainte de a apuca el să se întoarcă 
şi să vadă ce este, vocea unei femei răsună în galerie: 

— Excusez-moi, messieurs! 

Langdon se întoarse pe călcâie şi văzu o tânără care se 
apropia cu paşi mari şi mişcări agile, emanând parcă o 
hipnotică siguranţă de sine. Îmbrăcată într-o jachetă lungă 
până la genunchi, bej, şi pantaloni mulaţi negri, părea a 
avea în jur de treizeci de ani şi era atrăgătoare. Părul des, 
roşcat, îi cădea pe umeri, încadrându-i chipul blând. Spre 

deosebire de blondele fragile şi şterse din pozele ce de- 
corau pereţii dormitoarelor de la Harvard, femeia asta avea 
un aspect sănătos şi o frumuseţe naturală ce arătau 
încredere în sine. 

Spre surprinderea profesorului, tânăra veni direct la el şi- 
i întinse mâna: 

— Monsieur Langdon, sunt agentul Neveu de la 
Departamentul de Criptografie al DCPJ, spuse ea cu un uşor 
accent anglo-francez. Mă bucur să vă întâlnesc! 

Langdon îi strânse mâna într-a lui şi, pentru o clipă, se 
simţi cufundat în privirea ei adâncă. Avea ochi verzi- 
măslinii, limpezi şi pătrunzători. 

Fache inspiră zgomotos, pregătindu-se cu siguranţă 
pentru o morală tăioasă. 

— Căpitane, se întoarse ea brusc, fără a-i lăsa timp să 
deschidă gura, îmi cer scuze pentru aceasta întrerupere, 
dar... 

— Ce n'est pas le moment! izbucni Fache. 

— Am încercat sa vă contactez, continuă Sophie în 
engleză, din politeţe pentru Langdon. Dar aveaţi telefonul 
închis! 

— L-am închis dintr-un motiv bine întemeiat, îi şuieră 
căpitanul. Acum stau de vorbă cu domnul Langdon ! 

— Am descifrat codul numeric, i-o trânti ea dintr-o dată. 

Inima lui Langdon zvâcni. „A spart deja codul?” 

Fache părea pentru moment derutat, neştiind ce să îi 
răspundă. 

— Înainte de a vă explica însă, adăugă Sophie, am un 
mesaj urgent pentru domnul Langdon. 

Chipul căpitanului se întunecă: 

— Pentru domnul Langdon? 

Ea încuviinţă şi se întoarse spre el: 

— Trebuie să contactaţi imediat Ambasada Americană, 
domnule Langdon. Trebuie să vă transmită urgent un mesaj 
din Statele Unite. 

Entuziasmul care-l cuprinse când auzi despre codul 
descifrat pieri brusc, lăsând loc unei îngrijorări evident. „Un 

mesaj din State'? Oare cine încearcă să mă contacteze? 
Doar câţiva colegi de-ai mei ştiu că mă aflam la Paris.” 

Arcada proeminentă a lui Fache coborâse parcă şi mai 
mult: 

— Ambasada Americană? repetă el bănuitor. Cum au 
ştiut că domnul Langdon se află aici? 

Sophie ridică din umeri: 

— Se pare că au sunat la hotel şi recepţionerul le-a spus 
că domnul Langdon a fost ridicat de un agent al DCPJ. 

— Şi ambasada a luat legătura cu Departamentul de 
Criptografie?! 

— Nu, domnule! îi răspunse Sophie pe un ton ferm. Când 
am sunat eu la centrala telefonică a DCPJ, încercând să vă 
contactez pe dumneavoastră, mi-au spus că au un mesaj 
pentru domnul Langdon şi m-au rugat să i-l transmit dacă 
ajung aici. 

Fache se încruntă din nou şi părea chiar mai nedumerit 
decât la început, dar Sophie se întorsese deja spre 
profesor: 

— Domnule Langdon, îi spuse ea în timp ce scotea din 
buzunar o foaie de hârtie, acesta este numărul serviciului 
de mesagerie al Ambasadei Americane. Vă roagă să îi 
contactaţi cât mai repede posibil. In timp ce eu îi voi 
explica domnului căpitan ce-i cu acel cod, dumneavoastră 
trebuie să îi sunaţi, adăugă ea, fixându-l cu privirea. 

Langdon studie hârtia. Conţinea un număr de telefon din 
Paris, cu un interior alături. 

— Mulţumesc, îi răspunse îngrijorat. Unde găsesc un 
telefon? 

Sophie dădu să scoată un celular din buzunar, dar Fache 
se postă imediat între ei. Parcă era Vezuviul în prag de 
erupție. Fără a-şi lua ochii de la ea, îi întinse profesorului 
telefonul său: 

— Linia asta e sigură, domnule Langdon! Folosiţi-o cu 
încredere! 

Dezorientat de furia cu care căpitanul o privea şi jenat 
din cauza situaţiei, profesorul luă aparatul. Imediat, Fache o 
înşfăcă de braţ şi o trase doi metri mai departe, începând 

să mormăie la ea, furios. Din ce în ce mai puţin încântat de 
polițistul francez, Langdon se întoarse cu spatele şi formă 
numărul care era scris pe foaia de hârtie. 

Auzi cum sună. 

O dată... de două ori... de trei ori... 

În sfârşit, cineva îi răspunse. Langdon se aştepta să audă 
vocea operatorului de la ambasadă, dar se pomeni 
ascultând un mesaj înregistrat. Şi, ciudat, vocea i se părea 
cunoscută. Era a agentului Sophie Neveu. 

— Bonjour, vous êtes bien chez Sophie Neveu. Je suis 
absente pour le moment, mais... 

Nedumerit, profesorul se întoarse spre tânără: 

— Mă scuzaţi, doamnă Neveu! Cred că mi-aţi dat... 

— Nu, acela este numărul, i-o reteză ea de parcă ar fi 
ştiut dinainte. Ambasada are un sistem automat de 
preluare a mesajelor. Trebuie să formaţi un cod de acces 
pentru a vă asculta mesajele. 

— Dar... 

— Este codul acela de trei cifre de pe hârtiuţa pe care v- 
am dat-o. 

Langdon vru să-i explice bizara eroare, dar Sophie îl 
străfulgeră preţ de o secundă. Ochii ei verzi îl avertizau 
clar: „Nu pune întrebări! Fă ce ţi-am spus!” 

Uimit, Langdon formă interiorul: 454. 

Vocea înregistrata a tinerei se întrerupse şi un alt glas, 
cu tonuri electronice, rosti în franceză: „Aveţi un mesaj 
nou.” Dupa toate aparențele, 454 era codul de acces prin 
care Sophie Neveu îşi lua propriile mesaje de pe robotul 
telefonic. 

„Ce naiba fac, ascult mesajele femeii ăsteia?” _ 

În receptor se auzea o bandă care se derula. În cele din 
urmă, se opri şi mesajul începu să curgă. Din nou, vocea 
era tot cea a lui Sophie Neveu. „Domnule Langdon” — se 
auzi o şoaptă temătoare — „Nu reacţiona la acest mesaj. 
Ascultă-l în linişte. Eşti în pericol. Urmează-mi indicaţiile cu 
stricteţe.” 

Silas era la volanul maşinii pe care Învățătorul i-o pusese 
la dispoziţie, un Audi negru, şi admira Biserica Saint- 
Sulpice. Iluminate de jos de o serie de reflectoare, cele 
două clopotniţe se înălţau ca nişte santinele în post, care 
vegheau masiva clădire. De o parte şi de alta a acesteia, o 
mulţime de metereze întunecate ţâşneau spre cer aidoma 
coastelor unui monstru adormit. 

„Păgânii s-au folosit de Casa Domnului pentru a ascunde 
cheia de boltă.” Frăția confirma în continuare legendara ei 
reputaţie: de înşelăciune şi disimulare. lar acum, Silas avea 
să caute cheia de boltă şi să i-o înmâneze Învăţătorului, 
recuperând astfel ceea ce frăţia furase cu mult timp în 
urmă de la cei drept-credincioşi. 

„Ce putere uriaşă va dobândi astfel Opus Dei!” 

Parcând maşina în Piaţa Saint-Sulpice, pustie la acea oră, 
Silas răsuflă adânc şi încercă să-şi limpezească mintea 
pentru ceea ce îl aştepta. Spinarea încă îl durea de la 
şedinţa de mortificare corporală de mai devreme, dar 
durerea fizică era floare la ureche pe lângă chinurile prin 
care trecuse înainte ca Opus Dei să-l salveze. 

Amintirile din acea vreme încă îl mai bântuiau. 

„Eliberează-te de ură”, îşi ordona singur. „lartă-i pe cei 
care ţi-au greşit.” 

Privind turnurile de piatră ale bisericii, simţi iarăşi 
curentul acela familiar... forţa aceea care îl târa adesea 
înapoi în timp, încuindu-l iar în carcera primilor săi ani de 
viaţă. Amintirile năvăliră asupra lui aşa cum o făceau 
totdeauna, ca o vijelie... duhoarea verzei putrede, putoarea 
morţii, a urinei şi a fecalelor umane... urletele de disperare 
purtate de vântul aspru al Pirineilor şi hohotele chinuite ale 
celor bătuţi de soartă. 

„Andorra”... 

Muşchii i se încleştară, puternic. 

Paradoxal, în ţărişoara aceea uitată de lume dintre 
Spania şi Franţa, pe când tremura în celula sa şi nu-şi dorea 
decât să moară cât mai repede, acolo venise salvarea sa. 

Pe atunci, nu-şi dăduse seama. 

„Lumina venise la mult timp după tunet.” 

Pe vremea aceea nu-l chema Silas, dar nu-şi amintea nici 
ce nume îi dăduseră părinţii lui. Plecase de acasă când 
avea şapte ani. Tatăl beţiv, un docher mătăhălos, scârbit de 
venirea pe lume a unui fiu albinos, îşi bătea nevasta cu 
regularitate, învinuind-o pentru starea copilului. Când 
încerca să-i sară în apărare, băiatul era şi el bătut crunt. 

Într-o noapte, după un scandal înfiorător, mama lui nu se 
mai ridicase de jos. Copilul îi veghease trupul fără viaţă, 
copleşit de vinovăţie, fiindcă îl lăsase s-o omoare. 

„E vina mea!” 

De parcă un demon îi pătrunsese în trup şi-i dirija 
mişcările, băiatul se dusese în bucătărie şi înşfăcase un 
cuţit de măcelar. Cu mişcările unui om nebun parcă, intrase 
în camera în care tatăl zăcea întins în pat, beat criţă. Fără 
un cuvânt, îl înjunghiase în spate. Tatăl răcnise de durere şi 
încercase să se ridice, dar copilul îl lovise iar şi iar, fără 
oprire, până ce în apartament se aşternuse liniştea. 

Fugise apoi de acasă, dar străzile Marsiliei i se păruseră 
la fel de neprimitoare. Înfăţişarea sa neobişnuită îi alunga 
pe ceilalţi copii ai străzii şi băiatul se văzuse nevoit să 
trăiască singur, în beciul unei fabrici părăsite, mâncând 
peşte crud şi fructele pe care izbutea să le fure. Singurii săi 
prieteni erau revistele mototolite pe care le găsea prin 
gunoaie şi pe care învățase sa citească. Cu timpul, crescuse 
şi se împlinise. Pe la doisprezece ani, un alt vagabond — o 
fată care avea de două ori vârsta lui — îl luase în râs şi 
încercase să-i fure mâncarea. O bătuse până ce o lăsase 
lată, aproape fără viaţă. Când îl ridicase, poliţia îi dăduse un 
ultimatum: ori pleca din Marsilia, ori ajungea la casa de 
corecție. 

Băiatul se mutase ceva mai jos pe coastă, la Toulon. Cu 
timpul, privirile  compătimitoare ale celorlalți se 
transformaseră în frică. Copilul devenise un tânăr puternic. 

Când treceau pe lângă el, îi auzea murmurând. „O stafie”, 
şuşoteau ei, privindu-i pielea albă şi ochii măriţi de spaimă. 
„O stafie cu ochi roşii de drac!” 

Şi chiar se simţea ca o stafie... transparentă... care 
plutea dintr-un port în altul. 

Oamenii păreau să privească drept prin el. 

La optsprezece ani, într-un alt port, pe când aştepta 
momentul potrivit pentru a fura o cutie de conserve de 
carne, îl prinseseră doi marinari. În timp ce îl băteau, le 
simţise duhoarea a bere, exact ca a tatălui său. Amintirile 
urii şi fricii se năpustiseră asupra lui ca un monstru din 
adâncuri. Îi frânsese atunci gâtul primului marinar, cu 
mâinile goale, şi numai sosirea poliţiei îl salvase pe celălalt 
să nu aibă aceeaşi soartă. 

După două luni în lanţuri ajunsese la închisoarea din 
Andorra. 

— Eşti alb ca o fantomă, îi strigau ceilalţi prizonieri pe 
când era dus spre celula lui, gol şi înfrigurat. Mira el 
espectro! Poate că stafia o să treacă drept prin zidurile 
astea! 

In cei doisprezece ani care au trecut, carnea şi trupul său 
se uscaseră şi Silas ştia că devenise transparent. 

Sunt o stafie. 

Sunt imaterial. 

Yo soy un espectro... pălido como un fantasma... 
caminando este in undo a sol as. 

Intr-o noapte, Stafia se trezise în urletele celorlalţi 
condamnaţi. Nu ştia ce forţă invizibilă zgâlţâie podeaua pe 
care dormea şi nici ce mână atotputernică dărâmă zidurile 
celulei sale, dar în clipa în care sărise în picioare, un 
bolovan uriaş se desprinsese din plafon şi se prăvălise 
exact pe locul în care dormise el. Uitându-se în sus pentru a 
înţelege de unde venise bolovanul, zărise gaura din tavan 
şi, dincolo de ea, ceva ce nu mai văzuse de zece ani... 
Luna. 

Încă nu se oprise mişcarea pământului, că Stafia se şi 
avântase printr-un tunel îngust, ajunsese la capătul lui şi se 

rostogolise pe o coastă de deal, spre pădure. Fugise toată 
noaptea, mereu în jos, delirând de foame şi de extenuare. 

Aproape inconştient, dimineaţa îl găsise într-un luminiş 
străbătut de şinele unui tren. Mergând pe urma lor, 
înaintase ca într-un vis. La un moment dat, văzuse un 
vagon de marfă gol şi se căţărase în el, pentru a se 
adăposti. Când se trezise, trenul mergea. „De cât timp? 
încotro?” În burtă simţea o durere înţepătoare. „Sunt pe 
moarte oare?” Dar adormise din nou. De data aceasta se 
trezise în strigătele şi ciomăgelile unora care îl aruncaseră 
jos din vagon. Plin de sânge, se furişase la marginea unui 
sătuc şi căutase în zadar ceva de mâncare. Într-un târziu, 
nemaifiind în stare să mai facă nici măcar un pas, se 
întinsese pe marginea drumului şi căzuse în nesimţire. 

Lumina apăruse încet şi Stafia se întrebase de cât timp 
murise. „O zi? Trei zile?” Nu mai conta. Patul era moale ca 
un nor, iar în aer plutea un miros dulce, de lumânări 
parfumate. lisus era acolo şi îl privea. „Sunt aici, spusese 
lisus. Piatra a fost dată la o parte, iar tu te-ai născut pentru 
a doua oară.” 

Adormise din nou şi iar se trezise. Gândurile îi erau 
învăluite în pâclă. Nu crezuse niciodată în rai, şi totuşi lisus 
îl veghea. Lângă pat apăru nişte mâncare şi Stafia o 
înfulecă, aproape simțind cum carnea i se şi depune pe 
oasele goale. Şi iarăşi adormise. Când se trezise, lisus era 
tot acolo, îi zâmbea şi îi vorbea. „Eşti salvat, fiul meu. 
Binecuvântaţi sunt cei care-mi urmează calea.” 

Din nou, somn. 

Un țipăt de durere îl trezise din amorţeală. Trupul îi ţâşni 
din pat şi se împletici pe un hol, spre locul de unde veneau 
zgomotele. Intră într-o bucătărie şi văzu un ins înalt 
bătându-l pe unul mai mic. Fără a şti de ce, Stafia îl înhăţă 
pe cel mare şi-l izbi în peretele alăturat. Omul zbură prin 
aer. La picioarele Stafiei zăcea un tânăr în haine preoțești. 
Nasul îi era spart şi sângera. Stafia îl ridicase de jos şi-l 
aşezase pe o canapea. 

— Îți mulţumesc, prietene, îi spusese preotul într-o 
franceză greoaie. Banii din cutia milelor îi ademenesc pe 
hoţi. În somn vorbeai franţuzeşte; ştii şi spaniola? 

Stafia clătinase din cap. 

— Cum te cheamă? 

Nu-şi amintea numele pe care i-l dăduseră părinţii; în 
minte nu avea decât poreclele obraznice cu care-l strigau 
paznicii de la închisoare. Preotul îi zâmbise: 

— No hay problema. Pe mine mă cheamă Manuel 
Aringarosa. Sunt un misionar din Madrid. Am fost trimis aici 
ca să construiesc o biserică pentru Obra de Dios. 

— Unde sunt? întrebase Stafia cu o voce care-i păruse 
cavernoasă. ` 

— La Oviedo. In nordul Spaniei. 

— Cum am ajuns aici? 

— Cineva te-a lăsat la uşa mea. Erai bolnav. Ti-am dat să 
mănânci. Eşti aici de câteva zile. 

Stafia îl studiase pe tânărul său ocrotitor. De ani mulți 
nu-i mai arătase cineva vreun semn de bunătate. 

— Mulţumesc, părinte! 

Preotul îşi dusese mâna la buza din care-i curgea sânge. 

— Eu îţi sunt recunoscător, prietene! 

A doua zi dimineață, ceața din mintea lui se mai risipise. 
În timp ce stătea în pat, privea crucifixul prins pe perete. 
Deşi de multă vreme religia nu mai însemna nimic pentru 
el, crucea aceasta parca îl mai liniştea. Când se ridicase, 
văzuse cu uimire o pagină de ziar pe noptieră. Articolul era 
în franceză şi apăruse cu o săptămână în urmă. Citise 
povestea şi îl cuprinsese frica. Un cutremur în munţi 
distrusese o închisoare şi mulţi criminali periculoși 
evadaseră. 

Inima începuse să-i bată nebuneşte. „Preotul ştie cine 
sunt!” Un sentiment pe care nu-l mai simţise de mult 
pusese stăpânire pe el: ruşine, vinovăţie. Insoţită de spaima 
că va fi prins. Sărise bruscând din pat, drept în mijlocul 
camerei. „Unde să fug?” 

— Faptele Apostolilor, spusese o voce din prag. 

Stafia se întorsese, speriată. 

Tânărul preot zâmbea. Avea nasul bandajat fără 
pricepere şi ţinea în mână o Biblie veche. 

— Am găsit una în franceză pentru tine. Am însemnat 
versetul. 

Cu teamă, Stafia luă Biblia şi citi versetul la care se 
referise preotul: Faptele Apostolilor, XVI. Acolo se spunea 
despre un întemnițat pe nume Silas care zăcea gol şi bătut 
în celula sa, înălţând cântece de laudă către Domnul. Când 
Stafia ajunse la versetul 26, icni surprinsă: 


„... Deodată, s-a făcut un mare cutremur de pământ, aşa 
ca s-au clătinat temeliile temniţei. îndată s-au deschis toate 
uşile şi s-au dezlegat legăturile fiecăruia.” 


Privirile i se îndreptară către preot. 

Tânărul îl întâmpină cu un surâs blajin: 

— De acum înainte, prietene, dacă nu ai un alt nume, eu 
am să-ţi spun Silas. 

Stafia înclinase capul. „Silas.” Acum avea un trup şi un 
nume. „Numele meu e Silas.” 

— E vremea micului dejun, îi spusese preotul. Ai nevoie 
de puteri, dacă vrei să mă ajuţi să clădesc această biserică. 


La şase mii de metri deasupra Mediteranei, avionul 
companiei Alitalia tremura pradă turbulenţelor, iar pasagerii 
se foiau speriaţi în scaune. Episcopul Aringarosa abia dacă 
observă. Gândurile îi zburaseră la viitorul Ordinului său. 
Nerăbdător să afle cum decurgeau lucrurile în Paris, îşi 
dorea să-l poată suna pe Silas. Dar nu putea, Învățătorul 
avusese grijă de asta. 

— Procedăm aşa pentru siguranţa ta, îi explicase 
Învățătorul într-o engleză cu accent franțuzesc. Cunosc 
destule despre comunicațiile electronice pentru a şti că pot 
fi interceptate. Rezultatele ar fi dezastruoase pentru tine. 

Aringarosa ştia că are dreptate. Invăţătorul părea un om 
teribil de precaut. Nu-şi dezvăluise adevărata identitate şi, 
cu toate acestea, se dovedise demn de încredere şi de o 
supunere necondiționată. La urma urmei, obținuse, cine 

ştie prin ce mijloace, nişte informaţii secrete, extrem de 
importante. Numele celor patru membri de frunte ai frăţiei! 
Aceasta fusese una dintre „loviturile” care îl convinseseră 
pe Aringarosa că Învățătorul era capabil să-i ofere ceea ce-i 
promisese. 

— Am stabilit toate aranjamentele, îi spusese el. Pentru 
ca planul meu să reuşească, trebuie să-i permiţi lui Silas să 
mi se supună doar mie timp de câteva zile. Nu veţi putea 
vorbi între voi. Eu am să comunicând cu el printr-un mijloc 
sigur. 

— Îl vei trata cu respect? 

— Un om de credinţă merita tot ce e maibun. 

— Excelent. Atunci, înţeleg. Eu şi cu Silas nu vom mai 
vorbi până ce nu se va încheia totul. 

— Fac toate astea pentru a vă proteja identitatea, a ta şi 
a lui Silas, şi investiţia mea. 

— Investiţia dumitale? 

— Dacă nerăbdarea de a afla cum decurg planurile 
noastre sfârşeşte prin a te duce la închisoare, nu vei mai 
putea să plăteşti ce-mi datorezi. 

Episcopul surâsese: 

— Uşor de înţeles. Dorinţele noastre coincid. Să-i dam 
drumul! 

„Douăzeci de milioane de euro”, îşi spuse acum 
Aringarosa, privind pe fereastră. În dolari, cam tot atâta. Un 
mizilic pentru ceva atât de puternic. 

Avea încredere că Învățătorul şi Silas vor reuşi. Banii şi 
credinţa erau nişte factori de convingere extrem de 
puternici. 

— Une plaisanterie numérique? 

Bezu Fache era livid şi se holba, nevenindu-i să creadă, la 
Sophie Neveu. „O glumă numerică?” 

— Asta-i opinia ta profesională, că mesajul lui Saunière 
este un fel de farsă matematică? 

„Neobrăzarea femeii ăsteia este inimaginabilă!” După ce 
dăduse buzna fără să-i ceară permisiunea, acum încerca 
să-l convingă că, în ultimele clipe ale vieţii, Sauniere nu 
avusese ceva mai bun de făcut decât să scrie o farsă 
matematică! 

— Codul acesta, explică Sofie într-o franceză fluentă, este 
de o simplitate ce frizează absurdul. Jacques Sauniere şi-a 
dat probabil seama că vom înţelege imediat. 

Apoi scoase din buzunar o bucată de hârtie şi i-o întinse 
căpitanului: 

— lată! 

Fache se uită la hârtie. 


„1-1-2-3-5-8-13-21” 


— Asta e? izbucni el. Tot ce ai făcut a fost să aranjezi 
numerele în ordine crescătoare! 

Sophie Neveu avu chiar neruşinarea să mai şi afişeze un 
zâmbet satisfăcut: 

— Exact. 

Vocea lui Fache scăzu până la un mârâit gutural: 

— Agent Neveu, habar n-am unde vrei să ajungi cu asta, 
dar îţi sugerez să-mi dai cât mai repede o explicaţie. 

Îi aruncă o privire neliniştită lui Langdon, care stătea 
ceva mai departe, cu telefonul lipit de ureche, probabil 
ascultându-şi mesajul de la Ambasada Americană. După 
expresia întipărită pe figura lui, îşi dădea seama că omul 
primise veşti proaste. 

— Căpitane, replică Sophie pe un ton insolent, şirul de 
numere la care vă uitaţi este una dintre cele mai celebre 
progresii matematice din istorie. 

Fache habar nu avea că existau progresii matematice 
considerate celebre şi, în nici un caz, nu aprecia tonul pe 
care i se vorbise: 

— Este Şirul lui Fibonacci, declară ea. O progresie în care 
fiecare termen este egal cu suma celor doi termeni 
precedenţi. g 

Căpitanul studie numerele. Intr-adevăr, fiecare termen 
era suma celor doi anteriori, dar el, unul, nu pricepea ce 
legătură are asta cu moartea lui Saunière. 

— Matematicianul Leonardo Fibonacci a descoperit 
această succesiune de numere în secolul al XIII-lea. 
Evident, nu poate fi o simplă coincidență faptul că toate 
numerele pe care Saunière le-a scris pe podea fac parte din 
această celebră serie. 

Fache o privi lung pe tânăra femeie câteva momente. 

— Bine, dacă nu e o coincidență, poate ai vrea să-mi spui 
de ce a ales Saunière să facă una ca asta. Ce-a vrut să 
spună? Ce înseamnă chestia asta? 

Sophie ridică din umeri: 

— Absolut nimic. Tocmai asta e! Nu-i decât o glumă 
criptografică, simplistă. E acelaşi lucru cu a lua cuvintele 
unei poezii celebre şi a le amesteca ca să vezi dacă cineva 
recunoaşte care-i legătura dintre ele. 

Fache făcu un pas în faţă şi se aplecă; faţa lui era doar la 
câţiva centimetri de chipul ei: 

— Sper din tot sufletul că mai ai şi o altă explicaţie, mult 
mai plauzibilă decât asta! 

Chipul blând al lui Sophie deveni îngheţat, de parcă ar fi 
fost de piatră: 

—  Căpitane, ţinând seama de miza serii acesteia, 
credeam că o să te bucuri să afli că Sauniere juca, poate, 
un joc cu dumneata. Se pare însă că m-am înşelat. Il voi 
informa pe directorul Departamentului de Criptografie că 
nu mai ai nevoie de serviciile noastre. 

Cu acestea, se răsuci pe călcâie şi porni pe coridorul pe 
care venise. 

Încremenit, Fache o privi cum dispare în întuneric. „Şi-a 
ieşit oare din minţi? În seara asta, Sophie Neveu a dat o 
nouă definiţie pentru /e suicide professionnel.” 

Se întoarse apoi către Langdon, care stătea tot cu 
telefonul la ureche şi părea chiar mai îngrijorat decât 
înainte, ascultând atent mesajul de acasă. Ambasada SUA! 
Bezu Fache dispreţuia multe lucruri în viaţă... dar puţine îi 
stârneau o furie atât de oarbă precum Ambasada SUA. 

De multe ori se certase cu ambasadorul în legătură cu 
diverse probleme comune — majoritatea erau chestiuni de 
aplicare a legilor franceze cetăţenilor americani aflaţi în 
vizita în Franţa. Aproape zilnic, DCPJ aresta studenţi 
americani pentru posesie de droguri, oameni de afaceri 
care apelau la serviciile unor prostituate minore, turişti care 
furaseră sau aveau un comportament huliganic. Din punct 
de vedere legal, Ambasada SUA putea interveni pentru 
extrădarea vinovaţilor în ţara de origine, unde primeau 
nimic mai mult decât o palmă dojenitoare peste mână. 

Şi, bineînţeles, întotdeauna ambasada îşi exercita acest 
drept. 

L'&masculation de la Police Judiciaire, obişnuia căpitanul 
să spună. În Paris Match apăruse recent o caricatură care-l 
înfăţişa pe Fache în chip de câine poliţist, încercând să 
muşte un infractor american, dar incapabil să ajungă la el, 
fiindcă era ţinut în lanţ de Ambasada SUA. 

„Ei bine, nu şi astă-seară, hotărâse Fache. Miza e prea 
mare de data asta.” 

Robert Langdon închisese deja telefonul şi părea epuizat. 

— S-a întâmplat ceva? 

Cu mişcări încete, profesorul făcu semn din cap că da. 

„Veşti rele de acasă”, intui căpitanul când îşi luă 
telefonul înapoi şi văzu broboanele de sudoare de pe 
fruntea lui. 

— Un accident, bâigui Langdon, privindu-l cu o expresie 
ciudată. Un prieten... Trebuie să iau primul avion spre casă 
în dimineaţa asta. 

Fache nu se îndoia că emoția de pe chipul profesorului 
era autentică, şi totuşi parcă mai era ceva, o teamă vagă, 
care începuse bruscând să licărească în ochii americanului. 

— Îmi pare rău, îi spuse, privindu-l atent. Vreţi să vă 
aşezaţi puţin jos? 

Şi-i făcu semn spre una dintre banchetele din mijlocul 
galeriei. 

Langdon încuviinţă din cap absent şi făcu vreo câţiva 
paşi spre banchetă. Apoi se opri, şi cu fiecare clipă care 
trecea părea tot mai nedumerit: 

— De fapt, cred că aş vrea să merg la toaletă. 

Întârzierea asta nu-i era pe plac şi căpitanul îşi reţinu o 
înjurătură: 

— La toaletă... Desigur. Să luăm o pauză de câteva 
minute, spuse el cu glas tare şi făcu un semn spre capătul 
culoarului, în direcţia din care veniseră. Toaletele sunt 
aproape de biroul custodelui. 

Langdon ezită, apoi arătă în cealaltă direcţie, spre 
capătul Marii Galerii: 

— Cred că există o toaletă mult mai aproape în partea 
aceea. 

Fache îşi dădu seama că are dreptate: chiar în capătul 
Marii Galerii se aflau două toalete. 

— Să vă însoțesc? 

Profesorul pornise deja şi clătină din cap fără a se mai 
întoarce: 

— Nu e nevoie. Cred că vreau să rămân câteva clipe 
singur. 

Căpitanul nu era tocmai fericit de ideea că americanul 
avea să se plimbe de unul singur pe culoar, dar ştia că 
singura ieşire din Marea Galerie se afla în celălalt capăt — 
grilajul pe sub care intraseră. Reglementările de pază şi 
protecţie împotriva incendiilor impuneau existenţa mai 
multor ieşiri de urgenţă într-un spaţiu atât de vast ca 
acesta, însă toate ieşirile fuseseră blocate automat atunci 
când Saunière declanşase sistemul de securitate. Sistemul 
fusese reactivat între timp, deblocând ieşirile, dar asta nu 
avea oricum nici o importanţă, fiindcă, la simpla deschidere 

a oricărei uşi exterioare, s-ar fi declanşat alarma de 
incendiu şi, în plus, toate ieşirile erau păzite de agenţi DCP|. 
Langdon nu avea cum să plece fără ştirea căpitanului. 

— Trebuie să mă întorc pentru un moment în biroul 
custodelui. Când sunteţi gata, vă rog să veniţi direct acolo, 
domnule Langdon. Mai avem încă multe de discutat. 

Profesorul schiţă cu mâna un semn de încuviinţare şi apoi 
dispăru în întuneric. 

Fache porni furios în direcţia opusă. Ajunse la grilaj, trecu 
pe dedesubt, străbătu coridorul şi dădu buzna în centrul de 
comandă din biroul lui Saunière: 

— Cine i-a dat lui Sophie Neveu permisiunea de a intra în 
această clădire? 

— Le-a spus oamenilor de afară că a descifrat codul, 
răspunse Collet. 

— Şi acum unde e? 

— Păi, nu e cu dumneavoastră? 

— A plecat! 

Fache scoase capul, se uită pe culoarul întunecat şi 
cercetă zona. Probabil că Sophie nu mai avusese chef să se 
oprească şi să stea la discuţii cu ceilalţi agenţi. Pentru o 
clipă, se gândi să ia legătura cu băieţii de jos şi să le ceară 
s-o oprească şi s-o aducă înapoi, înainte să apuce să iasă 
din clădire. Dar se răzgândi; orgoliul lui rănit putea să mai 
aştepte. Şi aşa pierduse destulă vreme în seara asta. 

„Mă răfuiesc eu cu agentul Neveu mai târziu”, îşi spuse 
el, fiindcă abia aştepta s-o concedieze. 

Luându-şi gândul de la Sophie, rămase o clipă cu ochii 
aţintiţi asupra cavalerului de pe biroul custodelui, apoi se 
răsuci spre Collet: 

— L-ai localizat? 

Locotenentul îi făcu semn că da şi întoarse laptopul spre 
Fache. Punctul roşu era uşor vizibil pe planul schematic al 
etajului, clipind ritmic într-o încăpere în dreptul căreia 
stătea scris: TOILETTES PUBLIQUES. 

— Bun! spuse Fache aprinzându-şi o ţigară şi ieşind pe 
culoar. Trebuie să dau un telefon. Ai grijă ca Langdon să nu 
zburde şi prin alte încăperi decât toaleta! 

Robert Langdon îşi simţea capul ca un stup de albine. 
Mesajul lui Sophie îi zbârnâia neîncetat în minte. La capătul 
coridorului, plăcuţele cu simbolul arhicunoscut al toaletelor 
îl ghidară printr-un labirint de panouri cu reproduceri după 
maeştri italieni, menite să ascundă vederii cămăruţele cu 
destinaţie intimă. 

Găsind-o pe cea pentru bărbaţi, intră şi aprinse lumina. 

Nu era nimeni. 

Se apropie de chiuvetă şi îşi stropi faţa cu puţină apă, 
încercând să-şi alunge tulburarea. Luminile fluorescente se 
reflectau în faianţa de pe pereţi şi te orbeau, iar aerul 
mirosea a amoniac. În timp ce se ştergea cu un prosop de 
hârtie, uşa se deschise în spatele lui, scârţâind. 

Sophie Neveu intră, ochii ei verzi licărind speriaţi: 

— Slavă Domnului că ai venit! Nu avem prea mult timp. 

Langdon rămase lângă chiuvetă şi privea uluit la agentul 
DCPJ, Sophie Neveu. Cu doar câteva minute în urmă, îi 
ascultase mesajul telefonic şi-şi spusese că femeia trebuie 
să fie nebună. Şi totuşi, cu cât asculta, cu atât į se părea că 
totul căpăta un sens. „Nu reacţiona la acest mesaj. Ascultă- 
mă şi păstrează-ţi calmul. Eşti în pericol. Urmează-mi 
indicaţiile cu stricteţe.” Neştiind ce să creadă, hotărâse să 
procedeze exact aşa cum îi sugerase Sophie. Îi spusese lui 
Fache că mesajul se referea la un prieten rănit de acasă, 
din State, şi apoi ceruse să meargă la toaleta de la capătul 
Marii Galerii. 

lar acum Sophie stătea în faţa lui, găfâind după turul de 
forță pe care-l făcuse pentru a ajunge aici. In lumina 
fluorescentă, Langdon observă cu surprindere că aerul ei 
ferm radia, de fapt, de pe un chip cu trăsături fine, delicat 
conturate. Numai privirile îi erau directe şi întregul 
ansamblu amintea de un portret complex de Renoir... voa- 
lat şi totodată perfect conturat, cu o fermitate ce nu-şi 
pierduse însă aura misterioasă. 

— Am vrut să te previn, domnule Langdon, începu ea 
răsuflând încă sacadat, că te afli sous survei/lance cachee 
— „Sub observaţie ascunsă”. 

Intre pereţii placați cu faianţă, vocea ei suna a gol. 

— Dar... de ce? 

Tânăra îi oferise deja o explicaţie la telefon, dar voia s-o 
mai audă o dată, din gura ei. 

— Fiindcă, răspunse făcând un pas spre el, principalul 
suspect al lui Fache în această crimă eşti dumneata. 

Langdon se pregătise sufleteşte pentru aceste cuvinte şi 
totuşi, când le auzi, i s-au părut din nou culmea ridicolului. 
După spusele lui Sophie, fusese solicitat de Poliţia Franceză 
nu în calitate de specialist în simbolistică, ci, mai degrabă, 
ca suspect, neştiind că acum este ţinta uneia dintre 
tehnicile favorite de anchetare a DCP) — surveillance 
cachee, o strategie iscusită prin care poliţia invita politicos 
suspectul la locul crimei şi îl intervieva în speranţa că 
acesta se va pierde cu firea la un moment dat şi se va 
incrimina singur, din greşeală. 

— Caută în buzunarul sacoului şi vei găsi dovada că eşti 
supravegheat, îi spuse Sophie. 

Langdon se simţea din ce în ce mai tulburat. „Să caut în 
buzunar?” 

Suna mai degrabă ca un trucând ieftin, de bâlci. 

— Uită-te! 

Total dezorientat, Langdon îşi duse mâna la buzunarul 
stâng al sacoului, cel pe care nu-l folosea niciodată. Pipăi, 
dar nu găsi nimic. „Dar ce naiba te-ai fi aşteptat să 
găseşti?!” Poate că, la urma urmei, Sophie Neveu era sărită 
de pe fix. Apoi degetele lui dădură peste ceva neaşteptat. 
Mic şi dur. Prinse obiectul cu degetele, îl scoase din 
buzunar şi îl privi înmărmurit. Era un disc metalic, care 
semănă cu un nasture, de mărimea unei baterii de ceas. 
Nu-l mai văzuse niciodată până acum. 

— Ce naiba...? 

— Dispozitivul de localizare prin GPS, îi explică Sophie. Îşi 
transmite continuu poziţia către un satelit, pe care DCPJ îl 
monitorizează. Noi folosim datele pentru a identifica locul în 

care se află o persoană. Are o precizie de până la jumătate 
de metru, în orice loc de pe glob. [i-au pus o lesă 
electronică, domnule Langdon! Agentul care te-a luat de la 
hotel ţi-a strecurat dispozitivul în buzunar înainte de a ieşi 
din cameră. 

Acum Îşi amintea... făcuse un duş rapid, se îmbrăcase, iar 
agentul DCPJ îi ţinuse, politicos, haina când plecaseră. 

— E rece afară, domnule Langdon, îi spusese omul. 
Primăvara în Paris nu e la fel de caldă ca în şansonete. 

lar el îi mulţumise şi-şi îmbrăcase sacoul. 

Ochii verzi ai lui Sophie îl priveau neclintiţi: 

— Nu ţi-am spus în mesaj despre dispozitivul de urmărire 
fiindcă nu voiam să duci mâna la buzunar de faţă cu Fache. 
Aşa, habar nu are că l-ai descoperit! 

Langdon nu ştia ce ar putea să îi răspundă. 

— Te supraveghează prin GPS fiindcă le e teamă că ai 
putea fugi. De fapt, speră că vei fugi; aşa n-ai face decât să 
le confirmi bănuielile. 

— Dar de ce naiba aş fugi?! Doar sunt nevinovat! 

— Fache crede altceva! 

Furios, Langdon se apropie de coşul de gunoi, 
pregătindu-se să arunce discul metalic. 

— Nu! Sophie îl prinse de braţ şi îl opri: Lasă-l în buzunar! 
Dacă-l arunci, semnalul nu va mai indica nici o mişcare şi îşi 
vor da seama că l-ai descoperit. Unicul motiv pentru care 
Fache te-a lăsat singur este acela că poate şti în orice 
moment unde te afli. Dacă bănuieşte că ai descoperit ce 
are el de gând... 

Fără să-şi termine fraza, luă dispozitivul din mâna lui şi i-l 
strecură din nou în buzunar: 

— Lasă discul aici! Cel puţin pentru moment! 

Profesorul era de-a dreptul bulversat: 

— Cum mama dracului poate Fache să creadă că eu l-am 
ucis pe Jacques Saunière?! 

— Are nişte motive foarte întemeiate pentru a te bănui. 
Există o dovadă pe care nu ai văzut-o încă; Fache a avut 
grijă s-o ascundă bine. 

Langdon nu mai putea decât s-o privească, buimac. 

— Îţi aminteşti de cele trei rânduri de text pe care 
Saunière le-a scris pe podea? 

Înclină din cap în semn ca da; cifrele şi cuvintele îi 
rămăseseră vii în minte. 

Vocea lui Sophie deveni o şoaptă intensă: 

— Din păcate, căpitanul nu ţi-a arătat tot mesajul. Iniţial, 
a existat şi un a/ patrulea rând, pe care Fache l-a fotografiat 
şi apoi l-a şters, înainte de sosirea dumitale. 

Langdon ştia că cerneala solubilă a unui pix cu lumină 
neagră putea fi uşor ştearsă, dar nu-şi imagina pentru ce ar 
fi distrus Fache o astfel de dovadă. 

— Pe ultimul rând al mesajului se afla ceva ce dumneata 
nu trebuia să vezi. Cel puţin nu înainte de a încheia el 
interogatoriul. 

Şi, cu aceste cuvinte, Sophie scoase din buzunarul 
jachetei sale o copie a unei fotografii şi începu s-o 
despăturească. 

— Fache a transmis ceva mai devreme imagini de la locul 
crimei către Departamentul de Criptografie, în speranţa că 
vom putea descifra mesajul lui Sauniere. Aceasta este 
fotografia mesajului complet, spuse ea dându-i copia. 

Uluit, Langdon privi imaginea. În centrul ei, mesajul scris 
pe podeaua de parchet ieşea clar în evidenţă. Cel de-al 
patrulea rând îl izbi ca un baros, drept în plex: 


„13-3-2-21-1-1-8-5 

O, DRACONIAN DEVIL! 

OH, LAME SAINT! 

P.S. GĂSEŞTE-L PE ROBERT LANGDON” 

Preţ de câteva secunde, Langdon nu reuşi să-şi ia ochii 
de la fotografie. „P.S. găseşte-l pe Robert Langdon.” Simţea 
cum podeaua se clatină sub picioarele lui. „Saunière a lăsat 
un post-scriptum cu numele meu?!” Oricât şi-ar fi stors 
creierii, nu putea pricepe de ce. 

— Acum înţelegi, îl întrebă Sophie, făcându-i semn cu 
ochiul să se grăbească, de ce te-a adus Fache aici în 
noaptea asta şi de ce eşti principalul lui suspect? 

Singurul lucru pe care-l înţelegea profesorul în clipa asta 
era motivul pentru care rânjise căpitanul atât de încântat 
atunci când Langdon îi sugerase că Sauniere şi-ar fi acuzat 
asasinul direct, scriindu-i numele. 

„Găseşte-l pe Robert Langdon.” 

— De ce a scris Saunière una ca asta? întrebă el, mai 
mult furios decât nedumerit. Pentru ce aş fi vrut eu să-l 
ucid pe custodele Muzeului Luvru? 

— Fache nu a descoperit încă motivul, dar a înregistrat 
toată discuţia voastră din această seară, în speranţa că va 
descoperi ceva. 

Langdon vru să îi răspundă, dar nu reuşi să scoată nici un 
sunet. 

— Are asupra lui un microfon miniatural, îi explică tânăra, 
conectat la un transmiţător din buzunar, care trimite 
semnalul către postul de comandă. 

— E imposibil! Am un alibi! După seminar, m-am întors 
direct la hotel. Puteţi întreba la recepţie. 

— Au întrebat deja. Li s-a spus că ai cerut cheia de la 
recepţie la ora zece şi jumătate. Din păcate, crima s-a 
petrecut aproape de unsprezece. Puteai foarte uşor să ieşi 
din cameră pe furiş. 

— E o nebunie! Fache nu are nici o dovadă! 

Ochii lui Sophie se măriră brusc. 

„Nici o dovadă?!” 

— Domnule Langdon, numele dumitale e scris pe podea, 
lângă cadavru, iar Saunière şi-a notat în agendă că urma să 
aveţi o întrevedere aproximativ în jurul orei la care a fost 
comisă crima. Fache are suficiente dovezi pentru a te 
aresta şi interoga. 

Dintr-o dată, Langdon îşi spuse că are nevoie de un 
avocat: 

— N-am făcut-o eu. 

Sophie oftă: 

— Aici nu suntem la un show de la televiziune american, 
domnule profesor. In Franţa, legea acordă protecţie poliţiei, 
nu criminalilor. Din nefericire, în acest caz trebuie să ţinem 
seama şi de presă. Jacques Saunière era o personalitate 
bine cunoscută şi îndrăgită în Paris, iar asasinarea lui va fi 
mâine ştirea zilei. Fache va fi nevoit să dea imediat o 
declaraţie şi va face o impresie mult mai bună dacă va 
putea spune că a reţinut deja un suspect. Indiferent dacă 
eşti sau nu vinovat, vei fi ţinut în arestul DCPJ până ce-şi 
vor da seama cine l-a omorât, de fapt. 

Nici un animal în cuşcă nu s-ar fi simţit atât de încolţit 
cum era el acum. 

— De ce-mi spui mie toate astea? 

— Fiindcă, domnule Langdon, cred că eşti nevinovat! 

Sophie privi pentru o clipă în lături, apoi îl fixă din nou cu 
ochii ei verzi: 

— Şi fiindcă, în parte, e vina mea că acum ai probleme. 

— Poftim? Din vina dumitale a încercat Saunière să-mi 
însceneze chestia asta? 

— El n-a încercat să-ţi însceneze nimic. A fost doar o 
greşeală. Mesajul acela de pe podea îmi era adresat mie. 

Profesorul avu nevoie de câteva momente bune pentru a 
înţelege noua informaţie: 

— Cum adică? 

— Mesajul nu era pentru poliţişti. Sauniere l-a scris 
pentru mine. Cred că a fost silit să facă totul într-un timp 
atât de scurt, încât nu şi-a dat seama ce va crede poliţia. 
Codul acela numeric e lipsit de sens. L-a scris doar ca să se 
asigure că anchetatorii vor apela la Departamentul de 


83 


Criptografie, astfel încât eu să pot afla cât mai repede cei 
s-a întâmplat. 

Langdon simţea cum i se înmoaie picioarele. Încă nu se 
hotărâse dacă domnişoara Sophie Neveu era sau nu sărită 
de pe fix, dar cel puţin acum înţelegea de ce voia să-l ajute. 
„P.S. găseşte-l pe Robert Langdon.” Femeia era de părere 
că Saunière îi lăsase un mesaj criptic în care îi cerea să-l 
găsească pe el. 

— Dar de ce crezi că mesajul îţi era adresat? 

— Omul Vitruvian, replica ea. Desenul acela a fost 
dintotdeauna preferatul meu dintre operele lui da Vinci. În 
seara asta l-a folosit ca să-mi atragă atenţia. 

— Stai puţin! Vrei să spui, cu alte cuvinte, că Saunière îţi 
ştia preferinţele în materie de artă? 

Ea încuviinţă. 

— Imi pare rău. Probabil că totul ţi se pare aiurea. Dar eu 
şi Jacques Saunière... 

Cuvintele îi pieriseră pe buze. O tristeţe adâncă părea că 
a cuprins-o, ca o suferinţă din trecut care acum răzbătuse 
la suprafaţă. După toate aparențele, Sophie şi custodele 
avuseseră o relaţie specială. Langdon îi studie chipul preţ 
de câteva clipe; ştia că, în Franţa, bărbaţii vârstnici au 
adesea amante tinere. Chiar şi aşa, pe Sophie Neveu nu şi- 
o putea imagina ca pe o „femeie întreţinută”. 

— Ne-am certat acum zece ani, îi explică ea în şoaptă, şi 
de atunci aproape că nu ne-am mai vorbit. In seara asta, 
când la departament a sosit vestea că a fost asasinat şi am 
văzut imaginile cu trupul lui şi cu textul de pe podea, am 
înţeles că a vrut să-mi transmită mie un mesaj. 

— Din cauza Omului Vitruvian? 

— Da. Şi a literelor P.S. 

— Post-scriptum? 

Ea clătină din cap. 

— P.S. sunt inițialele mele. 

— Dar numele dumitale e Sophie Neveu! 

Şi îşi întoarse privirea în altă parte. 


84 


— P. S. vine de la numele de alint pe care mi-l dăduse 
atunci când locuiam împreună. Roşind uşor, adăuga: 
înseamnă Princesse Sophie. 

Langdon rămase mut. 

— Pare prostesc, ştiu. Dar asta s-a întâmplat cu ani în 
urmă. Pe atunci, eram un copil. 

— L-ai cunoscut pe Saunière în adolescenţă?! 

— Chiar foarte bine, răspunse ea şi ochii i se umeziră. 
Jacques Saunière a fost bunicul meu. 

— Unde naiba e Langdon? întreba Fache suflând ultimul 
fum de ţigară şi revenind în centrul de comandă. 

— Tot la toaletă, domnule! 

Căpitanul mormăi: 

— Văd că nu se grăbeşte deloc! 

Locotenentul Collet îi simţea privirea aţintită peste 
umărul său asupra punctului roşu de pe monitor şi aproape 
că auzea cum i se învârt rotiţele în cap. Probabil că-şi 
stăpânea cu greu impulsul de a se duce imediat după 
Langdon. În mod ideal, suspectului i se lăsa toată libertatea 
şi tot răgazul de care avea nevoie, pentru a-i conferi un fals 
sentiment de securitate. Americanul trebuia să se întoarcă 
aici din propria voinţă. Totuşi, trecuseră aproape zece 
minute. „Prea mult.” 

— Se poate să-şi fi dat deja seama? întreba Fache. 

Collet clătină din cap: 

—  Înregistrăm încă mici deplasări ale dispozitivului în 
încăpere; evident, discul se află tot în buzunarul lui. Poate 
că se simte rău. Dacă ar fi găsit dispozitivul, l-ar fi aruncat 
până acum şi ar fi încercat să fugă. 

Fache se uită din nou la ceas: 

— Bine. 

Dar îngrijorarea persista. Toată seara căpitanul fusese 
agitat şi neobişnuit de preocupat. De obicei detaşat şi calm 
când lucra sub presiune, acum părea implicat emoţional, de 
parcă toată povestea asta ar fi fost pentru el o problemă 
personală. 

„Deloc surprinzător”, îşi spuse Collet. „Căpitanul are 
nevoie disperată de arestarea asta.” De curând, atât 
guvernul, cât şi presa criticaseră deschis metodele agresive 
pe care le folosea Bezu Fache, permanentele lui conflicte cu 
nenumăratele ambasade şi uriaşa depăşire a bugetului 
pentru achiziţionarea noilor tehnologii. In noaptea asta, 
arestarea răsunătoare a unui american ar fi închis multe 

guri rău-voitoare şi i-ar fi adus un nou mandat, până la 
apropiata pensionare. „Şi numai Dumnezeu ştie câtă nevoie 
are de pensie”, cugetă Collet mai departe. Pasiunea lui 
pentru tehnologiile avansate îl costase mult atât în plan 
profesional, cât şi personal. Se spunea că Fache îşi 
investise economiile de-o viaţă în explozia tehnologică de 
acum câţiva ani şi că pierduse aproape chiar şi cămaşa de 
pe el. lar Fache e un tip care poartă numai cămăşi din cele 
mai fine! 

Dar, deocamdată, mai era suficient timp. Întreruperea 
cauzată de Sophie Neveu, deşi inoportună, fusese doar o 
neplăcere minoră. Femeia plecase acum, iar Fache mai 
avea încă mulţi aşi în mânecă. Încă nu-i spusese 
americanului că victima scrisese pe podea numele lui. „P.S. 
găseşte-l pe Robert Langdon.” Reacţia omului la aflarea 
acestei veşti era o privelişte ce nu trebuia ratată sub nici o 
formă. 

— Căpitane! îl strigă unul dintre agenţi. Cred că ar trebui 
să preluaţi dumneavoastră apelul acesta. 

Şi-i întinse receptorul, privindu-l cu un aer îngrijorat: 

— Cine e? 

— Directorul Departamentului de Criptografie. 

— Şi? 

— E în legătură cu Sophie Neveu, domnule. Se pare că e 
ceva în neregulă. 

Venise vremea. 

Silas se simţea în deplinătatea forţelor când cobori din 
Audi. Briza nopţii de primăvară îi flutură sutana largă. „In 
aer suflă vânt de schimbare.” Ştia că sarcina care îl aştepta 
necesita mai degrabă fineţe decât forţă, aşa că îşi lăsă 
arma în maşină — un Heckler and Koch USP 40 cu 
treisprezece gloanţe, pe care i-l dăduse Invăţătorul. 

„Un instrument al morţii nu are ce căuta în Casa 
Domnului.” 

Piaţa din jurul bisericii era pustie la ora aceasta, 
singurele suflete de pe strada fiind două prostituate 
minore, care-şi expuneau farmecele în folosul turiştilor 
nocturni. Trupurile lor fragede îi stârniră un freamăt familiar 
în vintre. Coapsa i se încordă instinctiv, iar brâul cilice îi 
pătrunse mai adâncând în picior. 

Pofta carnală se evaporă instantaneu. Se împlineau zece 
ani de când Silas îşi refuzase orice mângâiere sexuală, fie 
ea şi autoadministrată. Aşa cerea Calea. Sacrificase multe 
pentru Opus Dei, dar primise şi mai multe în schimb. 
Jurământul de celibat şi renunţarea la toate bunurile sale 
pământeşti erau o nimica toată. Ţinând seama de sărăcia în 
care crescuse şi de ororile sexuale pe care le îndurase în 
închisoare, starea de acum era o binecuvântare. 

Acum revenea în Franţa pentru prima dată după ce 
fusese arestat şi închis în Andorra şi avea impresia că 
pământul natal îl pune la un fel de încercare, trezindu-i 
amintiri încărcate de violenţă. „Te-ai născut a doua oară”, 
îşi repetă el. Datoria lui faţă de Dumnezeu îi impusese azi 
să comită păcatul uciderii, iar acesta era un sacrificiu pe 
care ştia că va trebui să-l ţină închis în sufletul său pentru 
vecie. 

„Măsura credinţei tale este măsura durerii pe care o poţi 
îndura”, îi spusese lInvăţătorul. Durerea nu-i era deloc 
necunoscută şi se simţea dornic să se dovedească demn în 

faţa Învăţătorului — cel care îl asigurase că datoria de care 
trebuia să se achite în aceasta seară îi fusese ordonată de o 
putere foarte înaltă. 

— Hago la obra de Dios, şopti Silas, apropiindu-se de 
intrarea în biserică. 

Intrând în umbra porticului, trase adânc aer în piept. Abia 
acum îşi dădea seama ce anume îl aştepta înăuntru şi ce 
avea de făcut acolo. 

„Cheia de boltă. Ea ne va duce către țelul final.” 

Îşi ridică pumnul alburiu şi bătu de trei ori în uşă. 

Câteva clipe mai târziu, tăblia masivă din lemn începu să 
se mişte. 

Sophie se întrebă cât timp îi va trebui lui Fache ca să-şi 
dea seama că ea nu a părăsit muzeul. Când îl văzu pe 
Langdon atât de copleşit, nu mai era sigură că procedase 
bine chemându-l aici. 

„Dar ce altceva aş fi putut să fac?” 

În minte îi reveni trupul bunicului ei, gol şi întins pe 
podea. Fusese o vreme când el era totul pentru ea; în seara 
asta, constată însă cu surprindere că nu simţea pentru 
bătrânul mort decât o vagă tristeţe. Jacques Saunière 
devenise un străin pentru ea; relaţia dintre ei pierise într-o 
clipă, într-o noapte de martie, pe când ea avea douăzeci şi 
doi de ani. Acum zece ani, Sophie se reîntorsese de la 
universitatea din Anglia cu câteva zile mai devreme şi, din 
greşeală, dăduse peste bunicul ei implicat în ceva ce, cu 
siguranţă, nu fusese destinat ochilor ei. O imagine pe care 
mintea ei nu putea sa o conceapă nici măcar azi, după 
atâta timp. 

„Dacă n-aş fi văzut cu ochii mei...” 

Prea şocată şi jenată pentru a mai putea suporta 
încercările pline de durere ale bunicului ei de a-i explica, se 
mutase imediat, îşi luase banii pe care izbutise să-i 
economisească şi îşi închiriase un mic apartament 
împreună cu câţiva colegi. Îşi jurase atunci că nu va vorbi 
niciodată, cu nimeni, despre ceea ce văzuse. Bunicul făcuse 
încercări disperate de a o contacta, îi trimisese scrisori şi 
vederi, în care o implora să se întâlnească pentru a-i putea 
explica. „Să-i explice... Cum?!” O singură dată îi răspunsese 
—  interzicându-i s-o mai caute sau să încerce s-o 
întâlnească în public; îi era teamă că explicaţiile ar putea fi 
mai îngrozitoare chiar decât incidentul în sine. 

Deşi părea de necrezut, Sauniere nu a renunţat nici o 
secundă, aşa că acum, într-un sertar al dulapului, Sophie 
avea un teanc de scrisori nedeschise, pe care bătrânul i le 

trimisese pe parcursul unui deceniu întreg. Ce-i drept, nu-i 
nesocotise niciodată cererea şi nu-i telefonase. 

„Până în după-amiaza asta.” 

— Sophie? 

Vocea lui sunase straniu de îmbătrânită pe banda 
magnetică a robotului. 

— Ţi-am respectat dorinţele atâta amar de vreme... şi mă 
doare că te sun acum, dar trebuie să-ţi vorbesc. S-a 
întâmplat ceva cumplit. 

In bucătăria apartamentului ei din Paris, Sophie tremura 
uşor pentru că îi auzea vocea din nou, după atâţia ani. Un 
val de amintiri dragi din copilărie o copleşiseră. 

— Sophie, te rog, ascultă-mă. 

li vorbea în engleză, aşa cum făcuse totdeauna. 
„Exersează franceza la şcoală. Acasă exersăm engleza.” 

— Nu poţi fi supărată la nesfârşit. Nu ai citit scrisorile pe 
care ţi le-am trimis în toţi anii ăştia? Încă nu ai înţeles? 
Trebuie să vorbim imediat. Te rog, împlineşte-i bunicului 
tău această unică rugăminte. Sună-mă la Luvru. Imediat. 
Cred că pe amândoi ne paşte un mare pericol. 

Sophie se uită uimită la robotul telefonic. „Un mare 
pericol?” Ce tot vorbea el acolo? 

— Prinţesă... Vocea bunicului se frânse copleşită de o 
emoție pe care ea n-o putea identifica: Ştiu că ţi-am ascuns 
unele lucruri şi ştiu că din cauza asta ţi-am pierdut 
dragostea. Dar am făcut-o pentru siguranţa ta. Acum însă 
trebuie să ştii adevărul. Te rog, trebuie să-ţi spun adevărul 
despre familia ta. 

Brusc, inima începuse să-i bată nebuneşte. „Familia 
mea?” Părinţii îi muriseră când avea doar patru ani. Maşina 
lor se prăbuşise de pe un pod în apele unui râu învolburat. 
Tot atunci pieriseră bunica şi fratele ei mai mic, astfel că 
într-o clipă, întreaga ei familie dispăruse de pe faţa 
pământului. O cutie plină cu articole de ziar îi confirma şi 
azi acest lucru. 

Cuvintele bătrânului îi stârniseră un neaşteptat dor, de 
mult uitat. „Familia mea!” Fragmente din visul care îi 
bântuise numeroase nopţi din copilărie îi reveniră acum în 

minte: „Familia mea trăieşte! Şi se întorcând toţi acasă!” 
Dar, la fel ca în vis, imaginile se destrămară. 

„Familia ta a murit, Sophie, nu se va mai întoarce 
niciodată.” 

— Sophie, insistă bunicul ei la telefon, am aşteptat ani de 
zile pentru a-ţi spune acest lucru. Am aşteptat momentul 
potrivit, dar acum nu mai avem timp. Sună-mă la Luvru! 
Imediat ce primeşti mesajul! Eu am să aştept aici toată 
noaptea. Sunt atât de multe lucruri pe care trebuie să le 
afli! 

Şi mesajul se încheiase. 

Sophie rămăsese tăcută şi tremură minute întregi. 
Analizând din toate unghiurile spusele bunicului ei, o 
singură posibilitate părea logică, iar adevăratul motiv 
devenise, pentru ea, evident. 

Era un truc. 

Bunicul ei voia cu disperare s-o vadă şi era dispus sa 
încerce orice. lar acest lucru nu putea decât să-i sporească 
ei dezgustul. Poate că era bolnav, pe moarte, şi hotărâse să 
se folosească de orice şiretlic pentru a o convinge să-l 
viziteze pentru ultima dată. Dacă aşa stăteau lucrurile, 
făcuse o alegere înţeleaptă. 

„Familia mea.” 

Acum, în toaleta bărbaţilor din Muzeul Luvru, mai auzea 
încă vocea bunicului ei în mesajul primit cu câteva ore în 
urmă: „Sophie, cred că pe amândoi ne paşte un mare 
pericol. Sună-mă!” 

Nu-l sunase şi nici nu avusese de gând s-o facă. Acum nu 
mai era însă la fel de sceptică. Bunicul ei zăcea mort, 
asasinat în muzeul pe care-l credea al lui. Şi scrisese pe 
podea un cod. 

Un cod pentru ea. De acest lucru era cât se poate de 
sigură. 

Deşi nu putea descifra mesajul, nu avea îndoieli că 
natura lui criptică era încă o dovadă că textul i se adresa ei. 
Pasiunea şi talentul ei pentru criptografie erau rezultatul 
convieţuirii cu Jacques Saunière — el însuşi un fanatic al 
codurilor secrete, al cuvintelor încrucişate şi al enigmelor. 

„Câte duminici am petrecut amândoi rezolvând anagramele 
şi rebusurile din reviste?!” 

La vârsta de doisprezece ani, Sophie putea dezlega 
singură careul din Le Monde, iar bunicul o „avansase” la 
rebusuri în limba engleză, jocuri matematice şi coduri 
cifrate. Fetiţa nu se mai sătura de ele. În cele din urmă, îşi 
transformase pasiunea în profesie, devenind criptograf 
angajat al Poliţiei Judiciare. 

În noaptea asta, profesionistul din ea nu putea să nu 
remarce eficacitatea cu care bunicul ei folosise un cod 
simplu pentru a uni doi oameni total necunoscuţi — Sophie 
Neveu şi Robert Langdon. 

Întrebarea era însă de ce. 

Din nefericire, privirea rătăcită a lui Langdon demonstra 
clar că el habar n-avea pentru ce îi unise bunicul ei. Aşa că 
ea continuă să-l preseze: 

— Aveai planificată o întâlnire cu bunicul meu. Despre ce 
urma să discutaţi? 

Americanul o privea cu o nedumerire evidentă: 

— Secretara lui a stabilit întrevederea şi nu mi-a dat nici 
un amănunt, iar eu nu am întrebat. Am presupus că a auzit 
despre conferinţa mea care avea ca temă iconografia 
păgână în catedralele franceze, că este interesat de subiect 
şi că i-ar plăcea să ne întâlnim la un pahar pentru a sta de 
vorbă. 

Sophie nu credea o boabă din toată povestea. Firul era 
prea subţire. Bunicul ei ştia despre iconografia păgână mai 
multe decât oricine altcineva. În plus, era un om foarte 
retras, nicidecum predispus la taclale cu un profesor 
american oarecare — dacă nu avea un motiv bine 
întemeiat. 

Sophie trase adânc aer în piept şi continuă: 

— Bunicul m-a sunat astăzi după-amiază şi mi-a spus că 
şi eu, şi el suntem în mare pericol. Chestia asta îţi spune 
ceva? 

Ochii lui albaştri se întunecară: 

— Nu, însă, ţinând seama de cele întâmplate... 

Ea înclină din cap. Ţinând seama de evenimentele din 
decursul acestei nopţi, ar fi trebuit să fie într-o ureche 
pentru a nu se teme. Brusc lipsită de puteri, se apropie de 
ferestruica din capătul încăperii şi privi afară prin reţeaua 
de fire electrice de alarmă încastrate în sticlă. Erau destul 
de sus — la cel puţin doisprezece metri înălţime. 

Oftă şi îşi îndreptă privirea spre marea de acoperişuri a 
Parisului. Spre stânga, dincolo de panglica Senei, se înălța 
silueta iluminată a Turnului Eiffel. Drept în faţă era Arcul de 
Triumf. lar spre dreapta, chiar în vârful colinei Montmartre, 
cupola delicată a Bisericii Sacre-Coeur lucea în lumina lunii. 

Aici, la extremitatea vestică a Aripii Denon, artera care 
străbătea Place du Carrousel de la nord la sud trecea chiar 
pe sub zidurile Luvrului, fiind despărțită de ele de un trotuar 
îngust. În stradă, obişnuitele camioane de marfă aşteptau 
somnolente la semafor, iar lui Sophie i se părea că licărul 
luminilor de poziţie clipea batjocoritor. 

— Nu ştiu ce să spun, răsună vocea lui Langdon în 
spatele ei. E clar că bunicul tău a încercat să ne spună 
ceva. Îmi pare rău că nu te pot ajuta mai mult. 

Sophie se întoarse spre el, mişcată de regretul sincer ce 
răzbătea din glasul lui. Chiar şi în situaţia dificilă în care se 
afla, tot ar fi vrut s-o ajute. „Fire de profesor”, îşi spuse ea, 
amintindu-şi cele citite în dosarul alcătuit de DCPJ. 
„Universitar care nu are linişte atunci când nu înţelege 
ceva. Cel puţin avem asta în comun.” 

Aşa cum îi cerea profesia, Sophie îşi câştiga existenţa 
căutând o semnificaţie în date aparent lipsite de sens. În 
noaptea asta intuia că Robert Langdon — conştient sau nu 
— deţinea nişte informaţii de care ea nu se putea lipsi. 
„Prinţesă Sophie, găseşte-l pe Robert Langdon.” Mesajul 
bunicului ei n-ar fi putut fi mai clar decât atât. Dar avea 
nevoie de mai mult timp alături de el — timp pentru a se 
gândi, timp pentru a descifra împreună acest mister. Din 
păcate însă, timpul era foarte scurt. Ridicându-şi privirea 
spre Langdon, apelă la unica abordare la care se putea 
gândi acum: 

— Bezu Fache te va aresta din clipă-n clipă. Pot să te scot 
de aici, din muzeu! Dar trebuie să acţionăm imediat! 

Langdon făcu ochii mari: 

— Vrei să fug?! 

— E cel mai deştept lucru pe care poţi să-l faci. Dacă-i 
oferi căpitanului şansa să te aresteze acum, vei petrece 
săptămâni bune într-o închisoare franceză, în vreme ce 
DCPJ şi Ambasada Americană se vor „război” sub a cui 
jurisdicție să fii judecat. Dar, dacă reuşim să ieşim de aici şi 
ajungem la ambasadă, Guvernul American îţi va apăra 
drepturile până când vom reuşi să demonstrăm că nu ai nici 
un amestec în crima asta. 

Profesorul nu părea deloc convins: 

— Las-o baltă! Fache are oameni înarmaţi la fiecare 
ieşire. Chiar dacă am scăpa fără să fim împuşcaţi, fuga nu 
m-ar face decât să par într-adevăr vinovat. Trebuie să-i spui 
lui Fache că mesajul de pe podea îţi este adresat tie şi că 
numele meu scris acolo nu constituie o acuzaţie. 

— l-o voi spune, replică Sophie vorbind foarte repede, dar 
numai după ce vei fi la adăpost, în cadrul ambasadei. 
Clădirea se află la nici doi kilometri de aici şi maşina mea e 
parcată chiar la intrarea în muzeu. A-l înfrunta pe Fache aici 
este mult prea riscant! Nu înţelegi? Omul şi-a pus în cap să 
demonstreze în noaptea asta că eşti vinovat. Singurul 
motiv pentru care nu te-a arestat încă este că a vrut să te 
ţină sub observaţie, în speranţa că vei face ceva care să-i 
confirme bănuielile. 

— Exact. Adică să fug! 

Telefonul mobil din buzunarul ei începu să sune. „Fache, 
probabil”, îşi spuse ea şi-l închise. 

— Domnule Langdon, trebuie să mai întreb un singur 
lucru. 

„Şi viitorul tău depinde de răspunsul pe care mi-l vei da”, 
adăugă Sophie în sinea ei, apoi continuă cu glas tare: 

— Textul de pe podea nu dovedeşte, în mod evident, că 
eşti vinovat; totuşi, Fache a spus echipei noastre că este 
sigur de vinovăția dumitale. Crezi că mai există şi un alt 
motiv care să-i confere o asemenea certitudine? 

Langdon rămase pe gânduri timp de câteva secunde: 

— Nu-mi trece prin minte nici unul. 

Sophie răsuflă uşurată. „Ceea ce înseamnă că Fache 
minte.” De ce — habar nu avea, dar nici nu mai conta 
acum. Important era faptul că Bezu Fache ţinea morţiş să-l 
bage după gratii pe Langdon în noaptea asta, cu orice preţ. 
Sophie, pe de altă parte, avea nevoie de american pentru 
planurile ei, iar din această dilemă nu exista decât o 
singură ieşire. 

„Trebuie să-l duc pe Langdon la Ambasada Americană.” 

Răsucindu-se spre ferestruică, privi prin țesătura de fire 
încastrate în sticlă. Dacă ar sări de aici, de la doisprezece 
metri înălţime, americanul s-ar alege cu câteva oase rupte. 
Cel puţin. 

Totuşi, decizia era luată. 

Robert Langdon avea să evadeze din muzeu, fie că voia, 
fie că nu. 

— Cum adică nu răspunde?! întrebă Fache, nevenindu-i 
să creadă. Ai sunat pe mobil, da? Ştiu că-l are la ea. 

De câteva minute locotenentul Collet tot încerca să dea 
de Sophie. 

— Poate că i s-a descărcat acumulatorul. Sau poate că şi- 
a închis mobilul. 

Fache se întunecase la faţă după ce vorbise la telefon cu 
directorul Departamentului de Criptografie. După ce pusese 
receptorul în furcă, venise în faţa lui Collet şi-i ceruse să-i 
facă legătura cu agentul Neveu. Cum acesta nu reuşise, 
căpitanul se plimba acum de colo, colo ca un leu în cuşcă. 

— De ce au sunat cei de la Criptografie? îndrăzni să-l 
întrebe Collet. 

— Să ne spună că n-au găsit nici o referire la diavoli 
draconici şi la sfinţi schilozi. 

— Atâta tot? 

— Nu; au adăugat că numerele constituie un şir Fibonacci 
şi că, după părerea lor, nu au nici o semnificaţie. 

Locotenentul îl privi derutat: 

— Dar o trimiseseră deja pe Neveu să ne spună toate 
astea! 

Fache clătină din cap: 

— Nu, n-au trimis-o ej pe Neveu. 

— Poftim?! 

— După spusele directorului, la ordinele mele le-a cerut 
tuturor membrilor echipei sale să studieze imaginile trimise 
de noi. Când a sosit la birou, agentul Neveu a luat codul şi 
una dintre fotografiile lui Saunière, după care a plecat fără 
un cuvânt. Directorul a mai adăugat că purtarea ei nu i s-a 
părut ieşită din comun; fiindcă era firesc să se simtă 
afectată. 

— Afectată?! Dar n-a mai văzut până acum fotografii ale 
vreunui cadavru? 

Fache tăcu pentru o clipă: 

— Eu n-am ştiut acest lucru, şi se pare că nici directorul 
ei n-a ştiut, până ce un coleg nu i-a spus că, aparent, 
Sophie Neveu este nepoata lui Jacques Sauniere. 

Collet rămase fără cuvinte. 

— Directorul mai zicea că femeia nu i-a pomenit 
niciodată despre Saunière şi el bănuieşte că a păstrat 
secretul pentru că, probabil, nu voia să fie tratată 
preferenţial datorită bunicului ei celebru. 

„Aşadar, nu-i de mirare că a fost afectată când a văzut 
fotografiile. Ce coincidenţă nefericită!” îşi spuse Collet, „ca 
o tânără să fie solicitată să descifreze un cod scris de o 
rudă care tocmai a fost asasinată. Cu toate acestea, 
comportarea ei e lipsită de sens!” 

— Dar femeia a recunoscut numerele acelea ca fiind un 
şir Fibonacci, fiindcă a venit aici şi ne-a spus-o. Nu înţeleg 
de ce a plecat de la birou fără să spună cuiva că a descifrat 
codul. 

De fapt, Collet nu îşi putea imaginea decât un singur 
scenariu care putea să explice acest comportament straniu: 
Saunière scrisese pe podea un cod numeric în speranţa că 
Fache va apela la criptografi pentru a-l descifra şi, deci, o 
va implica şi pe nepoata lui. Cât despre gestul mesajului, 
intenţionase victima să comunice în acest fel cu agentul 
Neveu? Şi dacă da, ce anume spunea mesajul? Şi care era 
rolul lui Langdon aici? 

Înainte ca locotenentul să mai poată cugeta la scenariul 
său, în liniştea muzeului răsună deodată o alarmă. Sunetul 
părea că vine din interiorul Marii Galerii. 

— Alarmă! strigă unul dintre agenţi, studiind la repezeală 
imaginile primite pe monitor. Grande Galerie! Toilettes 
Messieurs! 

Fache urlă spre Collet: 

— Unde-i Langdon? 

— Tot la toaletă! îi răspunse locotenentul şi îi arătă 
punctuleţul roşu ce clipea continuu pe ecranul laptopului 
său. Probabil că a spart fereastra! 

Collet ştia că Langdon nu putea ajunge prea departe. 
Deşi regulile de protecţie împotriva incendiilor impuneau ca 

toate ferestrele situate la peste cincisprezece metri 
înălţime, în clădirile publice, să fie uşor de spart, o săritură 
de la etajul al doilea al Luvrului fără ajutorul unei scări 
însemna sinucidere curată. In plus, lângă extremitatea 
vestică a Aripii Denon nu existau copaci sau iarbă care să 
amortizeze şocul căderii. Sub fereastra toaletei, cele două 
benzi intens circulate ale străzii se aflau la doar doi metri 
de zidul clădirii. 

— Dumnezeule! exclamă locotenentul, cu ochii la ecran. 
Langdon se apropie de fereastră! 

Fache pornise deja. Smulgându-şi revolverul Manurhin 
MR-93 din suportul de sub braţ, năvăli pe culoar. 

Pe ecranul computerului, punctul roşu ajunse la pervaz şi 
apoi făcu o mişcare cu totul neaşteptată: ieşi dincolo de 
perimetrul clădirii. 

„Ce naiba se întâmplă acolo?! se întrebă Collet. A 
încălecat americanul pe pervaz sau...?” 

— lisu...! 

Locotenentul sări drept în picioare. Punctul roşu ţâşni în 
afara zidului. Păru că rămâne în aer o frântură de secundă, 
apoi încremeni brusc, la aproape zece metri în afara 
Luvrului. 

Bâjbâind cu mâinile pe butoane, Collet accesă o hartă a 
Parisului şi recalibră sistemul GPS. Focaliză şi identifică 
locaţia exactă a semnalului. 

Nu se mai mişca. 

Zăcea neclintit, în mijlocul pieţei. 

Langdon sărise! 


99 


18 


Fache străbătea în fugă Marea Galerie, în vreme ce 
vocea lui Collet bubuia prin staţia radio, acoperind sunetul 
îndepărtat al alarmei: 

— A sărit! Văd semnalul afară, în Place du Carrousel! A 
sărit pe fereastra toaletei! Şi nu mai mişcă! lisuse, cred că 
Langdon s-a sinucis! 

Fache auzea cuvintele, dar nu putea să le priceapă şi 
sensul. Sub paşii săi, culoarul părea că nu se mai sfârşeşte. 
Trecând pe lângă cadavrul lui Saunière, privi drept înainte, 
spre capătul Aripii Denon, unde se vedeau panourile 
despărţitoare. Alarma se auzea mai tare acum: 

— Stai! urlă Collet. Se mişcă! Dumnezeule, e în viaţă! 
Langdon se mişcă! 

Fache alerga în continuare, înjurând la fiecare pas pe 
care-l făcea. 

— Se mişcă mai repede acum! strigă Collet. Străbate 
piaţa. Dar... a prins viteză! Se deplasează prea repede! 

Ajuns la panourile despărţitoare, căpitanul trecu printre 
ele, zări uşa toaletei şi se repezi în ea. Vocea locotenentului 
abia se mai auzea prin staţie vuietul alarmei. 

— Probabil că e într-o maşină! Cred că e într-o maşină! 
Nu pot să... 

Cuvintele lui Collet se pierdură în urletul alarmei, când 
Fache se năpusti în toaletă, cu arma pregătită. Îşi miji ochii 
în lumina aspră şi cercetă încăperea. 

Cabinele erau goale. Nu era nimeni înăuntru. Privirea îi 
zbură la fereastra făcută ţăndări. Alergă acolo şi privi în jos. 
Nici urmă de Langdon. Cine ar fi riscat o cascadorie ca 
asta?! Dacă ar fi sărit de la o asemenea înălţime, nu-ncape 
îndoială că ar fi fost rănit serios. 

Alarma se opri, în sfârşit, şi vocea lui Collet se auzi din 
nou în staţie: 

— ...Se deplasează spre sud... mai repede... trece Sena 
pe Pont du Carrousel! 

Fache se întoarse spre stânga. Unicul vehicul de pe Pont 
du Carrousel era un camion uriaş cu remorcă dublă, care se 
îndepărta de Luvru, spre sud. Una dintre remorcile deschise 
era acoperită cu o prelată de vinilin, asemănătoare cu un 
hamac uriaş. Căpitanul se simţi scuturat de un fior. Cu 
numai câteva clipe în urmă, camionul acela aşteptase, 
probabil, la semafor, chiar sub fereastra toaletei. 

„A riscat ca un nebun”, îşi spuse. Langdon nu avusese de 
unde să ştie ce se află sub prelată; dacă erau piese de oţel? 
Sau ciment? Sau chiar gunoi? Un salt de la doisprezece 
metri înălţime? „Fusese o nebunie!” 

— Punctul roşu coteşte! strigă Collet. Virează la dreapta 
pe Pont des Saints-Peres! 

Da, camionul care traversase podul încetinise acum şi 
cotea la dreapta, pe Pont des Saints-Peres. „Asta e!”, îşi 
spuse Fache. Uluit, privi cum camionul dispare după colţ. 
Collet luase deja legătura cu agenţii din exterior, 
trimiţându-i în afara Luvrului şi ordonându-le maşinilor de 
patrulare să pornească în urmărirea camionului, a cărui 
poziţie în traficând o urmărea pe monitor. 

Fache ştia că acum totul se sfârşise. Oamenii lui urmau 
să înconjoare camionul în numai câteva minute; Langdon 
nu avea unde să mai dispară. 

Punându-şi arma la loc, ieşi din toaletă şi-i ceru lui Collet 
prin staţie: 

— Adu-mi maşina! Vreau să fiu de faţă când îl arestam! 

Şi, în vreme ce se înapoia în fugă prin Marea Galerie, se 
întrebă dacă profesorul supravieţuise căderii. 

Oricum, nu mai conta. 

„Langdon a fugit. E vinovat ca însuşi luda.” 


La numai cincisprezece metri de toaletă, Langdon şi 
Sophie stăteau ascunşi în întuneric, lipiti de unul dintre 
panourile ce despărţeau toaleta de restul galeriei. Abia 
avuseseră timp să se facă nevăzuţi înainte ca Fache să se 
năpustească pe lângă ei, cu arma în mână. 

Ultimele şaizeci de secunde se scurseseră ca o furtună, 
greu de înţeles. 


101 


Langdon stătea lângă chiuvetă, refuzând să fugă din 
cauza unei crime pe care n-o comisese, când Sophie 
începuse să studieze fereastra şi firele alarmei electronice 
încastrate în sticlă. Apoi privise jos, în stradă, de parcă ar fi 
măsurat înălţimea. 

— Cu puţină precizie, vei putea ieşi de aici, îi spusese ea. 

„Precizie?” Nedumerit, se uitase şi el în jos, pe fereastră. 
În stradă, un enorm camion cu două remorci se apropia de 
semaforul aflat chiar sub fereastră. Remorcile erau 
acoperite cu o prelată albastră de vinilin, care acoperea 
încărcătura. Langdon spera din tot sufletul că Sophie nu se 
gândea la ceea ce credea el că-i trece prin minte: 

— Sophie, în nici un caz n-am să sar... 

— Scoate dispozitivul de localizare. 

Năuc, dusese mâna la buzunar şi pipăise după micul disc 
metalic. Sophie i-l luase din mână, se apropiase cu el de 
chiuvetă şi, alegând o bucată mare de săpun, pusese discul 
deasupra şi îl presase bine cu un deget, înfundându-l în 
interior. Apoi netezise săpunul până ce astupase gaura, 
închizând astfel discul înăuntru, şi i-l întinsese lui Langdon. 

Fără a-i oferi vreo explicaţie, scosese de sub chiuveta un 
coş metalic de gunoi şi, înainte ca el să poată protesta, se 
repezise la fereastră, ţinând coşul în faţă, ca pe un berbece. 
Izbit drept în mijloc, geamul zburase prefăcut în ţăndări. 

Alarma începuse să urle în aceeaşi clipă, asurzitoare. 

— Dă-mi săpunul! îi strigase ea, încercând să acopere 
sunetul înnebunitor. 

Profesorul i-l întinsese. 

Privind prin fereastra spartă, ochise camionul ce aştepta 
la semafor. Ţinta era suficient de mare — o prelată întinsă, 
nemişcată — şi se afla la nici trei metri de zidul muzeului. 
Trăgând adânc aer în piept, Sophie azvârlise săpunul cu tot 
cu dispozitivul de localizare în noapte. 

Proiectilul aterizase pe marginea prelatei şi alunecase 
dedesubt, printre mărfuri, chiar în clipa în care lumina 
semaforului se schimbase. 

— Felicitări, îi spusese ea, trăgându-l de mânecă spre 
uşă. Tocmai ai evadat din Luvru. 

leşind în fugă, izbutiseră să se ascundă în întuneric exact 
când Fache dădea buzna în toaletă cu arma în mână. 


Acum, alarma se oprise şi Langdon auzea deja sirenele 
maşinilor de poliţie care se îndepărtau de muzeu. Un exod 
polițienesc. Fache plecase şi el la fel de grăbit. În urma lui, 
Marea Galerie rămăsese pustie. 

— Există o scară de incendiu cam la cincizeci de metri 
mai sus, pe culoar, îi spuse Sophie. Poliţia a părăsit zona, 
aşa că putem să ieşim şi noi de aici. 

Langdon hotărî să nu mai rostească nici un cuvânt, toată 
noaptea; Sophie Neveu era, clar, mult mai deşteaptă decât 
el. 

Se spune că Biserica Saint-Sulpice este clădirea pariziană 
cu cea mai ciudată istorie. Construit pe ruinele unui vechi 
templu închinat zeiţei egiptene Isis, locaşul are un plan 
arhitectural care îl copiază până la centimetru pe cel al 
catedralei Notre-Dame. Aici au fost botezați marchizul de 
Sade şi Baudelaire şi tot aici s-a căsătorit Victor Hugo. 
Seminarul de alături are un trecut bine documentat, cât se 
poate de neortodox, fiind odinioară locul clandestin de 
întrunire a unei serii întregi de societăţi secrete. 

In noaptea aceasta însă, interiorul cavernos al bisericii 
era tăcut ca un mormânt, unicul semn de viaţă fiind 
parfumul slab de tămâie ce încă mai persista după slujba 
de seară. Când îl conduse în sanctuar, Silas sesiză o 
oarecare tulburare în atitudinea surorii Sandrine. Acest 
lucru nu i se părea însă deloc surprinzător, se obişnuise 
deja cu jena pe care o simțeau oamenii faţă de el. 

— Sunteţi american, spuse ea. 

— Francez prin naştere. Mi-am simţit chemarea în Spania 
şi acum studiez în Statele Unite. 

Sora Sandrine îşi plecă fruntea; era o femeie micuță de 
stătură, cu priviri blânde: 

— Şi n-aţi văzut niciodată Saint-Sulpice? 

— Imi dau seama că şi acesta este un păcat. 

— Biserica e mult mai frumoasa la lumina zilei. 

— Sunt convins. Vă sunt însă recunoscător că îmi oferiţi 
ocazia de a o vizita acum. 

— Abatele mi-a solicitat acest lucru. Se vede că aveţi 
prieteni sus-puşi. 

„Habar n-ai tu!” îşi spuse Silas. 

Urmând-o pe sora Sandrine spre altar, nu putea să nu fie 
surprins de austeritatea lăcaşului. Spre deosebire de Notre- 
Dame, cu ale ei fresce viu colorate, lemnăria şi 
decoraţiunile poleite ale altarului, Saint-Sulpice avea un 
aspect rece şi sever, amintind prin severitatea sa de 

catedralele ascetice ale Spaniei. Lipsa decoraţiunilor 
conferea parcă interiorului o lărgime suplimentară şi, 
privind spre arcele zvelte ale plafonului boltit, Silas îşi 
imagină că se află sub chila unei uriaşe corăbii. 

„O imagine potrivită”, îşi spuse. Corabia frăţiei avea să 
fie răsturnată şi să se scufunde pentru totdeauna. 
Nerăbdător să treacă la lucru, îşi dorea ca sora Sandrine să- 
| lase singur mai repede. Era o femeie scundă şi subţire, de 
care ar fi putut scăpa uşor, dar jurase să nu folosească 
forţa decât în caz de absolută necesitate. „Este o slujitoare 
a Domnului şi nu e vina ei că frăţia a ales aceasta biserică 
pentru a ascunde cheia de boltă. Nu trebuie să plătească 
ea pentru păcatele altora.” 

— Imi pare râu, soră, fiindcă ai fost deranjată din somn 
pentru mine. 

— Ba deloc. Vă aflaţi în Paris pentru scurt timp şi ar fi fost 
păcat să rataţi Saint-Sulpice. Ce anume vă interesează mai 
mult, arhitectura sau istoria bisericii? 

— De fapt, soră, interesele mele sunt mai degrabă de 
ordin spiritual. 

Călugăriţa izbucni într-un râs uşor, plăcut: 

— Asta se înţelege de la sine. Dar mă întrebam cu ce să 
începem turul de vizitare. 

Silas îşi aţinti privirile asupra altarului: 

— Nu-i nevoie de un tur. Aţi fost mai mult decât amabilă. 
De aici mă descurc singur. 

— Dar nu mă deranjează deloc, replică ea. La urma 
urmei, tot m-am trezit. 

Silas se opri. Ajunseseră la primele strane, la nici 
cincisprezece metri de altar. Se răsuci postându-şi trupul 
masiv drept în faţa femeii şi simţi cum se crispează atunci 
când văzu ochii săi roşii. 

— Sper să nu fiu prea nepoliticos, soră, dar nu sunt 
obişnuit să intru într-o Casă a Domnului şi să mă plimb, pur 
şi simplu, prin ea. V-ar deranja dacă aş rămâne puţin timp 
singur, pentru a mă ruga înainte de a admira arhitectura? 

Sora Sandrine ezită: 

— Oh, desigur. Vă voi aştepta în spate, lângă intrare. 

Silas puse o mână grea pe umărul ei şi o privi drept în 
ochi: 

— Soră, mă simt şi aşa vinovat fiindcă v-am trezit din 
somn. A vă cere să mai rămâneţi cu mine acum ar fi prea 
mult. Vă rog să vă întoarceţi în camera dumneavoastră. Voi 
vizita biserica singur şi apoi voi pleca! 

Călugăriţa nu părea tocmai convinsă: 

— Sunteţi sigur că nu vă veţi simţi singur? 

— Câtuşi de puţin. Rugăciunea este o bucurie ce trebuie 
trăită în singurătate. 

— Cum doriţi! 

Silas îşi luă palma de pe umărul ei: 

— Somn uşor, soră! Domnul fie cu tine. 

— Şi cu tine, răspunse ea şi se îndreptă spre scări. Vă rog 
să închideţi bine uşile când ieşiţi! 

— Voi avea grijă. 

Silas o privi cum urcă scările până ce dispăru. Apoi se 
întoarse şi îngenunche lângă prima strană; brâul cilice îi 
pătrunse mai adâncând în carne. 

„Doamne, Tie îţi închin munca aceasta pe care o 
împlinesc azi...” 

Ghemuită în umbra balconului ce străjuia altarul, sora 
Sandrine privea tăcută printre barele balustradei. Temerile 
bruşte ce-i cuprinseră sufletul în clipa în care îl văzuse pe 
călugăr îngenuncheat o îngrijorau. Pentru o clipă, se întrebă 
dacă nu cumva vizitatorul acesta misterios era duşmanul 
despre care fusese prevenită; poate că în aceasta seară va 
trebui să ducă la îndeplinire ordinele ce-i fuseseră date cu 
atât de mult timp în urmă. Aşa că hotărî să rămână acolo, 
în întuneric, şi să urmărească fiecare mişcare a călugărului. 

După ce ieşiră din umbră, Langdon şi Sophie se 
îndreptară cu paşi repezi spre scara de incendiu. Profesorul 
avea impresia că încearcă să asambleze un uriaş puzzle pe 
dibuite. Cel mai recent aspect al misterului cu care se 
confrunta era unul extrem de tulburător: „Un căpitan al 
Poliţiei judiciare încearcă să-mi pună în cârcă o crimă.” 

— Ce crezi, şopti el, nu cumva Fache o fi scris mesajul 
acela pe podea? 

Sophie nici măcar nu se întoarse: 

— Imposibil! 

Langdon nu era chiar atât de sigur: 

— Pare al naibii de hotărât să mă scoată pe mine 
vinovat. Poate a crezut că, scriindu-mi numele pe podea, ar 
avea mai mulţi sorţi de reuşită. 

— Şirul lui Fibonacci? Post-scriptumul? Tot simbolismul lui 
Leonardo da Vinci şi al divinității feminine? Nu, sigur este 
mâna bunicului meu! 

Langdon ştia că are dreptate. Simbolurile tuturor acestor 
indicii se legau perfect — pentagrama, Omul Vitruvian, da 
Vinci, zeiţa şi chiar Şirul Fibonacci. „O serie coerentă de 
simboluri”, aşa cum ar numi-o iconografii. Extrem de 
unitară. 

— Şi faptul că m-a sunat în după-amiaza asta..., adăugă 
Sophie, spunându-mi că trebuie să-mi dezvăluie ceva. Sunt 
sigură că mesajul scris pe podea a fost un ultim efort din 
partea lui pentru a-mi comunica mie ceva important, ceva 
ce el şi-a închipuit că mă vei ajuta să înţeleg. 

Langdon se încruntă. „O, diavol draconic! Oh, sfânt 
schilod!” Şi-ar fi dorit să înţeleagă mesajul, atât pentru 
binele lui Sophie, cât şi pentru al său. Situaţia se înrăutăţise 
de când văzuse el prima dată textul scris pe podea. Falsa 
lui evadare pe fereastra toaletei nu avea să-l facă deloc mai 
drag în ochii lui Fache; de fapt, avea mari îndoieli că Poliţia 

Franceză va gusta umorul urmăririi şi arestării unei bucăţi 
de săpun. 

— Nu mai avem mult până la scară, îi spuse Sophie. 

— Crezi că ar fi posibil ca în şirul acela de numere să fie 
ascunsă Cheia pentru a înţelege restul mesajului? 

Profesorul lucrase odată la o serie de manuscrise ale lui 
Bacon ce conţineau un cifru epigrafic în care anumite 
rânduri constituiau indicii pentru descifrarea întregului cod. 

— M-am gândit toată noaptea la numerele acelea. Sume, 
produse, rapoarte... nu văd nimic, nici o idee. Din punct de 
vedere matematic, sunt aranjate la întâmplare. O aiureală 
criptografică. 

— Şi totuşi, fac parte din Şirul lui Fibonacci. Nu poate fi o 
simplă coincidenţă! 

— Nici nu este. Faptul că a scris numerele astea a fost 
doar o altă modalitate prin care bunicul a încercat să-mi 
comunice mie ceva — la fel ca folosirea limbii engleze 
pentru scrierea mesajului, ca poziţionarea propriului trup în 
forma schiţei mele preferate ori ca desenarea unei 
pentagrame pe abdomen. Toate au avut rolul de a-mi 
atrage atenţia. 

— Pentagrama are o semnificaţie aparte pentru tine? 

— Da. Nu am apucat să-ţi spun, dar era un simbol aparte 
pentru mine şi pentru bunicul, când eram copil. Obişnuiam 
să ne jucăm Tarot şi cartea mea indicatoare era totdeauna 
una din seria pentagramelor. Sunt sigură că bunicul 
măsluia cărţile, dar pentagrama a ajuns cu timpul să fie 
mica noastră glumă. 

Langdon simţi un fior. Obişnuiau să joace Tarot?! Acest 
joc medieval de origine aparent italiană avea o încărcătură 
atât de mare de simbolism eretic ascuns, încât Langdon îi 
dedicase un capitol întreg din cartea pe care o pregătea. 
Cele douăzeci şi două de cărţi principale ale jocului aveau 
nume ca The Female Pope, The Empress sau The Star. 
Iniţial, Tarotul fusese conceput ca un mijloc secret de 
diseminare a ideologiilor interzise de Biserică; în prezent, 
trăsăturile sale mistice fuseseră preluate şi exploatate de 
ghicitoarele moderne. 

„Arcana indicatoare a divinității feminine în Tarot este 
pentagrama”, îşi spuse Langdon, dându-şi seama că, dacă 
Sauniere obişnuia să măsluiască jocul pentru ca nepoata lui 
să se distreze mai bine, pentagrama constituia, într-adevăr, 
o glumă potrivită între ei. 

Ajunseră la scara de incendiu şi Sophie trase uşor de uşă. 
Nu se declanşă nici o alarmă; doar uşile care dădeau spre 
exterior erau conectate. Coborâră în viteză treptele înguste, 
spre parter. 

— Bunicul tău, spuse Langdon străduindu-se să ţină pasul 
cu ea, când ţi-a povestit despre pentagramă, a pomenit 
ceva despre venerarea Zeiţei sau despre resentimentele 
Bisericii Catolice? 

Sophie clătina din cap: 

— Pe mine mă interesa mai degrabă partea matematică 
— proporţia divină, numărul phi, Şirul Fibonacci — chestii 
de genul ăsta. 

Langdon o privi surprins: 

— Ţi-a povestit bunicul tău despre numărul phi?! 

— Fireşte! Proporția divină sau numărul de aur. De fapt, 
adăugă ea cu o expresie poznaşă, obişnuia să glumească 
spunând că eu sunt pe jumătate divină... ştii, datorită 
literelor din numele meu. 

Profesorul se gândi o clipă şi apoi îşi dădu seama. 

„S-0-P-H-l-e!” 

Coborând treptele în continuare, cu gândul la numărul 
phi, Langdon îşi spuse că indiciile lăsate de Saunière erau 
mult mai coerente decât îşi imaginase el până acum. 

„Da Vinci... Şirul lui Fibonacci... pentagrama...” 

În mod aproape incredibil, toate acestea erau armonizate 
într-un concept unic, atât de important în istoria artei, încât 
adesea profesorul îi consacra mai multe ore în sala de curs. 

PHI... 

Brusc, gândul îi zbură înapoi la Harvard, la ziua în care, în 
faţa studenţilor înscrişi la cursul „Simbolistica în artă”, 
scrisese pe tablă numărul său favorit. 

Langdon se întorsese spre marea de ochi curioşi: 

— Cine-mi poate spune ce număr este acesta? 

Un lungan de la cursul de matematică ridicase mâna. 

— Este numărul phi, spusese el, pronunţând fi. 

— Bravo, Stettner! Sper că toată lumea a făcut 
cunoştinţă cu phi. 

— A nu fi confundat cu pi, adăugase Stettner, zâmbind. 
Aşa cum ne place nouă, matematicienilor, să spunem, phie 
cu un h mai tare decât pi! 

Langdon râsese, dar nimeni altcineva nu mai păruse să 
guste gluma. 

Stettner dăduse din mână, a lehamite, şi se aşezase la 
loc. 

— Acest număr, continuase Langdon, unu virgulă şase 
unu opt, are o importanţă cu totul deosebită în artă. Imi 
poate spune cineva de ce? 

Lunganul încercase să recâştige stima colegilor: 

— Fiindcă e atât de drăguţ? 

Sala izbucnise în râs. 

— De fapt, Stettner are şi de data aceasta dreptate. Phi 
este unanim considerat cel mai frumos număr din întregul 
univers. 

Râsetele încetaseră brusc, iar lunganul rânjise cu gura 
până la urechi. 

În vreme ce pregătea proiectorul, profesorul le explicase 
studenţilor că numărul phi deriva din Şirul lui Fibonacci — o 
progresie celebră nu numai pentru că suma oricăror doi 
termeni alăturaţi este egală cu termenul următor, dar şi 
fiindcă raportul oricăror doi termeni alăturaţi are uimitoarea 
proprietate de a fi aproape egal cu numărul 1,618, adică 
phi! 

— În ciuda originilor sale matematice oarecum mistice, 
aspectul cu adevărat straniu al numărului phi ţine mai 
degrabă de atotprezenţa sa în natură. Plantele, animalele şi 
chiar fiinta umană sunt caracterizate de rapoarte 
dimensionale care se apropie cu o bizară exactitate de 
numărul phi. Frecvența cu care este întâlnit pretutindeni în 

natură, continuase Langdon stingând luminile din sală, nu 
poate fi considerată o simplă coincidenţă, astfel că anticii 
au presupus că numărul phi a fost, probabil, dictat de 
Creator. Savanţii din vechime chiar au numit acest număr 
„proporţia divină”. 

— Staţi puţin, intervenise o tânără din primul rând. Eu 
studiez biologia şi n-am auzit pomenindu-se niciodată de 
aceasta proporţie divină în natură. 

— Nu? zâmbise Langdon. Ai analizat vreodată relaţia 
dintre femelele şi masculii unei comunităţi de albine? 

— Sigur. Femelele sunt totdeauna în număr mai mare. 

— Corect. Dar ştiai că, dacă împarţi numărul de femele la 
cel al masculilor din orice stup sau roi de albine din lume, 
obţii totdeauna acelaşi număr? 

— Serios? 

— Exact. Numărul phi. 

Fata făcuse ochii mari: 

— Nu se poate! 

— Ba se poate! îi replică Langdon, punând un diapozitiv 
ce înfăţişa o cochilie spiralată. Recunoşti acest organism? 

— E un nautilus, răspunsese studenta la biologie. O 
moluscă din clasa cefalopodelor care îşi pompează aer în 
cochilia compartimentată pentru a-şi echilibra nivelul de 
flotabilitate. 

— Corect. Şi ai idee ce număr obţii dacă împarţi 
diametrul fiecărei spirale la cel al spiralei următoare? 

Tânăra privea în continuare, nevenindu-i să creadă, 
arcele concentrice ale cochiliei. 

Langdon clătinase din cap în sens afirmativ: 

— Phi. Proporția divină. Numărul de aur. Unu virgulă şase 


unu opt. 
Fata îl privise cu un aeruluit. 
Profesorul trecuse apoi la următorul diapozitiv — o 


imagine luată de aproape a unei plante de floarea-soarelui. 
— Semințele de floarea-soarelui sunt dispuse sub formă 
de spirală strânsă. Ştiţi care este raportul dintre diametrele 
oricăror două spire alăturate? 
— Phi? întrebase sala în cor. 

— Aţi ghicit! 

Şi Langdon trecuse repede în revistă o serie de alte 
diapozitive — conuri de pin, dispunerea frunzelor pe 
tulpină, segmentarea corpului la insecte — toate ilustrau 
aceeaşi surprinzătoare respectare a proporţiei divine. 

— E uimitor! strigase cineva din sală. 

— Mda, replicase altcineva, dar ce au toate astea de-a 
face cu arta? 

— Aha! exclamase Langdon. Îmi pare bine că ai întrebat! 

Şi puse un alt diapozitiv: un pergament de un galben 
palid, care înfăţişa celebrul nud masculin realizat de 
Leonardo da Vinci, Omul Vitruvian — numit astfel în 
amintirea lui Marco Vitruvius, strălucitul arhitect roman 
care preamărise numărul de aur în lucrarea sa, De 
Arhitectura. 

— Nimeni nu a înţeles mai bine decât Leonardo structura 
divină a trupului omenesc. Artistul a mers chiar până la a 
deshuma cadavre pentru a măsura proporţiile exacte ale 
scheletului uman. El a fost primul care a arătat că trupul 
omenesc este constituit din „segmente” ale căror rapoarte 
proporţionale sunt totdeauna egale cu... numărul phi. 

Toţi ochii din sală îl priviseră cu îndoială. 

— Nu mă credeţi? Diseară, când faceţi duş, luaţi un 
centimetru şi măsuraţi. 

Doi jucători de fotbal rânjiseră. 

— Nu doar voi doi, isteţilor! Încercaţi toţi! Şi fetele, şi 
băieţii. Măsuraţi-vă înălţimea, din creştet până în tălpi. Apoi 
măsuraţi distanţa de la ombilic până la podea şi împărţiţi-o 
pe prima la cea de-a doua. Ce număr credeţi că veţi obţine? 

— Cu siguranţă nu phi! izbucnise unul dintre „isteţi”. 

— Ba da, phi! Unu virgula şase unu opt. Mai vreţi încă un 
exemplu? Măsuraţi-vă lungimea braţului, de la umăr până 
la vârful degetelor şi apoi împărţiţi-o la distanţa dintre cot şi 
vârful degetelor. Tot phi. Incă unul? Distanţa şold-podea 
împărţită la distanța  genunchi-podea. larăşi phi. 
Incheieturile degetelor de la mâini. De la picioare. 
Segmentele coloanei vertebrale. Phi! Phi! Phi! Prieteni, 
fiecare dintre noi este un tribut viu adus proporției divine. 

Chiar în întunericul sălii, Langdon îşi dăduse seama de 
uimirea studenţilor şi simţise aceeaşi căldură plăcută în 
inimă, ca de fiecare dată. Acesta era motivul pentru care 
iubea meseria asta. 

— După cum vedeţi, prieteni, haosul care ne înconjoară 
este clădit pe o ordine bine definită. Când au descoperit 
numărul de aur, anticii au fost siguri că au identificat piatra 
de temelie pe care însuşi Dumnezeu a pus-o la crearea 
lumii şi, datorită lui, au început să venereze natura. Acum 
putem înţelege de ce. Mâna lui Dumnezeu este vizibilă 
pretutindeni în natură şi câteva religii păgâne, care se 
închină în faţa Pământului Mamă, au supravieţuit până 
astăzi. Mulţi dintre noi celebrează natura exact aşa cum 
făceau păgânii de odinioară, dar fără a şti ce fac, de fapt. 
Sărbătorile care marchează venirea primăverii constituie un 
exemplu perfect... renaşterea naturii şi reluarea ciclului ei 
fertil. Magia misterioasă a numărului de aur exista chiar de 
la începuturile lumii. Omul nu face altceva decât să joace 
după regulile naturii şi, fiindcă arta e doar o încercare a sa 
de a imita minunile create de mâna lui Dumnezeu, fiţi siguri 
că veţi întâlni proporţia divină de foarte multe ori la cursul 
de artă din semestrul acesta. 

În următoarea jumătate de oră, Langdon le arătase 
diapozitive cu lucrări de artă semnate de Michelangelo, 
Albrecht Dürer, Leonardo da Vinci şi mulţi alţii, 
demonstrând de fiecare dată respectarea voită şi riguroasă 
a proporţiei divine: numărul phi ascuns în dimensiunile arhi- 
tecturale ale Parthenonului atenian, ale piramidelor din 
Egipt şi chiar ale sediului ONU din New York. Numărul de 
aur apărea, de asemenea, în structura organizatorică a 
sonatelor lui Mozart, în Simfonia a Cincea de Beethoven şi 
în lucrările lui Bartok, Debussy sau Schubert. 

— Numărul phi, le spusese profesorul, a fost folosit chiar 
şi de Stradivarius pentru a calcula locul exact al fantelor în 
formă de „f” ale celebrelor sale viori. In încheiere, să 
revenim la simboluri, adăugase profesorul, în timp ce se 
apropiase din nou de tablă şi desenase cinci linii care se 
intersectau pentru a forma o stea cu cinci colţuri. Aceasta 

este una dintre cele mai puternice imagini pe care le veţi 
vedea în cursul acestui semestru. Cunoscut sub numele de 
pentagramă, simbolul este considerat, deopotrivă, magic şi 
divin în numeroase culturi. Îmi poate spune cineva de ce? 

Stettner, studentul de la Matematică, ridicase mâna: 

— Fiindcă, atunci când desenezi o pentagramă, liniile se 
intersectează astfel încât să respecte automat proporţia 
divină. 

Langdon aprobase încântat: 

— Excelent! Într-adevăr, toate rapoartele dintre 
segmentele unei pentagrame sunt egale cu numărul phi şi, 
drept urmare, acest simbol a devenit expresia absolută a 
proporţiei divine. Din acest motiv, steaua cu cinci colţuri a 
fost dintotdeauna un simbol al frumuseţii şi al perfecțiunii, 
asociat cu divinitatea şi cu sacrul feminin. 

Fetele din sală surâseseră, încântate. 

— Încă un amănunt, prieteni! Astăzi am amintit doar în 
treacăt de Leonardo da Vinci, dar în cursul acestui 
semestru vom vorbi mult despre el. Mâine vă voi arăta 
imagini ale frescei sale, Cina cea de taină — unul dintre 
cele mai surprinzătoare tributuri aduse sacrului feminin. 

— Glumiţi, nu-i aşa? întrebase cineva din sală. Eu ştiam 
că Cina cea de taină îi este închinată lui lisus! 

Langdon se mirase: 

— Există simboluri ascunse acolo unde nici nu vă puteţi 
imagina... 


— Haide! îi şopti Sophie. Ce s-a întâmplat? Aproape am 
ajuns. Grăbeşte-te! 

Langdon îşi ridică privirea, smuls din reverie, şi îşi dădu 
seama ca se oprise în mijlocul scării, copleşit de o revelaţie 
bruscă. 

„O, diavol draconic! Oh, sfânt schilod!” 

Aflată pe o treaptă mai jos, Sophie îl privea nedumerită. 

„Nu poate fi atât de simplu!” 

Şi totuşi, era. 

Acolo, în buricul Luvrului... cu imaginile numărului phi şi 
ale lui Leonardo care i se învălmăşeau în minte, 
instantaneu, Robert Langdon descifră mesajul lui Sauniere. 

— „O, diavol draconic!” spuse cu glas tare. „Oh, sfânt 
schilod!” Un cod mai simplu de atât nici nu poate exista! 


Sophie, încremenită la rândul ei pe trepte, se uită la el, 
derutată. „Un cod?” Toată noaptea îşi storsese creierii 
gândindu-se la cuvintele din mesaj şi nu identificase nici un 
cod — cu atât mai mult unul simplu! 

— Chiar tu ai spus-o! continuă Langdon entuziasmat 
peste măsură. Numerele din Şirul lui Fibonacci capătă sens 
doar dacă sunt aşezate în ordinea corectă; altfel, totul e 
doar o aiureală matematică. 

Sophie nu avea idee despre ce tot vorbea el acolo. „Şirul 
lui Fibonacci?” Ea fusese sigură că numerele acelea erau 
menite doar să atragă atenţia Departamentului de 
Criptografie. „Să mai reprezinte oare şi altceva'?” Duse 
mâna la buzunar şi scoase hârtia cu mesajul bunicului ei. 


„13-3-2-21-1-1-8-5 
O, DRACONIAN DEVIL! 
OH, LAME SAINT!” 


„Ce să fie cu numerele astea?” 

— Faptul că a schimbat ordinea numerelor din Şirul lui 
Fibonacci este un indiciu, îi spuse Langdon, luându-i hârtia 
din mână. Cifrele indică felul în care trebuie descifrat restul 
mesajului. Bunicul tău le-a ordonat în acest mod pentru a 
ne ajuta să înţelegem că acelaşi criteriu trebuie aplicat şi 
textului în sine. Cele două rânduri nu înseamnă nimic; sunt 
doar nişte /itere scrise într-o ordine greşită. 

Sophie avu nevoie de un moment pentru a pătrunde 
sensul acestor cuvinte şi, când pricepu ce voia el să spună, 
i se păru ridicol de simplu: 

— Crezi că mesajul este... une anagramme? Ca un joc de 
rebus dintr-un ziar? 

Scepticismul de pe chipul ei era vizibil, dar Langdon îl 
înţelegea. Puţini ştiau că, lăsând la o parte rolul lor de 
distracţie pentru oamenii moderni, anagramele au o bogată 
istorie în ceea ce priveşte simbolismul sacru. 

Învățăturile mistice ale Cabalei au la bază anagramele — 
rearanjarea literelor din cuvintele scrise în ebraică, pentru a 
releva noi înțelesuri. Regii francezi din perioada 
renascentistă erau atât de convinşi că anagramele posedă 
o putere magică, încât angajau anagramişti pentru a-i ajuta 
să ia cele mai bune decizii, analizând cuvintele din diverse 
documente de mare importanţă. Romanii numeau studiul 
anagramelor ars magna — „arta măreaţă”. 

Langdon îşi cufundă privirile în ochii lui Sophie: 

— Adevăratul mesaj al bunicului tău ne-a stat în faţă în 
tot acest timp, doldora de indicii mai mult decât sugestive! 

Fără a mai pierde timpul cu alte explicaţii, profesorul 
scoase un pix din buzunar şi rearanjă literele de pe fiecare 
rând al mesajului: 


„O, DRACONIAN DEVIL! 
OH, LAME SAINT!” 


era o anagramă perfectă a cuvintelor... 


„LEONARDO DA VINCI! 
THE MONA LISA!” 

Mona Lisa! 

Pentru o clipă, în mijlocul scărilor de incendiu, Sophie uită 
că trebuiau să fugă cât mai repede din Luvru. 

Uimirea îi era întrecută doar de stânjeneala de a nu fi 
fost ea cea care descifrase mesajul. Din cauza experienţei 
complexe pe care o deţinea în domeniul criptoanalizei, 
trecuse cu vederea un simplu joc de cuvinte, pe care totuşi 
ar fi trebuit să-l remarce. La urma urmei, nu era o neofită în 
privinţa anagramelor — mai cu seamă a celor în limba 
engleză. 

În copilărie, bunicul ei folosea adesea anagrame pentru a 
o ajuta să înveţe ortografia engleză. Odată scrisese pe o 
hârtie cuvântul p/anets — „planete” — şi-i spusese că alte 
nouăzeci şi două de cuvinte, de diferite lungimi, pot fi 
alcătuite în engleză din aceleaşi litere. Sophie petrecuse 
trei zile cu dicţionarul în braţe, identificându-le, în cele din 
urmă, pe toate. 

— Nu pot să-mi imaginez, spuse Langdon privind uimit 
hârtia, cum a reuşit bunicul tău să creeze o anagramă atât 
de complexă în cele câteva minute dinaintea morţii. 

Sophie ştia cum, şi adevărul o îndureră şi mai tare. „Ar fi 
trebuit să-mi dau seama!” Îşi amintea acum că bunicul ei — 
un iubitor al artelor şi al jocurilor de cuvinte — îşi petrecuse 
mult timp în tinereţe născocind anagrame ale titlurilor celor 
mai cunoscute opere de artă. Una dintre ele chiar îi 
pricinuise un necaz pe când era ea mică. Intr-un interviu 
pentru o revistă americană de artă, Jacques Saunière îşi 
exprimase dezgustul pentru  cubismul modernist, 
remarcând că titlul lucrării lui Picasso Les Demoiselles 
d'Avignon era o anagramă perfectă a expresiei engleze víle 
meaningless doodles — „aiureli prosteşti”. Admiratorii lui 
Picasso nu fuseseră deloc încântați. 

— Probabil că bunicul a creat această anagramă cu mult 
timp în urmă, îi explică Sophie. 

„lar în seara asta a fost nevoit s-o folosească la 
repezeală.” Vocea bătrânului parcă răsuna de dincolo de 
mormânt, cu o precizie cutremurătoare. 

Leonardo da Vinci! 

Mona Lisa! 

Sophie habar nu avea de ce ultimele cuvinte pe care i le 
adresase se refereau la celebra pictură a maestrului, însă o 
posibilitate îi trecea prin gând. Una tulburătoare. 

„Nu acestea au fost ultimele lui cuvinte...” 

Oare trebuia să meargă acum la tablou? Îi lăsase bunicul 
ei un mesaj acolo? Părea destul de plauzibil. La urma urmei, 
pictura era expusă în Salle des Etats — o încăpere 
accesibilă doar din Marea Galerie. Brusc, îşi dădu seama că 
uşile care duceau acolo se aflau la numai douăzeci de metri 
de locul în care fusese găsit cadavrul lui Saunière. 

„Ar fi putut ajunge cu uşurinţă până la tablou înainte de a 
muri.” 

Sophie privi în susul scării de incendiu, nehotărâtă. Ştia 
că ar trebui să-l scoată pe Langdon din muzeu fără 
întârziere, şi totuşi instinctul îi spunea altceva. Amintindu-şi 
de prima ei vizită în Aripa Denon, pe când era doar o fetiţă, 
îşi dădu seama că, dacă bunicul ei ar fi vrut să-i dezvăluie 
un secret, puţine locuri de pe pământ ar fi fost mai potrivite 
decât Mona Lisa lui da Vinci. 


— Nu mai e mult până ajungem până la ea, şoptise 
bunicul, ţinând-o strâns de mâna micuță şi conducând-o pe 
culoarele pustii ale Luvrului, seara, după orele de vizitare. 

Sophie avea şase ani pe atunci. Se simţea mică şi 
neînsemnată între pardoseala năucitoare şi plafoanele 
boltite la o înălţime ameţitoare. Aşa, fără vizitatori, muzeul 
o înspăimânta, deşi n-ar fi recunoscut asta cu nici un chip 
faţă de bunicul ei. Strângând tare din dinţi, dăduse drumul 
mâinii lui. 

— Drept înainte este Salle des Etats, îi spusese el pe 
când se apropiau de celebra încăpere. 

In ciuda entuziasmului evident al bunicului, fetiţa ar fi 
vrut să plece acasă. Văzuse imagini cu Mona Lisa în diverse 

cărţi şi nu-i plăcuseră deloc. Nu înţelegea de ce toată lumea 
făcea atâta caz de ea. 

— C'est ennuyeux! bombănise ea. 

— Boring“, o corectase bunicul. Franceza la şcoală, 
engleza acasă. 

— Le Louvre, c'est pas chez moi! „Luvrul nu e casa mea!” 

Bătrânul izbucnise într-un râs fals: 

— Ai dreptate. Atunci hai să vorbim englezeşte doar aşa, 
ca să ne distrăm. 

Sophie se bosumflase, dar nu se oprise din mers. Când 
intraseră în Salle des Etats, fetiţa cercetase rapid încăperea 
şi zărise imediat locul de onoare — în mijlocul zidului din 
dreapta, unde un singur portret trona în spatele unui perete 
protector din plexiglas. Bunicul se oprise în uşă şi-i făcuse 
semn spre tablou: 

— Du-te la ea, Sophie! Puţini oameni au ocazia de ao 
vizita fără să fie alţii prin preajmă. 

Ascunzându-şi neplăcerea, fetiţa traversase încăperea. 
După câte auzise despre Gioconda, avea acum impresia că 
se apropia de un cap încoronat. Ajunsă în faţa ecranului 
protector, trăsese adânc aer în piept şi privise tabloul. 

Sophie nu ştia ce ar fi trebuit să simtă atunci când îl 
vede, dar în mod cert nu ceea ce simţea acum. Nici o 
tresărire de uimire. Nici un fior de admiraţie. Figura celebră 
arăta exact ca în cărţi. Fetiţa rămăsese în faţa tabloului 
timp îndelungat — ei i se păruse o veşnicie — aşteptând să 
se întâmple ceva. 

— Ei, ce părere ai? şoptise bunicul, apropiindu-se de ea. 
Minunată, nu-i aşa? 

— E prea mică! 

Saunière surâsese: 

— Şi tu eşti mică, dar eşti frumoasă. 

„Ba nu-s frumoasă”, îi replicase fetiţa în sinea ei. Nu-şi 
putea suferi părul roşcat şi pistruii de pe faţă, plus că era 
mai înaltă decât toţi băieţii din clasa ei. Privise din nou spre 
Mona Lisa şi clătinase din cap: 

— E chiar mai urâtă decât în poze. Figura ei este... 
brumeux. 

— Foggy”, o corectase bunicul. 

— Foggy, repetase ea, ştiind că discuţia nu avea să 
continue până ce nu rostea la rândul ei nou învățatul 
cuvânt în engleză. 

— Acesta este stilul sfumato în pictură, îi explicase 
bătrânul, şi e foarte dificil de realizat. Leonardo da Vinci a 
fost mai priceput în realizarea lui decât oricine altcineva. 

Dar ei tot nu-i plăcea tabloul. 

— Pare că ştie ea ceva... ca atunci când copiii de la 
şcoală au un secret al lor. 

Bunicul izbucnise în râs: 

— Acesta este unul dintre motivele pentru care Mona 
Lisa e atât de celebră!! Oamenilor le place să-şi închipuie 
că ştiu de ce surâde aşa. 

— Tu ştii de ce surâde aşa? 

— Poate că ştiu şi într-o bună zi am să-ţi spun şi ţie! 

Sophie bătuse din picior: 

— Ţi-am zis că nu-mi plac secretele! 

— Prinţesă, îi spuse el surâzând, viaţa e plină de secrete! 
Şi nu le poţi afla pe toate deodată! 


— Eu mă întorc, declară Sophie, şi vocea ei răsună în hol. 

— La Mona Lisa? izbucni Langdon. Acum?! 

Preţ de o clipă, se gândi la consecinţele unei astfel de 
mişcări. 

— Pe mine nu mă suspectează nimeni de crimă! Am să 
risc! Trebuie să aflu ce anume a vrut bunicul să-mi spună. 

— Şi cu ambasada cum rămâne? 

Sophie se simţea vinovată fiindcă-l transformase într-un 
fugar şi acum îl părăsea, dar altă soluţie nu vedea. Arătă 
spre o uşă de metal în josul scărilor: 

— Du-te pe acolo şi urmează plăcuţele luminate care te 
îndrumă spre ieşire. Bunicul mă aducea adesea pe aici. Vei 
ajunge fără probleme la o uşă rotativă de siguranţă. E 

monodirecţională şi nu îţi permite decât să ieşi. Apoi îi 
întinse cheile de la maşina sa şi adaugă: Ai să găseşti un 
Smart roşu în parcarea rezervată angajaţilor. Chiar în faţa 
aripii în care ne aflăm. Ştii să ajungi la ambasadă? 

Langdon încuviinţă, privind cheile pe care le ţinea în 
mână. 

— Ascultă, continuă Sophie cu o voce moale, cred că 
bunicul mi-a lăsat un mesaj la Mona Lisa — un fel de indiciu 
referitor la cel care l-a ucis. Sau la pericolul care mă 
pândeşte. 

„Sau la ceea ce s-a întâmplat cu familia mea”, îşi spuse 
în gând. 

— Trebuie să mă duc să văd, insistă ea. 

— Dar dacă ar fi vrut să-ţi spună de ce eşti în pericol, nu 
putea să-ţi scrie pur şi simplu pe podea, acolo unde a 
murit? Pentru ce să apeleze la acest complicat joc de 
cuvinte? 

— Fiindcă, indiferent de ce anume a încercat să-mi 
transmită, cred că nu a vrut să mai afle şi altcineva. Nici 
măcar poliţia. 

În mod evident, Jacques Saunière făcuse tot ce-i stătuse 
în puteri pentru a-i transmite un mesaj confidenţial, şi 
numai ei. Îl scrisese sub forma unui cod în care indusese 
inițialele ei, şi-i spusese să-l caute pe Robert Langdon — un 
lucru înţelept, ţinând seama că americanul descifrase codul 
secret. 

— Oricât de straniu ar părea, adăugă ea, cred că a vrut 
ca eu să ajung la Mona Lisa înaintea oricui altcuiva. 

— Te însoțesc! 

— Nu! Nu avem de unde şti când va reveni poliţia în 
Marea Galerie. Trebuie să pleci! 

Profesorul ezită o clipă, ca şi cum curiozitatea ştiinţifică 
ar fi fost mai puternică decât orice raţionament logic, 
riscând să-l azvârle din nou în mâinile lui Fache. 

— Du-te! Acum! îl îndemnă Sophie eu un surâs 
recunoscător. Ne vedem la ambasadă, domnule Langdon! 

El o privi oarecum nemulţumit: 

— Ne vedem acolo cu o singură condiţie! 

Uimită, îl privi o clipă fără replică. 

— Ce condiţie? 

— Să nu-mi mai spui „domnule Langdon”. 

| se păru ca zăreşte umbra unui zâmbet vag pe chipul lui 
şi, aproape fără să vrea, îi surise şi ea: 

— Succes, Robert! 


Când ajunse la capătul de jos al scărilor, îl izbi 
inconfundabilul miros de ipsos şi ulei de in. În faţă, pe o 
plăcuţă iluminată inscripționată „SORTIE /EXxIT”, o săgeată 
indica un culoar lung. 

Langdon porni în direcţia săgeţii. 

Spre dreapta, se zărea un studio de restaurare din care 
părea că-l priveşte o armată de statui, în diverse stadii de 
recondiţionare. În stânga, se înşirau câteva încăperi care 
semănau cu sălile de curs de la Harvard — şiruri de 
şevalete, pânze, palete şi rame — o veritabilă linie de 
montaj a tablourilor. 

În timp ce înainta pe culoar, avea impresia că, dintr-un 
moment în altul, se va trezi în patul lui din campus. Seara 
aceasta îi părea un fel de vis straniu. „Sunt pe punctul de a 
evada din Luvru... un fugar.” 

Încă nu-şi putea lua gândul de la mesajul anagramat al 
lui Saunière. Totodată, se întreba ce va găsi Sophie la Mona 
Lisa... dacă va găsi ceva. Tânăra păruse ferm convinsă că 
bunicul ei dorise ca ea să treacă încă o dată prin faţa 
celebrului tablou. Oricât de plauzibilă ar fi fost această 
interpretare, Langdon se simţea iritat de un tulburător 
paradox. 

„P.S. găseşte-l pe Robert Langdon.” 

Saunière scrisese pe podea numele lui, cerându-i lui 
Sophie să-l găsească. Pentru ce? Doar ca el s-o poată ajuta 
la descifrarea anagramei? 

Puțin probabil! 

La urma urmei, de ce ar fi crezut Saunière că Langdon se 
pricepe la anagrame? Nici măcar nu-l cunoştea! Mai mult 
de atât, Sophie îi declarase limpede că ea însăşi ar fi trebuit 
să dezlege anagrama. Ea remarcase Şirul lui Fibonacci şi, 

fără îndoială, în scurt timp ar fi decodificat şi mesajul, fără 
ajutorul lui. 

„Sophie ar fi găsit şi singură soluţia anagramei.” 
Profesorul era din ce în ce mai sigur de acest lucru. Totuşi, 
aceasta concluzie sugera o evidentă lipsă de logica în 
acţiunile lui Sauniere. 

„De ce eu?” continuă să se întrebe în timp ce străbătea 
culoarul cu paşi repezi. „De ce ultima dorinţă a custodelui a 
fost aceea ca nepoata lui să mă găsească pe mine? Ce-şi 
închipuia Sauniere că ştiu eu?” 

Tresari brusc, apoi încremeni. Făcu ochii mari, duse 
mâna la buzunar şi scoase foaia de hârtie, cu ochii aţintiţi 
asupra ultimului rând. 

„P.S. găseşte-l pe Robert Langdon.” 

Se concentră asupra primelor două litere. 

„Pia 

In acea clipă, complexul sistem de simboluri al lui 
Saunière deveni limpede ca lumina zilei. Aidoma trosnetului 
unui tunet, tot ce acumulase în cariera sa de specialist în 
artă şi simbolistică se năpusti asupra lui, ca o vijelie. Tot ce 
făcuse Saunière în seara asta era perfect logic. 

Mintea îi alerga frenetic, în vreme ce încerca să pună cap 
la cap implicaţiile uriaşe ale acestei revelații. Răsucindu-se 
pe călcâie, privi în direcţia din care venise. 

„Mai am oare timp?” 

Oricum, nu mai conta. 

Fără să ezite, Langdon se întoarse în trombă spre scara 
de incendiu. 

Silas îngenunche în dreptul primei strane şi se prefăcu a 
se ruga în timp ce studia interiorul bisericii. La fel ca 
majoritatea locaşelor de cult, Saint-Sulpice avea forma unei 
uriaşe cruci. Partea centrală — naosul — ducea direct spre 
altarul principal, în faţa căruia se întretăia braţul scurt al 
crucii, numit transept. Intersecţia se afla chiar sub cupola 
principală şi era considerată inima bisericii... punctul său 
sacru şi mistic. 

„Dar nu şi în seara asta”, îşi spuse Silas. Saint-Sulpice îşi 
ascunde secretele altundeva. 

Intorcându-şi capul uşor în dreapta, privi spre transeptul 
sudic, spre zona liberă de la capătul rândului de strane, 
unde se afla obiectul pe care toate victimele sale îl 
descriseseră. 

„Acolo e.” 

Incrustată în pardoseala de granit, o bandă îngustă de 
alamă lucea în piatră... o dâră aurie pe podeaua bisericii. Pe 
bandă se aflau marcaje regulate, ca liniuţele de pe o riglă. 
Era un gnomon, un dispozitiv astronomic de origine 
precreştină, păgână, asemănător unui cadran solar. Turişti, 
oameni de ştiinţa şi istorici din lumea întreagă veneau la 
Saint-Sulpice pentru a privi această linie celebră. 

„Linia Rozei.” 

Fără să se grăbească, Silas măsură cu privirea banda de 
alamă ce străbătea pardoseala, de la dreapta spre stânga, 
curbându-se în faţa lui într-un unghi ciudat, câtuşi de puţin 
potrivit cu simetria bisericii. Trecând prin altarul principal, 
linia îi părea lui Silas ca o cicatrice hidoasă pe un chip 
frumos. Banda tăia în două culoarul de comuniune şi apoi 
parcurgea întreaga lăţime a bisericii, până în colţul de nord 
al transeptului, ajungând la baza unei structuri cât se poate 
de neobişnuite. 

Un colosal obelisc egiptean! 

Acolo, Linia Rozei schiţa o întoarcere de nouăzeci de 
grade în plan vertical şi urca zece metri pe una dintre feţele 
obeliscului, până la vârful piramidal al acestuia, unde, în 
sfârşit, se oprea. 

„Linia Rozei. Frăția a ascuns cheia de boltă pe Linia 
Rozei!” 

Cu puţin timp în urmă, când Silas îi spusese în ce biserică 
se află cheia de boltă, Invăţătorul nu păruse foarte convins. 
Dar când el adăugase că toate victimele sale îi dezvăluiseră 
aceeaşi locaţie exactă, ceva în legătură cu o bandă de 
alamă ce  străbătea biserica,  Invăţătorul  exclamase 
entuziasmat: 

— Te referi la Linia Rozei! 

Apoi îi povestise repede despre ciudăţenia arhitecturală 
din biserica Saint-Sulpice — o fâşie de alamă ce segmenta 
lăcaşul de cult exact pe axa nord-sud. Era un fel de cadran 
solar antic, un vestigiu al templului păgân care se înălţase 
odinioară în acel loc. Trecând prin oculusul decupat în zidul 
sudic, razele soarelui înaintau câte puţin de-a lungul benzii 
în fiecare zi, indicând astfel trecerea timpului, de la un 
solstiţiu la celălalt. 

Banda era numita Linia Rozei. De secole, simbolul rozei 
era asociat cu hărţile şi cu îndrumarea sufletelor în direcţia 
cea bună. Roza Punctelor Cardinale — desenată pe toate 
hărţile — indica nordul, sudul, estul şi vestul. Iniţial 
cunoscută sub numele de Roza Vânturilor, ea arăta 
direcţiile celor treizeci şi două de vânturi: opt majore, opt 
semi-vânturi şi şaisprezece pătrimi. Când erau marcate în 
interiorul unui cerc, aceste treizeci şi două de puncte 
semănau perfect cu tradiționala reprezentare a 
trandafirului cu treizeci şi două de petale. Chiar şi astăzi, 
principalul instrument de orientare era busola cu roza sa, 
pe care nordul era indicat de o săgeată... o floare de crin 
stilizată. 

Pe globul pământesc, Linia Rozei — numita şi meridian 
sau linie de longitudine — putea fi orice linie imaginară care 
unea Polul Nord cu Polul Sud. Exista, desigur, o infinitate de 
Linii ale Rozelor, fiindcă prin orice punct de pe glob putea fi 

trasat un meridian între cei doi poli. Primii navigatori au 
vrut însă dintotdeauna să ştie care dintre aceste linii putea 
fi considerată adevărata Linie a Rozei — longitudinea zero 
— cea de la care ar fi început măsurătoarea tuturor 
celorlalte meridiane ale globului. 

În prezent, linia aceasta trecea prin Greenwich, Anglia. 

Dar nu fusese întotdeauna aşa. 

Cu mult înainte ca Greenwich să fie considerat primul 
meridian, longitudinea zero a Pământului trecea prin Paris, 
chiar prin biserica Saint-Sulpice. Banda de alamă de aici era 
un memento al acestui prim meridian zero al lumii şi, cu 
toate că localitatea engleza îi răpise Parisului această 
onoare în 1888, inițiala Linie a Rozei era încă vizibilă şi azi. 

— Aşa că legenda este reală, îi explicase Invăţătorul. 
Cheia de boltă a Ordinului este ascunsă — se spune — „sub 
semnul Rozei”. 

Acum, aşezat în genunchi într-o strană, Silas privi în jur şi 
ascultă atent, pentru a se asigura că nu se mai află nimeni 
în biserică. Pentru o clipă, i se păru că aude un foşnet în 
balconul corului. Ridică fruntea şi privi într-acolo timp de 
câteva secunde. Nimic. 

„Sunt singur.” 

Se ridică, se întoarse cu faţa la altar şi făcu trei 
plecăciuni. Apoi se răsuci spre stânga şi urmă linia de 
alamă spre nord, până la obelisc. 


În acel moment, pe Aeroportul Internaţional Leonardo da 
Vinci din Roma, şuierul trenului de aterizare pe pistă îl trezi 
pe episcopul Aringarosa din moţăială. 

„Am aţipit”, îşi spuse, mirat că izbutise să se liniştească 
într-atât încât să adoarmă. 

— Benvenuto a Roma! le ură pilotul. 

Ridicându-se, Aringarosa îşi netezi sutana neagră şi îşi 
permise să schiţeze un surâs. Fusese o călătorie pe care o 
făcuse cu plăcere. „Am fost prea mult timp în defensivă”. In 
noaptea asta însă, regulile se schimbaseră. Cu numai cinci 
luni în urmă, episcopul se temea pentru viitorul Credinței. 

Acum, parcă prin însăşi voia Domnului, soluţia apăruse de 
la sine. 

„Intervenţie divină!” 

Dacă în Paris totul decurgea conform planului, Aringarosa 
avea să intre curând în posesia unui obiect graţie căruia va 
deveni cel mai puternic om al creştinătăţii. 

Sophie ajunse la uşile mari de lemn ale sălii în care se 
afla Mona Lisa cu răsuflarea tăiată. Inainte să intre, privirea 
i se opri, fără voia ei, pe capătul culoarului, unde, la vreo 
douăzeci de metri, zăcea cadavrul bunicului ei, încă sub 
razele de lumina ale becului suspendat. 

Brusc, se simţi cuprinsă de remuşcări, de o tristeţe 
profundă, amestecată cu un sentiment de vinovăţie. 
Bătrânul încercase de atâtea ori să ia legătura cu ea în 
ultimii zece ani, şi totuşi ea rămăsese de neclintit; scrisorile 
şi coletele primite de la el zăceau şi acum nedeschise într- 
un sertar. „Dar m-a minţit! Mi-a ascuns nişte secrete 
cumplite! Ce era să fac?!” Aşa că îl respinsese continuu. 
Inflexibilă. 

Acum bunicul ei era mort şi încerca să-i vorbească de 
dincolo de mormânt. 

Mona Lisa. 

Împinse uşile mari de lemn, care se deschiseră uşor. 
Rămase în prag o clipă, cercetând cu privirea încăperea 
dreptunghiulară. Şi aici strălucea aceeaşi lumină palidă, 
roşiatică. Salle des Etats se afla într-unul dintre puţinele 
culs-de-sac ale muzeului — pe un culoar care se înfunda, 
fiind singura sală în afara Marii Galerii. Pe peretele din faţa 
uşii — unica intrare în încăpere — trona un Botticelli de 
mari dimensiuni. Sub el, pe podea, o imensă canapea 
octogonală servea drept punct de respiro pentru miile de 
vizitatori ce se opreau aici pentru a admira cea mai de preţ 
comoară a Luvrului. 

Chiar înainte de a intra, Sophie îşi dădu seama că din 
sală lipsea ceva. O lumină neagră. Privi din nou spre trupul 
inert al bunicului ei, înconjurat de cele mai variate 
dispozitive electronice. Dacă ar fi lăsat şi aici un mesaj, în 
mod cert l-ar fi scris cu un pix cu lumină neagră. 

Trăgând adâncând aer în piept, o luă la fugă spre pata de 
lumină ce scălda cadavrul. Incapabilă să privească trupul 

bunicului ei, îşi concentră atenţia asupra echipamentelor 
PTS. Găsi un pix cu ultraviolete, îl puse în buzunarul 
jachetei şi fugi înapoi, spre Salle des Etats. 

Ajunse la colţ, păşi peste prag şi se opri brusc. Din 
încăpere răzbătu până la ea sunetul neaşteptat al unor paşi 
înăbuşiţi. „E cineva înăuntru!” O siluetă fantomatică ţâşni 
din pâcla roşiatică. Sophie sări înapoi, speriată. 

— Aici erai ! 

Şoapta răguşită a lui Langdon străpunse aerul şi silueta 
se opri drept în faţa ei. 

Uşurarea pe care o resimţi nu dură decât o clipă. 

— Robert, ţi-am spus să fugi de aici! Dacă Fache... 

— Unde ai fost? 

— Am luat un pix cu lumină neagră, şopti ea, arătându-i- 
|. Dacă bunicul mi-a lăsat un mesaj aici... 

— Sophie, ascultă! 

Langdon încercă să-şi potolească tremurul vocii, în vreme 
ce ochii lui albaştri o priveau intens. 

— Literele P.S... mai înseamnă şi altceva pentru tine? 
Orice altceva? 

De teamă că vocile lor ar putea fi auzite de pe culoar, îl 
trase în sală şi închise uşile în urma lor, fără zgomot. 

— Ţi-am spus, inițialele înseamnă Prinţesa Sophie. 

— Ştiu, dar le-ai mai văzut şi altundeva? Bunicul tău a 
folosit vreodată literele P.S. şi în alt fel? Ca o monogramă, 
pe hârtia de corespondenţă sau pe vreun obiect personal? 

Intrebarea o surprinse. „Cum ar putea şti el una ca 
asta?” Sophie mai văzuse, într-adevăr, inițialele acelea într- 
un fel de monogramă. Era cu o zi înainte de a noua ei 
aniversare. Pe furiş, scotocea prin casă în căutarea cadoului 
pe care avea să-l primească a doua zi. Nici atunci nu 
suferea secretele. „Ce mi-a luat bunicul anul acesta?” se 
întreba, scormonind prin toate sertarele şi dulapurile. „Mi-a 
cumpărat oare păpuşa pe care mi-o doresc? Şi unde o fi 
ascuns-0?” 

Cum nu găsise nimic, fetița îşi adunase curajul necesar 
ca să cerceteze şi dormitorul bunicului. Ştia că nu are voie 
acolo, dar bunicul era jos, adormit pe canapea. 

„O să trag puţin cu ochiul!” 

Furişându-se pe vârfuri, atentă la podeaua de lemn care 
scârţâia, Sophie căutase în dulap, printre lucrurile 
bătrânului. Nimic. Sub pat... Tot nimic. Se apropiase de 
birou, deschisese sertarele unul câte unul, scotocind cu 
grijă în fiecare. „Aici trebuie să fie ceva pentru mine!” 
Ajunsese la sertarul de jos, dar nu găsise nici o păpuşă. 
Dezamăgită, trăsese de ultimul sertar şi dăduse la o parte 
nişte haine negre pe care nu le mai văzuse la el. Tocmai se 
pregătea să închidă sertarul, când ceva care lucea, auriu, îi 
atrase atenţia. Părea un ceas de buzunar, cu lanţ, dar ştia 
că bunicul nu purta aşa ceva. Inima începuse să-i bată cu 
putere când îşi dăduse seama ce trebuia să fie. „Un 
lânţişor!” 

Sophie scosese lanţul din sertar, atentă să nu deranjeze 
ceva din cameră. Spre surprinderea ei, la capătul lanţului 
se afla o cheie de aur. Grea şi strălucitoare. Fascinată, o 
ridică în mână. Nu semănă cu nici una dintre cheile pe care 
le văzuse ea până atunci; majoritatea erau plate, cu zimţi 
ascuţiţi, dar aceasta avea un fel de tub triunghiular cu mici 
găurele de-a lungul lui. Capătul mare, auriu, avea forma 
unei cruci, dar mai deosebite — cu braţele egale, ca semnul 
plus de la matematică. În mijlocul crucii era gravat un 
simbol ciudat — două litere împletite şi un fel de desen 
floral. 

— P.S., şoptise ea, încruntându-se. 

„Ce-o mai fi şi asta?” 

— Sophie? auzise vocea bunicului care stătea în prag. 

Speriată, se întorsese şi scăpase cheia din mână, apoi 
rămăsese cu privirea plecată, temându-se să se uite în ochii 
bunicului. 

— Imi... îmi căutam cadoul de ziua mea, spusese 
neputându-l privi în ochi, conştientă că îi trădase 
încrederea în ea. 

Mult timp — ei i se păruse aproape o eternitate — bunicul 
o privise tăcut, din uşă. În cele din urmă, oftase îndelung, 
necăjit: 

— Ridic-o, Sophie. 

Fetiţa se conformase. Bunicul se apropiase apoi de ea. 

— Sophie, trebuie să respecţi intimitatea celorlalţi. Cu 
blândeţe, îngenunchease lângă ea şi-i luase cheia din 
mână, adăugând: Cheia aceasta este foarte importantă. 
Dacă ai fi pierdut-o... 

Vocea calmă a bătrânului o făcea să se simtă şi mai 
vinovată. 

— Îmi pare rău, grand-pere. Foarte rău! Credeam că e un 
lănţişor pentru aniversarea mea. 

Bunicul o privise în linişte câteva secunde: 

— Îţi mai spun încă o dată, Sophie, fiindcă este foarte 
important. Trebuie să înveţi să respecţi intimitatea celor din 
jurul tău. 

— Da, grand-père. 

— Vom mai vorbi despre asta altădată. Acum, sunt în 
grădină nişte buruieni care trebuie smulse. 

Fetiţa plecase în fugă. 

A doua zi dimineaţa, nu primise nici un cadou de la 
bunicul ei. Nici nu mai aşteptase unul, după ceea ce făcuse. 
Dar nici măcar nu-i urase „La mulţi ani” — toată ziua. 
Tristă, seara se retrăsese în camera ei. Când să se culce, pe 
pernă o aştepta un bileţel. Pe bileţel — o ghicitoare simplă. 
Încă dinainte de a o dezlega, pe chipul ei apăruse un 
zâmbet. „Ştiu ce este!” Bunicul procedase la fel cu ea în 
dimineaţa de Crăciun. 

„O vânătoare de comori!” 

Nerăbdătoare, se concentrase asupra ghicitorii, până ce 
o dezlegă. Soluţia o îndrumase spre o altă aripă a casei, 
unde găsise un al doilea bileţel cu o a doua enigmă. O 
rezolvase şi pe aceasta, fugind spre următorul bileţel. 
Alergă de colo-colo prin casă, de la un indiciu la altul, şi 
ajunse şi la ultimul, care o trimitea din nou în dormitorul ei. 
O luase la fugă pe scări, dăduse buzna în cameră şi 
încremenise în prag. Chiar în mijlocul încăperii, trona o 
bicicletă roşie, strălucitoare, cu o fundă prinsă de ghidon. 
Sophie ţipase în gura mare de bucurie. 

— Ştiu că ţi-ai dorit o păpuşă, spusese bunicul, care îi 
zâmbea din colţul camerei. Dar m-am gândit că de bicicletă 
te vei bucura mai mult. 

A doua zi, bunicul o învățase să meargă cu bicicleta, 
alergând în urma ei pe aleea din faţa casei. Când Sophie o 
luase pe peluză şi se dezechilibrase, căzuseră amândoi în 
iarbă, rostogolindu-se şi râzând în hohote. 

— Grand-père, îl îmbrăţişase fetiţa, îmi pare cu adevărat 
rău pentru cheie. 

— Ştiu, drăguţa mea. Te-am iertat. Ştii bine ca nu pot să 
mă supăr pe tine. Bunicii şi nepoatele îşi iartă totdeauna 
greşelile. 

Sophie ştia că n-ar trebui să întrebe, dar nu se putea 
stăpâni: 

— Dar ce deschide? N-am mai văzut niciodată aşa o 
cheie! Era foarte drăguță! 

Bunicul tăcuse pentru câteva momente, iar fetiţa îşi 
dăduse seama că iar ezită să-i răspundă. „Grand-pere nu 
minte niciodată.” 

— Deschide o cutie, replicase el în cele din urmă. O cutie 
în care păstrez multe secrete! 

Sophie se bosumflase: 

— Nu pot să sufăr secretele! 

— Ştiu, dar acestea sunt secrete importante. Şi într-o zi 
vei învăţa să le apreciezi la fel de mult ca şi mine. 

— Am văzut două litere pe cheie şi o floare! 

— Da, este floarea mea preferată. | se spune fleur-de-lis. 
Avem şi noi în grădină. Cele albe. Noi le numim crini. 

— Le ştiu! Sunt şi preferatele mele! 

— Atunci, hai să facem o înţelegere. 

Sprâncenele bunicului se ridicaseră ca de fiecare dată 
când avea de gând să o pună la încercare: 

— Dacă poţi să păstrezi secretul despre cheia aceea şi 
niciodată n-o să mai pomeneşti despre ea, nici cu mine şi 
nici cu altcineva, într-o zi am să ţi-o dau ţie. 

Sophie nu-şi putuse crede urechilor: 

— Adevărat?! 

— Promit! Când va veni vremea, cheia va fi a ta. De fapt, 
are înscris şi numele tău pe ea. 

— Ba nu, se încruntase fetiţa. Acolo scrie P.S. Numele 
meu nu e P.S.! 

Bunicul se uită atent prin preajma de parcă ar fi vrut să 
se asigure că nu-i ascultă nimeni, apoi îi răspunse în 
şoaptă: 

— Bine, Sophie, dacă trebuie neapărat să ştii, P.S. e un 
cod; astea sunt inițialele tale secrete. 

Ea făcuse ochii mari: 

— Am eu inițiale secrete? 

— Desigur! Nepoţelele au întotdeauna iniţiale secrete, pe 
care numai bunicii le cunosc. 

— P.S.? 

— Princesse Sophie, o ademeni el. 

Fetiţa chicotise: 

— Dar nu sunt o prinţesă! 

— Pentru mine eşti! 

Din ziua aceea, niciodată nu mai vorbiseră despre cheia 
aurie. lar ea devenise pentru el Prinţesa Sophie. 


În Salle des Etats, Sophie rămăsese tăcută, căzând pradă 
amintirilor dureroase. 

— Iniţialele, insistă Langdon, privind-o straniu. Le-ai mai 
văzut undeva? 

Parcă auzea şi acum cum vocea bunicului ei îi şoptea pe 
coridoarele muzeului. „Să nu vorbeşti niciodată despre 
această cheie, Sophie. Nici cu mine şi nici cu altcineva.” Il 
trădase o dată, refuzând să-l ierte, şi acum se întreba dacă 
îi poate înşela iarăşi aşteptările. „P.S. găseşte-l pe Robert 
Langdon.” Bunicul voise ca americanul s-o ajute. Hotărâtă, 
înclină capul: 

— Da, am mai văzut o dată inițialele P.S. când eram 
mică. 

— Unde? 

— Pe ceva ce era foarte important pentru el, răspunse ea 
după o scurtă ezitare. 

Langdon continua s-o privească în ochi, la fel de intens. 

— Sophie, gândeşte-te bine, fiindcă e crucial. Îţi aminteşti 
daca inițialele erau însoţite de un simbol? O fleur-de-lis? 

Tânăra se trase un pas înapoi, surprinsă: 

— Dar... cum de ştii asta?! 

Langdon îşi cobori şi mai mult vocea: 

— Sunt aproape sigur ca bunicul tău făcea parte dintr-o 
societate secretă. O foarte veche şi tainică frăţie. 

Sophie simţi un nod în stomac. Şi ea avea aceeaşi 
convingere. Timp de zece ani încercase să uite incidentul 
care îi confirmase oribila bănuială; văzuse atunci ceva de 
neimaginat. De neiertat. 

— Acea fleur-de-lis, continuă Langdon, combinată cu 
inţialele P.S., constituie sigla oficială a frăţiei. Un fel de 
blazon al ei, dacă vrei. 

— De unde ştii tu? 

In sinea ei, Sophie se ruga să nu-l audă pe american 
spunând că şi e/ era membru. 

— Am scris depre ordinul acesta. Studierea simbolurilor 
folosite de societăţile secrete este una dintre specializările 
mele. Frăția se numeşte Le Prieuré de Sion — „Stăreţia din 
Sion”. Are sediul aici, în Franţa, dar atrage membri din 
întreaga Europă. De fapt, este una dintre cele mai vechi 
societăţi secrete care au supravieţuit până în zilele noastre. 

Sophie nu auzise niciodată despre ea. 

Langdon continuă să vorbească precipitat: 

— Printre membrii ei s-au aflat unele dintre cele mai de 
seamă personalităţi culturale ale istoriei, oameni ca 
Botticelli, sir Isaac Newton sau Victor Hugo. Şi — adăugă el 
după o pauză, pentru efect — Leonardo da Vinci. 

— Da Vinci a făcut parte dintr-o organizaţie secretă? îl 
întrebă Sophie, uluită. 

— S-a aflat la conducerea ei între 1510 şi 1519, ca Mare 
Maestru al frăţiei — fapt care ar putea explica pasiunea 
bunicului tău pentru opera lui. Între el şi Leonardo a existat 
un fel de relaţie de fraternitate istorică. Şi totul se 
potriveşte perfect cu fascinația amândurora pentru 
iconologia zeităților, păgânism, divinităţi feminine şi dis- 

preţul faţă de Biserică. Frăția a fost recunoscută 
dintotdeauna pentru venerarea sacrului feminin. 

— Vrei să spui că gruparea asta este, de fapt, un cult ce 
se închină unei zeițe păgâne? 

— Mai degrabă e ce/ mai reprezentativ cult de acest gen. 
În plus — şi chiar mai important — frăţia este cunoscută ca 
păstrătoarea unui secret străvechi — unul care îi conferă o 
putere extraordinară. 

În ciuda convingerii absolute care se citea în ochii lui 
Langdon, Sophie nu simţea decât neîncredere. „Un cult 
păgân secret?! Condus odinioară de Leonardo da Vinci'?!” 
Totul părea o culme a absurdităţii. Şi totuşi, în vreme ce 
raţiunea ei refuza să creadă, gândurile îi zburară cu zece 
ani în urma, la noaptea în care îl surprinsese din greşeală 
pe bunicul ei şi văzuse ceea ce nici acum nu putea accepta. 
„Asta să fie oare explicaţia...?” 

— Identitatea membrilor actuali ai ordinului este păstrată 
sub un secret strict, dar floarea de crin şi inițialele P.S. pe 
care le-ai văzut în copilărie constituie o dovadă clară. Nu 
pot aparţine decât frăţiei Le Prieuré de Sion. 

Sophie îşi dădu seama că Robert Langdon ştia despre 
bunicul ei mult mai multe decât îşi închipuise ea. 
Americanul avea o sumedenie de cunoştinţe pe care i le 
putea împărtăşi, dar locul în care se aflau nu era tocmai 
potrivit. 

— Nu-mi pot permite să-i las să pună mâna pe tine, 
Robert! Avem încă multe de discutat. Trebuie să fugi! 


Profesorul nu auzi decât murmurul slab al glasului ei. Nu 
avea de gând să fugă nicăieri; de fapt, acum era pierdut 
într-o cu totul altă lume. O lume în care secrete străvechi 
răzbăteau la suprafaţă, iar istorii uitate se profilau printre 
umbrele trecutului. 

Încet, de parcă s-ar fi mişcat pe sub apă, întoarse capul şi 
privi prin ceața roşiatică spre Mona Lisa: 

— Fleur-de-lis... „floarea Lisei”... Mona Lisa. 

Totul se îmbina perfect, ca o simfonie tăcută ce amintea 
de cele mai tainice secrete ale Stăreţiei din Sion şi de 
Leonardo da Vinci. 


La câţiva kilometri depărtare, pe malul Senei, dincolo de 
Domul Invalizilor, şoferul unui camion cu remorcă dublă 
frână bruscând la vederea armelor îndreptate asupra lui 
prin parbriz. Buimac, omul privi cum un căpitan al Poliţiei 
judiciare, cuprins parcă de o turbare neaşteptată, înhăţă o 
bucata de săpun din remorca lui şi, cu un mârâit gutural, o 
azvârle în apele învolburate ale Senei. 

Silas îşi ridică privirea spre vârful obeliscului, înghițind 
parcă din priviri coloana masivă de marmură. De emoție, 
muşchii i se încordaseră. Cercetă încă o dată împrejurimile, 
ca să se asigure că este singur în biserică, şi apoi 
îngenunche la baza coloanei, nu din cucernicie, ci din 
necesitate. 

„Cheia de boltă este ascunsă sub Linia Rozei. 

La baza obeliscului din biserica Saint-Sulpice.” 

Toate victimele sale spuseseră acelaşi lucru. 

Aşezat în genunchi, pipăi pardoseala de piatră. Nu se 
vedea nici o fisură sau vreun alt semn care să indice că ar 
exista o dală detaşabilă, aşa că începu să ciocănească uşor, 
cu încheieturile degetelor, în podea. Urmând direcţia benzii 
de alamă spre obelisc, luă fiecare dală în parte. În cele din 
urmă, una dintre ele scoase un sunet aparte. 

„E un loc gol dedesubt!” 

Silas zâmbi. Victimele lui îi spuseseră adevărul. 

Ridicându-se, privi în jur, căutând ceva cu care să 
desprindă plăcile din pardoseală. 


Sus, în balcon, sora Sandrine îşi înăbuși un strigăt de sur- 
prindere. Cele mai negre temeri ale sale se adeveriră. 
Vizitatorul nocturn nu era deloc ceea ce părea. Misteriosul 
călugăr venise la Saint-Sulpice cu o misiune. 

O misiune secretă. 

„Dar nu eşti singurul care are secrete”, şopti ea, ca să n- 
o audă. 

Sora Sandrine Bieil se afla aici pentru a îngriji lăcaşul 
sfânt, dar şi pentru a-l ocroti. lar în această noapte, 
străvechea roată se pusese în mişcare. Sosirea acestui 
necunoscut la poalele obeliscului era un semnal din partea 
frăţiei. 

„Un strigăt mut de suferinţă.” 

Ambasada SUA din Paris este găzduită într-un ansamblu 
compact de clădiri pe Avenue Gabriel, puţin mai spre nord 
de Champs-Elysees. Vastul complex care se întinde pe mai 
bine de două hectare este considerat teritoriu american; cu 
alte cuvinte, toţi cei aflaţi în perimetrul său se află sub 
incidenţa aceloraşi legi cărora li se supun cetăţenii 
americani în propria ţară. 

Operatoarea de noapte a centralei telefonice de la 
ambasadă citea ediţia internaţională a revistei Time, când 
în birou se auzi zbârnâitul familiar. 

— Ambasada SUA, răspunse ea. 

— Bună seara. Am nevoie de ajutorul dumneavoastră. 

Cel care sunase vorbea într-o engleză cu accent 
franțuzesc şi, în ciuda adresării politicoase, tonul lui părea 
oarecum rigid, oficial. 

— Mi s-a spus că aveţi pentru mine un mesaj 
telefonicând pe sistemul automat de preluare. Mă numesc 
Langdon. Din păcate, mi-am uitat codul de acces. V-aş fi 
recunoscător dacă m-aţi putea ajuta. 

Operatoarea tăcu o clipă, nedumerită. 

— Imi pare rău, domnule. Mesajul dumneavoastră este 
probabil foarte vechi. Sistemul automat a fost desfiinţat 
acum doi ani, din motive de securitate. Şi, în plus, toate 
codurile de acces sunt formate mai nou din cinci cifre. Cine 
v-a spus că avem un mesaj pentru dumneavoastră? 

— Deci nu aveţi un sistem automat de preluare a 
mesajelor? 

— Nu, domnule. Orice mesaj este preluat şi scris pe 
hârtie de unul dintre operatorii noştri. Cum spuneaţi că vă 
numiţi? 

Dar omul închisese deja. 

Bezu Fache se plimba furios pe malul Senei, total 
debusolat. Era sigur că-l văzuse pe Langdon când formase 
un număr local, tastând un cod de trei cifre şi ascultând 
apoi o înregistrare. „Dar dacă nu a sunat la ambasadă, cui 
mama dracului i-a telefonat?!” 

Chiar în acel moment, când privirea îi căzu pe propriul 
său celular, îşi dădu seama că are răspunsul în mână. 
„Americanul a sunat de pe telefonul meu!” 

Accesând meniul aparatului, acesta afişă lista apelurilor 
recente şi identifică imediat numărul la care sunase 
Langdon. 

Un număr de Paris, urmat de codul 454. 

— Tastă la rândul lui cifrele şi aşteptă. 

Intr-un târziu îi răspunse o voce de femeie: „Bonjour, 
vous êtes bien chez Sophie Neveu. Je suis absente pour le 
moment, mais...” 

Bezu Fache simţi cum sângele îi clocoteşte, în vreme ce 
tastă codul 4-5-4. 

În ciuda reputației sale, Mona Lisa nu măsoară decât 
aproximativ cincizeci de centimetri pe optzeci, fiind chiar 
mai mică decât reproducerile sale care se vând în 
magazinele de suveniruri din incinta muzeului. Este expusă 
pe peretele dinspre nord-vest în Salle des Etats, în spatele 
unui panou protector din plexiglas, gros de cinci centimetri. 
Pictată pe un suport din lemn de plop, atmosfera înceţo- 
şată, aparent ireală a tabloului a fost atribuită tehnicii 
sfumato folosite de Leonardo, în care formele par a se 
dizolva unele în altele. 

De când a fost expusă prima dată la Luvru, Mona Lisa — 
La Joconde, cum i se spune în Franţa — a fost furată de 
două ori, ultima dată în 1911, când a dispărut din Le Salon 
Carré, supranumit de francezi „La salle impenetrable”. 
Parizienii plângeau pe străzi, iar în ziare apăreau articole în 
care hoţii erau imploraţi să returneze tabloul. Doi ani mai 
târziu, Mona Lisa a fost descoperită ascunsă în peretele fals 
al unui cufăr găsit într-o cameră de hotel din Florenţa. 

Lămurind-o pe Sophie că nu va fugi din muzeu sub nici o 
formă, Langdon privi spre peretele de nord-vest al sălii. 
Tabloul se afla la douăzeci de metri în faţa lor, când Sophie 
aprinse lanterna cu lumină neagră şi începu să mature 
metodic podeaua cu fasciculul purpuriu, în căutarea unui 
indiciu scris de bunicul ei cu cerneală luminiscentă. 

Lângă ea, Langdon simţea deja fiorii de emoție care-i 
însoțeau de fiecare dată întâlnirea cu marile opere de artă. 
Mijindu-şi ochii, încercă să străbată cu privirea dincolo de 
cercul de lumină violetă. In stânga, se zărea masa 
octogonală a canapelei, ca o insulă întunecată pe marea 
calmă a parchetului. 

Deja putea distinge caseta de sticlă protectoare de pe 
perete. În spatele ei, ca în izolarea unei celule de 
închisoare, se afla cea mai celebră pictură din lume. 

Langdon ştia bine că unicitatea ei printre operele de artă 
nu avea nimic de-a face cu surâsul enigmatic al 
personajului şi nici cu interpretările care de care mai 
misterioase ale diverşilor istorici de artă, mai mult sau mai 
puţin profesionişti. Mona Lisa era celebră pur şi simplu 
fiindcă Leonardo declarase că tabloul este cea mai 
desăvârşită realizare a sa. Purtase pânza cu el în toate 
călătoriile pe care le făcuse şi, întrebat de ce, le răspundea 
că nu se poate despărţi de această sublimă expresie a 
frumuseţii feminine. 

Cu toate acestea, mulţi specialişti bănuiau că aprecierile 
lui da Vinci nu aveau nici o legătură cu măiestria sa 
artistică. De fapt, tabloul era doar un banal portret realizat 
în tehnica sfumato. Veneraţia cu care îl privea autorul său 
deriva — susțineau mulţi istorici de artă — din ceva mult 
mai profund: un mesaj ascuns „printre rândurile” picturii. 
Cu alte cuvinte, Mona Lisa era una dintre cele mai 
ingenioase şi mai bine documentate glume cu poantă 
ascunsă. Amestecul ei complex de duble înţelesuri şi aluzii 
spirituale fusese dezvăluit pe larg în nenumărate lucrări de 
istorie a artei şi, cu toate acestea, în mod surprinzător, 
publicul considera şi astăzi surâsul ei ca fiind chintesenţa 
misterului. 

„Nu-i nici un mister aici”, îşi spuse Langdon în timp ce se 
apropia de tablou. „Nici un mister.” 

Nu cu mult timp în urmă, profesorul dezvăluise secretul 
Giocondei în faţa unui public cât se poate de neobişnuit — 
câţiva deţinuţi de la Penitenciarul Essex County. Seminarul 
susţinut în închisoare făcuse parte dintr-o iniţiativă a 
Universităţii Harvard, menită să introducă un plus de 
educaţie în sistemul penitenciar american — „Cultură 
pentru condamnaţi”, cum o numeau colegii lui. 

În faţa proiectorului instalat în biblioteca închisorii, 
profesorul discutase despre secretul Mona Lisei cu deţinuţii 
care doriseră să participe la seminar, oameni duri şi 
neciopliţi, însă surpinzător de interesaţi. 

— Observaţi, vă rog, îi îndemnase Langdon apropiindu-se 
de imaginea proiectată pe perete, că fundalul nu este deloc 

uniform. Da Vinci a pictat linia orizontului în partea stângă 
mult mai jos decât în dreapta. 

— A dat-o-n bară? întrebase unul dintre deţinuţi. 

Profesorul râsese uşor: 

— Nu. Nu prea obişnuia Leonardo să greşească. De fapt, 
a fost un mic trucând al lui. Fiindcă peisajul de fundal în 
partea stângă este pictat puţin mai jos, Mona Lisa pare mai 
mare văzută dinspre stânga decât dinspre dreapta. O mică 
glumă a unui maestru. În mod tradiţional, conceptelor de 
masculin şi feminin li se atribuie orientări diferite — stânga 
aparţine femininului, iar dreapta masculinului. Deoarece da 
Vinci era un mare fan al principiului feminin, a procedat 
astfel încât Gioconda lui să pară mai maiestuoasă privită 
din stânga. 

— Auzisem eu că a fost poponar! exclamase un tip 
mărunţel, cu cioc. 

— Ei, istoricii obişnuiesc s-o spună puţin altfel, dar într- 
adevăr, Leonardo da Vinci a fost homosexual. 

— Şi de-aia avea ideile alea cu chestiile feminine? 

— Mai bine spus, da Vinci tindea spre echilibrul dintre 
masculin şi feminin. El credea că sufletul uman nu poate 
ajunge la iluminare decât dacă deţine deopotrivă elemente 
feminine şi masculine. 

— Ca fetiţele cu cocoşei, adică? 

Remarca stârnise hohote de râs în sală. Langdon se 
gândise o clipă să facă o paranteză etimologică despre 
termenul hermafrodit şi conexiunile sale cu Hermes şi 
Afrodita, dar ceva îi spunea că şi-ar fi răcit gura de pomană. 

— Hei, domnule Langford, strigase un musculos. Este 
adevărat că Mona Lisa e, de fapt, portretul lui da Vinci în 
rochie? Eu aşa am auzit. 

— Posibil. Leonardo era un farsor de primă clasă şi 
analizele computerizate ale tabloului şi ale autoportretelor 
artistului au relevat unele puncte de o similaritate 
uimitoare. Însă, indiferent care a fost intenţia pictorului, 
Gioconda nu este nici bărbat, nici femeie. Portretul poartă 
în el un subtil mesaj de androginitate; e o îmbinare a 
ambelor principii. 

— Eşti sigur că toată chestia de-o spuseşi nu-i doar un fel 
împopoţonat de-a zice că Mona Lisa asta e o tipesă urâtă? 

Langdon izbucnise în râs: 

— Poate că ai dreptate. Insă Leonardo da Vinci ne-a lăsat 
un indiciu care sugerează clar că pictura sa este, într- 
adevăr, androgină. A auzit vreunul dintre voi despre un zeu 
egiptean pe nume Amon? 

— Păi, da! strigă musculosul. Era zeul fertilităţii 
masculine! 

Profesorul rămăsese uluit. 

— Aşa scrie pe toate cutiile cu prezervative Amon, 
explică matahala, rânjind larg. Au desenat pe faţă un tip cu 
cap de berbec şi scrie că e zeul egiptean al fertilităţii. 

Langdon nu cunoştea respectiva marcă, dar era bucuros 
să afle că fabricanţii încercau astfel să mai culturalizeze 
masele. 

— Excelent! Amon era reprezentat, într-adevăr, ca un om 
cu cap de berbec, iar promiscuitatea şi coarnele sale 
curbate au dat naştere termenului argoticând horny din 
limba engleză, care desemnează un ins excitat sexual. 

— Pe bune? 

— Pe bune! Şi ştiţi care era corespondentul feminin al lui 
Amon? Care era zeița egipteana a fertilităţii'? 

Întrebarea lui rămăsese fără răspuns. 

— Era Isis, continuă profesorul. Prin urmare, avem zeul 
masculin, Amon — continua el, scriind numele pe o hârtie în 
dreptul proiectorului. Şi avem totodată divinitatea feminină, 
Isis. Pictogramă acesteia din urmă era numită în antichitate 
L'ISA. 

Sfârşind de scris, se trăsese într-o parte, pentru ca toată 
lumea din sala să poată vedea bine: 


„AMON L'ISA” 


— Vă sună cunoscut? 

— Mona Lisa... mânca-ţi-aş! bâiguise unul dintre deţinuţi. 

— Prin urmare, domnilor, pe lângă faptul că figura Mona 
Lisei este androgină, numele ei e o anagramă a comuniunii 

divine dintre masculin şi feminin. Acesta, prieteni, este 
micul secret al lui da Vinci şi totodată motivul pentru care 
Gioconda surâde atât de enigmatic. 


— Bunicul meu a fost aici, spuse Sophie lăsându-se 
bruscând să cadă în genunchi, la nici trei metri distanţă de 
tablou. 

Cu o mână tremurândă, îndrepta fasciculul de lumină 
neagră asupra unui loc anume pe podea. 

La început, Langdon nu văzu nimic. Apoi, îngenunchind 
alături de ea, zări o picătură minusculă de lichid uşor 
fosforescent. Cerneală? Brusc, îşi aminti pentru ce anume 
era folosită, de fapt, lumina neagră. Sânge. Sophie avea 
dreptate: Jacques Sauniere trecuse într-adevăr prin faţa 
Mona Lisei înainte de a-şi da sfârşitul. 

— N-ar fi venit aici dacă n-ar fi avut un motiv întemeiat, 
şopti ea, ridicându-se. Ştiu sigur că mi-a lăsat un mesaj în 
sala aceasta. 

Apropiindu-se cu paşi repezi de tablou, lumină parchetul 
chiar în faţa casetei, legănând lanterna în stânga şi-n 
dreapta. 

— Nu-i nimic aici! 

În acea clipă, Langdon zări o vagă licărire purpurie pe 
plexiglasul protector din faţa tabloului. Prinzând mâna lui 
Sophie, dirijă fasciculul de lumină direct spre Mona Lisa. 

Amândoi încremeniră. 

Pe plasticul transparent, şase cuvinte licăreau purpurii, 
suprapuse pe figura zâmbitoare a Giocondei. 

Aşezat la biroul lui Saunière, locotenentul Collet asculta 
la telefonul pe care şi-l presa pe ureche. „Am înţeles oare 
bine?” 

— O bucată de săpun?! Dar cum a aflat Langdon despre 
dispozitivul de localizare? 

— Sophie Neveu, replică Fache. Ea i-a spus. 

— Poftim?! De ce? 

— A naibii de bună întrebare, dar tocmai am ascultat o 
înregistrare care demonstrează că ea i-a vândut pontul. 

Collet rămăsese mut. „Ce era în capul femeii ăleia?” 
Avea Fache într-adevăr dovezi că Sophie Neveu se 
amestecase într-una dintre operaţiunile DCPJ? Pe lângă 
faptul că avea să fie concediată, o aştepta şi închisoarea. 

— Dar, căpitane... Atunci, unde e Langdon acum? 

— S-a declanşat între timp vreuna dintre alarmele de 
incendiu? 

— Nu. 

— Şi nimeni n-a ieşit pe sub grilajul Marii Galerii? 

— Nimeni. Am postat acolo un ofiţer din echipa de 
securitate a Luvrului. Exact aşa cum aţi cerut. 

— Bine, înseamnă că Langdon se află încă în Marea 
Galerie. 

— înăuntru? Dar ce naiba face acolo? 

— Ofiţerul acela este înarmat? 

— Da, domnule. Este un ofiţer superior. 

— Trimite-l înăuntru. Oamenii mei nu pot reveni la 
obiectiv mai devreme de câteva minute şi nu vreau ca 
Langdon să iasă între timp. Şi, adaugă Fache după o scurtă 
pauză, spune-i ofițerului că agentul Neveu este probabil 
înăuntru, împreună cu americanul. 

— Credeam că agentul Neveu a plecat. 

— Ai văzut-o dumneata plecând? 

— Nu, domnule, însă... 

— Ei bine, nimeni n-a văzut-o ieşind. Toată lumea a 
vazut-o doar când a intrat. 

Collet era uluit de îndrăzneala tinerei. „Să fie încă aici, în 
muzeu?” 

— Ocupă-te! ordona căpitanul. Vreau să-i am pe Langdon 
şi pe Neveu în bătaia puştii când mă întorc. 


Când camionul demară, Bezu Fache îşi adună oamenii. 
Robert Langdon se dovedise un os greu de ros în seara asta 
şi, dacă îl ajuta Sophie Neveu, avea să fie, probabil, mult 
mai greu de prins decât îşi închipuise el. 

Şi căpitanul nu voia să rişte sub nici o formă. 

Pentru mai multă siguranţă, îşi împărţi echipa în două şi îi 
trimise pe primii înapoi la Luvru; ceilalţi oameni urmau să 
supravegheze singurul loc din Paris în care americanul ar fi 
putut găsi adăpost. 

În Salle des Etats, Langdon privea uluit cele şase cuvinte 
ce licăreau pe caseta de plexiglas. Textul părea să 
plutească în aer şi arunca o umbră tremurată pe chipul 
enigmaticând al Mona Lisei. 

— Le Prieuré, şopti Langdon. Asta demonstrează că 
bunicul tău era membru al ordinului! 

Sophie îl privi nedumerită: 

— Vrei sa spui că întelegi fraza asta? 

— E perfectă, încuviinţă el. Afirmă în mod clar unul dintre 
principiile fundamentale ale frăţiei! 

Deloc lămurită, Sophie studie mesajul ce licărea pe 
chipul Giocondei: 


„SO DARK THE CON OF MAN!” 
„ATAT DE NEGRU RENGHIUL PENTRU OM!” 


— Tradiția  venerării divinității feminine, continuă 
Langdon, se bazează pe credința că primii capi ai Bisericii 
Creştine au jucat un renghi omenirii, răspândind minciuni 
care defăimau latura feminină, înclinând balanţa în 
favoarea celei masculine. 

Sophie rămase tăcută, fără să-şi ia ochii de la mesajul 
scris. 

— Confreria crede că împăratul Constantin cel Mare şi 
succesorii săi au convertit omenirea de la organizarea 
matriarhală la creştinismul patriarhal, prin intermediul unei 
propagande care devaloriza sacrul feminin şi elimina pentru 
totdeauna divinitatea feminină din religia modernă. 

Ândoiala persista încă pe chipul lui Sophie. 

— Bunicul m-a îndrumat aici, spre aceste cuvinte. Sunt 
sigură că a încercat să-mi spună mai mult decât atât! 

Profesorul înţelese la ce se referea. „Crede că şi acesta e 
tot un cod!” Dacă exista un înţeles ascuns în mesajul lui 
Saunière, Langdon nu s-ar fi putut pronunţa deocamdată; 

mintea lui încă se chinuia să pătrundă sensul evident al 
cuvintelor. 

„«Atât de negru renghiul pentru om»! Negru, într- 
adevăr.” 

Nimeni nu nega uriaşele efecte benefice ale religiei 
asupra lumii moderne, însă istoria violentă şi plină de 
falsitate a Bisericii nu putea fi trecută cu vederea. 
Campania ei brutală de „reeducare” a credințelor păgâne, 
feministe, se întinsese pe durata a trei secole şi folosise 
metode pe cât de originale, pe atât de cumplite. 

Inchiziția Catolică publicase cea mai sângeroasă carte din 
istoria omenirii. Malleus Maleficarum — sau Barosul 
vrăjitoarelor — îi îndoctrinase pe oameni ideea „pericolului 
reprezentat de femeile liber-cugetătoare” şi instruise clerul 
cu privire la cele mai eficiente metode de a le identifica, 
tortura şi distruge. În categoria „vrăjitoarelor”, Biserica 
includea toate femeile învăţate, preotesele, ţigăncile, 
misticele, iubitoarele naturii, tămăduitoarele şi, în general, 
orice femeie „suspect de interesată de natură”. Moaşele 
erau şi ele ucise din cauza practicilor lor eretice, pentru că 
îşi foloseau cunoştinţele medicale pentru a uşura durerile 
naşterii — o suferinţă, susțineau reprezentanţii Bisericii, 
care nu era altceva decât binemeritata pedeapsă a lui 
Dumnezeu pentru îndrăzneala Evei de a gusta din Mărul 
Cunoaşterii, făcându-se astfel vinovată de păcatul originar. 
În decursul celor trei sute de ani de vânătoare a 
vrăjitoarelor, Biserica arsese pe rug cinci milioane de femei. 

lar propaganda şi vărsarea de sânge îşi arătaseră 
roadele. 

Lumea de azi era o dovadă vie a acestui fapt. 

Odinioară considerate un element esenţial al iluminării 
spirituale, femeile fuseseră alungate din temple. Nu existau 
femei rabin, preotese catolice sau clerice musulmane. 
Practica, pe vremuri, sacră numită Hieros Gamos — 
uniunea sexuală sacră dintre bărbat şi femeie, prin care cei 
doi deveneau un tot spiritual — fusese defăimată, 
considerată un act profan, ruşinos. Credincioşii care înainte 
simțeau nevoia comuniunii cu corespondentul lor feminin 


148 


pentru a deveni una cu Dumnezeu îşi reprimau acum 
impulsurile sexuale fireşti şi le considerau lucrarea 
diavolului, săvârşită în colaborare cu unealta favorită a 
acestuia... femeia. 

Nici măcar asocierea femininului cu partea stângă a 
trupului nu a scăpat de ponegrire. In Franţa şi Italia, 
cuvintele pentru „stânga” — gauche şi respectiv sinistra — 
au căpătat semnificaţii profund negative, în vreme ce 
reciprocele lor de dreapta amintescând de dreptate, drept 
şi dexteritate. Chiar şi astăzi, mişcările politice radicale sunt 
considerate de stânga, gafele şi greşelile sunt numite 
stângăcii, iar tot ce e malefic este şi sinistru. 

Vremurile divinității feminine au apus de mult. Zarurile 
au fost aruncate. Pământul-Mamă devenise o lume a 
bărbaţilor, iar zeii distrugerii şi ai războiului îşi luau ce li se 
cuvenea. Jumătatea masculină se dezlănţuise timp de două 
mii de ani, neînfrânată de perechea ei feminină. Stăreţia 
din Sion considera că aceasta anihilare a sacrului feminin 
din viaţa modernă este vinovată pentru ceea ce indienii 
Hopi din America de Nord numesc koyanisquatsi — „viaţă 
dezechilibrată”, adică situaţia instabilă din lumea de azi, 
marcată de conflicte permanente, alimentate de un exces 
de testosteron, de o pletoră de grupuri misogine şi o lipsă 
sporită de respect faţă de Pământul-Mamă. 

— Robert! răsună şoapta intensă a lui Sophie, care-l trezi 
din reverie. Vine cineva! 

Pe culoar se auzeau paşi care se apropiau. 

— Aici! 

Sophie stinse lanterna şi fu înghițită de întuneric. 

Pentru o clipă, Langdon încremeni, când se pomeni 
singur în beznă. „Aici... unde?” Imediat însă începu să 
desluşească silueta ei care alerga spre mijlocul încăperii şi 
apoi se ascunse după canapeaua octogonală. Se pregătea 
să-i urmeze exemplul, când o voce bubui în prag, 
îngheţându-l: 

— Arrêtez! 

Unul dintre agenţii de pază ai Luvrului se apropia cu 
revolverul îndreptat spre pieptul lui. Instinctiv, profesorul 
ridică mâinile: 

— Couchez-vous! „La pământ!” 

Într-o frântură de secundă, se trânti la podea cu faţa în 
jos. Paznicul se repezi la el şi-i depărtă picioarele, lovindu-l 
cu bocancul. 

— Mauvaise idée, monsieur Langdon, îi spuse, apăsându- 
i ţeava pistolului în ceafă. Mauvaise idee! 

Întins pe burtă, cu braţele şi picioarele răşchirate pe 
parchet, Langdon nu găsi tocmai amuzantă ironia poziţiei 
sale. „Omul Vitruvian”, murmură ca pentru sine. „Doar că 
eu stau cu faţa în jos.” 


150 


29 


În Biserica Saint-Sulpice, Silas luă sfeşnicul greu de fier 
de la altar şi se apropie cu el de obelisc; îl putea folosi cu 
succes în chip de berbece. Localiză din nou dala de 
marmură care sunase a gol, dar îşi dădu seama că n-o va 
putea desprinde de la locul ei fără zgomot. 


Fier pe marmura. Ecoul s-ar propaga până în centrul 
cupolei! 

Daca l-ar auzi călugăriţa? Probabil că deja adormise, dar 
Silas nu voia să rişte. Căută ceva din pânză pentru a 
înfăşura metalul, nu găsi decât acoperâmântul de in al 
altarului, pe care nu avea de gând să-l rupă, oricum. 
„Sutana mea”, găsi el soluţia. Ştiindu-se singur în biserică, 
dezlegă baierele şi îşi scoase veşmântul larg şi lung. Icni 
uşor când fibrele de lână se dezlipiră cu greu de rănile lui 
proaspete de pe spate. 

Rămas numai cu fâşia de pânză din jurul şalelor, înfăşură 
sutana pe capătul sfeşnicului şi, ţintind în mijlocul dalei de 
marmură, lovi cu putere. Un bubuit înfundat. Piatra nu 
cedă. Lovi încă o dată. Acelaşi bubuit îndepărtat se auzi, de 
această dată însoţit însă de un trosnet uşor. La a treia 
lovitură, dala se sparse în sfârşit şi bucăţile de marmură 
căzură în golul de dedesubt. 

„Un compartiment!” 

Andepărtă grăbit resturile sfărâmate şi privi înăuntru. 
Sângele îi zvâcnea cu frenezie în vene când îngenunche în 
faţa nişei. Intinzându-şi braţul alburiu, începu să pipăie prin 
interior. 

La început nu simţi nimic. Pardoseala compartimentului 
era goală şi netedă. Dar, înfundându-şi braţul mai mult, 
până sub nivelul benzii de alamă, atinse ceva. Un fel de 
placă groasă, din piatră. Prinzând-o cu degetele, o scoase 
cu grijă afară. Apoi se aşeză lângă deschidere şi examină 
tăbliţa — o mică lespede cu margini neregulate, pe care 

erau gravate câteva cuvinte. Pentru o clipă, avu impresia 
că este un fel de Moise al timpurilor moderne. 

Textul îl surprinse. Se aşteptase să găsească pe cheia de 
boltă o hartă sau nişte instrucţiuni complicate, poate chiar 
cifrate. Pe tăbliţa aceasta însă, se afla o inscripţie cât se 
poate de laconică: 

„lov XXXVIII, 11” 

„Un verset din... Biblie?” Simplitatea diavolească a 
indiciului era uluitoare. Ascunzătoarea tainică a ceea ce 
căutau ei era încifrată într-un verset din Biblie?! Frăția nu 
se dăduse în lături de la nimic pentru a-şi bate joc de cei 
drept-credincioşi! 

„lov. Capitolul treizeci şi opt. Versetul unsprezece.” 

Deşi nu-şi amintea pe dinafară versetul, ştia că întreaga 
Carte a lui lov se referea la istoria unui om a cărui credinţă 
în Dumnezeu supravieţuise unor încercări grele şi repetate. 
„Se potriveşte”, îşi spuse, aproape incapabil să-şi mai 
stăpânească nerăbdarea. 

Privind peste umăr, de-a lungul strălucitoarei Linii a 
Rozei, nu-şi putu reţine un zâmbet. Chiar în mijlocul 
altarului, sprijinită pe un suport auriu şi deschisă pe la 
mijloc, se afla o uriaşă Biblie, legată în piele. 


Sus, în balcon, sora Sandrine tremura. Cu doar câteva 
clipe în urmă voise să fugă şi să-şi ducă la îndeplinire 
ordinele pe care le primise de mult, când, pe neaşteptate, 
omul din biserică îşi scosese sutana. Văzându-i pielea 
albicioasă ca de alabastru, abia îşi putuse înăbuşi un strigăt 
de surprindere şi oroare. Spinarea lată a omului era 
dungată de tăieturi lungi, sângerii. Chiar şi de la distanţa 
aceea, îşi dădea seama că rănile erau proaspete. 

„Omul acesta a fost biciuit fără milă!” 

lar din coapsa lui, prinsă în cilice, încă mai picura sânge. 
„Ce fel de Dumnezeu ar vrea ca un trup să fie pedepsit într- 
un asemenea hal?!” Sora Sandrine n-ar fi putut înţelege 
niciodată rostul ritualurilor pe care le practicau membrii 
Opus Dei. Insă nu aceasta era cea mai mare grijă a ei 
acum. „Opus Dei caută cheia de boltă.” Cum aflaseră 

despre ea, femeia nu-şi putea da seama şi, oricum, nu avea 
vreme să se gândească la asta acum. 

Călugărul îşi îmbrăcă din nou sutana şi, strângându-şi la 
piept preţiosul său trofeu, se apropie de altar. 

Fără cel mai mic zgomot, sora Sandrine ieşi din balcon şi 
se îndreptă în fugă spre camera ei. Îngenunche pe podea şi 
începu să pipăie pe sub patul mare din lemn şi găsi plicul 
sigilat pe care îl ascunsese acolo cu ani în urmă. 

Îl rupse cu mişcări înfrigurate. Înăuntru se aflau patru 
numere de telefon din Paris. 

Tremurând, începu să formeze. 


În biserică, Silas aşeză tăbliţa de piatră pe altar şi se 
întinse după Biblie. Degetele lui albe erau foarte 
transpirate, lipicioase. Frunzări Vechiul Testament şi ajunse 
la „Cartea lui lov”. Capitolul treizeci şi opt. Căută versetul 
unsprezece, încercând să anticipeze cuvintele pe care avea 
să le citească. 

„Ele ne vor arăta calea!” 

Găsi rândul dorit. Erau numai şapte cuvinte. Nedumerit, 
le mai giti o dată, şi încă o dată, cu strania impresie că, 
totuşi, ceva era greşit. Cumplit de greşit. Versetul era clar: 


„PÂNĂ AICI VEI AJUNGE ŞI NICIDECUM MAI DEPARTE.” 

Ofiţerul de pază Claude Grouard tremura de furie 
aţintindu-şi arma spre ceafa prizonierului său care era 
întins pe podea în faţa Mona Lisei'. „Ticălosul ăsta l-a ucis 
pe Jacques Saunière!” Custodele îi fusese ca un tată mult- 
iubit lui şi colegilor săi. 

Acum, Grouard nu voia nimic mai mult decât să apese pe 
trăgaci şi să înfigă un glonţ în spinarea lui Robert Langdon. 
În calitatea lui de ofiţer superior, era unul dintre puţinii 
paznici care purtau asupra lor o armă încărcată. Totuşi, se 
mai linişti la gândul că uciderea prizonierului ar fi o soartă 
mult prea blândă în comparaţie cu ce îi pregătea Bezu 
Fache şi sistemul penitenciar francez. 

Grouard îşi desprinse de la brâu staţia de emisie-recepţie 
şi încercă să-şi contacteze colegii pentru a cere întăriri, dar 
în receptor nu se auzeau decât pârâituri. Sistemele de 
securitate electronică din această încăpere afectau de 
fiecare dată comunicările radio. „Trebuie să mă apropii mai 
mult de uşă.” Fără a-şi cobori arma, începu să se dea încet 
înapoi. La al treilea pas însă, încremeni. 

„Ce dracului mai e şi asta?!” 

Un miraj inexplicabil se înfăptui undeva, aproape de 
mijlocul încăperii. O siluetă. Mai era cineva în camera? O 
femeie se mişca în întuneric, înaintând repede spre 
peretele opus. În faţa ei, un fascicul de lumina purpurie se 
legăna pe podea înainte şi înapoi, de parcă femeia ar fi 
căutat ceva folosind o lanterna colorată. 

— Qui est là? strigă Grouard, simțind pentru a doua oară 
în ultimele treizeci de secunde cum un val de adrenalina îi 
năvăleşte în vene. 

Brusc, nu mai ştia încotro să-şi îndrepte arma sau în ce 
direcţie s-o apuce. 

— PTS, replică o voce feminina calmă. 

„Police Technique et Scientifique?! Credeam că toţi 
agenţii au plecat!” Era lac de sudoare. Acum îşi dădu 

seama că fasciculul purpuriu venea de la o lanternă cu 
lumină ultravioletă, obişnuită în dotarea echipelor PTS; 
totuşi, nu înţelegea ce caută DCPJ în sala aceasta. 

— Votre nom! ceru el, convins că era ceva în neregulă la 
mijloc. Répondez! 

— C'est moi, Sophie Neveu! 

Undeva, în mintea lui Grouard se aprinse un beculeţ. 
„Sophie Neveu'?” Aşa o chema pe nepoata lui Sauniere, 
parcă. Obişnuia adesea să vină pe aici în copilărie, dar asta 
fusese cândva, demult. „Nu se poate să fie ea!” Şi chiar 
dacă ar fi fost Sophie Neveu, putea avea oare încredere în 
ea? Grouard auzise despre ruptura survenită între custode 
şi nepoata lui. 

— Ştii cine sunt, adăugă femeia. Şi nu Robert Langdon 
este cel care l-a ucis pe bunicul meu. Crede-mă! 

Ofiţerul nu avea însă de gând s-o creadă pe cuvânt. „Am 
nevoie de întăriri.” Încercă din nou să ia legătura, dar 
degeaba. Se afla încă la vreo douăzeci de metri de uşă şi, 
cu arma aţintită spre american, începu din nou să se 
îndrepte spre ieşire. În faţa lui, Sophie Neveu ridică 
lanterna spre un tablou de mari dimensiuni aflat pe zidul 
din faţa Mona Lisei. 

Pricepând despre ce pictură era vorba, Grouard sughiţă 
surprins. 

„Ce Dumnezeu face femeia aia acolo?!” 


În celălalt capăt al sălii, Sophie simţea cum broboane de 
sudoare îi scăldau fruntea. Langdon încă era întins pe 
podea. „Rezistă, Robert! Sunt aproape gata!” Ştiind că 
paznicul n-ar trage nici în el şi nici în ea, îşi îndreptă 
întreaga atenţie spre ceea ce căuta, studiind zona 
adiacentă unui tablou anume — un alt da Vinci. Dar în 
lumina ultravioletă a lanternei nu zări nimic deosebit. Nici 
pe perete, nici pe podea şi nici pe respectiva pânză. 

„Dar trebuie să fie ceva aici!” 

Era sigură ca descifrase corect intenţiile bunicului ei. 

„Ce altceva ar fi putut să-mi sugereze?” 

Capodopera pe care o cerceta acum era o pânză înaltă 
de un metru şi jumătate. Da Vinci îi înfăţişase aici pe 
Fecioara Maria, aşezată într-o poziţie aparent incomodă, 
împreună cu pruncul lisus, pe loan Botezătorul şi pe îngerul 
Uriel care stătea pe un vârf de stâncă. Când era mică, ori 
de câte ori trecea prin faţa Mona Lisei, bunicul profita de 
ocazie pentru a o atrage şi spre aceasta pictură. 

„Grand-pere, aici sunt! Dar nu înţeleg!” 

In spate, îl auzea pe Grouard încercând să comunice prin 
staţie cu colegii săi. 

„Gândeşte!” 

li reveni în minte mesajul scris pe caseta protectoare a 
Giocondei: „Atât de negru renghiul pentru om!” Tabloul pe 
care îl privea acum nu era apărat de o casetă din sticlă pe 
care să poată fi scris un mesaj şi Sophie ştia că bunicul ei n- 
ar fi distrus niciodată o operă de artă scriind direct pe 
pânză. „Cel puţin, nu pe faţa pânzei.” Brusc, privirea îi 
zbură spre cablurile ce atârnau din plafon şi îl susțineau. 

„Asta să fie oare?” Işi puse mâinile pe marginea stângă a 
ramei şi începu să o tragă spre ea. Pictura era de mari 
dimensiuni şi apărătoarea din spate se îndoi. Sophie îşi 
strecură capul şi umerii între tablou şi perete. Ridică 
lanterna şi cercetă dosul pânzei. 

In câteva secunde, îşi dădu seama că sperase în van. Nu 
era scris nimic acolo. Nici un text cu litere purpurii; doar 
spatele maroniu al unei pânze vechi, care... 

„Stai puţin!” 

Ca o părere, zări o slabă lucire metalică aproape de 
marginea de jos a armăturii ramei. Obiectul era mic, 
îndesat pe jumătate în spaţiul dintre pânză şi ramă. Un lanţ 
de aur strălucitor atârna. 

Uluită, Sophie îşi dădu seama că lanţul era prins de o 
cheie aurie, pe care o cunoştea de undeva. Capul lat şi 
ornat al cheii avea forma unei cruci cu braţele egale şi 
înfăţişa un simbol pe care nu-l mai văzuse de la vârsta de 
nouă ani: o floare de crin şi inițialele P.S. Dintr-o dată, 
vocea bunicului îi şoptea parcă din nou la ureche: „Când va 
veni vremea, cheia va fi a ta.” Un nod dureros i se urcă în 

gât când realiza că, de dincolo de moarte, bătrânul îşi 
respectase promisiunea. „Cheia aceasta deschide o cutie în 
care păstrez multe secrete.” Acum înţelegea: întregul joc 
de-a enigmele din seara asta avusese drept unic scop 
găsirea acestei chei. Jacques Saunière o avusese asupra lui 
când fusese ucis şi, probabil pentru a nu ajunge în mâinile 
poliţiei, o ascunsese după tablou, după care născocise o 
veritabilă „vânătoare de comori”, asigurându-se astfel că n- 
o va găsi altcineva decât ea. 

— Au secours! răsună deodată vocea paznicului. 
„Ajutor!” 

Sophie smulse cheia şi o puse în buzunarul jachetei, 
alături de lanterna cu lumină ultravioletă. 

Din spatele pânzei, văzu că paznicul încerca încă disperat 
să ia legătura cu cineva prin staţia de emisie-recepţie. ŞI 
acum se îndrepta cu spatele înapoi spre uşă, cu pistolul 
spre ceafa lui Langdon. 

— Au secours! urlă din nou în aparat. 

Alte pârâituri. 

„Nu poate transmite”, îşi dădu ea seama, amintindu-şi 
cum turiştii se înfuriau adesea când încercau să-şi sune 
rudele şi să se laude că îi sună chiar din faţa Mona Lisei. 
Echipamentele complexe de supraveghere electronică 
făceau imposibil orice apel din sală. Grouard ajunsese 
aproape de prag, aşa că Sophie trebuia să acţioneze 
imediat. 

Privi pânza de mari dimensiuni care aproape că o 
ascundea cu totul şi îşi dădu seama că, pentru a doua oară 
în seara aceea, Leonardo da Vinci avea să-i dea o mână de 
ajutor. 


„Încă trei sau patru metri”, îşi spuse Grouard, făcându-şi 
curaj, când vocea femeii răsună, reverberându-se în sala 
pustie: 

— Arrêtez! Ou je la detruis! 

Paznicul privi spre ea şi dând să mai facă un pas, piciorul 
îi rămăsese suspendat în aer. 

— Mon Dieu, non! 

Femeia ridicase tabloul de pe perete şi-l proptise cu 
partea de jos pe podea, în faţa ei. Inaltă de un metru şi 
jumătate, pânza o acoperea aproape în totalitate. În primul 
moment, Grouard se întrebă cum de nu se declanşase 
alarma, dar apoi îşi aminti că nu fusese încă repusă în 
funcţiune. „Dar ce naiba face acolo?!” 

Când îşi dădu seama de acest lucru, îi îngheţă sângele în 
vine. 

Pânza începuse să se umfle în mijloc, iar siluetele fragile 
— a Fecioarei, a Pruncului lisus şi a lui loan Botezătorul — 
se distorsionau ciudat. 

— Non! urlă Grouard privind cu groază cum nepreţuita 
pânză se întinde. Femeia împingea cu genunchiul de partea 
cealaltă! 

— NON! 

Paznicul se răsuci brusc, îndreptându-şi arma spre ea, 
dar imediat îşi dădu seama că nu avea nici un rost. Pictura 
era doar o pânză subţire, dar absolut impenetrabilă — o 
armură de şase milioane de dolari! 

„Nu pot să trag un glonţ printr-un da Vinci!” 

— Lasă jos arma şi staţia radio, îi ceru femeia, 
adresându-i-se cu calm în franceză; altfel distrug tabloul. 
Cred că ştii ce ar crede bunicul meu despre asta. 

Grouard văzu cum i se face negru în faţa ochilor: 

— Te rog... nu! Aceea e Fecioara între stânci! 

Repede, dădu drumul pistolului şi staţiei, ridicându-şi 
braţele deasupra capului: 

— Mulţumesc, replică femeia. Acum să faci exact ce-ţi 
spun eu şi totul va fi perfect! 


Puțin mai târziu, Langdon fugea alături de Sophie pe 
scara de incendiu, spre parter. Nici unul nu rostise vreun 
cuvânt de când ieşiseră din Salle des Etats, lăsându-l 
înăuntru pe paznicul înspăimântat. Profesorul ţinea acum în 
mână revolverul omului, dornic să scape cât mai repede de 
el; arma atârna greu şi-i părea un obiect străin, periculos. 

Coborând câte două trepte, Langdon se întreba dacă 
Sophie ştia cât de valoroasă era pânza pe care ameninţase 

că o distruge. Pe de altă parte, alegerea ei părea ciudat de 
potrivită cu aventura din această noapte. La fel ca Mona 
Lisa, pictura pe care o smulsese de pe perete era celebră 
printre istoricii de artă pentru simbolismul ei păgân ascuns. 

— Ţi-ai ales un ostatic preţios, îi spuse în vreme ce 
coborau. 

— Fecioara între stânci. Dar n-am ales-o eu, ci bunicul. 
Mi-a lăsat ceva în spatele pânzei. 

Profesorul îi aruncă o privire uimită: 

— Poftim?! Dar de unde ai ştiut în dosul cărei picturi să 
cauţi? De ce Fecioara între stânci? 

— „Atât de negru renghiul pentru om”, surâse ea 
triumfător. În engleza ta — şi a bunicului meu — So dark 
the con of man. Madonna of the Rocks. Nu m-am prins la 
primele două anagrame, Robert, dar nu era s-o ratez şi pe a 
treia! 

— Sunt morţi! bâigui sora Sandrine în receptor, lăsând un 
mesaj pe robotul telefonicând de la celălalt capăt al firului. 
Vă rog, răspundeţi! Au murit cu toţii ! 

Primele apeluri la trei numere de telefon de pe lista ei se 
soldaseră cu rezultate catastrofale — o văduvă isterizată, 
un poliţist la locul unei crime şi un preot care încerca să 
consoleze o familie îndurerată. Toate cele trei persoane de 
contact erau moarte. lar acum, sunase la cel de-al patrulea 
număr — cel la care nu trebuia să telefoneze decât dacă 
primele trei nu puteau fi accesate — îi răspunsese robotul. 
Textul înregistrat nu menţiona nici un nume, ci doar îi cerea 
apelantului să lase un mesaj. 

— Dala din pardoseală a fost spartă! spuse ea după ce se 
încheie mesajul. Ceilalţi trei sunt morţi! 

Sora Sandrine nu cunoştea identitatea celor patru bărbaţi 
pe care îi proteja, dar numerele de telefon pe care le 
ascunsese sub patul ei îi fuseseră încredințate cu o singură 
şi fermă condiţie: 

„Dacă dala aceea din pardoseală va fi vreodată spartă”, îi 
explicase mesagerul nevăzut — înseamnă că în eşalonul 
superior s-a infiltrat cineva. Unul dintre noi a fost ameninţat 
cu moartea, fiind nevoit să spună o minciună disperată. 
Sună la aceste numere. Să-i previi pe ceilalţi. Nu ne trăda 
încrederea!” 

Era ca o alarmă tăcută. Perfectă în simplitatea ei. 
Ingeniozitatea planului o uluise atunci când aflase despre 
el. Dacă identitatea unuia dintre fraţi era compromisă, 
acesta putea spune o minciună care ar fi pus în mişcare 
maşinăria ce i-ar fi atenţionat pe toţi ceilalţi. In noaptea 
asta însă, se părea că nu doar o singură identitate fusese 
compromisă. 

— Vă rog, răspundeţi, insistă ea, înspăimântată. Unde 
sunteţi?! 

— Inchide telefonul, rosti o voce groasă din prag. 

Întorcându-se îngrozită, zări silueta masivă a călugărului. 
În mână ţinea sfeşnicul greu din fier. Tremurând, sora 
Sandrine puse receptorul în furcă. 

— Sunt morţi, exclamă călugărul. Toţi patru. Şi şi-au 
bătut joc de mine! Spune-mi unde e cheia de boltă! 

— Nu ştiu! replică ea. Alţii păzesc acest secret. 

„Alţii care sunt acum morţi!” 

Omul mai făcu câţiva paşi, cu degetele lui albe încleştate 
pe sfeşnicul de fier: 

— Eşti o fiică a Bisericii şi, cu toate astea, îi slujeşti pe 
ei?! 

— Mesajul lui lisus a fost unul singur şi adevărat, îi 
răspunse călugăriţa sfidător. Eu nu văd vreo urmă de-a Sa 
la Opus Dei! 

Un val de turbare explodă în ochii Albinosului. Braţul îi 
zvâcni înainte şi sfeşnicul vâjâi prin aer ca o bâtă. Sora 
Sandrine se prăbuşi; ultimul ei gând nu era altceva decât o 
sumbră presimţire. 

„Toţi patru sunt morţi. 

Nepreţuitul adevăr e pierdut pentru totdeauna.” 

Alarma declanşată la capătul vesticând al Aripii Denon 
zburătăci porumbeii adormiţi în Grădinile Tuileries, când 
Sophie şi Langdon ieşiră afară, în noaptea pariziană. In 
vreme ce străbăteau piaţa în fugă, spre maşina lui Sophie, 
profesorul auzea sirenele poliţiei urlând undeva, în 
depărtare. 

— Cea de-acolo e, îi spuse Sophie, arătându-i o maşinuţă 
roşie cu numai două locuri, parcată într-o margine a pieţei. 

„Sper că glumeşte!” Era cel mai mic automobil pe care-l 
văzuse el vreodată. 

— Smart, îl lămuri ea. La o sută de kilometri consumă un 
litru. 

Abia avu timp să se arunce pe scaunul din dreapta, că 
Sophie şi demară în trombă, trecând peste o alee cu pietriş. 
Urcă apoi pe trotuar, viră scurt şi cobori din nou pe 
carosabil, intrând pe sensul giratoriu, la Carrousel du 
Louvre. 

Pentru un moment, Sophie păru că are de gând să taie 
giratoriul, trecând peste bordura circulară din centru şi 
peste spaţiul verde pe care aceasta îl înconjura. 

— Nu! strigă Langdon, ştiind că bordurile aveau rolul de a 
ascunde periculoasa deschidere din centru — La Pyramide 
Invers6ee — piramida răsturnată pe care o văzuse mai 
devreme din interiorul muzeului; era suficient de largă 
pentru a înghiţi maşinuţa lor cu totul. 

Din fericire, Sophie alese o altă rută şi, trăgând de volan 
spre dreapta, ieşi din piaţetă, viră spre stânga şi porni cu 
toată viteza spre Rue de Rivoli. 

Sirenele maşinilor de poliţie urlau şi mai tare în urma lor, 
lumina farurilor fiind deja vizibilă în retrovizor. Motorul 
maşinuţei protestă zgomotos când Sophie apăsă şi mai 
mult pe acceleraţie. La cincizeci de metri în faţă, lumina 
semaforului deveni roşie. Sophie înjură încet, fără a ridica 

piciorul de pe pedală. Langdon simţi cum i se urcă nişte 
fiori pe şira spinării. 

— Sophie...! 

Încetini puţin, aruncă o privire fugară în stânga şi-n 
dreapta, apoi coti la stânga, pe Rue de Rivoli. După încă o 
jumătate de kilometru, ajunseră într-o altă piaţetă. 
Parcurseră şi aici tot pe sensul giratoriu şi intrară pe 
Champs-Elysées. 

Langdon se răsuci în scaun, privind în spate, spre Luvru. 
Poliţia nu părea a mai fi pe urmele lor; marea de lumini roşii 
şi albastre se oprise la porţile muzeului. 

Ceva mai liniştit, în sfârşit, se întoarse cu faţa spre 
parbriz: 

— Mda, a fost interesant! 

Sophie nu părea să îl fi auzit. Conducea în continuare cu 
ochii aţintiţi, ignorând elegantele vitrine ce mărgineau 
bulevardul — un Fifth Avernue parizian, cum le plăcea 
americanilor să spună. Ambasada se afla la nici doi 
kilometri depărtare, aşa că Langdon se cufundă liniştit în 
scaunul său. 

„Atât de negru renghiul pentru om!” 

Viteza de reacţie a lui Sophie fusese impresionantă. 

Fecioara între stânci. 

Sophie spusese că bunicul ei i-a lăsat ceva în spatele 
tabloului. „Un ultim mesaj, poate?” Ascunzătoarea fusese 
excelent aleasă, profesorul trebuia să recunoască acest 
lucru. Fecioara între stânci era o altă verigă perfectă în 
complexul şir de simboluri din această noapte — de parcă 
Saunière îşi reafirma la fiecare pas preferința pentru latura 
întunecată şi misterioasă a lui Leonardo da Vinci. 

Pictura îi fusese comandată artistului de o grupare 
numită  „Confreria lmaculatei Concepţiuni”, care avea 
nevoie de o pânza pentru un triptic de altar în Biserica San 
Francesco din Milano. Călugării îi precizaseră lui Leonardo 
dimensiunile exacte ale pânzei şi tema dorită: Fecioara 
Maria, Pruncul lisus, loan Botezătorul copil şi îngerul Uriel în 
timp ce se adăposteau într-o peşteră. Deşi artistul le 
respectase dorinţa întru totul, membrii grupării fuseseră 

oripilaţi la vederea tabloului; pictura era presărată din plin 
cu detalii explozive şi câtuşi de puţin la locul lor. 

Înveşmântată în albastru, Fecioara Maria îşi ţinea braţul 
în jurul unui copil, probabil Pruncul lisus. În faţa ei stătea 
Uriel, alături de alt copil — loan Botezătorul, desigur. In 
mod straniu însă, în locul obişnuitului scenariu în care lisus 
îl binecuvântează pe loan, în pictura lui da Vinci lucrurile 
păreau că se petrecând invers... lisus se pleca în faţa 
autorităţii Botezătorului! Mai mult de-atât, Maria îşi ţinea o 
mână deasupra lui loan, cu un gest evident ameninţător — 
degetele ei părând gheara unui vultur gata să înhaţe un 
cap invizibil. Dar elementele înfricoşătoare nu se opreau 
aici: chiar sub degetele Mariei, Uriel făcea la rândul lui, un 
gest cu palma, de parcă ar fi retezat capul invizibil ţinut de 
mâna Fecioarei. 

Studenţii lui Langdon se amuzau totdeauna când aflau că 
da Vinci potolise în cele din urmă spiritele confreriei, 
pictând o a doua versiune, mai „diluată” a Fecioarei între 
stânci, în care toate personajele aveau o atitudine cât se 
poate de ortodoxă. Această a doua versiune este expusă 
acum la Galeria Naţională din Londra, sub numele Fecioara 
între stânci, deşi Langdon prefera în mod categoric straniul 
original de la Luvru. 

Maşinuţa continua să gonească pe Champs-Elysee, când 
profesorul întrebă: 

— Tabloul. Ce era în spatele lui? 

Sophie nu-şi luă privirea de la şosea: 

— Am să-ţi arăt când vom fi în siguranţă, în ambasadă. 

— Ai să-mi arati?! Ţi-a lăsat un obiect concret? 

Ea schiţă un gest afirmativ: 

— Gravat cu o floare de crin şi inițialele P.S. 

Langdon nu-şi putea crede urechilor. 


„Vom reuşi”, îşi spuse Sophie virând la dreapta, trecând 
în viteză pe lângă luxosul Hôtel de Crillon şi intrând în zona 
reşedinţelor diplomatice din Paris. Ambasada se afla la 
vreun kilometru distanţă. In sfârşit, simţea şi ea că poate 
respira normal. 

Deşi atentă la drum, nu îi ieşea din minte cheia pe care o 
avea în buzunar şi ziua în care zărise pentru prima dată 
capul în formă de cruce cu braţele egale, tija triunghiulară, 
crestăturile, simbolul floral şi literele P.S. 

Cu toate că în decursul anilor abia dacă se mai gândise 
din când în când la cheie, munca ei în cadrul serviciilor de 
spionaj o învățase multe lucruri despre securitate şi acum 
structura deosebită a obiectului nu i se mai părea atât de 
stranie. „O matrice variabilă creată cu un instrument laser. 
Imposibil de duplicat.” Neavând dinţii clasici care să pună în 
mişcare un tambur rotitor, seria complexă de marcaje ale 
cheii era analizată în broască de un „ochi” electronic. Dacă 
acesta constata că indentaţiile hexagonale erau corect 
dispuse, spaţiate şi orientate, broasca se descuia. 

Habar nu avea ce anume ar putea descuia cheia din 
buzunarul ei, dar bănuia că Robert îi va putea spune. La 
urma urmei, îi descrisese simbolul gravat înainte de a 
apuca să-l vadă. Capul în formă de cruce sugera că obiectul 
aparţinea unei organizaţii creştine, dar Sophie nu cunoştea 
nici o biserică sau mânăstire care să aibă chei cu matrițe 
variabile, create cu instrumente laser. 

Şi în plus, bunicul meu nu fusese creştin... 

Avusese dovada cu zece ani în urmă. În mod ironic, o altă 
cheie — mult mai banală — îi revelase adevărata fire a 
bunicului ei. 

Era o după-amiază caldă când aterizase la Aeroportul 
Charles de Gaulle şi urcase într-un taxi pentru a ajunge 
repede acasă. „Grand-père va fi atât de surprins când mă 
va vedea!”, îşi spusese ea pe drum. Intorcându-se de la 
colegiul din Anglia pentru vacanţa de primăvară, cu câteva 
zile mai devreme decât anunţase, abia aştepta să-l vadă şi 
să-i povestească despre metodele de criptare pe care le 
studia. 

Când ajunsese la locuinţa din Paris, bunicul nu era însă 
acasă. Dezamăgită, îşi dăduse seama că nu ştia de sosirea 
ei, aşa că, probabil, se afla încă la Luvru. „Dar e sâmbătă 
după-amiază!” Rareori bătrânul lucra şi la sfârşit de 
săptămână. Sâmbăta şi duminica, de obicei... 

Surâzând, alergase la garaj. Desigur, maşina nu era 
acolo, lui Jacques nu îi plăcea să conducă prin oraş şi 
automobilul îl păstra pentru o singură destinaţie — cabana 
din Normandia, la nord de Paris. După luni întregi petrecute 
în aglomeraţia londoneză, Sophie abia aştepta să simtă iar 
mirosul ierbii proaspete şi să-şi înceapă vacanţa imediat. 
Nu se înserase încă atunci când hotărî să plece imediat şi 
să-i facă bunicului o surpriză. Imprumutase o maşină de la 
o prietenă şi pornise spre nord la lumina lunii, printre 
dealurile de lângă Creully. Ajunsese puţin după ora zece. 
Drumul de acces spre casă era lung de aproape doi 
kilometri şi-l parcursese până pe la jumătate când începuse 
să zărească, printre copaci, vechea reşedinţă — un castel 
din piatră, înconjurat de o pădurice, pe coasta unui deal. 

Sophie se aşteptase să-l găsească pe bătrân dormind la 
ora asta, dar observase, încântată, că toate luminile erau 
aprinse în casă. Incântarea i se transformase în surprindere 
când, ajunsă în faţa casei, văzuse că aleea era plină de 
maşini parcate — Mercedes, BMW, Audi şi un Rolls-Royce. 

Uimită, le privise o clipă şi apoi izbucnise în râs. „Bunul 
meu grand-pere, omul retras şi izolat!” După cum se vedea, 
Jacques Sauniere nu era chiar atât de singuratic pe cât voia 
să pară. Era evident că dăduse o petrecere ştiind-o pe ea la 
şcoală şi, judecând după automobile, printre invitaţi se 
numărau unii dintre cei mai influenţi oameni ai Parisului. 

Nerăbdătoare să-i facă o surpriză, alergase la uşa din 
faţă. Dar era încuiată. Ciocănise. Nimeni nu îi răspunsese. 
Nedumerită, ocolise casa şi încercase uşa din spate. Şi 
aceea era încuiată. Şi iarăşi nu-i răspunsese nimeni. 

Nemaiştiind ce să creadă, rămăsese o clipă în prag să 
asculte. Nu se auzea decât vântul rece din Normandia 
măturând valea. 

Nici o muzică. 

Nici o voce. 

Nimic. 

Sophie înconjurase iarăşi casa, se urcase pe o grămadă 
de lemne şi privise pe fereastra închisă a sufrageriei. Ce se 
petrecea înăuntru nu avea parcă nici un sens. 

— Nu e nimeni aici! 

Toate camerele de la parter erau pustii. 

„Unde să fie, oare, toată lumea?” 

Cu inima bătându-i nebuneşte, fugise până la şopronul 
de lemne şi căutase cheia de rezervă pe care bunicul o 
păstra ascunsă sub cutia de vreascuri. Alergase apoi la uşa 
din faţă şi intrase. Panoul de control al sistemului de alarmă 
începuse să clipească roşu — semn că avea la dispoziţie 
zece secunde pentru a tasta codul de acces înainte ca 
alarma să se declanşeze. 

„A conectat sistemul de alarmă în timpul unei 
petreceri?!” 

Formase imediat cifrele corecte şi dezactivase sistemul. 
În casă nu se afla însă nimeni. Nici la parter, nici la etaj. 
Coborând din nou în camera de zi, rămăsese câteva clipe în 
mijlocul încăperii pustii, întrebându-se ce s-o fi întâmplat. ŞI 
atunci, în liniştea din casă, auzise. 

Voci înfundate. Se părea că răzbat de undeva, de 
dedesubt. De unde anume — nu-şi putea da seama. 
Ingenunchind, îşi lipise urechea de podea şi ascultase. Da, 
vocile veneau în mod cert de undeva, de jos. Şi păreau a 
cânta sau... a incanta ceva. | se făcuse frică. Fiindcă, mai 
bizar decât sunetele în sine era un alt lucru: casa nu avea 
subsol. 

„Cel puţin, nu unul despre care să ştiu eu.” 

Intorcându-se şi cercetând încăperea, privirea îi căzuse 
pe singurul obiect care părea nelalocul lui — o tapiserie 
Aubusson, preferata bunicului ei. De obicei, aceasta şedea 
pe zidul dinspre răsărit, lângă şemineu, dar acum fusese 
trasă într-o parte, lăsând să se vadă peretele. Se apropiase 
de ea şi îşi dăduse seama că incantaţiile se auzeau mai tare 
şi, cu o uşoară ezitare, îşi lipise urechea de lambriuri. Vocile 
erau mai clare acum. Oameni care psalmodiau... intonând 
cuvinte pe care nu le putea distinge. 

„Dincolo de zid e un spaţiu gol!” 

Pipăind marginile lambriurilor, găsise, în cele din urmă, 
un spaţiu uşor adâncit, discret. O uşă glisantă. Cu inima 
bătându-i freneticând în piept, îşi pusese degetele în 

adâncitură şi trăsese. Peretele alunecase în lateral. Din 
întunericul ce domnea dincolo, glasurile se auzeau mai 
limpede. 

Sophie trecuse pragul şi se pomenise pe o scară de 
piatră grosier finisată, care cobora spre subsol în formă de 
spirală. Venise aici de nenumărate ori, încă din copilărie, şi 
habar n-avusese că există o asemenea scară! 

În timp ce cobora, aerul devenea mai rece, iar vocile, mai 
clare. Distingea deja glasuri de bărbaţi şi de femei. Nu 
putea să vadă mare lucru, din cauza scării în formă de 
spirală, dar ultima treaptă era deja vizibilă. Dincolo de ea 
se zărea un peticând de podea — piatră iluminată de 
licăririle roşietice ale unui foc. 

Ţinându-şi respiraţia, coborâse ultimele trepte şi se 
ghemuise la podea, pentru a privi. Abia după câteva 
secunde mintea ei izbutise să înţeleagă cele văzute. 

Se afla într-un fel de grotă — o sală care părea să fie 
săpată direct în roca dealului. Singurele surse de lumină 
erau cele câteva torţe de pe pereţi. Inconjuraţi de pâlpâitul 
torţelor, vreo treizeci de oameni formaseră un cercând în 
mijlocul încăperii. 

„Visez”, îşi spusese în sinea ei. „E un vis. Ce altceva ar 
putea fi?” 

Toţi cei din grotă purtau măşti. Femeile erau 
înveşmântate în robe albe de mătase şi purtau pantofi aurii. 
Aveau măşti albe, iar în mâini ţineau câte un glob auriu. 
Bărbaţii purtau tunici lungi, negre, iar măştile lor erau 
negre. Parcă erau piesele dintr-un grotesc joc de şah. Toţi 
se legănau înainte şi înapoi, îngânând cuvinte neînţelese, în 
semn de venerație faţă de ceva ce se afla pe podea, în 
mijlocul cercului... ceva ce Sophie nu putea distinge. 

Incantaţia răsuna din ce în ce mai tare. Şi mai repede. 
Tunătoare deja. Participanţii făcuseră un pas înainte şi 
îngenuncheaseră. În clipa aceea, Sophie reuşise, în sfârşit, 
să vadă ce anume se afla în mijlocul lor. Impleticindu-se 
cuprinsă de oroare, simţise cum imaginea i se întipăreşte în 
minte pentru totdeauna, ca înfierată cu fierul roşu. Simţise 
că i se face rău, se întorsese şi o luase la fugă înapoi pe 

scări, sprijinindu-se cu mâinile de ziduri, închisese uşa în 
urma ei, se repezise la maşină şi pornise, stupefiată, spre 
Paris. 

În seara aceea, cu toate convingerile ei de-o viaţă 
spulberate, dezamăgită şi trădată, îşi împachetase toate 
lucrurile şi plecase de acasă. Pe masa din sufragerie îi 
lăsase bunicului un bileţel: 


„Am fost acolo. Nu încerca să iei legătura cu mine.” 


Lângă el pusese cheia de rezervă de la şopronul casei de 
vacanţă. 

— Sophie! răsună vocea lui Langdon. Opreşte! Opreşte! 

Smulsă din amintiri, apăsă cu brutalitate frâna. 

— Ce e? Ce s-a întâmplat? 

Langdon îi arătă cu degetul în susul străzii. 

Când văzu, simţi cum sângele îi îngheaţă în vene. La o 
sută de metri în faţă, intersecţia era blocată de două maşini 
ale poliţiei parcate de-a latul carosabilului. „Au blocat 
bulevardul!” 

Profesorul oftă adânc: 

— Prin urmare, nu ne putem apropia în seara asta de 
ambasadă. 

În intersecţie, cei doi ofiţeri de poliţie care aşteptau lângă 
maşini priveau acum în direcţia lor, probabil intrigaţi de 
maşinuţa care oprise atât de bruscând la o mică distanţă de 
ei. 

„Bine, Sophie, întoarce cu grijă, foarte încet”, îşi spuse. 

Intrând în marşarier, întoarse ca o profesionistă într-ale 
şofatului din trei mişcări şi porni înapoi. În timp ce se 
îndepărtau, în urma lor izbucni imediat urletul sirenelor, 
însoţit de scrâşnetul pneurilor. 

Înjurând, Sophie călcă nervoasă pe acceleraţie. 

Străbătând în viteză cartierul rezidenţial al diplomaților, 
maşina lui Sophie se strecură printre ambasade şi 
consulate, coti pe o străduţă secundară şi apoi viră scurt la 
dreapta, reintrând pe Champs-Elysées. 

Langdon stătea alături încordat, întors în scaun şi 
căutând în urma lor vreun semn că ar fi urmăriţi de poliţie. 
Dintr-o dată, îşi dori să nu fi fugit. „Nici n-am fugit eu”, îşi 
aminti. Sophie hotărâse pentru el, când aruncase 
dispozitivul de localizare pe fereastră. Acum, fugind în 
direcţie opusă ambasadei, prin traficul lejer de pe Champs- 
Elysées, îşi dădu seama că şansele i se împuţinaseră 
drastic. Deşi maşinile poliţiei rămăseseră undeva în urmă, 
se cam îndoia că norocul lor va dura prea mult. 

La volan, Sophie duse mâna la buzunarul jachetei, scoase 
un mic obiect metalic şi i-l întinse: 

— Robert, ar trebui să te uiţi puţin la asta. E ceea ce mi-a 
lăsat bunicul ascuns după tabloul Fecioara între stânci. 

Incitat, profesorul luă obiectul şi-l studie. Era greu, în 
formă de cruce, şi la început crezu că e un pieu funerar — o 
versiune miniaturală a unei coloane memoriale ce se 
înfigea în pământ, la capul unui mormânt. Dar apoi observă 
că tija era în formă de prismă, având feţe triunghiulare pe 
care se vedeau sute de mici hexagoane, dispuse aparent la 
întâmplare. 

— Este o cheie cu matriţă laser, îi explică Sophie. 
Hexagoanele acelea sunt citite în broască de un „ochi” 
electronic. 

„O cheie?” El, unul, nu mai văzuse niciodată ceva 
asemănător. 

— Uită-te pe partea cealaltă. 

când întoarse cheia, degetele îi încremeniră. Delicat 
gravate în mijlocul crucii, se vedeau o floare de crin stilizată 
şi inițialele P.S. 

— Sophie! exclamă el. Este simbolul despre care îţi 
povesteam! Sigla oficială a Stăreţiei din Sion. 

Ea încuviinţă: 

— Aşa cum ţi-am spus, am văzut cheia asta cu mulţi ani 
în urmă. Bunicul mi-a cerut să nu vorbesc niciodată despre 
ea. 

Profesorul încă nu-şi putea lua ochii de la cheie. Obiectul 
de înaltă tehnologie şi simbolismul lui de milenii se îmbinau 
într-o stranie armonie a vechiului cu noul. 

— Cheia, mi-a mai spus el, deschide o cutie în care erau 
păstrate multe secrete. 

Langdon se înfioră închipuindu-şi ce secrete putea avea 
un om ca Jacques Saunière. Ce anume să facă o străveche 
confrerie cu o cheie ultramodernă? Unicul scop al frăţiei era 
acela de a proteja un secret. Un secret cu o putere 
incredibilă. „Să existe, oare, vreo legătură între cheie şi 
acel secret'?” Ideea era mai mult decât incitantă. 

— Ştii ce anume deschide? 

Sophie îl privi dezamăgită: 

— Credeam că tu ştii! 

Profesorul tăcu însă şi studie în continuare cheia pe toate 
feţele. 

— Pare a fi creştină, insistă Sophie. 

El însă nu era foarte sigur. Capul cheii nu avea forma 
obişnuită a crucii creştine, cu un braţ mai lung decât 
celălalt; eră, mai degrabă, o cruce pătrată — cu braţele de 
lungime egală — premergătoare creştinismului cu o mie 
cinci sute de ani. Această formă nu avea conotaţiile 
crucificării, asociate crucii latine pe care romanii o foloseau 
ca instrument de tortură. Langdon se mira întotdeauna 
când îşi dădea seama cât de puţini creştini care se închinau 
în faţa crucii cunoşteau istoria violentă a simbolului, 
reflectată chiar în numele ei: cuvintele „cruce” şi „crucifix” 
provin ambele din latinescul cruciare — „a tortura”. 

— Sophie, tot ce-ţi pot spune este că, în general, crucile 
cu braţe egale, ca aceasta, sunt considerate paşnice. 
Structura pătrată nu permitea folosirea lor pentru 
crucificări, iar echilibrul dintre elementele orizontale şi cele 

verticale amintescând de uniunea firească a masculinului 
cu femininul — ceea ce le conferă un simbolism în armonie 
cu filozofia frăţiei. 

Ea îl privi încruntată: 

— N-ai idee la ce foloseşte, nu-i aşa? 

— Deloc. 

— Bine, trebuie să ieşim de pe bulevard, spuse ea privind 
în oglinda retrovizoare. Să găsim un loc retras, în care să 
ne gândim ce anume ar putea să deschidă cheia asta. 

Gândul lui Langdon zbura la camera lui confortabilă de la 
Ritz. Din păcate însă, hotelul nu mai constituia acum o 
opţiune plauzibilă. 

— Ce părere ai despre gazdele mele de la Universitatea 
Americană? 

— Am fi o pradă uşoară. Fache ar verifica imediat. 

— Dar tu trebuie să cunoşti pe cineva. Doar locuieşti aici! 

— Poliţia îmi va verifica apelurile telefonice şi poşta 
electronica, va vorbi cu colegii mei... Toate cunoştinţele 
mele sunt compromise şi nici la un hotel nu ne putem 
gândi, fiindcă toate solicită acte de identitate. 

„Poate ca totuşi aş fi procedat mai inteligent dacă l-aş fi 
lăsat pe Fache să mă aresteze.” 

— Hai să sunăm la ambasadă. Le voi explica situaţia şi-i 
voi ruga să trimită pe cineva să ne întâlnim. 

— Să ne întâlnim?! Sophie se întoarse spre el şi-l privi de 
parcă înnebunise subit: Robert, visezi! Ambasada are 
jurisdicție doar asupra propriului teritoriu. Dacă ar trimite 
pe cineva după noi, s-ar considera că ajută un fugar să 
scape de autorităţile franceze. N-o să vină nimeni. Că 
reuşeşti să intri în ambasadă şi să ceri azil temporar e un 
lucru, dar să le ceri să ia poziţie împotriva Poliţiei şi Justiţiei 
Franceze în acţiune e cu totul altceva. Sună acum la 
ambasadă şi-ţi vor spune să nu mai complici situaţia şi să 
te predai. Apoi îţi vor promite că vor folosi toate mijloacele 
diplomatice pentru a-ţi asigura un proces echitabil. Câţi 
bani ai la tine? îl întrebă ea după o scurtă pauză. 

Profesorul se uită în portofel. 

— O sută de dolari... câţiva euro... De ce? 


172 


— Cărţi de credit ai? 

— Bineînţeles! 

Nu-i răspunse, dar Langdon îşi dădu seama că tânăra se 
gândeşte la un plan. Drept în faţă, la capătul bulevardului, 
se înălța Arcul de Triumf — tributul adus de Napoleon 
propriei străluciri militare — înconjurat de cel mai mare 
sens giratoriu din Franţa, o uriaşă stea cu nouă braţe. 

Sophie se uită din nou în oglinda retrovizoare. 

— Am scăpat de poliţie deocamdată, dar nu vom rezista 
nici cinci minute, dacă nu schimbăm maşina. 

„Păi, să furăm una”, propuse Langdon în sinea sa, „dacă 
tot ne-am făcut infractori.” 

— Şi ce ai de gând? 

Maşinuţa intră în giratoriu. 

— Ai încredere în mine! 

Profesorul nu îi răspunse. Încrederea în ea nu se 
dovedise o alegere prea inteligentă până acum. Ridicându- 
şi mâneca sacoului, privi ceasul de la încheietură — un 
exemplar de colecţie cu un Mickey Mouse pe cadran, primit 
de la părinţi când împlinise zece ani. Deşi imaginea 
copilărească atrăgea adesea priviri curioase, Langdon nu-şi 
cumpărase niciodată alt ceas; desenele animate ale lui 
Disney fuseseră primul lui contact cu magia formelor şi a 
culorilor, iar în prezent Mickey îi amintea să-şi păstreze 
mereu tinereţea sufletească. In acea clipă, braţele 
şoricelului erau întinse într-un unghi neobişnuit, indicând o 
oră neverosimilă: 2.51 A.M. 

— Interesant ceas, remarcă Sophie, în timp ce întoarse 
maşina în sens invers. 

— E o poveste lungă, replică el, trăgându-şi mâneca 
înapoi, peste încheietură. 

— Îmi închipui. 

Îi zâmbi cu subiînţeles, ieşi din sensul giratoriu şi acceleră 
spre nord, îndepărtându-se de centru. Trecând ca o săgeată 
prin două intersecţii cu semaforul verde, ajunse la o a treia 
şi viră la dreapta, pe Boulevard Malesherbes. Lăsând în 
urmă zona reşedinţelor diplomatice, pătrunseră într-un 

cartier mai întunecat. După o curbă la stânga, Langdon îşi 
dădu seama unde se aflau. 

Gara Saint-Lazare. 

In faţă, terminalul de cale ferată, cu acoperişul său din 
sticlă, semăna cu bizara corcitură între un hangar de 
avioane şi o seră de legume. În Europa, gările nu dorm 
niciodată; chiar şi la această oră, vreo şase taxiuri aşteptau 
în faţa intrării principale. Vânzătorii ambulanți îşi împingeau 
cărucioarele cu sandvişuri şi apă minerală, în vreme ce 
grupuri de puştani cu rucsacuri în spinare ieşeau în stradă 
frecându-se la ochi şi privind în jur ca şi cum ar fi încercat 
să-şi amintească în ce oraş coborâseră. În capătul străzii, 
doi poliţişti dădeau indicaţii unor turişti rătăciţi. 

Sophie îşi duse maşinuţa în spatele taxiurilor şi parcă 
într-o zonă interzisă, deşi era loc suficient pe partea 
cealaltă a străzii. Inainte ca Langdon s-o poată întreba ce 
are de gând, ieşi din maşină, alergă la taxiul din faţă şi 
începu să discute cu şoferul. 

Coborând şi el, profesorul o văzu înmânându-i acestuia 
un teanc gros de bancnote. Şoferul clătină din cap şi, spre 
uimirea lui Langdon, demară fără ei. 

— Ce s-a întâmplat? întrebă el când ajunse pe trotuar. 

Dar ea pornise deja spre intrarea în gară. 

— Vino! Cumpărăm două bilete la primul tren care pleacă 
din Paris. 

Langdon alergă s-o ajungă din urmă. Aventura care 
începuse sub forma unui drum de nici doi kilometri până la 
Ambasada Americană se transformase acum într-o 
veritabilă evadare din Paris, iar lui îi plăcea din ce în ce mai 


puţin. 

Şoferul desemnat să-l ia pe Aringarosa de la Aeroportul 
Internaţional Leonardo da Vinci din Roma parcase lângă 
bordură un Fiat mic, o marcă obişnuită. Episcopul îşi 
amintea de zilele în care Vaticanul folosea automobile mari, 
de lux, pe care se lăfăiau embleme şi steguleţe cu 
însemnele papalității. „Au apus vremurile acelea.” 

Maşinile Vaticanului erau acum mult mai puţin 
ostentative şi aproape totdeauna fără siglele specifice. 
Sfântul Scaun pretindea că motivul era reducerea 
cheltuielilor şi dirijarea fondurilor spre dioceze, dar 
Aringarosa bănuia că era, mai degrabă, o măsură de 
precauţie. Lumea înnebunise şi în multe părţi ale Europei a- 
ţi afişa iubirea faţă de Hristos era acelaşi lucru cu a-ţi picta 
o ţintă pe capota maşinii. 

Strângându-şi sutana în jurul corpului, episcopul urcă şi 
se aşeză pe bancheta din spate, pregătit pentru drumul 
lung ce-l aştepta până la Castelul Gandolfo — acelaşi drum 
pe care-l făcuse şi cu cinci luni în urmă. 

„Călătoria de anul trecut la Roma, oftă el. Cea mai lungă 
noapte a vieţii mele.” 

Acum cinci luni, primise de la Vatican un telefon prin care 
i se solicita prezenţa imediată în Roma. Fără nici o 
explicaţie. „Biletele vă aşteaptă la aeroport.” Sfântul Scaun 
se străduia din răsputeri să păstreze peste toate acţiunile 
un văl de mister, chiar şi pentru cele mai înalte feţe 
bisericeşti. 

Aringarosa bănuise că era vorba doar despre dorinţa 
papei şi a altor oficiali de la Vatican de a se fotografia 
împreună şi a-şi trage pe turta lor puţin din spuza 
recentului succes al Opus Dei — finalizarea sediului central 
din New York. Revista Arhitectural Digest numise clădirea 
„un far luminos al catolicismului, integrat sublim în peisajul 
arhitectural modern”, iar în ultima vreme Vaticanul părea a 
fi atras de tot ceea ce conţinea cuvântul „modern”. 

Aringarosa nu avusese altă soluţie decât să accepte 
invitaţia, deşi nu cu prea multă tragere de inimă. Nefiind un 
admirator al actualei administrații papale — la fel ca 
majoritatea clericilor conservatori — episcopul urmărise cu 
îngrijorare crescândă primul an de mandat al noului papă. 
De un liberalism fără precedent, Sfinţia Sa urcase pe 
scaunul pontifical în urma unuia dintre cele mai neobişnuite 
şi mai controversate conclavuri din istorie. lar acum, în loc 
să arate umilinţa şi modestia cuvenite unei asemenea 
ascensiuni, Sfântul Părinte se amestecase în absolut tot ce-i 
permitea poziţia sa de mai-mare al creştinătăţii. Atrăgând o 
tulburătoare susținere liberală în sânul Colegiului 
Cardinalilor, papa declarase că misiunea sa pontificală era 
aceea de „reîntinerire a doctrinei Vaticanului şi de adaptare 
a catolicismului la realităţile mileniului al treilea”. 

Altfel spus, omul era suficient de arogant încât să-şi 
închipuie că poate rescrie cu de la sine putere legile lăsate 
de Dumnezeu şi să recâştige inimile celor care considerau 
că pretenţiile adevăratei credinţe catolice deveniseră 
inconfortabile în lumea de azi. 

Aringarosa îşi folosise întreaga influenţă politică — 
substanţială, ţinând seama de amploarea Opus Dei şi a 
conturilor sale bancare — pentru a-i convinge pe Suveranul 
Pontif şi pe consilierii săi că îmblânzirea legilor Bisericii ar fi 
sinonimă nu doar cu laşitatea şi lipsa de credinţă, ci şi cu o 
veritabilă sinucidere politică. Le reamintise că anterioara 
tentativă de schimbare a legilor divine se soldase cu efecte 
devastatoare: numărul enoriaşilor era, în prezent, cel mai 
scăzut din toate vremurile, donațiile aproape că 
dispăruseră şi nu mai existau nici măcar suficienţi preoţi 
catolici. 

— Oamenii au nevoie de organizare şi de îndrumare din 
partea Bisericii, insistase Aringarosa, nu de răsfăţ şi 
indulgență! 

În seara aceea, cu cinci luni în urmă, cândFiatul care-l 
luase de la aeroport demarase, episcopul constatase cu 
surprindere că nu se îndreptau spre Vatican, ci spre est, pe 
un drum sinuos de munte. 

— Unde mergem? îl întrebase pe şofer. 

— Spre Dealuruile Albei. La Castel Gandolfo. 

„La reşedinţa de vară a papei?” Aringarosa nu văzuse 
niciodată şi nici nu şi-ar fi dorit să vadă acest castel. Pe 
lângă faptul că era casa de vacanţă a Suveranului Pontif, 
fortăreaţa din secolul al şaisprezecelea găzduia Specu/a 
Vaticana — „Observatorul Astronomic al Vaticanului”, unul 
care avea în dotare o tehnologie de ultimă oră. Episcopului 
nu-i plăcuse niciodată străvechea tendinţă a Vaticanului de 
a se amesteca în problemele ştiinţifice. Care era rostul 
încercărilor de a armoniza ştiinţa cu religia? Nici un om cu 
credinţă în Dumnezeu nu putea avea o activitate ştiinţifică 
performantă, obiectivă. Şi, pe de altă parte, religia nu avea 
nevoie de vreo confirmare concretă a credințelor sale. 

„Şi totuşi, iată-mă aici”, îşi spusese el când în zare 
apăruse silueta masivă a castelului, profilată pe cerul 
cenuşiu de noiembrie. Din şosea, părea un uriaş monstru 
din piatră, gata de un salt sinucigaş. Cocoţat la marginea 
unei stânci abrupte, castelul străjuia leagănul civilizaţiei 
italiene — valea în care clanurile Curiazi şi Orazi se lup- 
taseră cu mult înainte de fondarea Romei. 

Chiar şi în lumina slabă a amurgului, fortăreaţa era o 
privelişte deosebită — un exemplu impresionant de 
arhitectură defensivă,  stratificată, ce sublinia forţa 
dramatică a amplasamentului său. Din păcate, Vaticanul 
compromisese aspectul clasic al castelului construind pe 
acoperişul său două cupole de telescop uriaşe, astfel că 
vechiul edificiu arăta acum ca un mândru războinic cu două 
coifuri de tinichea. 

Când coborâse din maşină, un tânăr preot iezuit îi venise 
repede în întâmpinare: 

— Bine aţi venit, Eminenţă! Eu sunt părintele Mangano! 
Astronom. 

„Bravo ţie”, îşi spuse Aringarosa şi îşi urmase gazda în 
holul de la intrarea castelului — un spaţiu larg-deschis 
decorat într-o ineptă combinaţie de artă renascentistă şi 
imagini astronomice. Când urcă scara largă de marmură, 
episcopul văzuse indicatoare spre centre de conferinţă, 

biblioteci, săli de lectură şi informaţii pentru turişti. Era 
uimitor cum Vaticanul eşua în fiecare moment în încercarea 
de a le oferi enoriaşilor îndrumări spirituale coerente şi 
stricte, dar găsea timp pentru a susţine seminarii de 
astrofizică în beneficiul turiştilor. 

— Spune-mi, i se adresase Aringarosa tânărului preot, de 
când învaţă oul pe găină? 

Clericul îi aruncase o privire surprinsă: 

— Mă scuzaţi? 

Episcopul dăduse din mână a lehamite, hotărât să nu se 
lase atras din nou în această dispută. „Vaticanul a 
înnebunit.” Ca un părinte delăsător, căruia i se părea mai 
comod să accepte capriciile unui ţânc răsfăţat, decât să se 
menţină ferm pe poziţie şi să-l înveţe adevăratele valori, 
Biserica îşi cobora ştacheta la fiecare pas, în încercarea de 
a se reinventa astfel încât să se adapteze la o civilizaţie 
dezrădăcinată. 

La ultimul etaj al castelului, culoarul larg, luxos mobilat, 
ducea spre o uriaşă uşă dublă de stejar, pe care era prinsă 
o tăbliță de alamă: 


„BIBLIOTECA ASTRONOMICĂ”. 


Aringarosa auzise că aici, în Biblioteca de Astronomie a 
Vaticanului, s-ar afla peste douăzeci şi cinci de mii de 
volume, printre care opere rare ale lui Copernic, Galilei, 
Kepler, Newton şi Secchi. Se spunea, de asemenea, că în 
această încăpere aveau loc întrunirile celor mai înalte 
oficialități ale Vaticanului — întruniri care nu se doreau a fi 
organizate în Cetatea Sfântă. 

Apropiindu-se de uşă, episcopul Aringarosa nu avea cum 
să ştie veştile cutremurătoare pe care avea să le primească 
şi nici crunta serie de evenimente ce urma. Abia o oră mai 
târziu, când ieşise împleticindu-se de la întrevedere, îşi 
dăduse seama de cumplitele implicaţii ale acestui drum. 
„De-acum în şase luni, Dumnezeu să ne ajute!” 

Acum, aşezat pe bancheta din spate a aceluiaşi Fiat, 
Aringarosa îşi dădu seama că pumnii i se încleştaseră 
numai la gândul acelei prime întrevederi. Descleştându-şi 
degetele, răsuflă adânc, încercând să se relaxeze. 

„Totul va fi bine”, îşi spuse, în vreme ce automobilul 
înainta pe drumul de munte. Totuşi, şi-ar fi dorit ca 
telefonul să-i sune. „De ce nu m-a sunat Învățătorul? Silas 
ar trebui să aibă deja cheia de boltă.” 

Străduindu-se să se liniştească, medită scurt asupra 
ametistului purpuriu ce-i orna inelul. Mângâind cu degetele 
montura şi faţetele diamantelor, îşi aminti că inelul 
constituia simbolul unei puteri cu mult mai slabe decât cea 
pe care avea s-o obţină curând. 

În interior, Saint-Lazare arăta la fel ca orice altă gară 
europeană — o hardughie deschisă la un capăt, presărată 
cu obişnuiţii indivizi suspecți — oameni fără adăpost, 
grupuri de liceeni moţăind pe rucsacuri sau butonându-şi 
casetofoanele portabile şi grupuri de hamali în albastru, 
fumând ţigară de la ţigară. 

Sophie îşi ridica privirea spre uriaşul panou de informaţii. 
Rândurile de litere şi cifre se derulau rapid, actualizându-şi 
datele. când scrisul electronicând se stabiliză, Langdon 
analiză opţiunile. Pe prima linie scria: „LILLE — RAPIDE — 
3.06.” 

— AŞ fi vrut să plece mai devreme, dar ne vom mulţumi 
cu el. 

„Mai devreme?” Profesorul se uită din nou la ceas. Era 
2.59. Trenul pleca în şapte minute şi ei încă nu-şi 
cumpăraseră bilete. 

Sophie îl trase spre ghişeu şi-i spuse: 

— la două bilete şi plăteşte cu cartea de credit. 

— Dar cartea de credit cred că va putea fi identificată 
de... 

— Exact! 

Langdon hotărî să nu-şi mai bată capul încercând să afle 
ce avea Sohie Neveu de gând. Întinzându-i funcţionarei 
cardul său Visa, cumpără două bilete spre Lille şi i le întinse 
lui Sophie. 

leşiră apoi pe peron, exact când la megafon se anunţa 
îmbarcarea pentru Lille. Şaisprezece linii porneau din gară 
şi undeva, în dreapta, la linia trei, locomotiva trenului de 
Lille pufăia şi şuiera, fiind gata de plecare. Sophie îl prinse 
însă de braţ şi-l trase în direcţia opusă, printr-o sală de 
aşteptare goală, pe lângă o cafenea care funcţiona non- 
stop şi, în cele din urmă, afară, printr-o ieşire laterală, pe o 
străduţă întunecată. 

Un singur taxi aştepta lângă uşă. Şoferul îi văzu şi le făcu 
semn cu farurile. Sophie sări pe bancheta din spate, iar 
profesorul o urmă fără un cuvânt. 

Când maşina demară, tânăra scoase biletele de tren abia 
cumpărate şi le rupse. 

Langdon  suspină. „Şaptezeci de dolari inteligent 
cheltuiţi!” 

Abia când taxiul se aşternu la drum întins pe Rue de 
Clichy, profesorul avu senzaţia că, în sfârşit, scăpaseră. Prin 
geamul portierei, spre dreapta, se vedea colina Montmartre 
şi delicata cupolă a Bazilicii Sacre-Coeur. Brusc, prin dreptul 
lor trecu o maşină de poliţie cu sirena în funcţiune, dar se 
îndepărtă în direcţia opusă.  Instinctiv, amândoi se 
ghemuiră pe banchetă. 

Sophie nu-i spusese şoferului decât să meargă spre 
ieşirea din oraş şi, după buzele ei încleştate, profesorul îşi 
dădu seama că se gândeşte la următoarea etapă din plan. 

El începu să examineze din nou cheia în formă de cruce, 
apropiind-o ba de fereastră, ba de ochi, încercând să 
găsească ceva, o indicație asupra locului în care fusese 
confecţionată. În lumina intermitentă a becurilor de pe 
şosea, nu zări însă nimic altceva decât simbolul floral şi 
inițialele. 

— Nu are nici un sens, spuse el într-un târziu. 

— Ce anume? 

— Faptul că bunicul tău s-a ostenit atâta să-ți lase o 
cheie cu care nu ştii ce să faci. 

— Sunt de acord cu tine. 

— Eşti sigură că nu mai era nimic scris pe spatele 
tabloului? 

— Am căutat bine, peste tot. Asta e tot ceea ce am găsit. 
Cheia, vârâtă între pânză şi ramă. Am văzut simbolul, am 
ascuns cheia în buzunar şi pe urmă am plecat. 

Langdon se încruntă, studiind acum capătul bont al tijei 
triunghiulare. Nimic. Mijindu-şi ochii, examină şi muchia 
capului. Nimic nici acolo. 

— Cred că aceasta cheie a fost curățată recent. 

— De ce? 

— Miroase a alcool sanitar. 

— Poftim? 

— Miroase de parcă ar fi lustruită cu un lichid de curăţat, 
îi explică el, ducând cheia la nas. Miroase mai puternic pe 
partea cealaltă. Da, miroase a spirt, ca şi cum ar fi fost 
spălată în... 

Dar se opri brusc. 

— În ce? insistă Sophie. 

Langdon îndreptă cheia spre lumină şi privi suprafaţa 
netedă a crucii. Pe alocuri părea că luceşte... ca şi când ar fi 
fost udă. 

— Cât de bine te-ai uitat la cheie înainte de a o pune în 
buzunar? 

— Poftim? Păi, nu prea bine. Mă grăbeam. 

— Mai ai încă lanterna cu lumină neagră? 

Sophie îşi duse mâna la buzunar şi-i întinse obiectul dorit. 
Langdon îl luă şi îndreptă fasciculul spre capătul cheii. 

Metalul licări instantaneu. Era ceva scris acolo. Măzgălit 
în grabă, dar lizibil. 

— Ei bine, spuse el surăzând, cred că ştiu de la ce vine 
mirosul de alcool. 

Sophie privea uluită literele roşiatice de pe cheie: „24 
Rue Haxo”. 

„O adresă! Bunicul a scris o adresă!” 

— Unde vine asta? întrebă Langdon. 

Habar nu avea. Aplecându-se spre bancheta din faţă, 
Sophie îl întrebă pe şofer: 

— Connaissez-vous la Rue Haxo? 

Omul se gândi o clipă şi apoi făcu semn că da. Era pe 
lângă terenul de tenis, la periferia Parisului. 

— Cea mai scurtă rută până acolo, îi spuse şoferul în 
franceză, după ce ea îi ceru să-i ducă la adresa respectivă, 
este prin Bois de Boulogne. Vă convine? 

Sophie se încruntă. Existau şi trasee mai lejere, dar în 
noaptea asta n-avea să facă mofturi. 

— Oui. 

„La naiba, ne permitem să-l şocăm pe bietul turist 
american!” Privind la rândul ei cheia, Sophie se întrebă ce 

vor găsi oare la numărul 24 pe Rue Haxo. „O biserică? 
Vreun fel de cartier general al Stăreţiei?” 

Mintea îi fusese copleşită de cutremurătoarele imagini 
ale ritualului secret pe care-l surprinsese cu zece ani în 
urmă în subsolul castelului. 

— Robert, am o mulţime de lucruri să-ţi spun! Se 
întrerupse însă şi-l privi drept în ochi, apoi continuă: Dar 
mai întâi vreau să-mi spui tu tot ce ştii despre această 
Stăreţie din Sion. 

Pe culoarul Marii Galerii, lângă intrarea în Salle des Etats, 
Bezu Fache era exasperat în vreme ce ofiţerul de pază 
Grouard îi explica de ce şi cum îl dezarmaseră Sophie şi 
Langdon. „De ce mama naibii n-ai tras prin tabloul ăla?!” 


— Căpitane, strigă locotenentul Collet apropiindu-se de ei 
dinspre centrul de comanda. Căpitane, au localizat maşina 
agentului Neveu. 

— A ajuns la ambasadă? 

— Nu. La gară. A cumpărat două bilete. Trenul tocmai a 
plecat. 

Fache îi făcu semn lui Grouard să plece şi-l conduse pe 
Collet într-o nişă apropiată, vorbindu-i în şoaptă: 

— Spre ce destinaţie? 

— Lille. 

— Probabil e un truc, oftă căpitanul, punând la cale un 
plan în minte. Bine, anunţă prima gară să oprească şi să 
percheziţioneze trenul, pentru orice eventualitate. Lăsaţi 
maşina acolo unde e şi pune oameni în civil în jurul ei, 
pentru cazul în care s-ar întoarce cumva s-o ia. Trimite o 
echipă să verifice străzile din jurul gării, în caz că au fugit 
pe jos. Există curse de autobuz de la gară? 

— La această oră nu, domnule! Numai taxiuri! 

— Bun! Interoghează-i pe şoferi! Află dacă au văzut ceva. 
Apoi sună la dispeceratul firmei de taximetrie şi transmite- 
le semnalmentele. Eu iau legătura cu Interpolul. 

Collet îl privi surprins. 

— Îi daţi în urmărire? 

Fache regreta deja neplăcerile ce puteau decurge de aici, 
dar n-avea altă soluţie. 

„Strânge plasa repede şi strânge-o bine.” 

Prima oră era critică. Comportamentul fugarilor era 
previzibil în prima oră după evadare. Toţi aveau nevoie de 
acelaşi lucru. „Deplasare. Adăpost. Bani.” „Sfânta Treime”! 

Interpolul avea puterea de a le anihila pe toate trei într-o 
fracțiune de secundă. Expediind fotografiile lui Langdon şi 
Sophie Neveu către toate firmele de transport, hotelurile şi 
băncile din Paris, Interpolul nu le lăsa nici o opţiune — nici o 
modalitate de a părăsi oraşul, nici un loc în care să se poată 
ascunde şi nici o şansă de a retrage lichidităţi fără a fi 
recunoscuţi. De obicei, fugarii intrau în panică şi făceau 
ceva prostesc. Furau o maşină. Jefuiau un magazin. 
Foloseau o carte de credit. Indiferent care ar fi fost greşeala 
comisă, autorităţile aflau imediat şi-i localizau. 

— Numai pe Langdon, da? întrebă Collet. N-o daţi în 
urmărire şi pe Neveu. E agentul nostru. 

— Ba fireşte că o dau şi pe ea în urmărire! La ce bun să 
fugim după Langdon dacă ea îi poate asigura totul 
nestingherită?! Am de gând să contactez toate persoanele 
menţionate în dosarul ei — prieteni, rude, cunoştinţe, toţi 
cei la care ar putea apela. Nu ştiu ce-şi închipuie că face, 
dar chestia asta o s-o coste mult mai mult decât amărâtă ei 
de slujbă! 

— Eu ce fac, rămân la telefon sau mă ducând pe teren? 

— Pe teren! Du-te la gară şi coordonează echipa de 
acolo. Controlezi situaţia, dar nu faci o mişcare fără să-mi 
spui! 

— Bine, domnule! 

Collet plecă în fugă. Fache mai rămase câteva clipe în 
nişă. Se simţea înţepenit, rigid. Pe fereastră se vedea 
piramida de sticlă care lucea, reflectată în bazinele 
fântânilor arteziene. „Mi-au scăpat printre degete.” Trebuia 
să se relaxeze. 

Chiar şi un agent de teren cu experienţă ar rezista cu 
greu presiunii exercitate de Interpol. 

„Dar... o femeie criptograf şi un profesoraş? 

„„„ Nici zorii nu-i vor mai apuca.” 

Zona împădurită Bois de Boulogne era numită în multe 
feluri, dar  parizienii „cunoscători” îi spuneau adesea 
„Grădina desfătărilor”. Deşi suna ademenitor, denumirea 
avea mai degrabă o conotaţie amenințătoare. Toţi cei care 
au văzut lugubrul tablou al lui Bosch cu acelaşi nume 
înţeleg de ce: la fel ca şi pădurea, pictura este întunecată şi 
contorsionată, un purgatoriu al smintiţilor şi al idolatrilor. 
Noaptea, aleile şerpuite ale parcului colcăie de trupuri gata 
să se vândă, făpturi de lut dispuse să satisfacă fie şi cele 
mai ascunse dorinţe carnale — bărbaţi, femei şi toată gama 
lor de perversiuni. 

În vreme ce Langdon încerca să-şi pună ordine în gânduri 
pentru a-i povesti lui Sophie despre Le Prieure de Sion, 
taxiul intrase în parc şi coti spre vest, pe aleile pietruite. 
Reuşea însă cu greu să se concentreze la vederea 
rezidenţilor nocturni ai păduricii, care-şi etalau farmecele în 
lumina farurilor. Două adolescente cu pieptul gol îl săgetară 
cu priviri fierbinţi. Dincolo de ele, un negru lucios cu un slip 
minuscul se răsuci, flexându-şi fesele spre el. Alături, o 
blondă voluptuoasă îşi ridică fustiţa mini, dezvăluind că era, 
de fapt, un blond. 

„Dumnezeule Sfinte!” Langdon îşi aţinti ochii asupra 
propriilor pantofi şi inspiră adânc de câteva ori. 

— Spune-mi despre Stăreţia din Sion, îi ceru Sophie. 

Profesorul îşi înclină capul, incapabil să-şi imagineze un 
fundal mai puţin potrivit pentru legenda pe care avea să i-o 
povestească. Se întreba de unde să înceapă, fiindcă istoria 
frăţiei se întindea pe mai bine de un mileniu... o incredibilă 
urzeală de secrete, şantaje şi torturi barbare la îndemâna 
unui papă furios. 

— Le Prieure de Sion, începu el, a fost fondată în 
lerusalim în 1099 de un duce francez, pe nume Godefroi de 
Bouillon, imediat după cucerirea cetăţii. Despre Godefroi se 
spunea că este deţinătorul unui secret extrem de puternic, 

păstrat în sânul familiei sale încă de pe vremea lui lisus. 
Temându-se că acest secret ar putea fi pierdut o dată cu 
moartea sa, Godefroi a fondat o confrerie secretă — Le 
Prieure de Sion — şi i-a încredinţat misiunea de a-l păstra şi 
apăra, transmiţându-i de la o generaţie la alta. In anii de 
fiinţare în lerusalim, confreria a aflat despre o serie de 
documente îngropate sub ruinele Templului lui Irod, care 
fusese construit peste cele ale Templului lui Solomon. 
Aceste documente, considerau membrii Stăreţiei, confirmau 
secretul lui Godefroi şi conţineau informaţii atât de 
explozive, încât Biserica ar fi fost în stare de orice pentru a 
pune mâna pe ele. 

Sophie asculta atentă, însă cu un aer de uşoară 
neîncredere. 

— Confreria şi-a jurat că, oricât de mult ar fi durat acest 
lucru, va dezgropa documentele de sub ruinele templului şi 
le va apăra cu orice preţ, astfel încât adevărul să nu fie 
niciodată pierdut. Pentru a recupera documentele, au 
înfiinţat o organizaţie armată, un grup de nouă cavaleri 
numit Ordinul Cavalerilor Săraci ai lui Hristos şi ai Templului 
lui Solomon. Sunt mai bine cunoscuţi sub numele de 
Cavalerii Templieri. 

Sophie îi aruncă o privire mirată. 

Langdon ştia, din bogata sa experienţă profesorală, că 
aproape toată lumea auzise de Cavalerii Templieri, cel 
puţin în mod superficial. Pentru specialişti, istoria 
templierilor era un amestec eterogen în care faptele reale, 
fantasmele şi dezinformările se întrepătrundeau atât de 
strâns, încât discernerea adevărului devenise aproape 
imposibilă. În ultima vreme, Langdon ezita chiar să mai 
amintească  templierii în conferințele sale, fiindcă 
întotdeauna întrebările publicului degenerau în teorii 
fantasmagorice ale conspiraţiilor. 

— Cu alte cuvinte, interveni Sophie, ordinul Cavalerilor 
Templieri a fost fondat de Le Prieure de Sion pentru a 
recupera o serie de documente secrete? Eu credeam că 
rolul lor era acela de a apăra Ţara Sfântă. 

— Multă lume crede acest lucru, în mod eronat. 
Protejarea pelerinilor era, de fapt, vălul în dosul căruia 
templierii îşi exercitau adevărata lor misiune. Obiectivul lor 
în Ţara Sfântă era dezgroparea documentelor de sub 
ruinele templului. 

— Şi până la urmă le-au dezgropat? 

— Nimeni nu ştie sigur, dar toţi specialiştii au căzut de 
acord în privinţa unui amănunt: cavalerii templieri au 
descoperit, într-adevăr, ceva acolo, în ruine... un secret 
datorită căruia au devenit mai bogaţi şi mai puternici decât 
şi-ar fi putut închipui cineva. 

Şi profesorul rezumă în câteva cuvinte istoria Ordinului, 
aşa cum era ea cunoscută şi acceptată în mediile 
academice: aflaţi în lerusalim în timpul celei de-a Doua 
Cruciade, templierii i-au spus regelui Baudouin al Il-lea că 
rolul lor acolo era acela de a-i proteja pe pelerinii creştini. 
Deşi făcuseră legământ de sărăcie, aveau nevoie totuşi de 
un loc al lor, aşa că i-au cerut regelui permisiunea să se 
stabilească în grajdurile de sub ruinele templului. Baudouin 
a acceptat şi astfel Cavalerii şi-au înjghebat un modest 
adăpost printre rămăşiţele de piatră. 

Ciudata alegere a templierilor nu fusese însă câtuşi de 
puţin întâmplătoare. Ei credeau că documentele pe care 
Stăreţia le căuta erau îngropate adânc sub ruine, sub 
Sfânta Sfintelor, o încăpere sacră în care se presupunea că 
rezidă însuşi Dumnezeu — literal, inima credinţei iudaice. 
Timp de aproape zece ani, cei nouă cavaleri trăiseră printre 
ruine, săpând piatra în secret. 

— Şi spui că au descoperit ceva'? întrebă Sophie. 

— În mod cert. 

Apoi profesorul îi povesti cum, după nouă ani, templierii 
găsiseră în sfârşit comoara dorită, o scoseseră din templu şi 
plecaseră în Europa, unde influenţa politică a ordinului se 
înzecise aproape peste noapte. 

Nimeni nu ştia dacă templierii şantajaseră Vaticanul sau 
dacă Biserica încercase pur şi simplu să le cumpere 
tăcerea, dar papa Inocenţiu al Il-lea emisese neîntârziat o 
bulă papală fără precedent, prin care le acorda cavalerilor 

templieri puteri nelimitate şi-i declara „o lege prin ei înşişi” 
— o armată autonomă, liberă de orice ingerinţă din partea 
regilor sau a prelaţilor. 

Beneficiind de această carte blanche din partea 
Vaticanului, ordinul s-a dezvoltat într-un ritm fulgerător, 
atât numeric, cât şi ca forţă politică, acumulând teritorii 
vaste în peste douăsprezece state. Treptat, au început să 
crediteze casele regale, cărora le percepeau dobândă, 
punând astfel bazele sistemului bancar modern şi totodată 
extinzându-şi continuu averea şi influenţa politică. 

La începutul secolului al XIV-lea, templierii deţineau o 
asemenea putere, încât papa Clement al V-lea a hotărât că 
trebuie să facă ceva pentru a le pune stavilă. Impreună cu 
regele Franţei Filip al IV-lea, Suveranul Pontif a pus la cale 
un plan ingenios prin care să distrugă ordinul şi să-i confişte 
averea, punând astfel stăpânire pe secretele acestuia. In 
urma unei manevre militare demne de CIA-ul zilelor 
noastre, papa Clement a emis ordine secrete, ce urmau a fi 
deschise simultan, în ziua de vineri 13 octombrie 1307, de 
către oamenii săi răspândiţi pe tot teritoriul Europei. 

În zorii acelei zile, documentele au fost desigilate şi 
cutremurătorul lor conţinut a văzut lumina zilei. Papa a 
susţinut mai târziu că Dumnezeu însuşi îi apăruse într-o 
viziune şi-l avertizase că templierii erau eretici şi că se 
făceau vinovaţi de venerarea diavolului, de 
homosexualitate, de pângărirea crucii şi de alte asemenea 
blasfemii. Domnul îi ceruse apoi papei să curețe Pământul 
de necredincioşi, capturându-i pe toţi cavalerii templieri şi 
torturându-i până ce-şi vor fi mărturisit crimele împotriva 
Cerului. Operaţiunea pusă la cale de papă a decurs cu o 
precizie de ceasornic. În ziua aceea de vineri, numeroşi 
templieri au fost prinşi, torturați fără milă şi, în cele din 
urmă, arşi pe rug ca eretici. Ecourile tragediei de atunci se 
resimt încă în cultura modernă; chiar şi astăzi, ziua de 
vineri treisprezece este considerată cu ghinion. 

Sophie îl privi nedumerită: 

— Cavalerii templieri au fost nimiciţi? Eu credeam că 
ordinul există şi în zilele noastre! 

— Există, sub diverse nume. În ciuda acuzațiilor false ale 
papei Clement al V-lea şi eforturilor sale de a-i nimici, 
cavalerii aveau aliaţi puternici şi unii au izbutit să scape de 
măcelul Vaticanului. Preţioasele documente ale Ordinului, 
cele care păreau să constituie sursa lui de putere, au fost 
de fapt obiectivul vizat de papă, însă acestea i-au scăpat 
printre degete. Documentele fuseseră încredințate de mult 
secretei organizaţii-mamă a Templierilor, Le Prieuré de 
Sion, a cărei rămânere în umbră o salvase de furia Bisericii. 
Confreria le scosese în mod clandestin din Paris, 
îmbarcându-le pe un vas al Templierilor. 

— Şi unde le-au trimis? 

Langdon ridică din umeri: 

— Asta o ştiu doar membrii ei. Sursă de constante 
cercetări şi speculaţii, documentele au fost — se pare — 
mutate în repetate rânduri, dintr-o ascunzătoare în alta. 
Unele zvonuri recente susţin că ele se află undeva în Marea 
Britanie. 

Sophie continuă să-l privească sceptică, fără să-i spună 
nimic. 

— Timp de o mie de ani, continuă Langdon, legenda 
acestui secret a supravieţuit. Intreaga serie de documente, 
puterea pe care ele o deţin şi o conferă, ca şi taina lor 
ascunsă au devenit cunoscute sub un singur nume: 
Sangreal. Sute de cărţi au fost scrise pe această temă şi 
puţine alte mistere au suscitat un interes atât de mare în 
rândul istoricilor. 

— Sangreal? Termenul are vreo legătură cu cuvântul 
francez sang sau cel spaniol sangre, care înseamnă 
„sânge”? 

Langdon încuviinţă. Sângele era esenţa Sangrealului — 
dar nu aşa cum probabil îşi imagina Sophie. 

— Legenda este destul de complicată, spuse el, însă 
important de reţinut e faptul că frăţia are dovezi în sprijinul 
ei şi aşteaptă momentul potrivit pentru a revela întregul 
adevăr. 

— Ce adevăr? Ce secret ar putea fi atât de puternic? 

Profesorul trase adâncând aer în piept şi aruncă o privire 
spre centrul Parisului: 

— Sophie, Sangreal este un termen străvechi. În decursul 
veacurilor, din el a evoluat un alt cuvânt... un nume 
modern, mai bine cunoscut. Când ţi-l voi spune, adăugă el 
după o scurtă pauză, îţi vei da seama că ştii multe lucruri 
despre el. De fapt, nu cred că există om pe Pământ care să 
nu fi auzit despre legenda Sangrealului. 

Ea îl privi sceptică: 

— Eu, una, n-am auzit. 

— Ba sunt convins că da. Doar că o cunoşti sub numele 
de „Sfântul Graal”. 

Sophie îl fixă cu privirea. „Glumeşte, nu-i aşa?” 

— Sfântul Graal'? 

Langdon înclină capul însă, cu o expresie serioasă: 

— Sfântul Graal este traducerea literală a termenului 
Sangreal. Termenul derivă din franţuzescul Sangraal, care 
provine din Sangreal şi a fost în cele din urmă despărţit în 
două cuvinte: San Greal. 

„Sfântul Graal”... Sophie era surprinsă că similaritatea 
lingvistică nu-i atrăsese imediat atenţia. Totuşi, spusele 
americanului păreau lipsite de sens: 

— Eu credeam că Sfântul Graal este o cupă, or tu mi-ai 
spus acum că ar fi, de fapt, o serie de documente care 
conţin un secret întunecat. 

— Da, însă documentele Sangreal nu reprezintă decât 
jumătate din adevărata comoară a Graalului. Ele sunt 
ascunse împreună cu acesta... şi îi relevă adevărata 
semnificaţie. Documentele le-au conferit templierilor o 
putere atât de mare fiindcă în paginile lor este dezvăluită 
adevărata natură a Graalului. 

„Adevărata natură a Graalului?” Sophie era din ce în ce 
mai nedumerită. Din câte ştia ea, Sfântul Graal era potirul 
din care băuse lisus la Cina cea de taină şi în care losif din 
Arimatea Îi strânsese sângele în ziua crucificării. 

— Sfântul Graal este cupa din care a băut lisus, spuse ea. 
Nu cred că există ceva mai simplu de atât. 

— Sophie, şopti Langdon aplecându-se spre ea, în 
conformitate cu documentele frăţiei, Sfântul Graal nu este 
nicidecum o cupă. Ei susţin că legenda Graalului — aceea a 
potirului — este, de fapt, o alegorie ingenios concepută. Cu 
alte cuvinte, potirul este o metaforă ce ascunde altceva, 
ceva mult mai puternic. Ceva ce se potriveşte extrem de 
bine cu tot ce a încercat bunicul tău să ne transmită în 
seara asta... inclusiv referirile simbolice la sacrul feminin. 

Încă nesigură, Sophie îşi dădu seama că profesorul îi 
înţelegea nedumerirea; totuşi, ochii lui îşi păstrau acelaşi 
entuziasm. 

— Dar, dacă Sfântul Graal nu e o cupă, atunci ce e? 

Deşi se aşteptase la această întrebare, Langdon încă nu 
ştia cum să-i răspundă. Trebuia să-i prezinte mai întâi 
întregul context istoric, altfel Sophie l-ar fi privit cu aceeaşi 
uimire pe care profesorul o citise pe chipul editorului său, 
când îi înmânase ciorna manuscrisului la care lucra acum. 

— Şi ce anume susţine manuscrisul tău? se bâlbâise 
editorul aşezându-şi pe masă paharul cu vin şi studiindu-şi 
interlocutorul pe deasupra farfuriei pe jumătate pline. Doar 
nu vorbeşti serios! 

— Vorbescând atât de serios fiindcă mi-am petrecut un 
an întreg cercetând această idee. 

Cunoscutul editor newyorkez Jonas Faukman îşi lărgise 
agitat nodul de la cravată. In îndelungata sa carieră, omul 
auzise numeroase idei năstruşnice, însă aceasta îl lăsase, 
pur şi simplu, cu gura căscată. 

— Robert, să nu mă înţelegi greşit, îi spusese el în cele 
din urmă. Imi placând lucrările tale şi am colaborat bine cu 
tine. Dar dacă accept să public aşa ceva, luni de zile biroul 
meu va fi asaltat de diverse grupuri protestatare. Şi, în 
plus, reputaţia ta se va duce pe apa sâmbetei. Eşti un 
istoric reputat, pentru numele lui Dumnezeu, nu un 
împuşcă francul într-o ureche, în goană după un câştig 
uşor. Unde Dumnezeu ai găsit dovezi suficient de credibile 
pentru a susţine o astfel de teorie? 

Cu un surâs calm, Langdon scosese din buzunar o foaie 
de hârtie şi i-o înmânase. Era o bibliografie cuprinzând 
peste cincizeci de titluri — cărţi ale unor istorici renumiţi, 
unii contemporani, alţii din secolele trecute — multe dintre 
ele bine cunoscute în mediile academice. Toate titlurile 
sugerau aceeaşi premisă ca aceea expusă de Langdon. Par- 
curgând întreaga listă, pe chipul lui Faukman se aşternuse 
expresia omului care tocmai a descoperit că Pământul, de 
fapt, e plat: 

— Dar... îi ştiu pe unii dintre autorii aceştia... Sunt cu 
toţii... istorici redu...! 

Profesorul zâmbise: 

— După cum vezi, Jonas, teoria asta nu am inventat-o eu. 
Este foarte veche, iar eu doar am aşezat-o într-o lumină 
aparte. Nici o carte nu a explorat încă legenda Sfântului 
Graal dintr-o perspectivă simbolistică. Dovezile iconografice 
pe care le-am găsit şi care susţin această teorie sunt... ei 
bine... extrem de convingătoare. 

Faukman încă se holba la listă. 

— Dumnezeule, una dintre cărţile astea a fost scrisă de 
sir Leigh Teabing — un istoric de la British Royal Society! 

— Teabing şi-a petrecut o mare parte a vieţii studiind 
legenda Sfântului Graal. Eu l-am întâlnit şi am discutat 
despre acest subiect. De fapt, pornind de la acest schimb 
de idei mi-am construit eu cartea. Omul se numără printre 
cei care cred în această teorie, Jonas, alături de toţi ceilalţi 
de pe listă. 

— Vrei să-mi spui că toţi aceşti istorici chiar cred cu 
adevărat... 

Faukman îşi înghiţise nodul din gât, aparent neputând să 
rostească cuvintele. 

Langdon surâsese din nou. 

— Sfântul Graal pare a fi cea mai vânată comoară din 
întreaga istorie a omenirii. In jurul său s-au ţesut legende, 
s-au purtat războaie şi s-au întreprins cercetări de-o viaţă. 
Ar justifica o biată cupă toată această risipă de energie? 
Dacă aşa ar sta lucrurile, atunci ce/e/a/te relicve ar trebui să 
suscite un interes cel puţin la fel de intens — coroana de 
spini, de pildă, sau adevărata cruce a răstignirii — dar 
lucrurile nu stau deloc aşa. In decursul istoriei, Sfântul 
Graal a avut totdeauna un loc aparte. lar acum ştii şi tu de 
ce. 
Faukman clătinase din cap, încă neîncrezător. 

— Dar dacă sunt atâtea cărţi scrise despre ea, de ce e 
încă atât de puţin cunoscută această teorie? 

— Lucrările astea nu pot zdruncina secole întregi de 
convingeri adâncând înrădăcinate, mai cu seamă când ele 

sunt susţinute de cea mai bine vândută carte a tuturor 
timpurilor. 

Faukman făcuse ochii mari: 

— Să nu-mi spui că şi în Harry Potter tot despre Sfântul 
Graal este vorba! 

— Mă refeream la Biblie. 

Editorul oftase adânc: 

— Bănuiam asta! 


— Laissez-le! strigă bruscând Sophie. Lasă-l jos! 

Profesorul tresări atunci când Sophie se aplecă peste 
scaunul din faţă şi îi strigă şoferului. Acesta pusese mâna 
pe microfonul staţiei radio şi se pregătea să vorbească. 

Brusc, Sophie se răsuci spre Langdon şi îşi repezi mâna la 
buzunarul sacoului său. Într-o fracțiune de secundă, scoase 
revolverul şi-l înfipse în ceafa şoferului. Omul dădu drumul 
imediat microfonului şi îşi ridică mâna liberă deasupra 
capului. 

— Sophie! bâigui Langdon. Ce dracu'... 

— Arrêtez! ordonă ea. 

Tremurând, şoferul se conformă, trăgând pe dreapta şi 
oprind motorul. Atunci auzi profesorul vocea metalică a 
dispecerului în staţia radio: „... qui s'apelle Sophie Neveu... 
et un americain, Robert Langdon...” 

„Ne-au găsit deja?!” 

— Descendez! 

Cu mâinile deasupra capului, taximetristul se împletici 
afară din maşină şi se retrase câţiva paşi. 

Sophie cobori geamul portierei şi, ţinând arma îndreptată 
spre şofer, spuse cu o voce joasă: 

— Robert, treci la volan! 

Profesorul nu avea de gând să contrazică o femeie 
înarmată; sări din taxi şi urcă în faţă, în timp ce şoferul 
mormăia înjurături. 

— Robert, reluă Sophie. Cred că ai văzut suficient din 
pădurea noastră fermecată! 

El încuvinţă înclinând din cap. „Chiar prea mult.” 

— Bine. Să-i dăm drumul! 

Langdon privi bordul maşinii şi ezită pentru o clipă. „La 
naiba!” Întinse mâna spre schimbătorul de viteze, dar se 
opri: 

— Sophie! Poate că tu... 

— Porneşte odată! strigă ea. 

Pe alee, câteva prostituate se apropiau, grăbite, să vadă 
ce se întâmplă. Una dintre ele vorbea la telefon. Langdon 
împinse maneta şi o poziţionă în ceea ce credea el că ar 
trebui să fie viteza întâi. Talpa îi atinse acceleratorul. 

Pneurile  scrâşniră şi taxiul zvâcni, derapând cu 
brutalitate şi împroşcând pietriş spre grupul de privitori. 
Femeia cu telefonul mobil se aruncă la pământ, cât pe ce 
să fie lovită. 

— Doucement! îl îndemnă Sophie. Ce faci acolo?! 

— Am încercat să te previn, strigă el încercând să 
acopere scrâşnetul pneurilor. Eu am maşină cu transmisie 
automată! 

Deşi cămăruţa spartană din clădirea de pe Rue La 
Bruyere fusese martora multor suferinţe, Silas se îndoia că 
ar mai fi existat vreo durere comparabilă cu chinul atroce 
care-i cuprinsese trupul palid. „Am fost înşelat. Totul e 
pierdut.” 

Fusese păcălit. Fraţii îl minţiseră cu toţii, preferând să 
moară decât să-şi dezvăluie secretul. lar acum el nu avea 
puterea necesară pentru a-l suna pe Învățător. Pe lângă 
faptul că-i ucisese pe singurii oameni care ştiau unde e 
ascunsă cheia de boltă, luase şi viaţa unei călugăriţe, chiar 
într-o biserică. „Dar femeia lucra împotriva Domnului! Şi a 
batjocorit activitatea Opus Dei!” 

O crimă înfăptuită dintr-un impuls de moment, moartea 
călugăriţei complicase şi mai mult situaţia. Episcopul 
Aringarosa intervenise pentru ca el să aibă acces în biserica 
Saint-Sulpice. „Ce va crede când va afla că femeia fusese 
ucisă?” Deşi Silas îi aşezase trupul la loc în pat, rana de la 
cap se vedea foarte bine. El încercase apoi să aşeze în par- 
doseală bucăţile de dale sparte, dar şi acestea săreau 
imediat în ochi. Foarte curând se va afla că în biserică 
fusese cineva. 

Albinosul plănuise să se ascundă în clădirea Opus Dei 
când misiunea sa aici avea să fie încheiată. „Episcopul 
Aringarosa mă va proteja.” Ce ar putea fi mai desăvârşit 
decât o viaţă petrecută în rugăciune şi meditaţie în sânul 
centrului din New York? N-ar mai fi ieşit niciodată de acolo; 
tot ce-i trebuia în viaţă se afla acolo, înăuntru. „Nimeni nu- 
mi va duce lipsa.” Din păcate însă, un om atât de cunoscut 
precum Aringarosa nu s-ar fi putut face nevăzut la fel de 
Uşor. 

„l-am pus viaţa în pericol.” Silas se uită în podea cu 
privirea pierdută, gândindu-se la sinucidere. La urma urmei, 
Aringarosa îi dăruise lui această viaţă... în mânăstirea 

aceea micuță din Spania, unde îl învățase şi-i dăduse un 
scop pentru care trăise. 

— Prietene, îi spusese episcopul, tu te-ai născut aşa, 
albinos. Să nu-ţi fie ruşine pentru asta. Nu-ţi dai seama cât 
de deosebit eşti? Nu ştii că şi Noe însuşi era albinos? 

— Noe, cel cu arca? 

Silas nu auzise niciodată despre acest lucru. 

Aringarosa surâsese: 

— Da, Noe, cel cu arca. Era albinos. Ca şi tine, avea 
pielea albă, ca a unui înger. Gândeşte-te la asta. Noe a 
salvat omenirea şi viaţa pe Pământ. Te aşteaptă un destin 
măreț, Silas! Domnul te-a eliberat pentru un motiv. 
Urmează-ţi chemarea! Dumnezeu are nevoie de ajutorul 
tău. 

Cu timpul, Silas învățase să se privească pe el însuşi într- 
o lumină nouă. „Sunt pur. Alb. Minunat. Ca un înger...” 

In acest moment însă, în cămăruţa sa, în urechi îi răsuna 
vocea dezamăgită şi frustrată a tatălui său: „Tu es un 
désastre. Un spectre.” 

Ingenunchind pe podeaua din lemn, Silas se rugă pentru 
iertare. Apoi, îşi scoase sutana şi se pregăti din nou pentru 
Disciplină. 

După ce se chinui cu schimbătorul de viteze, Langdon 
reuşi să ducă taxiul furat în celălalt capăt al parcului, 
înecând motorul doar de două ori. Din păcate, umorul 
negru al situaţiei era punctat de repetatele apeluri din 
staţia radio: 

— Voiture cing-six-trois. Où êtes-vous? Répondez! 

Când ajunse la liziera pădurii, trecu peste orice licărire de 
orgoliu masculin, călcă brusc pe frână şi spuse: 

— Mai bine condu tu! _ 

Suspinând uşurată, Sophie se repezi la volan. In câteva 
secunde, maşina rula firesc spre vest, pe Allée de 
Longchamp, lăsând în urmă „Grădina desfătărilor”. 

— Încotro e Rue Haxo? întrebă Langdon privind acul 
vitezometrului, care trecea dincolo de o sută de kilometri 
pe oră. 

Sophie nu-şi desprinse privirea de la drum. 

— Şoferul spunea că e pe lângă Roland Garros. 
Cunoscând zona! 

Scoţând cheia grea din buzunar, profesorul o cântări din 
nou în palmă, intuind că avea o importanţă covârşitoare; 
era, poate, chiar cheia libertăţii sale. 

Ceva mai devreme, pe când îi povestea lui Sophie despre 
cavalerii templieri, îşi dăduse brusc seama că, pe lângă 
simbolul Frăției gravat pe faţa ei, cheia mai avea o 
legătură, mai subtilă, cu Ordinul din Sion. Crucea cu braţele 
egale amintea de armonie şi echilibru, dar şi de templieri. 
Toată lumea cunoştea, din tablouri şi, mai recent, din filme, 
tunicile cu cruce roşie ale cavalerilor templieri. Intr-adevăr, 
braţele crucii templierilor se lăţeau uşor la capete, dar 
lungimea lor egală nu putea fi trecută cu vederea. 

„O cruce pătrată. Exact ca aceasta de aici.” 

Imaginaţia începu să-i zburde gândindu-se la ce anume 
ar putea găsi. „Sfântul Graal!” Aproape că izbucni în râs 
când îşi dădu seama de absurditatea ideii. Se presupunea 

că Graalul s-ar afla undeva în Anglia, îngropat într-o 
încăpere secretă, sub una dintre numeroasele biserici ale 
templierilor, unde fusese ascuns, probabil, prin anul 1500. 

„Pe vremea când Mare Maestru era da Vinci.” 

Pentru a-şi păstra în siguranţă preţioasele documente, Le 
Prieure de Sion se văzuse nevoită să le schimbe 
ascunzătoarea de mai multe ori. Istoricii presupuneau că, 
de la aducerea sa în Europa, Graalul fusese mutat de şase 
ori. Ultima dată, fusese „văzut” în 1447, când numeroşi 
martori povesteau despre un foc care izbucnise şi aproape 
că distrusese documentele, înainte ca acestea să poate fi 
puse la adăpost, în patru cufere mari, fiecare necesitând 
şase bărbaţi pentru a putea fi transportat. După aceea, 
nimeni nu mai văzuse Graalul, niciodată. Nu se mai auzeau 
decât zvonurile care şopteau că era ascuns undeva, în 
Marea Britanie, pe pământurile ce aparținuseră odinioară 
regelui Arthur şi Cavalerilor Mesei Rotunde. 

Indiferent unde s-ar fi aflat însă, acum erau importante 
două aspecte: 

Cât a trăit, Leonardo da Vinci ştiuse unde se afla Graalul. 

Ascunzătoarea de atunci nu se schimbase, probabil, până 
în Ziua de azi. 

Din acest motiv, „fanii” Graalului studiau încă picturile şi 
jurnalele lui da Vinci, sperând să descopere vreun indiciu 
care să-i ducă spre actualul loc de odihnă al Graalului. Unii 
susțineau că fundalul Fecioarei între stânci era similar cu 
topografia unor dealuri din Scoţia, dealuri străbătute de 
zeci de peşteri. Alţii insistau că strania poziţionare a 
ucenicilor din Cina cea de taină reprezenta un fel de cod. La 
analiza cu raze X a tabloului Mona Lisa, afirmau alţii, se 
vedea că iniţial aceasta purta un pandantiv din lapislazuli 
cu chipul zeiţei Isis — un detaliu pe care da Vinci a preferat 
să-l şteargă mai târziu. Langdon nu văzuse niciodată vreo 
urmă a acestui pandantiv şi nici nu-şi imagina cum ar fi 
putut să indice acesta locul în care era ascuns Graalul; 
totuşi, pe Internet discuţiile despre el erau în vogă. 

„Toţi sunt înnebuniţi după conspirații.” 

Şi diferitele teorii ale conspiraţiilor nu se lăsau deloc 
aşteptate. Cea mai recentă fusese iscată de o 
cutremurătoare descoperire: celebra pictură /nchinarea 
Magilor a lui da Vinci ascundea un secret întunecat sub 
straturile de vopsea. Specialistul italian Maurizio Seracini 
dezvăluise tulburătorul adevăr, pe care New York Times 
Magazine îl făcuse publicând într-un articol intitulat 
„Mistificarea lui Leonardo”. 

Seracini demonstrase fără urmă de îndoială că, deşi 
schiţa gri-verzuie a tabloului îi aparţinea într-adevăr lui da 
Vinci, pictura în sine fusese realizată de altcineva — de un 
pictor anonim, care „umpluse” schiţa maestrului, la câţiva 
ani după moartea acestuia, după metoda „colorați desenul 
în funcţie de numere”. Mult mai tulburător era însă ceea ce 
se găsea sub pictura impostorului. Fotografiile realizate cu 
tehnica reflectografiei în infraroşu şi raze X dezvăluiseră că 
pictorul anonim, colorând schiţa lui da Vinci, se abătuse în 
mod ciudat de la original... de parcă ar fi vrut să ascundă 
intenţia reală a maestrului. Cât despre semnificaţia schiţei 
iniţiale, aceasta încă nu fusese făcută publică. Jenate, 
autorităţile Galeriei Uffizi din Florenţa „exilaseră” imediat 
tabloul într-un depozit alăturat, iar cei care vizitau în 
prezent Galeriile puteau admira pe perete, în locul 
celebrului tablou, un anunţ politicos şi confuz: 


„ACEASTĂ LUCRARE ESTE SUPUSĂ UNOR TESTE DE 
DIAGNOSTIC ÎN VEDEREA RESTAURĂRII.” 


În ciudata lume subterană a căutătorilor moderni ai 
Graalului, Leonardo da Vinci rămânea încă marea enigmă. 
Opera sa părea nerăbdătoare să-şi dezvâăiuie secretul, dar 
acesta rămânea în continuare ascuns, poate sub un strat de 
vopsea, poate încifrat la vedere sau poate inexistent. Poate 
că sumedenia de indicii incitante ale lui da Vinci nu erau 
decât o glumă, o farsă menită să-i zgândăre pe curioşi şi 
totodată motivul enigmaticului surâs al Mona Lisei. 

— Este, oare, posibil, interveni Sophie, întrerupându-i 
şirul gândurilor, ca această cheie să descuie ascunzătoarea 
secretă a Sfântului Graal? 

Râsul lui Langdon răsună forţat, chiar şi pentru propriile 
sale urechi. g 

— Habar n-am! In plus, se crede că Graalul este ascuns 
undeva, în Anglia, nu în Franţa. 

Şi-i povesti pe scurt întreaga istorie. 

— Dar Graalul pare a fi singura concluzie logică, insistă 
ea. Avem aici o cheie foarte sofisticată şi sigură, pe care e 
gravat sigiliul Stăreţiei din Sion şi care ne-a fost înmânată 
de un membru al ei — o organizaţie care, din câte mi-ai 
spus tu, este păstrătoarea Sfântului Graal. 

Langdon ştia că raţionamentul ei era logicând şi totuşi, la 
nivel intuitiv, i se părea inacceptabil. Existau zvonuri care 
susțineau că Stăreţia jurase la un moment dat să readucă 
Graalul înapoi în Franţa, dar nici o dovadă istorică nu 
sugera că legământul fusese adus la îndeplinire. Şi chiar 
dacă izbutiseră să readucă Graalul în Franţa, adresa din 
Rue Haxo 24, în apropierea unui teren de tenis, nu părea 
câtuşi de puţin un loc demn pentru odihna veşnică a sacrei 
relicve. 

— Sophie, chiar nu văd cum această cheie ar putea avea 
ceva de-a face cu Graalul. 

— Fiindcă se presupune că acesta s-ar afla în Anglia? 

— Nu numai pentru asta. Ascunzătoarea Sfântului Graal 
este unul dintre cele mai bine păstrate secrete din lume. 
Membrii Stăreţiei aşteaptă zeci de ani, răstimp în care 
trebuie să se dovedească suficient de vrednici şi de 
încredere pentru a ajunge în eşalonul superior al confreriei 
şi a afla unde anume este ascuns Graalul. Secretul este 
protejat printr-un complex sistem de cunoaştere piramidală 
şi, cu toate că Stăreţia are foarte mulţi membri, numai 
patru dintre ei ştiu unde este ascuns Graalul — Marele 
Maestru şi cei trei seneşali ai săi. Probabilitatea ca bunicul 
tău să fie unul dintre Cei Patru este foarte mică. 

„Bunicul a fost unul dintre ei”, murmură Sophie călcând 
şi mai apăsat pe accelerator. Imaginea întipărită în 

amintirea ei confirma dincolo de orice îndoială statutul lui 
Jacques Saunière în cadrul confreriei. 

— Şi chiar dacă bunicul tău s-ar fi aflat undeva, în vârful 
ierarhiei, n-ar fi avut voie să dezvăluie nimic, nimănui din 
afara ordinului. Ar fi de neconceput să-ţi permită ţie să 
pătrunzi în interior. 

„Eu am fost deja acolo”, îşi spuse Sophie, cu gândul la 
ritualul pe care îl surprinse în subsol. Se întrebă dacă 
venise oare vremea să-i povestească americanului ce 
văzuse în seara aceea, la castelul din Normandia. Vreme de 
zece ani, ruşinea o împiedicase să pomenească ceva. 
Numai amintirea acelor clipe îi încrâncena carnea pe trup. 
O sirenă începu să urle undeva, în depărtare şi, brusc, simţi 
cum un val de oboseală o copleşeşte. 

— Acolo! strigă Langdon la vederea siluetei întunecate a 
Roland Garros-ului. 

După câteva încercări eşuate, găsiră intersecţia cu Rue 
Haxo şi intrară. Pe marginile drumului se înşirau diverse 
firme. 

„Trebuie să ajungem la numărul douăzeci şi patru”, îşi 
spuse Langdon, dându-şi seama că, fără să-şi dea seama, 
privirea sa cerceta împrejurimile în căutarea unei biserici. 
„Nu fi caraghios! O străveche biserică a templierilor în 
cartierul ăsta?!” 

— Acolo e! izbucni Sophie, arătându-i ceva. 

Profesorul îşi ridică imediat capul şi zări structura din 
faţă. „Ce Dumnezeu?!” 

Era o clădire modernă. Un fel de fortăreață joasă, cu o 
cruce uriaşă, cu braţele egale, gravată pe faţadă. Dedesubt 
se putea citi: 


„DEPOSITORY BANK OF ZURICH”. 


Acum îi părea bine că nu-i pomenise lui Sophie nimic din 
ideile lui cu privire la o eventuală biserică a Templierilor. 
Cei care studiau simbolistica aveau adesea tendinţa să 
caute înţelesuri ascunse acolo unde nu exista nici unul. În 
cazul de faţă, profesorul uitase complet că simbolul crucii 

paşnice, cu braţele egale, era prezent şi pe drapelul 
naţional al Elveţiei. 

Cel puţin, un mister fusese elucidat. 

Cheia din mâna lor deschidea o casetă de valori dintr-o 
bancă elveţiană. 

În fața Castelului Gandolfo, o adiere răcoroasă mătura 
faleza abruptă şi episcopul Aringarosa îşi strânse mai bine 
sutana pe lângă corp când cobori din Fiat. „Trebuia să-mi 
mai fi luat ceva pe mine”, îşi spuse, încercând să se 
oprească din tremurat. Ultimul lucru de care avea nevoie în 
seara asta era să pară slăbit sau speriat. 

Castelul era cufundat în întuneric, cu excepţia ferestrelor 
de la ultimul etaj. „Biblioteca”, îşi aminti episcopul. „Sunt 
acolo şi mă aşteaptă.” Plecându-şi bărbia în piept ca să-şi 
ferească ochii de vânt, îşi continuă drumul aruncând o 
privire fugară spre cele două cupole ale Observatorului 
Astronomic. 

Preotul care îl întâmpină la uşă părea somnoros; era 
acelaşi care îl aşteptase şi acum cinci luni, deşi în seara 
asta era mai puţin ospitalier: 

— Eram îngrijoraţi, îi spuse omul, privindu-şi ceasul de la 
mână şi părând, mai degrabă, deranjat decât îngrijorat. 

— Îmi cer scuze! Nu te mai poţi baza azi pe cursele 
aeriene! 

Preotul mormăi ceva de nedesluşit şi apoi rosti cu voce 
tare: 

— Vă aşteaptă cu toţii sus! Vă conducând eu! 

Biblioteca era o încăpere de formă pătrată, cu lambriuri 
negre din podea până în plafon. Pereţii erau căptuşiţi cu 
rafturi pline de cărţi. Pardoseala era din marmură de 
culoarea ambrei, cu o bordură din bazalt negru, o 
reminiscență a zilelor în care aici era un palat. 

— Bine ai venit, îl întâmpină o voce din celălalt capăt al 


încăperii. 
Aringarosa încercă să-şi dea seama cine vorbise, dar 
lumina era mult prea slabă — mult mai palidă decât la 


prima sa vizită aici, când toate becurile erau aprinse. 
„Noaptea adevăratei treziri!” In seara asta, toţi îl aşteptau 

în penumbră, de parcă le-ar fi fost ruşine de ceea ce urma 
să se întâmple. 

Episcopul înaintă solemn, cu un aer aproape regal. Lao 
masă lungă, în partea opusă a încăperii, zări trei siluete. Pe 
cea din mijloc o recunoscu imediat — obezul secretar al 
Vaticanului, stăpân peste toate problemele juridice din 
Cetatea Sfântă. Ceilalţi doi erau cardinali italieni de rang 
înalt. 

Aringarosa se apropie de ei: 

— Scuzele mele umile pentru ora târzie. Suntem în zone 
cu fuse orare diferite. Probabil că sunteţi obosiţi la această 
oră. 

— Deloc, deloc, îi răspunse secretarul, ale cărui mâini 
durdulii şedeau împreunate pe abdomenul imens. iţi 
suntem recunoscători că ai venit până aici. Îţi putem oferi o 
cafea sau ceva răcoritor? 

— Aş prefera să nu ne prefacem că suntem într-o vizită 
de curtoazie. Trebuie să prind un alt avion. Trecem direct la 
discuţii'? 

— Desigur, îi replică obezul. Aţi acţionat mult mai rapid 
decât ne-am fi imaginat noi. 

— Da? 

— Mai aveaţi la dispoziţie încă o lună. 

— V-aţi expus îngrijorarea cu cinci luni în urmă. Pentru ce 
să mai aştept? 

— Intr-adevăr. Suntem foarte mulţumiţi că aţi acţionat cu 
atâta promptitudine. 

Privirile lui Aringarosa se îndreptară spre capătul mesei, 
unde era aşezată o servietă neagră. 

— Acolo este ceea ce am cerut? 

— Da. Deşi, trebuie să recunosc — mai adăugă secretarul 
cu vocea oarecum nesigură — solicitarea ne-a îngrijorat. 
Pare într-un fel... 

— Periculoasă, încheie unul dintre cardinali. Eşti sigur că 
nu ţi-i putem expedia undeva? Suma este exorbitantă. 

„Libertatea e scumpă.” 

— Nu-mi fac griji pentru siguranţa mea. Dumnezeu este 
cu mine. 

Cei trei prelați nu păreau tocmai convinşi: 

— Fondurile sunt exact aşa cum le-am solicitat? 

Secretarul încuviinţă: 

— Obligaţiuni la purtător, de valoare mare, emise de 
Banca Vaticanului. Pot fi transformate în lichidităţi oriunde 
în lume. 

Aringarosa se apropie de capătul mesei şi deschise 
servieta. Înăuntru se aflau două teancuri de obligaţiuni, 
fiecare inscripţionata cu sigiliul Vaticanului şi cu termenul 
PORTATORE, ceea ce însemna că purtătorul — oricine ar fi 
fost el — le putea încasa contravaloarea. 

Secretarul îl privea foarte încordat: 

— Trebuie să adaug că ne-am fi simţit cu toţii mult mai 
liniştiţi dacă fondurile ar fi fost /ichide. 

„Nici n-aş fi putut să ducând atâţia bani lichizi”, îşi spuse 
Aringarosa, închizând servieta. 

— Obligaţiunile pot fi transformate în lichidităţi, adăugă 
el. Chiar voi aţi spus-o! 

Cardinalii schimbară între ei priviri îngrijorate, apoi unul îi 
răspunse: 

— Da, dar obligaţiunile pot fi identificate imediat ca 
provenind de la Banca Vaticanului. 

Aringarosa zâmbi ca pentru sine. Tocmai acesta fusese şi 
motivul pentru care Învățătorul îi sugerase să ceară banii în 
obligaţiuni emise de Vatican; funcționau şi ca un fel de 
asigurare. „Aşa suntem cu toţii implicaţi.” 

— Tranzacţia este perfect legală, se apără episcopul. 
Opus Dei este un ordin personal al Vaticanului şi Sfinţia Sa 
poate cheltui banii după cum doreşte. Nu s-a încălcat nici o 
lege! 

— Este adevărat, însă... 

Secretarul se aplecă în faţă şi scaunul pârâi sub 
greutatea lui: 

— Nu ştim ce ai de gând să faci cu aceste fonduri şi, dacă 
este ceva ilegal în... 

— Ţinând seama de ceea ce mi-aţi cerut, contraatacă 
Aringarosa, nu vă priveşte ce am să fac eu cu banii. 

În încăpere se aşternu o lungă tăcere. 

„Toţi trei ştiu că am dreptate”, îşi spuse episcopul. 

— Şi acum, îmi închipui că trebuie să semnez ceva? 

Prelaţii tresăriră şi împinseră nerăbdători hârtia spre el, 
de parcă nu şi-ar fi dorit decât ca oaspetele să plece cât 
mai repede. Aringarosa privi documentul. Avea sigiliul 
papal. 

— Este identic cu cel pe care mi l-aţi trimis mie? 

— Exact. 

Episcopul fu surprins de faptul că nu simţi nici o emoție 
când semnă hârtia; cei trei însă răsuflară uşuraţi: 

— Mulţumim, îi zise secretarul. Serviciul pe care l-ai adus 
Bisericii nu va fi niciodată uitat. 

Aringarosa luă servieta; greutatea ei era promițătoare. 
Cei patru bărbaţi se uitară unul la altul preţ de câteva clipe, 
de parcă ar mai fi vrut să spună ceva, dar nimeni nu rosti 
nici un cuvânt. Episcopul se întoarse şi se îndreptă spre 
uşă: 

— Aringarosa! răsuna vocea unuia dintre cardinali. 

— Da? 

— Încotro te duci de aici? 

Episcopul îşi dădu seama că întrebarea era mai degrabă 
de ordin spiritual decât geografic, dar nu intenţiona să 
discute acum probleme de moralitate. 

— La Paris, le răspunse şi ieşi din încăpere. 

The Depository Bank of Zurich este o bancă Ge/dschrank 
deschisă douăzeci şi patru de ore din douăzeci şi patru, 
care oferă întreaga gamă de servicii bancare moderne, în 
buna tradiţie elveţiană. Având sedii la Zurich, Kuala 
Lumpur, New York şi Paris, banca şi-a extins în ultimii ani 
activitatea la servicii anonime computerizate. 

Majoritatea operaţiunilor sale au la bază cea mai simplă 
şi totodată cea mai veche ofertă bancară: anonimul Lager 
— casetele pentru valori cu utilizator neprecizat. Clienţii 
care doreau să păstreze în siguranţă diverse bunuri, de la 
certificate de Bursă până la tablouri valoroase, le puteau 
depune aici anonim, graţie unor proceduri de înaltă 
tehnologie, şi le puteau retrage oricând, bineînţeles în 
acelaşi anonimat. 

Sophie opri taxiul în dreptul numărului douăzeci şi patru 
pe Rue Haxo. Privind liniile simple şi drepte ale clădirii, 
Langdon îşi dădu seama că avea în faţă o instituţie 
serioasă. Construcţia era un cub fără ferestre, care părea 
cioplit în întregime în oţel rece. Aidoma unei uriaşe cărămizi 
metalice, clădirea era uşor retrasă de la stradă, iar pe 
faţada ei strălucea o cruce de neon înaltă de patru metri, 
cu braţele egale. 

Confidenţialitatea băncilor elveţiene devenise unul dintre 
cele mai profitabile produse de export ale ţării. Instituţiile 
de acest gen erau însă controversate în lumea artistică, 
deoarece le ofereau hotilor posibilitatea să îşi ascundă 
bunurile furate, chiar şi ani de-a rândul, până ce obiectelor 
respective li se pierdea urma. Fiindcă depozitele erau ferite 
de inspecţiile poliţiei, fiind alocate unor conturi numerice, 
nu unor nume reale, hoţii puteau sta liniştiţi, ştiind că 
bunurile obţinute prin jaf sunt în siguranţă şi că nimeni nu 
le poate dovedi implicarea în furt. 

Sophie oprise în dreptul impunătoarei porţi care bloca 
aleea de acces în bancă — o rampă ce cobora în subsolul 


209 


clădirii. O cameră video era îndreptată exact asupra lor şi, 
spre deosebire de cele de la Luvru, Langdon era convins că 
aceasta era una autentică. 

Coborând geamul portierei, Sophie studie panoul 
electronic de alături. Un ecran cu cristale lichide oferea 
indicaţii în şapte limbi. Prima era engleza: 


„INTRODUCEŢI CHEIA!” 


Scoţând cheia aurie din buzunar, privi din nou panoul. 
Sub ecran se afla o fantă triunghiulară. 

— Ceva îmi spune că se va potrivi, remarcă Langdon. 

Sophie alinie capătul triunghiular al cheii în fantă şi 
împinse, până ce tija pătrunse complet în interior. Probabil 
că nu era nevoie s-o şi răsucească, fiindcă în aceeaşi clipă 
poarta începu să se deschidă. 

Ridicându-şi piciorul de pe frână, Sophie înaintă până la o 
a doua poartă, cu un panou electronic alături. În spate, 
prima poartă se închise, prinzându-i înăuntru. 

„Să sperăm că şi a doua poartă funcţionează”, îşi spuse 
profesorul, deloc încântat de faptul că era blocat acolo. 

Aceeaşi instrucţiune şi pe acest panou: 


„INTRODUCEŢI CHEIA!” 


Sophie se conformă şi poarta se deschise imediat. Puțin 
mai târziu, taxiul cobora pe rampă, în interiorul clădirii. 

Garajul era mic şi slab luminat, cu vreo douăsprezece 
locuri. La celălalt capăt se zărea intrarea principală în 
bancă. Pardoseala de ciment era acoperită cu un covor 
roşu, îmbiind clienţii spre o uşă uriaşă, ce părea turnată în 
metal compact. 

„Ce mesaje contradictorii!”, remarcă Langdon. «Bine aţi 
venit» şi «nu intraţi»! 

Sophie îndreptă maşina într-un spaţiu aproape de intrare 
şi opri motorul. 

— Ar trebui să laşi arma aici. 

„Cu plăcere”, îşi spuse Langdon, ascunzând revolverul 
sub banchetă. 

Coborâră, apoi străbătură covorul roşu până la uşa de 
oţel. Aceasta nu avea mâner sau clanţă, dar pe zidul 
alăturat se afla o altă fantă triunghiulară. Aici nu mai 
existau însă instrucţiuni scrise. 

— Cei care se prind mai greu nu au ce căuta în bancă, se 
amuză Langdon. 

Sophie râse — dar era un râs nervos. 

— Să încercăm! 

Introduse cheia în fantă şi uşa se deschise cu un pufăit 
gutural. Privindu-se surprinşi, trecură pragul. Uşa se închise 
cu un bufnet secând în spatele lor. 

Holul central al băncii avea cele mai impunătoare 
decoraţiuni interioare pe care le văzuse profesorul 
vreodată. În vreme ce majoritatea instituţiilor financiare se 
mulţumeau cu obişnuita combinaţie de granit şi marmură 
neagră, aceasta optase pentru metal şi nituri lucitoare, de 
la un perete la altul. 

„Oare cine s-o fi ocupat de amenajarea interiorului? se 
întrebă Langdon. Vreun concern de fabricare a oţelului'?” 

Sophie părea la fel de intimidată. 

Metalul cenuşiu era prezent peste tot— pe podea, pe 
pereţi, la uşi, în birouri... chiar şi scaunele păreau 
confecţionate din fier forjat. Efectul era însă impresionant, 
iar mesajul — clar: „Aţi intrat într-un seif!” 

Un ins masiv, aflat în spatele unui birou, îşi ridică ochii 
spre ei, închise micul televizor la care se uita şi îi salută 
surâzându-le amabil. In ciuda musculaturii şi a revolverului 
vizibil de sub braţ, li se adresă cu amabilitatea fără cusur a 
recepţionerilor elveţieni: 

— Bonsoir! Cu ce vă pot fi de folos? 

Salutul bilingv era cel mai nou truc al europenilor, lăsând 
clientului posibilitatea de a răspunde în ce limbă doreşte. 

Sophie nu îi spuse însă nimic, mulţumindu-se să aşeze 
cheia aurie pe birou, chiar sub ochii omului. 

Funcţionarul se holbă pentru o secundă la ea şi, 
instantaneu, luă poziţia de drepţi: 

— Desigur. Ascensorul dumneavoastră se află la capătul 
holului. Voi anunţa pe cineva că veniţi. 

Sophie încuviinţă şi luă cheia înapoi. 

— La ce etaj? 

Omul o fixă cu o privire stranie. 

— Cheia dumneavoastră îi spune ascensorului unde să 
oprească. 

— Oh, da, zâmbi ea. 


Paznicul privi cum cei doi se apropie de lift, introducând 
cheia în fantă, urcă şi uşa se închide în urma lor. In aceeaşi 
clipă, întinse mâna după telefon. Nu suna pentru a anunţa 
pe cineva despre sosirea lor; nu era nevoie. Un recepţionist 
de seif era atenţionat în mod automat când clientul 
introducea cheia în fanta de la poartă. 

De data aceasta însă, paznicul îi telefonă directorului 
băncii. În vreme ce aştepta formarea numărului, deschise 
din nou televizorul. Emisiunea de ştiri pe care o urmărea 
când sosiseră cei doi tocmai se încheia. Oricum, nu mai 
conta. Privi din nou chipurile de pe ecran. 

Directorul îi răspunse: 

— Oui? 

— Avem o problemă aici! 

— Ce s-a întâmplat? 

— Poliția Franceză se află în urmărirea a doi fugari. 

— Şi? 

— Amândoi au intrat acum un minut în bancă. 

Directorul înjură abia auzit. 

— Bine. lau imediat legătura cu monsieur Vernet. 

Paznicul închise şi formă un alt număr. Cel al Interpolului. 


Langdon remarcă cu surprindere că, în loc să urce, liftul 
cobora. Nu avea idee la câte etaje sub nivelul solului 
ajunseseră, când uşa se deschise, în sfârşit. Nici nu-i păsa, 
de fapt; era bucuros că ieşea din ascensor. 

Cu o promptitudine impresionantă, un recepţioner îi 
aştepta deja. Era un om în vârstă, cu o înfăţişare plăcută şi 
un costum impecabil călcat, care îi conferea un aspect uşor 


212 


ciudat — un bătrân funcţionar de bancă, într-o lume 
ultratehnologizată. 

— Bonsoir, îi întâmpină omul. Bună seara! Dacă sunteţi 
atât de amabili să mă urmaţi, s'il vous plaît! 

Fără a mai aştepta un răspuns, se răsuci pe călcâie şi 
porni cu paşi repezi în lungul unui coridor metalic, îngust. 

Langdon şi Sophie îl urmară pe o serie de coridoare din 
care se intra în încăperi mari, în care se aflau unităţi 
centrale computerizate. 

— Voici, spuse bătrânul, ajungând în faţa unei uşi de oţel, 
pe care o deschise. Aici! 

După ce trecuseră pragul, pătrunseră într-o cu totul altă 
lume. Incăperea în care se aflau semăna cu holul central al 
unui hotel elegant. Locul metalului şi al niturilor fusese luat 
aici de covoare persane, mobilier de stejar şi fotolii de pluş. 
Pe biroul masiv aşezat în mijlocul camerei aşteptau două 
pahare de cristal şi o sticlă deschisă de Perrier, ale cărei 
bule încă se ridicau la suprafaţă. Dintr-o cafetieră de alături 
ieşeau aburi. 

„Precizie de ceas elveţian”, îşi spuse Langdon. 

Bătrânul îi surâse blajin: 

— Am impresia că este prima dumneavoastră vizită la 
noi. 

Sophie ezită, apoi făcu semn că da. 

—  Inţeleg. Cheile sunt adeseori lăsate moştenire şi 
totdeauna noii clienţi sunt impresionați de acest protocol. 
Incăperea vă aparţine cât timp doriţi s-o folosiţi, adăugă 
funcţionarul, invitându-i la birou. 

— Spuneţi că uneori cheile sunt moştenite? 

— Intr-adevăr. Cheia dumneavoastră este asemenea unui 
cont numeric elveţian, care de multe ori trece de la o 
generaţie la alta. La conturile noastre premium, cea mai 
mică durată de închiriere a unei casete de valori este de 
cincizeci de ani. Plătiţi în avans. Prin urmare, fluctuaţia 
generaţiilor este considerabilă. 

— Cincizeci de ani aţi spus? întrebă Langdon, făcându-şi 
ochii cât cepele. 

— Minimum! Desigur, puteţi alege perioade mai mari, 
dar, cu excepţia unor dispoziţii speciale, dacă timp de 
cincizeci de ani nu se înregistrează nici o activitate în contul 
respectiv, conţinutul casetei de valori este automat distrus. 
Să iniţiez procesul de accesare a casetei dumneavoastră? 

Sophie înclină din cap: 

— Vă rog! 

Bătrânul întinse un braţ, arătând în jurul lui: 

— Această încăpere este a dumneavoastră acum. După 
plecarea mea, puteţi rămâne aici cât timp doriţi, pentru a 
verifica şi a schimba după dorinţă conţinutul casetei 
dumneavoastră, care va sosi... exact în acest loc. 

Îi conduse până la peretele din spate, unde o bandă 
rulantă pătrundea prin zid într-o curbă uşoară. 

— Introduceţi cheia în fanta aceea, adăugă el arătându-le 
un panou electronic alăturat, pe care se zărea fanta 
triunghiulară deja cunoscută. O dată ce computerul 
confirmă indentaţiile de pe cheia dumneavoastră, tastaţi 
numărul contului şi caseta de valori care vă aparţine este 
extrasă din seif de un braţ-robot şi adusă aici. Când aţi 
sfârşit, o aşezaţi din nou pe banda rulantă, introduceţi 
iarăşi cheia şi procesul se reia, în ordine inversă. Fiindcă 
totul este automatizat, confidenţialitatea dumneavoastră 
este asigurată, chiar şi faţă de personalul acestei bănci. 
Dacă aveţi nevoie de ceva, trebuie doar să apăsaţi butonul 
aflat pe masa din mijlocul încăperii. 

Sophie vru să întrebe ceva, când un telefon începu să 
sune. 

Funcţionarul îi privi jenat şi nedumerit: 

— Vă rog sa mă scuzaţi. 

Se apropie de telefonul care se afla pe masă, alături de 
cafetieră şi de apa minerală: 

— Oui? 

Se încrunta tot mai mult pe măsură ce asculta: 

— Oui... oui... d'accord. 

Apoi închise şi se întoarse spre ei, cu un surâs incomod. 

— Îmi pare rău, dar acum trebuie să plec. Simţiţi-vă ca 
acasă. 


214 


Şi porni ca din puşcă spre uşă. 

— Scuzaţi-mă, îl opri Sophie. Aş dori o scurtă lămurire 
înainte de a pleca. Aţi spus că trebuie să tastăm un număr 
de cont? 

Omul se opri în faţa uşii, părând descumpănit: 

— Desigur. La fel ca la majoritatea băncilor elveţiene, 
casetele noastre de valori au ataşat un număr, nu un nume. 
Aveţi o cheie şi un număr de cont personal, cunoscut numai 
de dumneavoastră. Cheia constituie doar jumătate din 
formula dumneavoastră de identificare. Cealaltă jumătate 
este numărul de cont. Altfel, dacă aţi pierde cheia, oricine 
ar putea-o folosi. 

Sophie ezită o clipă. 

— Dar dacă binefăcătorul meu nu mi-a lăsat nici un 
număr de cont? 

_Inima funcţionarului începu să bată tot mai repede. 
„Înseamnă că n-aveţi ce căuta aici”. Dar le oferi un zâmbet 
amabil: 

— Voi ruga pe cineva să vă ajute. Va veni imediat. 

leşind din încăpere, bătrânul închise uşa în urma lui şi 
răsuci yala masivă, încuindu-i înăuntru. 


În celălalt capăt al oraşului, locotenentul Collet se afla pe 
peronul Gării de Nord, când telefonul mobil începu să-i 
sune. 

Era Fache. 

— Interpolul a primit un pont, îi spuse căpitanul. Lasă 
trenul. Langdon şi Neveu au intrat în filiala din Paris a 
Depository Bank of Zurich. Adu-ţi oamenii aici, imediat! 

— Aţi aflat ceva despre ce voia Saunière să le spună lui 
Sophie Neveu şi lui Langdon? 

Tonul lui Fache era îngheţat: 

— Dacă-i arestezi, locotenent Collet, atunci am să-i pot 
întreba asta personal. 

— Am înţeles. Rue Haxo, numărul douăzeci şi patru. 
Imediat, căpitane! 

Închise şi îşi chemă oamenii. 

Andre Vernet, preşedintele filialei din Paris a Depository 
Bank of Zurich, locuia într-un apartament luxos, chiar dea- 
supra băncii. In ciuda reşedinţei sale elegante, totdeauna 
îşi dorise o locuinţă pe chei, în Lille Saint-Louis, în mijlocul 
adevăraţilor cognoscenti, pe când aici nu se învârtea decât 
între cei bogaţi şi parşivi. 

„Când voi ieşi la pensie, îşi spunea el adesea, îmi voi 
umple pivniţa cu sticle rare de Bordeaux, îmi voi atârna în 
salon un Fragonard sau poate un Boucher şi-mi voi petrece 
timpul căutând antichităţi şi cărţi rare în Cartierul Latin.” 

În noaptea aceasta, Vernet se trezise abia de şase 
minute şi jumătate. Totuşi, în vreme ce străbătea în grabă 
coridoarele subterane ale băncii, arăta de parcă tocmai 
ieşise din mâinile croitorului şi ale frizerului său. Impecabil 
îmbrăcat într-un costum din mătase, îşi pulveriză în gură 
puţin spray parfumat şi îşi îndreptă nodul cravatei fără să 
se oprească din mers. Obişnuit să fie trezit la cele mai 
diverse ore pentru diverşi clienţi internaţionali, Vernet îşi 
programase somnul la fel ca cei din tribul Masai — 
războinicii africani fiind renumiţi pentru capacitatea lor de a 
se trezi în numai câteva secunde din cel mai adâncând 
somn, perfect pregătiţi de luptă. 

„Pregătit de luptă”, îşi aminti preşedintele, temându-se 
că, în această noapte, comparaţia se va dovedi mai mult 
decât potrivită. Sosirea unui client cu o cheie aurie necesita 
de fiecare dată un plus de atenţie, dar un client cu o cheie 
aurie căutat de Poliţia judiciară... iată o situaţie extrem de 
delicată. Raporturile băncii cu oficialităţile franceze pe tema 
confidenţialităţii clienţilor erau destul de încordate şi aşa, 
fără ca vreunul dintre ei să fie un infractor urmărit de 
poliţie. 

„Cinci minute, îşi spuse Vernet. Trebuie să-i scot pe 
oamenii ăştia din bancă înainte de sosirea poliţiei.” 

Dacă se va mişca repede, iminentul dezastru va putea fi 
evitat. Preşedintele va declara apoi poliţiei că fugarii 
intraseră, într-adevăr, în sediu, dar fiindcă nu erau clienţii 
băncii şi nu aveau un număr de cont, fuseseră poftiţi afară. 
Ce bine ar fi fost dacă afurisitul de paznic nu ar fi chemat 
Interpolul! Dar discreţia nu făcea parte, probabil, din 
arsenalul de lucru al unui agent de pază plătit cu 15 euro 
pe oră. 

Oprindu-se în prag, trase adânc aer în piept şi încercă să 
se relaxeze. Apoi, afişând un surâs amabil, descuie uşa şi 
pătrunse în încăpere ca o adiere caldă. 

— Bună seara, spuse atunci când îşi zări clienţii. Eu sunt 
Andre Vernet. Cu ce vă pot aju... 

Restul frazei îi înţepeni undeva sub mărul lui Adam. 
Femeia din faţa lui era cel mai neaşteptat client pe care-l 
avusese preşedintele vreodată. 


— Îmi pare râu, ne cunoaştem cumva? întrebă Sophie. 

Ea nu-l ştia pe nou-venit, însă pentru o clipă acesta o 
privi de parcă ar fi văzut o stafie. 

— Nu..., bâigui el. Nu... nu cred. Serviciile noastre sunt 
oferite sub anonimat. Apoi, răsuflând adânc şi silindu-se să 
le surâdă calm, adăugă: Asistenţii mei mi-au spus că aveţi o 
cheie aurie, dar nu şi un număr de cont. Pot să vă întreb 
cum a ajuns această cheie în posesia dumneavoastră? 

— Bunicul meu mi-a dat-o, replică Sophie, privindu-l cu 
atenţie pe omul din faţa ei, surprinsă de tulburarea care i 
se citea acestuia pe chip. 

— Aşa, deci? Bunicul v-a dat cheia, dar nu şi numărul 
contului'? 

— Nu cred că a mai avut timp! A fost asasinat în seara 
aceasta! 

Când auzi aceste cuvinte, omul se clătină pe picioare şi 
se împletici câţiva paşi înapoi, cu ochii îngroziţi: 

— Jacques Saunière e mort?! Dar... cum? 

Acum Sophie avu impresia că a încasat un pumn în plex: 

— İl cunoşteați pe bunicul meu? 

Andre Vernet părea la fel de uluit ca şi ea. Sprijinindu-se 
cu o mână de marginea mesei, pentru a-şi regăsi echilibrul, 
îi explică: 

— Jacques şi cu mine eram prieteni buni. Când s-a 
întâmplat? 

— În seara aceasta, ceva mai devreme. În Luvru! 

Vernet se apropie de un fotoliu confortabil din piele şi se 
afundă în el. 

— Trebuie să vă pun o întrebare extrem de importantă! 
Privi pe rând, când la Langdon, când la Sophie, şi apoi 
continuă: Are vreunul dintre dumneavoastră ceva de-a face 
cu asasinarea lui? 

— Nu! declară Sophie. În nici un caz! 

După o scurtă pauză, Vernet reluă oarecum încruntat: 

— Fotografiile dumneavoastră au fost difuzate de 
Interpol. Aşa v-am recunoscut! Sunteţi căutaţi pentru 
crimă! 

„Fache a luat deja legătura cu Interpolul?! Căpitanul se 
dovedea a fi mult mai motivat decât crezusem”, îşi spuse 
Sophie, apoi îi explică bancherului în câteva cuvinte cine 
era Langdon şi ce se petrecuse la Luvru, cu câteva ore mai 
devreme. 

— Şi, în pragul morţii, bunicul dumneavoastră v-a lăsat 
un mesaj în care vă cerea să-l contactaţi pe domnul 
Langdon? 

— Da. Şi această cheie. 

Sophie aşeză cheia pe masă, în faţa lui Vernet, cu 
simbolul Stăreţiei. 

Preşedintele băncii îi aruncă o privire, dar nu schiţă nici 
un gest: 

— Nu v-a lăsat decât această cheie? Nimic altceva? Nici o 
bucăţică de hârtie? 

Deşi nu avusese timp să caute prea mult, Sophie era 
sigură că nu mai fusese nimic altceva ascuns după tabloul 
Fecioarei între stânci. 

— Nu! Doar cheia! 

Vernet oftă, dezamăgit: 

— Mi-e teamă că fiecare cheie este cuplată electronic la 
un număr de cont format din zece cifre, care funcţionează 
ca o parolă. Fără acel număr, cheia dumneavoastră nu vă 
ajută la nimic. 

„Zece cifre!” Sophie calculă în minte şansele 
criptografice. Zece miliarde de posibilităţi. Chiar dacă ar 
folosi cele mai puternice computere ale DCPJ, tot ar avea 
nevoie de săptămâni întregi pentru a sparge codul. 

— Domnule, ţinând seama de circumstanţe, fireşte că ne 
veţi putea ajuta! 

— Imi pare rău, însă chiar nu pot face nimic. Clienţii îşi 
tastează numărul de cont prin intermediul unui terminal 
protejat, ceea ce înseamnă că parola este cunoscută doar 
de computer şi de clientul respectiv. Aceasta este una 
dintre modalităţile prin care asigurăm anonimatul clienţilor 
şi securitatea angajaţilor noştri. 

Sophie înţelese. Şi magazinele universale procedau la fel. 

„ANGAJAŢII NU DEŢIN CHEI ALE CASETELOR DE BAGAJE.” 
Evident că banca nu voia să rişte ca un hoţ să fure o cheie 
şi pe urmă să ia ostatic un angajat pentru a afla numărul de 
cont respectiv. 

Sophie se aşeză lângă Langdon, privi cheia de pe masă şi 
apoi îşi ridică ochii spre Vernet: 

— Aveţi idee ce a depus bunicul meu în banca 
dumneavoastră? 

— Câtuşi de puţin! Aceasta este, de fapt, definiţia 
băncilor Ge/aschrank. 

— Domnule Vernet, insistă ea, nu prea avem timp, aşa că 
vă voi vorbi pe şleau, dacă îmi permiteti. 

întinse mâna şi întoarse cheia cu sigiliul Stăreţiei la 
vedere, privind atentă ochii bancherului: 

— Simbolul acesta vă spune ceva? 

Vernet privi fără nici o reacţie floarea de crin încrustată 
pe cheie: 

— Nu, însă mulţi clienţi de-ai noştri îşi gravează iniţiale 
sau diverse sigle pe cheile proprii. 

Sophie oftă, fixându-l în continuare cu privirea: 

—  Sigiliul acesta este simbolul unei societăţi secrete 
cunoscute sub numele de Le Prieure de Sion. 

Nici o reacţie. 

— Posibil. Eu nu ştiu nimic. Bunicul dumneavoastră îmi 
era prieten, dar noi discutam doar despre afaceri. 

Preşedintele îşi lărgi nodul de la cravată, părând mai 
agitat. 

— Monsieur Vernet, bunicul mi-a telefonat în seara 
aceasta pentru a-mi spune că ne aflam, şi eu şi el, într-un 
mare pericol. A mai adăugat că trebuie să-mi înmâneze 
ceva. Mi-a dat, în fine, cheia aceasta, de la banca 
dumneavoastră. Acum el este mort. Ne-ar fi de ajutor orice 
ne-aţi putea spune! 

Bancherul îşi şterse broboanele de sudoare de pe frunte: 

— Trebuie să ieşim din această clădire! Mi-e teamă ca 
poliţia va fi aici în scurt timp. Unul dintre paznici s-a simţit 
obligat să anunţe Interpolul. 

Sophie bănuise şi ea acest lucru, dar mai făcu o ultimă 
încercare: 

— Bunicul mi-a mai spus că trebuie să-mi dezvăluie 
adevărul despre familia mea. Acest lucru vă sugerează 
ceva? 

— Mademoiselle, familia dumneavoastră a pierit într-un 
accident de maşina pe când eraţi doar un copil. Îmi pare 
rău! Ştiu că Jacques Saunière v-a iubit foarte mult. Mi-a 
spus de multe ori cât de mult îl durea faptul că v-aţi 
înstrăinat. 

Sophie nu ştia ce ar trebui să îi răspundă, şi atunci 
Langdon interveni: 

— Conţinutul casetei are vreo legătură cu Sangrealul? 

Vernet îi arunca o privire ciudată: 

— Nu ştiu despre ce vorbiţi! 

In clipa aceea, telefonul bancherului începu să sune. 

— Oui? 

Ascultă câteva clipe cu o expresie surprinsă şi tot mai 
îngrijorată, apoi adăuga: 

— La police? Si rapidement? 

Înjură, dădu rapid câteva indicaţii la repezeală în 
franceză şi le spuse că va cobori în hol într-un minut. 

După ce închise, se întoarse spre Sophie: 

— Poliţia a reacţionat mult mai rapid decât de obicei. 
Aproape că au sosit. 

Sophie nu avea de gând să renunţe: 

— Spuneţi-le că am venit aici şi că am plecat între timp. 
Dacă vor să ne caute înăuntru, cereţi-le să vă arate un 
ordin de percheziţie. Aşa vom mai câştiga puţin timp. 

— Mademoiselle, Jacques îmi era un bun prieten şi, în 
plus, banca mea nu are nevoie de o astfel de publicitate. 
Din aceste două motive, nu voi permite ca arestarea 
dumneavoastră să aibă loc aici. Lăsaţi-mi un minut şi o să 
văd ce pot face ca să vă ajut să părăsiţi banca fără a fi 
prinşi. Mai mult decât atât, eu nu mă pot implica. 

Se ridică şi se apropie de uşă cu paşi grăbiţi, adăugând 
din mers: 

— Rămâneţi aici! Voi face toate aranjamentele necesare 
şi mă voi întoarce imediat. 

— Dar... caseta de valori... Nu putem pleca pur şi simplu! 

— In aceasta privinţă nu am cum să vă ajut. Regret! 

Sophie râmase cu ochii aţintiţi la uşa care se închidea în 
urma preşedintelui, întrebându-se dacă nu cumva numărul 
de cont era scris în vreuna dintre scrisorile pe care bunicul i 
le trimisese în decursul anilor şi pe care le lăsase de fiecare 
dată nedeschise. 

Langdon se ridică brusc, având o licărire ciudată în ochi. 

— Robert! Zâmbeşti? 

— Bunicul tău a fost un geniu! 

— Poftim? 

— Zece cifre! 

Sophie nu avea idee despre ce vorbea el. 

— Numărul de cont, replică profesorul cu acelaşi surâs pe 
chip. Sunt sigur că totuşi ni l-a lăsat. 

— Unde? 

Langdon scoase din buzunar copia fotografiei de la locul 
crimei şi o aşeză pe masă, în faţa ei. Sophie citi doar primul 

rând şi imediat îşi dădu seama că americanul avea 
dreptate. 


„13-3-2-21-1-1-8-5 
O, DIAVOL DRACONIC! 

OH, SFÎNT SCHILOD! 

P.S. GĂSEŞTE-L PE ROBERT LANGDON.” 

— Zece cifre! repeta Sophie. 
„13-3-2-21-1-1-8-5” 


„Grand-père a scris numărul de cont pe podeaua 
Luvrului!”. Când văzuse prima dată pe parchet Şirul lui 
Fibonacci cu numerele amestecate, îşi închipuise că bunicul 
nu voise decât ca poliţia să apeleze la Departamentul de 
Criptografie şi astfel să ajungă la ea. Mai târziu, îşi dăduse 
seama că şirul constituia, totodată, o indicație privind 
descifrarea celorlalte rânduri ale mesajului — „un şir cu 
ordinea schimbată... o anagramă numerică”. Acum, spre 
totala ei uluire, înţelese că numerele aveau o semnificaţie 
mult mai amplă şi mai importantă. Aproape cu certitudine 
ele constituiau cheia suplimentară pentru deschiderea ca- 
setei de valori. 

— A fost un maestru al înţelesurilor duble, spuse ea cu 
voce tare. lubea tot ce avea sensuri multiple, ascunse. 
Coduri încifrate în alte coduri. 

Langdon se ridicase şi se apropia deja de panoul 
electronic de lângă banda rulantă. Sophie înhăţă copia 
fotografiei şi alerga în urma lui. 

Panoul avea o tastatura similară cu cea a bancomatelor, 
iar pe ecran trona sigla în formă de cruce a băncii. Alături 
se afla cunoscuta fantă triunghiulară, în care introduse fără 
întârziere cheia. 

Pe ecran apăru imediat un mesaj: 


„NUMĂR DE CONT” 
Cursorul clipea, aşteptând. 


„Zece cifre.” Sophie citi cu voce tare numerele de pe 
hârtie, şi Langdon le tastă unul câte unul: 

„NUMĂR DE CONT 
13-3-2-21-1-1-8-5” 


Instantaneu, pe ecran apăru un nou mesaj, în mai multe 
limbi. Prima era engleza: 


„ATENȚIE! 

Înainte de a apăsa tasta Enter, verificați corectitudinea 
numărului tastat. 

Pentru siguranța dumneavoastră, în cazul în care 
computerul nu recunoaşte numărul de cont introdus, 
sistemul se va închide în mod automat.” 


— Şi cu asta, basta! exclama Sophie, încruntându-se. Se 
pare că avem dreptul la o singură încercare. 

Bancomatele obişnuite acceptau tre; încercări de tastare 
a codului PIN înainte de blocarea cârdului. Dar ăsta nu era 
un automat bancar obişnuit. 

— Numărul pare corect introdus, spuse Langdon, 
verificând atent cifrele tastate şi comparându-le cu cele de 
pe hârtie. Să-i dăm drumul, adăugă el, făcându-i semn să 
apese tasta ENTER. 

Sophie întinse degetul, dar se opri la jumătatea mişcării, 
surprinsă de un gând straniu. 

— Haide! o grăbi Langdon. Vernet se va întoarce în 
curând. 

— Nu! Nu-i acesta numărul de cont corect. 

— Ba da! Zece cifre. Care altul ar putea fi? 

— E prea oarecare, prea... la întâmplare. 

„Prea la întâmplare?” El nu era câtuşi de puţin de aceeaşi 
părere. Toate băncile îşi sfătuiau clienţii să aleagă coduri 
PIN cât mai banale, astfel ca nimeni să nu le poată ghici. În 
mod cert, şi clienţii acestei bănci au fost îndemnați să-şi 
aleagă numere de cont absolut la întâmplare. 

Sophie şterse cifrele tastate şi apoi ridica privirea spre el: 

— Ar fi o coincidenţă prea mare ca acest număr de cont 
ales aşa-zis /a întâmplare să poată fi rearanjat în forma 
Şirului Fibonacci. 

Langdon îşi dădu seama că aici avea dreptate. Ceva mai 
devreme, Sophie rescrisese numerele respective astfel 
încât să formeze Şirul lui Fibonacci. O simplă coincidenţă? 
Greu de crezut! 

Ea începuse deja să tasteze alte cifre, parcă din 
memorie. 

— În plus, dată fiind pasiunea bunicului meu pentru 
coduri şi simboluri, este foarte probabil să fi ales un număr 
cu o semnificaţie aparte pentru el, un număr pe care să şi-l 
poată reaminti cu uşurinţă. 

Apoi, introducând şi ultima cifră, afişă un surâs hâtru: 

— Un număr care să pară ales la întâmplare, dar care să 
nu fie deloc aşa. 

Langdon se uită la ecran. 


„NUMĂR DE CONT 
1123581321” 


La început, nu pricepuse, dar după o clipă îşi dădu seama 
că Sophie are dreptate. 

„Şirul lui Fibonacci! 1-1-2-3-5-8-13-21” 

Scris sub forma unui singur număr de zece cifre, şirul 
devenea de nerecunoscut. „Uşor de ţinut minte, şi totuşi 
aparent întâmplător.” Un cod inteligent ales, pe care 
Sauniere nu avea cum să-l uite vreodată. In plus, aşa se 
explica de ce numerele scrise pe podeaua Luvrului puteau 
fi rearanjate sub forma acestei celebre progresii. 

Sophie întinse mâna şi apăsa tasta ENTER. 

Pentru o clipă, nu se întâmplă nimic. Cel puţin, nimic care 
să poată fi observat. 

În acel moment, undeva, sub ei, în seiful subteran al 
băncii, un braţ-robot prinse viaţă. Culisând pe un sistem de 
transport biaxial prins de plafon, braţul înaintă în căutarea 
coordonatelor corecte. Pe pardoseala de ciment, sute de 
conteinere identice din plastic stăteau aliniate, formând o 
reţea uriaşă... ca o sumedenie de mici sicrie aintr-o criptă. 

Oprindu-se deasupra locului adecvat, braţul cobori, ochiul 
electronic confirmând codul de bare de pe cutie. Apoi, cu o 


225 


precizie de computer, gheara mecanică prinse mânerul 
cutiei şi începu să o ridice. Piuind abia auzit, braţul 
transportă conteinerul în celălalt capăt al seifului, până 
deasupra unei bande rulante care staţiona. 

Cu mişcări uşoare, gheara aşeză cutia pe bandă şi se 
retrase. O secundă mai târziu, banda transportoare se puse 
în mişcare... 


În încăperea de deasupra, Sophie şi Langdon răsuflară 
uşuraţi în momentul în care văzură că banda de cauciuc 
începe să ruleze. Parcă erau doi călători obosiţi, aşteptând 
la aeroport un bagaj misterios, al cărui conţinut le era 
necunoscut. 

Banda intra în încăpere printr-o fantă îngustă, sub o uşiţă 
retractabilă. Uşa metalică se ridică şi o cutie din plastic îşi 
făcu apariţia: neagră, din material plastic turnat şi mult mai 
mare decât îşi închipuise Sophie. Părea o cuşcă portabilă 
pentru transportul animalelor de casă, fără nici o 
deschidere pentru respiraţie. 

Cutia se opri chiar în faţa lor şi amândoi încremeniră 
pentru o clipă, studiind-o fără a o atinge. 

La fel ca oricare alt lucru din această bancă, şi 
conteinerul din plastic avea un aspect de produs industrial: 
încuietori metalice, un cod de bare lipit pe capac şi mâner 
solid, turnat. Semăna cu o trusă supradimensionată de 
unelte. 

Fără să mai piardă timpul, Sophie desfăcu încuietorile şi 
apoi, ezitând, privi spre Langdon. Împreună, ridicară 
capacul greu şi se aplecară pentru a vedea ce e înăuntru. 

In primul moment, avu impresia că lădiţa era goală. Dar 
imediat zări ceva. Pe fundul cutiei. Un singur obiect. 

O casetă din lemn lustruit, mare cât o cutie de pantofi, cu 
balamale ornate. Lemnul avea o culoare vişiniu-închis, 
caldă. „Lemn de trandafir!” Preferatul bunicului ei. Capacul 
era ornat cu un splendid trandafir incrustat. La fel de 
nedumerită ca şi Langdon, Sophie se aplecă şi scoase 
caseta. 

„Dumnezeule, ce grea e!” 

O transportă cu grijă până la masă şi o aşeză jos. 
Langdon se apropie şi el, privind amândoi caseta pe care 
bunicul ei îi trimisese s-o recupereze. 

Profesorul studie uimit incrustaţia de pe capac — un 
trandafir cu cinci petale, pe care îl mai văzuse de 
nenumărate ori. 

— Roza cu cinci petale, şopti el, este simbolul Stăreţiei 
pentru Sfântul Graal. 

Sophie se întoarse şi-l străfulgeră cu privirea. În mod 
evident, amândoi se gândeau la acelaşi lucru. Dimensiunile 
casetei, greutatea conţinutului şi simbolul de pe capacând 
păreau a duce toate la aceeaşi inimaginabilă concluzie. 
„Pocalul lui lisus se află în aceasta cutie din lemn.” Din nou, 
Langdon îşi spuse că era imposibil. 

— Mărimea e potrivită, şopti Sophie, pentru a adăposti... 
o cupă. 

„Nu poate fi o cupă!” 

Sophie trase caseta spre ea, pregătindu-se sa o 
deschidă. Când o mişcă însă, ceva neaşteptat se petrecu. 
Din interior se auzi un gâlgâit ciudat. 

„E oare un lichid înăuntru?” se întrebă Langdon mirat. 

Sophie părea la fel de nedumerită: 

— Ai auzit? 

Profesorul încuviinţă: 

— Da, e un lichid. 

Cu mişcări uşoare, Sophie desfăcu închizătoarea şi 
deschise capacul. 

Obiectul din interior nu semăna cu nimic din ceea ce 
văzuse Langdon până atunci. Un lucru deveni imediat 
limpede pentru amândoi. În mod categoric, nu era cupa din 
care a băut lisus. 

— Poliţia a blocat strada, spuse Andre Vernet când reveni 
în încăpere. Va fi foarte dificil să vă scot de aici! 

După ce închise uşa, bancherul zări conteinerul de plastic 
pe banda rulantă şi se opri brusc. „Dumnezeule! Au accesat 
contul lui Saunière?!” 

Langdon şi Sophie şedeau în jurul mesei, având între ei 
ceva ce semăna cu o casetă mare de bijuterii. Sophie 
închise imediat capacul casetei şi ridică ochii spre Vernet: 

— Aveam totuşi numărul de cont, spuse ea. 

Preşedintele rămăsese fără cuvinte. Asta schimba 
complet situaţia. Politicos, se strădui să nu privească spre 
casetă, încercând să-şi dea seama ce are de făcut. „Trebuie 
să-i scot afară de aici!” Dar cum poliţia blocase deja 
drumurile de acces, nu-i rămăsese decât o unică modalitate 
de a face acest lucru. 

— Mademoiselle Neveu, dacă vă voi scoate în siguranţă 
din sediul băncii, veţi lua obiectul cu dumneavoastră sau îl 
veţi trimite înapoi în seif? 

Sophie aruncă o privire spre Langdon, apoi răspunse: 

— Îl luăm cu noi. 

— Foarte bine. Atunci, vă sugerez să-l înfăşuraţi într-o 
haină când vom ieşi din această încăpere. Aş prefera să nu- 
I vadă nimeni. 

Langdon îşi scoase sacoul, în vreme ce Vernet se apropie 
de banda rulantă, închise cutia goală şi tastă câteva 
comenzi la panoul electronic. Banda rulantă se urni, ducând 
conteinerul din plastic înapoi în seif. Preşedintele scoase 
apoi cheia din fantă şi i-o întinse lui Sophie. 

— Pe aici, vă rog. Repede! 

Când ajunseră la rampa de încărcare din spatele clădirii, 
luminile maşinilor de poliţie se zăreau deja, licărul lor 
iluminând garajul subteran. Vernet se încruntă. Probabil că 
blocaseră rampa. „Chiar vreau să fac una ca asta?” Cămaşa 
îi era deja leoarcă de transpiraţie. 

Le făcu semn spre una dintre furgonetele blindate ale 
băncii. Transport sûr era un alt serviciu pe care Depository 
Bank of Zurich îl oferea clienţilor. 

— Urcaţi în spate, în compartimentul pentru marfă. Mă 
întorc imediat. 

Sophie şi Langdon urcară în furgoneta, în vreme ce 
Vernet alergă la biroul supraveghetorului, îl descuie, luă 
cheile furgonetei şi înhăţă totodată o jachetă şi o şapcă de 
şofer. Îşi scoase haina şi cravata, dădu să-şi pună uniforma, 
apoi se răzgândi şi îşi puse pe umăr un ham de revolver. In 
drum spre ieşire, luă un pistol din raft, îl încărcă şi-l îndesă 
în ham, încheindu-şi jacheta peste el. Reveni la furgonetă, 
îşi trase bine şapca pe ochi şi aruncă o privire spre Sophie 
şi Langdon, aflaţi în compartimentul din oţel din spate: 

— Veţi avea nevoie de asta, le spuse, întinzând mâna 
înăuntru şi aprinzând becul unic atârnat în plafon. Mai bine 
aţi sta jos. Să nu scoateţi un sunet când vom ieşi pe poartă. 

Sophie şi Langdon se aşezară pe podeaua metalică, 
ţinând între ei caseta înfăşurată în sacou. Vernet închise 
uşile masive şi-i încuie, apoi se urcă la volan şi porni 
motorul. 

Furgoneta începu să urce rampa. Sub şapcă, preşedintele 
simţi sudoarea năpădindu-i fruntea. In faţă se vedeau mult 
mai multe maşini ale poliţiei decât se aşteptase el. Când 
maşina se apropie, prima poartă de oţel se deschise, 
lăsând-o să treacă. Vernet aşteptă ca aceasta să se închidă 
în urma lui înainte de a avansa şi a activa următorul senzor. 
Cea de-a doua poartă se deschise şi ea, lăsând ieşirea 
liberă. 

„Cu excepţia maşinii de poliţie care blochează rampa.” 

Bancherul îşi şterse fruntea şi apăsă pedala de 
acceleraţie. 

Un poliţist cobori imediat şi-i făcu semn sa oprească la 
câţiva metri înaintea barierei. Patru maşini de patrulare 
aşteptau afară. 

Vernet opri. îndesându-şi mai bine şapca pe cap, afişă o 
mutră dură şi pe cât îi stătu în putere mai necizelată. Fără a 

se clinti de pe bancheta sa, deschise portiera şi privi spre 
agent: 

— Qu'est-ce que se passe? întrebă pe un ton răguşit. 

— Je suis Jérôme Collet. Lieutenant Police Judiciaire. 
Qu'est-ce qu'il y a là-dedans? se interesă agentul, arătând 
spre compartimentul pentru marfă. 

— Naiba să ma ia dacă ştiu, replică bancherul într-o 
franceză de stradă. lo-s doar un şofer! 

Collet nu părea impresionat: 

— Căutăm doi criminali. 

Vernet începu să râdă: 

— Atunci aţi venit exact unde trebuie. Unii din ticăloşii 
ăştia pentru care şofez au atâţia bani, că nu se poate să nu 
fie criminali! 

Agentul îi arătă o fotografie a lui Robert Langdon. 

— Omul ăsta a fost aici, la bancă, în noaptea asta? 

Bancherul ridica din umeri. 

— N-am idee. Eu nu mă mişc de pe rampă. N-avem noi 
voie în preajma clienţilor. Va trebui să intraţi şi să întrebaţi 
la recepţie. 

— Banca dumitale ne cere mandat înainte de a ne 
permite să intrăm. 

— Administratorii! făcu Vernet, cu o grimasă dezgustată. 
Să-ţi spun eu câteva despre ei! 

— Te rog să deschizi în spate. 

Preşedintele se holbă la agent şi emise un hohot de râs 
gutural: 

— Să deschid în spate? Da' crezi că am cu ce? Crezi că 
ăştia au încredere în noi? Ar trebui să vezi salariile de rahat 
pe care ni le plătesc! 

Polițistul îşi înclină capul pe un umăr, cu un aer evident 
sceptic: 

— Vrei să spui că nu ai cheile de la furgoneta pe care o 
conduci? 

Vernet clătină din cap: 

— Nu pe cele de la compartimentul pentru marfă. Am 
doar cheia de contact. Maşinile sunt încuiate de 
supraveghetori pe rampa de încărcare, apoi furgonetele 

aşteaptă pe loc până când altcineva duce cheile la 
destinaţie. O dată ce primim confirmarea că au ajuns la 
destinatar, avem şi permisiunea de a pleca. Nici o secundă 
mai devreme. Niciodată n-am habar ce mama dracului 
transport aici. 

— Când a fost încuiată maşina asta? 

— Probabil cu câteva ore în urmă. Eu trebuie s-o duc 
tocmai la St. Thurial. Cheile de la marfă sunt deja acolo. 

Agentul nu îi răspunse, ochii lui examinându-i de parcă ar 
fi vrut să-i citească gândurile. 

Un strop de sudoare începu să i se prelingă pe nas. 

— Te superi? întrebă Vernet, ştergându-şi faţa cu mâneca 
jachetei şi făcând semn spre maşina de poliţie care-i bloca 
drumul. Am şi eu un orar de respectat. 

— Toţi şoferii de aici au ceasuri Rolex? întrebă agentul, 
arătând spre încheietura lui. 

Urmându-i direcţia privirii, bancherul zări marginea 
ceasului său absurd de scump ieşind de sub manşetă. 
„Merde!” 

— Rahatul ăsta?! L-am luat pe douăzeci de euro de la un 
taiwanez, în St. Germain des Près. Dacă-l vrei, ţi-l vând pe 
patruzeci. 

Polițistul rămase tăcut vreme de câteva clipe, apoi, în 
cele din urmă, se trase într-o parte. 

— Nu, mulţumesc. Drum bun! 

Vernet nu-şi veni în fire până când furgoneta lui nu 
ajunse la cincizeci de metri distanţă de barajul de poliţie. 
Acum îi mai rămăsese doar o singura problemă de rezolvat. 
Încărcătura. „Unde să-i duc?” 

Silas zăcea întins pe salteaua din camera sa, aşteptând 
ca rănile de pe spate să se închidă la contactul cu aerul. A 
doua repriză de Disciplină din noaptea asta îl lăsase slăbit 
şi ameţit. Fusese nevoit să-şi scoată brâul cilice şi acum 
simţea cum sângele i se scurge pe coapsă. Totuşi, nu 
avusese nici o justificare pentru a renunţa la cilice. 

„Nu mi-am respectat legământul faţă de Biserică. 

Mai rău, l-am dezamăgit pe episcop!” 

Noaptea asta ar fi trebuit să însemne salvarea 
episcopului Aringarosa. Cu cinci luni în urmă, preotul se 
întorsese de la o întrevedere care avusese loc la 
Observatorul Astronomic din Vatican, unde aflase ceva ce-l 
schimbase profund. Deprimat timp de săptămâni întregi, în 
cele din urmă îi povestise lui Silas despre ce era vorba. 

— Dar e imposibil! strigase el. Nu pot să accept aşa ceva! 

— E adevărat, îi răspunsese Aringarosa. Imposibil de 
imaginat, dar totuşi adevărat. Peste numai şase luni. 

Cuvintele episcopului îl îngroziseră. Se rugase pentru 
salvare şi nici chiar în zilele acelea negre, credinţa în 
Dumnezeu şi în Ca/ea cea Dreaptă nu şovăise. O lună mai 
târziu, norii dispăruseră şi speranţa unei rezolvări începuse 
să pâlpâie. 

„O intervenţie divină”, spusese Aringarosa. 

Pentru prima dată după atâta amar de vreme, episcopul 
păruse optimist. 

— Silas, şoptise el, Dumnezeu ne-a oferit o posibilitate de 
a apăra Calea. Lupta noastră, la fel ca orice bătălie, 
necesită şi sacrificii. Vei fi tu un oştean al Domnului? 

Silas căzuse în genunchi în faţa episcopului, omul care îi 
dăduse o nouă viaţă, şi îi răspunsese: 

— Sunt mielul lui Dumnezeu. Călăuzeşte-mă aşa cum îţi 
cere inima. 

Când Aringarosa îi dezvăluise ocazia ivită, Silas realizase 
că la mijloc nu putea fi decât mâna Domnului. „Soartă 

miraculoasă!” Episcopul îl pusese apoi în legătură cu omul 
care propusese planul şi care-şi spunea Invăţătorul. Deşi nu 
se întâlniseră niciodată între patru ochi, de fiecare dată 
când vorbeau la telefon, Silas era la fel de uimit atât de 
profunda credinţă a omului, cât şi de amploarea puterii pe 
care o avea. Învățătorul părea că ştie totul, că avea ochi şi 
urechi peste tot. De unde obținuse atât de multe informaţii, 
Albinosul nu ştia, însă Aringarosa avea o încredere deplină 
în el şi-l sfătuise pe Silas să procedeze şi el la fel. 

— Să faci tot ce-ţi cere Învățătorul şi vom ieşi învingători. 

„Învingători!” Acum, Silas privea podeaua goală şi simţea 
că victoria le scăpase printre degete. Învățătorul fusese 
înşelat. Cheia de boltă era doar o fundătură. Şi, odată 
copleşit de disperare, dispăruse şi orice rază de speranţă. 

Ar fi vrut să-l poată suna pe episcop pentru a-l preveni, 
dar Învățătorul anulase noaptea asta toate liniile de 
comunicare directă dintre ei. „Pentru siguranţa noastră, a 
tuturor.” 

În cele din urmă, stăpânindu-şi tremurul puternic, Silas se 
ridică şi îşi luă sutana care zăcea azvârlită pe podea. 
Scoase din buzunar telefonul mobil şi, cu ruşine, formă 
numărul. 

— Învăţătorule, şopti. Totul e pierdut. 

Apoi îi povesti ce se întâmplase. 

— Îţi pierzi credinţa prea repede, îi răspunse omul. 
Tocmai am primit veşti. Total neaşteptate, dar bine venite! 
Secretul încă există. Jacques Sauniere a transmis altcuiva 
informaţia chiar înainte de a muri. Te voi suna în scurt 
timp! Lucrarea noastră nu s-a sfârşit chiar în noaptea asta. 

Compartimentul pentru marfă slab luminat al furgonetei 
era ca o carceră pe roţi şi Langdon se străduia să-şi alunge 
anxietatea obişnuita care punea stăpânire pe el în locuri 
închise. „Vernet a spus că ne va scoate în afara oraşului, la 
o distanţa suficient de sigură. Dar unde anume? Cât de 
departe?” 

Picioarele începuseră să-i amorţească fiindcă stătea 
ghemuit; se mişcă uşor şi atunci simţi cum sângele începe 
să-i curgă din nou prin vene. In braţe ţinea încă ciudata 
comoară pe care o luaseră de la bancă. 

— Cred că suntem pe autostradă acum, şopti Sophie. 

Şi el credea acelaşi lucru. După o istovitoare oprire în 
capătul rampei, furgoneta pornise, în sfârşit, cotind când la 
dreapta, când la stânga, timp de vreo două minute, după 
care accelerase şi acum părea ca rulează cu viteză 
maximă. Dedesubt, pneurile antiglonţ şuierau pe asfaltul 
neted. Îşi îndreptă atenţia asupra casetei din poală, o aşeză 
pe podea, o scoase din sacoul în care o înfăşurase şi o trase 
aproape de el. Sophie i se alătură; parcă erau doi copii 
lângă un cadou de Crăciun. 

În contrast cu nuanţa caldă a casetei, trandafirul 
incrustat era lucrat într-un lemn de culoare deschisă, 
probabil frasin, care lucea viu în lumina palidă. „Roza.” 
Armate şi religii fuseseră fondate pornind de la acest 
simbol, fără a mai menţiona diversele organizaţii secrete. 
Rozicrucienii. Cavalerii de Roşa Cruce. 

— Hai! îl îndemnă Sophie. Deschide-o! 

Langdon trase aer adâncând în piept şi apoi, după ce mai 
aruncă o privire asupra trandafirului incrustat, deschise 
capacul. 

Multe idei îi trecuseră prin minte atunci când se gândea 
la ce ar putea găsi înăuntru, dar nici una nu se apropiase 
câtuşi de puţin de realitatea pe care o vedea acum. Cuibărit 
în caseta căptuşită cu un strat gros de mătase purpurie, se 


234 


afla un obiect al cărui rost profesorul nu putea nici măcar 
să-l ghicească. 

Era un cilindru din marmură albă, lustruită, cam de 
mărimea unui suport pentru mingi de tenis. Mai complex 
decât o simplă coloană din piatră, obiectul părea să fi fost 
asamblat din mai multe piese. Cinci discuri de marmură 
erau alipite şi fixate unul de altul cu ajutorul unui cadru 
delicat din alamă. Semăna cu un caleidoscop tubular, multi- 
stratificat. Capetele cilindrului erau prinse în câte un fel de 
capac tot din marmură, prin care nu se vedea nimic 
înăuntru. Auzind lichidul care gâlgâia în interior, Langdon 
presupuse că tubul era gol. 

Dar, oricât de bizară ar fi fost construcţia cilindrului, mai 
interesante erau semnele gravate pe întreaga sa 
circumferință. Pe fiecare dintre cele cinci discuri fusese 
inscripționată aceeaşi serie de litere: întregul alfabet. 
Structura îi amintea profesorului de una dintre jucăriile sale 
preferate din copilărie — un tub format din plăcuţe cu 
litere, care puteau fi rotite în diverse poziţii pentru a forma 
cele mai variate cuvinte. 

— Uimitor, nu-i aşa? îi şopti Sophie. 

— Ştiu şi eu...? Ce naiba e asta? 

În ochii ei se aprinse o scânteie: 

—  Bunicului îi plăcea să  născocească asemenea 
dispozitive. Au fost inventate de Leonardo da Vinci. 

Chiar şi în lumina palidă, surprinderea din ochii lui 
Langdon era vizibilă. 

— Da Vinci? 

— Da. Se numeşte criptex. Bunicul spunea că a găsit 
planurile dispozitivului într-unul dintre jurnalele secrete ale 
lui Leonardo. 

— Şi la ce foloseşte? 

Ţinând seama de recentele evenimente, Sophie îşi dădea 
seama că răspunsul ei ar putea avea unele implicaţii foarte 
interesante: 

— E un fel de seif. Pentru păstrarea informaţiilor secrete. 

Ochii profesorului se măriră şi mai mult. 

Sophie îi povesti cum crearea unor modele după 
invențiile lui da Vinci fusese una dintre pasiunile bunicului 
ei. Artist talentat, el îşi petrecea ore întregi în atelier 
lucrând lemnul şi metalul; lui Jacques Saunière îi plăcea să-i 
imite pe marii artişti — Fabergé, diverşi maeştri ai 
cloisonnă-urilor şi pe mult mai practicul Leonardo da Vinci. 

Chiar şi la o simplă răsfoire a jurnalelor lui, oricine îşi 
dădea seama că savantul inventase sute de dispozitive, pe 
care însă nu le pusese niciodată în aplicare. Una dintre 
preocupările favorite ale lui Saunière fusese crearea de 
replici exacte ale celor mai obscure născociri ale lui da Vinci 
— ceasuri şi cronometre, pompe de apă, criptex-uri şi chiar 
un model articulat al unui cavaler medieval francez, care 
trona acum pe biroul său de la Luvru. Proiectat de da Vinci 
în 1495, ca parte a interesului său pentru studiile de 
anatomie şi tehnica mişcării, mecanismul intern al 
cavalerului avea tendoane şi încheieturi ce-i permiteau să 
stea în picioare, să-şi mişte braţele şi capul aşezat pe un 
gât flexibil şi să deschidă gura, graţie maxilarului perfect 
articulat. Cavalerul în armură i se păruse lui Sophie cel mai 
frumos obiect pe care îl realizase bunicul ei... până la 
criptex-ul pe care îl ţinea acum în mână. 

— Mi-a construit şi mie unul când eram mică. Dar n-am 
mai văzut până acum unul atât de mare şi de ornat. 

Langdon nu-şi mai dezlipise ochii de caseta din lemn de 
trandafir. 

— Eu, unul, nici nu auzisem de aşa ceva. 

Sophie nu era surprinsă. Majoritatea invențiilor lui da 
Vinci, care rămăseseră în stare de proiect, nu fuseseră 
niciodată studiate şi nici măcar nu li se dăduse vreun nume. 
Termenul criptex fusese, poate, născocit de bunicul ei — un 
nume potrivit pentru un dispozitiv care folosea ştiinţa 
criptografiei pentru a proteja informaţiile scrise pe un 
suport interior, pe un codex. 

Da Vinci fusese un veritabil pionier al criptografiei, deşi 
rareori îi era recunoscută această întâietate. Când 
prezentau tehnicile moderne de criptare pentru securizarea 
datelor computerizate, profesorii de la universitate îi ridicau 


236 


în slăvi pe specialiştii moderni, ca Zimmerman şi Schneier, 
dar uitau adesea să menţioneze că da Vinci inventase una 
dintre primele forme rudimentare de cifrare, cu secole în 
urmă. Bunicul ei fusese, bineînţeles, cel care îi povestise 
toate acestea. 

În compartimentul de oţel al furgonetei, Sophie îi povesti 
profesorului că Leonardo născocise criptex-ul pentru a 
putea trimite mesaje secrete pe distanţe lungi. Intr-o epocă 
lipsită de telefoane şi poştă electronică, cel care dorea să 
trimită informaţii tainice cuiva aflat la mare depărtare nu 
avea altă soluţie decât să scrie mesajul pe hârtie şi să-l 
înmâneze unui mesager de încredere. Din păcate însă, dacă 
mesagerului i se părea că scrisoarea conţine informaţii 
preţioase, risca s-o vândă adversarilor, pentru a face rost 
de mai mulţi bani. 

Multe minţi strălucite inventaseră de-a lungul timpului 
metode criptografice de protejare a datelor şi informaţiilor; 
lulius Caesar născocise o schemă de scriere codificată, 
numită „Cutia lui Caesar”; Mary, regina Scoției, crease un 
cifru de transpoziţie şi trimitea mesaje secrete din 
închisoare; savantul arab Abu Yusuf Ismail al-Kindi îşi 
proteja secretele prin intermediul unui cifru de substituție 
polialfabetic, ingenios conceput. 

Da Vinci însă renunţase la matematică şi criptografie, 
preferând o soluţie de tip mecanic. Criptex-ul. Un recipient 
portabil, în care puteau fi închise hărţi, scrisori, diagrame — 
de fapt, orice. O dată ce informaţia era închisă în criptex, 
numai cel care cunoştea parola corectă putea avea acces la 
ea. 

— Ne trebuie o parolă, spuse Sophie, arătând spre 
discurile cu litere. Un criptex funcţionează aproximativ ca o 
încuietoare cu cifru. Dacă aliniezi cadranele în mod corect, 
încuietoarea se deschide. Criptex-ul are cinci discuri cu 
litere. când le roteşti şi le aşezi în poziţia corectă, piesele 
din interior se aliniază şi cilindrul se deschide. 

— lar înăuntru...? 

— Când cilindrul se deschide, ai acces la compartimentul 
interior, care poate conţine o foaie de hârtie pe care este 
notată informaţia secretă. 

Langdon o privi nevenindu-i să creadă: 

— Şi spui că bunicul tău îţi confecţiona asemenea 
dispozitive când erai mică? 

— Unele mai mici, da. De vreo două ori, de ziua mea, mi- 
a dat un criptex şi mi-a spus o ghicitoare. Soluţia ghicitorii 
era parola pentru criptex şi, o dată ce-mi dădeam seama 
care e, puteam deschide cilindrul pentru a-mi lua 
felicitarea. 

— Cam mult efort pentru o felicitare! 

— Nu, fiindcă în felicitare era scrisă întotdeauna o altă 
ghicitoare sau un indiciu. Bunicului îi plăcea să născocească 
adevărate „vânători de comori” prin casă — o serie de 
indicii care mă duceau în cele din urmă până la cadoul 
primit. Fiecare astfel de „vânătoare” era un fel de test, 
pentru a fi sigur că-mi meritam cadoul. Şi testele nu erau 
niciodată foarte simple! 

Profesorul privi din nou criptex-ul, părând la fel de 
sceptic. 

— Dar de ce să nu-l desfaci pur şi simplu? Sau să-l 
spargi? Metalul pare a fi subţire, iar marmura e o rocă 
relativ moale. 

Sophie surâse: 

— Fiindcă da Vinci era prea inteligent pentru a fi păcălit 
atât de uşor. El a conceput criptex-ul în aşa fel încât, dacă 
încerci, folosind orice mijloace, să-l deschizi cu forţa, 
informaţia din interior se autodistruge. Uite! 

Sophie ridică uşor cilindrul din casetă şi i-l arată. 

— Informaţia care trebuie transmisă este scrisă pe o 
bucată de papirus. 

— Nu pe pergament? 

Sophie clătină din cap: 

— Nu. Ştiu că în vremea aceea pergamentul din piele de 
oaie era mai frecvent folosit şi mai rezistent, dar în criptex 
se utiliza numai papirus. Cu cât era mai subţire, cu atât mai 
bine! 

— Am înţeles! 

— Înainte de a fi introdus în criptex, papirusul era 
înfăşurat în jurul unei mici fiole de sticlă. 

Sophie clătină cilindrul şi dinăuntrul lui se auzi acelaşi 
gâlgâit. 

— O fiolă cu lichid, adăugă ea. 

— Ce fel de lichid? 

— Otet, îi zâmbi Sophie. 

Langdon ezită o clipă, apoi clătină din cap, pricepând în 
sfârşit: 

— Inteligent! 

„Otet şi papirus”, îşi spuse Sophie. Dacă cineva încerca 
să deschidă cu forţa criptex-ul, fiola de sticlă se spărgea şi 
oţetul dizolva imediat foita de papirus. In urmă nu mai 
rămânea decât o pastă fără formă. 

— După cum vezi, continuă Sophie, unica modalitate de a 
afla informaţia închisă în interior este să cunoşti parola 
formată din cinci litere. Şi, având cinci discuri, fiecare cu 
câte douăzeci şi şase de litere, asta înseamnă douăzeci şi 
şase la puterea a cincea. Aproximativ douăsprezece 
milioane de combinaţii posibile. 

— Dacă zici tu, replică Langdon cu o privire de parcă ar fi 
vrut să spună că în mintea lui se înghesuiau vreo 
douăsprezece milioane de întrebări. 

— Ce informaţie crezi că e ascunsă înăuntru? 

— Orice ar fi, e clar că bunicul a dorit din toată inima s-o 
ţină secretă. 

Cu aceste cuvinte, Sophie închise capacul casetei şi 
studie trandafirul cu cinci petale. Era limpede că o frământa 
ceva. 

— Spuneai mai devreme că roza este un simbol al 
Graalului? întrebă ea în cele din urmă. 

— Da. În simbolistica Stăreţiei, trandafirul şi Graalul sunt 
sinonime. 

— E ciudat totuşi, fiindcă bunicul mi-a spus întotdeauna 
că roza înseamnă discreţie, tăinuire. Obişnuia să pună un 
trandafir pe uşa biroului său de acasă când avea de dat un 

telefon confidenţial şi nu voia să-l deranjez. Mă încuraja şi 
pe mine să procedez la fel. 

„Drăguţa mea, îi spunea bunicul, mai bine decât să 
încuiem uşile, atunci când avem nevoie de intimitate, 
putem pune pe uşă un trandafir — /a fleur des secrets. 
Astfel vom învăţa să ne respectăm şi să avem încredere 
unul în celălalt. Agăţarea unui trandafir pe uşă e un vechi 
obicei roman.” 

— Sub Rosa, murmură Langdon. Romanii atârnau 
totdeauna un trandafir în sala de întrunire, pentru a arăta 
că discuţiile respective erau confidenţiale. Astfel, cei care 
participau ştiau că tot ce s-a spus „sub semnul rozei” — sub 
Rosa — trebuia să rămână secret. 

Profesorul îi explică pe scurt că discreţia trandafirului nu 
era unicul motiv pentru care Stăreţia îl alesese ca simbol al 
Graalului. Rosa rugosa, una dintre cele mai vechi specii de 
trandafir, avea cinci petale şi simetrie pentagonală, exact 
ca Steaua lui Venus, fapt care îi conferea rozei clare 
semnificaţii iconografice, referindu-se la feminitate. |n plus, 
roza amintea mult de „calea cea bună” şi de croirea 
propriului drum în viaţă. Roza Vânturilor, cu punctele ei 
cardinale era un ajutor de nădejde în navigaţie, ca şi Liniile 
Rozei — meridianele de pe globul pământesc. Din aceste 
motive, trandafirul amintea de Graal pe mai multe planuri 
— secret, feminitate şi îndrumare, sexul feminin şi steaua 
călăuzitoare ce indica drumul spre aflarea adevărului 
tăinuit. 

Când sfârşi de vorbit, pe chipul lui Langdon se aşternu o 
încordare ciudată. 

— Robert! Te simţi bine? 

El însă rămăsese cu privirile lipite de casetă. 

— Sub... Rosa, bâigui afişând o expresie de teamă şi 
uluire deopotrivă. Nu se poate! 

— Ce anume? 

Încet, profesorul îşi ridică ochii spre ea. 

— Sub semnul Rozei...! şopti el. Criptex-ul acesta... cred 
că ştiu ce e. 

Nici lui nu-i venea să creadă ideea care tocmai îi trecuse 
prin minte, însă ţinând seama de persoana care le dăduse 
criptex-ul, de modul în care acesta le parvenise şi de 
trandafirul incrustat pe casetă, totul ducea la o singură 
concluzie: 

„Am în faţă cheia de boltă a Stăreţiei din Sion!” 

Legenda era clară: 

Cheia de boltă este o piatră codificată, ascunsă „sub 
semnul Rozei” 

— Robert! Ce s-a întâmplat? 

După un moment în care îşi adună gândurile profesorul o 
întrebă: 

— Ţi-a vorbit bunicul tău vreodată despre un obiect 
numit /a clef de voûte? 

— „Cheia seifului”? 

— Nu, asta-i traducerea literală. Clef de voûte este un 
termen frecvent folosit în arhitectură. Voûte nu se refera la 
seiful sau tezaurul unei bănci, ci la plafonul boltit al unei 
clădiri. 

— Dar plafoanele boltite nu au chei! 

— Păi, de fapt, au. Fiecare arcadă de piatră necesită o 
piesă centrală, în formă de pană, care îmbină elementele 
laterale şi suportă întreaga greutate a boltei. Aceasta piatră 
este cheia, în sens arhitectural, a boltei. | se mai spune şi 
piatra unghiulară sau, ca în Noul Testament, „piatra din 
capul unghiului”. 

Sophie ridică din umeri şi privi criptex-ul: 

— Dar e clar că asta nu este o cheie de boltă! 

Profesorul nu ştia de unde să înceapă să-i explice. Cheile 
de boltă — ca o tehnică de construcţie a arcadelor din 
piatră — fuseseră unul dintre cele mai bine păstrate şi 
apărate secrete în cadrul  confreriei masonice, la 
începuturile acesteia. „Gradul masonic al Arcului Regal. 
Arhitectură. Piatra de boltă” — toate erau conectate. 

Tehnica secretă a utilizării unei pietre unghiulare pentru a 
construi arcade şi cupole boltite făcea parte dintre 
secretele graţie cărora masonii au devenit maeştri atât de 
bogaţi — un secret păstrat cu străşnicie. Cheia de boltă 
avusese dintotdeauna o conotaţie de secret bine apărat. 
Totuşi, cilindrul de marmură din caseta de lemn era ceva cu 
totul diferit. Cheia de boltă a Stăreţiei — dacă asta conţinea 
într-adevăr caseta — nu semănă câtuşi de puţin cu ceea ce- 
şi imaginase profesorul. 

— Cheia de boltă a Stăreţiei din Sion nu este 
specialitatea mea. Pe mine mă interesează în primul rând 
latura simbolistică a Sfântului Graal, aşa că în general am 
ignorat cam tot ce se referea la descoperirea lui. 

Sophie se încruntă: 

— La descoperirea Sfântului Graal? 

Langdon înclină din cap, alegându-şi cu grijă cuvintele: 

— Sophie, în conformitate cu tradiţiile Stăreţiei, cheia de 
boltă este o hartă codificată... o hartă ce dezvăluie locul în 
care este ascuns Sfântul Graal. 

— Şi crezi că asta se află în caseta noastră? 

Profesorul nu ştia deloc ce să mai creadă. Chiar şi lui i se 
părea imposibil şi totuşi aceasta părea singura concluzie 
logică la care putea ajunge. „O piatră criptată, ascunsă sub 
semnul Rozei.” 

Ideea că acest criptex fusese inventat de Leonardo da 
Vinci — fost Mare Maestru al Le Prieure de Sion — 
constituia un alt indiciu care sugera că aveau în mână chiar 
piatra unghiulară a ordinului. „O invenţie a unui fost Mare 
Maestru... adusă la viaţă secole mai târziu de un alt 
membru al aceleiaşi organizaţii.” Legătură era prea 
evidentă pentru a o pune doar pe seama coincidenţei. 

In ultimul deceniu, istoricii căutaseră cheia de boltă în 
bisericile din Franţa. Cunoscători ai tradiţionalelor duble- 
înţelesuri ale Stăreţiei, „vânătorii” Graalului ajunseseră la 
concluzia că /a clef de voite era o cheie de boltă reală, 
concretă — o piatră gravată cu un text criptic, încastrată 
într-o arcadă dintr-o biserică. „Sub semnul Rozei.” lar arhi- 
tectura nu ducea lipsă de roze. „Ferestrele cu roze. 

Basoreliefurile rozetă”. Şi, desigur, numărul mare de 
cinquefoils — decoraţiunile sub formă de floare cu cinci 
petale prezente adesea în partea superioară a bolților şi a 
arcadelor, chiar deasupra cheii de boltă. Ascunzătoarea 
părea a fi într-un loc diabolic de simplu. Harta către Sfântul 
Graal era încastrată undeva, într-o arcadă a cine ştie cărei 
biserici, râzând parcă de credincioşii neştiutori, ce 
îngenuncheau la rugăciune chiar sub ea. 

— Criptex-ul ăsta nu poate fi cheia de boltă, replică 
Sophie. Nu este chiar atât de vechi. Sunt sigură că bunicul 
l-a construit şi deci nu are cum să facă parte din antica 
legendă a Graalului. 

— De fapt, interveni Langdon cu un tremur în glas, se 
crede că piatra unghiulară a fost creată de Stăreţie cândva, 
în ultimele două decenii. 

Sophie îi aruncă o privire sceptică: 

— Dar dacă aşa ar sta lucrurile, dacă acest criptex ar 
dezvălui unde este ascuns Sfântul Graal, de ce ar fi vrut 
bunicul să mi-l dea mie? Eu habar n-am cum să-l deschid şi 
ce să fac cu el. Nici măcar nu ştiu ce este Sfântul Graal! 

Spre surprinderea lui, Langdon îşi dădu seama că ea 
avea dreptate, încă nu avusese timp să-i explice ce 
însemna, de fapt, Graalul. Dar povestea trebuia să măi 
aştepte. Deocamdată, mai importantă era cheia de boltă. 

„Dacă aceasta e cu adevărat în casetă...” 

Pe fondul sonor al pneurilor care rulau în viteză, Langdon 
îi povesti pe scurt tot ce ştia el despre cheia de boltă. 
Vreme de secole, cel mai de preţ secret al Stâreţiei — locul 
în care era ascuns Sfântul Graal — nu a fost niciodată 
consemnat. Din motive de siguranţă, el era transmis prin 
viu grai fiecărui nou seneşal, în cursul unei ceremonii 
tainice. Totuşi, la un moment dat, în cursul ultimului secol, 
au apărut unele zvonuri care susțineau că politica Ordinului 
s-a schimbat. Probabil din cauza noilor posibilităţi 
electronice de ascultare, Stăreţia a hotărât să nu mai 
pomenească niciodată verba!/ locul în care se află Graalul. 

— Şi atunci, cum să transmită secretul mai departe? 

— Aici intră în scenă cheia de boltă. La moartea unuia 
dintre cei patru membri din fruntea ierarhiei, cei trei râmaşi 
aleg din cadrul eşaloanelor inferioare un candidat pentru 
înlocuirea celui decedat. In loc să-i dezvăluie însă noului 
seneşal unde anume este ascuns Graalul, ei îl supun unui 
test. 

Văzând tulburarea din ochii lui Sophie, Langdon îşi aminti 
ce-i povestise ea mai devreme, cum bunicul ei organiza 
veritabile „vânători ale comorilor” — preuves de merite. 
Cheia de boltă era, se pare, un concept similar. Pe de altă 
parte, testele constituiau o practică frecventă în cadrul 
societăţilor secrete. Cel mai cunoscut caz era cel al 
masoneriei, ai cărei membri urcau în structura ierarhică 
dacă dovedeau că pot păstra un secret, îndeplinind diverse 
ritualuri şi trecând numeroase teste de-a lungul anilor. 
Gradul de dificultate a încercărilor creştea treptat, 
culminând cu învestirea candidatului ca Mason de gradul 
treizeci şi doi. 

— Prin urmare, deduse Sophie, cheia de boltă este une 
preuve de merite. Dacă un seneşal nou ales o poate 
deschide, înseamnă că este demn să afle secretul pe care-l 
ascunde. 

Langdon încuviinţă. 

— Uitasem că tu ai experienţă în acest domeniu. 

— Da, şi nu numai datorită bunicului. În criptografie, 
metoda este numită „limbaj autopermisiv”. Altfel spus, 
dacă eşti suficient de inteligent pentru a citi un anumit 
limbaj, înseamnă că-ţi este permis să afli ce transmite 
acesta. 

Profesorul ezită o clipă, apoi continuă: 

— Sophie, îţi dai seama că, dacă aceasta este cu 
adevărat cheia de bolta, faptul că bunicul tău a avut acces 
la ea duce la o singură concluzie: că deţinea o poziţie 
extrem de înaltă în cadrul Stăreţiei din Sion. Probabil că a 
fost unul dintre cei patru seneşali. 

Sophie oftă. 

— A avut, într-adevăr, o poziţie înaltă în cadrul unei 
societăţi secrete. Sunt sigură de asta. Dar nu pot decât să 
bănuiesc că era vorba despre Stăreţie. 

— Ştiai că bunicul tău era membru al unei organizaţii 
secrete?! 

— Am văzut, acum zece ani, unele lucruri pe care n-ar fi 
trebuit să le văd. De arunci n-am mai vorbit cu el. Bunicul 
nu a fost doar un membru de vârf al grupului respectiv... 
Cred câ a deţinut cea mai înaltă poziţie în cadrul lui. 

Lui Langdon nu-i venea să creadă că auzise bine. 

— Mare Maestru? Dar... nu văd cum ai fi putut să ştii tu 
aşa ceva! 

— Aş preferă sa nu vorbesc despre asta, declară ea cu o 
privire pe cât de hotărâtă, pe atât de îndurerată. 

„Jacques Saunière? Mare Maestru?” In ciuda implicaţiilor 
uluitoare ale acestui lucru — dacă era adevărat — 
profesorul avea strania impresie că totul se potrivea 
perfect. La urma urmei, toţi foştii Mari Maeştri erau 
personalităţi publice, cu înclinații artistice — o demonstrau 
documentele descoperite în cadrul Bibliotecii Naţionale din 
Paris şi numite, mai târziu, Les Dossiers Secrets. 

Toţi istoricii Stăreţiei şi împătimiţii Graalului citiseră Les 
Dossiers. Catalogate sub numărul 4° 1m? 249, acestea 
fuseseră autentificate de numeroşi specialişti şi confirmau 
fără urmă de dubiu ceea ce istoricii bănuiau de mult timp: 
printre Marii Maeştri ai Le Prieuré se număraseră: Leonardo 
da Vinci, Sandro Botticelli, sir Isaac Newton, Victor Hugo şi, 
mai recent, Jean Cocteau. 

„De ce nu şi Jacques Saunière?” 

Ândoielile îi sporiră însă când îşi aminti că în seara 
aceasta avusese programată o întâlnire cu Sauniere. 
„Marele Maestru al Stăreţiei din Sion mi-a solicitat mie o 
întrevedere. Pentru ce? Ca să discutam banalităţi despre 
artă?” Câtuşi de puţin probabil! La urma urmei, dacă 
instinctul nu-l înşela, Marele Maestru tocmai îi transferase 
nepoatei sale legendara cheie de boltă a confreriei şi, 
totodată, îi ceruse să ia legătura cu el, cu Robert Langdon. 

„De neconceput!” 

Oricât s-ar fi gândit, tot nu reuşea să-şi explice 
comportamentul lui Saunière. Chiar dacă se temuse pentru 
viaţa lui, mai existau încă trei seneşali care cunoşteau 
secretul. De ce şi-ar fi asumat bătrânul un risc atât de 
mare, înmânându-i cheia de boltă nepoatei sale — cu atât 
mai mult cu cât cei doi nu mai comunicau aproape deloc? Şi 
pentru ce să-l implice pe Langdon... un străin? 

„Din întregul mozaicând lipseşte o piesă”, îşi spuse 
profesorul. 

Răspunsurile mai aveau însă de aşteptat. Sunetul 
motorului care încetinea îi luă pe amândoi prin surprindere. 
Sub pneuri se auzea scrâşnet de pietriş. „De ce opreşte 
atât de repede?” Vernet le spusese că-i va scoate din oraş, 
ducându-i undeva unde să fie în siguranţă. Furgoneta abia 
mai înaintă, sub roţi simțindu-se un teren surprinzător de 
accidentat. Sophie îi aruncă profesorului o privire îngrijorată 
şi, cu mişcări grăbite, închise capacul casetei şi o încuie. 

După un moment, maşina se opri, cu motorul încă în 
funcţiune. Când uşile compartimentului de marfă se 
deschiseră, Langdon observă cu surprindere că se aflau 
într-o zonă împădurită, departe de şosea. Vernet îşi făcu 
imediat apariţia, cu o privire stranie în ochi şi cu un pistol în 
mână: 

— Îmi pare rău, spuse el, dar chiar nu am altă soluţie. 

Andre Vernet arăta ciudat cu un revolver în mână, dar în 
privirea lui se citea o hotărâre pe care Langdon îşi spuse că 
n-ar fi de dorit s-o pună la încercare. 

— Mă tem că trebuie să insist, adaugă bancherul, 
agitându-şi arma în faţa lor. Lasă caseta jos! 

Sophie o strânse mai tare la piept: 

— Ai spus că erai prieten cu bunicul meu! 

— Am datoria de a proteja bunurile lui Jacques Sauniere 
şi exact asta am de gând să şi fac. Aşa că lasă caseta jos! 

— Bunicul mi-a dat-o mie! 

— Acum! strigă Vernet, strângând mai tare arma în 
mână. 

Sophie aşeză caseta pe podeaua furgonetei. Teava 
revolverului se îndreptă apoi spre profesor: 

— Domnule Langdon, adu caseta spre mine! Şi bagă de 
seamă că îţi cer dumitale asta fiindcă pe dumneata chiar nu 
aş ezita să te împuşc! 

Langdon se holbă la el, nevenindu-i să creadă: 

— De ce faci una ca asta? 

— Dumneata ce crezi? se răsti Vernet în engleza sa cu 
accent franțuzesc. Pentru a proteja bunurile clientului meu! 

— Noi suntem clienţii dumitale acum! replică Sophie. 

Figura bancherului deveni rece şi imobilă, de parcă ar fi 
fost de piatră: 

— Mademoiselle Neveu, nu ştiu cum aţi obţinut cheia 
aceea şi numărul de cont, dar e evident că nu prin mijloace 
cinstite. Dacă aş fi ştiut amploarea crimelor săvârşite, nu v- 
aş fi ajutat să fugiţi din sediul băncii! 

— Dar ţi-am spus, nu avem nimic de-a face cu asasinarea 
bunicului meu! 

Vernet se răsuci uşor spre Langdon: 

— Şi totuşi, la radio s-a spus că dumneata eşti căutat nu 
doar pentru uciderea lui Jacques Saunière, ci şi pentru 
moartea celorlalţi trei. 

— Ce?! 

Langdon înmărmuri la auzul acestor veşti. „Încă trei 
crime?” Coincidenţa de număr îl izbi chiar mai puternic 
decât faptul că, şi în aceste cazuri, el era principalul 
suspect. De fapt, era prea puţin probabil să fie doar o 
simplă coincidenţă. „Cei trei seneşali?” Fără să vrea, 
privirea îi zbură la caseta din lemn de trandafir. „Dacă 
seneşalii au fost ucişi, Saunière nu a avut, într-adevăr, altă 
soluţie; trebuia să transmită cuiva cheia de boltă.” 

— Poliţia se va ocupa de asta când vă voi preda, îi 
răspunse Vernet. Deja am implicat banca mult prea mult în 
„afacerea” asta. 

Sophie fierbea de furie: 

— Evident că nu ai de gând să ne predai poliţiei, altfel 
ne-ai fi dus înapoi la bancă. În loc de asta, ne ameninţi aici 
cu un pistol?! 

— Bunicul dumitale mi-a cerut serviciile pentru un singur 
motiv, acela de a-i păstra bunurile în siguranţă şi la 
adăpost. Indiferent de ce conţine acesta casetă, nu voi 
permite să devină probă etichetată şi catalogată în 
evidenţele poliţiei. Domnule Langdon, adu-mi caseta! 

Sophie clătină din cap: 

— Nu i-o duce! 

O bubuitura izbucni şi un glonţ se înfipse în peretele 
furgonetei, chiar deasupra capului său. Cartuşul gol căzu cu 
un clinchet pe podeaua de oţel. 

„La dracu!” Profesorul încremeni. 

Vocea lui Vemet era mai sigură acum: 

— Domnule Langdon, ia caseta! 

Profesorul se conformă. 

— Acum adu-mi-o aici, îi ceru bancherul, stând nemişcat 
lângă bara din spate a furgonetei, cu revolverul îndreptat 
spre pieptul lui. 

Ţinând caseta în mână, Langdon se apropie de uşile 
deschise. 

„Trebuie să fac ceva! Doar n-o să-i dau cheia de boltă a 
Stăreţiei!” Când se apropie de cadrul uşilor, îşi dădu seama 
că se află mai sus decât Vernet şi se întrebă dacă nu cumva 

ar putea să profite de acest avantaj. Ţeava pistolului era 
îndreptată acum spre genunchii lui. „O lovitura de picior 
bine plasată, poate?” Din păcate, când el se apropie, 
bancherul păru că-şi dă seama de pericol şi se trase câţiva 
paşi înapoi. Departe de piciorul lui. 

— Lasă caseta lângă uşă! 

Neavând altă soluţie, Langdon îngenunche şi aşeză 
caseta la marginea compartimentului, chiar în faţa uşilor 
deschise: 

— Acum, ridică-te! 

Dădu să se ridice, însă se opri o clipă, zărind cartuşul gol 
căzut lângă cadrul uşilor. 

— Ridică-te şi îndepărtează-te de casetă! 

Langdon mai zăbovi un moment, cu privirea pe pragul de 
metal apoi se ridică. Dintr-o singură mişcare, aproape 
nevăzut, împinse cartuşul până în şănţuleţul îngust în care 
se atingeau uşile când se închideau. Se ridică de tot în 
picioare şi se trase doi paşi înapoi. 

— Du-te până la peretele din spate şi întoarce-te cu 
spatele! 

Profesorul se supuse ordinului. 


Vernet simţea cum inima îi bătea nebuneşte, mai să-i 
spargă pieptul. Ţinând arma cu mâna dreaptă, încercă să ia 
caseta cu stânga. Din păcate, era prea grea. „Am nevoie de 
ambele mâini.” Aruncând o privire spre cei doi prizonieri, 
evaluă riscurile. Amândoi se aflau la vreo trei metri 
distanţă, cu spatele spre el, aşa că trecu la acţiune: cu 
mişcări rapide, lăsă pistolul pe bara din spate, luă caseta cu 
ambele mâini, o aşeză pe pământ şi imediat înhăţă arma şi 
o îndreptă spre cei doi. Nici unul nu mişcase. 

„Perfect!” Acum nu mai trebuia decât să închidă şi să 
încuie uşile. Lăsând deocamdată caseta pe iarbă, împinse 
uşile grele de oţel, bâjbâind cu o mână după ivărul cu care 
le putea bloca. Metalul bubui trântit pe metal şi Vernet 
apucă ivărul, împingându-l spre stânga. Limba de fier se 
deplasă doi centimetri şi scrâşni atunci când se opri, fără a 
intra în locaşul ei. „Ce s-a întâmplat?” Mai împinse o dată, 

dar ivărul nu se mişcă. Limba nu era perfect aliniată cu 
manşeta în care trebuia să intre. „Uşa nu e bine închisă!” 
Cuprins de panică, Vernet izbi cu pumnul în uşă cât putu de 
tare, dar degeaba. „Ceva o blochează!” Se întoarse şi se 
pregăti să se repeadă cu umărul înainte, dar, în aceeaşi 
fracțiune de secundă, uşa îi explodă în faţă, trântindu-l la 
pământ, cu nasul plin de sânge. Instinctiv, îşi acoperi faţa 
cu mâinile şi arma îi zbură în lături. 

Robert Langdon sări din furgonetă undeva, alături, şi 
Vernet încercă să se ridice, dar se împletici, privirea i se 
înceţoşă şi căzu din nou, pe spate. Sophie Neveu strigă 
ceva. După o clipă, simţi un val de ţărână şi gaze de 
eşapament cum îl împroaşcă. Pneurile scrâşniră şi Vernet 
reuşi să se ridice exact la timp pentru a vedea roţile din 
spate ale furgonetei derapând. Urmă o buşitură şi bara din 
faţă agăţă un trunchi de copac. Motorul urlă, copacul se 
înclină şi, în cele din urmă, bara de protecţie cedă, 
frângându-se la jumătate. Maşina zvâcni înainte, cu partea 
din bara rămasă atârnând pe jos. Când intră din nou pe 
drumul asfaltat, o dâră de scântei izbucni luminoasă în 
noapte, acolo unde fierul rupt mătura şoseaua. 

Vernet se întoarse spre locul în care, până acum două 
secunde, stătuse furgoneta. Chiar în lumina slabă a lunii, se 
vedea că nu mai era nimic acolo. 

Caseta de lemn dispăruse. 

Părăsind Castelul Gandolfo, Fiatul negru cobori Dealurile 
Albei în serpentine, spre valea ce se întindea dedesubt. Pe 
bancheta din spate, episcopul Aringarosa zâmbi, cântărind 
în poală servieta cu obligaţiuni şi încercând să-şi imagineze 
cât timp va mai dura până ce va reuşi să facă schimbul cu 
Învățătorul. 

„Douăzeci de milioane de euro.” 

Suma îi va permite să acceadă la o putere incomparabil 
mai prețioasă decât valoarea banilor. 

In timp ce se reîntorcea spre Roma, episcopul se întrebă 
din nou de ce nu-l contactase încă Invăţătorul. Işi scoase 
din buzunar telefonul mobil şi îi verifică semnalul. Foarte 
slab. 

— Acoperirea nu este foarte bună în această zonă, îi 
spuse şoferul. În cinci minute vom ieşi însă dintre munţi şi 
atunci veţi avea semnal. 

— Mulţumesc. 

Brusc, Aringarosa simţi un ghimpe în inimă. „Nu e semnal 
în munţi?” Şi dacă Învățătorul încercase între timp să-l 
contacteze? Dacă se întâmplase ceva grav? 

Repede, cuprins de emotie, îşi verifică mesageria vocală. 
Nimic. Dar, la urma urmei, Învățătorul nu s-ar fi hazardat 
să-i lase un mesaj înregistrat; omul era foarte prevăzător 
când era vorba de comunicaţii. 

Nimeni nu înţelegea mai bine decât el riscurile exprimării 
libere şi deschise din zilele noastre. În definitiv, metodele 
moderne de ascultare jucaseră un rol esenţial în felul în 
care izbutise să acumuleze uriaşul bagaj de date şi 
cunoştinţe secrete pe care le deţinea. 

„lată de ce îşi ia atâtea măsuri de precauţie.” 

Din păcate însă, măsurile acestea incluseseră şi refuzul 
de a-i oferi lui un număr la care să poată fi contactat. 
„Numai eu voi lua legătura cu tine, îi spusese Învățătorul. 
Aşa că ţine-ţi telefonul la îndemână.” Acum, dându-şi 

seama că mobilul nu-i funcţionase bine, începu să fie 
cuprins de temeri: oare ce-o fi crezut Invăţătorul dacă a 
încercat să-l sune şi n-a primit nici un răspuns? 

„Va bănui că s-a întâmplat ceva rău. 

Sau că n-am reuşit să iau obligaţiunile.” 

Episcopul simţi cum îi apar broboane de sudoare pe 
frunte. 

„Sau, mai rău... va crede că am luat banii şi am fugit!” 

Chiar şi la modesta viteză de şaizeci de kilometri pe oră, 
bara ruptă a furgonetei blindate făcea un zgomot infernal 
lovindu-se de asfaltul şoselei, împroşcând scântei aurii 
până spre capotă. 

„Trebuie să ieşim de pe şosea”, îşi spuse Langdon. 

Abia vedea pe unde mergeau. Unicul far care mai 
funcţiona era descentrat şi arunca pieziş un fascicul de 
lumină, care se îndrepta mai degrabă spre copacii de pe 
marginea drumului. Se părea că, la maşina asta, numai 
compartimentul de marfă era blindat, nu şi partea din faţă. 

Sophie şedea pe bancheta alăturată, privind tăcută 
caseta de lemn pe care o ţinea în braţe. 

— Te simţi bine? o întreba Langdon văzându-i chipul 
tulburat. 

— Crezi că e adevărat ce a spus? 


— Despre celelalte trei crime? Da, categoricând da! Aşa 
se explică multe — dorinţa disperată a bunicului tău de a 
transfera cuiva cheia boltă, ca şi încrâncenarea cu care mă 
vânează Fache. 

— Nu, mă refeream la afirmaţia lui referitoare la faptul că 
încerca doar să-şi protejeze banca. 

— Şi ce altceva să fi vrut de fapt? 

— Să păstreze cheia de boltă pentru el! 

Profesorului nu-i trecuse prin minte o asemenea idee: 

— De unde să ştie Vernet ce se află în casetă? 

— Păi, a fost depusă la el în bancă. Şi, la urma urmei, l-a 
cunoscut bine pe bunicul meu. Poate că ştia unele lucruri. 
Poate că a vrut să păstreze Graalul doar pentru el. 

Langdon clătină din cap. Bancherul nu părea genul care 
să nutrească asemnenea ambiţii: 

— Din experienţa mea, îţi pot spune că există doar două 
motive pentru care oamenii caută Sfântul Graal. Ori sunt 
naivi şi cred că vor găsi de mult pierduta cupă a lui lisus... 

— Ori? 

— Ori ştiu adevărul şi se simt ameninţaţi de el. În 
decursul istoriei au existat multe grupări hotărâte să 
distrugă Graalul. 

Liniştea care se aşternu între ei nu făcea decât să scoată 
în evidenţă  hârşâitul barei de protecţie pe asfalt. 
Parcurseseră deja câţiva kilometri şi, când privi jerba de 
scântei, Langdon începu să se întrebe dacă nu era cumva 
periculoasă. În orice caz, dacă ar fi trecut pe lângă o altă 
maşină, în mod cert le-ar fi atras atenţia. 

— Cobor să văd dacă pot să pun bara la loc. 

Trase pe dreapta şi opri la marginea drumului. 

În sfârşit, linişte. 

În timp ce se apropia de botul maşinii, se simţea 
însufleţit de o energie surprinzătoare. Faptul că se aflase de 
două ori în bătaia armei într-o singură noapte îi ascuţise 
simţurile. Trase adâncând în piept aerul răcoros şi încercă 
să se adune. Dincolo de faptul că era un individ căutat de 
poliţie, Langdon începea să simtă că îl apasă tot mai mult 
responsabilitatea dată de ideea că, împreună cu Sophie, se 
afla, poate, în posesia indiciilor cifrate capabile să dezlege 
unul dintre cele mai vechi mistere ale omenirii. 

De parcă povara care îi apăsă pe umeri nu ar fi fost 
suficientă, îşi dădu brusc seama că pierduse orice şansă de 
a înapoia Stăreţiei cheia de boltă. Vestea despre celelalte 
trei crime avea implicaţii grave. „În Le Prieuré de Sion s-a 
infiltrat cineva. Ordinul a fost compromis.” Mişcările 
confreriei fuseseră urmărite sau cineva din interior trădase. 
Aşa se explica de ce Jacques Saunière preferase să le 
transmită cheia de boltă lui şi lui Sophie — persoane din 
afara Ordinului, necompromise. „Deci nu putem pur şi 
simplu să înapoiem caseta cuiva din Stăreţie.” Chiar dacă 
ar fi reuşit să dea de urma unui membru al Ordinului, nu 
avea de unde să ştie că acesta nu era de cealaltă parte a 
baricadei. Deocamdată, cheia de boltă se afla în mâinile lor 
şi acolo trebuia să rămână, indiferent dacă le plăcea sau 
nu. 

Botul furgonetei arăta mai rău decât bănuise el. Farul din 
stânga nu mai exista, iar cel din dreapta semănă cu un ochi 
care tocmai a fost scos din orbită. Incercă să-l fixeze la loc, 
dar căzu imediat. Singurul lucru bun era faptul că bara din 
faţă fusese smulsă aproape complet. Langdon o lovi tare cu 
piciorul, pentru a o desprinde în întregime. 

Nu reuşi din prima şi, tot lovind-o, în minte îi reveni 
discuţia de mai devreme cu Sophie. „Bunicul mi-a lăsat un 
mesaj telefonic, în care zicea că trebuie să-mi spună 
adevărul despre familia mea.” Atunci cuvintele ei nu îi 
păruseră semnificative, dar acum, după ce aflase despre 
implicarea Stăreţiei din Sion, începea să vadă lucrurile într- 
o cu totul altă lumină. 

Bara se desprinse brusc, cu un trosnet. Acum, cel puţin, 
maşina nu va mai semăna cu un foc de artificii. Luă bucata 
de metal şi o azvârli printre copaci, întrebându-se încotro ar 
trebui să se îndrepte de acum. Habar nu avea cum să 
deschidă criptex-ul şi nici de ce Saunière li-l lăsase lor. Din 
păcate însă, supraviețuirea lor în noaptea asta depindea 
chiar de răspunsul la aceste întrebări. 

„Avem nevoie de ajutor”, îşi spuse el. „De ajutorul unui 
profesionist.” 

In lumea Sfântului Graal şi a Stăreţiei din Sion, asta 
însemna un singur om. Va fi greu, desigur, s-o convingă pe 
Sophie. 


Stând pe bancheta furgonetei, în vreme ce-l aştepta pe 
Langdon, Sophie privea cu frustrare caseta de lemn. „De ce 
mi-a lăsat-o bunicul tocmai mie?” Nu avea nici cea mai 
vagă idee la ce anume ar trebui să o folosească. 

„Gândeşte, Sophie!  Foloseşte-ţi mintea! Grand-père 
încearcă să-ţi spună ceva!” 

Deschise caseta şi studie din nou discurile criptex-ului. 
„O dovadă că merit.” Aproape că simţea mâna bunicului în 
alcătuirea obiectului. „Piatra de boltă este o hartă ce poate 
fi descifrată numai de cei care se dovedescând demni. 
Tipicând pentru Jacques Saunière.” 

Scoţând criptex-ul din casetă, îşi trecu un deget peste 
discuri. „Cinci litere.” Roti discurile unul câte unul. 
Mecanismul se mişca Uşor şi literele pe care le alese se 
aliniară între săgețile din alamă marcate la capetele 
cilindrului. Discurile formară astfel un cuvânt din cinci 
litere, despre care Sophie ştia că e mult prea evident: 

G-R-A-A-L. 

Prinzând cilindrul de cele două capete, trase uşor. Nimic 
nu se mişcă. Auzi lichidul din interior gâlgâind şi renunţă. 
Formă imediat un alt cuvânt: V-I-N-C-1. 

Nici de data aceasta nu se deschise. 

B-O-L-T-A. 

Tot nimic. 

Încruntată, puse cilindrul înapoi în casetă şi închise 
capacul. Privi afară, pe geamul portierei şi, văzându-l pe 
Langdon cum se opinteşte cu bara de protecţie, se simţi 
recunoscătoare pentru că era aici, cu ea. „P.S. GASEŞTE-L 
PE ROBERT LANGDON.” Motivul acestui îndemn era clar 
acum. Sophie nu avea cunoştinţele necesare pentru a 
înţelege intenţiile bunicului ei, aşa că Sauniere îl alesese pe 
Robert Langdon pentru a-i fi îndrumător. Şi pentru a-i face 
educaţia în domeniu. Din nefericire pentru american, în 
noaptea asta devenise cu mult mai mult decât un simplu 
îndrumător; era ţinta vie a lui Bezu Fache... şi a unor forţe 
nevăzute care intenționau să pună stăpânire pe Sfântul 
Graal. 

„Şi măcar de-aş şti ce e acest Graal!” 

Pentru o clipă, se întreba dacă merita să-şi rişte viaţa ca 
să afle. 


Din nou la volan, Langdon era mulţumit de mersul lin al 
furgonetei. 

— Ştii cum putem ajunge la Versailles? 

Sophie se întoarse spre el: 

— Vrei să admiri priveliştea? 

— Nu, am un plan. Un istoric al religiilor pe care-l cunosc 
locuieşte în apropiere de Versailles. Nu-mi amintesc exact 
unde, însă putem căuta. Am fost la el acasă de câteva ori. II 

cheamă Leigh Teabing şi a făcut parte din British Royal 
Society. 

— lar acum locuieşte în Paris? 

— Graalul e pasiunea lui de-o viaţă. Acum cincisprezece 
ani, când au apărut primele zvonuri despre cheia de boltă, 
s-a mutat în Franţa pentru a căuta Graalul în bisericile de 
aici. A scris câteva cărţi despre Graal şi despre cheia de 
boltă şi mă gândesc că ne-ar putea ajuta să aflăm cum să 
deschidem criptex-ul şi ce să facem cu el mai departe. 

— Dar, ai încredere în el? 

— Incredere pentru ce? Că nu va fura informaţia din 
criptex? 

— Şi că nu ne va preda poliţiei. 

— N-am de gând să-i spun că suntem căutaţi de poliţie. 
Sper că ne va primi la el până ce vom dezlega tot misterul 
asta. 

— Robert, te-ai gândit că fiecare post de televiziune din 
Franţa se pregăteşte, probabil, să difuzeze fotografiile 
noastre? Bezu Fache ştie totdeauna să folosescă presa în 
avantajul său. Ne va fi imposibil să facem o singură mişcare 
fără a fi recunoscuţi. 

„Grozav!” exclamă Langdon în sinea lui. „Debutul meu la 
televiziunea franceză va avea loc la emisiunea «Urmărire 
generală».” Cel puţin, Jonas Faukman va fi mulţumit; ori de 
câte ori Langdon intra în atenţia presei, vânzările cărţilor lui 
creşteau ameţitor. 

— Şi omul ăsta ţi-e prieten suficient de bun? insistă 
Sophie. 

Profesorul se îndoia că Leigh Teabing era genul care să 
stea în faţa televizorului la o oră atât de târzie din noapte, 
dar trebuia luat în consideraţie şi acest aspect. Instinctul îi 
spunea că poate avea încredere deplină în el. Ţinând 
seama de circumstanţe, Teabing se va da probabil peste 
cap ca să-i ajute. Pe lângă faptul că-i rămăsese îndatorat, 
pasiunea lui era căutarea Graalului, iar Sophie susţinea că 
bunicul ei fusese Marele Maestru al Stăreţiei din Sion! La 
auzul unei asemenea veşti, Teabing ar fi în stare de orice 
pentru a le da o mână de ajutor. 

— Leigh ne-ar putea fi un aliat preţios, spuse Langdon. 

„Depinde cât de mult îi vom spune din ceea ce ştim.” 

— Fache va pune, probabil, o recompensă pe capul 
nostru. 

Profesorul izbucni în râs: 

— Crede-mă, Sophie, banii sunt ultimul lucru de care 
tipul ăsta are nevoie. 

Leigh Teabing era aproape la fel de bogat ca unul dintre 
acele mărunte principate europene. Descendent al primului 
Duce de Lancaster, îşi obținuse averea în modul clasic: o 
moştenise. Domeniul său de la marginea Parisului includea 
un palat din secolul al XVII-lea şi două lacuri. 

Langdon îl întâlnise pentru prima dată cu câţiva ani în 
urmă, prin intermediul lui British Broadcasting Corporation. 
Teabing propusese reţelei de televiziune un documentar 
istoric care să prezinte istoria explozivă a Sfântului Graal pe 
înţelesul publicului larg. Producătorii de la BBC se arătaseră 
interesaţi de premisele, studiile şi referinţele sale, dar 
consideraseră că întregul concept era atât de şocant şi de 
greu de digerat, încât ar fi riscat să discrediteze reputaţia 
impecabilă a reţelei. La sugestia lui Teabing, hotărâseră să 
solicite opiniile a trei reputați istorici din trei ţări diferite, şi 
aceştia confirmaseră, prin propriile lor cercetări, ideile 
britanicului cu privire la Sfântul Graal. 

Langdon fusese unul dintre cei trei. 

BBC îl invitase la reşedinţa din Paris a lui Teabing, pentru 
filmări. În salonul luxos al castelului, în faţa camerelor de 
filmat, Langdon îşi dezvăluise scepticismul cu care privise 
iniţial secretul Graalului, relatând apoi cum, în urma anilor 
îndelungaţi de cercetări, ajunsese la concluzia că povestea 
era, totuşi, reală. În final, prezentase rezultatul propriilor 
sale studii — o serie de conexiuni simbolistice care 
coroborau afirmaţiile controversate ale lui Teabing. 

În ciuda probelor documentate şi personalităţilor 
marcante reunite, emisiunea agitase atât de tare spiritele 
tradiţionalismului creştin, încât declanşase un veritabil val 
de ostilitate. În Statele Unite nu fusese difuzată, dar 
repercusiunile ajunseseră şi pe celălalt mal al Atlanticului. 

La scurt timp după aceea, Langdon primise o carte poştală 
de la un vechi prieten, episcopul catolic de Philadelphia. 
Mesajul conţinea doar trei cuvinte: „Ei tu, Robert!” 

— Robert, insistă Sophie, eşti sigur că putem avea 
încredere în omul ăsta? 

— Absolut. Suntem colegi, nu are nevoie de bani şi ştiu 
că dispreţuieşte autorităţile franceze. Guvernul francez îi 
percepe impozite uriaşe fiindcă a cumpărat o proprietate 
de interes istoric. Nu va fi câtuşi de puţin dornic să 
coopereze cu Fache. 

După un moment de tăcere, timp în care scruta panglica 
de asfalt din faţa maşinii, Sophie îl întrebă: 

— Dacă mergem la el, cât de mult vrei să-i spunem? 

— Crede-mă, îi răspunse el cu seninătate, Leigh Teabing 
ştie despre Le Prieure de Sion şi despre Sfântul Graal mai 
multe decât oricine altcineva. 

— Mai multe decât bunicul meu? 

— Mă refeream la cei din afara ei. 

— Dar de unde ştii că Teabing nu este membru al 
Ordinului? 

— Fiindcă şi-a petrecut întreaga viaţă încercând să facă 
public adevărul despre Sfântul Graal; or, confreria nu vrea 
decât să păstreze în continuare acest secret. 

— Mi se pare că acesta este un conflict de interese. 

Profesorului nu-i era greu să-i înţeleagă îngrijorarea. 
Saunière îi dăduse ei criptex-ul şi, cu toate că nu ştia ce 
conţine sau cum ar trebui să procedeze cu el, Sophie ezita 
să implice o persoană complet necunoscută. Şi, ţinând 
seama de informaţiile care s-ar putea afla înăuntru, 
probabil că avea dreptate. 

— Nu trebuie să-i spunem lui Teabing de la bun început 
despre cheia de boltă. Putem, eventual, să nu-i spunem 
deloc. Dar vom găsi în casa lui un loc în care să ne 
ascundem şi să ne gândim în linişte, iar — cine ştie — poate 
că vorbind cu el, îţi vei da seama de ce bunicul tău ţi-a dat 
criptex-ul ţie. 

— Nouă, îi reaminti Sophie. 

Mândru de această includere, profesorul se întrebă din 
nou ce anume îl determinase pe Saunière să apeleze la el. 

— Ştii măcar aproximativ unde locuieşte domnul 
Teabing? 

— Domeniul lui se numeşte Château Villette. 

Sophie se răsuci spre el cu o privire uluită: 

— Château Villete?! 

— Exact. 

— Interesanţi prieteni ai ! 

— Cunoşti proprietatea? 

— Am trecut pe acolo. Este în regiunea castelelor, cam la 
douăzeci de minute de aici. 

— Atât de departe? 

— Da, însă astfel vei avea timp să-mi povesteşti ce 
anume este cu adevărat Sfântul Graal. 

Langdon se gândi o clipă, apoi răspunse: 

— Îţi voi spune când vom ajunge la Teabing acasă. El 
este specializat în alte aspecte ale legendei decât cele pe 
care le cunosc eu, astfel că doar aşa îţi vei putea face o 
imagine completă. În plus, adăugă profesorul surâzând, 
Graalul este pasiunea vieţii lui; ascultându-l pe Leigh 
Teabing vorbind despre Sfântul Graal va fi ca şi cum 
Einstein însuşi ţi-ar explica teoria relativităţii. 

— Bine, să sperăm că pe Leigh nu-l deranjează oaspeţii 
nocturni. 

— De fapt, este sir Leigh. Omul e o adevărată figură! A 
fost înnobilat de regină cu câţiva ani în urmă, după cea 
scris o amplă istorie a Casei de York. 

Sophie îl privi cu ochi mari, neîncrezători: 

— Glumeşti, nu? Vrei sa spui că vom vizita un cavaler? 

Langdon surâse uşor. 

— Suntem în căutarea Graalului, Sophie. Cine ar fi mai 
potrivit să ne ajute, dacă nu un cavaler? 

Cele 35 de hectare ale domeniului Château Villette se 
află aproape de Versailles, la douăzeci şi cinci de minute 
distanţă de Paris. Proiectată de François Mansart în 1668 
pentru contele d'Aufflay, aceasta este una dintre cele mai 
importante  reşedinţe istorice din regiunea pariziană. 
Împreună cu cele două lacuri şi cu grădinile concepute de 
Le Nôtre, este, mai degrabă, un castel decât un conac 
obişnuit, cunoscut sub numele de alint La Petite Versailles. 

Langdon frână brusc la capătul aleii de acces, lungă de 
peste un kilometru şi jumătate. Dincolo de poarta 
impunătoare, clădirea se profila în depărtare, înconjurată 
de o peluză întinsă. Pancarta de la poartă era scrisă în 
limba engleză: „PROPRIETATE PARTICULARĂ! TRECEREA INTERZISĂ!” 

Parcă pentru a-şi proclama sus şi tare originea britanică, 
pe lângă inscripţiile în engleză, Teabing instalase interfonul 
de la poarta pe partea dreaptă a drumului — acolo unde, în 
orice ţară europeană cu excepţia Marii Britanii, este locul 
pasagerului. 

Sophie privi dispozitivul şi se strâmbă nedumerită: 

— Şi dacă cineva vine singur în maşină, fără nimeni pe 
scaunul din dreapta? 

— Nu întreba! 

Langdon discutase deja problema cu sir Leigh şi-i explică 
lui Sophie că omul prefera ca lucrurile să fie exact ca la el 
acasă. 

— Robert, mai bine vorbeşte tu, îi ceru ea, în timp ce 
cobora geamul portierei. 

Profesorul se întinse prin faţa ei pentru a apăsa pe 
butonul de apel al interfonului şi o undă de parfum îl 
învălui. Dându-şi seama abia acum cât de aproape erau 
unul de altul, Langdon râmase aşa, aplecat într-o poziţie nu 
tocmai comodă, în vreme ce în aparat se auzi soneria unui 
telefon. 

Într-un târziu, interfonul pârâi şi o voce iritată, cu accent 
francez, îi răspunse: 

— Château Villette. Cine-i acolo? 

— Sunt Robert Langdon, răspunse profesorul, aplecat 
peste genunchii lui Sophie. Sunt un prieten al lui sir Leigh 
Teabing. Am nevoie de ajutorul său! 

— Stăpânul meu doarme. Şi la fel încercam să fac şi eu. 
Ce treabă aveţi cu domnia sa? 

— Este o problemă personală. Una de mare interes 
pentru dumnealui. 

— În acest caz, sunt sigur că va fi încântat să vă 
primească mâine dimineaţă. 

Langdon îşi schimbă uşor poziţia incomodă: 

— Este vorba despre o problemă importantă! 

— La fel este şi somnul domniei sale. Dacă-i sunteţi 
prieten, ştiţi că are o sănătate precară! 

Sir Leigh Teabing fusese bolnav de poliomielită în 
copilărie şi de atunci purta proteze metalice la picioare şi 
mergea în cârje, dar la ultima sa vizită omul fusese atât de 
energic şi de plin de viaţă, încât abia dacă i se observa 
infirmitatea. 

— Am să vă rog să fiţi amabil şi să-i comunicaţi că am 
descoperit noi informaţii despre Graal. Informaţii care nu 
suportă amânare până dimineaţă. 

Urmă o lungă pauză. Langdon şi Sophie aşteptară cu 
răbdare, fără a opri motorul furgonetei. 

După un minut încheiat, un alt glas se auzi la interfon: 

— Bunul meu prieten, îmi vine să cred că ai uitat să-ţi 
potriveşti ceasul după ora Europei! 

Vocea era proaspătă şi veselă. 

Langdon râse, recunoscând accentul britanic: 

— Leigh, te rog să mă scuzi fiindcă te-am trezit la o oră 
atât de nepotrivită. 

— Servitorul meu îmi spune nu doar că te afli în Paris, dar 
şi că i-ai pomenit ceva despre Graal. 

— Mi-am închipuit că asta te va ridica repede din pat. 

— Şi aşa s-a şi întâmplat! 

— Ce zici, deschizi poarta pentru un vechi prieten? 

— Cei aflaţi în căutarea adevărului sunt mai mult decât 
prieteni. Sunt fraţi! 

Langdon făcu o grimasă către Sophie, obişnuit cu 
predilecţia lui Teabing pentru efectele teatrale. 

— Fireşte că voi deschide poarta, dar mai întâi trebuie să 
mă asigur că în inima ta sălăşluieşte adevărul. Un test al 
onestităţii tale. Îmi vei răspunde la trei întrebări. 

Langdon oftă şi-i şopti lui Sophie: 

— Ai răbdare. Aşa cum ţi-am spus, tipul e o figură! 

— lată prima întrebare, declara Teabing pe un ton 
răsunător. Ce doreşti să îţi servesc, ceai sau cafea? 

Profesorul cunoştea bine sentimentele britanicului pentru 
fenomenul american al cafelei. 

— Ceai. Earl Grey. 

— Excelent! A doua întrebare. Lapte ori zahăr? 

Langdon ezită. 

— Lapte, şopti Sophie la urechea lui. Cred că englezii 
preferă ceaiul cu lapte. 

— Lapte, răspunse el. 

Tăcere. 

— Zahăr? 

Aceeaşi tăcere. 

„Stai!” Profesorul îşi aminti băutura uşor amăruie ce-i 
fusese servită la ultima lui vizită aici şi îşi dădu seama că i 
se pusese o întrebare cu pistă falsă. 

— Lămâle! Earl Grey cu lămâie! 

— Într-adevăr, se auzi de această dată vocea amuzată a 
lui Teabing. Şi, în final, trebuie să-ţi adresez cea mai dificilă 
întrebare. 

După o scurtă pauză, britanicul reluă pe un ton solemn: 

— În ce an a învins ultima dată un canotor de la Harvard 
pe unul de la Oxford la Henley? 

Langdon habar nu avea, dar nu-şi putea închipui decât 
un singur motiv pentru care Teabing l-ar întreba aşa ceva: 

— Sunt sigur că n-a existat niciodată o asemenea 
năzbâtie. 

Lângă geamul furgonetei, încuietoarea porţii începu să 
bâzâie. 

— Inima ţi-e sinceră, prietene! Poţi intra! 

— Domnule Vernet! 

Responsabilul de noapte al Băncii Zurich era bucuros să 
audă vocea preşedintelui în receptor. 

— Unde aţi disparut, domnule? Poliţia este aici şi toată 
lumea vă aşteaptă! 

— Am o mică problemă, îi răspunse Vernet foarte 
tulburat. Am nevoie imediat de ajutorul dumitale. 

„Ai cu mult mai mult decât o mică problemă”, comentă 
responsabilul în sinea sa. Poliţia înconjurase banca şi 
ameninţa că însuşi căpitanul DCPJ avea să vină cu 
mandatul pe care banca îl solicitase. 

— Cu ce vă pot ajuta, domnule? 

— Furgoneta blindată numărul trei. Trebuie s-o găsesc. 

Derutat, responsabilul îşi verifică lista de programări. 

— Este aici. Jos, la rampa de încărcare. 

— Păi, nu este. Maşina a fost furată de doi indivizi 
urmăriţi de poliţie. 

— Poftim? Şi cum au ieşit de aici? 

— Nu pot intra în detalii la telefon, dar avem de-a face 
cu o situaţie ce se poate dovedi extrem de nefericită pentru 
bancă. 

— Ce doriţi să fac eu, domnule? 

— Să activezi transmiţătorul de urgenţă al furgonetei. 

Privirea responsabilului se îndreptă spre panoul de 
control Lojack montat pe perete. La fel ca majoritatea 
vehiculelor blindate, toate furgonetele băncii erau echipate 
cu un sistem de localizare prin radio, care putea fi acţionat 
direct de la sediu. Responsabilul de noapte folosise 
sistemul o singură dată, după o deturnare, şi funcţionase 
perfect, localizând furgoneta şi transmiţându-i automat 
coordonatele către autorităţi. In noaptea aceasta însă, 
responsabilul avea impresia că preşedintele preferă un plus 
de discreţie şi de prudenţă. 

— Domnule, vă daţi seama că, dacă activez sistemul 
Lojack, transmiţătorul va da imediat de ştire autorităţilor că 
avem o problemă. 

Vernet rămase tăcut timp de câteva secunde: 

— Da, ştiu. Dă-i drumul, totuşi. Furgoneta numărul trei. 
Aştept la telefon. Am nevoie de locaţia exactă a maşinii în 
clipa în care o obţii. 

— Imediat, domnule. 

Treizeci de secunde mai târziu, la patruzeci de kilometri 
depărtare, ascuns în burta furgonetei blindate, un mic 
transmiţător prinse viaţă. 

În vreme ce furgoneta înainta pe aleea mărginită de 
plopi, spre casa lui Teabing, Sophie simţea deja cum trupul 
i se relaxează. Era uşurată că ieşiseră de pe drumul 
principal şi, dacă se gândea bine, cunoştea puţine locuri în 
care să poată fi mai în siguranţă decât în acest domeniu 
privat, deţinut de un străin cu o fire deschisă. 

Aleea schiţă o curbă largă şi, imediat după ea, spre 
dreapta se ivi Château Villette. Inaltă de trei etaje şi lungă 
de cel puţin şaizeci de metri, clădirea din piatră cenușie era 
iluminată de spoturi exterioare. Fațada aspră contrasta 
puternic cu grădinile perfect îngrijite şi cu iazul argintiu. 

În interiorul ei, luminile se aprinseră. 

În loc să oprească în faţa intrării principale, Langdon 
duse maşina într-o parcare ascunsă vederii de vegetaţia 
bogată. 

— Aşa nu riscăm să fim văzuţi de pe şosea. Sau să-i dăm 
lui Leigh motive să întrebe de ce călătorim într-o furgonetă 
blindată. 

Sophie încuviinţă: 

— Şi ce facem cu criptex-ul? Nu cred că ar trebui să-l 
lăsăm aici, dar, dacă Leigh îl vede, în mod cert va voi să 
ştie ce e. 

— Fii fără grijă, îi răspunse Langdon, coborând din 
maşină. 

Îşi scoase sacoul, înveli caseta în el şi strânse pachetul la 
piept, ca pe un copil. 

Sophie îi aruncă o privire ciudată. 

— Câtă subtilitate! 

— Teabing nu deschide niciodată el însuşi; preferă să-şi 
facă o intrare teatrală. Voi găsi eu un loc în care să-l ascund 
înainte de apariţia lui. De fapt, adăugă Langdon după o 
pauză, poate că ar fi bine să te previn: sir Leigh Teabing are 
un simţ al umorului pe care multe persoane îl găsesc 
puţintel cam... bizar. 

Sophie se îndoia că mai putea să existe ceva care să i se 
pară ciudat în noaptea asta. 

Aleea ce ducea spre intrarea principală era din pietre 
care fuseseră şlefuite bucată cu bucată. In capătul ei, se 
afla o uşă din lemn sculptat de stejar combinat cu cireş, cu 
un ciocănel de alamă de mărimea unui grepfrut. Înainte ca 
Sophie să apuce să bată la uşă, aceasta se deschise larg. 

În faţa lor apăru un majordom elegant şi pus la punct, 
care aparent mai avea de făcut un ultim retuş la ţinuta pe 
care tocmai o îmbrăcase. Părea în jur de cincizeci de ani, cu 
trăsături rafinate şi o expresie austeră ce arăta clar că 
prezenţa oaspeţilor la o asemenea oră nu i se părea câtuşi 
de puţin amuzantă. 

— Sir Leigh va cobori imediat, declară el într-o engleză cu 
puternic accent francez. Momentan se îmbracă. Totdeauna 
preferă să-şi întâmpine oaspeţii purtând ceva mai mult 
decât o cămaşă de noapte. Pot să vă iau haina? se interesă 
el, încruntându-se la pachetul din braţele lui Langdon. 

— Mulţumesc, mă simt bine aşa. 

— Desigur. Pe aici, vă rog! 

Majordomul îi conduse prin holul luxos de marmură într- 
un salon elegant mobilat, iluminat difuz de lămpi victoriene. 
Aerul avea un parfum antic, oarecum princiar — un 
amestec de tutun de pipă, frunze de ceai, sherry şi izul de 
lut al conacelor vechi din piatră. Pe zidul din fundul 
încăperii, între două seturi lucitoare de cămăşi de zale, se 
lăfăia un şemineu suficient de mare pentru a frige un bou 
întreg în el. Apropiindu-se de el, majordomul îngenunche şi 
aprinse un chibrit deasupra buştenilor de stejar şi deasupra 
vreascurilor aşezate acolo dinainte. Un foc viu prinse 
imediat viaţă. 

Omul se ridică, îndreptându-şi jacheta: 

— Stăpânul doreşte să vă simţiţi ca la dumneavoastră 
acasă. 

Cu aceste cuvinte, ieşi din salon, lăsându-i singuri. 

Sophie se întrebă pe care dintre piesele de moblier vechi 
de lângă şemineu se putea aşeza — pe divanul în stil 
renascentist acoperit cu pluş, pe balansoarul rustic ori pe 

unul dintre cele două taburete de piatră ce păreau aduse 
din vreo biserică bizantină. 

Langdon despături sacoul, scoase caseta din lemn şi o 
ascunse sub divanul de pluş, împingând-o adânc, să nu se 
vadă. Apoi îşi scutură haina, o îmbrăcă, îi netezi reverele şi 
zâmbi satisfăcut, aşezându-se exact deasupra comorii 
ascunse. 

„Aşadar se poate sta pe divan”, îşi spuse Sophie şi se 
aşeză lângă el. 

Privind flăcările din şemineu, învăluită în căldura lor 
plăcuta, îi trecu prin minte că bunicului ei i-ar fi plăcut 
această încăpere. Lambriurile din lemn întunecat erau 
decorate cu tablouri ale clasicilor, printre care Sophie 
recunoscu un Poussin — al doilea pictor preferat al lui 
Jacques Saunière. Pe polita de deasupra căminului, un bust 
de alabastru al zeiţei Isis domina salonul. 

Dedesubt, printre flăcări, două garguie de piatră serveau 
drept pirostrii, cu gurile căscate ameninţător. Totdeauna îi 
fusese frică de garguie când era mică... până când bunicul 
îi alungase această spaimă urcând cu ea pe acoperişul 
catedralei Notre-Dame în timpul unei ploi torențiale. 

— Prinţesă, uită-te la creaturile astea nătânge, o 
îndemnase el arătându-i garguiele prin care apa de ploaie 
se scurgea vijelios. Auzi zgomotul acela caraghios pe care-l 
fac gâturile lor? 

Sophie înclinase din cap şi zâmbise amuzată de sunetul 
gâlgâit al apei prin gurile deschise. 

— Fac gargară, îi explicase bunicul. Gargariser! De acolo 
le vine şi numele acesta aiurit, „garguie”. 

De atunci, nu-i mai fusese niciodată frică de ele. 

Amintirile îi aduseră cu ele o umbră de tristeţe şi cruda 
realitate a morţii bunicului o copleşise iarăşi. Grand-père nu 
mai este. Gândul îi zbură la criptex-ul de sub divan şi se 
întreba dacă Leigh Teabing va şti cum să-l deschidă. Sau 
dacă e bine să-i pomenească despre el. Cu ultimele sale 
cuvinte, bunicul îi ceruse să-l găsească pe Robert Langdon, 
dar nu îi pomenise nimic despre implicarea vreunei alte 

persoane. „Dar trebuia să ne ascundem undeva!” îşi spuse 
ea, hotărâtă să aibă încredere în judecata americanului. 

— Sir Robert! răsună o voce undeva, în spatele lor. Văd 
că te însoţeşte o domniţă! 

Langdon se ridică. Sophie îi urmă exemplul. Glasul se 
auzise din capătul unei scări în formă de spirală, ce urca 
spre penumbra etajului. Pe ultimele trepte, o siluetă se 
zărea neclară. 

— Bună seara, salută Langdon. Sir Leigh, dă-mi voie să ți- 
o prezint pe Sophie Neveu. 

— Sunt onorat. 

Teabing cobori spre lumina, treaptă cu treaptă, protezele 
metalice şi cârjele de care se ajuta devenind vizibile. 

— Vă mulţumesc că ne-aţi primit, spuse Sophie. Imi dau 
seama că ora este foarte târzie. 

— E atât de târzie, draga mea, încât este prea devreme, 
râse el. Vous n'êtes pas américaine? 

— Parisienne. 

— Dar vorbiți o engleză superbă. 

— Mulţumesc. Am studiat la Royal Holloway. 

— Ah, aşa se explică! Robert v-a spus, poate, că eu am 
făcut şcoala undeva în apropiere, la Oxford. 

Apoi, fixându-l pe Langdon cu un surâs poznaş, adăugă: 

— Fireşte, mi-am depus actele şi la Harvard, pentru mai 
multă siguranţă. 

Gazda lor ajunse, în sfârşit, la capătul treptelor. Sophie îşi 
spuse că nu avea deloc o înfăţişare mai aristocratică decât 
Sir Elton John, de pildă. Rotunjor şi rumen la faţă, sir Leigh 
Teabing avea un smoc de păr roşu, sârmos şi ochi joviali, 
de culoarea alunei, care străluceau de viaţă. Purta 
pantaloni cu pense şi o cămaşă de mătase pe sub haina 
scoțiană. In ciuda protezelor de aluminiu în care-i erau 
prinse picioarele, omul avea un aer demn şi o siguranţă de 
sine ce păreau mai degrabă rodul moştenirii, iar nu al unui 
efort conştient. 

Ajuns în faţa lui Langdon, îi î 

— Robert, ai mai slăbit! 

— lar tu ai mai pus ceva! 


ntinse cu hotărâre mâna: 

Britanicul râse din toată inima, bătându-se cu palma pe 
burta rotunjoară: 

— Touché! Singurele plăceri trupeşti care mi-au mai 
rămas par a fi cele culinare. 

Apoi, întorcându-se spre Sophie, îi luă delicat mâna în 
palma lui, îşi plecă uşor fruntea deasupra ei şi privi discret 
în lături: 

— M'lady! 

Sophie îl străfulgeră pe Langdon cu privirea, neştiind 
dacă nu cumva se întorseseră cu câteva secole în urmă sau 
dacă nu intraseră într-o casă de smintiţi. 

Majordomul îşi făcu apariţia în salon, ducând un serviciu 
de ceai pe care îl aşeză pe o măsuţa în faţa căminului. 

— El este Rémy Legaludec, îl prezentă Teabing, slujitorul 
meu. 

Valetul înclină ţeapăn din cap şi dispăru iarăşi. 

— Remy este Lyonnais, şopti stăpânul casei, de parcă ar 
fi vorbit despre o boală ruşinoasă. Dar ştie să gătească 
nişte sosuri excepţionale. 

Langdon surâse amuzat: 

— Aş fi crezut că-ţi vei aduce personal britanic. 

— Pentru numele Cerului, nu! Nu i-aş dori nimănui un 
bucătar englez — decât, poate, agenţilor fiscali francezi. 
Pardonnez-moi, mademoiselle Neveu. Vă rog să fiți 
convinsă că dezgustul meu pentru francezi se referă doar la 
politică şi la fotbal. Guvernul dumitale îmi fură banii, iar 
naţionala franceză de fotbal a umilit-o recent pe a noastră. 

Sophie îi surâse delicat. 

Teabing o studie câteva clipe şi apoi se întoarse spre 
Langdon: 

— S-a întâmplat ceva! Amândoi păreţi frânţi! 

— Ei bine, am avut o noapte interesantă, Leigh! 

— Nu mă îndoiesc. Veniţi la uşa mea neanunţaţi, în miez 
de noapte, zicând ceva despre Graal. Spune-mi: chiar este 
vorba despre Graal sau l-ai menţionat numai fiindcă ştiai că 
e singurul subiect care mă va ridica din pat în toiul nopţii? 

„Câte puţin din ambele”, îşi spuse Sophie, amintindu-şi 
de criptex-ul ascuns sub divan. 

— Leigh, răspunse Langdon, am vrea să vorbim cu tine 
despre Le Prieure de Sion. 

Sprâncenele stufoase ale britanicului se arcuiră brusc: 

— Păstrătorii! Vasăzică într-adevăr este vorba despre 
Graal! Şi spuneai că ai venit cu informaţii? Ceva nou, 
Robert? 

— Poate că da. Nu suntem foarte siguri. Probabil că ne 
vom da seama ceva mai bine după ce vom afla, mai întâi, 
unele lucruri de la tine. 

Teabing îşi agită degetul arătător în faţa lui. 

— Americanul, pişicher ca-ntotdeauna! Aşa deci, un joc 
de-a qui pro quo. Foarte bine! Vă stau la dispoziţie. Ce 
doriţi să vă spun? 

Langdon oftă adânc: 

— Sper că vei fi atât de amabil încât să-i explici 
domnişoarei Neveu adevărata natură a Sfântului Graal. 

Teabing făcu ochii mari: 

— Adică ea nu ştie?! 

Profesorul clătină din cap. 

Zâmbetul care se întinse pe figura britanicului era 
aproape obscen: 

— Robert, mi-ai adus o virgină? 

Langdon se întoarse spre Sophie şi-i făcu semn cu ochiul: 

— „Nirgin” este termenul pe care entuziaştii îl folosesc 
pentru toţi cei care n-au auzit niciodată adevărata poveste 
a Graalului. 

Teabing îl întrerupse, nerăbdător: 

— Spune-mi, draga mea, cât anume ştii deja? 

Sophie îi relată pe scurt tot ce-i explicase Langdon mai 
devreme — Le Prieuré de Sion, Cavalerii Templieri, 
documentele Sangreal şi Sfântul Graal, despre care mulţi 
susțineau că n-ar fi un potir... ci altceva, mult mai puternic. 

— Atâta tot?! sir Leigh îi aruncă profesorului o privire 
indignată: Robert, te credeam un gentleman! Ai lipsit-o 
tocmai de orgasm! 

— Ştiu, dar m-am gândit că împreună am putea... 

Dar se opri, realizând probabil că metafora mersese puţin 
cam prea departe. 

Britanicul o învăluise deja pe Sophie în privirea lui 
scânteietoare: 

— Eşti o virgină a Graalului, draga mea! Şi, crede-mă, 
prima experienţă nu se uită niciodată! 

Aşezată pe divan alături de Langdon, Sophie sorbea din 
ceai şi mânca o plăcintă, bucurându-se de efectele lor bine 
venite. Sir Leigh Teabing deborda de atâta entuziasm, 
păşind cu greutate în sus şi-n jos prin faţa căminului. 

— Sfântul Graal, începu el pe un ton declamator. Cei mai 
mulţi oameni mă întreabă doar unde e. Mi-e teamă că la 
aceasta întrebare nu voi putea răspunde niciodată. 

Apoi, răsucindu-se brusc, îl privi drept în ochi: 

— Oricum... mult mai interesantă mi se pare o altă 
întrebare: ce anume este Sfântul Graal? 

Sophie aproape că simţea valul de entuziasm academic 
ce-i cuprinsese pe cei doi bărbaţi de lângă ea. 

— Pentru a înţelege pe deplin ce este Graalul, continuă 
Teabing, trebuie mai întâi să înţelegem Biblia. Cât de bine 
cunoşti Noul Testament? 

Sophie ridică din umeri: 

— Nu prea îl cunosc. Am fost crescută de un om care îl 
venera pe Leonardo da Vinci. 

Sir Leigh afişă o expresie mirată şi încântată deopotrivă: 

— Un suflet iluminat! Superb! Atunci trebuie să ştii că 
Leonardo a fost unul dintre păstrătorii secretului care se 
referea la Sfântul Graal. Şi că a ascuns tot soiul de indicii în 
operele sale. 

— Robert mi-a spus deja asta, da. 

— Şi ce credea da Vinci despre Noul Testament? 

— Nu ştiu. 

Teabing făcu un semn spre biblioteca din peretele opus: 

— Robert, fii amabil! Pe raftul de jos. La Storia di 
Leonardo. 

Langdon se ridică, se apropie de bibliotecă şi scoase 
volumul indicat, pe care-l aduse şi-l aşeză pe masă, între ei. 
Întorcând cartea cu faţa spre Sophie, Teabing o deschise şi- 
i arătă o serie de citate de pe coperta a treia. 

— Din însemnările lui da Vinci despre polemici şi 
speculaţii, îi spuse, indicând un anumit citat. Cred că ţi se 
va părea relevant pentru discuţia noastră. 

Sophie citi: 


„Mulţi au făcut negoț cu iluzii şi false minuni, 
amăgind mulțimile nătânge.” 
LEONARDO DA VINCI 


— Uite şi un alt citat: 


„Oarba ignoranță ne înşeală. O! Bieţi muritori, 
deschideţi ochii bine!” 
LEONARDO DA VINCI 


Sophie simţi un fior. 

— Da Vinci se refera aici la Biblie? 

Teabing încuviinţă printr-o mişcare a capului: 

— Opiniile lui cu privire la Biblie au o legătura directă cu 
Sfântul Graal. De fapt, da Vinci a şi pictat Graalul; ţi-l voi 
arăta imediat, dar, mai întâi, trebuie să vorbim despre 
Biblie. Şi, adăugă el surâzând, tot ce trebuie să ştii despre 
Biblie poate fi rezumat în cele câteva cuvinte ale doctorului 
Martyn Percy: „Biblia nu a venit prin fax direct din rai”. 

— Poftim? 

— Biblia este un produs a/ omului, draga mea! Nu a căzut 
ca prin minune din cer! Omul a creat-o, ca pe o 
consemnare istorică a unor vremuri tulburi, şi a evoluat 
apoi în urma nenumăratelor traduceri, adăugiri şi revizuiri. 
N-a existat şi încă nu exista o versiune finală a Bibliei. 

— Inţeleg. 

— lisus Hristos a fost un personaj istoric de o forţă 
extraordinară, poate cel mai enigmatic şi mai charismatic 
lider pe care l-a cunoscut omenirea în toate timpurile. 
Mesia vestit de profeţi, lisus a răsturnat regi, a inspirat 
mulţimi şi a fondat o nouă filozofie de viaţă. Ca urmaş al 
regilor Solomon şi David, era îndreptăţit la titlul de împărat 
al evreilor. Fireşte, evenimentele de pe parcursul vieţii sale 

au fost consemnate de o sumedenie de adepţi din toată 
regiunea. 

Teabing se întrerupse o clipă pentru a sorbi câteva 
înghiţituri de ceai, apoi aşeză cana pe polita şemineului şi 
reluă: 

— Mai bine de optzeci de evanghelii au fost scrise, şi 
totuşi numai câteva dintre ele — printre care cele ale lui 


Luca, Marcu, Matei şi loan — au fost incluse în Noul 
Testament. 

— Cine a ales care anume vor fi incluse? 

— Aha! izbucni britanicul, entuziasmat. Ironia 


fundamentală a creştinismului! Biblia, aşa cum o 
cunoaştem noi astăzi, a fost alcătuită de împăratul roman 
păgân Constantin cel Mare. 

— Constantin — din câte ştiam eu — a fost creştin! 
observă Sophie. 

— Câtuşi de puţin! Toată viaţa a fost un necredincios, 
fiind botezat doar pe patul de moarte, când era prea slăbit 
ca să mai protesteze. Pe vremea lui, religia oficială în Roma 
era venerarea Soarelui — Sol Invictus, adică „Soarele 
Invincibil” — şi Constantin era marele ei preot. Din 
nefericire pentru el, capitala imperiului căzuse pradă unor 
tulburări religioase din ce în ce mai accentuate. La trei 
secole de la răstignirea lui lisus, numărul celor care 
credeau în el crescuse exponențial. Intre creştini şi păgâni 
izbucneau conflicte care, cu timpul, au căpătat proporții 
atât de mari, încât amenințau să ducă la scindarea Romei. 
Constantin a decis că trebuia făcut ceva pentru a calma 
spiritele. In anul 325 după Hristos, a hotărât unificarea 
Romei sub o singură religie: creştinismul. 

Sophie părea surprinsă: 

— Dar de ce ar fi ales un împărat păgân creştinismul ca 
religie oficială? 

Teabing chicoti: 

— Constantin era un abil om de afaceri. Şi-a dat seama 
că religia creştină este în plină dezvoltare şi nu a făcut 
altceva decât să parieze pe cartea câştigătoare. Incă şi azi 
istoricii se mai minunează de ingeniozitatea cu care 

împăratul i-a convertit pe adoratorii Soarelui la creştinism. 
Îmbinând simbolurile, datele şi ritualurile păgâne cu tradiţia 
creştină proaspăt formată, a pus bazele unei religii hibride, 
acceptabilă pentru ambele părţi implicate. 

— Transmutarea simbolurilor, interveni Langdon. 
Vestigiile religiei păgâne în simbolistica creştină sunt 
irefutabile. Discul solar al egiptenilor a devenit aureola 
sfinţilor creştini. Pictogramele ce o reprezentau pe zeiţa Isis 
alăptându-l pe Horus, fiul ei conceput în mod miraculos, au 
fost preluate în imagistica Fecioarei Maria cu Pruncul lisus 
în braţe. Şi efectiv toate elementele ritualurilor catolice — 
mitra, altarul, doxologia şi împărtăşania — adică „hrănirea 
cu trupul Domnului” — provin din religiile păgâne 
anterioare. 

Teabing începu să râdă: 

—  Dă-i voie simbolistului să-ţi vorbească despre 
iconografia creştină şi nu mai scapi de el! Adevărul e că 
nimic nu e original în creştinism. Zeul Mitra, precreştin — 
numit „Fiul lui Dumnezeu” şi „Lumina Lumii” — era născut 
pe 25 decembrie, a murit, a fost îngropat într-un mormânt 
de piatră şi a înviat după trei zile. Apropo, 25 decembrie 
este, totodată, data de naştere a lui Osiris, Adonis şi a lui 
Dionisos. Nou-născutul Krishna a fost întâmpinat cu aur, 
smirnă şi tămâie. Chiar şi ziua sfântă a fiecărei săptămâni a 
fost preluată de creştini de la păgâni. 

— Cum adică? 

— Iniţial, îi explică Langdon, creştinii respectau sabatul 
iudaic, sâmbăta, dar Constantin a preferat duminica, pentru 
a coincide cu ziua în care păgânii venerau Soarele. Chiar şi 
astăzi, majoritatea credincioşilor merg duminica dimineaţa 
la biserica fără a şti că o fac în amintirea tributului 
săptămânal adus zeului Soare. 

Sophie ameţise deja: 

— Şi toate astea au legătura cu Graalul? 

— Exact, răspunse Teabing. Fii atentă mai departe! Pe 
fondul acestei fuzionări a religiilor, Constantin a simţit 
nevoia să întărească noua tradiţie creştină şi a organizat o 

celebră adunare ecumenică pe care o cunoaştem sub 
numele de Sinodul de la Niceea. 

Sophie auzise că în cadrul acestui Sinod fusese conceput 
Crezul. 

— La această întrunire, continuă britanicul, participanţii 
au dezbătut şi au votat numeroase aspecte şi elemente ale 
creştinismului  — data  Paştelui, rolul episcopilor, 
administrarea Sfintelor Taine şi, desigur, caracterul divin al 
lui lisus. 

— Nu cred că înţeleg. Caracterul Lui divin? 

— Draga mea, până atunci, lisus fusese considerat de 
adepţii săi un profet, un muritor... un om extraordinar, însă 
doar un om.€ 

— Nu Fiul lui Dumnezeu? 

— Credinţe că lisus este „Fiul al lui Dumnezeu” a fost 
propusă în mod oficial şi votată în cadrul Sinodului de la 
Niceea. 

— Stai puţin! Cu alte cuvinte, caracterul divin al lui lisus 
a fost rezultatul unui vot?! 

— Un vot destul de strâns, pot să spun. Stabilirea 
divinității lui Hristos era însă critică pentru dorita 
reunificare a Imperiului Roman şi pentru noua structură de 
putere apărută — Vaticanul. Definindu-l în mod oficial pe 
lisus ca Fiu al lui Dumnezeu, Constantin l-a transformat într- 
o divinitate ce transcende omenescul, o entitate a cărei pu- 
tere este mai presus de orice. Pe lângă faptul că astfel erau 
zădărnicite de la bun început orice viitoare atacuri păgâne 
la adresa creştinismului, acum adepţii lui Hristos nu mai 
puteau fi mântuiţi decât prin intermediul unicului intercesor 
sacru — Biserica Romano-Catolică. 

Sophie îi aruncă o privire întrebătoare lui Langdon şi el 
încuviinţă printr-un uşor semn al capului. 

— Miza nu era alta decât puterea, continuă Teabing. 
Definirea lui Hristos ca Mesia era esenţială pentru 


€ Aici şi în continuare, toate referirile şi interpretările istoriei 
ecleziastice, în special, şi ale istoriei, în general, constituie punctul de 
vedere al autorului. Deoarece aceasta este o lucrare de ficţiune, autorul 
şi-a permis nenumărate licenţe care trebuie tratate ca atare (n.red.). 

funcţionarea Bisericii şi a statului. Mulţi erudiţi afirmă chiar 
că Biserica acelor începuturi l-a confiscat pe lisus, 
deturnându-i mesajul universal, învăluindu-l într-o aură 
impenetrabilă de divinitate şi folosindu-l pentru a-şi spori 
propria putere. Eu însumi am scris câteva cărţi pe această 
temă. 

— Şi bănuiesc că fundamentaliştii creştini vă trimit zilnic 
mesaje injurioase. 

— De ce ar face-o? replică Teabing. Majoritatea 
creştinilor educați cunoscând istoria propriei religii. lisus a 
fost, într-adevăr, un om de o anvergură şi o forţă 
excepţionale. Manevrele politice dubioase ale lui Constantin 
nu-i afectează câtuşi de puţin viaţa şi personalitatea ieşite 
din comun. Nimeni nu afirmă că lisus a fost un impostor şi 
nimeni nu neagă că ela trăit cu adevărat pe Pământ şi că a 
constituit o sursă de inspiraţie pentru milioane de oameni. 
Noi nu susţinem decât că împăratul Constantin s-a folosit în 
interes propriu de influenţa considerabilă pe care o deţinea 
Hristos. Şi, procedând astfel, a modelat faţa creştinismului 
în maniera în care o cunoaştem noi azi. 

Sophie privi cu coada ochiului cartea de artă care stătea 
deschisă pe masă, nerăbdătoare să treacă mai departe şi 
să vadă cum reprezentase da Vinci Graalul. 

— Bun, uite care-i ideea, adăuga Teabing, vorbind mai 
repede. Fiindcă această schimbare de statut a avut loc la 
aproape patru secole după moartea lui lisus, Constantin a 
fost nevoit să facă, de asemenea, ceva în privinţa miilor de 
documente anterioare ce relatau viaţa Lui de om muritor. ŞI 
împăratul ştia că are nevoie de o lovitură de maestru 
pentru a rescrie istoria. Aşa a apărut cel mai interesant 
moment în istoria creştinismului. 

Teabing se întrerupse pentru un moment, privind-o 
intens pe Sophie, apoi continuă: 

— Constantin a comandat şi a finanţat scrierea unei noi 
Biblii, din care a eliminat acele evanghelii ce aminteau de 
caracterul Lui uman şi le-a îmbogăţit pe celelalte, care îi 
accentuau caracterul divin. Astfel, primele evanghelii au 
fost interzise, adunate de pretutindeni şi arse. 

— Un amănunt interesant, interveni Langdon. Toţi cei 
care au preferat evangheliile interzise, respingând 
versiunea lui Constantin, au fost consideraţi eretici. 
Termenul „eretic” însuşi a luat naştere atunci. In latină, 
haereticus înseamnă „alegere”. Cei care au „ales” istoria 
reală a lui lisus au fost primii eretici din istoria lumii. 

— Din fericire pentru istorici, reluă Teabing, unele dintre 
evangheliile pe care Constantin a încercat să le distrugă au 
reuşit totuşi să supravieţuiască. Prin anul 1950 au fost 
descoperite Manuscrisele de la Marea Moartă, ascunse într- 
o grotă în apropiere de Qumran, în Deşertul Iudeii. Să nu 
uităm, de asemenea, Manuscrisele Copte găsite în 1945 la 
Nag Hammadi. Pe lângă faptul că relatează istoria reală a 
Graalului, aceste documente vorbesc despre viaţa lui lisus 
în termeni cât se poate de umani. Desigur, respectându-şi 
tradiţia de dezinformare, Vaticanul a încercat din răsputeri 
să împiedice ca manuscrisele să fie făcute publice. Şi 
putem înţelege şi de ce. Ele scot la iveală crasele 
discrepanțe şi adăugiri ulterioare, confirmând fără dubiu că 
Biblia modernă a fost alcătuită şi „corectată” de oameni 
care urmăreau un ţel politic clar — promovarea caracterului 
divin al lui lisus Hristos şi exploatarea în interes propriu a 
influenţei sale. 

— Şi totuşi, interveni iarăşi Langdon, este important să 
ne reamintim că dorinţa Bisericii ca manuscrisele recent 
descoperite să nu fie date publicităţii provine dintr-o 
credinţă sinceră în imaginea tradiţională a lui lisus. 
Vaticanul este reprezentat astăzi de oameni profund pioşi, 
care cred sincer că aceste documente nu pot fi altceva 
decât false mărturii. 

Teabing râse uşor şi se aşeză pe un fotoliu din faţa lui 
Sophie. 

— După cum vezi, draga mea, profesorul nostru are 
despre Roma opinii mult mai blânde decât mine. Cu toate 
acestea, nu greşeşte când îşi susţine credinţa în 
sinceritatea clerului actual — şi e uşor de înţeles de ce. 
Biblia lui Constantin a fost pentru ei unicul adevăr timp de 

sute de ani; nimeni nu e mai îndoctrinat decât cel care are 
misiunea de a-i îndoctrina pe ceilalţi. 

— Adică, explică Langdon, noi credem în divinităţile 
părinţilor şi ale strămoşilor noştri. 

— Cu alte cuvinte, replică britanicul, aproape tot ce ne- 
au învăţat părinţii şi strămoşii noştri despre lisus este fals.” 
Aşa cum sunt şi poveştile despre Sfântul Graal. 

Sophie privi din nou citatul lui da Vinci: 


„Oarba ignoranță ne înşeală. O! Bieţi muritori, 
deschideţi ochii bine!” 


Teabing luă cartea de pe masă şi începu s-o răsfoiască. 

— Dar, înainte de a-ţi arăta pictura lui Leonardo care 
înfăţişează Sfântul Graal, aş vrea să arunci o privire peste 
asta! 

Şi deschise cartea la o reprezentare pe două pagini a 
unei lucrări de-a lui da Vinci. 

— Presupun că recunoşti aceasta frescă. 

„Sper că glumeşte”, îşi spuse Sophie privind una dintre 
cele mai cunoscute fresce din istoria omenirii — Cina cea 
de taină, pe care Leonardo o relizase pe zidul bazilicii Santa 
Maria delle Grazie din Milano. Lucrarea îl înfăţişa pe lisus 
înconjurat de apostoli, în clipa în care îi vesteşte că unul 
dintre ei îl va trăda. 

— Sigur, recunoscând fresca. 

— Atunci poate că vei vrea să-mi faci şi mie o plăcere. 
Închide ochii, te rog! 

Nesigura, Sophie se conformă. 

— Unde este aşezat lisus? întreba Teabing. 

— În centru. 

— Bun! Şi ce mănâncă El şi apostolii săi? 

— Pâine. Evident! 

— Excelent! Dar ce beau? 

— Vin. Beau vin. 


7 Aceste afirmaţii ale lui Dan Brown au stârnit numeroase 
controverse. Nenumăraţi specialişti în istorie şi teologie şi-au exprimat 
punctele de vedere 

— Foarte bine. O ultima întrebare: câte pahare sunt pe 
masă? 

Sophie ezită o clipă, dându-şi seama că era o întrebare- 
capcană. „Şi după ce au mâncat, lisus a ridicat paharul cu 
vin şi l-a împărţit cu ucenicii Lui.” 

— Un pahar, răspunse. „Cupa lui lisus, îşi spuse. Sfântul 
Graal.” lisus le-a dat ucenicilor un singur potir cu vin, aşa 
cum se întâmplă azi la împărtăşanie. 

— Deschide ochii. 

Pe chipul lui Teabing se întinsese un zâmbet victorios. 
Sophie privi reproducerea şi văzu cu uimire că fiecare 
personaj avea în faţă câte un pahar, inclusiv lisus. 
Treisprezece cupe! Toate mici, fără picior, din sticlă 
obişnuită. Nicăieri nu se zărea vreun potir. Sau un Sfânt 
Graal. 

Privirile lui Teabing scânteiau: 

— Puţintel cam ciudat — nu ţi se pare? — ţinând seama 
că atât Biblia, cât şi tradiționala legendă a Graalului susţin 
că acesta este momentul în care s-a „născut” Sfântul Graal. 
În mod bizar, da Vinci pare să fi uitat să picteze tocmai 
cupa lui lisus. 

— Nu mă îndoiesc că specialiştii au remarcat deja acest 
lucru. 

— Ai fi uimită să afli câte anomalii a inclus Leonardo în 
lucrarea aceasta, anomalii pe care majoritatea specialiştilor 
nu le observă sau pur şi simplu preferă să le ignore. Fresca 
pe care o priveşti este, de fapt, cheia întregului mister al 
Graalului. În Cina cea de taină, da Vinci o arată clar. 

Sophie cerceta nerăbdătoare reproducerea cu privirile: 

— Fresca aceasta ne spune ce anume este Graalul cu 
adevărat? 

— Nu, nu ce anume, şopti Teabing, ci mai degrabă cine. 
Sfântul Graal nu este un obiect. În realitate este o... 
persoană. 

Sophie făcu ochii mari şi îl privi pe Teabing amuţită, apoi 
se întoarse spre Langdon: 

— Sfântul Graal este o persoană!? 

Profesorul încuviinţă: 

— O femeie, de fapt! 

După expresia de completă uimire întipărită pe chipul ei, 
americanul îşi dădu seama că o năuciseră de tot. Aceeaşi 
reacţie o avusese şi el, de altfel, când auzise prima dată 
această afirmație. Abia când  înţelesese întreaga 
simbolistică a Graalului îşi dăduse seama că implicaţiile 
feminine erau evidente. 

Probabil că şi Teabing se gândise la acelaşi lucru, fiindcă 
interveni: 

— Robert, poate că e momentul să-i explici aceste lucruri 
şi din perspectiva simbolisticii. 

Ridicându-se de pe fotoliu, luă o coală de hârtie şi i-o 
întinse lui Langdon. 

Profesorul scoase un stilou din buzunar: 

— Sophie, cunoşti pictogramele moderne ce desemnează 
masculinul şi femininul? 

Şi desenă simbolurile obişnuite, pentru masculin ©, şi 
pentru feminin Ẹ. 

— Desigur, răspunse ea. 

— Ei bine, nu acestea sunt simbolurile originale. Mulţi 
oameni consideră în mod greşit că simbolul masculin 
provine de la reprezentarea schematică a unui scut şi a 
unei săbii, pe când cel feminin ar fi o oglindă ce reflectă 
frumuseţea. In realitate, pictogramele au apărut iniţial ca 
simboluri astronomice: al zeului şi a planetei Marte, 
respectiv, al zeiţei şi planetei Venus. La apariţia lor erau 
însă mult mai simple. 

Langdon desenă o altă figura pe coala de hărtie: 

— Acesta era simbolul iniţial pentru masculin. Un falus 
rudimentar reprezentat. 

— Sugestiv, replică Sophie. 

— Şi la obiect, adăugă Teabing. 

Profesorul continua: 

— Acest simbol este numit „paloşul” şi denotă 
agresivitatea, masculinitatea. Nu pot să nu adaug că exact 
acest falus schematic este folosit în prezent pe uniformele 
militare, pentru a arăta gradul. 

— Într-adevăr, rânji Teabing. Cu cât ai mai multe 
penisuri, cu atât eşti mai mare în grad. Băieţii — tot băieţi! 

Langdon surâse: 

— Să continuam. Aşa cum probabil îţi închipui, simbolul 
feminin este opusul acestuia şi poartă numele de „potir”. 

Şi desenă alături o altă figură: 

Sophie ridică ochii spre el, surprinsa: 

— „Potirul”, continuă Langdon, seamănă cu un recipient, 
cu o cupă şi — mai important — sugerează forma uterului 
unei femei. Este un simbol al feminităţii şi al fertilităţii. 
Sophie, rosti el apăsat, privind-o în ochi, legenda ne spune 
ca Sfântul Graal este un potir, o cupă. Dar această des- 
criere nu e altceva decât o alegorie menită să ascundă şi să 
protejeze adevărata natură a Graalului. Cu alte cuvinte, 
legenda foloseşte potirul ca pe o metaforă pentru ceva cu 
mult, mult mai important. 

— O femeie, replică Sophie. 

— Exact. Graalul este, de fapt, străvechiul simbol al 
feminităţii, iar Sfântul Graal reprezintă sacrul feminin şi 
divinitatea feminină, simboluri pe care noi le-am pierdut 
fiindcă Biserica le-a eliminat. Caracterul puternic al femeii 
şi capacitatea ei de a da viaţă erau odinioară sacre, dar 
constituiau o ameninţare pentru ascensiunea Bisericii, al 
cărei cler era în majoritate alcătuit din bărbaţi, aşa încât 
sacrul feminin a fost demonizat şi considerat necurat. Nu 
Dumnezeu, ci omul — bărbatul, de fapt — a fost cel care a 

creat conceptul de „păcat originar”, prin care Eva a gustat 
din mărul cunoaşterii şi a provocat alungarea din rai a 
perechii primordiale. Femeia, iniţial dătătoare de viaţă, 
devenise acum inamicul. 

— Aş mai putea adăuga, interveni Teabing, că acest 
concept care situează femeia la originea vieţii constituia 
însăşi baza religiilor antice. Naşterea era considerată un act 
mistic, plin de semnificaţie. Din nefericire, filozofia şi 
teologia creştină au decis să confişte această putere 
creatoare a femeii şi să ignore adevărul biologic şi l-au 
considerat pe bărbat creator. Geneza ne spune că Eva a 
fost creată din coasta lui Adam. Femeia a devenit astfel un 
fel de produs secundar, o derivație a bărbatului. Una 
păcătoasă. Geneza a reprezentat începutul sfârşitului 
pentru divinitatea feminină. 

— Graalul, continuă Langdon, este simbolul acestei zeițe 
pierdute. O dată cu apariţia creştinismului, vechile religii 
păgâne nu s-au stins fără luptă. Legendele despre cavalerii 
porniţi în căutarea Graalului nu erau altceva decât istorisiri 
ale năzuinţei — acum ilicite — de a redescoperi sacrul 
feminin. Cavalerii care pretindeau că se află „în căutarea 
potirului” foloseau o astfel de exprimare „cifrată” pentru a 
se apăra împotriva Bisericii care subjugase femeia, 
interzisese zeiţa, îi ardea pe rug pe cei care se îndoiau şi 
scosese în afara legii orice act de venerare a sacrului 
feminin. 

Sophie clătină din cap: 

— Scuză-mă, dar când mi-ai spus că Sfântul Graal este o 
persoană, am crezut că te referi chiar la o persoana în 
carne şi oase. 

— Chiar la asta m-am şi referit, îi răspunse Langdon. 

— Dar nu la o persoană oarecare, izbucni Teabing care, 
nemaiputându-se stăpâni, se ridică cu greu în picioare. O 
femeie care purta în ea un secret atât de puternic încât, 
dacă ar fi fost dezvăluit, ar fi riscat să zdruncine din temelii 
tot ce înseamnă creştinism! 

Sophie îl privi copleşita: 

— Şi femeia aceasta este o personalitate cunoscută a 
istoriei? 

— Foarte cunoscută! Şi dacă ma veţi urma în birou, 
adaugă britanicul în timp ce îşi lua cârjele şi pornea spre 
uşă, mă voi simţi onorat să vă arăt cum a reprezentat-o da 
Vinci în pictură. 


Într-o încăpere alăturată, majordomul Rémy Legaludec 
stătea tăcut în faţa televizorului. Postul de ştiri difuza 
fotografii ale unui bărbat şi ale unei femei... aceleaşi 
persoane cărora el tocmai le servise ceaiul. 

În timp ce stătea în mijlocul intersecţiei din faţa băncii, 
locotenentul Collet se întreba de ce îi ia atât de mult lui 
Fache să ajungă cu mandatul de percheziţie. Finanţiştii 
ăştia aveau, cu siguranţă, ceva de ascuns; pretindeau că 
Langdon şi Neveu veniseră la bancă mai devreme, dar că 
fuseseră refuzaţi, fiindcă nu aveau datele de identificare a 
contului. 

„Atunci, de ce nu ne lasă să intrăm şi să aruncăm o 
privire?” 

În sfârşit, telefonul mobil din buzunarul lui sună. Era 
postul de comandă de la Luvru. 

— Am obţinut mandatul de percheziţie? întrebă Collet. 

— Dă-o-ncolo de bancă, locotenente! îi spuse agentul. 
Tocmai am primit un pont. Ştim exact unde se ascund 
Langdon şi Neveu. 

Collet se aşeză pe capota maşinii: 

— Nu mai spune! 

— Avem o adresă din suburbii. Undeva, în apropiere de 
Versailles. 

— Căpitanul Fache ştie? 

— Încă nu. E ocupat cu un apel important. 

— Vin imediat! Comunicaţi-i îndată ce se eliberează! 

Collet notă adresa şi urcă repede la volan. Demarând în 
trombă, îşi dădu seama că uitase să întrebe cine vânduse 
pontul despre locul în care se ascundea Langdon. Oricum, 
acum nu mai conta. Tocmai i se oferise şansa de a-şi 
răscumpăra toate greşelile din trecut; se îndrepta spre cea 
mai răsunătoare arestare din întreaga lui carieră. Contactă 
prin radio cele cinci maşini care îl însoțeau: 

— Fără sirene, băieţi! Nu vrem ca Langdon să ştie că 
venim. 


La patruzeci de kilometri distanţă, un Audi negru 
pătrunse pe un drum secundar şi parcă la marginea unui 

câmp. Silas cobori şi privi printre zăbrelele de fier ale 
gardului care înconjura vastul domeniu şi zări în depărtare 
conturul castelului. 

La parter toate luminile erau aprinse. „Ciudat pentru 
aceasta oră!”, îşi spuse Silas, zâmbind. Informaţia pe care i- 
o dăduse Învățătorul era, evident, corectă. „Nu voi pleca 
din această casă fără «cheia de boltă», îşi jură el. Nu-i voi 
dezamăgi pe episcop şi pe Invăţător.” 

Işi verifică revolverul Heckler and Kock cu treisprezece 
gloanţe şi îl aruncă în iarbă, printre gratii. Apoi, prinzându- 
se cu mâinile de barele de fier, se căţără pe gard şi sări 
dincolo. Ignorând durerea ascuţită provocată de cilice, îşi 
recuperă arma şi porni pe alee, spre castel. 

„Biroul” lui Teabing nu semănă cu nici o altă încăpere cu 
aceeaşi destinaţie din câte văzuse Sophie vreodată. De 
şase sau şapte ori mai întins decât cele mai luxoase birouri, 
le cabinet de travail al lui sir Leigh părea un soi de hibrid 
între un laborator de cercetare, o bibliotecă de arhivă şi un 
târg de vechituri. lluminată de trei candelabre suspendate 
de plafon, pardoseala care părea nesfârşită era presărată 
cu insulițe formate din mese de lucru îngropate sub gră- 
mezi de cărţi, lucrări de artă, artefacte şi surprinzător de 
multe echipamente electronice — computere, proiectoare, 
microscoape, copiatoare şi scanere de cercetare. 

— Am transformat sala de bal, spuse Teabing cu un surâs 
spăşit. Pe mine nu mă prea asaltează ocaziile de a dansa. 

Sophie avea impresia că, o dată cu venirea nopţii, 
pătrunsese într-un fel de zonă crepusculară în care nimic nu 
mai era aşa cum credea ea. 

— Toate astea vă ajută în munca pe care o depuneti? 

— Aflarea adevărului a devenit pasiunea vieţii mele. lar 
Sangrealul mi-e iubita preferată! 

„Sfântul Graal e o femeie”, îşi repetă ea în gând, pradă 
unei vârtej de idei ce păreau să nu aibă nici un sens. 

— Spuneaţi că aveţi o pictură care o reprezintă pe femeia 
despre care pretindeţi că este Sfântul Graal. 

— Da, dar nu eu pretind acest lucru. lisus însuşi a 
afirmat-o răspicat. 

— Care este acea pictură? îl întrebă Sophie privind 
picturile de pe pereţi. 

— Hmmm... Teabing îşi luă un aer preocupat, de parcă 
uitase: Sfântul Graal... Sangrealul... Potirul. 

Apoi se întoarse brusc şi arătă cu mâna spre peretele 
opus al încăperii, pe care atârna o reproducere lungă de doi 
metri şi jumătate a frescei Cina cea de taină — o replică 
identică aceleia pe care o văzuse cu câteva minute în urmă 
în cartea de artă: 

— lat-o! 

Sophie clipi repede fiindcă era sigură că nu înţelesese 
bine: 

— Dar e aceeaşi pictură pe care mi-aţi arătat-o mai 
devreme. 

— Ştiu, dar copia mărită e mult mai incitantă, nu-i aşa? 

Tânăra se întoarse spre Langdon în speranţa că acesta o 
va lămuri: 

— Nu pricep o iotă! 

Profesorul îi surâse: 

— După cum vei vedea, Sfântul Graal apare totuşi în Cina 
cea de taină. Leonardo n-a lăsat loc de dubii. 

— Stai puţin, îl întrerupse Sophie. Mi-aţi spus că Graalul 
este o femeie. In fresca aceasta sunt reprezentaţi însă doar 
treisprezece bărbaţi. 

— Oare? făcu Teabing arcuindu-şi sprâncenele: Uită-te 
mai bine! 

Sceptică, Sophie se apropie de reproducere şi privi cu 
atenţie cele treisprezece chipuri — lisus Hristos în mijloc, 
şase apostoli la dreapta şi alţi şase la stânga Lui: 

— Da, sunt toţi bărbaţi, îi răspunse ea. 

— Aşa? Dar cel aşezat pe locul de onoare, la dreapta lui 
lisus? 

Sophie cercetă chipul apostolului de lângă umărul drept 
al lui lisus. Treptat, un val de uimire o acapară. Ucenicul 
respectiv avea părul lung şi roşcat, mâinile împreunate într- 
un gest delicat şi sâni vag conturaţi. 

— E o femeie! exclamă ea. 

Teabing izbucni în râs: 

— la te uită ce surpriza! Crede-mă, nu e o simplă 
greşeală. Leonardo ştia să redea perfect deosebirile 
anatomice dintre cele două sexe. 

Sophie nu-şi mai putea lua ochii de la femeia de lângă 
lisus. „La Cina cea de taină se presupune că au luat parte 
treisprezece bărbaţi. Atunci, cine e aceasta femeie?” Deşi 
văzuse de nenumărate de ori diverse reproduceri ale 
frescei, niciodată nu remarcase acest amănunt ciudat. 

— Nimeni nu-l observă, îi spuse Teabing. Ideile noastre 
preconcepute despre această scenă sunt atât de puternic 
înrădăcinate, încât mintea refuză să recunoască detaliul şi 
ochii îl trec cu vederea. 

— Fenomenul se numeşte skitoma, adaugă Langdon. 
Creierul procedează astfel cu unele dintre cele mai 
sugestive simboluri. 

— Un alt motiv pentru care nu ai remarcat femeia, 
continuă Teabing, este acela că majoritatea reproducerilor 
din lucrările de artă au fost realizate înainte de 1954, când 
detaliile erau încă ascunse sub straturile de vopsea şi de 
murdărie depuse din cauza tentativelor de restaurare din 
secolul trecut. Acum însă, fresca a fost curățată până s-a 
ajuns la pictura originală a lui da Vinci. Et voilà! 

Sophie se apropie şi mai mult de imagine. Femeia 
aşezată în dreapta lui lisus era tânără şi avea o expresie 
cucernică: o înfăţişare nevinovată şi reţinută, păr roşcat, iar 
mâinile îi erau împreunate. „Aceasta este femeia care ar 
putea distruge Biserica?” 

— Cine e? întreba ea cu glas tare. 

— Aceasta, draga mea, este Maria Magdalena! 

— Păcătoasa, femeia uşoara din Biblie? 

Teabing icni uşor, de parcă termenul l-ar fi jignit pe el în 
persoană. 

— Madgalena nu a fost nicidecum o prostituată! Această 
greşeală nefericită este moştenirea campaniei de 
defăimare lansate de Biserică în primele secole ale erei 
creştine. Era nevoie ca Maria Magdalena să fie denigrată 
pentru a-i ascunde periculosul secret — rolul ei de Sfânt 
Graal. 

— Rolul? 

— Aşa cum am mai spus, Biserica trebuia să convingă 
omenirea că profetul lisus era o fiinţă divin. Prin urmare, 
toate evangheliile care aminteau de trăsăturile şi aspectele 
pământeşti ale vieţii Lui au fost eliminate din Biblie. Din 
nefericire pentru cei care au compilat noua versiune a 
Bibliei, un anumit element extrem de tulburător apărea iar 

şi iar în majoritatea evangheliilor: Maria Magdalena, mai 
exact, căsătoria ei cu lisus Hristos. 

— Poftim?! 

Sophie privi, nevenindu-i să creadă ceea ce tocmai 
auzise, când spre Teabing, când spre Langdon. 

— Este un fapt dovedit istoric, reluă britanicul, şi da Vinci 
ştia prea bine acest lucru. Cina cea de taină aproape că-l 
trage pe privitor de mânecă pentru a-i arăta că lisus şi 
Maria Magdalena formau un cuplu. 

Privirile ei zburară din nou la reproducerea de pe perete. 

— Observă, insistă Teabing, că veşmintele celor doi sunt 
aidoma unor imagini în oglindă. 

Sophie era înmărmurită. Într-adevăr, hainele lui lisus şi 
cele ale Magdalenei aveau culori opuse. El purta o robă 
roşie şi o mantie albastră; ea avea roba albastră şi mantia 
roşie. „Yin şi yang.” 

— Dacă vrei să observi câteva aspecte şi mai bizare, 
trebuie să remarci că lisus şi mireasa Lui par că se ating în 
dreptul şoldurilor, având busturile depărtate unul de altul, 
de parcă aşa ar fi vrut să creeze între ei un spaţiu clar 
delimitat. 

Chiar înainte ca britanicul să traseze conturul pe 
reproducere, Sophie îl recunoscu forma evidentă: din 
centrul picturii — acelaşi simbol pe care Langdon îl asociase 
mai devreme cu Sfântul Graal, cu potirul şi uterul feminin. 

— De asemenea, continuă Teabing, dacă îi priveşti pe 
lisus şi Maria Magdalena ca pe nişte elemente 
compoziționale, nu ca pe nişte oameni, vei vedea o altă 
formă care-ţi sare imediat în ochi. O /iteră a alfabetului. 

Sophie îşi dădu seama imediat. Faptul că litera îţi sărea 
în ochi era prea puţin spus; aproape că tot restul se pierea 
în fundal, cu excepţia ei. Clar conturată în centrul picturii, 
ieşea parcă în relief silueta unui uriaş şi indubitabil M. 

— Puțin cam prea bine conturat pentru a fi o simplă 
coincidenţă, nu crezi? 

— Dar ce rost are acolo? îl întrebă Sophie, uluită. 

Sir Leigh ridică din umeri: 

— Adepții teoriei conspirației ţi-ar spune că provine de la 
Matrimonio sau de la Maria Magdalena. Sincer, nimeni nu 
ştie sigur! Singura certitudine este că litera M nu este doar 
o simplă greşeală sau o coincidenţă. Nenumărate lucrări 
care se refera la Graal conţin aceeaşi literă — fie în filigran, 
fie în substrat sau în chiar cadrul compoziţiei. Cea mai 
vizibilă este, desigur, cea de pe altarul catedralei Our Lady 
of Paris din Londra, proiectat de un fost Mare Maestru al Le 
Prieuré, Jean Cocteau. 

Sophie cântări în minte informaţia primită: 

— Recunosc, prezenţa literei M este interesantă, dar nu 
cred că există cineva care să pretindă că reprezintă o 
dovadă a căsătoriei lui lisus cu Maria Magdalena. 

— Nu, desigur că nu, replică Teabing, apropiindu-se de o 
măsuţă pe care trona un teanc de cărţi şi începând să 
caute prin ele. Aşa cum am spus mai devreme, căsătoria lor 
este documentată istoric. In plus, ideea lui lisus căsătorit 
este mult mai logică decât imaginea standard din Biblie. 

— De ce? 

— Fiindcă lisus era evreu, replică Langdon, lăsându-i lui 
Teabing timp să caute prin stiva de cărţi, şi fiindcă tradiţiile 
din vremea Lui interziceau în mod efectiv unui evreu să 
rămână celibatar. Conform obiceiurilor iudaice, burlăcia era 
un lucru condamnabil şi prima îndatorire a unui tată era 
aceea de a-i găsi fiului său o soţie. Dacă lisus ar fi fost 
necăsătorit, măcar una dintre evanghelii ar fi menţionat 
acest lucru şi ar fi oferit o explicaţie pentru nefirescul său 
celibat. 

Teabing dădu, în sfârşit, de cartea pe care o căuta şi o 
aşeză pe masă. Era un volum de mari dimensiuni, ca un 
atlas  supradimensionat, pe a cărui copertă scria: 
Evangheliile gnostice. Când britanicul o deschise, Sophie 
observă că avea în cuprins fotografii ale unor texte ce 
păreau fragmente din documente antice — papirusuri 
zdrenţuite, scrise de mână. Nu-şi dădu seama în ce limbă 
erau scrise, dar pe pagina alăturată fiecărui fragment se 
afla traducerea în engleză. 

— Acestea sunt fotocopii ale manuscriselor Nag 
Hammadi şi ale celor de la Marea Moartă, îi spuse Teabing. 
Cele mai vechi documente ale creştinătăţii. Tulburător este 
faptul că nu se potrivesc cu evangheliile din Biblie. 

Apoi, răsfoind până pe la mijlocul cârtii, sir Liegh îi arătă 
un pasaj: 

— Evanghelia lui Filip este cea mai indicată pentru 
început. 

Sophie citi fragmentul: 


„Şi însoţitoarea Mântuitorului este Maria Magdalena. 
Hristos o iubea mai mult decât pe oricare dintre ucenicii Săi 
şi o săruta adesea pe gură. Ceilalţi ucenici erau mâhniţi din 
cauza acestui lucru şi îşi arătau dezaprobarea. Ei îl 
întrebau: «De ce pe ea o iubeşti mai mult decât pe noi 
toţi?»,, 


Textul era surprinzător, dar câtuşi de puţin sugestiv, aşa 
că Sophie remarcă: 

— Nu pomeneşte deloc despre căsătorie! 

— Au contraire, surise Teabing, arătându-i un cuvânt de 
pe primul rând. Aşa cum ţi-ar spune toţi cei care au studiat 
aramaica, termenul „însoţitoare” însemna, pe atunci, 
tocmai soţie. 

Langdon încuviinţă. Sophie citi din nou prima frază: „Şi 
însoţitoarea Mântuitorului este Maria Magdalena.” 

Teabing răsfoi cartea şi îi arătă alte fragmente care, spre 
surprinderea ei, sugerau fără dubiu existenţa unei relaţii 
romantice între lisus şi Maria Magdalena. Când le citi, 
Sophie îşi aminti de un preot furios care bătuse la uşa casei 
lor, pe când ea era doarun copil. 

— Aici locuieşte Jacques Saunière? întrebase omul, 
încruntându-se la ea. Vreau să discutăm despre articolul pe 
care l-a scris. 

Şi preotul îi arătă un ziar împăturit. 

Sophie îl chemase pe bunicul ei şi cei doi se retrăseseră 
imediat în birou şi închiseseră uşa în urma lor. „Bunicul a 
scris ceva în ziar?” Imediat fugise în bucătărie şi începuse 

să răsfoiască ziarul de dimineaţă. Găsise numele bunicului 
ei sub un articol de pe pagina a doua. Nu înţelesese ea tot 
ce scria acolo, dar se părea că guvernul acceptase — sub 
presiunile clerului — să interzică difuzarea în Franţa a unui 
film artistic american intitulat Ultima ispitire a lui lisus, în 
care se zicea că lisus iubea şi avusese relaţii sexuale cu o 
femeie pe nume Maria Magdalena. In articol, bunicul ei 
susţinea că Biserica dăduse dovadă de aroganță şi greşise 
atunci când interzisese filmul. 

„Nu-i de mirare că preotul e furios!” îşi spusese ea. 

— E o pornografie! Sacrilegiu! strigase oaspetele, în timp 
ce ieşea val-vârtej din birou şi se îndrepta spre ieşire. Cum 
poţi să susţii aşa ceva? Americanul ăsta, Martin Scorsese, 
este un blasfemiator şi Biserica nu-i va permite să pună 
piciorul în Franţa! 

Apoi ieşise şi trântise uşa în urma lui. 

Când bunicul intrase în bucătărie, o găsise pe Sophie cu 
ziarul în mână şi se încruntase: 

— Eşti pe fază! 

— Crezi că lisus a avut o prietenă? îl întrebase ea. 

— Nu, draga mea, am spus doar că Biserica n-ar trebui să 
ne dicteze ce anume să acceptam şi ce nu. 

— Dar lisus chiar a avut o prietenă? 

Bunicul ei rămăsese tăcut câteva clipe: 

— Ar fi chiar atât de rău dacă ar fi avut? 

Sophie se gândise puţin şi apoi ridicase din umeri: 

— Pe mine nu m-ar deranja. 


Sir Leigh Teabing vorbea mai departe: 

— Nu te voi plictisi cu numeroasele referiri la uniunea 
dintre lisus şi Maria Magdalena; istoricii moderni au 
explorat subiectul până la epuizare. Aş vrea totuşi să-ţi 
atrag atenţia asupra unui alt lucru, adăuga el, arătându-i un 
alt fragment. Acest text este extras din Evanghelia Mariei 
Magdalena. 

Sophie habar n-avusese că exista şi o evanghelie a 
Magdalenei. 

„Şi Petru spuse: «Chiar a vorbit Mântuitorul cu o femeie 
fără ştiinţa noastră? Acum trebuie să ne întoarcem cu toţii 
şi să ascultam de ea? O preferă, oare, pe ea în locul 
nostru?» 

lar Levi răspunse: «Petru, totdeauna ai fost aprig. Acum 
te vad cârcotind împotriva femeii ca împotriva unui 
duşman. Dacă pentru Mântuitor ea a fost vrednică, cine eşti 
tu să o respingi? Fireşte că Mântuitorul o cunoaşte bine. De 
aceea a iubit-o mai mult decât pe noi toţi.»,, 


— Femeia despre care vorbesc, îi explică Teabing, este 
Maria Magdalena. Petru era gelos pe ea. 

— Fiindcă lisus o prefera? 

— Nu numai din cauza asta. În joc era mult mai mult 
decât simpla afecţiune. În momentul despre care se 
vorbeşte în această evanghelie, lisus bănuieşte că va fi în 
curând prins şi răstignit. Drept urmare, o povăţuieşte pe 
Maria Magdalena cum să ducă mai departe Biserica Sa 
după ce El nu va mai fi. Ca urmare, Petru îşi arată 
nemulţumirea fiindcă e pe locul doi, după o femeie. Vezi tu, 
Petru era puţin misogin. 

Sophie se străduia să nu piardă firul. 

— Vorbim totuşi despre Sfântul Petru! Piatra de temelie 
pe care lisus şi-a clădit Biserica. i 

— Exact acela, cu o singură excepție. In conformitate cu 
aceste evanghelii nemodificate, nu lui Petru i-a dat lisus 
povăţuiri despre fondarea Bisericii Creştine, ci Mariei 
Magdalena. 

Sophie îl privi neîncrezătoare: 

— Vrei să spui că Biserica Creştină urma să fie fondată şi 
condusă de o femeie?! 

— Acesta era planul iniţial. lisus a fost primul feminist din 
istoria omenirii. El şi-a dorit ca viitorul Bisericii sale să fie 
încredinţat în mâinile Mariei Magdalena. 

— lar lui Petru nu i-a convenit, interveni Langdon, 
arătând spre reproducerea după Cina cea de taină. Acesta 
de aici e Petru! Poţi să vezi că da Vinci ştia prea bine ce 
sentimente nutrea ucenicul faţă de Magdalena. 

Din nou, Sophie rămăsese fără glas. În frescă, Petru era 
aplecat ameninţător spre Maria Magdalena, schiţând o 
mişcare de retezare cu palma a gâtului ei. „Acelaşi gest ca 
în Fecioara între stânci!” 

— Vită-te şi aici, continuă Langdon, arătând spre 
apostolii de lângă Petru. De rău augur, nu ţi se pare? 

Mijindu-şi ochii pentru a vedea mai bine, Sophie zări o 
mână ieşind din mijlocul apostolilor. 

— În mâna aceea este, cumva, un pumnal?! 

— Da. Şi mai ciudat încă, dacă numeri braţele, vezi că 
mâna nu aparţine... nimănui. E o mână fără trup. Anonimă. 

Sophie simţea că toată povestea asta o copleşeşte. 

— Imi pare rău, dar tot nu înţeleg cum demonstrează 
toate astea faptul că Maria Magdalena ar fi Sfântul Graal. 

— Aha! exclamă Teabing din nou. Aici e buba! 

Se duse încă o dată la teancul de cărţi, luă dintre ele o 
diagramă de mari dimensiuni şi o întinse pe masă. Era un 
complicat arbore genealogic. 

— Puţini oameni îşi dau seama că, pe lângă faptul că era 
mâna dreaptă a lui lisus, Magdalena era deja, prin ea însăşi, 
o femeie puternică. 

Sophie observă că deasupra diagramei stătea scris 
numele familiei: 


„TRIBUL LUI VENIAMIN”. 


— Maria Magdalena e aici, spuse Teabing, punând vârful 
creionului aproape de vârful arborelui. 

— Magdalena era din neamul lui Veniamin? 

— Exact. Şi prin vene îi curgea sânge regal. 

— Dar eu crezusem că Magdalena era săracă. 

Sir Leigh clătină din cap: 

— S-a spus despre ea că era o târfă pentru a şterge orice 
urmă a descendenţei sale nobile. 

Sophie privi din nou spre Langdon, ca pentru o 
confirmare, şi profesorul încuviinţă. 

— Dar ce-i păsa Bisericii din acele vremuri dacă Maria 
Magdalena avea sânge regal sau nu? 

Britanicul surâse: 

— Draga mea copilă, nu atât sângele regal al Mariei 
Magdalena era îngrijorător pentru oamenii Bisericii, cât mai 
degrabă uniunea ei cu lisus, care de asemenea avea o 
origine nobilă. După cum ştii, în Evanghelia după Matei ni 
se spune că lisus provenea din neamul lui David, fiind un 
urmaş al regelui Solomon, Regele ludeilor. Prin căsătoria Sa 
cu o femeie din neamul lui Veniamin, se uneau două 
neamuri, creând posibilitatea apariţiei unor pretenţii 
legitime la tron şi la restauraţia dinastiei regale aşa cum 
fusese ea în vremea lui Solomon. 

Parcă lucrurile începeau să se lege cumva. 

Teabing părea şi mai entuziasmat acum: 

— Legenda Sfântului Graal este o legendă a sângelui 
regesc. Când aminteşte despre potirul în care a fost cules 
sângele lui Hristos, se referă, de fapt, la Maria Magdalena 
— pântecele care a purtat descendența regală a lui lisus. 

Cuvintele păreau că dau ocol întregii încăperi, înainte de 
a fi înregistrate de creierul lui Sophie. „Maria Magdalena a 
purtat descendența regală a lui lisus Hristos?” 

— Dar cum a putut El să aibă o descendența regală? 
Decât poate dacă... 

Dar se întrerupse şi îi aruncă o privire lui Langdon: 

— ... Dacă ei doi au avut un copil, sfârşi profesorul în 
locul ei. 

Sophie rămase înmărmurită. 

— lată, strigă Teabing, cea mai mare mistificare din 
istoria omenirii! Nu numai că lisus a fost căsătorit, dar a 
avut şi un copil! Draga mea, Maria Magdalena a fost Potirul 
cel Sfânt. Ea a fost cea care a purtat descendența regală a 
lui lisus Hristos — viţa din care s-a născut rodul sacru! 

Simţind cum i se face pielea ca de găină, Sophie bâigui: 

— Dar cum a putut fi ţinut ascuns un astfel de secret, 
atâţia ani? 

— Ascuns?! exclamă Teabing. Dar nu a fost deloc ascuns! 
Neamul de sânge regesc al lui lisus este sursa celei mai vii 
legende din istoria omenirii, cea a Sfântului Graal. Povestea 
Mariei Magdalena a fost strigată în cele patru zări secole 

de-a rândul, prin cele mai diverse aluzii şi metafore. Istoria 
ei e prezentă în orice colţişor pe care-l vezi când deschizi 
ochii! 

— Dar documentele Sangreal? Ele conţin dovezi care 
demonstrează că lisus a avut urmaşi de sânge regesc? 

— Într-adevăr. 

— Deci întreaga legendă a Sfântului Graal se referă, de 
fapt, la sângele regal? 

— Exact. Cuvântul Sangreal provine din San Greal, adică 
Sfântul Graal. Dar la originea sa, termenul era rostit altfel. 

Teabing scrise ceva pe o bucată de hârtie şi i-o întinse: 
„SANG REAL” Brusc, Sophie înţelese semnificaţia celor scrise. 

Sang Real însemna „Sânge regal”. 

Recepţionerul din holul sediului central al Opus Dei de pe 
Lexington Avenue din New York recunoscu surprins vocea 
episcopului Aringarosa la telefon: 

— Bună seara, domnule. 

— Am primit ceva mesaje? întrebă episcopul, pe un ton 
neobişnuit de îngrijorat. 

— Da, domnule. Îmi pare foarte bine că aţi sunat, fiindcă 
nu v-am putut contacta în apartamentul dumneavoastră. 
Aţi primit un mesaj urgent, cu aproape o jumătate de oră în 
urmă. 

Aringarosa părea că răsuflă uşurat: 

— Da? Cel care a telefonat şi-a spus şi numele? 

— Nu, domnule, doar un număr de telefon. 

Operatorul i-l dictă. 

— Cu prefixul treizeci şi trei? Este prefixul Franţei, nu-i 
aşa? 

— Da, domnule, şi numărul este din Paris. Apelantul mi-a 
spus că este absolut necesar să-l contactaţi imediat. 

— Vă mulţumesc. Aşteptam telefonul acesta. 

Şi Aringarosa închise brusc.  Recepţionerul puse 
receptorul în furcă, întrebându-se de ce legătura fusese 
atât de proastă. Programul zilnic al episcopului sugera că 
acesta se afla în New York la sfârşit de săptămână, însă lui i 
se păruse că aceasta îi vorbeşte de la celălalt capăt al 
lumii. Omul ridică din umeri, fără să-şi mai pună şi alte 
întrebări. La urma urmei, episcopul Aringarosa se 
comportase foarte ciudat în ultimele luni. 


„Celularul meu probabil că nu a avut semnal”, îşi spuse 
Aringarosa în vreme ce Fiatul negru se apropia de ieşirea 
de pe autostrada spre aeroportul de curse charter 
Ciampino, de lângă Roma. „Învățătorul a încercat să ia 
legătura cu mine.” Deşi era îngrijorat fiindcă ratase apelul, 

se simţea încurajat de faptul că Învățătorul fusese suficient 
de încrezător pentru a-l suna chiar la sediul Opus Dei. 

„În Paris lucrurile trebuie să fi decurs conform planului.” 
Formând numărul pe care i-l dăduse recepţionerul, era 
entuziasmat la gândul că în curând se va afla şi el în Paris. 
„Voi ateriza înainte de ivirea zorilor.” La aeroport îl aştepta 
un turboreactor închiriat pentru a-l duce în Franţa. 
Avioanele de linie nu constituiau o opţiune de luat în 
considerare la această oră, mai cu seamă având în vedere 
conţinutul servietei sale. 

La celălalt capăt al liniei un telefon începu să sune. 

O voce de femeie îi răspunse: 

— Direction Centrale Police Judiciaire. 

Aringarosa ezită o clipă. Nu se aşteptase la aşa ceva: 

— Ăăă, da... Mi s-a cerut să sun la acest număr. 

— Qui êtes-vous? întreba femeia. Cum vă numiţi? 

Episcopul nu ştia dacă e cazul să-şi spună numele. 
„Poliţia Judiciară Franceză?!” 

— Numele dumneavoastră, monsieur! 

— Episcop Manuel Aringarosa. 

— Un moment. 

Se auzi un clic şi, după o lungă aşteptare, o voce de 
bărbat îi vorbi pe un ton aspru şi îngrijorat: 

— Îmi pare bine că în sfârşit am dat de dumneavoastră. 
Noi doi avem multe de discutat. 

Sangreal... Sang Real... San Greal... Sânge regal... Sfântul 
Graal. 

Totul părea să se întrepătrundă. 

„Sfântul Graal este Maria Magdalena... mama urmaşilor 
de sânge regal ai lui lisus Hristos.” Sophie se simţi pradă 
unui nou val de confuzie şi, tăcută, continuă să-l privească 
nedumerită pe Robert Langdon. Cu cât mai multe piese 
aşezau el şi Teabing pe masă în faţa ei, cu atât mai 
imprevizibil devenea întregul joc de puzzle. 

— După cum vezi, draga mea, spuse sir Leigh 
şchiopătând uşor spre un raft cu cărţi, Leonardo nu a fost 
singurul care a încercat să spună lumii adevărul cu privire 
la Sfântul Graal. Despre spiţa de sânge regal ai lui lisus au 
scris foarte detaliat nenumărați istorici. 

Şi Teabing îi arătă cu o mişcare largă a mâinii un şir de 
câteva zeci de cărţi. 

Sophie îşi înclină capul pe un umăr şi citi titlurile: 


REVELAȚIA TEMPLIERILOR. Tainicii păstrători ai adevăratei 
identități a lui Hristos 

FEMEIA CU VASUL DE ALABASTRU. Maria Magdalena şi Sfântul 
Graal 

ZEIȚA DIN EVANGHELII. În căutarea sacrului feminin 


— lată, probabil, cea mai cunoscută lucrare, adaugă 
Teabing luând de pe raft un volum hărtănit şi întinzându-i-l. 

Pe copertă scria: 

SÂNGE SFÂNT, SFÂNT GRAAL. Un best-seller internațional. 

Sophie ridică ochii spre cei doi bărbaţi: 


— Un best-seller internaţional? Eu n-am auzit niciodată 
despre cartea asta. 

— Erai prea mică în anii optzeci, atunci când a apărut, 
însă a agitat puţin spiritele la vremea aceea. După părerea 
mea, autorii au tras unele concluzii cam pripite în analiza 
lor, dar premisa fundamentală de la care au pornit este 
reală şi, spre lauda lor, au adus, în fine, ideea spiţei regale 
a lui Hristos în atenţia opiniei publice. 

— Dar care a fost reacţia Bisericii? 

— Una de furie, fireşte — ceea ce era, de altfel, şi de 
aşteptat. La urma urmei, este vorba despre un secret pe 
care Vaticanul a încercat să-l îngroape încă din secolul al 
IV-lea. În parte, acesta a fost şi scopul cruciadelor. 
Culegerea şi distrugerea informaţiilor. Maria Magdalena 
constituia, pentru Biserica acelor începuturi, o adevărată 
ameninţare cu distrugerea. Pe lângă faptul că era femeia 
căreia lisus îi încredinţase sarcina de a întemeia Biserica 
Sa, Magdalena constituia totodată dovada fizică a faptului 
că nou-proclamata divinitate avusese urmaşi muritori. 
Pentru a se apăra, oamenii Bisericii i-au promovat imaginea 
de femeie uşoară şi au distrus dovezile mariajului ei cu 
lisus, invalidând astfel orice potenţialele afirmaţii cu privire 
la eventualii urmaşi ai lui Hristos şi la caracterul Lui 
muritor. 

Sophie se uită din nou la Langdon aşteptând ca acesta 
să-i confirme, şi profesorul înclina din cap: 

— Dovezile istorice în sprijinul acestor afirmaţii sunt 
considerabile. 

— Recunosc, reluă Teabing, că implicaţiile sunt 
cutremurătoare, dar trebuie să înţelegi cât de puternice au 
fost motivațiile clerului pentru o asemenea mistificare. 
Biserica nu ar fi putut supravieţui dacă informaţiile despre 
urmaşii lui Hristos ar fi devenit publice. Vestea că lisus a 
avut un copil ar fi aruncat în aer ideea esenţială a divinității 
Sale şi, o dată cu ea, însăşi Biserica Creştină, care se auto- 
proclamase unicul mijlocitor între om şi Dumnezeu, unica 
poartă de intrare în Împărăţia Cerului. 

— Roza cu cinci petale, îl întrerupse Sophie, arătând spre 
cotorul uneia dintre cărţile lui Teabing. 

„Acelaşi desen cu cel incrustat pe caseta din lemn de 
trandafir.” 

Sir Leigh aruncă o privire spre Langdon şi zâmbi: 

— Are ochi buni, domnişoara! 

Apoi reveni spre Sophie şi începu să-i explice: 

— Acesta este simbolul folosit de LE PRIEURE de Sion 
pentru Sfântul Graal. Pentru Maria Magdalena. Fiindcă 
numele ei fusese interzis de Biserică, Magdalena a devenit 
cunoscută sub numeroase pseudonime secrete — printre 
ele, Potirul, Sfântul Graal şi Roza. Acesta din urmă 
aminteşte de pentagrama zeiţei Venus şi de Roza 
Vânturilor, călăuzitoarea navigatorilor. Apropo, cuvântul 
rose este identic în franceză, engleză, germană şi în multe 
alte limbi. 

—  „Rose”, mai adăugă Langdon, este, totodată, 
anagrama numelui Eros, zeul grec al iubirii carnale. 

Sophie se uită surprinsă spre Langdon, dar Teabing 
continuă: 

— Roza a fost dintotdeauna un simbol esenţial al 
sexualităţii feminine, în cadrul cultelor primitive ale 
divinității feminine, cele cinci petale reprezentau etapele 
principale ale vieţii unei femei — naşterea, apariţia 
menstruației, maternitatea, menopauza şi moartea. În 
epoca modernă, relaţia dintre trandafirul înflorit şi 
feminitate au un caracter mai pregnant vizual. Poate că 
specialistul în simbolistică îţi va explica mai bine, adăugă 
sir Leigh uitându-se cu subiînţeles spre Langdon. 

Robert ezită... cam prea mult. 

— Oh, Doamne! exclamă Teabing. Voi, americanii, 
sunteţi atât de pudici! Ceea ce se jenează el să-ţi spună, 
Sophie, este că trandafirul înflorit seamănă cu organele 
genitale feminine — caliciul prin care întreaga omenire a 
prins viaţă. Şi dacă ai văzut vreodată o pictură de Georgia 
O'Keeffe, ştii exact la ce mă refer. 

— Ceea ce trebuie să reţii, interveni Langdon arătând 
spre raftul plin de cărţi, este faptul că toate aceste volume 
confirmă aceeaşi premisă istorică. 

— Şi anume că lisus a fost tată! replică Sophie încă 
nesigură. 

— Exact. Şi că Maria Magdalena a fost cea care i-a purtat 
în pântece copilul. Le Prieure de Sion o venerează şi astăzi 
ca Zeiţă, Sfânt Graal, Roză şi Mamă Divină. 

Din nou îi reveni în minte ritualul pe care îl surprinsese în 
subsolul cabanei. 

— Confreria susţine că Maria Magdalena era însărcinată 
atunci când lisus a fost răstignit. Şi, pentru a-şi proteja 
copilul încă nenăscut, nu a avut altă soluţie decât să fugă 
din Ţara Sfântă. Cu ajutorul lui losif din Arimatea, unchiul lui 
lisus, Maria Magdalena a călătorit în secret până pe 
teritoriul actual al Franţei, pe atunci Galia, unde a găsit 
adăpost în sânul comunităţii evreieşti. Acolo a dat naştere 
unei fiice, căreia i-a pus numele Sarah. 

— Se ştie şi numele copilului? întrebă Sophie, cuprinsă de 
îndoială. 

— Ba chiar mai mult decât atât! Viaţa Magdalenei şi cea 
a micuţei Sarah au fost scrupulos consemnate în scris de 
protectorii lor evrei. Nu uita că fetiţa era urmaşa regilor 
David şi Solomon! Din acest motiv, evreii din Franţa 
considerau că Maria Magdalena era de sânge regal, sacru, 
fiind, totodată, precursoarea unei dinastii. Numeroşi 
învăţaţi ai acelor timpuri au păstrat mărturii scrise ale vieţii 
pe care a dus-o Maria Magdalena în Galia, incluzând aici 
naşterea micuţei Sarah şi arborele genealogic al familiei. 

Sophie făcu ochii mari: 

— Există şi un arbore genealogic al lui lisus Hristos? 

— Bineînţeles! Şi constituie — se pare — fundamentul 
documentelor Sangreal. Genealogia completă a primilor 
descendenţi ai lui Hristos. 

— Dar la ce bun o asemenea genealogie? Nu constituie o 
dovadă. Nici un istoric nu-i poate confirma autenticitatea. 

Teabing chicoti uşor: 

— După cum nu pot confirma nici autenticitatea Bibliei! 

— Adică? 

— Adică istoria este scrisă totdeauna de cei mai 
puternici. Atunci când se ciocnesc două culturi, cea care 

pierde este, în cele din urmă, distrusă, iar cea care câştigă 
scrie cărţile de istorie — cărţi care îi glorifică propria cauză 
şi o discreditează pe cea a învinşilor. După cum observa 
odată Napoleon: „Ce e istoria altceva decât o poveste con- 
venabil ticluită?” Prin însăşi natura ei, istoria e totdeauna o 
relatare subiectivă. 

La acest aspect, Sophie nu se gândise. 

— Documentele Sangreal nu fac altceva decât să 
relateze cealaltă versiune a istoriei lui lisus. În final, pe care 
dintre ele o accepţi devine o problemă de credinţă şi de 
alegere personală, dar cel puţin putem fi mulţumiţi că 
informaţia a supravieţuit. În documentele Sangreal se afla 
zeci de mii de pagini pline de date. Martorii oculari afirmă 
că toată această comoară era transportată în patru cufere 
uriaşe. Printre ele se crede că se află Documentele Puriste 
— mii de file originale, datând din epoca pre- 
constantiniană, scrise de primii adepţi ai lui lisus, care-l 
venerau ca pe un Învățător şi un profet în întregime uman, 
om în carne şi oase. Tot aici se zvoneşte că s-ar găsi şi 
legendarul Document „Q” — un manuscris în a cărui 
existenţă până şi Vaticanul crede. Se pare că acesta ar fi o 
culegere de învățături ale lui lisus, probabil scrise chiar de 
mâna Lui. 

— Scrieri ale lui lisus Hristos?! 

— Exact, replică Teabing. De ce n-ar fi păstrat El însuşi o 
cronică a faptelor sale? Mulţi oameni procedau astfel în 
acele vremuri. Un alt document exploziv despre care se 
crede că s-ar afla într-unul din acele patru cufere este 
manuscrisul numit Jurnalele Magdalenei — o relatare 
personală a Mariei Magdalena cu privire la relaţia sa cu 
lisus, la răstignirea Lui şi la perioada pe care a petrecut-o în 
Franţa. 

Sophie rămase tăcută pentru un moment, apoi întrebă: 

— Şi aceste patru cufere cu documente erau, de fapt, 
comoara găsită de Cavalerii Templieri sub Templul lui 
Solomon? 

— Da. Acestea au fost documentele care au conferit 
Templierilor puterea lor excepţională... documentele care 

au constituit obiectul neîncetatelor căutări ale Graalului în 
decursul istoriei. 

— Dar spuneai că Sfântul Graal este Maria Magaalena. 
Dacă documentele sunt adevărata ţintă a cercetărilor, de 
ce se vorbeşte despre căutarea Graalului? 

— Fiindcă în locul în care este ascuns Sfântul Graal se 
află şi un sarcofag. 

Afară, o pală de vânt răscoli frunzele copacilor. 

Vocea lui Teabing era mai joasă, mai potolită acum: 

— Căutarea Sfântului Graal nu reprezintă altceva decât 
năzuinţa de a îngenunchea în faţa rămăşiţelor pământeşti 
ale Mariei Magdalena, de a te ruga la picioarele celei 
proscrise, ale sacrului feminin pierdut. 

— Adică ascunzătoarea Sfântului Graal este de fapt un... 
mormânt? 

Ochii căprui ai lui Teabing se umeziră: 

— Într-adevăr. Un mormânt în care odihneşte trupul 
Mariei Magdalena, alături de documentele ce relatează 
adevărata poveste a vieţii ei. In esenţa sa, căutarea 
Graalului a fost dintotdeauna o căutare a Magdalenei — 
regina defăimată, îngropată împreună cu mărturiile ce 
atestă dreptul la putere al urmaşilor ei. 

Sophie aşteptă un moment ca Teabing să-şi vină în fire. 
Erau încă multe lucruri despre bunicul ei pe care nu le 
înţelegea: 

— În toţi aceşti ani, întrebă ea în cele din urmă, membrii 
Stăreţiei şi-au asumat sarcina de a apăra documentele 
Sangreal şi mormântul Mariei Magdalena? 

— Da, însă confreria mai are şi o altă îndatorire — aceea 
de a proteja însăşi spíta lui lisus. Urmaşii lui Hristos s-au 
aflat întotdeauna în pericol. Biserica primelor secole 
creştine s-a temut că, dacă spiţa se perpetuează, secretul 
lui lisus şi al Magdalenei va ieşi la un moment dat la iveală, 
punând sub semnul întrebării doctrina fundamentală a 
catolicismului — aceea a unui Mesia divin, care păstra 
distanţa faţă de femei şi de iubirea sexuală. Cu toate 
acestea, urmaşii lui Hristos au supravieţuit la adăpost în 
Franţa, până în secolul al V-lea când, printr-o mişcare 

îndrăzneață, s-au unit cu familia regală franceză şi au dat 
naştere dinastiei merovingiene. 

Cuvintele o luară prin surprindere pe Sophie. Toţi elevii 
din Franţa — şi nu numai — auziseră despre aceasta 
dinastie. 

— Parisul a fost fondat de merovingieni! 

— Da. Acesta este unul dintre motivele pentru care 
legenda Graalului este atât de vie aici, în Franţa. Multe aşa- 
zise expediţii de căutare a Graalului iniţiate de Vatican 
erau, de fapt, misiuni sub acoperire ce urmăreau anihilarea 
membrilor acestei dinastii. Ai auzit de regele Dagobert? 

Sophie îşi amintea vag numele dintr-o lecţie de istorie: 

— Dagobert a fost un rege merovingian, nu-i aşa? 
Înjunghiat în ochi în timp ce dormea. 

— Exact! Asasinat de Vatican în înţelegere cu Pepin 
d'Heristal. La sfârşitul secolului al Vil-lea. O dată cu 
uciderea lui Dagobert, dinastia merovingiană aproape că s- 
a stins. Din fericire, fiul lui Dagobert, Sigisbert, a izbutit să 
scape neştiut de nimeni şi astfel familia a supravieţuit. Unul 
dintre urmaşii săi a fost Godefroi de Bouillon, cel care a 
fondat Le Prieure de Sion. 

— Acelaşi om, interveni Langdon, care le-a cerut 
templierilor să dezgroape documentele Sangreal de sub 
Templul lui Solomon, obţinând astfel dovada legaturilor de 
sânge dintre merovingieni şi lisus Hristos. 

Teabing încuviinţă, suspinând adânc: 

— Astăzi, Le Prieure de Sion are o misiune extrem de 
importantă — de fapt, trei misiuni într-una singură: trebuie 
să protejeze documentele Sangreal, să apere mormântul 
Mariei Magdalena, şi, desigur, trebuie să ocrotească spiţa 
regală a lui lisus — pe cei câţiva membri ai dinastiei 
merovingiene care au supravieţuit până în zilele noastre. 

Cuvintele britanicului plutiră parcă o clipă în aerul 
spaţioasei încăperi şi Sophie resimţi o stranie vibraţie, de 
parcă în străfundul fiinţei sale rezona un adevăr ascuns. 
„Urmaşii lui lisus care au supravieţuit până azi.” Din nou 
vocea bunicului părea că-i şopteşte în ureche: „Prinţesa, 
trebuie să-ţi spun adevărul despre familia ta.” 

Un fior de gheaţă îi străbătu tot trupul. 

„Sânge regal!” 

Nu, nu era posibil! 

„Prinţesa Sophie!” 

— Sir Leigh? 

Vocea majordomului răsună în interfonul montat pe 
perete şi Sophie tresări, surprinsă. 

— Puteţi veni până în bucătărie o clipă? 

Teabing se încruntă şi, apropiindu-se de interfon, apăsă 
butonul: 

— Rémy, după cum bine ştii, sunt împreună cu oaspeţii 
mei. Dacă vom avea nevoie de ceva din bucătărie în 
noaptea aceasta, ne vom servi singuri. Mulţumesc şi noapte 
bună! 

— Numai un cuvânt înainte de a mă retrage, sir! Dacă nu 
vă supăraţi! 

Sir Leigh bombăni şi apăsă din nou pe buton: 

— Spune repede, Remy! 

— Este o problemă a casei, sir, nu trebuie să-i deranjăm 
pe oaspeţi cu ea. 

— Şi nu poate aştepta până dimineaţă? izbucni Teabing 
enervat. 

— Nu, sir! Nu vă voi răpi decât un minuţel. 

Britanicul îşi dădu ochii peste cap şi se întoarse spre 
Langdon şi Sophie: 

— Câteodată mă întreb, de fapt, cine serveşte pe cine! 

Apoi, apăsând pe buton încă o dată: 

— Vin imediat, Remy! Să-ţi aduc ceva când vin? 

— Doar eliberarea de sub oprimare, sir. 

— Rémy, îţi dai seama, sper, că biftecul tău au poivre 
este unicul motiv pentru care încă mai lucrezi pentru mine. 

— Asta-mi tot spuneţi dumneavoastră, sir! Asta-mi tot 
spuneţi! 

„Prinţesa Sophie!” 

Parcă sunetul protezelor metalice ale lui Teabing care se 
îndepărta spre bucătărie trecea direct prin ea. Amorţită, se 
întoarse spre Langdon şi-l privi drept în faţă. Profesorul 
clătină deja din cap, de parcă i-ar fi citit gândurile: 

— Nu, Sophie! îi şopti el. Acelaşi gând mi-a trecut şi mie 
prin minte când mi-am dat seama că bunicul tău a fost 
membru al Stăreţiei şi când mi-ai spus că voia să-ți 
dezvăluie un secret despre familia ta. Dar e imposibil. 
Langdon făcu o pauză: Saunière nu este un nume 
merovingian. 

Sophie nu ştia dacă ar trebui să se simtă dezamăgită sau 
uşurată. Ceva mai devreme, Langdon o întrebase în treacăt 
despre numele de fată al mamei ei: Chauvel. Acum 
înţelegea care fusese rostul întrebării lui. 

— Dar Chauvel? insistă ea. 

Din nou Langdon făcu semn că nu. 

— Îmi pare rău! Ştiu că astfel multe dintre întrebările tale 
şi-ar fi găsit răspunsul. Dar numai două ramuri ale dinastiei 
merovingiene mai există astăzi. Numele de familie sunt 
Plantard şi Saint-Clair. Ambele familii trăiesc în mare secret, 
probabil protejate de Stăreţie. 

Sophie repetă în gând cele două nume şi, la rândul ei, 
clătină din cap. Nu exista nimeni în familia ei care să se 
numească Plantard ori Saint-Clair. O resemnare obosită 
începea să pună stăpânire pe ea. Nu făcuse nici un progres 
în a înţelege ce anume intenţionase bunicul ei să-i 
dezvăluie. Aproape că-şi dorea ca Jacques Saunière să nu fi 
pomenit despre familia ei; deschisese astfel nişte răni 
vechi, care erau însă la fel de dureroase azi, ca şi în trecut. 
„Sunt morţi, Sophie. Nu se mai întorc.” Îşi aminti cum 
mama ei obişnuia să-i cânte seara, cum o ridica tatăl ei pe 
umeri, iar bunica şi frăţiorul mai mic surâdeau şi o priveau 

cu ochii lor verzi strălucitori. Tot ce-i mai rămăsese era 
bunicul. 

„lar acum nici el nu mai e. Sunt singură.” 

Tăcută, se întoarse şi se apropie din nou de Cina cea de 
taină, uitându-se cu atenţie la părul lung, roşcat, al 
Magdalenei şi la ochii ei senini. Era ceva în expresia ei... 
ceva care amintea de pierderea cuiva drag. Sophie aproape 
că simţea tristeţea aceea. 

— Robert? şopti ea încet. 

Profesorul se apropie: 

— Leigh a spus că povestea Graalului e pretutindeni în 
jurul nostru, şi totuşi eu de-abia în seara asta am auzit-o. 

Langdon păru că ar fi vrut să-i cuprindă umerii şi s-o 
liniştească, dar se abţinu: 

— Ai mat auzit povestea şi înainte, Sophie! Toată lumea 
a auzit-o. Numai că nu ne dăm seama ce e cu adevărat. 

— Nu înţeleg. 

— Istoria Graalului este pretutindeni, numai că e 
ascunsă. Când Biserica a interzis orice referire la Maria 
Magdalena, povestea ei a trebuit să fie transmisă mai 
departe prin mijloace mai discrete... prin metafore şi prin 
simboluri. 

— Desigur. Prin artă, adică! 

Langdon arătă spre Cina cea de taină: 

— Un exemplu perfect. Unele dintre cele mai cunoscute 
opere de artă, literatură sau muzică redau în secret 
povestea Mariei Magdalena şi a lui lisus. 

Şi profesorul îi povesti pe scurt despre operele lui da 
Vinci, Botticelli, Poussin, Bernini, Mozart şi Victor Hugo — 
lucrări care aminteau despre năzuinţa de a reînvia sacrul 
feminin. Legende străvechi, precum cea a lui sir Gawain şi 
a Cavalerului Verde, legenda regelui Arthur, ba chiar 
povestea Frumoasa-din-Pădurea-Adormită erau, de fapt, 
alegorii ale Graalului. Romanul Cocoșatu/ de la Notre-Dame 
al lui Hugo şi opera F/autul fermecat a lui Mozart erau pline 
de simboluri masonice şi aluzii referitoare la Graal. 

— O dată ce ţi s-au deschis ochii spre adevărata 
semnificaţie a Sfântului Graal, adăugă Langdon, începi s-o 

vezi peste tot: în pictură, în muzică, în cărţi, ba chiar şi în 
desene animate şi în unele filme artistice. 

Apoi, arătându-i ceasul său cu Mickey Mouse, îi spuse că 
Walt Disney îşi făcuse în viaţă un crez din a duce mai 
departe istoria Graalului. Mulţi îl consideraseră „un da Vinci 
al epocii moderne”. La fel ca ilustrul său predecesor, Disney 
fusese un vizionar, un om cu mult înaintea timpului său, un 
artist extrem de talentat, membru ale unor societăţi 
secrete şi, mai cu seamă, iubise enigmele, farsele şi dublele 
înţelesuri. Ca şi Leonardo, Disney inserase în arta sa 
simboluri şi mesaje ascunse. Pentru un ochi antrenat, 
primele filme realizate de Disney constituiau o avalanşă de 
aluzii şi de metafore. 

Majoritatea mesajelor ascunse de Walt Disney în 
desenele sale se refereau la religie, la miturile păgâne şi la 
femininul subjugat. Nu fusese o pură întâmplare că acest 
cineast alesese să transpună pe ecran poveşti ca A/bă-ca- 
Zăpada, Cenuşăreasa şi Frumoasa-din-Pădurea-Adormită — 
toate amintind de încarcerarea sacrului feminin. Nimeni nu 
avea nevoie de cunoştinţe profunde de simbolistică pentru 
a înţelege că Albă-ca-Zăpada — o prinţesă care aproape că 
se stinge după ce gustă dintr-un măr otrăvit — nu e altceva 
decât o aluzie clară la căderea Evei în Grădina Raiului. Şi 
cine se putea îndoi că prinţesa Aurora din povestea 
Frumoasei-din-Pădurea-Adormită —  „alintată” Rose şi 
ascunsă adânc în hăţişul unei păduri pentru a o feri de 
atingerea răului — era de fapt povestea Graalului spusă pe 
înţelesul copiilor. 

In ciuda imaginii sale serioase, compania Disney păstra 
încă un filon jucăuş şi angajaţii ei actuali se amuzau adesea 
ascunzând simboluri secrete în diverse producţii. Langdon 
n-avea să uite niciodată când unul dintre studenţii săi 
adusese un DvD cu filmul de animaţie The Lion King şi 
oprise la un moment dat derularea pentru a le arăta un 
cadru în care cuvântul sex era clar vizibil, format din 
particule de praf deasupra leuşorului Simba. Deşi bănuia că 
isprava era mai degrabă o farsă a unui desenator decât 
vreo aluzie conştientă la sexualitatea umană, Langdon 

învățase cu acea ocazie să nu subestimeze niciodată 
tendinţa companiei Disney spre simbolismul ascuns. Mica- 
Sirenă, de pildă, era o îmbinare de simboluri care aminteau 
de divinitatea feminină, atât de sugestive, încât în nici un 
caz nu puteau fi rezultatul unei pure coincidenţe. 

Când văzuse pentru prima dată Mica-Sirenă, lui Langdon 
i se tăiase respiraţia atunci când observase că tabloul ce 
decora căminul subacvatic al sirenei Ariel era nici mai mult 
nici mai puţin decât Magdalena penitentă, un celebru 
omagiu adus Mariei Magdalena de pictorul francez Georges 
de la Tour în secolul al XVII-lea — decor cât se poate de 
potrivit, dacă ţinem seama că filmul se dovedise a fi un 
colaj de nouăzeci de minute plin de referinţe simbolice la 
sanctitatea pierdută a zeiţei Isis, la Eva şi, în mod repetat, 
la Maria Magdalena. Numele sirenei, Ariel, amintea de 
asemenea de sacrul feminin şi, în Cartea lui Isaia, era 
sinonim cu „Sfânta Cetate asediată”. Desigur, nici părul 
lung şi roşcat al sirenei nu era doar o simplă coincidenţă. 

Dincolo de uşa biroului se auzi din nou zgomotul cârjelor 
lui Teabing; de această dată acesta se apropia cu paşi 
repezi. Când britanicul intră în încăpere, pe chipul lui era 
aşternută o expresie rigidă: 

— Ai face bine să-mi dai o explicaţie, Robert, spuse el pe 
un ton rece şi sec. Nu se poate spune că ai fost tocmai 
sincer cu mine! 

— Sunt victima unei înscenări, Leigh! spuse Langdon 
încercând să-şi pastreze calmul. Doar mă cunoşti! N-aş fi în 
stare să ucid pe cineva. 

Vocea lui Teabing era la fel de rece când i se adresă din 
nou: 

— Robert, ai apărut la televiziune, pentru numele lui 
Dumnezeu! Ştiai că eşti căutat de poliţie? 

— Da. 

— In acest caz, ai abuzat de încrederea mea. Nu-mi vine 
să cred că mi-ai periclitat situaţia venind aici şi cerându-mi 
să perorez despre Graal, astfel ca tu să te poţi ascunde în 
casa mea! 

— N-am omorât pe nimeni! 

— Jacques Saunière e mort şi poliţia spune că tu l-ai ucis. 
Brusc chipul i se întristă: Aşa un iubitor al artelor... 

— Sir? 

Majordomul intrase în încăpere şi se oprise în prag, cu 
braţele încrucişate la piept. 

— Să-i dau afară? 

— Lasă-mă pe mine! 

Teabing şchiopătă până în celălalt capăt al biroului, 
deschise uşile duble de sticlă ce dădeau spre peluză şi făcu 
semn spre spaţiul verde de afară: 

— Vă rog să vă urcați în maşină şi să plecaţi. 

Sophie nu se clinti: 

— Avem informaţii despre /a clef de voûte. Cheia de boltă 
a Stăreţiei. 

Teabing se holbă la ea preţ de câteva secunde şi apoi se 
strâmbă: 

— O încercare disperată! Robert ştie cât de mult am 
căutat-o. 

— Nu e o minciună, Leigh, interveni Langdon. De aceea 
am venit la tine. Ca să vorbim despre cheia de boltă. 

Majordomul făcu un pas spre ei: 

— Plecaţi imediat sau chem poliţia. 

— Leigh, insistă profesorul, ştim unde e ascunsă! 

Teabing păru că se înmoaie puţin. 

Rémy se apropie însă cu paşi hotărâți: 

— Plecaţi imediat! Sau vă voi da... 

— Rémy! izbucni sir Leigh. Scuză-ne pentru un moment! 

Majordomul rămase cu gura căscată: 

— Sir? Trebuie să mă opun! Oamenii aceştia sunt... 

— Mă ocup eu, replică Teabing şi-i făcu semn să iasă din 
încăpere. 

După o clipă de tăcere înmărmurită, Rémy se retrase ca 
un câine care tocmai a fost certat de stăpân. 

Rezemat de pervazul ferestrei deschise, britanicul se 
întoarse spre oaspeţii săi, cu aceeaşi expresie rigidă pe 
chip: 

— Să vă aud povestea. Ce ştiţi despre cheia de boltă? 


În tufărişul des de sub fereastra lui Teabing, Silas strânse 
bine pistolul în mână şi aruncă o privire prin uşile de sticlă. 
Cu câteva clipe în urmă, înconjurase clădirea şi-l văzuse pe 
Langdon vorbind cu femeia în birou. Înainte de a reuşi să 
intre însă, apăruse un individ cu cârje, care ţipase la 
Langdon, deschisese uşile de sticlă şi le ceruse celor doi să 
plece. „Apoi femeia spusese ceva despre cheia de boltă şi 
totul se schimbase.”  Strigătele deveniseră  şoapte. 
Atmosfera se calmase. Şi uşile de sticlă fuseseră imediat 
închise. 

Acum, ascuns în întuneric, Silas privi înăuntru pe furiş. 
„Cheia de boltă e undeva în casă.” Era sigur de asta. 

Fără a ieşi din umbra tufişurilor, se apropie mai mult de 
uşă şi încercă să audă ce se discuta înăuntru. Le va da cinci 
minute. Dacă nu vor menţiona între timp unde se află cheia 
de boltă, va intra peste ei şi-i va obliga să vorbească. 


În birou, Teabing făcuse ochii mari şi se bâlbâia surprins 


la culme: 
— Mare Maestru? Jacques Saunière?! 

Sophie încuviinţă, conştientă de şocul prin care trecea 
britanicul: 

— Dar n-ai de unde să ştii tu una ca asta! 

— Jacques Saunière era bunicul meu. 

Teabing se împletici, sprijinindu-se în cârje, şi privi 
repede spre Langdon, care confirmă spusele lui Sophie. 

— Miss Neveu, am rămas fără grai. Dacă este adevărat, 
atunci îmi exprim regretul pentru pierderea 
dumneavoastră! Trebuie să recunoscând că, în cadrul 
cercetărilor mele, am alcătuit o listă cu oameni din Paris pe 
care îi bănuiam de implicare în activitatea Stăreţiei din 
Sion. Jacques Saunière se afla şi el pe această listă. Dar... 
Mare Maestru? Mi-e greu să-mi şi imaginez! 

Teabing rămase tăcut o clipă, gânditor, şi apoi clătină din 
cap cu hotărâre: 

— Dar tot nu se leagă. Chiar dacă Saunière ar fi fost cu 
adevărat Marele Maestru al Stăreţiei şi ar fi creat el însuşi 
cheia de boltă, sub nici un motiv nu ti-ar fi spus dumitale 
unde o poţi găsi. Cheia de boltă dezvăluie calea către cea 
mai de preţ comoară a Stăreţiei. Nepoată sau nu, în nici un 
caz nu puteai primi o asemenea informaţie. 

— Domnul Saunière era pe moarte atunci când i-a 
dezvăluit-o, interveni Langdon. Nu avea alte opţiuni. 

— Dar nu avea nevoie de alte opţiuni! replică Teabing. 
Există trei seneşali care cunosc acelaşi secret. Atât de 
ingenios este sistemul lor. Într-o astfel de situaţie unul 
dintre ei devine Mare Maestru şi apoi aleg un alt seneşal 
căruia să-i împărtăşească secretul cheii de boltă. 

— Bănuiesc că n-ai văzut întreaga emisiune de ştiri, 
spuse Sophie. Pe lângă bunicul meu, alte tre; personalităţi 
pariziene au fost asasinate în seara aceasta. În acelaşi 
mod. Toate lăsând impresia că au fost interogate. 

— Şi crezi că erau... bâigui Teabing? 

— Seneşalii, încheie Langdon. 

— Dar... cum? Nu este posibil ca un asasin să afle numele 
tuturor celor patru membri de vârf din Le Prieure de Sion! 
Uită-te la mine! Eu studiez ordinul ăsta de zeci de ani şi n- 
am putut afla nici măcar numele unui singur membru al 

său! Mi se pare de neconceput ca toţi cei trei seneşali şi 
Marele Maestru să poată fi descoperiţi şi ucişi într-o singură 
zi. 

— Mă îndoiesc că informaţiile au fost obţinute într-o 
singură zi, îi replică Sophie. Mai degrabă pare o acţiune tip 
décapiter bine pusă la punct. Este o tehnică pe care noi o 
folosim în lupta împotriva organizaţiilor mafiote. Dacă DCPJ 
vrea să intervină asupra unui astfel de grup, îl ţine în secret 
sub supraveghere şi ascultare luni de zile, îi identifică pionii 
principali şi apoi intră în acţiune şi-i prinde pe toţi în acelaşi 
moment. Decapitare. Lipsit de conducere, grupul nu se mai 
poate controla şi divulgă alte informaţii. Este posibil ca 
cineva să fi urmărit răbdător confreria şi apoi să fi atacat 
brusc, sperând că unul dintre cei patru va divulga locul 
unde este ascunsa cheia de boltă. 

Teabing încă nu părea convins. 

— Dar fraţii nu ar fi vorbit niciodată! Au jurat să păstreze 
tăcerea! Chiar şi în faţa morţii. 

— Exact, confirmă Langdon. Cu alte cuvinte, dacă nici 
unul n-ar fi divulgat secretul şi dacă toţi ar fi fost ucişi... 

Britanicul icni: 

— Atunci locaţia cheii de boltă ar fi pierdută pentru 
totdeauna! 

— Şi o dată cu ea, însăşi locaţia Sfântului Graal. 

Teabing păru că se clatină sub greutatea cuvintelor 
rostite de Langdon. Apoi, de parcă ar fi fost prea istovit 
pentru a se mai putea ţine pe picioare, se prăbuşi în 
scaunul de-alături, cu privirile pierdute pe fereastră. 

Sophie se apropie de el şi-i vorbi cu o voce joasă, blândă: 

— Ţinând seama de situaţia dificilă a bunicului meu, este 
posibil ca, în disperare de cauză, să fi încercat să transmită 
secretul cuiva din afara Stăreţiei. Unei persoane în care ştia 
că poate avea încredere deplină. Unui membru al familiei. 

— Dar cineva capabil de un asemenea atac... cineva care 
a putut descoperi atât de multe lucruri despre confrerie... 

Se întrerupse şi pe chipul lui palid apăru expresia unei 
noi spaime: 

— La mijloc nu poate fi decât o singură forţă. Tipul acesta 
de infiltrare nu poate veni decât din rândurile celui mai 
vechi duşman al Stăreţiei. 

Langdon îl privi uimit: 

— Biserica. 

— Cine altcineva? Vaticanul caută de secole Graalul. 

Sophie se uită la amândoi cu scepticism. 

— Credeţi că Biserica l-a ucis pe bunicul meu?! 

— N-ar fi pentru prima data în istorie când Biserica ar 
ucide pentru a se apăra. Documentele care însoțesc Graalul 
sunt explozive şi de secole întregi clerul caută să le 
distrugă. 

Lui Langdon nu-i venea totuşi să creadă ipoteza lui 
Teabing, că Biserica ar fi în stare să omoare oameni de 
dragul obţinerii acestor documente. Îl cunoştea pe noul 
papă şi pe mulţi dintre cardinali şi ştia că toţi erau persoane 
profund spirituale, care n-ar fi acceptat niciodată 
asasinatul. „Indiferent care era miza.” 

Sophie părea că gândeşte la fel. 

— Dar n-ar fi oare posibil ca membrii Stăreţiei să fi fost 
ucişi de cineva din afara Bisericii? Cineva care nu ştie ce 
este Graalul cu adevărat? Cupa din care a băut lisus ar 
putea constitui, la urma urmei, o comoară de invidiat. Fără 
îndoială, au fost comise crime şi pentru mult mai puţin de 
atât! 

— Din experienţa mea pot spune că oamenii sunt dispuşi 
să facă mult mai mult pentru a evita ceea ce le stârneşte 
frica decât pentru a obţine ceea ce-şi doresc. Simt 
disperare în acest atac asupra Stăreţiei. 

— Leigh, interveni Langdon, argumentul tău e paradoxal. 
De ce ar ucide prelaţii catolici patru membri ai Stăreţiei, în 
încercarea de a găsi şi distruge nişte documente despre 
care cred că sunt doar nişte minciuni? 

Teabing chicoti încet. 

— Turnurile de fildeş de la Harvard te-au cam înmuiat, 
Robert! Da, clericii de la Roma nutresc o credinţă puternică, 
datorită căreia pot face faţă oricărei furtuni — inclusiv unor 
documente care contrazic tot ce au ei mai scump în suflet. 

Dar ce te faci cu restul lumii? Cum rămâne cu cei care nu 
au credinţa lor? Cei care, văzând haosul şi violenţa care 
domnesc azi în lume, se întreabă unde-i Dumnezeu? Cei 
care aud despre scandalurile din Biserică şi se întreabă cine 
sunt oamenii ăştia care pretind că spun adevărul despre 
Hristos şi totuşi mint pentru a ascunde fărădelegile comise 
de propriii lor preoţi? Cum rămâne cu oamenii aceia, 
Robert, dacă apar dovezi ştiinţifice care demonstrează că 
povestea spusă de Biserică despre lisus este incorectă şi că 
nu e, de fapt, altceva decât o poveste bine ticluită, cea mai 
mare minciună aruncată vreodată în faţa omenirii'? 

Profesorul nu îi răspunse. 

— Îţi spun eu ce s-ar întâmpla dacă documentele ar ieşi 
la iveală, reluă Teabing. Vaticanul s-ar vedea confruntat cu 
o criză fără precedent din cei două mii de ani de existenţă. 

După o lungă tăcere, Sophie întrebă: 

— Dar dacă Biserica este cea care a pus la cale aceste 
atacuri, de ce acţionează tocmai acum? După atâţia ani? 
Stăreţia păstrează ascunse documentele Sangreal şi deci 
nu constituie o ameninţare imediată pentru Biserică! 

Teabing oftă adâncând şi se întoarse spre Langdon: 

— Robert, presupun că tu cunoşti care este misiunea 
finală a Stăreţiei. 

— O cunosc, răspunse el simțind un nod în gât atunci 
când realiză implicaţiile acesteia. 

— Miss Neveu, reluă britanicul, Biserica şi confreria au 
încheiat cu mult timp în urmă o înţelegere tacită: Biserica 
nu atacă Stăreţia, Stăreţia păstrează ascunse documentele 
Sangreal. Dar confreria a nutrit dintotdeauna ideea de a 
dezvălui la un anume moment dat secretul. O dată cu 
apropierea de o anumită dată în istorie, Stăreţia plănuieşte 
să rupă tăcerea şi să-şi savureze triumful, făcând publice 
documentele Sangreal şi strigând în cele patru zări 
adevărul despre lisus Hristos. 

Sophie îl privi în tăcere câteva clipe, apoi se văzu şi ea 
nevoită să se aşeze pe un fotoliu. 

— Şi crezi că data aceasta se apropie? Şi că Biserica ştie? 


319 


— E doar o speculație, însă, dacă ar fi aşa, Biserica ar 
avea o motivaţie puternică pentru a orchestra un atac 
menit să ducă la găsirea documentelor înainte de a fi prea 
târziu. 

Langdon avea neplăcuta impresie că raţionamentul lui 
Teabing era corect. 

— Crezi că Biserica a reuşit să obţină dovezi concrete ale 
respectivei date vizate de confrerie? 

— De ce nu? Dacă a reuşit să descopere identitățile 
membrilor, atunci cu siguranţă a izbutit să le afle şi 
planurile. Şi chiar dacă nu cunoaşte data exactă, 
superstiţiile pot împinge clerul la acţiune. 

— Superstiţiile? 

— Din punctul de vedere al profeţiilor, ne aflăm în 
prezent într-o epoca de uriaşe transformări. Am intrat de 
curând într-un nou mileniu şi, o dată cu acest prag, s-a 
încheiat bimilenara Eră a Peştilor, peştele fiind, totodată, 
simbolul lui lisus. Aşa cum ştiu toţi cei care studiază 
simbolistica, esenţa zodiei Peştilor susţine ca omului tre- 
buie să i se spună — de către o putere mai înaltă — ce 
anume să facă, fiindcă el nu este capabil să gândească de 
unul singur. Prin urmare, Era Peştilor a fost o epocă a 
ferventelor sentimente religioase. Acum intrăm însă în Era 
Vărsătorului, al cărei ideal afirmă că omul va afla adevăru/ 
şi va deveni capabil să gândească singur. Transformarea 
ideologică este covârşitoare şi se petrece chiar în zilele 
noastre. 

Langdon simţi un fior. Profeţiile astrologice nu-l 
interesaseră niciodată prea mult şi nu le acordase o 
credibilitate deosebită, dar ştia că în cadrul Bisericii erau 
oameni care credeau cu toată fiinţa în ele. 

— Biserica numeşte această perioadă de tranziţie Ziua de 
Apoi. 

Sophie îl privi cu scepticism: 

— Adică sfârşitul lumii? Apocalipsă? 

— Nu, îi răspunse Langdon. Asta e o greşeală frecvent 
întâlnită. Multe religii amintesc de Ziua de Apoi, dar 
sintagma nu se referă la sfârşitul lumii, ci la finele erei 

actuale, Era Peştilor, care a început o dată cu naşterea lui 
lisus, a durat două mii de ani şi s-a încheiat o dată cu 
trecerea în noul mileniu. Acum, că am trecut în Era 
Vărsătorului, putem spune că Ziua de Apoi a venit. 

— Mulţi istorici ai Graalului, adaugă Teabing, cred că — 
dacă Stăreţia are de gând să dezvăluie adevărul — acest 
moment al istoriei ar fi unul cât se poate de potrivit. 
Majoritatea specialiştilor — şi eu mă număr printre ei — au 
presupus că dezvăluirea va coincide cu trecerea în noul 
mileniu. Evident, ne-am înşelat. Dar calendarul actual nu 
coincide perfect cu semnele astrologice, aşa încât 
predicțiile se referă la o perioadă incertă. Dacă Biserica are 
informaţii despre o eventuală dată precisă, apropiată, sau 
dacă doar îşi face griji în temeiul profeţiilor astrologice — 
nu ştiu. Şi nici nu mai contează. Ambele scenarii ar putea 
explica un eventual atac al Bisericii împotriva Stăreţiei din 
Sion. Şi, credeţi-mă — adăugă Teabing încruntându-se — 
dacă Vaticanul găseşte Graalul, îl va distruge imediat. Atât 
documentele, cât şi relicvele Mariei Magdalena. Şi atunci, 
dragii mei, toate dovezile vor fi pierdute; Biserica îşi va fi 
câştigat lupta de rescriere a istoriei pe care o poartă de 
milenii. Adevărata faţă a trecutului va fi ştearsă pentru 
totdeauna. 

Cu mişcări încete, Sophie scoase cheia aurie din buzunar 
şi i-o întinse britanicului. 

Teabing o luă şi o studie câteva clipe. 

— Dumnezeule! Sigiliul Stareţiei! De unde ai cheia asta? 

— Mi-a dat-o bunicul în seara asta, înainte de a muri! 

— E cheia unei biserici? 

Sophie trase adâncând aer în piept: 

— Cheia aceasta permite accesul la cheia de boltă. 

Capul lui Teabing zvâcni în sus şi pe chip i se aşternu o 
expresie de totală neîncredere: 

— Imposibil! Ce biserică mi-a scăpat? Am căutat în toate 
bisericile din Franţa! 

— Nu e într-o biserică, ci într-o bancă elveţiană. 

Entuziasmul din ochii lui Teabing se evaporă: 

— Cheia de boltă se află într-o bancă? 

— Într-un seif, interveni Langdon. 

— În seiful unei bănci?! 

Britanicul clătină din cap energic: 

— E imposibil! Cheia de boltă este ascunsă sub semnul 
Rozei. 

— Exact. Era aşezată într-o caseta din lemn de trandafir 
pe capacul căreia e incrustată o roză cu cinci petale. 

Ochii britanicului păreau gata să-i sară din cap: 

— Adică ai văzut cheia de boltă?!! 

Sophie încuviinţă: 

— Am fost la bancă. 

Teabing se apropie de ei, privindu-i ca trăsnit: 

— Prieteni, trebuie să facem ceva! Cheia de boltă e în 
pericol! Avem datoria de a o proteja. Dacă mai există şi alte 
chei? Furate, poate, de la seneşalii asasinați? Dacă Biserica 
are acces la bancă, aşa cum aţi avut voi... 

— Când vor ajunge ei, va fi prea târziu, replică Sophie, 
pentru că noi am luat cheia de boltă de acolo. 

— Ce? ! Aţi scos-o din ascunzătoarea ei? ! 

— Nu-ţi face griji, îl linişti Langdon. Cheia de boltă se află 
într-un loc sigur. 

— Extrem de sigur, sper! 

— Păi, replică profesorul fără a-şi putea reţine zâmbetul, 
depinde de cât de des mături pe sub divan! 


Vântul se înteţise şi, ghemuit lângă zidul castelului, Silas 
îşi strânse sutana pe lângă corp. Deşi nu putuse auzi decât 
fragmente disparate din discuţia celor dinăuntru, cuvintele 
„cheie de boltă” răzbătuseră de multe ori prin fereastra 
închisă. 

„E înăuntru!” 

Cuvintele Învăţătorului îi reveniră în minte: „Du-te la 
Château Villete. la cheia de boltă. Nu răni pe nimeni.” 

Acum, Langdon şi ceilalţi se retrăseseră bruscând într-o 
altă cameră, după ce stinseseră toate luminile din birou. Ca 
o panteră care-şi pândeşte prada, Silas se apropie de uşile 
de sticlă. Nu erau încuiate, aşa că le deschise, se strecura 
înăuntru şi le închise în urma sa. Dintr-o altă încăpere, se 

auzeau voci înăbuşite. Îşi scoase revolverul din buzunar, îi 
ridică piedica şi porni cu paşi uşori pe culoar. 

Locotenentul Collet se oprise în capătul aleii de acces 
către reşedinţa lui Teabing şi privea clădirea masivă. 
„Izolată. Întunecată. Bună ascunzătoare.” Cei şase agenţi ai 
săi se aşezară în dispozitiv, pe toată lungimea gardului. 
Aveau să înconjoare casa în numai câteva minute. Langdon 
nici nu ar fi putut alege un loc mai nimerit unui atac prin 
surprindere. 

Se pregătea să-l sune pe Fache, când se auzi soneria 
telefonului său. Căpitanul nu se arătă nici pe departe atât 
de mulţumit pe cât crezuse Collet că va fi. 

— De ce mie nu mi-a zis nimeni că avem veşti despre 
Langdon? 

— Vorbeaţi la telefon şi... 

— Unde eşti acum, locotenent Collet? 

Îi dădu adresa şi continuă: 

— Proprietatea aparţine unui cetăţean britanic, pe nume 
Teabing. Langdon a parcurs o distanţă considerabilă până 
aici şi vehiculul cu care a venit se află dincolo de poartă, nu 
sunt semne de pătrundere forţată; pesemne că îl cunoaşte 
pe proprietar. 

— Sosesc imediat, îi spuse Fache. Nu faceţi nici o 
mişcare. Mă ocup personal de problema asta. 

Collet rămase cu gura căscată: 

— Dar, căpitane, veţi face douăzeci de minute până aici! 
Trebuie să acţionăm imediat! Il am sub supraveghere. 
Suntem opt oameni în total. Patru dintre noi au carabine, 
iar restul, revolvere. 

— Aşteptaţi-mă! 

— Căpitane, dar dacă Langdon are un ostatic înăuntru? 
Dacă ne vede şi decide să plece pe jos? Trebuie să 
acţionăm acum! Oamenii mei sunt pe poziţii, gata de atac! 

— Locotenent Collet, ai să aştepţi sosirea mea înainte de 
a face vreo mişcare. E un ordin! 

Şi închise. Înmărmurit, Collet îşi puse telefonul în 
buzunar. „De ce mama dracului îmi cere Fache să aştept?” 
Dar în sinea lui ştia deja răspunsul. Deşi celebru pentru 
instinctul lui care nu dădea greş, căpitanul era recunoscut 
şi pentru orgoliul lui nemăsurat. „Fache vrea să facă el 
însuşi arestarea.” După ce împânzise ecranele televi- 
zoarelor cu figura lui Langdon, voia acum ca şi el să aibă 
parte de aceeaşi publicitate. lar el, Collet, trebuia doar să 
ţină prada în şah până când venea şeful să se erijeze în 
eroul zilei. 

Dar în minte îi veni imediat şi o a doua explicaţie 
posibilă: „Controlul pierderilor.” În poliţie, ezitările în 
arestarea unui suspect îşi aveau locul doar atunci când 
apăruseră unele suspiciuni cu privire la vinovăția acestuia. 
„Să aibă oare Fache dubii privind implicarea lui Langdon?” 
Gândul era înspăimântător. Căpitanul depăşise toate limi- 
tele în încercarea de a-l prinde pe american — survei/lance 
cachee, Interpol, televiziune... Nici măcar marele Bezu 
Fache nu va scăpa prea uşor şi neşifonat, dacă se va dovedi 
că afişase pe ecrane figura unui respectat profesor 
american, acuzându-l de crimă, când adevărul era cu totul 
altul. Dacă îşi dăduse seama că greşise, era firesc să-i 
ceară acum lui Collet să nu treacă la acţiune. Ultimul lucru 
care-i mai trebuia căpitanului acum era ca locotenentul său 
să dea buzna în casa unui nevinovat cetăţean britanic şi să- 
lia pe Langdon în vizorul armei. 

În plus, dacă americanul era nevinovat, se explica astfel 
unul dintre cele mai bizare paradoxuri ale acestui caz: de 
ce îl ajuta Sophie Neveu, nepoata victimei, pe presupusul 
asasin să scape? Comportamentul ei ar fi de înţeles însă 
dacă femeia ar şti că acuzaţiile împotriva profesorului erau 
false. Fache făcuse cele mai extravagante presupuneri în 
încercarea de a explica strania purtare a lui Sophie Neveu, 
mergând chiar până la a bănui că femeia — unica 
moştenitoare a lui Saunière — îşi convinsese iubitul, pe 
Langdon, să-l ucidă pe bătrân pentru a pune mâna mai 
repede pe moştenire. Bănuind acest lucru, Sauniere ar fi 
putut lăsa poliţiei mesajul: „P.S. găseşte-l pe Robert 

Langdon.” Collet era însă sigur că alta trebuie să fie 
explicaţia. Sophie Neveu părea o persoană mult prea 
integră pentru a se implica în nişte acţiuni atât de josnice. 

— Locotenente! se auzi glasul unuia dintre oamenii săi, 
care se apropia în fugă. Am găsit o maşină! 

Collet îl urmă în fugă vreo cincizeci de metri, până la o 
curbă largă în alee. Acolo, ascuns printre tufişuri aproape în 
întregime, se afla un Audi negru. Numere de înmatriculare 
indicau faptul că era o maşină închiriată. Colet îi pipăi 
capota. Era caldă încă. Ba chiar fierbinte. 

— Probabil că aşa a ajuns Langdon aici. Sună la 
compania de închirieri, îi ceru locotenentul agentului. Află 
dacă maşina a fost furată! 

— Da, domnule. 

Un alt agent îi făcu semn să privească spre gard: 

— Locotenente, ia uitaţi-vă aici, la pâlcul de copaci din 
capătul aleii, îi spuse întinzându-i un binoclu. 

Collet ajustă binoclul şi privi în direcţia indicată. Dincolo 
de cotul aleii, treptat, siluetele verzui ale copacilor îi intrară 
în câmpul vizual. lar ceea ce văzu acolo îl lăsă cu gura 
căscată. Ascunsă bine în vegetaţia deasă, era o furgonetă 
blindată. Identică întru totul cu cea pe care el însuşi o 
lăsase să plece de la sediul băncii elveţiene, ceva mai 
devreme. Collet se rugă ca aceasta să fie doar o bizară 
coincidenţă, deşi ştia că adevărul era cu totul altul. 

— Mi se pare clar că asta e modalitatea prin care au 
reuşit Langdon şi Neveu să părăsească banca, remarcă 
agentul. 

Locotenentul rămăsese fără grai. Îşi aminti de şoferul 
furgonetei. De ceasul Rolex. Cât de nerăbdător era să 
plece. „lar eu n-am verificat compartimentul pentru marfă!” 

Aproape nevenindu-i să creadă, îşi dădu seama că o 
persoană din cadrul băncii minţise poliţia cu privire la 
Sophie şi Langdon, ajutându-i, de fapt, să fugă. „Dar cine? 
Şi de ce?” Poate că totuşi acesta era motivul pentru care 
Fache îi interzisese să acţioneze. Poate căpitanul îşi dăduse 
seama că în toată afacerea asta erau implicate mai multe 

persoane. „Dar dacă Langdon şi Neveu au venit aici cu 
furgoneta blindată, al cui este Audi-ul negru?” 


La sute de kilometri depărtare spre sud, un avion charter 
Beechcraft Baron 58 survola Marea Tireniană. In ciuda 
zborului lin, episcopul Aringarosa strânse în mână punga pe 
care o avea pregătită pentru cazul în care îi era rău de 
avion. Conversaţia telefonică pe care o avusese cu Parisul 
nu decursese deloc aşa cum sperase el. 

Singur în cabină, Aringarosa îşi răsucea inelul de aur pe 
deget, încercând să-şi domolească senzaţia de frică şi de 
disperare. „Situaţia în Paris a luat o întorsătură extrem de 
urâtă.” Închizând ochii, episcopul rosti în gând o rugăciune 
pentru ca Bezu Fache să găsească modalitatea de ao 
remedia. 

Teabing şedea pe divan, ţinea în braţe caseta din lemn 
de trandafir şi îi admira incrustaţiile delicate. „Trăiesc cea 
mai stranie şi mai incitantă noapte a vieţii mele.” 

— Deschide capacul, şopti Sophie. 

Britanicul surâse. „Nu mă grăbi!” După mai bine de zece 
ani în care căutase cheia de boltă, voia să savureze fiecare 
nanosecundă din acest moment. Işi trecu palma peste 
capacul lustruit, simțind textura florii: 

— Roza, şopti el. 

„Roza este Maria Magdalena şi Sfântul Graal. Roza e 
busola ce arată calea.” Sir Leigh se simţea ca un fraier. Ani 
de-a rândul bătuse bisericile şi catedralele, plătind pentru 
acces special, şi analizase sute de arcade situate sub 
rozare, căutând cheia de boltă. „La clef de voûte — o piatră 
unghiulară sub semnul rozei.” 

Cu mişcări încete, deschise închizătoarea capacului şi îl 
ridică. 

Când, în sfârşit, zări obiectul din interior, îşi dădu seama 
brusc că nu putea fi altceva decât cheia de boltă. Privea 
pierdut cilindrul de piatră, alcătuit din discuri 
interconectate. Dispozitivul i se părea ciudat de familiar. 

— Proiectat şi construit după o schiţă din jurnalele lui da 
Vinci, îi spuse Sophie. Bunicului mei îi plăcea să 
construiască asemenea obiecte. 

„Desigur!” Văzuse şi el schiţele şi planurile lui Leonardo. 
„Cheia către Sfântul Graal se află în acest cilindru.” Teabing 
ridică cu grijă criptex-ul din casetă. Deşi habar n-avea cum 
să-l deschidă, avea impresia că însuşi destinul său se află 
ascuns înăuntru. În momentele de deznădejde, se întrebase 
adesea dacă va vedea vreodată încununarea căutărilor 
sale. Acum, aceste dubii dispăruseră pentru totdeauna. 
Putea auzi aievea cuvintele străvechi... esenţa legendei 
Graalului: 

„Vous ne trouvez pas le Saint-Graal, c'est le Saint-Graal 
qui vous trouve.” 

Nu tu găseşti Graalul, el te găseşte pe tine.” 

Şi, incredibil, în noaptea asta, cheia aflării Sfântului Graal 
îi apăruse în pragul uşii! 


În timp ce Sophie şi Teabing studiau criptex-ul discutând 
despre discuri, oţel şi gândindu-se care ar putea fi parola, 
profesorul luă caseta şi se apropie cu ea de o masă bine 
iluminată, pentru a o examina îndeaproape. Câteva dintre 
cuvintele rostite de britanic, ceva mai devreme, îi răsunau 
şi acum ciudat în minte. 

„Cheia către Graal este ascunsă sub semnul Rozei.” 

Langdon îndreptă caseta spre lumină şi studie trandafirul 
incrustat. Deşi nu avea cunoştinţe vaste în domeniul lucrării 
lemnului sau al mobilierului intarsiat, îşi aminti celebrul 
plafon casetat al unei mânăstiri de lângă Madrid din care, la 
trei secole după construcţia sa, plăcile din tavan începuseră 
brusc să cadă, revelând textele sacre scrijelate de călugări 
pe ghipsul de dedesubt. 

Privi din nou trandafirul de pe capac. 

„Sub roză. 

Sub Rosa. 

Secret.” 

O bufnitură undeva pe hol îi atrase atenţia. Se întoarse, 

dar nu zări nimic în întuneric. Probabil că majordomul lui 
Teabing trecuse pe acolo. Îşi îndreptă din nou privirea spre 
caseta din lemn. Işi trecu degetul peste marginea netedă a 
intarsiei, întrebându-se dacă nu cumva ar putea desprinde 
trandafirul, dar îmbinarea era perfectă. Nici măcar lama 
unui cuţit nu ar fi încăput între floare şi adâncitura în care 
era montată. 
__ Deschise cutia şi examină interiorul capacului. Neted. 
Inclinând-o pe o parte şi pe alta, la un moment dat o rază 
de lumină se reflectă în ceea ce părea a fi un minuscul 
orificiu aflat pe dosul capacului. Inchise caseta şi examină 
din nou trandafirul incrustat. Nici un orificiu. 

„Nu trece dintr-o parte în alta.” 

Puse cutia pe masă şi, privind în jur, văzu un teanc de 
coli prinse cu o agrafă de birou. Luă agrafa, se întoarse la 
cutie, o deschise şi studie din nou orificiul. Apoi dezdoi 
agrafa şi, cu mişcări atente, introduse un capăt în cavitate 
şi împinse uşor. Imediat auzi cum ceva cade pe masă şi 
închise capacul pentru a vedea ce este. Era o mică bucăţică 
de lemn, ca o piesă dintr-un puzzle. Trandafirul din lemn 
ieşise din locaşul lui şi se afla acum pe masă. 

Mut de uimire, Langdon privi adâncitura în care fusese 
floarea. Acolo, gravate în lemn, scrise de mână, se aflau 
patru rânduri de text într-o limbă pe care n-o mai întâlnise. 

„Literele îmi par semitice, şi totuşi nu recunoscând 
limba!” 

O mişcare bruscă în spatele lui îl luă prin surprindere. 
Venită parcă de nicăieri, o izbitură în moalele capului îl făcu 
să aterizeze direct în genunchi. 

În cădere, i se păru că zăreşte o bizară fantomă 
albicioasă aplecată deasupra lui cu o armă în mână. Apoi în 
faţa ochilor lui totul se făcu negru. 

Deşi lucra în poliţie, Sophie Neveu nu fusese niciodată 
ameninţată cu arma — până în noaptea asta. Revolverul în 
ţeava căruia privea acum era ţinut de mâna palidă a unui 
uriaş albinos cu păr lung şi alb. Ochii lui roşiatici aveau o 
căutătură înfricoşătoare, nepământească. Inveşmântat într- 
o sutană de lână, legată în jurul mijlocului cu o funie, părea 
un călugăr medieval. Sophie nu-şi putea da seama cine ar 
putea fi individul, dar dintr-o dată acordă ceva mai multă 
consideraţie ipotezei emise de Teabing, că în spatele 
întregului complot se afla Biserica. 

— Ştiţi pentru ce am venit, spuse călugărul cu o voce 
răguşită. 

Sophie şi Teabing şedeau pe divan, cu mâinile ridicate, 
aşa cum le ceruse intrusul. Langdon zăcea pe podea, 
gemând. Privirea călugărului se fixă imediat pe criptex-ul 
din poala britanicului. Acesta i se adresă pe un ton sfidător: 

— N-ai să fii în stare să-l deschizi! 

— Invăţătorul meu e foarte înţelept, replică Albinosul 
făcând un pas spre ei, cu arma îndreptată când spre un 
prizonier, când spre celălalt. 

„Unde naiba o fi acum majordomul lui Teabing?” se 
întrebă Sophie. „Oare nu l-a auzit pe Robert căzând?” 

— Cine e Invăţătorul tău? Poate că putem ajunge la o 
înţelegere cu el, îi propuse sir Leigh. 

— Graalul e nepreţuit! 

— Sângerezi, remarcă Teabing calm, făcând semn spre 
glezna dreaptă a călugărului, pe care se vedea cum se 
scurge un firicel de sânge. Şi şchiopătezi. 

— Ca şi tine, replică Albinosul şi îi arătă cârjele sprijinite 
de divan. Acum, dă-mi cheia de boltă! 

— Ştii despre cheia de boltă? 

— Nu te priveşte pe tine ce ştiu eu. Ridică-te încet şi dă- 
mi-o! 

— Eu chiar mă ridic mai greu! 

— Tocmai. Prefer ca nimeni să nu facă mişcări bruşte. 

Teabing se prinse cu mâna dreaptă de una dintre cârje, 
iar cu stânga luă criptex-ul. Ridicându-se cu greu de pe 
canapea, rămase în picioare, deşi se clătina uşor; ţinea 
cilindrul greu în mâna stângă şi cu cealaltă se sprijinea în 
cârje. 

Călugărul se apropie, cu revolverul îndreptat spre capul 
britanicului. Sophie nu putea decât să privească 
deznădăjduită cum Albinosul întinde braţul pentru a înşfăca 
criptex-ul. 

— N-o să reuşeşti niciodată, declară Teabing. „Numai cei 
merituoşi pot deschide piatra.” 


„Doar Dumnezeu hotărăşte cine e merituos şi cine nu”, 
îşi spuse Silas. 

— Vezi că este greu, îl preveni infirmul. Dacă nu-l iei 
acum, mi-e teamă că am să-l scap, mai adaugă omul, al 
cărui braţ începu să tremure violent. 

Silas făcu repede un pas înainte pentru a apuca piatra şi, 
în aceeaşi clipă, bătrânul îşi pierdu echilibrul. Cârja îi 
aluneca sub el şi trupul i se înclină spre dreapta. „Nu!” 
Călugărul se repezi să prindă cilindrul şi, în mişcare, arma 
îşi pierdu ţinta. Dar cheia de boltă începuse să se depărteze 
de el. Infirmul se înclină spre dreapta, iar braţul lui stâng 
zvâcni spre spate şi cilindrul îi căzu din mână, pe canapea. 
În aceeaşi clipă, cârja care alunecase păru să accelereze 
uimitor şi schiţă un arc de cerc prin aer, spre piciorul lui 
Silas. 

Mii de ace i se înfipseră în carne atunci când cârja izbi 
cureaua cilice şi ţepii ei metalici îi sfâşiară rana deja 
deschisă. Silas căzu în genunchi, iar fierul ascuţit muşcă şi 
mai rău din piciorul lui. Arma bubui asurzitor şi se descărcă, 
iar glonţul se înfipse stingher, în pardoseală. Înainte ca Silas 
să îşi poată ridica pistolul pentru a trage din nou, gheata 
femeii i se înfipse sub maxilar. 


La capătul aleii, Collet auzi focul de armă. Bubuitura îi 
trimise un val de adrenalină în vene. In timp ce-l aştepta pe 

Fache, renunţase deja la visul de a-l aresta el în persoană 
pe Langdon, dar — naiba să-l ia! — în nici un caz nu avea 
de gând să permită ca, din cauza orgoliului nemăsurat al 
căpitanului, să se trezească el acuzat de neglijenţă 
profesională. 

„Un foc de armă s-a auzit din interiorul unei case 
particulare şi dumneata ai aşteptat liniştit în capătul aleii?!” 

Collet ştia că ratase ocazia unui atac prin surprindere. 
Dar mai ştia şi că, dacă mai aştepta încă o secundă, 
întreaga sa cariera în poliţie avea sa devină o chestiune de 
domeniul trecutului. 

— Băieți, intrăm! 


Undeva, într-un colţ al creierului său năucit, Robert 
Langdon înregistrase bubuitura armei. Totodată, auzise şi 
strigătul de durere. Al lui oare? Un ciocan pneumatic îi pisa 
de zor capul în dreptul cefei. Undeva, în apropiere, cineva 
vorbea. 

— Unde mama dracului ai fost?! 

Asta fusese vocea furioasă a lui Teabing. 

Majordomul năvăli în încăpere. 

— Ce s-a întâmplat? Oh, Dumnezeule! Cine mai e şi ăsta? 
Chem poliţia! 

— Pe moaşcta! Nu chemi nici o poliţie! Fă-te şi tu util şi 
adu ceva cu care să-l legăm pe monstrul ăsta! 

— Şi puţină gheaţă, strigă Sophie în urma lui. 

Langdon leşină din nou. Alte voci. Mişcare. Acum era 
întins pe divan. Sophie îi ţinea la cap o pungă cu gheaţă. 
Capul îl durea îngrozitor. Treptat, privirea i se limpezi şi zări 
forma care zăcea pe podea. „Am oare vedenii?” Trupul 
masiv al unui călugăr albinos era legat cu bandă adezivă, 
iar gura îi era astupată cu acelaşi material. In bărbie avea o 
tăietură urâtă, iar deasupra coapsei drepte, sutana îi era 
îmbibată de sânge. Şi el părea că tocmai îşi vine în fire. 

Langdon se întoarse cu greu spre Sophie: 

— Cine e ăsta? Şi ce s-a... întâmplat? 

Teabing se apropie şchiopătând: 

— Ai fost salvat de un cavaler înarmat cu o spadă „made 
by” Acme Orthopedic! 

Americanul făcu ochii mari, dar renunţă să se chinuie să 
mai priceapă ceva şi dădu să se ridice. 

Sophie puse pe umărul lui mâna care-i tremura, dar care 
în acelaşi timp era hotărâtă: 

— Ai puţina răbdare, Robert! 

— Mă tem, continuă Teabing să peroreze, că tocmai i-am 
demonstrat prietenei tale care este nefericitul avantaj al 
condiţiei mele: toată lumea mă subestimează! 

În timp ce încă mai stătea pe divan, Langdon îl privi pe 
călugărul întins pe jos şi încercă să-şi dea seama ce se 
întâmplase. 

— Omul purta un cilice, îi explică sir Leigh. 

— Un ce? 

Teabing îi arătă brâul de pânză cu spini metalici mânjiți 
de sânge, aflată lângă călugăr, pe podea. 

— O curea sau brâu al Disciplinei. Il purta pe coapsă. Am 
ţintit bine! 

Langdon îşi fricţionă capul. Auzise câte ceva despre 
asemenea curele. 

— Dar cum... de unde ai ştiut? 

Teabing rânji: 

— Creştinismul e domeniul meu de studiu, Robert, şi sunt 
unele secte care îşi afişează deschis crezul. După cum se 
vede, adăugă el, arătând cu cârja spre sângele ce şiroia 
prin sutana călugărului. 

— Opus Dei, şopti profesorul, amintindu-şi de recentul 
scandal din presă, care implicase o serie de cunoscuţi 
oameni de afaceri din Boston, membri ai Opus Dei. Unii 
colegi îi acuzaseră în mod public că, pe sub costumele 
scumpe la trei rânduri, purtau cilice. Acuzaţiile se 
dovediseră a fi false. La fel ca mulţi alţi membri ai sectei, 
aveau o implicare destul de redusă în activităţile Opus Dei 
şi nu practicau mortificarea corporală; erau catolici fervenţi, 
soţi şi părinţi devotați, cetăţeni oneşti şi serioşi. Deloc 
surprinzător, presa îşi mutase repede atenţia asupra 

celorlalţi membri ai sectei... precum era cel care zăcea 
acum pe podea. 

Teabing studia îndeaproape bucata de pânză 
însângerată. 

— Dar de ce ar încerca Opus Dei să găsească Sfântul 
Graal? 

Langdon încă nu-şi revenise în totalitate pentru a se mai 
gândi la aşa ceva. 

Sophie se apropie de masa pe care se afla caseta: 

— Robert, ce e asta? 

Şi-i arătă micul trandafir desprins de pe capac. 

— Intarsia ascundea un text care era gravat pe capac. 
Cred că textul ne spune cum să deschidem cheia de boltă. 

Înainte ca Sophie sau Teabing să apuce să-i răspundă, o 
mare de sirene şi lumini ale maşinilor de poliţie se revărsă 
la poalele dealului şi începu să urce aleea spre casă. 

Sir Leigh se încruntă: 

— Prieteni, se pare că trebuie să luăm o decizie. Şi de 
data asta trebuie s-o luăm repede! 

Collet şi agenţii săi se năpustiră în casa lui sir Leigh 
Teabing cu armele în mâini. După ce s-au răspândit, au 
început să cerceteze toate camerele de la parter. Găsiră 
urma unui glonţ în podeaua salonului, semne ale unei lupte, 
puţin sânge, un fel de curea ciudată cu spini metalici şi o 
rolă de bandă adezivă pe jumătate consumată. Toate 
încăperile păreau pustii. 

Pe când voia să-şi împartă oamenii în două echipe pentru 
a cerceta subsolul şi terenul din spatele casei, auzi nişte 
voci la etaj: 

— Sunt sus! 

Urcând treptele două câte două, agenţii verificară fiecare 
încăpere, dormitoarele şi coridoarele întunecate pe măsură 
ce se apropiau de sunetul vocilor. Acestea păreau a veni 
din dormitorul aflat la capătul unui culoar interminabil. 
Agenţii înaintau cu precauţie şi viteză, blocând toate 
posibilele ieşiri. 

In timp ce se apropia de ultimul dormitor, Collet văzu că 
uşa acestuia era larg deschisă. Vocile încetară brusc, în 
locul lor răsunând un huruit ciudat, ca de motor. 

Cu revolverul în mână, locotenentul dădu semnalul. Pipăi 
peretele de lângă uşă, găsi întrerupătorul şi aprinse lumina. 
Răsucindu-se şi dând buzna în cameră, urmat de grupul de 
agenţi, Collet îşi aţinti arma spre... nimic. 

Un dormitor gol. Părea a fi foarte vechi. 

Huruitul automobilului încă se mai auzea dintr-un panou 
electronic montat pe peretele de lângă pat. Locotenentul 
mai văzuse asemenea panouri şi în celelalte încăperi din 
casă. Era un fel de interfon. Se repezi la el şi rămase cu 
mâna suspendată în aer, deasupra celor zece butoane 
etichetate: „BIROU... BUCĂTĂRIE... 

SPĂLĂTORIE... BECI”. 

„De unde dracu' aud maşina?” 

„DORMITORUL PRINCIPAL... SOLAR... ŞOPRON... 
BIBLIOTECĂ” 

„Şopron!” În câteva secunde, Collet era deja jos, 
trăgându-l după el pe unul dintre agenţi. Umăr la umăr, 
traversară în fugă peluza din spatele casei şi ajunseră cu 
răsuflarea tăiată în faţa unui şopron ponosit. Înainte de a 
intra, locotenentul auzi  huruitul motorului care se 
îndepărta. Îşi scoase arma, se repezi înăuntru şi aprinse 
luminile. 

În partea dreaptă a şopronului fusese amenajat un fel de 
atelier rudimentar — maşini de tuns iarba, unelte de 
grădinărit, resturi de plante şi îngrăşăminte. Pe peretele 
alăturat se afla bine cunoscutul panou de interfon. Unul 
dintre butoane era deschis: „DORMITORUL DE OASPEŢI II”. 

Collet se răsuci, fierbând de mânie. „Ne-au ademenit la 
etaj cu ajutorul interfonului!” Privind în partea stângă a 
şopronului, văzu un şir lung de boxe pentru cai. Fără cai. 
Proprietarul prefera, probabil, caii-putere; boxele fuseseră 
transformate în garaje. lar „colecţia” de maşini era 
uimitoare — un Ferrari negru, un Rolls-Royce de odinioară, 
un vechi Aston Martin sports coupe şi un Porsche 356 de 
colecţie. 

Ultima boxă era goală. 

Collet se apropie în fugă şi văzu câteva pete de ulei pe 
jos. „Nu au cum să iasă din perimetrul încercuit!” Aleea şi 
poarta erau blocate de două maşini ale poliţiei tocmai 
pentru o astfel de eventualitate. 

— Domnule! 

Agentul îi făcu semn spre capătul şirului de boxe. 

Oblonul din spate al şopronului era ridicat şi, dincolo de 
el, câmpul noroios şi întunecat se întindea până departe, în 
noapte. Collet ieşi repede afară, încercând să scruteze 
bezna cu privirea. Nu se zărea însă nimic altceva decât 
umbra vagă a unei păduri care se afla la orizont. Faruri de 
automobil — nu. Valea era, probabil, străbătută de 
numeroase drumuri forestiere şi poteci de vânătoare, dar 
locotenentul era sigur că prada sa nu va reuşi să ajungă 
până la pădure. 

— la câţiva oameni şi răspândiţi-vă pe câmp! Probabil că 
s-au împotmolit pe undeva. Maşinile astea elegante nu fac 
faţă terenului neasfaltat. 

— Hm, domnule! 

Agentul îi arătă un suport pe care atârnau câteva seturi 
de chei. Etichetele din dreptul fiecăruia purtau nume 
familiare: 

„DAIMLER... ROLLS-ROYCE... ASTON MARTIN... PORSCHE” 

Ultimul suport era gol. Când citi eticheta de sub el, Collet 
îşi dădu seama că situaţia nu era tocmai roz. 

Range Rover-ul era negru sidefiu, cu tracţiune 4x4, 
transmisie standard, faruri din polipropilenă armată şi 
volanul pe dreapta. Langdon era mulţumit că nu era el la 
volan. 

La ordinul stăpânului său, majordomul Remy manevră 
vehiculul cu o agilitate impresionantă pe câmpul desţelenit, 
scăldat în lumina lunii. Fără a aprinde farurile, trecuse 
peste un gorgan şi acum cobora panta lină îndepărtându-se 
de Château Villette, aparent spre silueta întunecată a 
pădurii din faţă. 

Ţinând în braţe cheia de boltă, Langdon se răsuci în 
scaun, spre Sophie, care şedea pe bancheta din spate, 
alături de Teabing. 

— Ce-ţi mai face capul, Robert? întrebă ea. 

— Mai bine, mulţumesc, spuse americanul, încercând să 
surâdă, deşi îl durea cumplit. 

Teabing se întoarse şi aruncă o privire spre călugărul 
legat  fedeleş, înghesuit în spatele  banchetei, în 
compartimentul pentru bagaje. Sir Leigh ţinea în poală 
revolverul Albinosului şi parcă era portretul îngălbenit de 
vreme al unui senior englez într-un safari, pozând deasupra 
prăzii ucise. 

— Habar n-ai cât mă bucur că ai trecut pe la mine în 
seara asta, Robert, exclamă Teabing, râzând de parcă se 
distra de minune, aşa cum nu o mai făcuse de mult timp. 

— Îmi pare rău că te-am implicat în chestia asta, Leigh! 

— Oh, te rog, toată viaţa mea am aşteptat să fiu 
implicat! 

Zărind prin parbriz umbra unui gard viu lung, îşi bătu 
majordomul pe umăr: 

— Ţine minte, fără lumini de poziţie. Dacă e nevoie, 
foloseşte frâna de mână. Vreau să intrăm puţin în pădure. 
N-are rost să ne complicăm să riscăm să fim văzuţi din 
casă. 

Rémy încetini şi pătrunse printr-o deschidere în gardul 
viu. Rover-ul înaintă uşor pe o potecă acoperită de 
vegetaţie şi instantaneu ramurile copacilor ascunseră 
lumina lunii. 

„Nu văd nimic”, îşi spuse Langdon, străduindu-se să 
distingă ceva în faţă. 

Nimic, doar întuneric cât cuprinzi cu ochii. Câteva ramuri 
măturară portierele din stânga şi majordomul roti uşor 
volanul în direcţie opusă. Ţinând drumul mai mult sau mai 
puţin drept, parcurse astfel cam treizeci de metri. 

— Te descurci perfect, R&my. Cred că e de-ajuns. Robert, 
vrei tu să acţionezi butonul acela albastru de sub supapă? 
Uite-l acolo, îl vezi? 

Langdon găsi butonul şi apăsă: 

Două conuri de lumină galbenă se deschiseră în faţă, 
revelând vegetaţia deasă ce încadra poteca. „Faruri de 
ceaţă”, realiză profesorul. Ofereau suficientă lumină cât să 
poată ţine drumul drept şi nu mai era nici un pericol să fie 
văzuţi de pe câmp. 

— Ei bine, Remy, chicoti Teabing, acum ai şi lumină. 
Vieţile noastre sunt în mâinile tale ! 

— Dar unde mergem? întrebă Sophie. 

— Poteca înaintează cam trei kilometri în pădure, 
întretaie domeniul Villette şi apoi coteşte spre nord. Cu 
condiţia să nu dăm de vreun lac sau de copaci căzuţi în 
drum, vom ieşi nevătămaţi pe autostrada cinci. 

„Nevătămaţi!” Capul lui Langdon nu era deloc de aceeaşi 
părere. Privi din nou spre cheia de boltă, cuibărită în 
siguranţă în caseta ei din lemn. Trandafirul de pe capac 
fusese repus la loc şi, cu toate că era încă buimac, 
profesorul ardea de nerăbdare să-l scoată şi să examineze 
din nou textul gravat dedesubt. Desfăcu încuietoarea 
capacului şi dădu să-l deschidă, când Teaing puse o mână 
fermă pe umărul lui: 

— Ai răbdare, Robert! Terenul e accidentat şi nu avem 
nici lumină suficientă. Ferească Dumnezeu să stricăm ceva! 
Dacă n-ai recunoscut limba pe lumină, n-ai să reuşeşti nici 

în bezna asta! Hai mai bine să aşteptăm până ce vom fi în 
siguranţă. Vom avea timp şi pentru asta în curând! 

Profesorul ştia că Teabing are dreptate. Înclină din cap şi 
închise capacul. 

În spate, călugărul gemea şi se zbătea. Brusc, începu să 
bâţâie din picioare destul de puternic. 

Britanicul se întoarse şi-i puse pistolul în faţă. 

— Nu pot să-mi dau seama ce nu-ţi convine, domnule! Ai 
pătruns prin efracţie în casa mea şi ai tras o lovitură urâtă 
în ţeasta unui bun prieten. Aş putea foarte bine să te 
împuşc pe loc şi să te las să putrezeşti aici, în pădure! 

Călugărul se potoli. 

— Eşti sigur că am făcut bine atunci când ne-am hotărât 
să-l luăm cu noi? întrebă Langdon. 

— Al naibii de sigur! Eşti căutat pentru crimă, Robert! 
Ticălosul ăsta e biletul tău spre libertate! Se pare că poliţia 
te vrea din tot sufletul dacă te-a urmărit până la mine 
acasă. 

— Greşeala a fost a mea, interveni Sophie! Furgoneta 
blindată avea, probabil, un transmiţător. 

— Asta n-are importanţă. Pe mine nu faptul că v-a găsit 
poliția mă surprinde, ci faptul că insul ăsta a dat de voi. Din 
câte mi-aţi spus, nu-mi imaginez cum v-a putut urmări până 
la mine acasă; doar dacă a avut informaţii din interiorul 
Poliţiei judiciare sau al băncii. 

Langdon zăbovi puţin asupra acestei idei. Era clar că 
Bezu Fache ţinea neapărat să găsească un tap ispăşitor 
pentru asasinatele din seara asta. lar Vernet îşi schimbase 
atitudinea cam prea brusc, deşi era, oarecum, de înţeles, 
ţinând seama că americanul era căutat pentru patru crime. 

— Călugărul ăsta n-a acţionat de unul singur, îi spuse 
Teabing, şi până când nu vom afla cine se află în spatele 
întregii afaceri, nici unul dintre voi nu e în siguranţă. Vestea 
bună, prieteni, e aceea că acum vă aflaţi voi pe o poziţie de 
forţă! Monstrul ăsta din spatele meu are informaţiile de 
care avem noi nevoie şi cel ce trage sforile care-l mânuiesc 
probabil că fierbe acum de îngrijorare! 

Maşina prinsese deja viteza şi, după ce traversase un 
pârâu şi urcase un gorgan, acum cobora din nou. 

— Robert, vrei să fii amabil şi să-mi dai telefonul de pe 
bord? îi ceru sir Leigh. 

Langdon i-l dădu şi Teabing formă un număr. După o 
lungă aşteptare, cineva răspunse. 

— Richard? Te-am trezit? Fireşte că da! Ce întrebare 
prostească! Îmi pare rău. Am însă o mică problemă. Nu mă 
simt foarte bine şi trebuie să plecând în Insule pentru 
tratamentul meu, împreună cu Rémy. Păi, chiar acum. 
Regret că te-am luat pe neaşteptate. Poţi s-o pregăteşti pe 
Elizabeth în cam douăzeci de minute? Ştiu, dar fă şi tu ce 
poţi! Ne vedem în curând! 

Şi închise. 

— Elizabeth? se miră Langdon. 

— Avionul meu. Mă costă cât valoarea reginei în aur! 

Profesorul se răsuci în scaun şi-l privi lung: 

— Ce e? izbucni Teabing. Nu puteţi rămâne în Franţa, 
când toată Poliţia Judiciară e pe urmele voastre! In Londra 
veţi fi mult mai în siguranţă. 

Sophie îi aruncă şi ea o privire întrebătoare: 

— Crezi că ar trebui să plecăm din ţară? 

— Prieteni, sunt un tip mult mai influent în lumea 
civilizată decât aici, în Franţa! În plus, se crede că Graalul e 
ascuns pe undeva, prin Marea Britanie. Dacă vom reuşi să 
deschidem criptex-ul, sunt sigur că vom găsi o hartă care 
va demonstra că am pornit în direcţia cea bună. 

— Îţi asumi un riscând uriaş dacă ajuţi doi fugari. Poliţia 
din Franţa n-o să te vadă deloc cu ochi buni. 

Teabing făcu un gest de dezgust: 

— Am terminat-o cu Franţa. M-am mutat aici numai 
pentru a găsi cheia de boltă. Acum nu mai am nici o treabă 
aici. Nici nu-mi pasă dacă n-am să mai văd vreodată 
Château Villette. 

— Dar cum vom trece de securitatea de la aeroport? 
întrebă Sophie. 

Teabing râse uşor: 

— Zburăm de la Le Bourget — un aerodrom situat nu 
departe de aici. Medicii francezi mă scot din sărite, aşa că 
la fiecare două săptămâni plecând în Anglia pentru a-mi 
face tratamentul. Plătesc, desigur, pentru anumite privilegii 
şi aici, şi acolo. O dată ce vom fi deasupra mării, poţi 
decide, Robert, dacă vrei să fim aşteptaţi de cineva de la 
Ambasada SUA. 

Dar Langdon îşi spuse că nu voia să aibă de-a face cu 
nimeni de la ambasadă. Deocamdată nu se putea gândi 
decât la cheia de boltă, la inscripţie şi la posibilitatea de a 
descoperi Graalul. Oare Teabing avea dreptate în ceea ce 
priveşte Marea Britanie? Într-adevăr, majoritatea legendelor 
plasau Graalul undeva în Regatul Unit. Chiar şi mitica Insulă 
Avalon a regelui Arthur se credea că ar fi, de fapt, 
Glastonbury, în Anglia. Oriunde s-ar fi aflat Graalul însă, 
niciodată nu-şi închipuise că avea să pornească în căutarea 
lui. „Documentele Sangreal. Adevărata istorie a lui lisus 
Hristos. Mormântul Mariei Magdalena.” Brusc, avea 
impresia că se află pe un fel de tărâm nepământesc, în care 
lumea reală nu-l putea atinge. 

— Sir? răsună vocea majordomului. Vă gândiţi cu 
adevărat să vă întoarceţi definitiv în Anglia? 

— Rémy, n-ai de ce să-ţi faci griji! Dacă mă întorc pe 
pământurile reginei, nu înseamnă că am să mă mulţumesc 
toată viaţa de acum înainte cu budincă şi cartofi. Sper să vii 
şi tu cu mine acolo! Am de gând să cumpăr o vilă splendidă 
în Devonshire şi toate lucrurile tale îţi vor putea fi trimise 
fără întârziere. E o aventură, Rémy. lţi spun eu, o adevărată 
aventură! 

Langdon nu-şi putu stăpâni un surâs. Entuziasmul 
britanicului încântat de ideea unei reveniri triumfale în 
propria ţară era molipsitor. Privirile îi rătăceau absente pe 
fereastră, peste umbrele fantomatice ale copacilor. Oglinda 
laterală a maşinii era orientată spre interior şi chipul lui 
Sophie se reflecta în ea. O privi tăcut un timp îndelungat şi 
un val de plăcută căldură puse stăpânire pe el. In ciuda 
necazurilor din seara asta, era mulţumit că se afla într-o 
companie atât de încântătoare. 

După câteva minute, de parcă i-ar fi simţit brusc privirile 
aţintite asupra ei, Sophie se aplecă în scaun şi puse o mână 
pe umărul lui, bătându-l uşor cu palma: 

— Eşti bine, da? 

— Mda, răspunse el. Oarecum. 

Sophie se rezemă din nou de spătarul banchetei şi 
Langdon zări un surâs care tocmai îi flutura pe buze. Brusc, 
îşi dădu seama că şi el zâmbea. 


Înghesuit după banchetă, Silas de-abia mai putea respira. 
Braţele îi erau răsucite la spate şi strâns legate de glezne 
cu frânghie de rufe şi cu bandă adezivă. La fiecare hârtop 
din şosea, un nou val de durere îi străbătea umerii. Bine că, 
măcar, îi scoseseră cureaua cilice! Cu gura acoperită de 
rânduri de bandă adezivă, nu putea respira decât pe nas şi 
nările începuseră deja să i se înfunde din cauza prafului 
care acoperea compartimentul de bagaje. incepu să 
tuşească. 

— Cred că se sufocă, spuse şoferul pe un ton îngrijorat. 

Britanicul care-l lovise cu cârja se întoarse şi privi spre el 
peste spătarul banchetei, cu o uitătură rece: 

— Din fericire pentru tine, noi, britanicii, judecăm buna 
creştere a unui om nu după felul în care se poartă cu 
prietenii, ci după compasiunea pe care o arată duşmanilor. 

Cu aceste cuvinte, insul se aplecă şi întinse mâna spre 
gura lui. Dintr-o singură mişcare, apucă banda şi trase de 
ea. 

Silas simţi că buzele parcă-i luară foc, dar aerul care-i 
pătrunse în piept părea trimis chiar de însuşi bunul 
Dumnezeu. 

— Pentru cine lucrezi? întrebă britanicul. 

— Eu împlinesc lucrarea Domnului, bălmăji el, abia 
mişcându-şi maxilarul după lovitura de picior a femeii. 

— Eşti membru al Opus Dei. 

Fusese o afirmaţie, nu o întrebare. 

— Nu ştii tu cine sunt eu! 

— De ce vrea Opus Dei cheia de boltă? 

Silas nu avea de gând să-i răspundă. Cheia de boltă era 
cheia către Sfântul Graal, iar acesta era primul pas spre 
apărarea dreptei credinţe. 

„Eu împlinesc lucrarea Domnului. Calea este în pericol.” 

Insă, aşa cum era îngrămădit în spatele maşinii, legat ca 
o boccea, se temea că îi dezamăgise crunt pe Invăţător şi 
pe episcop. Nu avea cum să ia legătura cu ei şi să-i 
înştiinţeze despre teribila turnură pe care o luaseră 
evenimentele. „Răpitorii mei deţin cheia de boltă! Vor 
ajunge la Graal înaintea noastră!” În tăcere şi în întuneric, 
Silas se rugă. Durerea care-i chinuia trupul era un stimulent 
nimerit. 

„Un miracol, Doamne! Am nevoie de un miracol!” N-avea 
de unde să ştie că, peste numai câteva ore, chiar i se va 
oferi unul. 


— Robert! Ce-i cu expresia aceea ciudată de pe chipul 
tău? 

Langdon se întoarse spre ea, dându-şi seama că avea 
dinţii încleştaţi şi că inima îi bătea furibund. Tocmai îi 
trecuse prin minte o idee incredibilă. „Oare explicaţia să fie 
chiar atât de simplă?” 

— Am nevoie de celularul tău, Sophie! 

— Acum? 

— Cred că mi-a venit o idee. 

— Ce anume? 

— Îţi spun într-o clipă. Mai întâi am nevoie de telefon. 

Pe chipul ei se aşternu o expresie de îngrijorare: 

— Mă îndoiesc că Fache l-a pus sub urmărire, dar, pentru 
orice eventualitate, nu vorbi mai mult de un minut. 

Şi-i întinse aparatul. 

— Cum sun în Statele Unite? 

— Trebuie să vorbeşti cu taxă inversă. Abonamentul meu 
nu include convorbiri transatlantice. 

Langdon formă zero, conştient că în următoarele şaizeci 
de secunde va afla probabil răspunsul la o întrebare care-l 
frământase toată noaptea. 

În New York, editorul Jonas Faukman era pe punctul de a 
se băga în pat, gata de un somn bun, când tocmai îi sună 
telefonul. „Cam târziu pentru discuţii”, bombăni el şi ridică 
receptorul. 

— Primiţi un apel cu taxă inversă de la Robert Langdon? 
întrebă operatoarea. 

Buimac, Jonas aprinse lumina. 

— Păi... da, sigur. 

După un clic, pe fir se auzi glasul lui Langdon. 

— Robert? Mă trezeşti la miezul nopţii şi mă pui tot pe 
mine să plătesc pentru asta? 

— Jonas, iartă-mă! Voi vorbi pe scurt. Trebuie neapărat 
să te întreb. Manuscrisul pe care ţi l-am dat... ai...? 

— Robert, îmi pare rău, ştiu că mi-ai cerut să-ţi trimit 
şpalturile săptămâna asta, dar sunt mult prea aglomerat. 
Lunea următoare. Promit. 

— Nu mă îngrijorează şpalturile. Vreau să ştiu dacă ai 
trimis vreun text de prezentare fără să-mi spui. 

Faukman ezită. Ultimul manuscris al lui Langdon — o 
istorie a venerării divinului feminin — includea câteva 
fragmente despre Maria Magdalena ce ar fi iscat anumite 
controverse. Deşi materialul era bine documentat şi fusese 
abordat deopotrivă de alţi specialişti, el, unul, nu avea de 
gând să dea publicităţii nici un text de prezentare fără a 
avea mai întâi girul unor istorici şi oameni de artă reputați. 

Jonas alesese deja zece nume mari cărora le trimisese 
fragmente din manuscris, împreună cu o scrisoare prin care 
le solicita în mod politicos câteva cuvinte pentru 
prezentarea cărţii. Din experienţa lui, majoritatea erau 
încântați de perspectiva de a-şi vedea numele tipărit. 

— Jonas! insistă Langdon. Ai trimis manuscrisul, nu-i aşa? 

Faukman ezită o clipă, sesizând nemulţumirea din glasul 
profesorului. 

— Textul era curat, Robert, şi am vrut să-ţi fac o surpriză 
cu nişte texte de prezentare extra. 

— Ai trimis unul şi custodelui de la Luvru? 

— Dar tu ce crezi? Manuscrisul tău face referire de mai 
multe ori la exponatele din Muzeul Luvru, în bibliografie ai 
menţionat cărţile lui Sauniere... Era firesc să-i trimit o 
copie! 

Liniştea de la celălalt capăt al firului se prelungi. 

— Când i-ai trimis-o? 

— Cu aproximativ o lună în urmă. Am menţionat că vei 
veni la Paris şi i-am sugerat să vă întâlniți pentru o discuţie. 

Faukman se întrerupse, frecându-se la ochi, apoi reluă 
brusc: 

— Stai puţin, nu trebuia să fii chiar la Paris săptămâna 
asta? 

— Păi, sunt la Paris. 

Editorul se ridică foarte repede în capul oaselor: 

— Şi mă suni cu taxă inversa din Franța? 

— Retrage suma din drepturile mele de autor, Jonas. De 
la Saunière ai primit vreun răspuns? l-a plăcut manuscrisul? 

— Nu ştiu, încă nu mi-a răspuns. 

— Ei bine, nici n-o să-ţi răspundă. Asta explică multe. 
Acum trebuie să închid. Îţi mulţumesc. 

— Robert... 

Dar nu mai era nimeni la celălalt capăt al firului. 

Faukman aşeză receptorul în furcă şi clătină din cap, 
siderat. „Scriitorii! exclamă în sinea lui. Chiar şi cei care par 
normali sunt ţicniţi!” 

Pe bancheta Rover-ului, Teabing izbucni în râs: 

— Robert, zici că ai scris o carte despre o societate 
secretă şi editorul tău a trimis un exemplar chiar pe adresa 
respectivei societăţi?! 

Langdon oftă: 

— Evident! 

— O coincidenţă crudă, prietene! 

„Coincidenţa nu are nici un amestecând aici.” A-i cere lui 
Jacques Saunière să-şi spună părerea despre un manuscris 
despre divinitatea feminină era la fel de firesc ca a-i solicita 

lui Carl Lewis câteva cuvinte despre atletism. În plus, era 
perfect normal ca orice carte pe tema venerării zeiţei să 
menţioneze şi Le Prieure de Sion. 

— Uite care-i întrebarea de un milion de dolari, spuse 
Teabing încă râzând. Atitudinea ta faţă de Stăreţie — în 
carte — este favorabilă ei sau nu? 

Langdon înţelegea unde bătea, de fapt. Mulţi istorici 
doriseră în decursul timpului să ştie de ce confreria nu 
făcuse încă publice documentele Sangreal; unii considerau 
că informaţia trebuia dezvăluită de mult. 

— Nu mi-am exprimat nici o poziţie faţă de acţiunile 
Stăreţiei. 

— Adică faţă de lipsa acţiunilor ei. 

Langdon ridică din umeri. Teabing era aşadar de părere 
că documentele ar fi trebuit date publicităţii. 

— Am expus doar istoria confreriei şi am descris-o ca pe 
o organizaţie modernă ce venerează divinul feminin, 
păstrătoare a Graalului şi a unor străvechi documente. 

— Ai amintit şi despre cheia de boltă? întreba Sophie. 

Profesorul oftă din nou. Amintise. În mod repetat. 

— Am menţionat-o ca pe un exemplu al măsurilor 
extreme pe care Stăreţia este dispusă să le ia pentru a 
proteja documentele Sangreal. 

— Păi, remarcă Sophie uluită, cred că aşa se explică 
mesajul bunicului meu — „P.S. găseşte-l pe Robert 
Langdon.” 

El credea că mai exista totuşi şi altceva în manuscrisul 
lui, un alt amănunt care îi atrăsese atenţia custodelui, dar 
acesta era un lucru despre care trebuia să discute cu 
Sophie doar atunci când vor rămâne singuri. 

— Deci, adaugă ea, l-ai minţit pe Fache. 

— Poftim? 

— l-ai spus că n-ai corespondat cu bunicul meu. 

— Păi n-am făcut-o! Editorul meu i-a trimis manuscrisul. 

— Da, dar gândeşte-te puţin! Dacă n-a găsit plicul cu 
adresa expeditorului, n-are de unde să ştie că nu tu i l-ai 
trimis. Sau, mai rău, că nu i l-ai înmânat personal şi că apoi 
ai minţit. 

Când ajunseră la aerodromul Le Bourget, Remy parcase 
în faţa unui mic hangar, la capătul pistei. La apariţia lor, un 
ins într-o salopetă mototolită le ieşi în întâmpinare şi ridică 
uriaşa poartă metalică a hangarului. Înăuntru aştepta un 
turbojet alb-argintiu. 

Langdon rămase cu ochii pironiţi : 

— Asta-i Elizabeth? 

— Ne trece peste afurisitul ăla de Canal! 

Omul în salopetă se apropie de maşina, ducându-şi mâna 
streaşină la ochi pentru a se feri de lumina farurilor. 

— Sunt aproape gata, sir, rosti el cu un pronunţat accent 
britanic. Îmi cer scuze pentru întârziere, dar m-aţi luat prin 
surprindere şi... 

Se opri brusc, în momentul în care văzu câte persoane 
coboară din maşină. Privi spre Sophie şi Langdon, apoi din 
nou spre Teabing. 

— Am, împreună cu asociaţii mei, o afacere urgentă în 
Londra! N-avem timp de pierdut. Te rog să te pregăteşti de 
plecare imediat! 

În timp ce vorbea, Teabing luă revolverul de pe bordul 
maşinii şi i-l întinse lui Langdon. La vederea armei, pilotul 
căscă ochii şi gura, apoi se apropie de Teabing şi-i şopti: 

— Vă cer iertare, domnule, dar autorizaţia mea de zbor 
menţionează doar numele dumneavoastră şi al 
majordomului. Nu-i pot lua şi pe oaspeţii dumneavoastră! 

— Richard, replică britanicul cu un zâmbet cald, două mii 
de lire sterline şi pistolul ăsta încărcat spun că îi poti lua şi 
pe ei. 

Apoi, făcând semn spre maşină, mai adăugă: 

— Şi pe nefericitul din spate! 

Motoarele Garrett TFE-731 ale avionului Hawker 731 
propulsară aeronava cu forţa tunetului. Jos, aerodromul Le 
Bourget devenea parcă mai mic cu fiece secundă. 

„Fug din ţară”, îşi spuse Sophie aşezându-se mai bine în 
scaunul de piele. Până în acest moment, jocul ei cu Fache, 
de-a şoarecele şi pisica, păruse oarecum justificabil în faţa 
Ministerului Apărării. „Încercam să apăr un om nevinovat. 
Incercam să îndeplinesc ultimele dorinţe ale bunicului 
meu.” Acum însă, depăşise limitele acceptabile. Părăsea 
ţara pe furiş, fără acte în regulă, în compania unui individ 
căutat de poliţie şi a unui ostatic imobilizat. Dacă existase 
vreodată o „limită a raţionalului”, tocmai o depăşise. 
„Aproape cu viteza sunetului.” 

Sophie şedea lângă Langdon şi Teabing în partea din faţă 
a cabinei — Fan Jet Executive Design, după cum scria pe 
medalionul auriu de pe uşă. Fotoliile luxoase erau prinse pe 
şine în podea, putând fi repoziţionate şi fixate în jurul unei 
mese dreptunghiulare. O  minisală de conferințe. 
Decoraţiunile elegante nu puteau disimula însă situaţia 
câtuşi de puţin elegantă din celălalt compartiment al 
avionului, aproape de toaletă, unde Rémy, posac şi cu 
pistolul în mână, îndeplinea ordinele stăpânului său, de a-l 
păzi pe călugărul albinos aruncat la picioarele lui ca un 
balot murdar. 

— Inainte de a ne îndrepta atenţia asupra cheii de boltă, 
spuse Teabing, v-aş ruga să-mi permiteţi câteva cuvinte. 

Avea un aer stânjenit, ca un tată ce se pregătea să 
explice copiilor săi adevărul despre fete şi băieţi: 

— Prieteni, îmi dau seama că eu sunt doar un oaspete în 
aceasta călătorie şi mă simt onorat pentru acest statut. 
Totuşi, ca unul care şi-a petrecut întreaga viaţă în căutarea 
Graalului, simt că este datoria mea să vă previn că aţi 
pornit pe un drum pe care nu mai există cale de întoarcere 
— indiferent de pericolele ce vă vor sta în cale. Miss Neveu, 

bunicul dumitale ţi-a înmânat acest criptex în speranţa că 
vei păstra viu secretul Sfântului Graal. 

— Da. 

— Şi, fireşte, te simţi obligată să urmezi acest drum, 
indiferent unde te va duce el. 

Sophie încuviinţă, cu toate că mai avea o motivaţie, la fel 
de puternică: „Adevărul despre familia mea”. Deşi Langdon 
o asigurase că nu exista nici o legătură între cheia de boltă 
şi trecutul ei, simţea totuşi că acest mister avea o 
componentă profund personală, ca şi cum criptex-ul făurit 
de mâinile bunicului ei încerca să-i vorbească, să-i ofere un 
fel de alinare pentru pustiul care-i chinuise sufletul în toţi 
aceşti ani. 

— Bunicul tău şi cei trei seneşali au murit în seara 
aceasta pentru a păstra cheia de boltă departe de Biserică. 
Opus Dei s-a apropiat de ea primejdios de mult. Înţelegi, 
sper, că acest fapt îţi aşează pe umeri o responsabilitate 
imensă. Ţi s-a încredinţată o torţă! O flacără vie, ce arde de 
două mii de ani şi pe care n-o poţi lăsa să se stingă. Torța 
aceasta nu poate cădea în mâinile cui nu trebuie. Îmi dau 
seama — continuă Teabing privind spre caseta din lemn de 
trandafir — că nu ai avut de ales în această privinţă, dar, 
ţinând seama de ce se află în joc aici, trebuie ori să-ţi asumi 
deplina responsabilitate... ori s-o încredinţezi altcuiva. 

— Bunicul mi-a dat mie criptex-ul. Sunt sigură că voi 
putea face faţă acestei responsabilităţi. 

Teabing părea mai încurajat, dar nu pe deplin: 

Bun! Voința şi hotărârea fermă sunt necesare. Şi 
totuşi, aş vrea să mai ştiu ceva: înţelegi că deschiderea 
criptex-ului te va pune în faţa unei încercări şi mai grele? 

— Cum aşa? 

— Draga mea, imaginează-ţi că ai deodată în faţă o hartă 
care îţi arată unde este ascuns Sfântul Graal. În acel 
moment, vei fi în posesia unui adevăr capabil să schimbe 
istoria pentru totdeauna. Vei deveni păstrătoarea unui 
secret pe care omul l-a căutat timp de secole. Şi te vei 
confrunta cu responsabilitatea de a-l face cunoscut întregii 
lumi. Cel care va face acest lucru va fi venerat de unii şi 

disprețuit de alţii. Problema care se pune este dacă vei fi 
suficient de puternică pentru a putea duce la îndeplinire o 
asemenea sarcină. 

După un moment de gândire, Sophie replică: 

— Nu sunt sigură că această decizie îmi aparţine. 

Sprâncenele lui Teabing zvâcniră: 

— Nu? Dacă nu ţie, cea care deţine cheia de boltă, atunci 
cui aparţine? 

— Confreriei, care a reuşit să păstreaze secretul timp de 
aproape două mii de ani. 

— Stăreţia? Cum? In noaptea asta a fost nimicită. 
Decapitată, aşa cum ai spus tu. Dacă este vinovat un spion 
din propriile rânduri sau cineva din afară, noi nu vom şti 
probabil niciodată, dar faptul rămâne: cineva a descoperit 
identitățile celor patru membri de vârf ai organizaţiei. În 
momentul de faţă, eu n-aş avea încredere în nici o 
persoană care se declară reprezentant al Stăreţiei. 

— Şi atunci, ce sugerezi? întrebă Langdon. 

— Robert, ştii la fel de bine ca mine că Stăreţia nu a 
apărat acest adevăr atâţia ani doar pentru a-l ţine ascuns o 
veşnicie. Membrii ei aşteptau momentul potrivit pentru a-l 
dezvălui — momentul în care lumea este pregătită să facă 
faţă adevărului. 

— Şi crezi că acest moment a sosit? 

— Absolut. Nici n-ar putea fi mai evident acest lucru. 
Toate semnele istorice sunt vizibile şi, pe urmă, dacă 
Stăreţia nu ar fi intenţionat să-şi dezvăluie secretul foarte 
curând, de ce ar fi atacat Biserica tocmai acum? 

— Călugărul încă nu ne-a spus ce urmărea, ripostă 
Sophie. 

— Scopul pe care-l urmărea el este acelaşi cu al Bisericii 
— de a distruge documentele care ar dezvălui marea 
mistificare. Vaticanul s-a apropiat acum de acest obiectiv 
mai mult decât oricând în trecut, iar Stăreţia ţi-a acordat 
dumitale toată încrederea ei, miss Neveu. Misiunea de 
salvare a Graalului include, în mod evident, şi suprema 
dorinţă a confreriei, aceea de a împărtăşi lumii întregi 
adevărul. 

Langdon interveni: 

— Leigh, a-i cere lui Sophie să ia o astfel de decizie 
înseamnă să-i arunci pe umeri o povară mult prea mare 
pentru cineva care a aflat abia cu o oră în urmă de 
existenţa documentelor Sangreal. 

— Îmi cer scuze dacă te presez, miss Neveu. Eu, unul, am 
fost totdeauna de părere că aceste documente trebuie date 
publicităţii, dar, la urma urmei, decizia îţi aparţine. Cred 
însă că e important să te gândeşti la ceea ce se va 
întâmpla dacă vom reuşi să deschidem cheia de boltă. 

— Domnilor, replică Sophie pe un ton ferm, pentru a 
folosi cuvintele voastre: „Nu tu găseşti Graalul, ci el te 
găseşte pe tine”. Cred că Graalul m-a găsit pentru un motiv 
anume şi că, atunci când va veni timpul, voi şti ce să fac! 

Amândoi o priviră surprinşi. 

— Deci, adăugă ea cu un semn spre caseta din lemn. Să-i 
dăm drumul! 

La Château Villette, în salon, locotenentul Collet privea 
focul din şemineu, dezamăgit la culme. Fache sosise cu 
câteva momente în urmă şi acum se afla în încăperea 
alăturată, zbierând la telefon şi încercând să coordoneze 
tentativa eşuată de a localiza Range Rover-ul. 

„Ar putea fi oriunde acum”, îşi spuse Collet. 

Nesocotise ordinele directe ale căpitanului şi-l ratase pe 
Langdon a doua oară, aşa că era mulţumit cel puţin că PTS 
identificase urma de glonţ în podea, coroborând astfel 
afirmaţiile sale că în casă fusese tras un foc de armă. 
Dispoziţia lui Fache era însă cruntă şi locotenentul nu se 
îndoia că, o dată ce apele se vor mai linişti, repercusiunile 
grave nu vor întârzia să apară. 

Din păcate, nimic din ce găsiseră în salon nu părea să 
indice nici ceea ce se întâmplase, nici cine fusese implicat. 
Audi-ul negru de afară fusese închiriat pe un nume fals, cu 
o carte de credit falsă, iar amprentele din maşină nu se 
potriveau cu cele existente în baza de date a Interpolului. 

Un agent dădu buzna în salon: 

— Unde-i căpitanul Fache? 

— Vorbeşte la telefon, răspunse Collet fără a-şi lua 
privirea de la focul ce se stingea în şemineu. 

— Am terminat de vorbit! lătră Fache, intrând în salon. 
Ce-ai aflat? 

— Domnule, Centrala a primit un apel de la Andre Vernet, 
Depository Bank of Zurich. Omul vrea să discute cu 
dumneavoastră personal. Şi-a schimbat mărturia. 

— Ce? 

Acum Collet îşi ridică, în sfârşit, ochii. 

— Vernet recunoaşte că Langdon şi Neveu au intrat în 
bancă în seara asta. 

— Ne-am dat şi noi seama. De ce a minţit Vernet? 

— Zice că nu vorbeşte decât cu dumneavoastră, dar a 
fost de acord să coopereze total. 

— În schimbul a ce? 

— Vrea ca numele băncii să nu ajungă în presă şi să-l 
ajutam să recupereze un bun furat. Se pare că Langdon şi 
Neveu au furat ceva din contul lui Sauniere. 

— Ce?! izbucni Collet. Cum? 

Fache nici nu tresări. 

— Ce au furat? 

— Vernet nu ne-a oferit şi amănunte, dar se pare că e 
dispus la orice pentru a-şi recupera bunul respectiv. 

Collet încercă să-şi imagineze cum de s-a putut întâmpla 
aşa ceva. Poate că Langdon şi Neveu l-au ameninţat pe 
bancher cu arma. Poate că l-au silit să deschidă contul lui 
Saunière şi să-i scoată din bancă în furgoneta blindată. 
Oricât de logic ar fi părut acest scenariu, locotenentului îi 
venea totuşi greu să creadă că Sophie Neveu s-ar implica 
într-o astfel de acţiune. 

Din bucătărie, un alt agent strigă: 

— Căpitane! Verificăm numerele de urgenţă ale lui 
Teabing şi am dat de aerodromul Le Bourget. Am veşti 
proaste! 

După treizeci de secunde, Fache se pregătea să 
părăsească Château Villette. Aflase că Teabing avea un 
avion personal în apropiere de Le Bourget şi că acesta îşi 
luase zborul cu o jumătate de oră în urmă. 

Funcţionarul de la aerodrom susţinuse că nu ştie cine era 
în avion şi nici încotro se îndreaptă. Decolarea nu fusese 
programată şi nu existase nici un plan de zbor. Cât se 
poate de ilegal, chiar pentru un aerodrom mic. Fache era 
sigur că, dacă-i va presa suficient de mult, va putea obţine 
răspunsurile dorite. 

— Locotenent Collet! lătră el în drum spre uşă. Nu am de 
ales şi trebuie să te las la conducerea operaţiunilor PTS de 
aici. Incearcă să n-o dai în bară şi de data asta! 

Când avionul ajunse la altitudinea de croazieră, zburând 
spre Londra, Langdon îşi desfăcu braţele din jurul casetei şi 
o aşeză pe masă. De-o parte şi de alta a lui, Sophie şi 
Teabing se aplecară spre ea, nerăbdători. 

Profesorul nu acordă atenţie de aceasta dată criptex-ului 
şi discurilor sale marcate cu litere, ci se concentră asupra 
feţei interioare a capacului. Cu vârful unui pix, desfăcu 
atent trandafirul încastrat, scoțând la iveală textul gravat 
dedesubt. „Sub Rosa”, murmură el, sperând că o nouă 
privire asupra scrisului îi va aduce lămurirea dorită. 
Focalizându-şi întreaga atenţie, profesorul studie textul 
ciudat: 


AP I-a PEPE MIR 
e tekee A sorae rra G EID A 
A A A pE AABE A PEA 
P BARA khan MI 0 a 


După câteva secunde, frustrarea pe care o simţise şi 
prima oară la început începu să pună din nou stăpânire pe 
el. 

— Leigh, pur şi simplu nu pot să înţeleg. 

Din locul în care stătea, pe partea opusă a mesei, Sophie 
nu vedea textul, dar neputinţa lui Langdon de a identifica 
imediat limba o luă prin surprindere. „Bunicul folosea o 
limbă atât de obscură, încât nici un specialist în simbolistică 
n-o poate recunoaşte?” Dar apoi îşi dădu seama că acest 
fapt n-ar fi trebuit s-o mire; la urma urmei, n-ar fi fost 
acesta primul secret pe care i-l ascunsese bunicul ei. 


În faţa ei, sir Leigh Teabing părea gata să explodeze. 
Nerăbdător să studieze şi el textul, se fâţâia pe scaun, se 
aplecă într-o parte şi încercă să vadă ceva pe lângă 
Langdon, care era încă aplecat deasupra casetei. 

— Nu ştiu, şopti profesorul. Aş zice că-i o limbă semitică, 
dar nu sunt foarte sigur. Majoritatea limbilor semitice 
timpurii includ nek-kudot. Aceasta însă, nu! 

— Probabil e mai veche, presupuse Teabing. 

— Nekkudot? întreba Sophie. 

— Majoritatea alfabetelor semitice modeme, îi explică 
britanicul fără a-şi ridica ochii, nu au vocale şi folosesc 
nekkudot — puncte şi liniuţe scrise sub sau deasupra 
consoanelor — pentru a indica sunetele vocalice. In termeni 
istorici, nekkudot a apărut recent în limbă. 

Langdon continuă să privească textul, pierdut. 

— O transliteraţie sefardică, poate...? 

Dar Teabing deja nu mai rezistă: 

— Dacă aş putea şi eu să... 

Işi întinse braţul şi trase caseta din faţa lui Langdon, 
apropiind-o de el. Americanul cunoştea bine limbile vechi 
standard — greaca, latina, limbile romanice — dar, din câte 
remarcase el, cea de aici părea mai specializată, poate o 
scriere Rashi sau o STAM cu ghirlande. 

Trăgând adâncând aer în piept, Teabing îşi lăsă privirea 
să se înfrupte din textul gravat. Minute îndelungi rămase 
tăcut. Cu fiecare secundă, încrederea în sine i se topea: 

— Sunt uluit, spuse, în cele din urmă. Limba asta nu 
seamănă cu nimic din ce am văzut eu până acum! 

Langdon oftă, descurajat: 

— Pot să văd şi eu? întrebă Sophie. 

Teabing se prefăcu a n-o fi auzit: 

— Robert, spuneai mai devreme că ai impresia că ai mai 
văzut ceva asemănător înainte? 

Profesorul părea siderat: 

— Aşa am crezut, dar nu sunt sigur. Scrierea îmi pare 
oarecum familiară. 

— Leigh! insistă Sophie, deloc încântată să fie lăsată pe 
dinafară. Pot să mă uit şi eu la caseta pe care mi-a lăsat-o 
bunicul? 

— Fireşte, dragă, replică el şi împinse caseta spre ea. 

Nu voise s-o umilească, dar era cert că Sophie Neveu se 
amesteca unde nu-i fierbea oala. Dacă un istoric al Royal 


357 


Society şi un profesor de simbolistică de la Harvard nu 
puteau identifica limba respectivă, cum să reuşească ea... 

— Aaah! exclamă Sophie la câteva secunde după ce-şi 
aruncase privirea pe text. Trebuia să-mi fi închipuit! 

Langdon şi Teabing se întoarseră în acelaşi timp, privind- 
o uimiţi. 

— Să-ţi fi închipuit ce? se interesă sir Leigh. 

— Că asta e limba pe care ar fi folosit-o bunicul. 

— Vrei să spui că poți citi textul? 

— Foarte uşor, ciripi Sophie, încântată de sine. Bunicul 
m-a învăţat limba asta pe când aveam doar şase ani. O 
vorbesc fluent. 

Apoi se aplecă peste masă şi-l fulgeră pe Teabing cu o 
privire dojenitoare: 

— Şi sincer, sir, ţinând cont de loialitatea dumneavoastră 
faţă de Coroană, sunt puţintel surprinsă că n-aţi 
recunoscut-o de la bun început. 

Instantaneu, Langdon îşi dădu seama. 

„Nu-i de mirare că scrisul îmi părea al naibii de familiar!” 

Cu câţiva ani în urmă, profesorul luase parte la un 
eveniment desfăşurat în cadrul Muzeului Fogg de la 
Harvard. Fost absolvent al universităţii, Bill Gates acceptase 
să împrumute muzeului una dintre nepreţuitele sale 
achiziţii — optsprezece coli de hârtie pe care le cumpărase 
recent în cadrul unei licitaţii de la Armand Hammer Estate. 

Suma oferită — nu mai puţin de 30,8 milioane de dolari. 

Autorul paginilor — Leonardo da Vinci. 

Cele optsprezece file — numite Codex Leicester, în 
cinstea celebrului lor deţinător, contele de Leicester — erau 
tot ce mai rămăsese dintr-un fascinant jurnal al lui da Vinci: 
eseuri şi schiţe ce rezumau teoriile sale originale despre 
astronomie, geologie, arheologie şi hidrologie. 

Profesorul îşi mai amintea şi acum reacţia pe care o 
avusese atunci când, după ce stătuse răbdător la rând, 
zărise în sfârşit preţioasele documente. O cruntă 
dezamăgire. Scrisul era  ininteligibil. Deşi excelent 
conservate şi scrise într-o caligrafie impecabilă — cerneală 
stacojie pe hârtie alb-gălbuie — codexul părea o aiureală. 

La început, Langdon crezuse că nu poate citi nimic fiindcă 
da Vinci scrisese textul în italiana veche. Dar după ce le 
studiase cu atenţie, îşi dăduse seama că nu recunoaşte nici 
un cuvânt, ba chiar nici o literă. 

—  Încercaţi aşa, domnule, i se adresase unul dintre 
responsabilii muzeului, arătându-i o oglinjoară de mână 
prinsă cu un lănţişor de marginea vitrinei. 

Langdon luase oglinda şi privise textul reflectat pe 
suprafaţa ei. 

Totul era perfect lizibil! 

În nerăbdarea sa de a citi notițele marelui savant, uitase 
că una dintre numeroasele sale aptitudini deosebite era 
aceea de a scrie „în oglindă”. Istoricii se întrebaseră adesea 
dacă da Vinci proceda aşa doar pentru a se amuza sau 
pentru a se asigura că nimeni altcineva nu-i înţelege scrisul 
şi deci nu-i poate fura ideile. Motivele erau însă lipsite de 
importanţa; doar Leonardo ştia sigur de ce. 


Sophie surâse în sinea ei, văzând câ Langdon înţelesese. 

— Pot să citesc primele cuvinte, spuse ea. Sunt în 
engleză. 

Teabing încă nu pricepuse: 

— Explicaţi-mi şi mie! 

— Scriere inversă, răspunse Langdon. Avem nevoie de o 
oglindă. 

— Ba nu, replica Sophie. Sunt sigură că furnirul ăsta este 
suficient de subţire. 

Luă caseta şi, plasând-o în faţa unei lămpi de pe perete, 
începu să examineze partea interioară a capacului. Bunicul 
ei nu putea scrie invers, aşa că întotdeauna „trişa”: scria 
normal, apoi întorcea hârtia pe partea cealaltă şi retrasa 
contururile. In acest caz, probabil că pirogravase textul 
firesc pe o bucată de lemn şi apoi rindeluise dosul lemnului 
până ce rămăsese doar o foiţă subţire, prin care scrisul 
pirogravat se vedea clar. Nu-i mai rămăsese după aceea 
decât să întoarcă foita de lemn invers şi s-o fixeze în 
capacul casetei. 

Aşezând capacul în dreptul lămpii, îşi dădu seama că 
presupunerile ei erau corecte. Fasciculul viu de lumină 
străbătea stratul subţire de lemn, iar textul apărea scris 
normal. 

Perfect inteligibil. 

— Engleză, bâigui Teabing, luându-şi capul în mâini de 
ruşine. Limba mea maternă! 

In partea din spate a avionului, Remy Legaludec asculta 
cu atenţie, încercând să audă ceva pe fondul sonor al 
motoarelor, dar nu reuşea să desluşească nimic. Nu-i 
plăcea deloc modul în care decurgeau evenimentele din 
această noapte. Absolut deloc. Privi din nou spre călugărul 
legat fedeleş de la picioarele sale. Omul zăcea nemişcat, 
resemnat parcă sau rugându-se în tăcere pentru izbăvire. 

La cinci mii de metri în atmosferă, Robert Langdon 
simţea cum lumea reală dispare în jurul lui, lăsându-se 
absorbit de poemul lui Saunière, lizibil în lumină prin 
capacul casetei: 


sonete Să ta tt > EN 
“I RAER sa Ea SN NESA 


Sophie luă o bucată de hârtie şi transpuse repede 
scrierea în engleza obişnuită. când sfârşi, toţi trei se 
aplecară asupra textului, citindu-i pe rând. Era ca un fel de 
rebus arheologic... o ghicitoare ce făgăduia să indice cum 
poate fi deschis criptex-ul: 


An ancient word of wisdom frees this scroll... 

And helps us keep her scaner'd family whole... 

A headstone praised by Templars is the key... 

And atbash will reveal the truth to thee. 

„Un străvechi cuvânt de-nţelepciune liberează acest 
papirus... 

Pentru ca al ei neam unit să îl păstram... 

Piatra de căpătâi dragă templierilor e cheia... 

Ce atbash adevărul ţi-l va revela.” 


Înainte să se apuce să se întrebe care poate fi parola 
ascunsă în aceste versuri, Langdon sesiză un alt aspect, 
mult mai profund: metrica poemului. „Pentametru iambic!” 

ÎI întâlnise de nenumărate ori de-a lungul anilor în care 
studiase societăţile secrete din Europa — ba chiar şi anul 
trecut, în Arhivele Secrete ale Vaticanului. Vreme de secole, 
pentametrul iambic fusese preferatul învăţaţilor de 

pretutindeni, de la grecul Arhilocus până la Shakespeare, 
Milton, Chaucer şi Voltaire — oameni cu vederi largi, care 
îşi scriseseră comentariile pe teme sociale într-un metru pe 
care mulţi îl considerau ca având proprietăţi mistice. 
Rădăcinile pentametrului iambic erau extrem de vechi, 
datând din vremurile păgâne. 

„lambi. Două silabe cu accent opus. Accentuată şi 
neaccentuată. Yin şi yang. O pereche echilibrată. Şiruri de 
câte cinci astfel de perechi. Pentametru. Cinci — pentru 
pentagrama zeiţei Venus şi pentru sacrul feminin.” 

— E un pentametru! exclamă Teabing, întorcându-se 
spre Langdon. Şi poemul e în engleză! La /ingua pura! 

Profesorul încuviinţă. La fel ca majoritatea societăţilor 
secrete aflate pe poziţii opuse faţă de cea a Bisericii, Le 
Prieuré de Sion considerase timp de secole că engleza era 
unica limbă europeană „pură”. Spre deosebire de franceză, 
spaniolă şi italiană, toate înrudite cu latina — /imba 
Vaticanului — engleza nu era accesibilă maşinii de 
propagandă a Romei, devenind astfel în timp o limbă 
secretă, folosită preponderent de acele organizaţii suficient 
de educate pentru a o învăţa. 

— Poemul acesta, exclamă Teabing, se referă nu numai 
la Graal, ci şi la templieri şi la urmaşii Mariei Magdalena! Ce 
am putea cere mai mult? 

— Parola, replică Sophie, citind încă o dată poemul. Se 
pare că avem nevoie de un străvechi cuvânt de 
înţelepciune. 

— Abracadabra? propuse britanicul, cu privirea 
scânteind. 

„Un cuvânt din cinci litere”, îşi spuse Langdon, gândindu- 
se la uriaşul număr de termeni vechi ce ar putea fi 
consideraţi cuvinte de înţelepciune — fragmente din texte 
mistice, profeţii astrologice, legăminte ale societăţilor 
secrete, incantaţii Wicca, formule magice egiptene, mantre 
păgâne... Lista era nesfârşită. 

— Parola, continuă Sophie, pare a avea legătură cu 
templierii. „Şi piatra de căpătâi a templierilor e cheia.” 

— Leigh, tu eşti specialistul în templieri. Ai vreo idee? 

După câteva secunde de meditaţie, Teabing oftă. 

— Păi, piatra de căpătâi nu poate fi altceva decât o piatră 
de mormânt. Este posibil ca poemul să se refere la 
mormântul pe care templierii îl consideră ca fiind al Mariei 
Magdalena, însă asta nu ne ajută prea mult, fiindcă nu ştim 
unde se află acest loc de veci. 

— În ultimul vers, interveni Sophie, se spune că atbash 
va revela adevărul. Am mai auzit undeva cuvântul acesta... 
atbash. 

— Nu mă miră deloc, replică Langdon. L-ai auzit probabil 
la cursul de criptografie. Cifrul Atbash este unul dintre cele 
mai vechi coduri. 

„Desigur! Celebrul sistem ebraic de codificare.” 

Într-adevăr, învățase la cursul de criptografie despre 
cifrul Atbash, care data din jurul anului 500 înainte de 
Hristos şi era folosit în prezent ca un exemplu clasic de 
schemă de substituție rotaţională. O formă banală de 
criptogramă ebraică, cifrul Atbash era un simplu cod de 
substituție bazat pe alfabetul ebraic, de douăzeci şi două 
de litere. În Atbash, prima literă era înlocuită cu ultima a 
alfabetului, cea de-a doua cu penultima şi aşa mai departe. 

— Cifrul Atbash este cum nu se poate mai potrivit, 
remarcă Teabing. Texte criptate cu ajutorul lui pot fi 
întâlnite în Cabala, în manuscrisele de la Marea Moartă şi 
chiar în Vechiul Testament. Specialiştii şi misticii evrei mai 
descoperă încă şi astăzi înţelesuri ascunse folosind acest 
cod. Nu mă îndoiesc că Stăreţia a studiat şi ea cifrul Atbash. 

— Singura problemă, interveni Langdon, este că nu avem 
nici un text căruia să-i aplicăm acest cifru. 

Teabing oftă. 

— Trebuie să fie un cod pe piatra aceea de mormânt! Nu 
trebuie decât să găsim piatra de căpătâi atât de preţuită de 
templieri. 

După expresia întunecată de pe chipul profesorului, 
Sophie înţelese că nu le va fi deloc uşor să facă acest lucru. 

„Atbash e cheia. Dar ne lipseşte uşa!” 

Trei minute mai târziu, britanicul suspină din greu şi 
clatină din cap: 

— Prieteni, sunt depăşit! Lăsaţi-mă să mă gândesc puţin 
în linişte; mă duc să văd ce fac Rémy şi oaspetele nostru şi 
să aduc ceva de ronţăit. 

Şi plecă spre compartimentul din spate al avionului. 

Sophie se simţea şi ea istovită. 

Afară, întunericul dinaintea apariţiei zorilor era ca de 
smoală. O senzaţie stranie îşi făcu loc în sufletul ei: parcă 
zbura aiurea prin spaţiu, fără nici cea mai vagă idee unde 
va ateriza. Îşi petrecuse întreaga copilărie dezlegând 
enigme create de Jacques Sauniere şi acum avea neplăcuta 
impresie că poemul din faţa lor conţinea informaţii pe care 
încă nu le sesizaseră. 

„Trebuie să mai fie ceva aici, îşi spuse. ingenios ascuns... 
dar real.” 

Şi mai era un gând care o frământa: se temea că, 
presupunând că vor izbuti să deschidă criptex-ul, ceea ce 
vor găsi înăuntru nu va fi o simplă „hartă către Sfântul 
Graal”. În ciuda convingerii celor doi bărbaţi că în cilindrul 
de piatră se afla „adresa” comorii, ea dezlegase suficiente 
mistere ale bunicului său pentru a şti că acesta nu-şi 
dezvăluia secretele prea uşor. 

Controlorul de trafic aerian din tura de noapte moţăia în 
faţa unui radar în aşteptare, când căpitanul Poliţiei judiciare 
dădu cu uşa de perete. 

— Avionul lui Teabing! ţipă la el Bezu Fache dând buzna 
în turnul de control. Încotro a plecat? 

Iniţial, omul bâigui ceva într-o jalnică încercare de a 
proteja interesele britanicului — unul dintre cei mai 
respectabili clienţi ai aerodromului. 

— Bine, replică Fache. Te bag la arest fiindcă ai permis 
unui avion particular să decoleze fără să aibă un plan de 
zbor. 

Căpitanul îi făcu semn unui agent, care se apropie cu o 
pereche de cătuşe. Controlorul se ridică, tremurând. şi 
aminti articolele din presă care dezbăteau o problemă 
controversată: era căpitanul Fache un erou sau un pericol 
public? El, unul, tocmai aflase răspunsul la această 
întrebare. 

— Staţi! se rugă el la vederea cătuşelor. Doar atât vă pot 
spune: sir Leigh Teabing zboară adesea la Londra pentru un 
tratament medical. Are un hangar la Aeroportul Biggin Hill 
din Kent. La marginea Londrei. 

Fache făcu semn ofițerului cu cătuşele să se îndepărteze: 

— Spre Biggin Hill se îndreaptă şi în seara asta? 

— Nu ştiu. Avionul a decolat pe culoarul său obişnuit şi 
ultimul contact radar avut cu el sugerează Londra ca 
destinaţie. Biggin Hill pare foarte probabil. 

— Mai avea şi alţi pasageri? 

— Domnule, jur că eu n-am de unde şti acest lucru. 
Clienţii noştri se pot duce direct la hangar şi se îmbarcă aşa 
cum doresc. Persoanele care se află la bord intră în 
responsabilitatea ofiţerilor vamali de la aeroportul de 
destinaţie. 

Fache se uită din nou la ceas şi apoi privi aeronavele 
înşiruite ce aşteptau afară. 

— Dacă se ducând la Biggin Hill, în cât timp ajung? 

Controlorul îşi răsfoi documentele: 

— E un zbor scurt. Avionul ar putea ateriza în jurul orei... 
şase treizeci. Adică peste cincisprezece minute. 

Fache se încruntă şi se întoarse spre unul dintre oamenii 
săi. 

— Adu-mi un elicopter aici. Plec la Londra. Şi fă-mi 
legătura cu poliţia din Kent. Nu cu serviciul MI 5. Vreau 
discreţie. Poliţia /oca/ă. Spune-le să permită aeronavei lui 
Teabing să aterizeze şi pe urmă să-l înconjoare pe pistă. Să 
nu debarce nimeni până ce n-ajung eu acolo! 

— Eşti tăcută, observă Langdon privind-o pe Sophie, 
aşezată de cealaltă parte a mesei. 

— Doar obosită. Şi poemul acesta... Nu ştiu. 

Profesorul avea şi el aceeaşi stare de spirit. Huruitul 
motoarelor şi uşoara legănare a avionului parcă îl 
hipnotizau, iar capul încă îl durea acolo unde îl lovise 
călugărul. Teabing era tot undeva în compartimentul din 
spate şi Langdon hotărî să profite de momentul de 
singurătate pentru a vorbi cu Sophie ceva ce-l frământase 
de mult. 

— Cred că am înţeles, în parte, motivul pentru care 
bunicul tău ţi-a cerut să iei legătura cu mine. Cred că voia 
ca eu să-ţi explic ceva! 

— Istoria Sfântului Graal şi a Mariei Magdalena nu sunt 
motive suficiente? 

Langdon ezită o clipă, neştiind cum ar trebui să continue. 

— Este vorba despre răceala dintre voi doi, despre 
motivul pentru care nu ai mai vorbit cu el timp de zece ani. 
Jacques Saunière spera, cred, că lucrurile se vor îndrepta 
dacă vei înţelege ce anume v-a îndepărtat unul de altul. 

Sophie se foi în scaun: 

— Dar nu ţi-am spus ce anume ne-a îndepărtat unul de 
altul. 

El o privi atent, scrutător: 

— Ai surprins un ritual sexual, nu-i aşa? 

— De unde ştii asta? ! 

— Sophie, mi-ai spus că ai văzut un lucru care te-a 
convins că bunicul tău făcea parte dintr-o societate secretă. 
lar acel lucru te-a deranjat atât de tare, încât de atunci ai 
refuzat să mai stai de vorbă cu el. Eu ştiu destule despre 
societăţile secrete; n-am nevoie de mintea unui da Vinci 
pentru a-mi închipui ce anume ai văzut! 

Ea tăcea. 

— S-a întâmplat prin primăvară, nu-i aşa? continuă 
Langdon. În preajma echinocţiului. Pe la mijlocul lui martie. 

Sophie privea în continuare pe fereastră: 

— Veneam în vacanţa de primăvara, de la universitate. 
Mă întorsesem acasă cu câteva zile mai devreme. 

— Vrei să-mi povesteşti? 

— Nu cred. 

Apoi, brusc, se întoarse spre el; avea ochii în lacrimi. 

— Nu ştiu prea bine ce am văzut. 

— Erau prezenţi atât bărbaţi, cât şi femei? 

După o clipă, Sophie încuviinţă. 

— Îmbrăcaţi în alb şi negru? 

Îşi şterse lacrimile şi apoi înclină din nou din cap, părând 
mai relaxată. 

— Femeile purtau rochii albe de mătase... şi pantofi aurii. 
Ţineau în mâini globuri aurii. Bărbaţii aveau tunici negre şi 
pantofi negri. 

Profesorul se strădui să-şi ascundă emoţiile, aproape că 
nu-i venea să creadă ceea ce auzea. Sophie Neveu fusese 
martora unei ceremonii sacre, vechi de două mii de ani! 

— Purtau măşti? întrebă el. Măşti androgine? 

— Da. Toţi. Identice. Femeile albe, bărbaţii negre! 

Langdon citise numeroase descrieri ale acestei ceremonii 
şi-i înţelegea originile mistice: 

— Se numeşte Hieros Gamos, îi spuse în şoaptă. Datează 
de peste două mii de ani. Preoţii şi preotesele egiptene o 
îndeplineau periodic, pentru a celebra puterea reproductivă 
a femeii. lar dacă ai surprins Hieros Gamos fără a avea 
pregătirea şi cunoştinţele necesare pentru a-i înţelege 
semnificaţia, îmi dau seama că ai fost destul de şocată. 

Ea nu îi răspunse. 

— Expresia Hieros Gamos provine în limba greacă şi 
înseamnă mariaj sacru. 

— Ritualul pe care l-am văzut eu nu era deloc o 
căsătorie. 

— Mariaj, adică uniune, Sophie. 

— Mai bine zis, sex. 

— Nu. 

— Nu? 

Ochii ei măslinii îl priveau întrebători acum şi, pentru 
moment, Langdon cedă puţin. 

— Adică... da, dintr-un punct de vedere, dar nu aşa cum 
înţelegem noi termenul azi. 

Şi-i explică mai departe că, deşi ceea ce văzuse ea 
păruse probabil un fel de ritual sexual, Hieros Gamos nu 
avea nimic de-a face cu erotismul. Era un act spiritual. În 
trecut, actul sexual era modalitatea prin care omul putea 
ajunge la experienţa dumnezeirii. Anticii credeau că nici un 
bărbat nu era împlinit din punct de vedere spiritual dacă nu 
avea cunoaşterea carnală a sacrului feminin. Uniunea fizică 
dintre bărbat şi femeie constituia unica modalitate prin care 
omul se împlinea spiritual şi ajungea la gnosis — 
cunoaşterea divinului. Pe vremea zeiţei Isis, ritualurile 
sexuale erau considerate unica punte dintre Pământ şi 
Ceruri. 

— Prin comuniunea cu femeia, continuă Langdon, 
bărbatul putea atinge un moment de orgasm în care mintea 
i se golea de orice gând şi atunci putea să-l vadă pe 
Dumnezeu. 

Sophie îi aruncă o privire sceptică: 

— Orgasmul ca... rugăciune? 

Profesorul ridică din umeri, deşi ea avea dintr-un anumit 
punct de vedere dreptate. Din punct de vedere fiziologic, 
orgasmul masculin era însoţit de o frântură de secundă 
complet lipsită de gânduri. Un scurt vacuum mental. Un 
moment de limpezime, în care Dumnezeu putea fi 
întrezărit. Cei care practică meditaţia ating aceeaşi stare de 
vid mental fără să aibă nevoie de sex şi descriu adesea 
Nirvana ca pe un infinit orgasm spiritual. 

— Sophie, nu trebuie să uiţi că opiniile despre sex ale 
anticilor erau complet diferite de ale noastre, cei de astăzi. 
Actul sexual dădea naştere unei noi vieţi — miracolul 
suprem — ori miracolele nu pot fi împlinite decât de zei. 
Capacitatea femeii de a da viaţă din pântecele ei îi 
conferea un caracter sacru. De zeiţă. lar actul sexual era 
comuniunea celor două jumătăţi ale spiritului uman — cea 

masculină şi cea feminină — prin care bărbatul putea afla 
împlinirea spirituală şi cunoaşterea lui Dumnezeu. Ce ai 
văzut tu nu avea nimic de-a face cu sexul, ci cu 
spiritualitatea. Ritualul Hieros Gamos nu e o perversiune. E 
o ceremonie profund sacrosanctă. 

Cuvintele lui păreau că au atins o coardă sensibilă a 
sufletului ei. Sophie fusese extrem de reţinută şi de 
stăpână pe sine toată seara, dar acum, pentru prima dată, 
Langdon văzu cum aerul ei ferm şi controlat începe să se 
destrame. Ochii i se umplură din nou de lacrimi, pe care şi 
le şterse cu mâneca jachetei. 

Mai bine să-i lase o clipă să-şi revină. Desigur, conceptul 
actului sexual ca o cale de comuniune cu Dumnezeu era, la 
prima vedere, de neimaginat. Studenţii lui evrei afişau 
întotdeauna o expresie siderată când le spunea că tradiţia 
iudaică timpurie implica acte sexuale rituale. „Şi nu 
altundeva, ci doar în Templu!” Evreii din vechime credeau 
că în Sfânta Sfintelor din Templul lui Solomon rezida nu 
numai Dumnezeu, ci şi corespondentul său feminin, 
Shekinah. Oamenii care căutau împlinirea spirituală veneau 
la Templu pentru a consulta preotesele — hierodule — cu 
care făceau dragoste şi aveau asfel experienţa divinului 
prin intermediul uniunii fizice. Tetragrama iudaică YHWH — 
numele sacru al lui Dumnezeu — provine, de fapt, din 
numele Yehova, la rândul lui o îmbinare androgină a 
masculinului Yah cu numele pre-ebraic al Evei, Havah. 

— Pentru Biserica începuturilor creştine, îi explică 
Langdon pe acelaşi ton blând, „utilizarea” actului sexual ca 
un mijloc de a comunica direct cu Dumnezeu constituia o 
ameninţare serioasă pentru puterea şi autoasumata ei 
poziţie de unic intermediar între om şi divinitate. Din 
motive lesne de înţeles, Biserica a făcut tot ce a putut 
pentru a demoniza dragostea fizică şi a o ostraciza ca pe un 
act dezgustător şi păcătos. lar celelalte religii majore ale 
vremii au procedat la fel. 

Sophie rămase tăcută, dar profesorul avea impresia că 
încet-încet începe să-l înţeleagă mai bine pe bunicul ei. Ca 

o ironie a sorții, Langdon abordase aceeaşi temă în sala de 
curs, cu numai câteva luni în urmă. 

— E, oare, surprinzător faptul că avem faţă de sex 
sentimente contradictorii? îi întrebase atunci pe studenţii 
săi. Moştenirea noastră antică şi însăşi fiziologia corpului 
uman ne sugerează că sexul e un lucru perfect natural — o 
cale spre împlinirea spirituală — şi totuşi religia modernă îl 
blamează, considerându-l ruşinos, şi ne învaţă să ne 
înăbuşim dorinţele sexuale ca fiind porniri diavoleşti. 

Langdon preferase totuşi să nu-şi şocheze studenţii 
povestindu-le că mai mult de zece societăţi secrete din 
lumea întreagă — multe foarte influente — practicau încă şi 
astăzi ritualuri sexuale, păstrând astfel vii vechile tradiţii. 
Personajul interpretat de Tom Cruise în Eyes Wide Shut 
descoperise acest lucru când se strecurase în mijlocul unei 
întruniri secrete a elitei din Manhattan şi surprinsese o 
ceremonie Hieros Gamos. Din păcate, realizatorii filmului 
denaturaseră semnificaţia ritualului, dar esenţa lui totuşi 
rămăsese — o societate secretă care celebra magia uniunii 
sexuale. 

— Domnule profesor, îl interpelase un student de prin 
ultimele rânduri. Vreţi să spuneţi că, în loc să mergem la 
biserică, ar trebui să facem mai mult sex? 

Langdon surâsese, fără a muşca din momeală. Din ce 
auzise el despre petrecerile de la Harvard, tinerii ăştia nu 
duceau deloc lipsă de sex. 

— Domnilor, replicase el, conştient că se află pe un teren 
minat, aş putea să vă ofer doar o sugestie. Fără a fi atât de 
temerar, încât să propovăduiesc sexul premarital şi, 
deopotrivă, fără a fi atât de naiv încât să cred că sunteţi cu 
toţii nişte îngeraşi puri, vă voi oferi un singur sfat referitor 
la viaţa sexuală... 

Toţi băieţii din sală se aplecaseră în faţă, pentru a auzi 
mai bine. 

— Data viitoare când vă veţi afla în compania unei femei, 
încercaţi să priviţi în propriul suflet şi să vedeţi dacă nu 
cumva puteţi aborda sexul ca pe un act mistic, spiritual. 
Străduiţi-vă să găsiţi acea scânteie de divinitate pe care 

bărbatul o poate atinge numai prin uniunea cu sacrul 
feminin. 

Fetele din bănci aprobaseră în tăcere, surâzând cu 
subânţeles. Băieţii schimbaseră între ei chicote grosolane şi 
glume fără perdea. Langdon oftase. Bărbaţii de la colegiu 
erau încă nişte băieţei. 


Sophie îşi lipi fruntea rece de fereastră şi, privind în gol, 
în noapte, încercă să înţeleagă tot ce-i spusese Langdon. 
Păreri de rău începeau iarăşi s-o copleşească. „Zece ani.” 
Gândul îi zbură la teancurile de scrisori nedeschise pe care 
le primise de la bunicul ei. „Îi voi spune totul lui Robert.” 
Fără a-şi întoarce privirea de la geam, începu să îi 
povestească. Încet. Cu reţinere. 

Relatându-i cele întâmplate în noaptea aceea, simţi cum 
alunecă înapoi, în trecut... străbate păduricea din jurul 
proprietăţii bunicului ei din Normandia... cercetează casa 
care pare pustie... aude vocile care răzbescând de undeva, 
de dedesubt... şi apoi descoperă uşa secretă. Coboară încet 
scara de piatră, treaptă cu treaptă. Parcă simte şi acum în 
nări aerul jilav, rece... Era în martie. Din penumbra în care 
se ascunsese, la capătul scării, privea grupul de oameni 
necunoscuţi care se legănau şi intonau incantaţiile la 
lumina tremurătoare a lumânărilor. 

„Visez”, îşi spusese în sinea ei. „E un vis. Ce altceva ar 
putea fi?” 

Femeile şi bărbaţii erau intercalaţi, alb, negru, alb, negru. 
Robele de mătase fluturau atunci când femeile ridicau în 
mâini globurile aurii şi rosteau în cor: 

— Am fost cu tine de la începuturi, în zorii a tot ce e 
sfânt, te-am purtat în pântece înainte de venirea zilei. 

Apoi globurile erau lăsate mai jos şi toţi participanţii 
începeau să se legene înainte şi înapoi, de parcă ar fi fost în 
transă. Celebrau, probabil, ceva ce se afla chiar în mijlocul 
cercului. 

„La ce se uită oare?” 

Ritmul incantaţiei se acceleră. Mai repede! Mai tare! 

— Femeia din faţa ta e dragoste! strigau femeile, 
ridicând din nou globurile. 

lar bărbaţii răspundeau: 

— Ea-şi are sălaş în eternitate! 

Incantaţia era din ce în ce mai sacadată. Mai rapidă. Mai 
sonoră. Participanții făcuseră un pas înainte şi 
îngenuncheaseră cu toţii, în acea clipă, Sophie reuşise, în 
sfârşit, să vadă ceea ce priveau toţi. 

Pe un altar jos, decorat, din mijlocul cercului, se afla un 
bărbat. Gol, întins pe spate, cu chipul acoperit de o mască 
neagră. Sophie recunoscuse imediat trupul şi semnul din 
naştere de pe umăr. Abia izbutise să-şi înăbușe strigătul de 
surprindere. Grand-père! Imaginea era într-adevăr şocantă, 
dar asta nu era totul. 

Deasupra bunicului ei se afla o femeie, goală şi ea, cuo 
mască albă şi cu părul bogat, argintiu, care-i cădea liber pe 
spate. Avea un trup durduliu, departe de a fi perfect, şi se 
legăna în ritmul incantaţiei, făcând dragoste cu bunicul ei. 

Sophie voise să se întoarcă şi să fugă, dar picioarele îi 
erau ca de plumb. Zidurile subsolului o încarcerau, iar 
incantaţia, ajunsă la un ritm ameţitor, o hipnotiza. Cuvintele 
intonate deveniseră aproape un cântec, tot mai tare, mai 
sacadat şi mai frenetic. Cu un urlet brusc, întreaga 
atmosferă păruse că explodează. Simţea că i se taie respi- 
raţia şi îşi dăduse seama că plânge în hohote mute. Se 
întorsese şi se împleticise pe scări, ieşise afară din casă, şi 
pornise imediat spre Paris, tremurând din tot corpul. 

Turbojetul survola marea de lumini de pe Coasta de Azur, 
când Aringarosa îşi închise telefonul, după o a doua 
convorbire cu Fache. Intinse mâna după punga pe care o 
folosea când avea rău de avion, dar îşi dădu seama că era 
prea şocat pentru a mai simţi chiar şi greață. 

„De s-ar termina odată!” 

Ultimele veşti primite de la Fache erau greu de imaginat, 
incredibile, dar în noaptea asta nimic nu mai părea să aibă 
sens. „Ce se întâmplă?” Totul ieşise violent de sub orice 
posibilitate de control, „În ce l-am amestecat pe Silas? În ce 
m-am amestecat eu însumi?!” 

Tremurând, episcopul se apropie de cabina pilotului. 

— Trebuie să schimbam destinaţia. 

Pilotul îi aruncă o privire peste umăr şi izbucni în râs: 

— Glumeşti, nu-i aşa? 

— Nu. Trebuie să ajung imediat la Londra! 

— Părinte, ăsta e un zbor charter, nu un taxi! 

— Îți voi plăti suplimentar, fireşte! Cât vrei? Până la 
Londra facem doar o oră în plus spre nord şi aproape că nu 
e nevoie să schimbam direcţia, aşa că... 

— Nu e o chestiune legată de bani, părinte! Sunt alte 
elemente de care trebuie să ţin seama. 

— Zece mii de euro. Pe loc. 

Pilotul se întoarse, cu ochii cât cepele. 

— Cât? Ce fel de preot poartă cu el atâţia bani lichizi?! 

Aringarosa se apropie de servieta lui neagră, o deschise 
şi scoase una dintre obligaţiunile la purtător, pe care i-o 
întinse. 

— Ce-i asta? întreba omul. 

— O obligaţiune la purtător emisă de Banca Vaticanului, 
în valoare de zece mii de euro. 

Pilotul îi aruncă o privire nedumerită: 

— E acelaşi lucru cu banii lichizi! 

— Numai că banii sunt bani, îi răspunse omul şi-i înapoie 
obligaţiunea. 

Aringarosa simţi că i se înmoaie picioarele şi se rezemă 
de uşa cabinei. 

— E o problemă de viaţă şi de moarte, îi spuse. Trebuie 
să mă ajuţi. Trebuie să ajung la Londra. 

Pilotul privi lung inelul de aur de pe degetul episcopului. 

— Sunt diamante adevărate? 

— Oh, nu mă pot despărţi de acest inel! 

Omul ridică din umeri şi-i întoarse spatele, revenind la 
comenzile avionului. 

Cu o tristeţe copleşitoare, Aringarosa îşi mângâie inelul 
de pe deget. Din păcate, tot ce însemna acest inel pentru el 
avea să fie pierdut, oricum. După un îndelung moment, îl 
scoase de pe inelar şi-l aşeză tăcut pe bordul avionului. 

Apoi se retrase la locul său din spate şi se trânti pe o 
banchetă. După cincisprezece secunde, simţi cum avionul 
virează câteva grade spre nord. 

Totuşi, episcopul nu simţea nici o urmă de bucurie în 
suflet. 

Totul începuse sub forma unei cauze sfinte. Un plan 
ingenios pus la punct. Acum, aidoma unui domino, piesele 
se prăbuşeau una câte una... iar finalul nu se întrezărea 
încă. 

Se vedea clar că Sophie nu-şi revenise încă de pe urma 
amintirilor recent răscolite. In ceea ce-l privea pe el, 
Langdon era uluit de ceea ce tocmai auzise. Pe lângă faptul 
că surprinsese ritualul în plină desfăşurare, Sophie se 
văzuse nevoită să facă faţă unei realităţi de două ori mai 
şocante: personajul central fusese însuşi bunicul ei... Marele 
Maestru al confreriei Le Prieure de Sion. E drept, într-o 
companie selectă: da Vinci, Botticelli, Isaac Newton, Victor 
Hugo, Jean Cocteau... Jacques Sauniere. 

— Nu ştiu ce altceva ţi-aş mai putea spune, şopti el. 

Ochii ei, scăldaţi în lacrimi, aveau acum o nuanţă adâncă, 
măslinie: 

— M-a crescut ca pe propria fiică. 

Profesorul recunoscu emoția care, treptat, îi înceţoşa 
privirea: remuşcare. Profundă şi rece. Sophie Neveu îl 
alungase pe bătrân din viaţa ei şi în sfârşit acum îl vedea 
într-o cu totul altă lumină. 

Afară, zorii se iveau deja pe cer, o dungă roşiatică marca 
răsăritul. Sub ei, pământul era încă învăluit în întuneric. 

— Ceva de mâncare, dragii mei? 

Teabing intră în cabină, ducând în mână o tavă cu o cutie 
de biscuiţi şi câteva cutii de Cola, scuzându-se pentru 
puţinele rezerve de care dispunea. 

— Prietenul nostru, călugărul, încă nu e pregătit să 
vorbească! Să-i mai lăsăm însă puţin timp! 

Apoi, muşcând dintr-un biscuit, îşi îndreptă atenţia spre 
poem. 

— Deci, dragii mei, înregistrăm vreun progres? Ce 
încearcă bunicul tău să ne spună aici? întrebă el uitându-se 
la Sophie. Unde mama dracului e piatra aceea de căpătâi? 
Piatra atât de dragă templierilor! 

Sophie clătină din cap, fără să-i răspundă. 

Lăsându-l pe britanic să studieze din nou versurile, 
Langdon deschise o cutie de Cola şi se întoarse spre 

fereastră, cu gândurile pierdute printre imagini ale unor 
ritualuri tainice şi coduri secrete. „Piatra de căpătâi dragă 
templierilor e cheia.” Luă o înghiţitură din lichidul dulce şi 
călduţ. „O piatră de căpătâi venerată de templieri!” 

intunericul nopţii se destrămă rapid şi, sub ochii săi, 
apele oceanului căpătară luciri vii. „Canalul Mânecii.” Nu 
mai era mult până la destinaţie. 

Poate că lumina zilei le va aduce o nouă înţelegere, o 
nouă viziune, dar cu cât cerul devenea mai alburiu, cu atât 
gândurile lui păreau mai negre. Ritmurile pentametrului 
iambic şi incantaţiile ritualului Hieros Gamos păreau a se 
confunda cu huruitul motoarelor. 

„O piatră de căpătâi venerată de templieri.” 

Dedesubt, oceanul lăsase din nou loc pământului şi, 
brusc, o idee nouă îi străfulgeră prin minte. Cutia de 
băutură aproape că-i scăpă din mână: 

— N-o să vă vină să credeţi, exclamă în timp ce se 
întorcea spre ceilalţi. Piatra de căpătâi a templierilor... Mi- 
am dat seama ce este! 

Teabing făcu ochii mari, de parcă erau două farfurioare: 

— Ştii unde este piatra de mormânt? 

Langdon surâse: 

— Nu, nu unde este, ci mai degrabă ce anume este. 

Sophie şi britanicul se traseră mai aproape, numai ochi şi 
urechi. 

— Cred că termenul „piatră de căpătâi” este o exprimare 
aproape literală, care se referă efectiv la un cap din piatră, 
le explică Langdon, care căzuse pradă din nou 
entuziasmului său didactic. Nu e o piatră de mormânt. 

— Un cap din piatră? bâigui Teabing. 

Nici Sophie nu părea câtuşi de puţin convinsă. 

— Leigh, pe vremea Inchiziției, Biserica i-a acuzat pe 
Templieri de tot felul de erezii, nu-i aşa? 

— Intr-adevăr. O sumedenie de acuzaţii false. Sodomie, 
urinare pe cruce, venerarea diavolului — o listă întreagă. 

— Şi pe lista aceea se afla deopotrivă adorarea unor fa/şi 
idoli, am dreptate? Mai exact, Biserica i-a acuzat pe 

Templieri că practică ritualuri secrete în cadrul cărora 
venerează un cap sculptat în piatră... un zeu păgân care... 

— Baphomet! izbucni Teabing. Pe legea mea, Robert, ai 
dreptate! O piatră de căpătâi atât de dragă Templierilor! 

Profesorul îi explică lui Sophie, în câteva cuvinte, că 
Baphomet era o străveche divinitate păgână a fertilităţii, 
asociată cu forţa creatoare a actului reproducerii. 
Baphomet era reprezentat sub forma unui cap de berbec 
sau de ţap — un simbol obişnuit al fecundității şi procreării. 
Cavalerii templieri îl venerau formând un cerc uman în jurul 
capului sculptat şi înălţând rugăciuni. 

— Baphomet! exclamă din nou Teabing. Ceremonia 
preamărea magia creatoare a unirii sexuale, dar papa 
Clement a insistat şi a convins în cele din urmă lumea că 
piatra sculptată a templierilor, îl reprezenta de fapt pe 
diavol. Vaticanul a folosit capul lui Baphomet ca pe o probă 
incendiară împotriva templierilor. 

Langdon încuviinţă. Credinţa modernă într-un diavol 
încornorat, numit Satan, deriva din strădania Bisericii de a 
face din capul de berbec sau de tap al zeului fertilităţii un 
simbol al răului. Şi, evident, strădaniile sale dăduseră 
roade, deşi nu în întregime. Masa de Ziua Recunoştinţei din 
tradiţia americană amintea şi astăzi de simbolurile păgâne 
ale fertilităţii. De asemenea, „cornul abundenței” constituia 
un tribut adus lui Baphomet şi se regăsea în mitologia 
greacă, în care micul Zeus fusese alăptat de o capră al 
cărei corn se rupsese, oferindu-i o provizie nesfârşită de 
fructe. Baphomet „apărea” neştiut şi în fotografiile de grup, 
în care vreun glumet ridica două degete în spatele capului 
unui prieten, ca două coarne; puţini dintre aceşti glumeţi 
ştiau însă că gestul lor făcea, de fapt, aluzie la virilitatea 
robustă a „victimei” — un fel de reclamă, s-ar putea zice. 

— Da, da! continuă Teabing să exclame, incitat. La 
Baphomet trebuie să se refere poemul! O piatră de căpătâi 
atât de dragă templierilor! 

— Bine, dar dacă aşa stau lucrurile, înseamnă că avem 
de-a face cu o nouă dilemă, interveni Sophie, arătând spre 

discurile criptex-ului. Baphomet are opt litere. Aici e loc 
însă numai pentru cinci. 

Britanicul afişă un zâmbet larg: 

— Draga mea, acesta e momentul în care intră în scenă 
cifrul Atbash. 

Langdon era impresionat. Teabing tocmai sfârşise de 
scris întregul alfabet ebraicând — a/ef-beit. E drept, folosise 
echivalentele latine, nu caracterele ebraice, şi acum le 
citea cu glas tare, cu o pronunție perfectă: 


ABGDHVZCITYKLMNSOPTIZQR Sh Th 


— Alef, Beit, Gimel, Hei, Vav, Zayin, Chet, Tet, Yud, Kaf, 
Lamed, Mem, Nun, Samech, Ayin, Pei, Tzadik, Kuf, Reish, 
Shin, Tav. 

Ştergându-şi fruntea cu un gest dramatic, Teabing 
continuă: 

— În ortografia tradițională ebraică, vocalele nu au 
reprezentare grafică. Prin urmare, dacă vom scrie cuvântul 
Baphomet cu literele alfabetului ebraic, vocalele vor 
dispărea, rămânând doar... 

— Cinci litere, sfârşi Sophie. 

Teabing încuviinţă şi începu din nou să scrie: 

— Bun, iată cum se scrie cuvântul Baphomet cu 
caracterele ebraice. Voi menţiona şi vocalele, pentru mai 
multă claritate: 


BaPVoMeTh 


— Să nu uităm, desigur, adăugă el, că textele în ebraică 
se scriu de la dreapta la stânga, dar noi putem aplica cifrul 
Atbash direct. În continuare, nu mai trebuie decât să ne 
creăm propria schemă de substituție, rescriind întregul 
alfabet în ordine inversă. 

— Există o cale mai uşoară, interveni Sophie, luând 
creionul din mâna britanicului. Funcționează la toate 
cifrurile de substituție reflectivă, inclusiv la Atbash. E un 
mic truc pe care l-am învățat la Royal Holloway. 

Scrise prima jumătate a alfabetului de la stânga la 
dreapta şi apoi, dedesubt, scrise cea de-a doua jumătate în 
sens invers. 

— Criptanaliştii numesc această metodă „dublarea”. E 
mult mai puţin complicată şi mult mai exactă: 


A B GDH VZChTYK 
ThShRQTzPOS NML 


Teabing chicoti vesel: 

— Ai dreptate. Mă bucur să văd că amicii de la Holloway 
îşi fac bine treaba. 

Privind matricea de substituție, Langdon simţi acelaşi fior 
pe care bănuia că-l încercaseră savanții din vechime, când 
utilizaseră pentru prima dată cifrul Atbash pentru a decripta 
acum celebrul Misterul Sheshach. Timp de secole, cei ce 
studiau textele sacre fuseseră deconcertaţi de referirile 
biblice la o cetate numită Sheshacnh. Oraşul nu apărea pe 
nici o hartă şi nici în alte documente, cu toate că era 
menţionat deseori în Cartea lui leremia — regele din 
Sheshach, cetatea Sheshach, poporul din Sheshach. În cele 
din urmă, un învăţat transpusese numele folosind cifrul 
Atbash, iar rezultatul se dovedise exploziv. Cifrul arăta că 
termenul Sheshach era, de fapt, un cod ce desemna o altă 
cetate, mult mai cunoscută. Procesul de decriptare fusese 
simplu. 

Sheshach era scris în ebraică Sh-Sh-K. 

Transpus în matriţa de substituție, Sh-Sh-K devenea B-B- 
L. 

lar B-B-L în ebraică se citea Babel. 

Misterioasa cetate se dovedise a nu fi alta decât Babel, 
ceea ce declanşase un val frenetic de reexaminării ale 
Bibliei. În numai câteva săptămâni, mai multe cuvinte 
codificate astfel fuseseră descoperite în Vechiul Testament, 
dezvăluind o varietate uluitoare de semnificaţii ascunse, 
despre existenţa cărora savanții nu avuseseră măcar habar 
până atunci. 

— Ne apropiem, şopti Langdon, incapabil să-şi 
stăpânească entuziasmul. 

— Pas cu pas, Robert. Sophie, eşti gata? 

Ea înclină capul, tăcută. 

— Bun! În ebraică şi fără vocale, Baphomet se scrie B-P- 
V-M-Th. Acum aplicăm matricea ta de substituție, pentru a 
obţine parola formată din cinci litere. 

Profesorul simţea că inima lui mai are puţin şi îi sare din 
piept. Lumina vie a soarelui răzbătea acum de afară. 
Privind tabelul schiţat de Sophie, începu să opereze atent 
transformările. 

— B devine Sh... P devine V... 

Teabing râdea cu gura până la urechi, ca un băiețel care 
tocmai a descoperit pomul de Crăciun. 

— Şi cifrul Atbash ne dezvăiuie... Dumnezeule mare! 
bâigui el şi deodată se făcu alb la față. 

Langdon tresari şi el: 

— Ce s-a întâmplat? întreba Sophie. 

— N-o să-ți vină să crezi! Mai cu seamă ție, adaugă 
Teabing, ridicându-şi ochii spre ea. 

— Ce vrei să spui? 

— Este... ingenios, şopti britanicul. Peste măsură de 
ingenios! Aplauze, vă rog! lată parola! 

Şi întoarse spre ei hârtia pe care scrisese noul cuvânt: 
„Sh-V-P-Y-A” 

— Ce-i asta? se încruntă Sophie. 

Se părea că nici Langdon nu înţelesese. 

Vocea lui Teabing tremura însă de admiraţie şi de 
emoție: 

— Acesta, prieteni, este, într-adevăr, un vechi cuvânt de 
înțelepciune. Profesorul citi literele încă o dată. „Un 
străvechi cuvânt de înțelepciune eliberează papirusul.” 
După o clipă, îşi dădu seama. Aproape cu un şoc. 

— Un străvechi cuvânt de înţelepciune! 

Sophie privi cuvântul şi apoi discurile criptex-ului. 
Imediat îşi dădu seama că nici Teabing şi nici Langdon nu 
observaseră un neajuns major. 

— Staţi puţin! exclamă ea. Nu poate fi asta parola! Pe 
nici unul dintre discuri nu e scris grupul de litere Sh; aici 
sunt trecute numai literele alfabetului latin. 

— Citeşte cuvântul în întregime, o îndemnă Langdon. ŞI 
nu uita două lucruri: în ebraică, simbolul pentru sunetul Sh 
poate fi pronunţat la fel de bine S, în funcţie de accent. Aşa 
cum şi litera P poate fi pronunţată F. 

„SVFYA?” îi veni ei în minte, dar totuşi era nelămurită. 

— Genial! exclamă Teabing. Litera „Vav” este adesea un 
indicator al vocalei O! 

Sophie studie din nou literele, citind noul cuvânt: 

— S... Ol Va a. 

Deşi îşi auzi sunetul propriei sale voci, aproape că nu-i 
veni să creadă. 

— Sophia? Am citit Sophia?! 

Langdon dădea din cap frenetic, afirmativ. 

— Da! Sophia înseamnă „înţelepciune” în limba greacă! 
Rădăcina numelui tău, Sophie, este, efectiv, un „cuvânt de 
înţelepciune”. 

Brusc, un dor cumplit de bunicul ei o cuprinsese. „A 
criptat cheia de boltă a Stăreţiei şi a folosit numele meu!” 
Un nod dureros îi urcă în gât. Totul părea că se leagă 
perfect. Însă, privind din nou cele cinci discuri ale criptex- 
ului, observă că mai exista o problemă. 

— Dar... nu se poate... cuvântul Sophia are şase litere! 

Zâmbetul larg nu dispăru nici acum de pe chipul lui 
Teabing: 

— Citeşte poemul din nou. Bunicul tău a scris „un 
străvechi cuvânt de înțelepciune”. 

— Da, şi? 

— În greaca veche, cuvântul „înţelepciune” se scria S-O- 
F-I-A. 

Deşi tremura, Sophie luă criptex-ul şi începu să rotească 
discurile, potrivind literele. „Un străvechi cuvânt de- 
nţelepciune liberează acest papirus.” Langdon şi Teabing 
păreau că nici nu mai respiră, cu ochii lipiţi de mâinile ei. 

S...0... F... 

— Cu grijă, o îndemna britanicul. Cu infinită grijă! 

l... A. 

Sophie alinie ultimul disc. 

— Bun, şopti ea, ridicându-şi priviriea spre ei. Acum ÎI voi 
deschide. 

— Nu uita de oţet, o atenţionă Langdon cu glasul pierit. 
Fii atentă! 

Ea însă ştia că, dacă acest criptex semănă cu cele pe 
care le deschisese de atâtea ori în copilăria ei, nu va fi 
nevoie decât să apuce cilindrul de cele două capete şi să 
tragă uşor, dar ferm, în direcţii opuse. Dacă discurile erau 
corect aliniate, aşadar parola corect formată, unul dintre 
capete avea să se desprindă de cilindru, precum capacul 
unui flacon, lăsând să se vadă papirusul rulat în jurul fiolei 
cu oţet. Pe de altă parte, dacă parola formată era incorectă, 
presiunea exercitată de ea la capetele criptex-ului avea să 
fie transferată unei pârghii din interior care, pivotând, 
apăsa fiola, o va sparge, în cele din urmă. 

„Trage uşor”, îşi spuse ea. 

Teabing şi Langdon se aplecară în faţă când ea prinse în 
mâini capetele cilindrului. În emoția stârnită de descifrarea 
codului, Sophie aproape că uitase ce era de aşteptat să 
găsească înăuntru. „Am în faţă cheia de boltă a Stăreţiei!” 
După părerea britanicului, în interiorul ei se afla o hartă 
care indica drumul către Sfântul Graal, mormântul Mariei 
Magdalena şi documentele Sangreal... nepreţuita comoară 
a adevărului ascuns. 

Mai verifică o dată alinierea celor cinci litere faţă de 
semnul indicator şi apoi, încet, trase de cele două capete. 

Nimic. Trase puţin mai tare. Brusc, cilindrul de piatră se 
desfăcu, aidoma unui ax telescopic. Capătul greu îi rămase 
în mâna stângă. Teabing şi Langdon săriră drept în picioare. 
Inima ei bătea frenetic când puse piesa detaşată pe masă 
şi apoi înclină tubul pentru a privi înăuntru. 

„Un papirus!” 

În mijlocul ruloului de hârtie se vedea un obiect cilindric 
— probabil fiola cu oţet. În mod ciudat însă, materialul 
înfăşurat în jurul recipientului cu oţet nu era obişnuita foiţă 
subţire de papirus, ci un pergament. „Straniu, îşi spuse; 
oţetul nu poate dizolva pergamentul din piele de miel.” Se 
uită iarăşi în mijlocul ruloului şi îşi dădu seama că obiectul 
pe care-l zărea nu era totuşi o fiolă cu oţet. Era cu totul 
altceva. 

— Ce s-a întâmplat? întrebă Teabing. Scoate papirusul! 

Încruntându-se, Sophie prinse cu două degete ruloul şi 
obiectul din mijlocul lui, extrăgându-le din cilindru. 

— Dar nu e un papirus! exclamă Teabing. E prea greu! 

— Ştiu. E o căptuşeală. 

— Pentru ce? Pentru fiola cu oţet? 

— Nu. 

Sophie derulă materialul şi scoase la vedere obiectul din 
interior. 

— Pentru asta. 

Când Langdon văzu ce se afla în interiorul ruloului de 
pergament, simţi cum i se frânge inima. 

— Dumnezeu să ne ajute! bâigui Teabing, prăbuşindu-se 
înapoi în scaun. Bunicul tău a fost un arhitect crud. 

Profesorul continua să privească uluit. „Văd că Sauniere 
n-a avut de gând să ne uşureze câtuşi de puţin sarcina.” 

Pe masă, în faţa lor, stătea un al doilea criptex. Mai mic. 
Confecţionat din onix negru. Fusese închis în interiorul celui 
dintâi. Pasiunea lui Saunière pentru dualism era din nou 
evidentă. Două criptex-uri. Totul în dublu exemplar. „Duble 
înţelesuri. Masculin-feminin. Negru închis în alb. Pânza de 
simbolism se întindea parcă la nesfârşit. Albul dă naştere 
negrului. 

Fiece om se naşte din femeie. 

Alb — feminin. 

Negru — masculin.” 

Întinse mâna şi luă al doilea criptex. Părea identic cu 
primul, numai că era mai mic şi avea culoarea neagră. ÎI 
clătină şi auzi în interior gâlgâitul familiar. Probabil că fiola 
cu oţet pe care o auziseră mai devreme era cea din criptex- 
ul mic. 

— Ei bine, Robert, spuse Teabing întinzându-i bucata de 
pergament. Vei fi mulţumit să afli cel puţin că ne îndreptăm 
în direcţia cea bună! 

Langdon examină foaia groasă de pergament. Pe ea, 
scris de mână, era alt poem de patru versuri. Tot în 
pentametru iambic. Versurile erau criptice, dar nu avu 
nevoie să citească decât primul vers pentru a realiza că 
Teabing avusese dreptate să-i aducă în Marea Britanie. 


„ÎN LONDRA ZACE-UN CAVALER DE PAPĂ ÎNGROPAT” 


Restul poemului sugera clar că parola pentru 
deschiderea celui de-al doilea criptex putea fi găsită dacă 
vizita mormântul respectivului cavaler, aflat undeva, în 
oraş. 

Profesorul se întoarse incitat spre britanic. 

— Ai idee la ce cavaler se referă poemul? 

— Nici cea mai vagă. Dar ştiu exact în ce criptă trebuie 
să căutăm. 

În acelaşi moment, la douăzeci de kilometri în faţa lor, 


şase maşini ale poliţiei din Kent străbăteau străzile ude de 
ploaie, spre Aeroportul Biggin Hill. 


386 


79 


Locotenentul Collet se autoservi cu o sticlă de Perrier din 
frigiderul lui Teabing şi se înapoie în salon. În loc să-l 
însoţească pe Fache la Londra, unde acţiunea era în plină 
desfăşurare, rămăsese aici, să dădăcească echipa PTS care 
se răspândise în toate încăperile reşedinţei. 

Până acum, nu descoperiseră nimic util: un unic glonţ 
îngropat în duşumea, o foaie de hârtie cu câteva simboluri 
desenate pe ea împreună cu cuvintele „paloş” şi „potir”, 
plus o curea cu ţepi metalici îmbibaţi cu sânge, despre care 
unul dintre oamenii PTS îi spusese că aminteşte de 
gruparea catolică Opus Dei, ce stârnise recent un scandal 
media pe tema practicilor agresive de recrutare a 
membrilor săi în Paris. 

Collet oftă. „Poftim! Să înţelegi ceva din amestecul ăsta 
ciudat!” 

Parcurse un culoar elegant, apoi locotenentul intră în 
vasta bibliotecă, unde unul dintre ofiţerii PTS preleva 
amprentele. Omul era un individ corpolent, cu bretele pe 
pieptul lui lat. 

— Aţi găsit ceva? întrebă Collet. 

— Nimcând nou. Seturi multiple, dar aceleaşi cu cele 
identificate în restul casei. 

— Dar pe cilice? 

— Interpolul încă mai lucrează la ele. Le-am trimis tot ce- 
am găsit. 

— Şi asta? se interesă Collet arătând spre două pungi 
sigilate de pe birou. 

Omul ridică din umeri. 

— Le-am luat din obişnuinţă; prelevez tot ce mi se pare 
ciudat. 

Locotenentul se apropie de birou. „Ciudat?” 

— Englezul ăsta-i un individ ciudat, adăugă ofiţerul. la 
uitaţi-vă aici! 

Căută printre punguţele sigilate şi alese una, pe care i-o 
întinse lui Collet. 

Era o fotografie a intrării principale într-o catedrală gotică 
— tradiționala arcadă ce se îngusta treptat, până la uşa de 
mici dimensiuni. 

Locotenentul studie fotografia şi îşi ridică privirea spre 
ofiţer: 

— Chestia asta e ciudată? 

— Intoarceţi-o şi pe partea cealaltă. 

Pe dosul pozei se aflau câteva cuvinte în engleză, care 
descriau naosul lung şi îngust a catedralei ca pe un tribut 
păgân şi secret adus pântecelui unei femei. Într-adevăr, era 
ciudat. Mai uimitoare erau însă cuvintele referitoare la 
intrarea în catedrală. 

— Stai puţin! exclamă. Tipul ăsta crede că uşa catedralei 
reprezintă... 

Ofiţerul clătină capul în sens afirmativ. 

— Cu tot cu marginile labiale şi un simpatic clitoris 
cinquefoil deasupra intrării. Te cam face să-ţi doreşti să 
mergi mai des la biserică! observă omul. 

Collet luă de pe masă o a doua pungă cu probe. Prin 
plasticul transparent se vedea o altă fotografie, aparent a 
unui document vechi. In capătul ei scria: 

„Les Dossiers Secrets — Number 4* Im! 249.” 

— Ce-i asta? întrebă. 

— N-am idee. Are o grămadă de copii ale fotografiei 
ăsteia, aşa că am luat şi noi una. 

Collet cercetă documentul: 


PRIEURE DE SION — LES NAUTONEERS/MARII MAEŞTRI 
JEAN DE GISORS 1188-1220 

MARIE DE SAINT-CLAIR 1220-1266 

GUILLAUME DE GISORS 1266-1307 

EDOUARD DE BAR 1307-1336 

JEANNE DE BAR 1336-1351 

JEAN DE SAINT-CLAIR 1351-1366 

BLANCHE D'EVREUX 1366-1398 

NICOLAS FLAMEL 1398-1418 

RENE D'ANJOU 1418-1480 

IOLANDE DE BAR 1480-1483 

SANDRO BOTTICELLI 1483-1510 
LEONARDO DA VINCI 1510-1519 
CONNETABLE DE BOURBON 1519-1527 
FERDINAND DE GONZAGUE 1527-1575 
LOUIS DE NEVERS 1575-1595 

ROBERT FLUDD 1595-1637 

J. VALENTIN ANDREA 1637-1654 
ROBERT BOYLE 1654-1691 

ISAAC NEWTON 1691-1727 

CHARLES RADCLYFFE 1727-1746 
CHARLES DE LORRAINE 1746-1780 
MAXIMILIAN DE LORRAINE 1780-1801 
CHARLES NODIER 1801 -1844 

VICTOR HUGO 1844-1885 

CLAUDE DEBUSSY 1885-1918 

JEAN COCTEAU 1918-1963” 


„Prieure de Sion?” se miră Collet. 

— Locotenente! strigă un alt agent din pragul uşii. 
Centrala are un apel urgent pentru căpitanul Fache, dar 
operatorul nu-l poate contacta. Îl preluaţi dumneavoastră? 

Collet reveni în bucătărie şi ridică receptorul. 

Era Andre Vernet. 

Accentul rafinat al bancherului nu reuşea să mascheze 
nervozitatea din vocea lui. 

— Căpitanul Fache mi-a spus că mă va suna, însă n-am 
primit nici o veste din partea domniei sale până acum. 

— Căpitanul este foarte ocupat. Vă pot ajuta eu? 

— Am fost asigurat că voi fi ţinut la curent cu progresele 
înregistrate de ancheta dumneavoastră. 

Pentru un moment, Collet avu impresia că recunoaşte 
timbrul vocii, dar nu reuşea să-şi amintească de unde. 

— Monsieur Vernet, eu mă ocup în prezent de 
investigaţiile care au loc aici, în Paris. Sunt locotenentul 
Collet! 

La celalalt capăt al firului se lăsă o lungă tăcere: 

— Domnule locotenent, am un apel pe o altă linie. Vă rog 
să mă scuzaţi. Vă voi contacta mai târziu. 

Şi-nchise. 

Collet rămase cu receptorul în mână preţ de câteva 
secunde. Apoi, brusc, îşi dădu seama. „Ştiam eu că 
recunosc vocea aceea de undeva!” De surprindere, 
aproape că i se tăie răsuflarea. 

„Şoferul maşinii blindate! 

Cu Rolexul fals.” 

Acum înţelegea de ce închisese bancherul atât de 
repede; îşi reamintise numele Collet — ofiţerul de poliţie pe 
care îl minţise cu câteva ore în urmă. 

Locotenentul cântări implicaţiile acestei revelații ciudate. 
„Vernet e implicat!” Instinctiv, ştia că ar trebui să-l sune pe 
Fache. Emoţional, era conştient că această pleaşcă putea 
să-i aducă momentul său de glorie. 

Contactă imediat Interpolul şi solicită să i se trimită toate 
informaţiile deţinute despre Depository Bank of Zurich şi 
despre preşedintele său, Andre Vernet. 

—  Legaţi-vă centurile, vă rog! îi anunţă pilotul lui 
Teabing, în vreme ce avionul începu să coboare spre pistă, 
prin burniţa monotonă a dimineţii. Vom ateriza în cinci 
minute! 

Sir Leigh se simţi însufleţit de un sentiment plăcut de 
nostalgie văzând dealurile molcome din Kent cum se pierd 
în zare. Anglia se afla la numai o oră de zbor de Paris, şi 
totuşi între ele se întindea o lume întreagă. În această 
dimineaţă, peisajul umed şi înverzit al tărâmului natal 
părea neobişnuit de îmbietor. „Exilul meu în Franţa s-a 
sfârşit. Mă întorc victorios în Anglia. Cheia de boltă a fost 
găsită.” Desigur, nu ştia încă unde anume îi va duce. 
Undeva în Regatul Unit. Exact unde, sir Leigh nu avea încă 
idee, dar gloria-i aparţinea şi putea deja s-o savureze. 

În vreme ce Langdon şi Sophie se pregăteau de aterizare, 
Teabing se ridică şi, retrăgându-se într-un colţ al cabinei, 
glisă un panel al peretelui, care-i oferi acces la un seif 
discret ascuns. Formă cifrul, deschise seiful şi scoase două 
paşapoarte. 

— Acte pentru mine şi Rémy, spuse el, apoi luă dinăuntru 
un teanc gros de bancnote de câte cincizeci de lire sterline. 
Şi „acte” pentru voi doi. 

Sophie făcu ochii mari: 

— Mită?! 

— Diplomaţie în spirit creator. Autorităţile aeroportuare 
fac din când în când anumite concesii. La hangarul meu ne 
va întâmpina un ofiţer vamal britanic, care va dori să urce 
la bord. În loc să-i permitem să facă acest lucru, îi voi spune 
că am venit împreună cu o celebritate franceză care 
preferă să călătorească incognito — din raţiuni de presă, 
ştiţi dumneavoastră — şi-i voi oferi omului o compensație 
financiară generoasă, drept mulţumire pentru discreţia sa. 

Lui Langdon nu-i venea să creadă: 

— Şi ofiţerul o va accepta? 

— N-ar accepta de la oricine, desigur, dar oamenii ăştia 
mă cunosc. Nu sunt un traficant de arme, pentru numele lui 
Dumnezeu! Am fost înnobilat de regină! Aristocraţia are şi 
ea privilegiile ei, fireşte! adăugă britanicul, surâzând. 

Rémy se apropie de ei, ţinând în mână revolverul Heckler 
and Koch: 

— Sir, eu ce am de făcut? 

Teabing îi aruncă o privire: 

— Va trebui să rămâi la bord împreună cu oaspetele 
nostru, până ce ne vom întoarce. Nu-l putem căra după noi 
prin toată Londra! 

— Leigh, interveni Sophie, eu am vorbit serios când am 
spus că poliţia va fi aici înainte de a ne întoarce noi. 

Britanicul izbucni în râs: 

— Da, şi imaginează-ţi surprinderea lor când vor urca la 
bord şi-l vor găsi pe Remy! 

Sophie părea uimită de uşurinţa cu care vorbea despre 
asemenea lucruri. 

— Leigh, ai transportat peste graniţă un ostatic 
imobilizat. E un lucru serios! 

— La fel de serioşi sunt şi avocaţii mei! exclamă el, 
privind încruntat către călugărul aflat în partea din spate a 
avionului. Animalul ăsta a intrat în casa mea şi aproape că 
m-a ucis. Acesta e adevărul şi Rémy îl va confirma. 

— Dar l-ai legat şi l-ai luat forţat la Londra! 

Teabing ridică mâna dreaptă, mimând prestaţia sa din 
sala de tribunal: 

—  Onorată Instanță, iertaţi-i unui bătrân cavaler 
excentric preferința sa copilărească pentru sistemul judiciar 
britanic. Îmi dau seama că ar fi trebuit să chem autorităţile 
franceze, dar sunt un snob şi nu am încredere în acei 
franţuji — lasă-mă să te las! Omul acesta aproape că m-a 
ucis. Da, am luat o decizie pripită, obligându-mi 
majordomul să mă ajute să-l aduc pe ticălos în Anglia, dar 
am acţionat sub un stres considerabil. Mea cu/pa! Mea 
culpa! 

Langdon îl privi cu neîncredere: 

— Venind de la tine, Leigh, cred că ar putea chiar să 
funcţioneze! 

— Sir? se auzi vocea pilotului. Am primit un apel de la 
turnul de control. Au nu ştiu ce problemă administrativă în 
apropierea hangarului dumneavoastră şi mi-au cerut să 
aduc avionul direct la terminal. 

Teabing venea regulat la Biggin Hill de peste zece ani şi 
până acum nu i se mai întâmplase aşa ceva: 

— Au specificat despre ce problemă e vorba? 

— Controlorul de zbor a fost destul de evaziv — ceva 
despre o scurgere de combustibil la staţia de alimentare. 
Mi-a cerut să opresc în faţa terminalului şi toată lumea să 
rămână la bord până sosesc noi ordine. Din motive de 
siguranţă. Nu avem voie să coborâm înainte de a primi 
permisiunea autorităţilor aeroportuare. 

Teabing era sceptic. „Trebuie să fie o scurgere a naibii de 
mare!” Staţia de alimentare se afla la mai bine de un 
kilometru distanţă de hangarul lui. 

Şi Rémy părea îngrijorat. 

— Sir, mie mi se pare cam suspect. 

Teabing se întoarse spre Sophie şi Langdon: 

— Prieteni, am neplăcuta bănuială că vom fi întâmpinați 
de un veritabil comitet de primire! 

— Fache este, probabil, la fel de convins că eu sunt omul 
lui, oftă profesorul. 

— Ori asta, interveni Sophie, ori s-a implicat prea mult 
pentru a recunoaşte acum că s-a înşelat. 

Teabing nu-i mai asculta. Indiferent de ceea ce era în 
mintea lui Fache, el trebuia să acţioneze imediat. „Să nu 
pierdem din vedere scopul final. Graalul. Am ajuns atât de 
aproape!” Sub ei, trenul de aterizare se auzi coborând. 

— Leigh, spuse Langdon pe un ton plin de remuşcări, ar 
trebui să mă predau şi s-o luăm pe calea legală. Să nu vă 
mai implic şi pe voi! 

— La naiba, Robert! Chiar îţi închipui că pe noi ne vor 
lăsa să scăpam chiar cu una, cu două? Eu tocmai v-am 
trecut graniţa fraudulos. Miss Neveu te-a ajutat să fugi de la 

Luvru, iar în avion avem un prizonier legat fedeleş. Să fim 
serioşi! Suntem cu toţii implicaţi! 

— Dacă ne-am îndrepta spre un alt aeroport? sugeră 
Sophie. 

Teabing clătină din cap: 

— Dacă decolăm acum din nou, până când vom primi 
permisiunea de aterizare oriunde în altă parte, sunt sigur că 
acel comitet de primire va include şi câteva tancuri ale 
armatei! 

Sophie oftă, descurajată. 

Sir Leigh ştia însă că, dacă voiau să amâne confruntarea 
cu autorităţile britanice suficient de mult pentru a avea 
timp să găsească mai întâi Graalul, era nevoie de o acţiune 
hotărâtă, imediat. 

— Lăsaţi-mă un minut, le spuse el, şchiopătând spre 
cabina pilotului. 

— Unde te duci? 

— La o întâlnire de afaceri, replică el, întrebându-se cât îl 
va costa pentru a-şi convinge pilotul să efectueze o 
manevră cu totul neobişnuită. 

Aparatul Hawker opera manevrele de aterizare. 

Simon Edwards — şef de departament la Aeroportul 
Biggin Hill — se plimba nervos prin turnul de control, cu 
ochii la pista de aterizare. Niciodată nu-i plăcuse să fie 
trezit sâmbăta cu noaptea-n cap, dar acum îi era cu atât 
mai dezagreabil să ştie că motivul era o solicitare din 
partea francezilor de a asista la arestarea unuia dintre cei 
mai „graşi” clienţi ai săi. Sir Leigh Teabing plătea nu doar 
pentru a dispune de un hangar personal, ci achita şi o „taxă 
per aterizare”, pentru frecventele sale sosiri şi plecări. De 
obicei, aeroportul era înştiinţat din vreme cu privire la 
programul său de zbor şi putea urma un protocol strict la 
aterizare; aşa îi plăcea lui Teabing. Limuzina Jaguar pe care 
o ţinea în hangarul său trebuia să-l aştepte spălată, 
lustruită, cu plinul făcut şi cu un exemplar din London 
Times pe bancheta din spate. Un ofiţer vamal urma să 
întâmpine avionul la hangar pentru completarea 
documentelor necesare şi verificarea bagajului. Uneori, 
ofiţerii acceptau o „contribuţie financiară” substanţială din 
partea lui Teabing, pentru a închide ochii la câte un 
transport de mărfuri inofensive, de obicei delicatese 
alimentare — escargots, un tip special de brânză Roquefort, 
anumite fructe. Multe prevederi legale vamale erau 
absurde, în orice caz, şi dacă Biggin Hill nu se dovedea 
flexibil cu clienţii săi, risca să afle pe propria piele că vreun 
aeroport concurent o făcea. Lui Teabing i se oferea aici tot 
ce dorea, iar angajaţii culegeau beneficiile acestei 
flexibilităţi. 

Acum, în timp ce privea aeronava cum se apropia, 
Edwards îşi simţi nervii întinşi la maximum. Oare firea 
generoasă a lui Teabing îi crease neplăceri? Autorităţile 
franceze păreau foarte hotărâte să îl reţină. Lui nu-i fusese 
comunicat încă motivul, dar acuzaţiile ce i se aduceau 
păreau grave. La solicitarea francezilor, poliţia din Kent îi 

ceruse controlorului de trafic să ia legătura prin radio cu 
pilotul şi să-l îndrepte nu spre hangarul lui Teabing, ci direct 
spre terminal. Pilotul acceptase, înghițind, probabil, 
povestea cu scurgerea de combustibil. 

Deşi poliţiştii britanici nu erau, de obicei, înarmaţi, 
gravitatea situaţiei impusese totuşi acest lucru. Acum, opt 
oameni dotați cu revolvere aşteptau în aerogară clipa în 
care avionul îşi va opri motoarele. În acel moment, un 
lucrător de la întreţinere avea să blocheze roţile aeronavei, 
pentru ca aceasta să nu se mai poată deplasa. Apoi poliţia 
îşi va face apariţia şi va ţine pasagerii pe loc, până la so- 
sirea autorităţilor franceze. 

Bimotorul Hawker ajunsese aproape de sol acum şi se 
apropia dinspre dreapta. Simon Edwards cobori la parter, 
pentru a urmări aterizarea de la nivelul pistei. Poliţia din 
Kent era pe poziţie, ascunsă vederii, iar lucratorul de la 
întreţinere aştepta pregătit. Deasupra pistei, nasul 
avionului se înclină, iar trenul de aterizare atinse betonul, 
stârnind un norişor de fum. Viteza scăzu treptat, iar 
fuzelajul argintiu continuă să se deplaseze de la dreapta 
spre stânga, strălucitor în burniţa dimineţii. Însă în loc să 
frâneze şi să vireze spre terminal, trecu liniştit dincolo de 
pista de acces şi îşi continuă drumul spre hangarul lui 
Teabing. 

Poliţiştii zvâcniră, holbându-se la Edwards: 

— Ai spus că pilotul a acceptat să oprească în faţa 
terminalului! 

— Păi, a acceptat! replică omul, uluit. 

După câteva secunde, Edwards se trezi el însuşi 
înghesuit într-o maşină ce rula în viteză spre hangar. 
Convoiul maşinilor de poliţie se afla încă la mai bine de 
cinci sute de metri distanţă, când avionul rulă liniştit în 
hangarul lui Teabing şi dispăru înăuntru. Când, în sfârşit, 
frânară în faţa uşii enorme deschise, cei opt poliţişti 
năvăliră în interior, cu armele pregătite. 

Edwards cobori după ei. Zgomotul era asurzitor. 

Motoarele încă huruiau, avionul încheindu-şi rotația 
obişnuită în hangar, poziţionându-se cu botul spre uşă, 

pentru a fi gata de plecare. În vreme ce aeronava făcea 
ultimele manevre, Edwards zări figura pilotului, care afişa o 
expresie surprinsă şi speriată la vederea barajului format 
de poliţie. In sfârşit, avionul se opri şi huruitul motoarelor 
încetă. Poliţiştii luară poziţie în jurul fuzelajului. Edwards se 
apropie de inspectorul-şef, care înaintă precaut spre 
cabină. După câteva secunde, uşa compartimentului de 
pasageri se deschise. 

Leigh Teabing apăru în cadrul uşii, în vreme ce scara 
comandată electronic cobori. Privind marea de arme 
aţintite asupra lui, se propti bine în cârje şi se scărpină în 
cap, cu un aer perplex: 

— Simon, am câştigat cumva la tombola poliţiei cât timp 
am fost plecat? întrebă el pe un ton mai degrabă uimit 
decât îngrijorat. 

Simon Edwards făcu un pas înainte, încercând să înghită 
nodul care îi stătea în gât: 

— Bună dimineaţa, domnule! Vă rog să ne scuzaţi pentru 
această situaţie. Am avut o scurgere de combustibil şi 
pilotul dumneavoastră a confirmat că va aduce aeronava în 
faţa terminalului. 

— Da, da, însă eu i-am cerut s-o aducă aici. Sunt deja în 
întârziere la o întrevedere. Plătesc pentru acest hangar şi 
aiureala asta cu evitarea scurgerii mi s-a părut o exagerare. 

— Mi-e teamă că sosirea dumneavoastră ne-a luat puţin 
prin surprindere, sir. 

— Ştiu. Nu mi-am respectat programul de zbor, într- 
adevăr. Intre noi doi fie vorba, noua medicaţie îmi dă 
furnicături. M-am gândit să vin pentru o revizuire a 
tratamentului. 

Poliţiştii schimbară între ei priviri nedumerite. Edwards 
surâse: 

— Foarte bine, sir. 

Inspectorul-şef făcu un pas în faţă: 

— Sir, trebuie să vă rog să rămâneţi la bord încă 
aproximativ o jumătate de oră. 

Teabing începu să coboare treptele şi nu părea deloc 
încântat: 

— Mi-e teamă că îmi este imposibil. Am o programare 
medicală, pe care nu-mi pot permite s-o ratez, adăugă el, 
păşind pe pistă. 

Inspectorul se aşeză în faţa lui, pentru a-l împiedica să se 
îndepărteze de avion. 

— Mă aflu aici la solicitarea Poliţiei Judiciare Franceze, 
care susţine că în acest avion se află persoane ce au 
încălcat legea pe teritoriul acestei ţări. 

Teabing se holbă lung la poliţist şi apoi izbucni în râs: 

— Suntem cumva la vreuna dintre emisiunile acelea cu 
camera ascunsă? Grozava farsă! 

Inspectorul nici măcar nu clipi: 

— Vorbescând serios, sir! Poliţia Franceză pretinde, în 
plus, că aveţi şi un ostatic la bord. 

Majordomul Rémy apăru şi el în cadrul uşii: 

— Mă simt ca un ostatic lucrând pentru sir Teabing, dar 
domnia sa mă asigură că sunt liber să plec. Sir, adăugă el 
uitându-se la ceas şi îndreptându-şi privirile către Teabing, 
suntem deja în întârziere! 

Apoi arătă cu bărbia spre limuzina Jaguar parcată în 
colţul din spatele hangarului — un automobil luxos, negru 
ca ebonita, cu geamuri fumurii şi pneuri bicolore — şi 
începu să coboare scările. 

— Aduc maşina! 

— Mă tem că nu vă pot lăsa să coborâţi, interveni 
inspectorul. Vă rog să vă întoarceţi în aeronavă. Amândoi. 
În scurt timp vor sosi reprezentanţii Poliţiei Franceze. 

Teabing se răsuci spre Simon Edwards: 

— Simon, pentru numele lui Dumnezeu, e ridicol! Nu 
avem pe nimeni altcineva la bord. Doar persoanele 
obişnuite — Remy, pilotul şi cu mine. Nu poţi acţiona tu ca 
un intermediar? Urcă la bord, ca să vezi că avionul e gol. 

Edwards ştia că era prins în cursă. 

— Da, sir! Cred că pot să fac acest lucru. 

— La dracu' dacă ai să urci! protestă inspectorul, ştiind 
probabil suficient de multe despre autorităţile aeroportuare 
pentru a bănui că Edwards ar putea minţi în încercarea de 
a-şi „ajuta” clientul. 

— O să urc eu însumi! 

Teabing clătină din cap: 

— Ba nu vei urca, domnule inspector! Aceasta este o 
proprietate particulară şi, dacă nu ai mandat de 
percheziţie, nu te atingi de avionul meu. Ti-am oferit o 
alternativă rezonabilă. Domnul Edwards poate verifica 
aeronava. 

— Nu-mi convine! 

Expresia lui Teabing deveni una de gheaţă: 

— Domnule inspector, mi-e teamă că nu am timp să 
particip la jocurile dumitale. Am întârziat, aşa că plec. Dacă 
vrei să mă opreşti, mă tem că va trebui să mă împuşti! 

Cu aceste cuvinte, sir Leigh, urmat de Rémy, îl ocoli pe 
inspector şi se îndreptă spre capătul hangarului, unde îi 
aştepta limuzina. 


Inspectorul-şef al poliţiei din Kent nu simţea decât 
dezgust pentru Teabing şi pentru atitudinea lui sfidătoare. 
Oamenii ăştia din clasele privilegiate aveau impresia 
întotdeauna că sunt mai presus de lege. 

„Ei bine, nu sunt!” Inspectorul se răsuci pe călcâie şi îşi 
îndreptă arma spre spinarea aristocratului. 

— Stai! Altfel trag! 

— Dă-i drumul, replică Teabing fără a se întoarce sau a 
încetini pasul. Avocaţii mei îţi vor prăji testiculele la micul 
dejun. lar dacă îndrăzneşti să urci la bordul avionului meu 
fără mandat, în tigaie-ţi vor ajunge şi ficaţii! 

Inspectorul-şef cunoştea blufurile de genul acesta şi nu 
se lăsă deloc impresionat. Din punct de vedere tehnic, omul 
avea dreptate — poliţia avea nevoie de un mandat ca să 
urce la bordul avionului, dar fiindcă punctul de decolare a 
zborului fusese în Franţa şi fiindcă marele Bezu Fache 
fusese cel care dăduse ordinul, omul legii era sigur că, 
pentru binele carierei sale, era preferabil să afle ce anume 
se străduia Teabing să ascundă. 

— Opriţi-l, le ceru oamenilor săi. Eu percheziţionez 
avionul. 

Poliţiştii făcură un zid viu în faţa lui Teabing, cu armele la 
vedere, blocându-i înaintarea spre limuzină. 

De această dată, britanicul se întoarse: 

— Inspectore, te avertizez pentru ultima dată! Nici să nu 
te gândeşti să urci la bordul avionului! Altfel ai să regreţi! 

Ignorând ameninţarea, polițistul puse piciorul pe prima 
treaptă şi începu să urce scara. Ajungând la uşa, privi 
înăuntru. După o clipă, trecu pragul în interior. „Ce mama 
dracului?” 

Cu excepţia pilotului înspăimântat din cabină, aeronava 
era goală. Nimeni înăuntru. Inspectorul verifică toaleta, 
scaunele, compartimentul pentru bagaje, fără a găsi 
absolut nimic, nici un suflet. 

„Ce dracu' o fi fost în mintea lui Bezu Fache?!” Se părea 
că Leigh Teabing spusese adevărul. 

Inspectorul-şef al poliţiei din Kent rămase încremenit în 
mijlocul avionului, înghiţindu-şi cu greu nodul din gât. 
„Rahat!” Cu faţa roşie de furie, ieşi din nou în capătul scării 
şi privi spre Teabing şi spre servitorul acestuia; lângă 
limuzină, cei doi erau înconjurați de oamenii săi, în bătaia 
armelor. 

— Lăsaţi-i să plece, le ordonă el. Am fost greşit informaţi! 

Amenințarea din privirile lui Teabing era sesizabilă, chiar 
de la distanţă. 

— Vezi c-o să te sune avocaţii mei! lar pentru cultura ta 
generală, ţine minte că Poliţia Franceză nu e de încredere! 

Majordomul deschise portiera limuzinei şi îşi ajută 
stăpânul să se aşeze pe bancheta din spate. Apoi înconjură 
maşina, se urcă şi el la volan şi porni motorul. Poliţiştii se 
traseră în lături, lăsând Jaguarul să treacă. 


— Bine jucat, amice! hohoti Teabing când limuzina 
acceleră, părăsind aeroportul. 

Apoi se aplecă spre marginea întunecoasă a interiorului 
spaţios: 

— Toată lumea stă confortabil? 

Langdon înclină din cap tăcut. Alături de Sophie, şedea 
ghemuit pe podea, lângă Albinosul legat şi cu căluş în gură. 

Cu câteva minute mai devreme, când bimotorul 
pătrunsese în hangar, Rémy deschisese trapa de bagaje în 
cele câteva secunde în care avionul se oprise la jumătatea 
rotației. Poliţia se apropia în viteză, aşa că Langdon şi 
Sophie îl trăseseră după ei pe călugăr şi fugiseră pentru a 
se ascunde după limuzină. Apoi motoarele porniseră din 
nou şi bimotorul îşi încheiase rotația, chiar în clipa în care 
poliţia dăduse buzna în hangar. 

Acum, aflaţi deja în drum spre Kent, ieşiră din 
ascunzătoare lăsându-l pe Albinos în continuare pe podea şi 
se aşezară pe bancheta din faţa lui Teabing, chiar în 
spatele lui Remy. Sir Leigh îi întâmpină cu un zâmbet larg şi 
deschise micul bar din spatele limuzinei. 

— Pot să vă ofer o băutură răcoritoare? Ori poate ceva de 
ronţăit? Biscuiţi? Alune? O apă minerală? 

Langdon şi Sophie îi făcură semn că nu. 

Teabing închise barul şi surâse iar, bine dispus: 

— Aşa deci, să revenim atunci la mormântul cavalerului 
aceluia... 

— Fleet Street? întreba Langdon mirat. 
„Exista o criptă pe Fleet Street?” Până acum, sir Leigh 
păruse evaziv, glumind în legătură cu locul în care credea 


că se află „mormântul cavalerului” — cel care, conform 
poemului, avea să le dezvăluie parola pentru al doilea 
criptex. 


Teabing se întoarse spre Sophie, afişând aceeaşi 
expresie jucăuşă: 

— Miss Neveu, arată-i băiatului de Harvard poemul încă o 
dată, dacă eşti drăguță. 

Sophie căută în buzunarul jachetei şi scoase criptex-ul 
negru, înfăşurat în fila de pergament. Hotărâseră de comun 
acord să lase caseta din lemn şi criptex-ul mare în seiful 
avionului, luând cu ei doar strictul necesar — criptex-ul cel 
mic, mult mai discret şi mai uşor de transportat. Fără un 
cuvânt, îi întinse profesorului pergamentul. 

Langdon citise versurile de câteva ori înainte de a cobori 
din avion, dar nu i se păruse că ar indica o locaţie exactă. 
Acum le parcurse încă o dată, încet şi cu răbdare, sperând 
că ritmul pentametric îşi va desluşi în fine înţelesul: 


In London lies a knight a Pope interred. 
His Jabor's fruit a Holy wrath incurred. 


You seek the orb that ought be on his tomb. 
It speaks of Rosy flesh and seeded womb. 


„În Londra zace un cavaler de papă îngropat. 

A lui strădanie o sfântă urgie îşi atrase. 

Să cauţi globul ce pe al lui mormânt se afla odat'. 
Vorbind de carne Roza şi pântece însămânţat.” 


Exprimarea din engleză părea simplă. Era vorba despre 
un cavaler înmormântat undeva, în Londra. Un cavaler care 


402 


făcuse ceva ce atrăsese mânia Bisericii. Un cavaler de pe al 
cărui mormânt lipsea un glob ce ar fi trebuit să se afle 
acolo. lar ultimul vers, cel care amintea de „carne Roza” şi 
de „pântece însămânţat” era o aluzie clară la Maria 
Magdalena, Roza care purtase sămânţa lui lisus. 

În ciuda aparentei lipse de duble înţelesuri a poemului, 
Langdon nu avea idee la ce cavaler se referea şi nici unde 
ar putea fi el îngropat. Mai mult de-atât, o dată ce vor reuşi 
să identifice mormântul, se părea că aveau de căutat ceva 
ce nu mai exista acum. „Globul ce pe al lui mormânt se afla 
odat”?” 

— Nu-ţi spune nimic? întrebă Teabing cu o aparentă 
dezamăgire, deşi Langdon era sigur că britanicul savura 
faptul că se afla cu un pas înaintea lui. Dar dumitale, miss 
Neveu? 

Sophie clătină din cap: 

— Ce v-aţi face voi doi fără mine?! Eh, bine, să vă 
luminez, atunci. E foarte simplu, totuşi! Primul vers e cheia! 
Vrei să-l citeşti cu glas tare, te rog? 

Langdon se conformă: 

— „in Londra zace un cavaler de papă îngropat.” 

— Exact! Un cavaler îngropat de un papă. Ce-ţi spune 
asta? 

Profesorul ridică din umeri, nedumerit: 

— Un cavaler înmormântat de un papă? Un cavaler la ale 
cărui funeralii a participat un papă? 

Teabing râse cu gura până la urechi: 

— Oh, asta-i bună! Tot timpul optimist, Robert! la 
priveşte al doilea vers. Cavalerul nostru a făcut o faptă ce i- 
a atras sfânta urgie a Bisericii. Mai gândeşte-te puţin! 
Aminteşte-ţi care erau relațiile dintre Biserica şi templieri. 
Un cavaler îngropat de un papă... 

— Să fie vorba despre un cavaler ucis de un papă? 
sugeră Sophie. 

Teabing surâse şi o bătu amical pe genunchi: 

— Foarte bine, draga mea! Un cavaler înmormântat de 
un papă. Adică ucis. 

Gândul profesorului zbură la celebrul complot din anul 
1307 împotriva templierilor — ghinionul zilei de vineri, 
treisprezece — când papa Clement ucisese şi îngropase 
sute de templieri. 

— Dar trebuie să fie nenumărate morminte ale unor 
cavaleri ucişi de papi! 

— Ei, nici chiar aşa! Mulţi dintre ei au fost arşi pe rug şi 
cenuşa lor a fost azvârlită în apele Tibrului. Dar poemul 
nostru se referă în mod explicit la un mormânt. Unul aflat în 
Londra. Şi puţini au fost cavalerii îngropaţi în capitala 
Albionului. 

Făcu o pauză, privindu-l pe Langdon, de parcă s-ar fi 
aşteptat să-i cadă fisa. In cele din urmă, pufni: 

— Robert, pentru numele lui Dumnezeu! Biserica pe care 
a construit-o în Londra, aripa militară a Stăreţiei — 
templierii înşişi! 

— Temple Church? realiză Langdon dintr-o dată. Există 
acolo o criptă? 

— Cu zece dintre cele mai înspăimântătoare morminte 
din câte ai văzut vreodată. 

Langdon nu vizitase niciodată Temple Church, deşi 
găsise numeroase referiri la ea în cercetările sale despre Le 
Prieuré de Sion. Odinioară un veritabil epicentru al 
activităţilor înfăptuite de Stăreţie şi de Templieri în Regatul 
Unit, locaşul de cult fusese numit astfel în amintirea 
Templului lui Solomon, de unde deriva însuşi numele 
templierilor şi în ruinele căruia fuseseră descoperite 
documentele Sangreal. Mult timp circulaseră zvonuri cu 
privire la ritualurile secrete şi bizare practicate în 
neobişnuitul altar al bisericii. 

— Temple Church este pe Fleet Street? întrebă Langdon. 

— Puțin în afara ei, pe aleea Inner Temple. Voiam îţi mai 
baţi capul puţin înainte de a-ţi dezvălui adevărul, adăugă 
Teabing cu o privire ştrengărească. 

— Mulţumesc! 

— Nici unul dintre voi nu a fost acolo? 

Profesorul şi Sophie clătinară din cap în acelaşi timp. 

— Nici nu mă surprinde, de fapt. Biserica este ascunsă 
acum vederii, în spatele unor clădiri mai mari. Puţini 
oameni mai ştiu că se află acolo. E un loc straniu. lar 
arhitectura este cât se poate de păgână. 

Sophie îl privi mirată: 

— Păgână? 

— La fel ca Panteonul de la Roma! Este o construcţie 
rotundă. Templierii au ignorat planul tradiţional creştin, în 
formă de cruce, şi au construit o biserică perfect circulară, 
în onoarea Soarelui. O „bezea” nu foarte subtilă la adresa 
amicilor de la Roma, mai adăugă britanicul, ridicându-şi 
ironicând o sprânceană. La fel de bine — şi cu acelaşi efect 
— ar fi putut muta monoliţii de la Stonehenge în mijlocul 
Londrei. 

— Dar restul poemului? îl întrerupse Sophie. 

Aerul vesel al istoricului dispăru într-o clipă: 

— Nu sunt sigur. E... derutant. Trebuie să cercetăm cu 
atenţie toate cele zece morminte. Cu puţin noroc, vom 
remarca la unul dintre ele globul lipsă. 

Pe neaşteptate, Langdon îşi dădu seama cât de aproape 
se aflau. Dacă globul lipsă le-ar dezvălui parola, vor putea 
deschide cel de-al doilea criptex. Nici nu reuşea să-şi 
imagineze ce vor putea găsi înăuntru. 

Se uită din nou la textul poemului. Era ca un fel de 
ghicitoare primitivă. „Un cuvânt de cinci litere care să 
amintească de Graal?” În avion încercaseră deja toate 
variantele care le veniseră în minte — GRAAL, GREAL, VENUS, 
MARIA, IISUS, SARAH —, dar cilindrul nu se clintise. „Mult prea 
evidente!” Probabil că existau alţi termeni formaţi din cinci 
litere ce se refereau la pântecele însămânţat al Rozei. lar 
faptul că un specialist de talia lui Leigh Teabing nu-i 
identificase deja sugera că trebuie să fie totuşi un cuvânt 
mai puţin obişnuit. 

— Sir Leigh! îl strigă Remy peste umăr, privindu-i în 
retrovizor. Spuneaţi că Fleet Street este undeva în 
apropiere de Blackfriars Bridge? 

— Da. la-o pe Victoria Embankment! 

— Îmi pare rău, dar nu ştiu pe unde vine asta. De obicei 
mergem numai la spital. 

Teabing îşi dădu ochii peste cap şi bombăni: 

— Pe cuvântul meu, uneori parca aş dădăci un copil! 
Scuzaţi-mă o clipă, vă rog! Serviţi-vă cu câte o gustare şi o 
băutură răcoritoare! 

Şi se aplecă peste paravanul despărțitor, deschis, pentru 
a vorbi cu Rémy. 

Sophie se întoarse spre Langdon şi-i şopti: 

— Robert, nimeni nu ştie că noi doi suntem aici, în Anglia. 

Avea dreptate. Poliţia din Kent îi va spune lui Fache că 
avionul era gol şi căpitanul va presupune că atât el, cât şi 
Sophie se aflau încă în Franţa. „Am devenit invizibili!” 
Cascadoria lui Teabing îi ajutase să câştige timp preţios. 

— Fache nu va renunţa uşor, adăugă ea. Deja s-a 
implicat până peste cap în această afacere. 

Langdon încercase să nu se gândească la Fache. Sophie 
promisese să facă tot ce-i va sta în puteri pentru a-l 
disculpa, o dată ce vor sfârşi căutările, dar acum începuse 
să se teamă că acest lucru deja nu mai conta. „Este foarte 
posibil ca Fache să fie şi el implicat în complot.” Deşi nu-şi 
putea imagina Poliţia Judiciară amestecată în „vânarea” 
Sfântului Graal, apăruseră prea multe coincidenţe în noap- 
tea asta pentru a trece cu vederea ideea unei posibile 
complicităţi a căpitanului. „Fache este un individ religios şi 
pare hotărât să-mi arunce mie în cârcă toate aceste crime.” 
Totuşi, Sophie îi spusese că ar putea fi totuşi vorba doar 
despre un exces de zel. La urma urmei, probele împotriva 
lui erau substanţiale. Pe lângă faptul că numele său era 
scris pe podeaua Luvrului şi în agenda lui Saunière, Lang- 
don părea că a minţit cu privire la manuscrisul său şi apoi a 
fugit. „La sugestia lui Sophie.” 

— Robert, îmi pare rău că eşti implicat atât de mult, 
spuse ea, punându-şi o mână caldă pe genunchiul lui. Mă 
bucur tare mult că eşti aici. 

Afirmația părea mai degrabă pragmatică decât 
romantică, şi totuşi profesorul simţi o neaşteptată undă de 
atracţie între ei. li surise obosit: 

— Sunt un tip mult mai plăcut după o noapte în care 
dorm. 

Sophie râmase tăcută câteva clipe. 

— Bunicul mi-a spus să am încredere în tine. Îmi pare 
bine că, măcar de data asta, l-am ascultat. 

— Bunicul tău nici măcar nu mă cunoştea. 

— Cu toate astea, nu pot să nu mă gândesc că ai făcut 
tot ce-ar fi vrut el să faci. M-ai ajutat să găsesc cheia de 
boltă, mi-ai povestit ce-i cu Sangrealul şi mi-ai explicat 
ritualul pe care l-am surprins în subsol. Într-un fel, în seara 
asta mă simt mai aproape de bunicul meu decât în orice 
secundă în ultimii zece ani. Şi ştiu că el ar fi fericit să ştie 
asta! 

Prin burniţa ce nu mai contenea, în zare se vedeau deja 
siluetele clădirilor din Londra. Odinioară dominat de Big Ben 
şi de Tower Bridge, orizontul se pleca astăzi în faţa Roţii 
Mileniului — un carusel colosal, ultramodern, care, cu 
înălţimea sa de o sută cincizeci de metri, oferea o 
perspectivă extraordinară asupra oraşului. Langdon 
încercase să urce şi el o dată, dar „capsulele” îi aminteau 
de nişte sarcofage închise ermetic şi preferase să rămână 
cu picioarele pe pământ şi să admire priveliştea de pe 
malul Tamisei. 

Mâna lui Sophie aşezată pe genunchiul lui îl aduse înapoi 
dintre amintiri. Nici nu-şi dăduse seama că-i vorbeşte. 

— Ce crezi tu că ar trebui să facem cu documentele 
Sangreal, dacă le vom găsi în cele din urmă? 

— Ce cred eu nu mai are importanţă! Jacques Saunière ți- 
a lăsat criptex-ul ţie şi ar trebui să procedezi aşa cum îţi 
spune inima că ar fi dorit el. 

— Dar vreau să ştiu şi eu părerea ta. Este evident că un 
anumit lucru din manuscrisul tău l-a determinat să îţi 
acorde încredere. Ba chiar şi-a programat o întrevedere cu 
tine — ceea ce i se întâmpla foarte rar. 

— Poate voia doar să-mi spună că mă înşel în totalitate. 

— De ce mi-ar fi cerut să te găsesc, dacă nu ar fi fost de 
acord cu ideile tale? In manuscrisul acela, ce anume 

susţineai: dezvăluirea documentelor Sangreal sau tăinuirea 
lor pe mai departe? 

— Nici una, nici alta! Nu am spus nimic în acest sens. 
Manuscrisul meu se referă doar la simbologia femininului 
sacru şi la iconografia aferentă acesteia în decursul 
secolelor. În nici un caz nu am sugerat că aş şti ceva despre 
locul în care este ascuns Graalul. 

— Totuşi, scrii o carte în care tratezi acest subiect, deci, 
în mod cert, consideri că informaţia ar trebui făcută publică. 

— Este o deosebire ca de la cer la pământ între a discuta 
la nivel ipotetic asupra unei istorii alternative a lui lisus şi... 

— Şi ce? 

— Şi a prezenta lumii întregi mii de documente antice ca 
o dovadă ştiinţifică a falsităţii Noului Testament. 

— Dar mie mi-ai spus că Noul Testament are la bază 
„adevăruri” fabricate. 

Langdon surâse: 

— Sophie, orice religie din lume are la bază „adevăruri” 
fabricate. Aceasta e însăşi definiţia credinței — acceptarea 
unor lucruri pe care nu le putem dovedi, dar despre care ne 
imaginăm că sunt adevărate. Fiecare religie îl descrie pe 
Dumnezeu prin intermediul metaforelor, al alegoriilor şi al 
hiperbolelor, de la anticii egipteni până la dascălii şcolilor 
teologice de astăzi. Metafora este o modalitate de a ajuta 
mintea umană să înţeleagă neînţelesul. Problemele apar 
atunci când începem să credem efectiv în propriile noastre 
metafore. 

— Deci eşti de părere că documentele Sangreal ar trebui 
să rămână îngropate pentru veşnicie? 

— Eu sunt istoric. Nu pot fi de acord cu distrugerea unor 
documente şi mi-ar plăcea ca minţile luminate din Biserică 
să dispună de mai multe informaţii cu privire la 
extraordinara viaţă a lui lisus Hristos. 

— Îmi pare că ai argumente pentru ambele variante de 
răspuns la întrebarea mea. 

— Aşa sa fie? Biblia constituie „Cartea de Căpătâi” pentru 
milioane de oameni din lumea întreagă, aşa cum este 
pentru alţii Coranul, Tora sau Canonul Pali. Dacă eu sau tu 


408 


am descoperi informaţii care contrazic preceptele sfinte ale 
credinţei islamice, budiste, iudaice ori păgâne, ar trebui 
oare să le facem publice? Ar trebui să batem toba şi să le 
spunem budiştilor că avem dovezi care atestă că Buddha 
nu s-a născut dintr-o floare de lotus? Sau că lisus n-a venit 
pe lume printr-o naştere /itera/ miraculoasă? Cei care-şi 
înţeleg cu adevărat credinţa ştiu că toate aceste istorii sunt 
metaforice. 

Sophie îl privi cu scepticism. 

— Prietenii mei, creştini evlavioşi, cred că lisus a mers 
literal pe apă, că a transformat /iteral apa în vin şi că a 
venit pe lume printr-o naştere /itera/ miraculoasă. 

— Exact ce-ţi spuneam eu! Alegoria a devenit parte 
integrantă a realităţii. Şi, prin faptul că trăiesc în această 
realitate, milioane de oameni reuşesc să facă faţă mai bine 
vieţii de zi cu zi şi să fie puţin mai buni. 

— Dar se pare că realitatea lor e falsă. 

Langdon râse uşor: 

— Deloc mai falsă decât aceea a unui criprograf care 
crede în numărul imaginar „i” fiindcă îl ajută să spargă 
unele coduri. 

Sophie se încruntă: 

— Nu-i cinstit din partea ta! 

După un moment de tăcere, profesorul o întrebă: 

— Şi, care era întrebarea ta? 

— Nu-mi mai amintesc. 

— Hm, îmi reuşeşte de fiecare dată, surâse el. 

Ceasul cu Mickey Mouse al lui Langdon arăta aproape 
şapte şi treizeci de minute când cobori din limuzina pe 
aleea Inner Temple, alături de Sophie şi Teabing. Impreună, 
se strecurară printr-un labirint de clădiri, până la piaţeta din 
jurul Bisericii Temple. Zidurile de piatră luceau spălate de 
ploaie, iar în nişele de sub cupolă uguiau turturele. 

Biserica era construită în întregime din piatră de Caen. 
Clădirea circulară, cu o faţadă care te intimida de-a dreptul, 
cu un foişor central şi un naos excentric amplasat, semăna 
mai degrabă cu o fortăreaţa militară decât cu un lăcaş de 
rugăciune. Sfinţită pe data de 10 februarie 1185 de 
patriarhul lerusalimului, Heraclius, Temple Church a su- 
pravieţuit secolelor de tulburări politice, marelui incendiu 
din Londra, Primului Război Mondial, fiind grav afectată de 
bombele germane în 1940. După război, a fost restaurată, 
redându-i-se măreţia şi gloria de odinioară. 

„Simplitatea structurii circulare”, îşi spuse Langdon, 
privind clădirea pentru prima dată. Arhitectura era robustă 
şi simplă, amintind mai degrabă de asprul Castel Sant' 
Angelo, decât de  rafinatul Panteon roman. Anexa 
pătrăţoasă din dreapta era o excrescenţă hidoasă, care nu 
reuşea să modifice însă forma iniţială, păgână, a structurii 
centrale. 

— E sâmbătă dimineaţa, spuse Teabing şchiopătând spre 
intrare, şi îmi închipui că nu va fi slujbă înăuntru. 

Intrarea în biserică se făcea printr-o nişă de piatră ce 
încadra o uşă masivă din lemn. In stânga uşii, părând 
ajunsă acolo printr-o întâmplare nefericită, se afla o mică 
plăcuţă pe care erau trecute programul de funcţionare şi 
orarul slujbelor religioase. 

Citind-o, sprâncenele lui Teabing se încruntară: 

— Biserica e închisă pentru vizitatori timp de încă două 
ore. 

Puse mâna pe clanţă şi împinse. Uşa nu se clinti. Lipindu- 
şi urechea de tăblia groasă din lemn, ascultă. După o clipă, 
chipul îi căpătă o expresie jucăuşă, şi Teabing arătă cu 
degetul spre plăcuţă. 

— Robert, citeşte programul slujbelor, dacă vrei. Cine 
este de serviciu săptămâna aceasta? 


În biserică, băiatul de altar tocmai isprăvea de aspirat 
pernuţele de rugăciune când auzi un ciocănit în uşă. Nu-i 
dădu nici o atenţie. Părintele Harvey Knowles avea propriile 
lui chei şi, oricum, trebuia să apară abia peste două ore. 
Probabil că era doar un turist sau vreun localnic nerăbdător. 
Băiatul nu opri aspiratorul, însă nici ciocănitul nu încetă. 
„Dar nu ştii să citeşti?” Pe plăcuţa de pe uşă scria clar că 
sâmbăta biserica se deschidea abia la nouă şi jumătate, 
aşa că tânărul îşi continuă netulburat curăţenia. 

Brusc, ciocănitul se transformă într-un bubuit violent, de 
parcă omul de afară izbea uşa cu o rangă de metal. Băiatul 
opri aspiratorul şi se apropie mânios de uşă, o descuie şi o 
deschise. Trei oameni se aflau în faţa intrării. „Turişti”, 
mârâi el. 

— Deschidem la nouă şi jumătate. 

Tipul mai solid făcu un pas înainte, sprijinindu-se în 
cârjele sale metalice. 

— Eu sunt sir Leigh Teabing, declară solemn, cu un 
accent saxon afectat. Aşa cum nu mă îndoiesc că ştii, îi 
însoțesc pe doamna şi domnul Cristopher Wren al Patrulea. 

Şi se trase în lături, făcând un semn elegant cu braţul 
către cuplul din spatele său. Femeia avea trăsături plăcute 
şi păr bogat, roşcat, ce-i cădea pe umeri. Bărbatul era înalt, 
brunet şi avea o figură care îi părea cunoscută. 

Băiatul de altar rămase o clipă tăcut, neştiind ce să 
răspundă. Sir Cristopher Wren era cel mai de seamă 
donator al Bisericii Temple. Datorită lui fusese posibilă 
refacerea lăcaşului după marele incendiu. Numai că omul 
trecuse în lumea drepţilor la începutul secolului al 
optsprezecelea. 

— Aăă... sunt... onorat să vă întâlnesc... 

Insul cu cârjele se încruntă: 

— Bine că nu lucrezi în vânzări, tinere, fiindcă nu ai deloc 
un aer convingător. Unde este părintele Knowles? 

— Azi e sâmbătă. Programul său începe mai târziu. 

Sprâncenele infirmului coborâră şi mai mult: 

— Poftim recunoştinţă! Ne-a dat asigurări că va fi aici, 
dar se pare că va trebui să ne descurcăm fără el. Nu va 
dura mult. 

Băiatul nu se clinti din pragul uşii. 

— Îmi cer scuze, dar ce anume nu va dura mult? 

Ochii celui cu cârjele se îngustară ca două fante, iar şi se 
aplecă spre şoptind, ca şi cum voia să-i scutească pe ceilalţi 
de aceasta neplăcere: _ 

— Tinere, se pare că eşti nou aici! In fiecare an, urmaşii 
lui sir Cristopher Wren aduc un dram din cenuşa 
răposatului, pentru a o împrăştia în Biserica Temple. Aşa e 
prevăzut în testamentul lui. Nimeni nu e tocmai încântat de 
această tradiţie, dar ce putem face noi? 

Băiatul lucra aici de vreo doi ani, dar până acum nu 
auzise de un asemenea obicei. 

— Ar fi mai bine dacă aţi aştepta până la nouă şi 
jumătate. Biserica e închisă pentru moment şi încă n-am 
terminat curăţenia. 

Infirmul se încruntă iarăşi, furios: 

— Tinere, unicul motiv pentru care mai ai astăzi unde 
face curăţenie este domnul din buzunarul acelei doamne! 

— Poftiţi?! 

— Doamnă Wren, reluă omul cu cârjele, sunteţi atât de 
amabilă încât să-i arătaţi acestui tânăr impertinent 
relicvariul cu cenuşă? 

Femeia ezită o clipă, apoi, de parcă şi-ar fi revenit dintr-o 
transă profundă, duse mâna la buzunarul jachetei şi scoase 
un mic cilindru înfăşurat într-un material protector: 

— lată, vezi? lătră infirmul. Acum, ori respecţi ultima 
dorinţă a defunctului şi ne laşi să presărăm cenuşa, ori am 
să-i spun părintelui Knowels cât de bine am fost trataţi. 

Băiatul mai ezită o clipă, amintindu-şi că părintele era 
foarte riguros în respectarea tradiţiilor bisericii şi, mai cu 

seamă, că se înfuria cumplit atunci când ceva, indiferent 
ce, arunca o lumină mai puţin plăcută asupra acestui lăcaş 
de cult. Poate că părintele uitase pur şi simplu de sosirea 
acestor oaspeţi. Dacă aşa stăteau lucrurile, atunci risca 
mult mai mult refuzându-i, decât dacă le-ar fi permis să 
intre. „La urma urmei, au zis că nu durează decât un minut. 
Ce rău aş face?” 

Când făcu un pas într-o parte pentru a-i lăsa pe cei trei să 
intre, băiatul ar fi putut să jure că doamna şi domnul Wren 
erau la fel de năuci ca şi el. Destul de tulburat, se întoarse 
la treburile lui, privindu-i pe furiş cu coada ochiului. 


Langdon nu-şi putu stăpâni un zâmbet atunci când 
intrară în biserică: 

— Leigh, şopti el, eşti un mincinos desăvârşit! 

Ochii lui Teabing străluceau de încântare: 

— Clubul de Teatru de la Oxford. Şi acum se mai 
vorbeşte încă despre magistrala mea interpretare în rolul 
lui lulius Caesar. Sunt sigur că nimeni n-a jucat Scena întâi 
din Actul al treilea cu mai multă dăruire decât mine. 

— Parcă personajul tău era deja mort în scena aceea?! 

Teabing îşi suflă nasul: 

— Da, dar toga mi s-a desfăcut când m-am prăbuşit şi a 
trebuit să zac jumătate de oră pe scenă cu „băieţaşul” pe 
afară. Şi totuşi, nici un muşchi nu mi s-a clintit. Am fost 
magistral, îţi spun eu! 

Langdon făcu o grimasă: „Uite ce-am pierdut!” 

Străbătând anexa rectangulară spre arcada de la intrare 
în corpul central al bisericii, profesorul privi cu uimire 
interiorul auster. Deşi structura altarului era similară cu cea 
a unei biserici creştine obişnuite, mobilierul era rece şi 
simplu, fără ornamentaţiile tradiţionale. 

— Sumbru, şopti el. 

Teabing chicoti încet: 

— Biserica Angliei. Anglicanilor le place religia nediluată 
— fără nimic care să-i distragă de la nenorocirea lor. 

Sophie pătrunse prin arcada ce dădea în vasta sală 
circulară a lăcaşului. 

— Parcă ar fi o fortăreață, şopti ea. 

Langdon încuviinţă tăcut. Chiar de aici, de la intrare, 
zidurile păreau neobişnuit de robuste. 

— Cavalerii templieri erau un ordin războinic, le reaminti 
Teabing. O organizaţie militară şi religioasă în acelaşi timp. 
Bisericile pe care le construiau erau totodată fortărețe şi 
bănci. 

— Bănci? se miră Sophie. 

— Ei, da. Templierii au fost cei care au inventat conceptul 
modern de activitate bancară. Era periculos pentru 
nobilimea europeană a acelor vremuri să călătorească 
având cu sine aur, aşa că templierii le permiteau celor avuţi 
să-şi depună averile în cea mai apropiată Biserică a 
Templului şi apoi să le retragă din orice altă biserică a lor 
din Europa. lar pentru aceasta nu aveau nevoie decât de o 
documentaţie bine pusă la punct. Şi de un mic comision, 
adăugă britanicul făcând cu ochiul. Aşa s-au născut primele 
automate bancare. 

Teabing arătă cu cârja spre un vitraliu în care primele 
raze ale soarelui aureolau un cavaler înveşmântat în alb, pe 
un cal rozaliu. 

— Alanus Marcel, adăugă el, a fost Maestru al Templului 
la începutul secolului al XIll-lea. El şi succesorii săi au 
deţinut titlul parlamentar de Primus Baro Angiae. 

Langdon părea surprins: 

— Primul Baron al Tărâmului? 

— Maestrul Templului — susţin unii — avea o putere mai 
mare decât însuşi regele. 

Oprindu-se pentru o clipă, Teabing aruncă o privire furişă 
spre băiatul de altar, care continua să curețe pardoseala. 

— Ştii, îi şopti el lui Sophie, se zice că Sfântul Graal a fost 
adus o dată în aceasta biserică peste noapte, când 
Templierii îl mutau dintr-o ascunzătoare în alta. Îți poţi 
imagina cele patru cufere cu documentele Sangreal 
odihnindu-se aici, alături de sarcofagul Mariei Magdalena? 
Mi se face pielea ca de găină când mă gândesc. 

Langdon încercă aceeaşi senzaţie atunci când pătrunseră 
în sala circulară. Străbătuse cu privirea zidurile de piatră şi 

garguiele, demonii, monştrii şi chipurile schimonosite, care 
parcă priveau toate spre centrul încăperii. Sub ele, un 
singur rând de strane din piatră înconjurau întreaga sală, ca 
un brâu. 

— O arenă, şopti el. 

Teabing ridică o cârjă şi arătă spre stânga şi spre 
dreapta. 

Langdon îi văzuse deja. 

Zece cavaleri de piatră. 

Cinci la stânga, cinci la dreapta. 

întinse pe pardoseală, siluetele sculptate în mărime 
naturală se odihneau senine. Cavalerii erau înveşmântaţi în 
armuri, cu săbii şi scuturi, mormintele oferindu-i 
profesorului strania impresie că se strecurase cineva în 
biserică şi turnase ipsos peste oştenii adormiţi. Trupurile de 
piatră erau roase de vreme, dar totuşi fiecare avea o 
înfăţişare distinctă — armuri diferite, poziţii deosebite ale 
braţelor sau picioarelor, trăsături caracteristice şi însemne 
specifice pe fiecare scut. 

„În Londra zace un cavaler de papă îngropat.” 

Cu fiecare pas, Langdon se simţea mai emoţionat. 

Aici era locul! 

Pe o alee dosnică, foarte aproape de Temple Church, 
Rémy Legaludec opri limuzina Jaguar în spatele unui şir de 
tomberoane industriale. Verifică repede zona. Pustie. 
Cobori din maşină, deschise portiera din spate şi urcă. 

Simţind prezenţa majordomului, călugărul se scutură din 
aparenta lui amorţeală şi-l privi cu ochii roşii, mai degrabă 
curioşi decât temători. Pe Rémy îl impresionase puternic 
puterea lui de a-şi păstra calmul atâta vreme. Se zbătuse 
puţin la început. În Range Rover, călugărul păruse că-şi 
acceptă soarta şi că-şi încredinţează viitorul în mâinile unei 
puteri suprapământene. 

Lărgindu-şi puţin papionul, Rémy îşi deschise gulerul 
înalt, apretat, al uniformei, îşi descheie smochingul şi simţi 
că respiră cu adevărat pentru primă dată, după ani de zile. 
Se apropie de minibar şi îşi turnă un pahar de votcă 
Smirnoff, pe care-l dădu peste cap dintr-o singură 
înghiţitură, umplându-l imediat la loc. 

„Curând voi fi un om avut.” 

Scotocind prin minibar, găsi un tirbuşon şi-i deschise 
lama ascuţită. Cuţitul era folosit în mod obişnuit pentru 
retezarea foliei de plumb de pe dopurile sticlelor de vin, 
însă în dimineaţa asta avea să servească unui scop mult 
mai dramatic. R&my se întoarse spre Silas, ţinând în mână 
lama argintie. 

In ochii roşii ai călugărului licări acum spaima. 

Majordomul zâmbi şi se apropie. Albinosul se trase 
înapoi, luptându-se cu banda adezivă care-l imobiliza. 

— Stai liniştit, şopti Rémy, ridicând cuțitul. 

Silas nu putea crede că Dumnezeu îl uitase. Reuşise chiar 
să transforme durerea fizică pricinuită de legăturile care-i 
sfâşiau carnea într-un exerciţiu spiritual, cârceii care-i 
cuprinseseră muşchii lipsiţi de sânge amintindu-i de 
suferinţele îndurate de lisus. „M-am rugat toată noaptea 

pentru izbăvire.” Acum, văzând cum lama se apropie, îşi 
închise ochii. 

Un junghi ascuţit îi străpunse umerii. Ţipă, neputând să 
creadă că avea să moară acolo, pe podeaua acestei 
limuzine, incapabil să se apere. „Am înfăptuit lucrarea 
Domnului! Învățătorul a zis că mă va apăra.” 

Simţi o căldură furnicătoare care-i învăluia spatele şi 
umerii şi îşi imagina valurile de sânge care i se scurgeau 
din trup. Un alt junghi îi înţepă coapsele şi în creier îşi făcu 
apariţia vălul familiar de ceaţă — mecanismul de apărare a 
corpului împotriva durerii. 

Fierbinţeala îi cuprinse toţi muşchii şi Silas strânse ochii 
mai tare, hotărât ca ultima imagine din viaţa sa să nu fie 
aceea a propriului asasin. În locul ei, şi-l închipui pe tânărul 
episcop Aringarosa în faţa micii bisericuțe din Spania... 
biserica pe care ei doi o clădiseră doar cu mâinile goale. 
„Începutul vieţii mele.” 

Parcă tot trupul îi luase foc. 

— la o înghiţitură, şopti majordomul, vorbind cu un 
puternic accent francez. Îţi face bine la circulaţie. 

Silas deschise ochii, uluit. Un chip înceţoşat şedea 
aplecat asupra lui, oferindu-i un pahar. Pe podeaua maşinii, 
alături de cuțitul imaculat, se afla un morman de bandă 
adezivă. 

— Bea asta, repeta omul. Durerea pe care o simţi e 
sângele care începe să-ţi circule prin muşchi. 

Zvâcnetul fierbinte se transformă treptat într-un val de 
furnicături. Votca avea un gust oribil, dar o bău, 
recunoscător. Soarta îi rezervase o porţie zdravănă de 
ghinion în noaptea asta, dar Dumnezeu remediase totul, cu 
o singură întorsătură miraculoasă. 

„Domnul nu m-a uitat!” 

Ştia cum ar numi episcopul Aringarosa această 
schimbare de situaţie. 

„Intervenţie divină.” 

— Am vrut să te eliberez mai devreme, se scuză 
servitorul, dar mi-a fost imposibil. Cu toată poliţia care a 

năvălit la Château Villette şi mai apoi la aeroport n-am avut 
când, până acum. Înţelegi, Silas, nu-i aşa? 

Albinosul tresări, stupefiat. 

— De unde îmi cunoşti numele? 

Servitorul îi surâse. 

Silas se ridică, frecţionându-şi muşchii înţepeniţi, pradă 
unui amestecând de  necredinţă, recunoştinţă și 
nedumerire: 

— Tu eşti... Învățătorul? 

Rémy clătină din cap, izbucnind în râs: 

— AŞ fi vrut eu să am atâta putere. Nu, nu sunt eu 
Învățătorul. Dar, ca şi tine, îl slujesc pe el. Dar Învățătorul 
are o părere bună despre tine. Mă numesc Rémy. 

— Dar... nu înţeleg. Dacă lucrezi pentru Învățător, de ce a 
adus Langdon cheia de boltă la tine acasă? 

— Nu era casa mea, ci a unuia dintre cei mai cunoscuţi 
istorici ai Graalului, sir Leigh Teabing. 

— Dar tu locuiai acolo. Şansele ca... 

Rémy zâmbi din nou, aparent câtuşi de puţin mirat de 
coincidenţa care-l adusese pe Langdon acolo. 

— Totul a fost extrem de previzibil. Robert Langdon 
intrase în posesia cheii de boltă şi avea nevoie de ajutor. 
Unde ar fi fost mai logic să-l caute, decât în casa lui Leigh 
Teabing? Faptul că locuiam şi eu tot acolo a fost motivul 
pentru care Învățătorul m-a abordat. De unde crezi că ştie 
el atâtea lucruri despre Graal? 

Acum îşi dădu Silas seama, uluit. Învățătorul recrutase un 
servitor care avea acces la cercetările lui Leigh Teabing. Un 
plan strălucit! 

— Am multe să-ţi povestesc, continuă Rémy şi-i întinse 
revolverul Heckler and Koch încărcat. 

Apoi se întinse spre bordul maşinii şi scoase din torpedo 
un pistol mic: 

— Dar mai întâi avem o treabă de făcut. 


Căpitanul Fache cobori din elicopter pe Aeroportul Biggin 
Hill şi ascultă, siderat, relatarea inspectorului-şef. 

— Am percheziţionat eu însumi avionul, insistă el, şi n- 
am găsit pe nimeni înăuntru. 

Apoi adăugă pe un ton ofensat: 

— Şi trebuie să adaug că, dacă sir Leigh Teabing mă dă 
în judecată, voi... 

— L-aţi interogat pe pilot? 

— Fireşte că nu! Este cetăţean francez şi procedurile 
noastre impun... 

— Du-mă la avion! 

Ajuns la hangar, Fache nu avu nevoie nici de un minut 
întreg pentru a identifica o ciudată pată de sânge pe jos, 
aproape de locul în care fusese parcată limuzina. Când se 
apropie de avion, începu să bată energic în fuzelaj. 

— Sunt căpitanul Fache de la Poliţia Judiciară Franceză. 
Deschide imediat! 

Speriat, pilotul deschise uşa şi cobori scara. 

Fache urcă. Trei minute mai târziu, cu ajutorul 
revolverului, obținuse o mărturisire completă, inclusiv o 
descriere fidelă a călugărului albinos. În plus, află că 
Langdon şi Sophie lăsaseră ceva în seiful avionului, un fel 
de cutie din lemn. Deşi declară că nu ştia ce se afla în acea 
cutie, pilotul îi spuse că asupra ei se concentrase întreaga 
atenţie a lui Langdon, pe tot parcursul zborului până la 
Londra. 

— Deschide seiful! 

Omul îi aruncă o privire îngrozită: 

— Nu ştiu combinaţia! 

— Foarte rău! Tocmai aveam de gând să nu-ţi retrag 
licenţa de zbor! 

Pilotul îşi frânse mâinile: 

— Cunosc nişte oameni de la întreţinere de aici. Poate 
vor reuşi să dea o gaură. 

— Ai o jumătate de oră la dispoziţie! 

Omul se repezi la staţia radio. 

Fache intră în compartimentul din spate al avionului şi îşi 
turnă un pahar mare de tărie. Era devreme, dar nu dormise 
toată noaptea, aşa că nu mai conta dacă bea ceva înainte 
de prânz. Aşezându-se într-un fotoliu confortabil, închise 

ochii, încercând să-şi pună ordine în gânduri. „Gafa poliţiei 
din Kent mă poate costa mult.” Toate forţele porniseră deja 
în urmărirea limuzinei Jaguar. 

Telefonul începu să-i sune. 

— Alo? 

— Sunt în drum spre Londra! Ajung într-o oră. 

Era episcopul Aringarosa: 

— Credeam că te duci la Paris! 

— Sunt foarte îngrijorat. Mi-am schimbat planurile. 

— N-ar fi trebuit s-o faci. 

— L-ai recuperat pe Silas? 

— Nu. Răpitorii lui au păcălit poliţia locală înainte de a 
ajunge eu aici. 

Aproape că simţea în receptor furia din glasul 
episcopului: 

— M-ai asigurat că vei opri avionul acela! 

Fache cobori vocea: 

— Ţinând seama de situaţia în care te afli, îţi recomand 
să nu-mi pui răbdarea la încercare azi. Îi voi găsi pe Silas şi 
pe ceilalţi cât de curând. Unde aterizezi? 

— O clipă. 

Aringarosa acoperi receptorul cu mâna şi după un 
moment reveni: 

— Pilotul încearcă să obţină permisiunea de aterizare la 
Heathrow. Sunt unicul lui pasager, dar cursa nu era 
programată. 

— Spune-i să vină la Aeroportul Biggin Hill din Kent. Îi 
obţin eu permisiunea de aterizare. Dacă nu voi fi aici când 
veţi sosi, voi lăsa o maşină să vă aştepte. 

— Mulţumesc. 

— Aşa cum ţi-am spus de la bun început, ai face bine să- 
ţi aminteşti că nu eşti singurul pe punctul de a pierde totul 
în afacerea asta. 


420 


85 


„Să cauţi globul ce pe al lui mormânt se afla odat'.” 

Toţi cavalerii din Temple Church stăteau întinşi pe spate, 
cu capul sprijinit pe câte o pernă din piatră. Sophie îşi 
stăpâni un tremur uşor. Globul din poem îi stârnea amintiri 
ale ritualului surprins în casa bunicului. 

„Hieros Gamos. Globurile.” 

Oare acelaşi ritual fusese practicat şi în această biserică? 
încăperea circulară părea construită special pentru astfel 
de ritualuri păgâne. Un şir de strane din piatră urma 
întreaga circumferință a zidului. „O arenă”, aşa cum o 
numise Robert. Îşi imagină incinta noaptea, plină de 
persoane mascate murmurând incantaţii la lumina torţelor 
şi urmărind o „sacră comuniune” ce se desfăşura în mijlocul 
lor. 

Alungându-şi imaginea din minte, se apropie, împreună 
cu Langdon şi Teabing, de primul grup de cavaleri. In ciuda 
insistențelor britanicului, care susţinea că trebuie să dea 
dovada de meticulozitate, Sophie era nerăbdătoare şi o luă 
înaintea lor, trecând în revistă rapid cei cinci cavaleri din 
partea stângă. 

Cercetând aceste prime morminte, observă asemănările 
şi deosebirile dintre ele. Toţi cavalerii erau întinşi pe spate, 
dar trei dintre ei aveau picioarele aşezate drept, iar ceilalţi 
doi le aveau încrucişate. Diferenţa nu părea a avea vreo 
relevanţă. Examinându-le veşmintele, observă că doi 
purtau câte o tunică peste armură, iar trei aveau robe lungi 
până la glezne. La fel de irelevant! Sophie îşi îndreptă apoi 
atenţia spre singura deosebire pe care o mai remarca: 
poziţia mâinilor. Doi cavaleri ţineau în mâini câte o spadă, 
doi se rugau, iar cel de-al patrulea avea braţele întinse pe 
lângă corp. După ce-i mai studie atentă câteva secunde, 
ridică din umeri: nicăieri nu se vedea vreun semn al unui 
glob lipsă. 


421 


Simţind greutatea criptex-ului în buzunar, privi înapoi, 
spre Langdon şi Teabing. Cei doi se mişcau încet şi 
ajunseseră abia la al treilea cavaler — aparent fără mai 
mult succes decât ea. Neavând răbdare să mai aştepte, se 
îndreptă spre cel de-al doilea grup de cavaleri. In vreme ce 
traversa sala spre partea dreaptă, recită în gând poemul pe 
care îl citise de atâtea ori, încât îl ştia pe dinafară: 


„În Londra zace un cavaler de papă îngropat. 

A lui strădanie o sfântă urgie îşi atrase. 

Să cauţi globul ce pe al lui mormânt se afla odat'. 
Vorbind de carne Roza şi pântece însămânţat.” 


Când ajunse în dreptul mormintelor, îşi dădu seama că 
erau asemănătoare cu primele. Toţi cavalerii zăceau întinşi 
pe spate, purtau armuri şi aveau spade. 

Toţi, cu excepţia celui de-al zecelea. 

Grăbindu-se într-acolo, rămase cu privirile lipite de 
mormânt. 

„Fără pernă. Fără armură. Fără tunică. Fără spadă.” 

— Robert! Leigh! strigă şi vocea ei răsună între zidurile 
de piatră. De aici lipseşte ceva. 

Cei doi bărbaţi porniră imediat spre ea: 

— Un glob? întrebă Teabing, agitat. 

Cârjele şi protezele lui clincăneau în ritm rapid pe 
pardoseală. 

— Lipseşte un glob? 

— Nu chiar, le răspunsese. Pare că lipseşte cavalerul cu 
totul. 

Ajungând lângă ea, cei doi încremeniră, năuciţi. În locul 
cavalerului întins cu faţa în sus, se afla un sarcofag de 
piatră, închis. Sicriul avea o formă trapezoidală, mai îngust 
la picioare şi lăţindu-se spre cap, cu capacul bombat. 

— De ce nu e şi acest cavaler la vedere? întrebă 
Langdon. 

—  Fascinant, murmură Teabing, frecându-şi bărbia. 
Uitasem complet de această ciudăţenie. Sunt ani de zile de 
când n-am mai fost aici. 

— Sicriul acesta, interveni Sophie, pare a fi fost lucrat în 
aceeaşi perioadă şi de acelaşi sculptor ca şi celelalte nouă. 
Atunci, de ce cavalerul de aici este în sarcofag, şi nu 
deasupra lui, la fel ca ceilalţi? 

Britanicul clătină din cap agale. 

— lată unul dintre misterele acestei biserici. Din câte ştiu 
eu, nimeni nu a găsit încă o explicaţie 

— Hei! strigă băiatul de altar, apropiindu-se cu o expresie 
iritată. lertaţi-mă dacă par nepoliticos, dar mi-aţi spus că 
vreţi să împrăştiaţi cenuşa defunctului, ori eu văd că, de 
fapt, admiraţi interiorul. 

Teabing se încruntă şi se întoarse spre Langdon: 

— Domnule Wren, se pare că generozitatea de care a dat 
dovadă familia dumneavoastră nu vă permite să vă 
petreceţi câteva momente în aceasta biserică. Poate că ar 
fi mai bine să risipim cenuşa şi să terminăm odată! 

Apoi se răsuci către Sophie: 

— Doamnă Wren? 

Ea preluă mingea şi scoase criptex-ul din buzunar: 

— Şi acum, se răsti sír Leigh la băiat, eşti amabil să ne 
oferi puţină intimitate? 

Tânărul nu se clinti, studiindu-l pe Langdon cu o privire 
fixă: 

— Îmi păreţi cunoscut de undeva. 

— Poate fiindcă domnul Wren vine aici în fiecare an! 
exclamă Teabing. 

„Sau poate”, îşi spuse Sophie cu teamă, „fiindcă l-a văzut 
la televizor anul trecut, la Vatican.” 

— Nu l-am întâlnit niciodată pe domnul Wren, răspunse 
băiatul. 

— Greşeşti, interveni profesorul pe un ton calm şi 
politicos. Cred că noi doi ne-am mai văzut anul acesta. 
Părintele Knowles nu a făcut prezentările de rigoare, dar eu 
ţi-am recunoscut figura de la bun început. Imi dau seama 
că am venit într-un moment nepotrivit, dar dacă-mi vei mai 
permite doar câteva minute... Am parcurs o distanţă 
considerabilă pentru a împrăştia cenuşa printre aceste 
morminte. 

Deşi Langdon îşi rostise minciunile cu acelaşi aer inocent 
ca şi Teabing, băiatul părea din ce în ce mai neîncrezător: 

— Acestea nu sunt morminte! 

— Poftim? 

— Ba sigur că sunt morminte, protestă sír Leigh. Ce tot 
vorbeşti acolo? 

— Mormintele conţin cadavre. Acestea sunt efigii. 
Monumente în onoarea celor decedați. Nu e nici un trup 
îngropat sub aceste statui. 

— Dar asta e o criptă! strigă Teabing. 

— Aşa scrie numai în cărţile vechi de istorie. Se credea 
că aceasta e o criptă, dar în timpul restaurărilor din anul 
1950 s-a constatat că nu e. Şi îmi închipui, adăugă băiatul 
întorcându-se spre Langdon, că domnul Wren ar fi ştiut 
acest lucru. Ţinând seama că familia lui a descoperit acest 
adevăr. 

Peste cei patru se aşternu o linişte stânjenitoare. 

Brusc, în anexa de la intrare răsună zgomotul unei uşi 
trântite. 

— Trebuie să fi sosit părintele Knowles, spuse Teabing. 
Vrei să te duci să verifici? 

Băiatul nu părea hotărât, dar porni înapoi, spre intrare. 

— Leigh, şopti Langdon. Nu sunt trupuri înăuntru? Ce tot 
spune tânărul acela? 

— Nu ştiu. Eu totdeauna am crezut... Dar sigur acesta 
trebuie să fie locul. Nu cred că băiatul ştie ce spune! N-are 
nici un sens! 

— Pot să văd poemul din nou? ceru profesorul. 

Sophie scoase criptex-ul din buzunar şi i-l înmână. 

Langdon derulă pergamentul, ţinând cilindrul în mână în 
vreme ce recitea versurile. 

— Da, poemul se referă clar la un mormânt. Nu la o 
efigie. 

— Să fie versul greşit? Să fi făcut Jacques Saunière 
aceeaşi greşeală pe care am făcut-o şi eu? presupuse 
Teabing. 

Profesorul se gândi o clipă şi apoi clătină din cap. 


424 


— Leigh, tu însuşi ai spus-o: biserica aceasta a fost 
construită de templieri — braţul armat al confreriei din 
Sion. Ceva îmi spune că Marele Maestru al Ordinului ştia 
exact dacă aici e îngropat sau nu vreun cavaler. 

Teabing îl privi perplex: 

— Dar locul ăsta e perfect! Sunt sigur că ne-a scăpat 
ceva! 


Intrând în anexă, băiatul de altar văzu cu surprindere că 
nu e nimeni înăuntru. 

— Părinte Knowles! 

„Sunt sigur că am auzit uşa”, îşi spuse el şi se apropie de 
intrare. 

Un individ uscăţiv îmbrăcat în smoching şedea în prag, 
scărpinându-se în cap cu un aer pierdut. Băiatul pufni 
enervat, dându-şi seama că uitase să încuie uşa după ce-i 
lăsase pe cei trei să intre. lar acum, tipul ăsta amărât a 
venit aici, rătăcit, încercând, după toate aparențele, să 
găsească nunta la care trebuia să participe. 

— Îmi pare rău, spuse el ocolind o coloană masivă. N-am 
deschis încă. 

În clipa următoare auzi foşnet de haine lângă el şi, 
înainte de a-şi da seama ce se petrece, capul îi zvâcni spre 
spate, tras de o mână ca de fier care i se încleştă pe gură, 
înăbuşindu-i strigătul. Mâna era albă ca laptele şi mirosea a 
alcool. 

Individul în smoching scoase un revolver micuţ din 
buzunar şi i-l lipi de frunte. 

Băiatul simţi o căldură ciudată în pantaloni şi îşi dădu 
seama că făcuse pe el. 

— Ascultă-mă cu atenţie, spuse individul cu pistolul. Ai să 
ieşi imediat din biserică, în linişte, şi ai să fugi cât poţi. Fără 
să te mai opreşti. E clar? 

Băiatul clătină din cap: 

— Dacă ai de gând să chemi poliţia... 

Individul apăsă mai tare revolverul pe fruntea lui. 

— Am să te găsesc eu! 

În secunda următoare, băiatul alerga cât îl ţineau 
picioarele, hotărât să nu se oprească decât atunci când nu 
va mai putea. 

Ca o fantomă, Silas se strecură neauzit în spatele 
victimei sale. Sophie Neveu îl simţi mult prea târziu. Inainte 
de a se putea întoarce, Albinosul îi înfipse deja pistolul între 
omoplaţi şi, înfăşurându-şi braţul în jurul ei, o lipi cu 
spinarea de trupul lui. Speriată, scoase un țipăt. Teabing şi 
Langdon se întoarseră, aţintindu-l cu priviri speriate: 

— Ce...? bâigui britanicul. Ce-ai făcut cu Rémy? 

— Singurul lucru care vă priveşte în momentul ăsta e să- 
mi daţi cheia de boltă. 

Misiunea de recuperare — îi spusese Rémy — avea să fie 
simplă şi precisă: „Intri în biserică, iei cheia de boltă şi ieşi; 
fără victime, fără violenţă.” 

Ţinând-o strâns şi cu putere pe Sophie, Silas îşi cobori 
braţul spre talia ei, în buzunarele adânci ale jachetei şi 
scotoci prin el. Parfumul părului ei îi intră în nări, 
anihilându-l pe cel de alcool al propriei răsuflări. 

— Unde e? şopti. 

„Cheia de boltă era în buzunarul ei! Acum unde a 
dispărut?” 

— Aici e! se auzi vocea joasă a lui Langdon din cealaltă 
parte a sălii. 

Silas se întoarse şi-l văzu pe american ţinând criptex-ul 
negru în mână şi legănându-l dintr-o parte în alta, aşa cum 
îşi agită un matador capa în faţa unui taur bleg. 

— Lasă-l jos! îi ceru Silas. 

— Lasă-i pe Sophie şi Leigh să iasă din biserică! Putem 
rezolva afacerea asta între noi doi! 

Albinosul o împinse pe Sophie într-o parte şi, cu arma 
îndreptată spre Langdon, începu să se apropie de el. 

— Rămâi acolo unde eşti! Aşteaptă ca ei să iasă din 
biserică! 

— Nu tu faci regulile! 

— Aşa crezi? ripostă Langdon ridicând criptex-ul 
deasupra capului. N-am să ezit să-l trântesc de podea... şi 
aşa sparg şi fiola dinăuntru. 

Deşi se strâmbă dispreţuitor, Silas nu-şi putu opri un fior 
de spaimă. La aşa ceva nu se aşteptase. Ţinându-şi arma 
îndreptată spre pieptul americanului, încercă să-şi păstreze 
vocea la fel de fermă ca şi braţul: 

— N-ai îndrăzni să distrugi cheia de boltă! Vrei şi tu să 
găseşti Graalul la fel de mult ca mine. 

— Aici greşeşti! Tu-l vrei mai mult decât mine. Ai 
demonstrat acest lucru fiindcă eşti gata să ucizi pentru el. 


La zece metri depărtare, privind pe furiş din anexă, 
ascuns în dosul stranelor, Rémy Legaludec era din ce în ce 
mai îngrijorat. Operaţiunea nu decurgea conform planului 
şi, chiar de la distanţă, se vedea că Silas nu ştie cum să se 
descurce în situaţia ivită. La ordinele Învăţătorului, Rémy îi 
interzisese Albinosului să facă uz de armă. 

— Lasă-i să plece, spuse Langdon din nou, ţinând criptex- 
ul deasupra capului şi privind drept în ţeava revolverului. 

Ochii roşii ai călugărului scânteiau de furie şi de frustrare 
şi Rémy începu să se teamă că Silas l-ar putea împuşca pe 
Langdon. Criptex-ul nu trebuia să cadă! 

Cilindrul acela negru era biletul lui spre libertate şi 
bogăţie. Cu aproximativ un an în urmă, era doar un amărât 
de servitor de cincizeci şi cinci de ani, care trebuia să 
satisfacă toate capriciile infirmului nesuferit pe nume sir 
Leigh Teabing. Apoi i se făcuse o propunere extraordinară. 
Apropierea sa de sir Leigh — cel mai cunoscut cercetător al 
Graalului — avea să-i ofere servitorului tot ce-şi dorise de la 
viaţă. De atunci, fiecare clipă petrecută la Château Villette 
avusese darul de a-l aduce mai aproape de momentul 
acesta. 

„Am ajuns atât de aproape!” îşi spuse el, privind cheia de 
boltă din mâna americanului. „Dacă Langdon îi va da 
drumul, totul va fi pierdut! Sunt gata să-mi arăt chipul?” 
Invăţătorul îi interzisese cu desăvârşire să facă aşa ceva; 

Rémy era singurul care cunoştea adevărata identitate a 
Învăţătorului. 

— Eşti sigur că vrei ca Silas să se ocupe de acest lucru? îl 
întrebase cu numai o jumătate de oră în urmă, când primise 
ordinele de a recupera cheia de boltă. Pot s-o fac eu 
însumi! 

Dar Învățătorul fusese ferm: „Silas s-a descurcat foarte 
bine cu cei patru membri ai Stăreţiei. Acum va reuşi să 
obţină şi cheia de boltă. Tu trebuie să-ţi păstrezi 
anonimatul. Dacă ceilalţi îţi vor vedea chipul, va fi nevoie 
să-i eliminăm, şi au fost deja prea multe crime. Nu-ţi 
dezvălui identitatea!” 

„Chipul meu se va schimba, îşi spuse el acum. Cu banii 
pe care urmează să-i primesc, voi deveni un cu totul alt 
om.” Chirurgia plastică îi putea modifica până şi 
amprentele — aşa îi spusese Invăţătorul. Curând va fi liber 
— va avea un chip nou, de nerecunoscut şi va gusta din plin 
viaţa pe plajele însorite. 

— Am înţeles, îi răspunse. Îl voi asista pe Silas din umbră. 

— Pentru cultura ta, Rémy, adăugase Invăţătorul, 
mormântul în chestiune nu se află în Temple Church. Aşa 
că nu-ţi face griji. Nu caută unde trebuie! 

Majordomul îl privise stupefiat: 

— Ştii unde e mormântul? 

— Desigur. Mai târziu îţi voi spune! Deocamdată, însă, 
trebuie să acţionăm repede. Dacă îşi dau seama unde este 
ascunzătoarea adevărată a Graalului şi părăsesc biserica 
înainte ca Silas să ia criptex-ul, riscăm să pierdem Graalul 
pentru totdeauna. 

Lui Rémy nu-i păsa câtuşi de puţin de Graal, dar îi păsa 
grozav de faptul că Învățătorul refuzase să-i dea vreun ban 
înainte de găsirea lui. lar acum se-nfiora de fiecare dată 
când se gândea la averea ce va fi în curând a lui. „O treime 
din douăzeci de milioane de euro! Suficient ca să dispar 
pentru totdeauna.” Vedea deja în faţa ochilor oraşele 
însorite de pe Coasta de Azur, unde avea de gând să-şi 
petreacă restul zilelor, întins la soare şi aşteptând ca alţii 
să-l servească pe el. 

Acum însă, cu acest american care ameninţa să distrugă 
cheia de boltă, viitorul său părea compromis. Neputând 
suporta gândul că ajunsese atât de aproape doar pentru a 
risca să piardă totul, hotărî să treacă la acţiune. Arma pe 
care o ţinea în mână era un revolver Medusa de mici 
dimensiuni şi de calibru pe măsură însă de aproape putea fi 
extrem de eficientă. 

leşi din umbra stranei, înaintă spre sala circulară şi aţinti 
pistolul spre ţeasta lui Teabing: 

— Bătrâne, de când aştept să fac asta! 


Inima lui sir Leigh se opri pentru o clipă când văzu că 
Rémy îl ameninţă cu arma. „Ce naiba face?!” Recunoscu 
micul revolver Medusa, cel pe care-l ţinea încuiat în 
torpedoul limuzinei, pentru siguranţă. 

— Rémy? bâlbâi el şocat. Ce se întâmplă? 

Langdon şi Sophie păreau deopotrivă şocaţi. 

Majordomul se apropie prin spatele lui Teabing şi-i înfipse 
pistolul sub omoplaţi, în stânga, chiar în dreptul inimii. 
Britanicul simţi cum carnea i se strânge de spaimă. 

— Rémy, eu nu... 

— O să fiu explicit, şuieră servitorul, cu ochii aţintiţi spre 
Langdon. Lasă cilindrul jos sau îl împuşc! 

Pentru o clipă, profesorul râmase ca paralizat: 

— Cheia de boltă nu ţi-e de nici un folos, bâigui el. N-o 
vei putea deschide. 

— Proşti aroganţi! Nu v-aţi dat seama că v-am ascultat 
toată noaptea, când aţi vorbit despre poemul acela? Tot ce 
am auzit, am împărtăşit şi altora. Altora care ştiu mai multe 
decât voi. Nici măcar nu căutaţi acolo unde trebuie! 
Mormântul care vă trebuie se află în cu totul alt loc! 

Teabing simţi un nou val de panică. „Ce tot spune el 
acolo?” 

— De ce vrei Graalul? îl întrebă Langdon. Pentru a-l 
distruge? Înainte de Ziua de Apoi? 

— Silas, ia cheia de boltă de la domnul Langdon! 

Călugărul se apropie, dar profesorul se trase înapoi, 
ţinând criptex-ul sus, deasupra capului, gata să-l azvârle pe 
podea. 

— Mai degrabă îl distrug, decât să-l lasă să ajungă în 
mâinile cui nu trebuie! 

Teabing avea impresia că un nou val de oroare Îl 
sugrumă. Munca lui de-o viaţă risca să piară acum, chiar în 
faţa ochilor săi, spulberându-i visul drag dintotdeauna. 

— Robert, nu! strigă alarmat. Nu-l distruge! Ai în mână 
însuşi Graalul! Rémy nu m-ar împuşca niciodată! Ne 
cunoaştem de zece... 

Majordomul ridică revolverul spre plafon şi trase. 
Bubuitura răsună asurzitor pentru o armă atât de mică, în 
incinta circulară auzindu-se un zgomot ca un tunet. 

Toată lumea îngheţă: 

— Eu nu mă joc, replică Rémy. Următorul glonţ va intra în 
spinarea lui. Dă-i cheia de boltă lui Silas. 

Reticent, Langdon întinse criptex-ul. Silas se apropie şi îl 
luă, ochii lui roşii sclipind de bucuria răzbunării. Puse 
cilindrul în buzunar şi se trase înapoi, cu arma încă 
îndreptată spre Langdon şi Sophie. 

Teabing simţi braţul lui Rémy încleştându-se pe pieptul 
lui şi începând să-l tragă spre ieşire. 

— Dă-i drumul! ceru Langdon. 

— ÎI luăm pe domnul Teabing la o mică plimbare, 
răspunse majordomul, retrăgându-se în continuare. Dacă 
chemaţi poliţia, îl omor! Dacă încercaţi ceva, îl omor. E 
clar? 

— la-mă pe mine, insistă Langdon, cuprins de emoție. 
Dă-i lui drumul! 

Rémy începu să râdă: 

— Nu prea cred. Noi doi împărtăşim un trecut atât de 
plăcut! Şi, în plus, s-ar putea să-mi mai fie încă de folos. 

Silas se retrăgea şi el cu spatele, alături de servitor şi de 
Teabing, ale cărui cârje atârnau în urma lui, inutile. 

— Pentru cine lucraţi? răsună vocea lui Sophie, limpede 
şi fermă. 

Întrebarea aduse o grimasă ironică pe chipul lui Rémy: 

— Ai fi tare surprinsă să afli, mademoiselle Neveu! 

La Château Villette, şemineul din salon era deja rece, dar 
Collet se plimba încă agitat prin faţa lui, citind faxurile 
primite de la Interpol. 

Informaţiile nu se potriveau deloc cu ceea ce crezuse el. 
În conformitate cu datele oficiale, Andre Vernet era un 
cetăţean model. 

Nu avea cazier — nici măcar o amendă pentru parcare 
ilegală. Educat la Sorbona, obținuse o diplomă magna cum 
laudae în Finanţe Internaţionale. Interpolul susţinea că 
numele bancherului apărea uneori în ziare, dar totdeauna 
într-o lumina favorabilă. Se părea că omul contribuise la 
proiectarea sistemului de securitate graţie căruia The 
Depository Bank of Zurich era un lider pe piaţa 
ultramodernă a securităţii electronice. Istoricul cărţilor lui 
de credit arăta o aplecare spre cărţi de artă, vinuri scumpe 
şi muzică clasică — îndeosebi Brahms — pe care o asculta 
la o combină stereo de vârf, pe care o cumpărase cu câţiva 
ani în urmă. 

„Zero!” oftă Collet. 

Unicul indiciu primit de la Interpol era un set de 
amprente digitale care, aparent, aparţineau majordomului 
lui Teabing. Şeful echipei PTS citea acum raportul aşezat 
confortabil într-un fotoliu, în celălalt capăt al încăperii. 

— Ceva interesant? 

Ofiţerul ridică din umeri: 

— Amprentele îi aparţin lui Remy Legaludec. Căutat 
pentru infracţiuni minore. Nimic serios. Se pare că a fost 
dat afară de la universitate fiindcă s-a conectat ilegal la 
cablurile telefonice, pentru a vorbi pe gratis. lar mai târziu 
s-a făcut vinovat de câteva furturi mărunte. Prin efracţie. Și 
n-a achitat o factură de spitalizare pentru o traheotomie de 
urgenţă. 

Collet dădu din cap, amintindu-şi o anchetă a poliţiei la 
un restaurant care omisese să menţioneze în meniu că 

reţeţa de chili includea şi ulei de arahide. Un inocent om de 
afaceri murise la masă, în urma şocului anafilactic, după 
numai o înghiţitură. 

— Probabil că Legaludec este intern aici, evitând astfel să 
fie găsit de poliţie. lar asta a fost noaptea lui norocoasă! 
glumi anchetatorul. 

Collet oftă din nou: 

— Bine, trimite-i datele căpitanului Fache. 

Ofiţerul părăsi încăperea, în acelaşi moment în care un 
alt agent PTS năvăli înăuntru. 

— Domnule locotenent! Am găsit ceva în şopron! 

După figura crispată a omului, Collet bănui ce era. 

— Un cadavru? 

— Nu. Ceva mai... Mai neaşteptat! 

Frecându-se la ochi, locotenentul îşi urmă omul spre 
şopron. Când intrară în magazia umedă, agentul îi făcu 
semn spre mijloc, unde o scară din lemn era proptită 
vertical de marginea fânarului aflat deasupra lor. 

— Scara asta nu era aici mai devreme! 

— Nu, domnule. Eu am pus-o aşa. Căutam amprente 
lângă locul de parcare a Rolls-ului, când am văzut scara 
culcată pe podea. Nu i-aş fi dat nici o atenţie, dar am 
remarcat că treptele sunt uzate şi pline de noroi. Scara asta 
e folosită frecvent. Înălţimea fânarului se potrivea cu 
lungimea ei, aşa că am ridicat-o şi am urcat să aruncând o 
privire. 

Collet privi spre fânar. „Cineva urcă acolo cu 
regularitate?” De jos, locul părea doar o platformă goală 
aflată la mare înălţime, însă cea mai mare parte a sa era 
ascunsă vederii. 

Un alt agent PTS îşi făcu apariţia în capătul scării, privind 
în jos. 

— Domnule locotenent, sunt sigur că v-ar plăcea să 
vedeţi asta, spuse omul, făcându-i semn cu mâna. 

Suspinând obosit, Collet se prinse cu mâinile de scară şi 
începu să urce. Treptele se îngustau spre vârf şi, la un 
moment dat, aproape că-şi pierdu echilibrul. Şopronul 
părea că se învârteşte cu el cu tot. Punând piciorul cu 

atenţie, ajunse, în sfârşit, în capăt. Agentul de pe platformă 
îi întinse mâna şi locotenentul o apucă, păşind în fânar. 

— Acolo e, spuse ofiţerul. Am găsit un singur set de 
amprente. Vom avea şi identificarea în curând. 

Collet se strădui să străpungă penumbra cu privirea. „Ce 
mama dracului?!” Lipită de peretele din spate al şopronului, 
se afla o complexă staţie de lucru computerizată — două 
computere, un monitor video cu ecran plat şi boxe, o serie 
de discuri şi o consolă audio cu multiple canale, care părea 
a avea propria sursă de alimentare electrică. 

„De ce ar urca cineva în fiecare zi până aici pentru a 
lucra?” 

— Ai examinat sistemul? 

— E un post de ascultare. 

Collet se întoarse, uimit: 

— Supraveghere electronică? 

— Un sistem de ultimă generaţie, încuviinţă agentul şi 
arată spre o masă lungă pe care se îngrămădeau 
componente electronice, manuale, fire, ciocane de lipit şi 
alte dispozitive. Cineva ştia bine ce are de făcut. Multe 
dintre echipamentele astea sunt la fel de sofisticate ca 
acelea pe care le folosim noi. Microfoane miniaturale, 
acumulatoare fotoelectrice, cipuri RAM de mare 
capacitate... Are chiar şi câteva nano-discuri. 

Collet era impresionat. 

—  Acesta-i un sistem complet, adăugă agentul, 
întinzându-i un dispozitiv nu mai mare decât un calculator 
de buzunar. 

Din aparat pornea un fir de vreo treizeci de centimetri 
lungime, care avea la capăt o folie foarte subţire, de 
mărimea unui timbru. 

— Baza e un sistem de înregistrare audio cu un hard disk 
de mare capacitate şi acumulator reîncărcabil. Folia aceea 
de la capătul firului e o combinaţie de microfon cu celulă 
fotoelectricâ. 

Locotenentul cunoştea acest tip de dispozitiv. 
Microfoanele acestea ca o foiţă fuseseră o invenţie 
extraordinară. Acum, un înregistrator putea fi ataşat în 

spatele unui bec, de pildă, microfonul său tip foiţă copiind 
conturul bazei şi fiind vopsit într-o nuanţă similară. Câtă 
vreme microfonul era poziţionat astfel încât să poată primi 
lumina soarelui timp de câteva ore pe zi, celulele 
fotoelectrice mențineau sistemul continuu în funcţiune. 
Asemenea dispozitive puteau înregistra la infinit. 

— Metoda de recepţie? întrebă Collet. 

Agentul îi arată un fir izolat care ieşea din computer, urca 
paralel cu peretele şi dispărea printr-o gaură în acoperiş. 

— Unde radio. Cu o mică antenă pe acoperiş. 

Collet ştia că aceste sisteme erau, de obicei, plasate în 
birouri, fiind activate sonor pentru a economisi spaţiul 
ocupat pe hard disk, şi înregistrau frânturi de conversaţie, 
transmițând noaptea fişierele audio arhivate, pentru a nu fi 
detectate. După transmitere, hard disk-ul se ştergea 
automat, luând-o de la capăt a doua zi. 

Locotenentul îşi îndreptă atenţia spre un raft pe care 
erau depozitate câteva sute de casete audio, etichetate cu 
date şi numere de ordine. 

— Cineva a dus o activitate intensă aici. Ai idee cine era 
ascultat? îl întrebă pe agent. 

— Ei bine, domnule locotenent — răspunse acesta 
apropiindu-se de computer şi lansând un program —, ăsta e 
cel mai straniu aspect... 

Langdon era istovit când, alături de Sophie, sări barele 
de acces în staţia de metrou şi o luă la fugă prin labirintul 
de tunele şi persoane. Remuşcările erau copleşitoare. 

„L-am implicat pe Leigh şi acum e într-un pericol 
cumplit.” 

Rolul jucat de Rémy venise ca un şoc, şi totuşi părea 
logic. Cei care căutau Graalul racolaseră pe cineva din 
interior. „L-au abordat pe Teabing din acelaşi motiv pentru 
care am făcut-o şi eu.” In decursul istoriei, toţi cei care 
deţinuseră cunoştinţe despre Graal fuseseră ţinta hoţilor şi 
specialiştilor, deopotrivă. Faptul că sir Leigh fusese vizat tot 
timpul ar fi trebuit să-i mai atenueze sentimentul de 
vinovăţie, însă nu reuşea. „Trebuie să-l găsim şi să-l 
ajutăm. Neîntârziat!” 

Langdon o urmă pe Sophie spre linia District and Circle, 
unde ea alergă spre o cabină telefonică pentru a anunţa 
poliţia, în ciuda avertismentelor lui Rémy. Între timp, 
profesorul se aşeză pe o bancă alăturată, pradă aceloraşi 
remuşcări. 

— Cea mai bună modalitate de a-l ajuta pe Leigh, insistă 
ea în timp ce forma numărul, este să implicăm imediat 
autorităţile londoneze. Crede-mă! 

La început, el nu fusese de acord, dar, în timp ce-i 
explica planul, logica lui Sophie părea că are din ce în ce 
mai mult sens. Pentru moment, Teabing era în siguranţă. 
Chiar dacă Remy şi superiorii lui ştiau unde se află 
mormântul cavalerului, probabil că tot aveau nevoie de 
ajutorul lui pentru a descifra versul care se referea la glob. 
Pe Langdon îl îngrijora mai mult ceea ce se va întâmpla 
după ce vor găsi harta către Graal. „Leigh va deveni un 
accesoriu inutil.” 

Dacă voia să-l ajute pe britanic şi să pună din nou mâna 
pe cheia de boltă, era absolut necesar să ajungă la 

mormântul acela înaintea celorlalţi. „Din păcate, Rémy are 
un avans considerabil.” 

Sarcina lui Sophie era aceea de a-i încetini înaintarea. 

lar sarcina lui era să găsească mormântul. 

Anunţând autorităţile, îi vor obliga pe Silas şi pe Rémy să 
piardă timp încercând să se ascundă de poliţie sau — şi mai 
bine — poate că vor fi prinşi. Planul la care Langdon se 
gândise era mai puţin sigur decât al lui Sophie: să ia 
metroul până la staţia King's College, care se afla în 
apropiere şi era renumită pentru baza sa de date teologice 
computerizate. „Cel mai performant instrument de 
căutare”, se spunea. „Răspunsuri pe loc la orice întrebare 
pe teme de istorie a religiilor.” Oare ce ar fi găsit în baza 
aceea de date despere „un cavaler de papă îngropat”? 

Se ridică şi începu să se plimbe de colo, colo, aşteptând 
metroul. 


În sfârşit, Sophie obținuse legătura cu poliţia londoneză. 

— Divizia Snow Hill, spuse dispecera. Cu cine să vă fac 
legătura? 

— Vreau să raportez o răpire. 

— Numele, va rog! 

— Agent Sophie Neveu, Poliţia Judiciară Franceză. 

Funcţia avu imediat efectul scontat: 

— Două secunde, doamnă. Vă fac legătura cu un 
detectiv. 

Oare poliţia îi va da crezare când îi va descrie pe răpitorii 
lui Teabing? „Un individ în smoching.” Nici nu se putea o 
modalitate de identificare mai uşoară. Chiar dacă Rémy şi- 
ar fi schimbat hainele, partenerul său sărea imediat în ochi: 
un călugăr albinos. „Imposibil de ratat.” Şi apoi, câte 
limuzine Jaguar existau în Londra? 

Legătura cu detectivul părea să se prelungească la 
infinit. „Haide o dată!” Auzea pe fir tot soiul de clicăituri şi 
păcănituri, de parcă apelul ar fi fost transferat. 

Trecuseră deja cincisprezece secunde. 

În cele din urma, vocea unui bărbat se auzi la capătul 
firului: 

— Agent Neveu? 

Inmărmurită, Sophie recunoscu instantaneu tonul aspru 
repezit: 

— Agent Neveu, repeta Bezu Fache. Unde mama dracului 
sunteţi? 

Câteva clipe rămase fără grai. Căpitanul ceruse, probabil, 
dispeceratului să-l anunţe în cazul în care suna Sophie. 

— Ascultă, continuă el vorbindu-i în franceză. Am făcut o 
greşeală teribilă. Robert Langdon e nevinovat. Au fost 
retrase toate acuzaţiile împotriva lui. Totuşi, amândoi 
sunteţi în pericol! Trebuie să veniţi aici! 

Parcă o izbi un pumn în faţă. Încă nu ştia ce să-i 
răspundă; Fache nu era omul care să se scuze pentru o 
nimica toată. 

— Nu mi-ai spus că Jacques Saunière era bunicul tău. Am 
de gând să trec cu vederea insubordonarea de care ai dat 
dovadă, punând-o pe seama stresului emoţional. In acest 
moment însă şi tu, şi Langdon trebuie să veniţi la cea mai 
apropiată secţie de poliţie londoneză. 

„Ştie că sunt în Londra?! Oare ce altceva mai ştie?” În 
fundal se auzea ceva ca o maşină de găurit, iar pe fir 
răsună din nou un clic ciudat. 

— Incerci să localizezi apelul, căpitane? 

Vocea lui Fache deveni mai fermă: 

— Trebuie să colaborezi cu mine, agent Neveu. Amândoi 
avem multe de pierdut şi trebuie să ne reducem cât mai 
mult pierderile! Am făcut nişte greşeli noaptea trecută, iar 
dacă aceste greşeli o să ducă la moartea unui profesor 
american şi a unui criptograf de la DCPJ, cariera mea s-a 
dus pe apa sâmbetei. De câteva ore tot încerc să vă readuc 
undeva în siguranţă. 

Un curent de aer cald se făcu simţit în staţie, semn că 
trenul se apropia, şi Sophie nu avea de gând să-l piardă, iar 
Langdon gândea probabil la fel, fiindcă se ridicase de pe 
bancă şi se apropia de ea. 

— Omul pe care-l cauţi este Rémy Legaludec, spuse 
Sophie în receptor. E servitorul lui Teabing. Tocmai şi-a 
răpit stăpânul în Temple Church şi... 

— Agent Neveu! izbucni Fache în clipa în care trenul intra 
în staţie. Nu discutăm aşa ceva pe o linie nesecurizată. Vino 
imediat aici împreună cu Langdon! Pentru binele vostru! E 
un ordin direct! 

Sophie îi închise telefonul în nas şi sări în tren, în urma 
profesorului. 

Cabina imaculată a bimotorului Hawker era plină acum 
de şpan şi mirosea a propan şi a aer stătut. Bezu Fache îi 
expediase pe toţi şi, rămas singur, se aşeză într-un fotoliu 
cu un pahar de băutură şi cutia din lemn masiv găsită în 
seiful lui Teabing. 

Trecându-şi un deget peste trandafirul incrustat, 
deschise capacul. lnăuntru se afla un cilindru de piatra cu 
cinci discuri marcate cu litere. Discurile erau astfel 
aranjate, încât formau cuvântul „SOFIA”. Fache îl studie 
indelung şi apoi îl scoase din cutie, examinându-l pe 
indelete, în cele din urmă, trase uşor de capete şi îl 
deschise. Era gol. 

Il închise şi-l aşeză înapoi în casetă. Cu privirea 
rătăcindu-i pe fereastră, rememoră scurta conversaţie cu 
Sophie Neveu şi informaţia pe care o primise de la echipa 
PTS de la Château Villette. Sunetul telefonului îl smulse din 
visare. 

Era centralista de la DCPJ care, pe un ton de scuză, îi 
spuse că preşedintele Depository Bank of Zurich sunase în 
repetate rânduri şi insistase să vorbească direct cu 
căpitanul, deşi i se spusese că acesta era ocupat cu 
probleme de serviciu în Londra. Bombănind, căpitanul îi 
spuse centralistei să-i facă legătura. 

— Monsieur Vernet, spuse el înainte ca omul să apuce să 
deschidă gura, îmi pare rău că nu v-am sunat mai devreme, 
dar am fost ocupat. Aşa cum am promis, numele băncii 
dumneavoastră nu a apărut în presă. În acest caz, ce 
anume vă îngrijorează? 

Bancherul îi povesti neliniştit cum Langdon şi Sophie 
scoseseră din bancă o casetă din lemn şi apoi îl 
convinseseră pe el să-i ajute să scape de poliţie. 

— După aceea am auzit la radio că sunt criminali, am 
oprit maşina şi le-am cerut caseta înapoi, dar ei m-au 
atacat şi mi-au furat furgoneta. 

— Aşadar sunteţi îngrijorat pentru o casetă din lemn, 
replică Fache privind trandafirul incrustat şi ridicând din 
nou capacul pentru a zări cilindrul din interior. Îmi puteţi 
spune ce anume se află în caseta aceea? 

— Conţinutul nu are nici o importanţă. Pe mine mă 
preocupă doar reputaţia băncii mele. Niciodată nu s-a 
înregistrat vreun furt la noi. Wiciodată. Dacă nu pot 
recupera acest bun în numele clientului meu, banca riscă 
să fie ruinată. 

— Spuneaţi că Sophie Neveu şi Robert Langdon aveau o 
cheie şi o parolă. Ce vă face să credeţi că au furat caseta? 

— Au ucis oameni în seara asta. Inclusiv pe bunicul lui 
Sophie Neveu. Cheia şi parola au fost obţinute, evident, 
prin mijloace ilegale. 

— Domnule Vernet, oamenii mei au investigat puţin 
trecutul şi interesele domniei voastre. Evident, sunteţi un 
om de o mare cultură şi de un rafinament deosebit. Îmi 
imaginez că sunteţi, deopotrivă, şi un om de onoare. Ca şi 
mine, de altfel! Acestea fiind zise, vă dau cuvântul meu de 
comandant al Poliţiei Judiciare că reputaţia băncii 
dumneavoastră, împreună cu acea casetă, se află pe mâini 
cât se poate de sigure. 

În fânarul de la Château Villette, Collet privea stupefiat 
monitorul computerului: 

— Sistemul spiona toate persoanele astea? 

— Da, îi confirmă agentul. Se pare că datele sunt stocate 
de peste un an. 

Locotenentul citi din nou lista, mut de uimire: 


„COLBERT  SOSTAQUE — Preşedintele Consiliului 
Constituțional; 

JEAN CHAFFÉE — Custode, Muzeul Jeu de Paume; 

EDOUARD DESROCHERS — Arhivist-şef, Biblioteca 
Mitterand; 

JACQUES SAUNIÈRE — Custode, Muzeul Luvru; 

MICHEL BRETON — Director General, DAS (Securitatea 
Franceza).” 


Agentul arăta spre ecran: 

— Numărul patru este, evident, principala noastră 
preocupare. 

Collet încuviință; observase şi el imediat. „Jacques 
Saunière era spionat.” Parcurse din nou şi celelalte nume. 
„Cum a reuşit cineva să se infiltreze în intimitatea acestor 
personalităţi?” 

— Ai ascultat vreunul dintre fişierele audio? 

— Da, câteva. lată unul dintre cele mai recente. 

Ofiţerul tastă câteva comenzi şi boxele prinseră viaţă: 
„Capitaine, un agent du Département de Cryptographie est 
arrivé.” 

Collet crezu că nu aude bine. 

— Eu sunt! Asta-i vocea mea! 

Îşi aminti cum, în timp ce stătea la biroul lui Saunière, îl 
contactase prin radio pe Fache, aflat în Marea Galerie, 
pentru a-i anunţa sosirea lui Sophie Neveu. 

— O mare parte din ancheta noastră de noaptea trecută 
a putut fi ascultată, dacă cineva şi-a dat puţin interesul, 
adăugă agentul. 

— Ai trimis pe cineva să caute microfonul? 

— Nu-i nevoie. Ştiu exact unde e plasat. 

Ofiţerul se apropie de un teanc de notițe şi planuri 
îngrămădite pe masă. Alese o filă şi i-o întinse 
locotenentului. 

— Vi se pare cunoscut? ` 

Collet rămase din nou fără grai. In fața sa se afla o 
fotocopie a unei scheme vechi ce înfăţişa o maşinărie 
rudimentară. Nu putea citi legenda scrisă de mână, în 
italiană, dar ştia bine ce era obiectul respectiv. O machetă 
articulată a unui cavaler medieval francez. 

„Cavalerul de pe biroul lui Saunière!” 

Pe marginile filei cineva scrisese câteva cuvinte cu o 
carioca roşie. Notiţele erau în franceză şi păreau a fi 
sugestii de introducere în machetă a unui dispozitiv de 
ascultare. 

Silas stătea pe bancheta din dreapta a limuzinei Jaguar, 
parcate în apropierea Temple Church. Îşi simţea palmele 
umede, strânse în jurul criptex-ului, în vreme ce aştepta ca 
Rémy să-l lege pe Teabing cu frânghia pe care o găsise în 
portbagaj. 

În cele din urmă, majordomul cobori pe portiera din 
spate, ocoli maşina şi urcă la volan. 

— Legat bine? se interesă Silas. 

Rémy râse uşor, îşi scutură haina de ploaie şi privi peste 
umăr la Leigh Teabing — un balot abia vizibil în penumbra 
din spate. 

— N-o să plece nicăieri! răspunse el. 

Istoricul se chinuia să scoată nişte strigăte înfundate şi 
Silas îşi dădu seama că gura-i fusese acoperită cu 
fragmente din banda adezivă ce-l imobilizase pe el. 

— Ferme ta gueule! strigă Remy. 

Manevrând un buton de pe bord, ridică paravanul de 
protecţie dintre banchetele din faţă şi restul limuzinei. 
Instantaneu, Teabing deveni invizibil şi de neauzit. 

— l-am ascultat destul până acum lamentările jalnice! 
explică Remy. 


După câteva minute, când limuzina străbătea străzile 
Londrei, telefonul lui Silas începu să sune. „Invăţătorul.” li 
răspunse repede, bucuros: 

— Alo? _ 

— Silas, se auzi accentul cunoscut al Invăţătorului, îmi 
pare bine să te aud. Înseamnă că eşti în siguranţă. 

Şi el era încântat să audă glasul celuilalt. Trecuseră ore 
bune de când nu mai vorbise cu el şi lucrurile luaseră o 
întorsătură neaşteptată. Acum însă, păreau să fi reintrat pe 
făgaşul normal. 

— Am cheia de boltă. 

— lată o veste excelentă! Remy este cu tine? 

Silas ramase surprins auzind că Învățătorul îi spune 
majordomului pe nume. 

— Da. El m-a eliberat. _ 

— Aşa cum i-am cerut eu. Imi pare rău că a trebuit să 
suporţi captivitatea atâta vreme. 

— Disconfortul fizic nu are nici o însemnătate. Important 
e că avem cheia de boltă. 

— Da. Trebuie să-mi parvină imediat. Timpul este 
esenţial acum. 

Silas era nerăbdător să-l întâlnească, în sfârşit, pe 
Învățător: 

— Da, domnule, aş fi onorat. 

— Aş prefera ca Rémy să mi-o aducă. 

_ „Rémy?” Silas era siderat. După tot ce făcuse el pentru 
Invăţător, acum onoarea de a-i înmâna comoara îi revenea 
altuia?! „Învățătorul îl preferă pe Rémy?” 

— Îmi dau seama că eşti dezamăgit, şi acest lucru îmi 
spune că nu m-ai înţeles. Fii convins, adăugă Invăţătorul 
vorbindu-i în şoaptă, că mi-ar plăcea mult să primesc cheia 
de bolta de la tine — un om al Domnului, nu un criminal — 
însă trebuie să discut puţin cu Rémy. Mi-a nesocotit 
ordinele şi a comis o greşeală gravă, care a periclitat 
întreaga misiune. 

Silas simţi un fior pe şira spinării şi trase cu ochiul către 
Rémy. Răpirea lui Teabing nu făcuse parte din planul iniţial 
şi ridica o problemă în plus: ce vor face cu el. 

— Tu şi cu mine suntem oameni ai Domnului, îi şopti în 
continuare Învățătorul, şi nimic nu ne abate de la scopul 
nostru. Acesta este motivul pentru care vreau ca Remy să- 
mi aducă cheia de boltă, înţelegi? 

Silas sesiză mânia din glasul Invăţătorului şi se întrebă de 
ce era atât de dur. „Rémy a fost nevoit să-şi arate faţa; a 
făcut ceea ce trebuia să facă. A salvat cheia de boltă.” 

— Inţeleg, răspunse el. 

— Bun! Pentru siguranţa ta, trebuie să te ascunzi fără 
întârziere. Poliţia va porni curând pe urmele limuzinei şi nu 
vreau să fii prins. Opus Dei are un sediu în Londra, nu-i aşa? 

— Desigur. 

— Şi te poţi retrage acolo? 

— Ca orice alt membru. 

— Atunci du-te imediat şi să rămâi ascuns! Te voi suna în 
clipa în care voi avea cheia de boltă şi-mi voi fi rezolvat 
problemele curente. 

— Eşti în Londra? 

— Fă aşa cum ţi-am spus şi totul va fi bine. 

— Da, domnule. 

Învățătorul oftă, parcă pentru a-i arăta ce rău îi pare 
pentru ceea ce avea să urmeze. 

— Acum trebuie să vorbesc din nou cu Rémy. 

Silas îi întinse majordomului celularul, conştient că, 
probabil, aceasta era ultima convorbire telefonică din viaţa 
lui Rémy Legaludec. 


Rémy luă telefonul îşi spuse în sinea sa că acest biet 
călugăr n-avea idee ce soartă îl aştepta, acum, că se 
achitase de misiunea ce-i revenise. 

„Învățătorul te-a folosit, Silas, iar episcopul tău e doar un 
pion.” 

Încă se mai minuna de puterea de convingere a 
Învăţătorului. Aringarosa crezuse totul, orbit de propria lui 
disperare. „Era mult prea dornic să creadă totul.” Deşi lui, 
unuia, Învățătorul nu-i plăcea în mod deosebit, era mândru 
că izbutise să-i câştige încrederea şi să-l ajute atât de mult. 
„Mi-am câştigat banii!” g 

— Ascultă-mă cu atenţie, îi spuse Invăţătorul. Du-l pe 
Silas la sediul Opus Dei şi lasă-l la câteva străzi distanţă. 
Apoi vino la St. James's Park. E lângă Parlament şi Big Ben. 
Poţi parca limuzina pe Horse Guards Parade. Vorbim acolo. 

Şi închise. 

Departamentul de Teologie şi Studii Religioase de la 
King's College — înfiinţat de regele George al IV-lea în 
1829, se află în apropiere de Parlament. Departamentul se 
mândreşte nu doar cu cei 150 de ani de experienţă în 
domeniul învăţământului şi cercetării, ci şi cu fondarea, în 
1982, a Institutului de Cercetări în Teologie Sistematică, 
deţinător al uneia dintre cele mai avansate şi complexe bi- 
blioteci de studii religioase din lume. 

Langdon se simţea istovit când, împreună cu Sophie, 
intră în bibliotecă. Principala sală de studiu era exact aşa 
cum o descrisese Teabing — o uriaşă încăpere octogonală 
dominată de o masă rotundă enormă, în jurul căreia regele 
Arthur şi cavalerii săi s-ar fi putut lăfăi — dacă ar fi ştiut să 
utilizeze cele douăsprezece staţii de lucru computerizate. 
La unul dintre capetele sălii, o bibliotecară îşi turna o 
ceaşcă de ceai, pregătindu-se să-şi înceapă ziua de muncă. 

— Minunată dimineaţă, spuse ea cu accentul britanic 
caracteristic, lăsându-şi ceaiul şi apropiindu-se de ei. Vă pot 
ajuta cu ceva? 

— Da, vă mulţumim. Numele meu este... 

— Robert Langdon, surâse femeia. Ştiu cine sunteţi. 

Pentru o clipă, profesorul se temu că Fache îi difuzase 
portretul şi la televiziunea britanică, dar zâmbetul 
bibliotecarei sugeră altceva. Langdon încă nu se obişnuise 
cu aceste momente de neaşteptată celebritate. Şi totuşi, 
nimeni n-ar fi fost mai în măsură să-l recunoască decât o 
bibliotecară de la un centru de studii religioase. 

— Pamela Gettum, se prezentă ea, întinzându-i mâna. 

Avea o figură jovială, inteligentă, şi o voce plăcută. La 
gât îi atârna o pereche de ochelari cu ramă de baga şi 
lentile groase. 

— Îmi pare bine. Dumneaei este prietena mea, Sophie 
Neveu. 

Cele două femei se salutară şi Gettum se întoarse 
imediat spre Langdon: 

— Nu ştiam că ne veţi vizita. 

— Nici noi. Dacă deranjul nu este prea mare, v-am 
solicita ajutorul pentru a afla unele informaţii. 

Femeia începu să-şi mute greutatea de pe un picior pe 
altul, cu o expresie stânjenită: 

— In mod normal, serviciile noastre sunt disponibile 
numai la cerere şi cu programare — cu excepţia cazului în 
care aţi fost invitat de cineva de la Colegiu. 

Langdon clătină din cap: 

— Mă tem că am venit neanunţaţi. Un prieten mi-a vorbit 
despre dumneavoastră în termeni deosebit de apreciativi. 
Sir Leigh Teabing. Istoric al Royal Academy. 

Gettum se lumină deodată la faţă şi începu să râdă: 

— Oh, Doamne, da! Ce personaj! Fanatic! Ori de câte ori 
vine, caută acelaşi lucru. Graalul şi numai Graalul. Sunt 
sigură că nu-şi va abandona căutările decât mort. Timpul şi 
banii permit o pasiune atât de plăcută, nu credeţi? Un 
adevărat Don Quijote, omul acesta! 

— Şi credeţi că ne puteţi ajuta? întrebă Sophie. Este 
foarte important pentru noi. 

Femeia privi în jur, în sala pustie şi apoi le făcu un semn 
amical cu ochiul: 

— Păi, nu prea pot susţine că sunt ocupată, nu-i aşa? 
Atâta vreme cât vă treceţi numele în registru, nu văd cine 
ar avea ceva împotrivă. Ce anume doriţi? 

— Incercăm să găsim un mormânt în Londra. 

— Avem cam douăzeci de mii de morminte în oraş. Îmi 
puteţi da mai multe amănunte? 

— Este vorba despre mormântul unui cavaler. Nu îi 
cunoaştem numele. 

— Un cavaler! Asta reduce raza de acţiune considerabil. 
E mult mai puţin obişnuit. 

— Nu ştim prea multe despre acest cavaler, îi explică 
Sophie. lată ce avem despre el. 

Şi scoase din buzunar o bucăţică de hârtie pe care 
scrisese primele două versuri din poem. 

Nedorind să arate întregul poem unui necunoscut, 
Langdon şi Sophie hotărâseră să arate numai primele două 
versuri, cele care se refereau la cavaler. „Criptografie 
compartimentată.” Când o agenţie de spionaj intercepta un 
cod ce conţinea date delicate, fiecare criptograf lucra la o 
anumită secvenţă a codului. În acest fel, când textul era 
decriptat, nu exista nici un lucrător care să cunoască 
întregul mesaj. 

În cazul lor, precauţiile erau, probabil, exagerate; chiar 
dacă bibliotecara ar fi văzut întregul poem, ar fi identificat 
mormântul cavalerului şi ar fi ştiut ce glob lipsea, 
informaţiile i-ar fi fost inutile în absenţa criptex-ului. 

Gettum sesiză o intensitate aparte în ochii renumitului 
profesor american, de parcă găsirea urgentă a acelui 
mormânt ar fi fost o problemă de o importanţă capitală. 
Femeia cu ochi verzi care-l însoțea părea la fel de 
neliniştită. 

Nedumerită, bibliotecara îşi puse ochelarii şi citi cele 
câteva cuvinte de pe hârtiuţa ce-i fusese înmânată: 


In London lies a knight a Pope interred. 
His labor's fruit a Holy wrath incurred. 


„În Londra zace un cavaler de papă îngropat. 
A lui strădanie o sfântă urgie îşi atrase.” 


— Ce-i asta? Un joc de-a „căutaţi indiciile” în stil 
Harvard? 

Râsul lui Langdon sună oarecum forţat: 

— Mda, ceva de genul acesta! 

Gettum rămase tăcută o clipă, bănuind că nu i se 
spusese întreaga poveste. Totuşi, era intrigată şi citi cu 
atenţie versurile: 

— Se pare că un cavaler a comis o faptă care n-a fost pe 
placul lui Dumnezeu, şi cu toate acestea un papă a fost 
suficient de milos pentru a-l înmormânta în Londra. 

Langdon încuviinţă: 

— Vă sugerează ceva? 

Femeia se apropie de una dintre staţiile de lucru. 

— Acum nu, dar să vedem ce avem în baza de date. 

În ultimele două decenii, Institutul de Cercetare în 
Teologie Sistematică de la King's College utilizase 
programe de recunoaştere optică a caracterelor, împreună 
cu dispozitive de transpunere lingvistică pentru a 
sistematiza şi cataloga o gamă uriaşă de texte — 
enciclopedii de religie, biografii, scripturi în zeci de limbi, 
culegeri istorice, corespondenţă a Vaticanului, jurnale ale 
clericilor — tot ce putea fi considerat ca aparţinând 
spiritualităţii umane. Dat fiind că această uriaşă culegere 
de informaţii se prezenta în formă computerizată, datele 
erau mult mai accesibile decât cele dintr-o bibliotecă 
obişnuită, cu cărţi obişnuite. 

Aşezându-se în faţa unui computer, Gettum reciti 
versurile şi începu să tasteze: 

— Pentru început, vom încerca o căutare directă, cu 
câteva cuvinte-cheie evidente, şi vom vedea ce obţinem. 

— Mulţumim. 

Bibliotecara tastă câteva cuvinte: 


„LONDON, KNIGHT, POPE — «LONDRA, CAVALER, PAPA», 


Dădu comanda de căutare şi masiva unitate centrală 
aflată la subsol începu să scaneze datele cu viteza de 500 
MB/secundă. 

— Am cerut sistemului să ne arate toate documentele al 
căror text complet cuprinde toate aceste trei cuvinte. Vom 
obţine foarte multe trimiteri, dar mi se pare un bun punct 
de plecare. 

Pe ecran apăruseră deja primele trimiteri: 

„Picturi ale papei. Portretele lui sir Joshua Reynolds, 
London University Press.” 

Gettum clătină din cap: 

— Asta nu seamănă cu ceea ce căutam noi. 

Şi trecu la următoarea trimitere: 

„Scrierile londoneze ale lui Alexander Pope, de G. Wilson 
Knight.” 

Tot nimic! 

Lista de pe ecran se lungea mai repede decât în mod 
obişnuit. Zeci de texte apărură, multe dintre ele referindu- 
se la scriitorul britanic din secolul al XVIII-lea Alexander 
Pope, a cărui operă antireligioasă părea a conţine o 
sumedenie de referiri la Londra şi la cavaleri. 

Gettum aruncă o privire rapidă către câmpul numeric 
aflat la baza ecranului. Calculând numărul curent de 
trimiteri şi înmulţindu-l cu procentul care mai trebuie 
analizat din întreaga bază de date, computerul afişa o 
estimare a numărului total de trimiteri potenţiale. De data 
aceasta, cifra era incredibil de mare! 

Numărul estimat al trimiterilor totale: 2 692. 

— Trebuie să mai rafinăm parametrii de căutare, spuse 
ea, oprind computerul. Acestea sunt unicele informaţii pe 
care le aveţi despre acel mormânt? Nu mai ştiţi nimic 
altceva? 

Langdon îi aruncă lui Sophie o privire nesigură. 

„Ăsta nu-i un joc”, îşi spuse femeia. Auzise ea ceva 
despre aventurile lui Robert Langdon în Roma, anul trecut. 
Americanului îi fusese oferit acces liber la cea mai strictă 
bibliotecă din lume — Arhivele Secrete ale Vaticanului. 
Acum se întreba ce lucruri ascunse aflase el acolo şi dacă 
nu cumva această căutare avea vreo legătură cu unele 
informaţii descoperite la Vatican. lar experienţa ei 
profesională era suficient de bogată pentru a şti că 
majoritatea celor ce căutau cavaleri în Londra aveau un 
unic scop: Graalul. 

Gettum surâse şi-şi potrivi ochelarii: 

— Sunteţi prieten cu sir Leigh Teabing, vă aflaţi în Londra 
şi căutaţi un cavaler. Nu pot decât să presupun că ţinta 
dumneavoastră este Graalul. 

Langdon şi Sophie schimbară o privire îngrijorată. 

— Prieteni, această bibliotecă este, dacă vreţi, tabăra de 
bază a celor care caută Graalul. Şi Leigh Teabing se numără 
printre ei. Aş vrea să am eu câte un şiling pentru fiecare 
ocazie în care am tastat nume ca Rose, Maria Magdalena, 

Sangreal, Merovingian, Le Prieuré din Sion etc. etc. Tuturor 
le plac conspiraţiile. 

Apoi, scoţându-şi ochelarii, îi privi în faţă: 

— Am nevoie de mai multe informaţii. 

In tăcerea care urmă, îşi dădu seama că dorinţa de 
discreţie a oaspeţilor săi începea să fie depăşită de 
nerăbdarea de a obţine repede un rezultat. 

— lată, izbucni Sophie Neveu. Asta e tot ce ştim. 

Imprumutând un pix de la Langdon, scrise încă două 
versuri pe bucata de hârtie iniţială: 


You seek the orb tfiat ought be on his tomb. 
It speaks of Rosy flesh and seeded womb. 


„Să cauţi globul ce pe al lui mormânt se afla odat'. 
Vorbind de carne Roză şi pântece însămânţat.” 


Gettum surâse în sinea ei. „Într-adevăr, Graalul”, îşi 
spuse, remarcând aluzia la roză şi la pântecele ei 
însămânţat. 

— Am să vă ajut, spuse ridicându-şi privirea spre ei. Pot 
întreba de unde provin aceste versuri? Şi de ce căutaţi un 
glob? 

— Puteţi întreba, replică Langdon cu un zâmbet cald, însă 
e o poveste lungă şi noi avem foarte puţin timp la 
dispoziţie. 

— Imi pare un fel politicos de a-mi spune să-mi văd de 
treaba mea. 

— Ţi-am rămâne profund recunoscători, Pamela, insistă 
profesorul, dacă ai putea afla cine este acest cavaler şi 
unde a fost îngropat. 

— Foarte bine, răspunse ea şi începu să tasteze din nou. 
Dacă această căutare are legătură cu Graalul, ar trebui să 
folosim şi cuvinte-cheie referitoare la el. Voi adăuga un 
parametru de proximitate şi voi elimina obligativitatea 
titlului. Astfel vom limita trimiterile la acele cuvinte-cheie 
ce apar în apropierea unui termen referitor la Graal. 

„Caută: LONDON, KNIGHT, POPE, TOMB 
Caută rezultate şi cu oricare dintre cuvintele: 
GRAAL, ROSE, SANGREAL, CHALICE.” 


— Cât timp va dura? o întreba Sophie. 

„Câteva sute de terabiţi cu câmpuri multiple de referinţe 
încrucişate?” Ochii bibliotecarei luciră când dădu comanda 
de căutare: 

— Doar vreo cincisprezece minute! 

Oaspeţii ei rămaseră amândoi tăcuţi, dar Gettum era 
sigură că sfertul de oră era pentru ei o veşnicie. 

— Puțin ceai? întrebă ea, ridicându-se de la masa 
rotundă. Leigh întotdeauna gustă ceaiul meu. 

Centrul Opus Dei din Londra este o clădire modestă din 
cărămidă la numărul 5 pe Orme Court, cu vedere spre 
Kensington Gardens. Silas nu mai fusese niciodată aici, dar, 
în vreme ce se apropia de clădire, îl cuprinse o liniştitoare 
senzaţie de adăpost şi de ocrotire. În ciuda ploii, Rémy îl 
lăsase puţin mai departe, pentru a nu intra cu limuzina pe 
străzile principale. Lui însă nu-i displăcea să meargă pe jos, 
iar ploaia simţea că îl purifică. 

La sugestia lui R&my, îşi ştersese revolverul şi îl aruncase 
într-o gură de canal. Era bucuros să scape de el. Se simţea 
mai uşor acum. Picioarele încă îl dureau de la atâtea ore de 
imobilizare, dar îndurase el suferinţe şi mai cumplite. Işi 
aminti de Teabing, pe care majordomul îl lăsase legat în 
spatele limuzinei; fără îndoială că şi el simţea deja durerea. 

— Ce vei face cu bătrânul? îl întrebase pe Remy în 
maşină. 

— Decizia asta îi aparţine Învăţătorului, îi spuse 
servitorul, cu o hotărâre stranie în voce. 

Acum, în timp ce se apropia de sediul Opus Dei, ploaia se 
înteţi, îmbibându-i roba şi răscolindu-i rănile de ieri. Era 
gata să lase în urmă păcatele ultimelor douăzeci şi patru de 
ore şi să-şi curețe sufletul, îşi îndeplinise misiunea. 

Traversând curticica spre intrarea principală, găsi uşa 
descuiată. O împinse şi păşi în holul modest. Un semnal 
electronic se activă sus, în clipa în care el păşi pe covor. 
Soneria era ceva obişnuit în aceste centre în care locatarii 
îşi petreceau cea mai mare parte a timpului în camerele lor, 
rugându-se. La etaj, podeaua de lemn scârţâi sub paşii 
cuiva. 

Un bărbat cu o manta în spate cobori scările: 

— Vă pot ajuta cu ceva? 

Avea o privire blândă, care părea să nu observe aspectul 
neobişnuit al vizitatorului. 

— Vă mulţumesc. Numele meu este Silas. Sunt membru 
Opus Dei. 

— American? 

El încuviinţă. 

— Mă aflu în oraş doar pentru o zi. Pot rămâne aici? 

— Nici nu trebuie să întrebaţi. Sunt două camere libere la 
etajul al treilea. Să vă aduc puţin ceai şi pâine? 

— Mulţumesc. 

Era flămând. 

Silas urcă în modesta cămăruţă cu fereastră, în care îşi 
scoase sutana şi, rămânând în lenjeria de corp, îngenunche 
ca să se roage. Îl auzi pe călugărul de adineauri cum urcă 
scara şi îi lasă o tavă în faţa uşii. Işi încheie rugăciunea, 
mâncă şi se întinse în pat. 

Trei etaje mai jos, un telefon începu să sune. Călugărul 
Opus Dei care îl întâmpinase pe Silas răspunse: 

— Poliţia londoneză, spuse vocea de la celălalt capăt al 
firului. Încercăm să dăm de urma unui călugăr albinos. Am 
fost informaţi că ar putea fi la dumneavoastră. L-aţi văzut 
cumva? 

— Da, replica omul surprins, e aici. S-a întâmplat ceva? 

— Este la dumneavoastră acum? 

— Da, sus în cameră şi se roagă. Ce se întâmplă? 

— Lăsaţi-l acolo unde e, îi ceru ofiţerul. Nu spuneţi 
nimănui nici un cuvânt. Îmi trimit oamenii imediat. 

St. James's Park este o insulă de verdeață în mijlocul 
Londrei, o grădină publică între palatele Westminster, 
Buckingham şi St. James's. Odinioară închis de regele 
Henric al VIll-lea şi populat cu vânat, parcul este azi deschis 
publicului. În zilele însorite, londonezii ies la picnic la umbra 
sălciilor şi hrănesc pelicanii de pe lac, ai căror strămoşi i-au 
fost dăruiţi regelui Carol al Il-lea de ambasadorul Rusiei. 

Acum nu se zărea însă nici un pelican. Vremea ploioasă 
atrăsese, în schimb, pescăruşii de pe malul oceanului. 
Spațiile verzi erau pline — sute de trupuri aerodinamice, 
argintii care se îndreptau toate în aceeaşi direcţie. În ciuda 
ceţii de dimineaţă, parcul oferea o privelişte splendidă spre 
Parlament şi Big Ben. Rătăcind cu privirea peste peluze, 
dincolo de lac şi de siluetele elegante ale sălciilor, 
Învățătorul zări clădirea în care se afla mormântul 
cavalerului — adevăratul motiv pentru care îi ceruse lui 
Rémy să vină aici. 

În momentul în care îl văzu că se apropie. de limuzină, 
majordomul se întinse şi îi deschise portiera. Invăţătorul se 
opri o clipă şi luă o înghiţitură din sticla cu coniac pe care o 
avea în buzunar. Apoi, ştergându-şi gura, urcă în maşină şi 
închise portiera. 

Rémy ridică în mână cheia de boltă, ca pe un trofeu: 

— Aproape că o pierdusem. 

— Te-ai descurcat foarte bine. 

— Ne-am descurcat foarte bine, îl corectă Rémy, 
înmânându-i criptex-ul. 

Învățătorul îl admiră pe îndelete, surâzând: 

— Dar pistolul? L-ai şters? 

— Da, şi l-am pus în torpedo, acolo unde l-am găsit. 

— Excelent! 

Apoi, mai luând o gură de coniac, îi întinse sticla: 

— Să toastam pentru succesul nostru. Capătul drumului e 
aproape. 

Rémy acceptă sticla cu plăcere. Coniacul avea un gust 
cam sărat, dar nu-i păsa. El şi Invăţătorul erau parteneri cu 
adevărat acum. Se şi vedea ajuns pe o altă treaptă în viaţă. 
„Nu voi mai fi niciodată servitor.” Privind lacul cu rațe, 
Château Villette îi părea undeva, la sute de kilometri 
depărtare. 

Luă o altă înghiţitură şi simţi cum alcoolul îi pune sângele 
în mişcare. Căldura plăcută din gât se transformă însă 
foarte repede într-o fierbinţeală inconfortabilă. Îşi lărgi 
puţin papionul, în încercarea de a respira mai bine. Îi 
înapoie sticla cu un gest încet: 

— Probabil că am băut destul. 

— Rémy, după cum bine ştii, tu eşti singurul care-mi 
cunoaşte identitatea. Ţi-am acordat o încredere uriaşă. 

— Da, replica el lărgindu-şi şi mai mult papionul. ŞI 
identitatea ta va merge cu mine în mormânt. 

Invăţătorul rămase tăcut câteva clipe lungi: 

— Te cred. 

După ce puse în buzunar sticluta de coniac şi cheia de 
boltă, se întinse spre torpedo şi scoase dinăuntru micul 
revolver Medusa. Pentru un moment, Rémy simţi un val de 
spaimă, dar Învățătorul se mulţumi să ascundă arma în 
buzunarul pantalonului. 

„Ce naiba face?” se întrebă servitorul, cuprins de 
transpiraţie rece. A 

— Ştiu că ţi-am promis libertatea, reluă Invăţătorul pe un 
ton plin de regret. Dar ţinând seama de circumstanţe, asta 
e tot ce pot face. 

Brusc, gâtul i se umflă tăindu-i răsuflarea şi Rémy se 
prăbuşi peste volan, simțind un val de vomă care-i urca în 
traheea din ce în ce mai puţin încăpătoare. Incercă să 
strige, dar nu scoase decât un scâncet. Acum înţelese de ce 
era coniacul sărat. 

„Am fost otrăvit!” _ 

Nevenindu-i să creadă, se întoarse şi-l văzu pe Invăţător 
care stătea calm lângă el şi privea drept înainte, prin 

parbriz. Ochii i se înceţoşară şi se chinui să tragă aer în 
piept. „Am făcut tot ce mi-a cerut! Cum îmi poate face una 
ca asta?!” Dacă avusese de gând de la bun început să-l 
omoare sau dacă luase hotărârea asta după evenimentele 
din Temple Church — Rémy n-avea s-o mai afle niciodată. 
Mânat de furie şi de teroare, încercă să se repeadă la 
Invăţător, dar trupul său aproape ţeapăn abia reuşi să se 
clintească. „Am avut încredere în tine!” 

Se chinui să îşi ridice pumnii încleştaţi pentru a apăsa pe 
claxon, dar alunecă într-o parte şi căzu pe banchetă, cu 
capul aproape de coapsele Invăţătorului, strângându-şi 
spasmodic gâtlejul. Ploaia cădea ca o perdea. Nu mai vedea 
deja nimic, dar creierul lui lipsit de oxigen se chinuia să mai 
păstreze o urmă de luciditate. Lumea se întunecă din ce în 
ce mai mult în jurul lui şi Rémy Legaludec ar fi putut să jure 
că în apropiere aude foşnetul valurilor de pe Riviera 
franceză. 


Învățătorul cobori din limuzină, mulţumit să vadă că 
nimeni nu se uita spre el. „N-am avut de ales”, îşi spuse, 
observând cu surprindere că nu simţea nici o remuşcare. 
„Rémy şi-a hotărât singur soarta!” Se temuse de la bun 
început că majordomul va trebui eliminat la încheierea 
misiunii, dar prin faptul că-şi arătase faţa în biserică, Remy 
îşi grăbise sfârşitul. Vizita neaşteptată a lui Robert Langdon 
la Château Villette fusese un noroc la care n-ar fi îndrăznit 
să spere, dar ridicase şi o dilemă complexă. Langdon 
adusese cheia de boltă chiar în „inima” operaţiunilor — 
lucru care constituise o surpriză plăcută —, dar atrăsese şi 
poliţia pe urmele lui. Amprentele lui Rémy se aflau în toată 
reşedinţa, ca şi la postul de ascultare din hambar. Acum era 
încântat de faptul că avusese atâta grijă să elimine orice 
potenţială legătură între propriile activităţi şi cele ale lui 
Rémy. Nimeni nu avea cum să-l bănuiască de implicare 
dacă majordomul nu vorbea, iar acum acest risc fusese 
eliminat. 

„Incă un amănunt de rezolvat”, îşi spuse, apropiindu-se 
de portiera din spate. „Poliţia nu va avea idee ce s-a 

întâmplat... şi nu va mai exista nici un martor viu care să le 
povestească.” Privind cu atenţie în jur pentru a se asigura 
că nu-l vede nimeni, deschise portiera şi urcă în limuzină. 


Câteva minute mai târziu, Învățătorul traversa St. James 
Park. Doar două persoane mai rămăseseră. Langdon şi 
Neveu. Cu ele situaţia era puţin mai complicată. 
Deocamdată însă trebuia să se ocupe de criptex. 

_Privind triumfător peste aleile parcului, îşi zări destinaţia. 
„In Londra zace un cavaler de papă îngropat.” Imediat ce 
auzise poemul, ştiuse răspunsul. Faptul că toţi ceilalţi nu-şi 
dăduseră seama nu era însă surprinzător. „Eu am un 
avantaj deloc cinstit!” Ascultând timp de luni de zile 
conversațiile lui Saunière, îl auzise pe Marele Maestru 
menţionând adesea numele acestui cavaler, pentru care 
nutrea o apreciere aproape egală cu aceea pe care o 
resimțea faţă de Leonardo da Vinci. Aluzia din primele două 
versuri ale poemului era uimitor de simplă, o dată ce-ţi 


dădeai seama de ea — un punct în plus pentru 
ingeniozitatea lui Sauniere! — dar încă nu-şi imagina cum 
anume avea să-i dezvăluie acel mormânt parola pentru 
criptex. 


„Să cauţi globul ce pe al lui mormânt se afla odat'.” 

Işi amintea vag că văzuse fotografii ale mormântului, cu 
evidenta sa particularitate: un glob magnific. Sfera uriaşă 
plasată deasupra sarcofagului era aproape la fel de mare 
ca şi mormântul în sine. Dar prezenţa globului era 
deopotrivă încurajatoare şi tulburătoare. Pe de o parte, 
părea un fel de semn de avertizare; şi totuşi, poemul pome- 
nea despre un glob ce se afla odinioară pe acel mormânt... 
nu unul care exista şi azi. Dar probabil că, la o examinare 
mai atentă, sarcofagul îşi va dezvălui misterul. 

Ploaia era mai deasă acum şi Învățătorul afundă bine 
criptex-ul în buzunarul drept, pentru a-l feri de umezeală. 
Micul revolver Medusa era ascuns bine în cel din stânga. 
După câteva minute, păşea deja în tăcutul sanctuar al 
clădirii vechi de nouă sute de ani. 

Exact în clipa în care Învățătorul intra la adăpost de 
ploaie, episcopul Aringarosa păşea pe pista udă a 
Aeroportului Biggin Hill, strângându-şi sutana în jurul 
corpului. Sperase să fie întâmpinat de căpitanul Fache, dar 
în locul lui văzu un tânăr poliţist britanic care se apropiase 
cu o umbrelă. 

— Episcopul Aringarosa? Căpitanul Fache a fost nevoit să 
plece şi m-a rugat pe mine să mă ocup de dumneavoastră. 
Mi-a sugerat să vă conduc la Scotland Yard, fiind de părere 
că aşa este cel mai sigur. 

„Mai sigur?” Aringarosa privi spre servieta cu obligaţiuni 
pe care o strângea în mână. Aproape că uitase de ea. 

— Da, vă mulţumesc. 

Urcă în maşina poliţiei, întrebându-se pe unde o fi Silas. 
După câteva minute, staţia radio de la bord îi oferi 
răspunsul: 

„Orme Court, numărul 5.” 

Episcopul recunoscu imediat adresa. 

„Centrul Opus Dei din Londra!” 

Se întoarse brusc spre şofer: 

— Du-mă imediat acolo! 

Langdon nu-şi luase privirea de la monitor de când 
începuse căutarea. 

„Cinci minute şi doar două trimiteri! Ambele irelevante.” 

începea să se îngrijoreze. 

Pamela Gettum se afla într-o încăpere alăturată, 
pregătindu-le ceva de băut. Neinspiraţi, el şi Sophie 
întrebaseră dacă n-ar putea avea şi puţină cafea lângă 
ceaiul pe care îl oferise bibliotecara şi, după piuitul 
cuptorului cu microunde ce răzbătea de dincolo, profesorul 
bănui că vor fi trataţi cu cafea instant. 

În cele din urmă, computerul dădu un nou semn de viaţă: 

— Se pare că a mai găsit o trimitere, strigă Gettum din 
cealaltă cameră. Care-i titlul? 

Langdon privi monitorul: 


Alegoria Graalului în literatura medievală: 
un tratat despre sir Gawain şi Cavalerul Verde. 


— Alegoria Cavalerului Verde, răspunse el. 

— Inutilă. N-avem prea mulţi uriaşi verzi îngropaţi în 
Londra! 

Răbdători, Langdon şi Sophie rămaseră necilintiţi lângă 
monitor, aşteptând încă două trimiteri. Când însă 
computerul emise un nou „bing” informativ, titlul apărut pe 
ecran îi luă complet pe nepregătite: 


Die Opern von Richard Wagner 


— Opera lui Wagner? se miră Sophie. 

Gettum apăru în cadrul uşii, cu un pliculeţ de cafea 
instant în mână. 

— Mi se pare o trimitere ciudată. Wagner a fost cavaler? 

— Nu, răspunse Langdon intrigat. Dar a fost un bine 
cunoscut francmason. 

„La fel ca Mozart, Beethoven, Shakespeare, Gerswin, 
Houdini şi Disney.” Nenumărate cărţi fuseseră scrise pe 
tema legăturilor dintre masoni, cavalerii templieri, Le 
Prieuré din Sion şi Sfântul Graal. 

— Vreau să văd asta, adăugă profesorul. Cum fac să 
citesc întregul text? 

— Nu aveţi nevoie de tot textul. Daţi un clic pe titlul 
hypertext. Computerul va afişa cuvintele-cheie împreuna cu 
mono prelog-uri şi triple postlog-uri ale contextului. 

Langdon nu înţelesese nimic din ce-i spusese femeia, dar 
accesă titlul respectiv. 

O nouă fereastră apăru pe ecran: 


„... cavaler mitologic pe nume Parsifal care... 
... căutare metaforică a Graalului despre care... 
„„. Filarmonica din Londra în 1855... 
.. antologia Diva a Rebeccăi Pope în care... 
. la mormântul lui Wagner din Bayreuth, Germania...” 


— Aici apare cuvântul „Pope” aici, dar nu cel pe care ÎI 
căutăm, observă Langdon, dezamăgit. 

Totuşi, eficacitatea şi uşurinţa de utilizare a sistemului 
computerizat i se păreau extraordinare. Cuvintele-cheie cu 
contextul lor erau suficiente pentru a-i aminti că opera 
Parsifal a lui Wagner constituia un tribut adus Mariei 
Magdalena şi urmaşilor lui lisus Hristos, redat în povestea 
unui tânăr cavaler pornit în căutarea adevărului. 

— Aveţi răbdare, insistă Gettum. Lăsaţi computerul să-şi 
facă treaba! 

În următoarele minute pe ecran apărură alte câteva 
referiri la Graal, inclusiv un text despre trubaduri — celebrii 
menestreli ai Franţei medievale. Langdon ştia că nu e doar 
o simplă coincidenţă faptul că termenii „menestrel” şi 
„minister” din limba engleză, cu înţelesul de pastor, au 
aceeaşi rădăcina etimologică. Trubadurii erau slujitori sau 
„pastori” itineranţi ai Bisericii Mariei Magdalena, folosind 
muzica pentru a răspândi în rândul populaţiei povestea 
sacrului feminin. Şi astăzi, ei preamăreau în cântec virtuțile 

„Doamnei noastre” — o splendidă femeie misterioasă, 
căreia îi jurau credinţă veşnică. 
Nerăbdător, dădu un clic pe hypertext, dar nu găsi nimic. 
Computerul piui din nou: 


Cavaleri, valeti, popi şi pentagrame: Istoria sfântului 
Graal în tarot 


— Nu mă surprinde deloc, îi spuse profesorul lui Sophie. 
Unele dintre cuvintele noastre cheie sunt identice cu cele 
ale cărţilor de Tarot. Nu ştiu dacă bunicul tău ţi-a spus 
vreodată, dar jocul acesta e un fel de „catehism prescurtat” 
pentru povestea Miresei Pierdute şi a subjugării ei de către 
Biserică. 

Sophie îl privi neîncrezătoare: 

— Habar nu aveam. 

— Tocmai asta e. Folosind un joc metaforic, căutătorii 
Graalului îşi disimulau mesajul, ferindu-l de ochii scrutători 
ai Bisericii. 

Langdon se întreba adesea câţi dintre cei ce se distrau 
astăzi cu jocurile de cărţi ştiau că obişnuitele patru culori — 
pică, treflă, cupă şi caro — erau simboluri ce aminteau de 
Graal şi proveneau din cele patru culori ale cărţilor de 
Tarot: spadă, cupă, sceptru şi pentagramă. 


Pica era spada — Paloşul. Simbol masculin. 

Cupa era, fireşte, tot cupa — Potirul. Simbol feminin. 
Trefla era sceptrul — Moştenirea regală. Urmașii. 
Caroul era Pentagrama — Zeița. Sacrul feminin. 


Patru minute mai târziu, când Langdon începuse deja să 
se teamă că nu vor găsi ceea ce căutau, computerul le oferi 
o nouă trimitere: 


Gravitatia geniului: biografia unui cavaler modern. 


— Gravitatia geniului! striga Langdon către Gettum. 
Biografia unui cavaler modern! 

— Cât de modern? replică bibliotecara. Te rog să nu-mi 
spui că este vorba despre sir Rudy Giuliani al vostru! Mie, 
personal, mi se pare puţin cam prea trasă de păr. 

Langdon avea propriile lui dubii cu privire la proaspăt 
înnobilatul sir Mick Jagger, dar nu era acum momentul să 
dezbată politica în domeniu a Curţii Britanice. 

— Să ne uităm, sugeră el şi accesă titlul hypertext: 


„.„.. Onorabilul cavaler, sir Isaac Newton... 

„.. În Londra în 1727 şi... 

... Mormântul său de la Westminster Abbey... 
.. Alexander Pope, prieten şi coleg...” 


— Cred că „modern” este, totuşi, un termen destul de 
relativ, strigă Sophie către Gettum. E o carte veche. Despre 
sir Isaac Newton. 

Bibliotecara clătină din cap: 

— Inutil! Newton a fost îngropat la Westminster Abbey — 
inima protestantismului englez şi în nici un caz nu a 
participat vreun papă! Frişcă şi zahăr? întrebă ea arătând 
spre ceştile de cafea solubilă. 

Sophie încuviinţă. 

— Robert! îl strigă Gettum, văzând că Langdon nu are de 
gând să îi răspundă. 

Profesorul îşi ridică ochii de pe ecran, simțind cum inima 
începe să-i bată mai tare: 

— Sir Isaac Newton e cavalerul pe care-l căutăm, declară 
el. Cercetările sale au dus la descoperiri ştiinţifice care au 
atras mânia Bisericii. Şi a fost Mare Maestru al Le Prieure 
din Sion. Nu e suficient? 

— Suficient? îi răspunse Sophie arătând spre poem. Cum 
rămâne cu cavalerul îngropat de papă? Ai auzit-o pe 
doamna Gettum: la înmormântarea lui Newton nu a luat 
parte nici un papă, nici un catolic. 

Langdon întinse mâna spre mouse: 

— Cine a zis ceva despre un papă — catolic? 

Dădu un clic pe „Pope” şi pe ecran apăru întreaga frază: 

„Înmormântarea lui sir Isaac Newton, la care au asistat 
regi şi membri ai nobilimii, a fost 

prezidată de Alexander Pope, prieten şi coleg, care i-a 
adus decedatului un emotionant 

elogiu înainte de a-i arunca primul pumn de ţărână peste 
sicriu.” 


Profesorul îşi ridică ochii spre Sophie: 
— De data asta l-am nimerit pe cel care trebuie. 
Alexander Pope. A. Pope. 


In London lies a knight a Pope interred! 
Sophie se ridică, înmărmurită. 
Jacques Saunière, maestrul dublelor înţelesuri, îşi 


demonstrase încă o dată, dacă mai era nevoie, uimitoarea-i 
ingeniozitate. 

Silas se trezi, tresărind brusc. 

Nu ştia ce-l deşteptase şi nici cât timp dormise. „Oare 
visam?” Ridicându-se în capul oaselor pe salteaua de paie, 
ascultă răsuflarea tăcută a clădirii, liniştea deplină fiind 
întreruptă doar de murmurul slab al rugăciunii cuiva de la 
etajul de dedesubt. Erau sunete familiare, care ar fi trebuit 
să-l mai liniştească. 

Şi totuşi, simţea o bruscă şi ciudată îngrijorare. 

Doar în lenjerie de corp, se apropie de fereastră. „Am 
fost, oare, urmărit?” Curtea era pustie, exact aşa cum 
fusese şi atunci când venise el. Ascultă din nou. Linişte! „Şi 
atunci, de ce simt că undeva, ceva nu e în ordine?” Silas 
învățase, cu mult timp în urmă, să aibă încredere în propria 
intuiţie; ea îl ţinuse în viaţă pe când era copil, pe străzile 
Marsiliei, cu mult înainte de a ajunge la închisoare... cu 
mult înainte de a se naşte din nou, graţie episcopului 
Aringarosa. Deodată, prin gardul viu de la marginea curţii 
Zări silueta unei maşini care se apropia. Pe capotă, zări 
sirena de poliţie. Jos, la recepţie, duşumeaua scârţâi. O uşă 
se deschise. 

Instinctiv, Silas se repezi la uşă şi încremeni în spatele ei, 
exact în clipa în care clanţa cobori şi uşa se deschise uşor. 
Primul poliţist năvăli înăuntru, legănându-şi arma la stânga 
şi la dreapta în mâna întinsă. Camera părea goală. Inainte 
de a fi zărit, Silas îşi buşi umărul în tăblia uşii, izbind un al 
doilea poliţist. Primul se răsuci, gata să tragă, dar Albinosul 
i se repezi la picioare. Glonţul zbură peste capul său, iar 
polițistul îşi pierdu echilibrul şi se prăbuşi, lovindu-se 
puternic la cap. Al doilea izbuti să se ridice de jos, în pragul 
uşii, dar Silas îi expedie un picior în burtă şi, sărind peste 
trupul lui încovrigat de durere, ieşi pe culoar. 

Aproape gol, cobori în fugă treptele. Fusese trădat, dar 
de cine? Când ajunse în hol, văzu alţi poliţişti năvălind 
înăuntru. Se răsuci dintr-o mişcare şi alergă în partea 

cealaltă. „Intrarea pentru femei. Fiecare centru Opus Dei 
are una.” Străbătând coridoarele înguste, traversă 
bucătăria, strecurându-se printre bucătarii înspăimântați, 
care se trăgeau la o parte din calea Albinosului despuiat ce 
dărâma în goană oale şi veselă. In cele din urmă, ajunse pe 
un culoar întunecat, aproape de încăperea în care se afla 
centrala termică. La capătul lui, zări uşa pe care o căuta. 

Alergând cât îl ţineau picioarele, ieşi afară, în ploaie, şi 
nu-l zări decât prea târziu pe polițistul care se apropia. Cele 
două trupuri se izbiră în forţă, umărul alb al lui Silas intrând 
ca un berbece în sternul celuilalt. Polițistul căzu, iar 
Albinosul se prăvăli peste el. Arma ofițerului zbură pe 
pavaj. În spate se auzeau tropot de picioare şi glasuri 
agitate. Se rostogoli şi înhăţă revolverul. Un foc de armă 
răsună în uşă, şi în coaste simţi o împunsătură puternică. 
Turbat de furie, începu să tragă spre cei trei poliţişti ce se 
apropiau. Sângele ţâşni din trupurile lor ca dintr-o fântână 
arteziană. 

O umbră întunecată se ivi în spatele lui, apărută parcă de 
nicăieri. Mâinile care-i prinseră umerii goi păreau a avea 
însăşi forţa diavolului. Omul răcni în urechea lui: 

— SILAS, NU! 

Albinosul se răsuci şi trase. Ochii li se întâlniră. Silas urla 
deja de oroare, când episcopul Aringarosa se prăbuşi. 

Mai bine de trei mii de persoane îşi dorm somnul de veci 
în Westminster Abbey, colosala clădire din piatră care 
adăposteşte rămăşiţele pământeşti ale unor regi, oameni 
politici, savanţi, poeţi şi muzicieni. Mormintele lor, dispuse 
în toate nişele şi alcovurile disponibile, variază ca 
grandoare de la mausoleele regale — cum este al reginei 
Elizabeth |, al cărei sarcofag tronează în propria capelă 
laterală — până la modestele plăci încastrate în pardoseală, 
ale căror inscripţii au fost tocite de vreme şi de paşii 
vizitatorilor, astfel că de multe ori nu mai poţi decât ghici 
numele celui care odihneşte dedesubt. 

Având structura marilor catedrale din Amiens, Chartres şi 
Canterbury, Westminster Abbey nu este considerată nici 
catedrală în adevăratul sens al cuvântului, dar nici biserica 
parohială obişnuită. Purtând titlul de royal peculiar se află 
în subordinea directă a reginei. De la încoronarea lui 
William Cuceritorul în ziua de Crăciun a anului 1066, 
impresionantul sanctuar a găzduit nenumărate ceremonii 
regale şi diverse evenimente de stat — începând cu 
canonizarea lui Edward Confesorul şi sfârşind cu nunta 
prinţului Andrew cu Sarah Ferguson sau funeraliile lui 
Henric al V-lea, ale reginei Elizabeth | sau ale prinţesei de 
Wales, Diana. 

Totuşi, pe Robert Langdon nu-l interesa în momentul de 
faţă nimic din străvechea istorie a lăcaşului — cu o singură 
excepţie: înmormântarea cavalerului britanic sir Isaac 
Newton. 


„In London lies a knight a Pope interred!” 


Traversă în mare grabă, împreună cu Sophie, marele 
portic al transeptului nordic, ajunseră în faţa unor 
supraveghetori care îi poftiră politicos spre cea mai recentă 
dotare a abației — un detector de metale tip cadru, prezent 

acum în majoritatea clădirilor istorice din Londra. Trecură 
amândoi fără a declanşa alarma şi îşi continuară drumul 
spre intrarea propriu-zisă. 

Încă de la primii paşi în imensul interior de piatră, 
Langdon avu impresia că lumea de afară dispare brusc, se 
evaporă. Nu se mai auzea zgomotul traficului. Nu se mai 
auzea răpăitul ploii. Doar o linişte asurzitoare, ce părea o 
reverberaţie între zidurile masive, ca şi când biserica şi-ar fi 
vorbit sieşi în şoaptă. 

Ochii lor, la fel ca aceia ai majorităţii vizitatorilor, se 
ridicară imediat spre înălțimile ameţitoare ale plafonului. 
Coloane de piatră cenuşie ţâşneau spre cer aidoma unor 
maiestuoşi arbori seculari, arcuindu-se grațios şi părând a fi 
susţinute de aer, şi apoi coborau din nou până la 
pardoseală. In faţa lor, transeptul nordic se întindea 
asemenea unui canion adânc, mărginit de falezele înalte 
ale vitraliilor. În zilele însorite, podeaua devenea un mozaic 
prismatic de lumini şi de umbre. Astăzi însă, ploaia şi norii îi 
confereau vastului spaţiu interior o aură spectrală... ca de 
criptă, într-adevăr. 

— E într-adevăr goală, şopti Sophie. 

Langdon se simţi şi el dezamăgit. Sperase să găsească 
aici mai multă lume; nu avea nici un chef să repete 
experienţa neplăcută de la Temple Church. Ar fi vrut ca 
acolo să simtă siguranţa pe care ţi-o oferă de obicei 
destinațiile turistice arhiaglomerate, dar uitase că acest 
lucru se întâmpla, îndeosebi, doar în plin sezon turistic. Era 
o dimineaţă ploioasă de aprilie. In loc de grupuri numeroase 
de turişti şi raze de soare filtrate prin vitralii, în faţa lui nu 
se zărea decât imensitatea goală a pardoselei mărginite de 
nişe întunecoase. 

— Am trecut printr-un detector de metale, îi aminti 
Sophie, sesizându-i tulburarea. Dacă ne aşteaptă cineva 
aici, înăuntru, cel puţin nu poate fi înarmat. 

Langdon încuviinţă, însă rămase la fel de circumspect. 
Voise să cheme poliţia londoneză, dar ea fusese de părere 
că, neştiind cine poate fi implicat, ar fi preferabil să evite 

orice contact cu autorităţile. „Trebuie să recuperăm criptex- 
ul, insistase Sophie. E cheia care ne deschide toate uşile.” 

Avea dreptate, fireşte. 

„Cheia către salvarea lui Leigh. 

Cheia către găsirea Sfântului Graal. 

Cheia către aflarea celui care pusese la cale toată 
această nebunie.” 

Din nefericire, unica lor şansă de a recupera criptex-ul 
părea să fie acum şi aici... la mormântul lui sir Isaac 
Newton. Cel care avea cilindrul trebuia să treacă pe la el 
pentru a descifra indiciul final şi, dacă nu o făcuse deja, 
plecând între timp, vor izbuti să-l surprindă asupra faptului. 

îndreptându-se spre extremitatea stângă a clădirii, 
trecură de un şir de coloane şi pătrunseră într-un întunecat 
naos lateral. Langdon nu-şi putea alunga din minte 
imaginea lui Leigh Teabing prizonier, legat şi înghesuit, 
probabil, undeva, în spatele propriei limuzine. Cel care 
ordonase uciderea celor patru membri de vârf ai Stăreţiei 
nu va ezita să-i elimine pe toţi cei care îi stăteau în cale. 
Faptul că Teabing — un cavaler britanic modern — era 
prizonierul celor ce căutau mormântul unui compatriot al 
său părea o ironie a sorții. 

— Pe unde e? întrebă Sophie, privind în jur. 

„Mormântul.” N-avea idee. 

— Ar trebui să găsim un ghid şi să-l întrebam. 

Ştia că nu are nici un rost să rătăcească aiurea prin 
catedrală; Westminster Abbey era o veritabilă reţea de 
mausolee, încăperi separate şi nişe funerare. Ca şi Marea 
Galerie de la Luvru, avea un unic punct de intrare — uşa 
peste pragul căreia tocmai trecuseră: uşor să pătrunzi în 
interior, dar dificil să-ţi găseşti drumul spre ieşire. „O ve- 
ritabilă capcană pentru turişti”, declarase o dată unul dintre 
colegii lui de la Harvard. Respectând tradiţiile arhitecturale, 
construcţia avea forma unei cruci uriaşe. Spre deosebire 
însă de majoritatea bisericilor, avea intrarea prin /atera!/, nu 
prin capătul naosului central. În plus, clădirea centrală era 
înconjurată de o serie de vaste peristiluri. Un pas printr-o 


471 


arcadă greşită şi vizitatorul se pomenea rătăcind printr-un 
labirint de culoare exterioare, mărginite de ziduri înalte. 

— Ghizii poartă robe stacojii, îi spuse Langdon în timp ce 
se apropia de mijlocul bisericii. 

Privind în direcţia altarului aurit, spre capătul transeptului 
sudic, văzu câţiva oameni care se târau pe coate şi 
genunchi. Acest tip de pelerinaj era o privelişte obişnuită în 
Colţul Poeţilor, deşi nu avea un caracter atât de pios pe cât 
părea. „Turişti care se freacă de morminte.” 

— Eu nu văd nici un ghid, constată Sophie. N-am putea 
găsi mormântul şi singuri? 

Fără un cuvânt, profesorul o conduse spre un rând de 
trepte în partea centrală a clădirii şi îi făcu semn spre 
dreapta. 

Sophie simţi că i se taie răsuflarea atunci când privi în 
lungul naosului, la întreaga lungime a catedralei: 

— Ah! făcu ea. Hai să găsim un ghid! 


În acelaşi moment, la câteva sute de metri distanţă, 
ascuns vederii după galeria corului, mormântul lui Isaac 
Newton avea un unic vizitator. Învățătorul examina 
monumentul de zece minute încheiate. 

Mormântul era format dintr-un sarcofag masiv de 
marmură neagră, pe care odihnea silueta sculptată a 
savantului în veşminte clasice şi care se sprijinea mândru 
de un teanc de cărţi cu semnătura sa — Divinitatea, 
Cronologie, Optica şi Philosophiae Naturalis Principia 
Mathematica. La picioarele lui Newton se aflau doi îngeraşi 
care desfăşurau un sul de pergament. In spatele trupului 
întins al savantului se înălța o piramidă austeră. Deşi 
piramida în sine părea o ciudăţenie aici, Invăţătorului îi 
atrase atenţia mai curând uriaşa formă aflată cam la 
jumătate din înălţimea ei. 

Un glob! 

In minte îi reveni versul lui Saunière: „Să cauţi globul ce 
pe al lui mormânt se-afla odat'.” Sfera masivă ce părea că a 
crescut pe faţa piramidei era sculptată în basorelief şi 
înfăţişa cele mai diverse corpuri cereşti: constelații, semne 

zodiacale, stele, comete şi planete. Deasupra ei se înălța 
zeiţa astronomiei sub un cer înstelat. 

„Nenumărate globuri.” 

Învățătorul fusese convins că, o dată ce va găsi 
mormântul, identificarea globului lipsă nu va reprezenta o 
dificultate. Acum nu mai era însă chiar atât de sigur. Avea 
în faţa ochilor o complexă hartă a bolţii cereşti. Să fie, oare, 
o planetă lipsă? Fusese omis vreun astru dintr-o 
constelație? Habar nu avea. Totuşi, nu se îndoia că soluţia 
enigmei era ingenios de simplă şi de logică. „Ce glob 
trebuie să caut?” În mod cert, pentru a găsi Graalul nu era 
musai să ai cunoştinţe extinse de astronomie! 

„Vorbind de carne Roză şi pântece însămânţat.” 

Deodată, atenţia îi fu distrasă de un grup de turişti. Puse 
criptex-ul în buzunar şi privi încruntat cum fiecare vizitator 
se apropie de o măsuţă, lasă o mică donaţie în casetă şi îşi 
reface provizia de papetărie pusă la dispoziţie de abație. 
Înarmaţi cu creioane şi foi mari de hârtie, turiştii se 
îndreptară apoi spre o altă parte a bisericii, probabil spre 
popularul Colț al Poeţilor, pentru a se pleca în faţa lui 
Chaucer, Tennyson şi Dickens mergând în genunchi 
conştiincioşi spre mormintele lor. 

Rămas singur din nou, Învățătorul se apropie de 
mormânt, privindu-l cu atenţie de sus până jos. Începu cu 
ghearele ce susțineau sarcofagul, trecu la statuia lui 
Newton, la teancul lui de cărţi şi la cei doi îngeraşi cu 
pergamentul, apoi urcă pe faţa piramidei până la uriaşul 
glob cu constelații şi la plafonul înstelat al nişei. 

„Ce glob ar fi trebuit să fie aici... şi totuşi lipseşte?” 
Atinse criptex-ul din buzunar, ca şi cum acesta i-ar fi putut 
oferi răspunsul dorit. „Doar cinci litere mă despart de 
Graal.” 

Când se apropie de colţul galeriei, trase adânc aer în 
piept şi privi în lungul naosului, spre altarul principal. De la 
decoraţiunile aurite ale acestuia, atenţia îi zbură spre roba 
roşie a unui ghid care fusese chemat de două persoane 
care îi erau cât se poate de cunoscute. 

Langdon şi Neveu! 

Calm, se retrase în spatele galeriei. Se aşteptase ca ei 
doi să descifreze, în cele din urmă, semnificaţia poemului şi 
să ajungă aici, dar nu-şi imaginase că vor reuşi chiar atât 
de repede. Răsuflă adânc şi îşi cântări opţiunile. Se 
obişnuise deja să facă faţă surprizelor. 

„Criptex-ul e la mine.” 

Ducându-şi mâna la buzunar, pipăi cel de-al doilea obiect 
care îl făcea atât de încrezător: revolverul Medusa. Aşa cum 
ar fi fost de aşteptat, detectorul de metale ţiuise atunci 
când trecuse prin el cu arma ascunsă. La fel de puţin 
surprinzător însă, paznicii se trăseseră înapoi imediat când 
se încruntase la ei şi le arătase un act de identitate. Poziţia 
oficială impunea totdeauna respect. 

Deşi iniţial sperase să găsească de unul singur parola şi 
să evite alte complicaţii, acum ajunse la concluzia că 
sosirea lui Langdon şi Neveu era, totuşi, un fapt binevenit. 
Ţinând seama că nu reuşise să identifice globul absent, 
ajutorul lor i-ar putea prinde bine. La urma urmei, dacă 
americanul descifrase semnificaţia primului vers şi ajunsese 
aici, probabil că ştia ceva şi despre globul respectiv. lar 
dacă Langdon cunoştea parola, totul devenea doar o 
problemă de aplicare a presiunii corespunzătoare. 

„Nu aici, fireşte. 

Undeva unde să nu fim deranjaţi.” 

Îşi aminti un mic anunţ pe care-l zărise la intrare; ştia 
locul perfect în care să-i ademenească. 

Nu mai rămânea decât o singură problemă... ce să 
folosească pe post de momeală. 

Langdon şi Sophie înaintau încet pe partea de nord a 
bisericii, având grijă să nu iasă din umbra masivelor 
coloane ce îi despărţeau de naos. Deşi parcurseseră deja 
jumătate din lungimea clădirii, mormântul lui Newton nu se 
zărea încă. Sarcofagul era retras într-o nişă pe care nu 
aveau cum s-o vadă din locul în care se aflau ei. 

— Bine măcar că nu e nimeni acolo, şopti Sophie. 

Langdon încuviinţă, răsuflând şi el uşurat. Zona din jurul 
mormântului era pustie. 

— Mă duc eu, şopti el. Tu ar trebui să stai ascunsă, 
pentru eventualitatea în care... 

Dar ea ieşise deja din penumbra coloanelor şi pornise 
înainte. 

— ... cineva ne urmăreşte, sfârşi profesorul oftând şi 
pornind repede în urma ei. 

În vreme ce traversau în diagonală vastul, complexul 
monument deveni vizibil treptat, frustrant de lent... un 
sarcofag de marmură neagră... statuia lui Newton... doi 
băieţei înaripaţi... o piramidă uriaşă... şi... un glob imens. 

— Ştiai despre asta? întrebă Sophie, uimită. 

Langdon clătină din cap, la fel de surprins: 

— lar acelea par a fi constelații. 

Când au ajuns lângă nişă, profesorul a simţit un gol în 
stomac. Mormântul lui Newton era plin de globuri — stele, 
comete, planete. 

„Să cauţi globul ce pe al lui mormânt se afla odat!'.” Era 
ca şi cum ai fi încercat să găseşti un fir de iarbă lipsă de pe 
gazonul unui stadion. 

— Corpuri cereşti. Multe! 

Langdon se încruntă. Unica legătură pe care şi-o putea 
imagina între planete şi Graal era pentagrama zeiţei Venus 
şi, în drum spre Temple Church, încercase deja parola 
„Venus”. 

Sophie se îndreptă direct spre sarcofag, dar el rămase la 
doi-trei metri mai în spate, privind atent în jur: 

— Divinitatea, spuse Sophie înclinându-şi capul pe umăr 
şi citind titlurile cărţilor pe care se sprijinea Newton. 
Cronologia. Optica. Philosophiae Naturalis Principia 
Mathematica. Îți spun ceva? 

Langdon se apropie, gândindu-se la cele auzite: 

— Din câte îmi amintesc, Principia Mathematica are de-a 
face cu atracţia gravitaţională a planetelor... pe care le 
putem considera globuri, dar mi se pare puţin cam tras de 
păr. 

— Dar ce zici despre semnele zodiacului? Ceva mai 
devreme vorbeai, parcă, despre Peşti şi Vărsător. 

„Ziua de Apoi!” 

— Sfârşitul Erei Peştilor şi începutul celei a Vărsătorului 
era, se presupune, etapa istorică în care Stăreţia plănuia să 
dea publicităţii documentele Sangreal. 

„Dar noul mileniu a venit şi a trecut fără evenimente 
deosebite, iar istoricii nu mai ştiu când anume va ieşi 
adevărul la iveală.” 

— Mi se pare posibil, replică Sophie, ca planul confreriei 
de a dezvălui acest secret să aibă o legătură cu ultimul vers 
al poemului. 

„Vorbind de carne Roză şi pântece însămânţat.” Da, 
poate că aşa era; el nu privise până acum versul respectiv 
în aceasta lumină. 

— Mi-ai spus mai devreme, continuă ea, că momentul 
ales de confrerie pentru revelarea adevărului despre 
„Roză” şi pântecele ei fertil ar putea fi dictat de poziţia 
planetelor — globuri cereşti. 

Langdon încuviinţă, simțind că totul începe să capete 
sens. Totuşi, intuiţia îi spunea că nu astronomia era cheia 
enigmei. Soluţiile anterioare alese de Marele Maestru 
avuseseră, toate, o semnificaţie simbolică evidentă — Mona 
Lisa, Fecioara între stânci, SOFIA. Această semnificaţie nu 
era însă prezenta în conceptul zodiacului şi al corpurilor 
cereşti. Până acum, Jacques Saunière se dovedise a fi un 
meticulos inventator de coduri şi era de aşteptat ca ultima 

parolă — cele cinci litere care deschideau calea către 
secretul fundamental al Stăreţiei — să fie nu doar încărcată 
cu aceleaşi simboluri, ci şi extrem de clară. Dacă şi această 
soluţie semănă cu celelalte, o dată ce va fi identificată, va 
părea surprinzător de evidentă. 

— Uite! exclamă Sophie prinzându-l brusc de braţ. 

După teama ce răzbătuse din glasul ei, Langdon bănui că 
se apropia cineva, dar, când se întoarse, o văzu privind 
ţintă una dintre extremităţile sarcofagului de marmură. 

— Cineva a fost aici! şopti ea, arătând spre piciorul drept 
al lui Newton. 

Profesorul nu înţelese ce anume o îngrijora atât de tare. 
Un turist neglijent lăsase un creion din acelea de cărbune 
pe capacul sarcofagului. „E o nimica toată!” Întinse mâna 
pentru a lua creionul, dar când se aplecă, o rază de lumină 
jucă pe marmura lustruită şi Langdon încremeni. Acum 
pricepea ce anume o speriase pe Sophie. 

La piciorul lui Newton, pe capacul sarcofagului, se 
întrezărea vag un mesaj scrijelit cu cărbunele: 


„Teabing e la mine. 
Luaţi-o prin Chapter House, pe ieşirea sudică, spre grădi- 
nile publice.” 


Profesorul citi cuvintele de două ori, cu inima bătându-i 
cu frenezie. 

Sophie se întoarse şi cercetă întreaga lungime a 
naosului. În ciuda tremurului care îl cuprinsese în momentul 
când văzuse mesajul, Langdon îşi spuse că e, la urma 
urmei, o veste bună. „Leigh e în viaţă!” Dar faptul mai avea 
o semnificaţie: 

— Nici ei nu ştiu încă parola, şopti. 

Sophie încuviinţă: 

— Altfel de ce s-ar fi dat de gol? 

— Poate că vor să facă un schimb: Leigh contra parolei. 

— Sau e doar o capcană. 

Langdon clătină din cap: 

— Nu cred. Grădina se află în afara zidurilor abației; e un 
loc public, frecventat. 

El vizitase odată celebra College Garden — o micuță 
grădină cu plante medicinale şi pomi fructiferi — rămasă de 
pe vremea în care călugării cultivau aici ierburi de leac. 
Lăudându-se cu cei mai bătrâni pomi fructiferi din Regatul 
Unit, grădina era o destinaţie turistică ce putea fi vizitată 
fără a intra în clădirea abației. 

— Faptul că ne cere să ieşim mi se pare o dovadă de 
încredere. Pentru a ne face să ne simţim în siguranţă. 

Sophie nu era convinsă: 

— Afară, adică acolo unde nu sunt detectoare de metale? 

Profesorul ridică o sprânceană; la asta nu se gândise. 

Privind din nou mormântul acoperit cu globuri, îşi dori să- 
i vină măcar o idee despre parolă... ceva cu care să poată 
negocia. „Eu l-am implicat pe Leigh şi voi face tot ce-mi stă 
în putinţă ca să-l ajut.” 

— Mesajul zice să mergem prin Chapter House spre 
ieşirea sudică, observă Sophie. Poate că din uşă vom avea 
o vedere bună spre grădină şi vom evalua situaţia înainte 
de a ne expune vreunui pericol. 

Era o idee bună. Langdon îşi amintea vag că Chapter 
House era o sală ortogonală în care se reunea forul 
legislativ britanic înainte de construirea actualei clădiri a 
Parlamentului. Trecuseră mulţi ani de când o vizitase, dar 
ţinea minte că se afla pe undeva, dincolo de peristil. Se 
depărtă puţin de mormânt şi privi pe după galeria corului 
spre dreapta, spre cealaltă extremitate a bisericii. 

Nu departe se vedea o arcadă largă, alături de care 
stătea scris: 


PE AICI SPRE: 
PERISTIL 
DECANAT 
COLLEGE HALL 
MUZEU 

SALA PYX 
CAPELA ST. FAITH 

CHAPTER HOUSE 


Langdon şi Sophie alergau deja când trecură pe lângă 
indicator, mişcându-se prea repede pentru a mai observa 
micul anunţ prin care autorităţile se scuzau că unele zone 
erau închise pentru lucrări de renovare. 

Ajunseră imediat într-o curticică mărginită de ziduri 
înalte, udată de ploaia ce nu contenea să cadă. Deasupra, 
vântul şuiera cu un sunet gutural, de parcă cineva se juca 
suflând într-o sticlă. Intrând pe sub arcadele înguste şi 
joase ce mărgineau curtea, Langdon simţi din nou familiara 
tensiune pe care i-o provocau, de fiecare dată, spaţiile 
strâmte. Astfel de arcade erau numite peristil sau c/austru 
şi profesorul observă, deloc încântat, că acestea de aici se 
ridicau la înălţimea numelui lor latinesc, din care derivase 
termenul c/austrofobie. 

Concentrându-se asupra punctului de la capătul 
arcadelor, căută din ochi indicatoarele ce îndrumau spre 
Chapter House. Ploaia era deasă şi rece, iar stropi fini aduşi 
de vânt pătrundeau printre coloanele ce mărgineau curtea. 
Un alt cuplu trecu pe lângă ei, îndreptându-se în direcţie 
opusă, grăbiţi să ajungă la adăpost de vremea urâtă. 
Peristilul părea pustiu acum, fiind probabil cea mai puţin 
atrăgătoare parte a abației pe timp de ploaie şi vânt. 

După ce parcurseseră vreo patruzeci de metri, pe latura 
de est a peristilului, văzură în stânga capătul unei alei 
boltite. Aceasta era intrarea pe care o căutau, însă trecerea 
era barată de un cordon şi o tăbliță de avertizare: 


„ÎNCHISE PENTRU RENOVARE: 
SALA PYX 

CAPELA ST. FAITH 

CHAPTER HOUSE” 


Culoarul lung ce se întindea dincolo de cordon era blocat 
de schele şi unelte de lucru. Chiar în faţă, pe stânga şi pe 
dreapta, se zăreau uşile ce dădeau în Sala Pyx şi Capela St. 
Faith. Intrarea în Chapter House era mult mai departe, la 

celălalt capăt al culoarului. Uşile masive de lemn se 
vedeau, larg-deschise, iar dincolo de ele spaţiosul interior 
octogonal era scăldat într-o lumină cenuşie, ce pătrundea 
pe uriaşele ferestre ce dădeau spre grădină. „Luaţi-o prin 
Chapter House, pe ieşirea sudică, spre grădinile publice.” 

— Tocmai am trecut de latura estică a peristilului, îi 
spuse Langdon, deci ieşirea sudică spre grădină trebuie să 
fie pe acolo şi spre dreapta. 

In timp ce el vorbea, Sophie păşise deja peste cordon. 

Inaintând pe culoarul întunecat, zgomotele ploii şi ale 
vântului se stinseră treptat, în urma lor. Chapter House era 
un fel de structură adiacentă — o anexă de sine stătătoare 
la capătul culoarului, menită să asigure liniştea şi discreţia 
lucrărilor parlamentare. 

— Pare uriaşă, constată Sophie atunci când se apropiară. 

Langdon uitase cât de mare era încăperea. Chiar de 
afară se puteau zări imensele ferestre aflate pe partea 
opusă, care se avântau pe o înălţime de cinci etaje, până la 
plafonul boltit. In mod cert, ofereau o vedere excelentă 
spre grădină. 

Când păşi înăuntru, Langdon se văzu nevoit să îşi închidă 
ochii pentru o clipă. După peristilul cufundat în penumbră, 
Chapter House părea inundat de lumină. Se îndreptau deja 
spre peretele sudic, când îşi dădură seama că uşa despre 
care li se spusese nu exista. 

Se aflau într-o uriaşă fundătură. 

Scârţâitul unei uşi masive în spate îi luă prin surprindere 
şi amândoi se întoarseră în acelaşi timp, chiar în clipa în 
care uşa se închidea cu o bufnitură seacă. 

Bărbatul care se afla în prag îi privea calm, aţintind 
asupra lor un pistol. Era rotofei şi sub braţe avea o pereche 
de cârje de aluminiu. 

Pentru un moment, Langdon crezu că visează. 

Era Leigh Teabing. 

Sir Leigh Teabing simţea o uşoară tristeţe privind pe 
deasupra micului revolver Medusa, spre Robert Langdon şi 
Sophie Neveu. 

— Prieteni, spuse el, din primul moment în care aţi intrat 
în casa mea, noaptea trecută, am făcut tot ce mi-a stat în 
puteri pentru a vă feri de orice primejdie. Dar insistența 
voastră m-a pus acum într-o situaţie dificilă. 

Era conştient de şocul şi de sentimentul de trădare pe 
care-l resimţeau acum Langdon şi Sophie, dar avea 
încredere că în scurt timp, amândoi vor înţelege înlănţuirea 
de evenimente care culminase cu acest moment. 

„Am atât de multe să vă povestesc amândurora... atât de 
multe lucruri pe care nu le puteţi înţelege acum.” 

— Vă rog să mă credeţi, insistă el, că n-am intenţionat 
niciodată să vă implic. Vo; aţi venit la mine acasă! Vo; m-aţi 
căutat pe mine! 

— Leigh, bâigui Langdon în cele din urmă. Ce mama 
naibii faci? Noi credeam că eşti în pericol şi am venit aici să 
te ajutam! 

— Aşa cum mi-am închipuit că veţi face! Avem multe de 
discutat! 

Dar cei doi nu păreau să reuşească să-şi desprindă 
privirile de la revolverul îndreptat spre ei. 

— Îl folosesc doar pentru a mă asigura de toată atenţia 
voastră, le explică Teabing. Dacă aş fi vrut să vă fac vreun 
rău, aţi fi fost morţi deja. Când aţi venit la mine acasă, cuo 
noapte în urmă, am riscat totul pentru a vă cruța vieţile. Eu 
sunt un om de onoare şi mi-am jurat mie însumi că nu-i voi 
sacrifica decât pe cei care au trădat Sangrealul. 

— Ce tot îndrugi acolo? izbucni Langdon. Ce-i cu trădarea 
Sangrealului? 

— Am descoperit un adevăr teribil, le răspunse Teabing, 
oftând. Am aflat de ce nu au fost dezvăluite documentele 
Sangreal. De fapt, am aflat că Stăreţia a decis să păstreze 


481 


secretul pe mai departe. De aceea noul mileniu a sosit şi a 
trecut fără nici un eveniment, de aceea nu s-a întâmplat 
nimic. 

Langdon dădu să protesteze. 

— Le Prieure, continuă însă Teabing, avea misiunea 
sfântă de a dezvălui lumii adevărul, de a revela 
documentele Sangreal în Ziua de Apoi. In decursul 
secolelor, oameni precum Leonardo da Vinci, Botticelli sau 
Newton au riscat totul pentru a apăra documentele şi a 
duce la bun sfârşit această misiune. lar acum, când 
momentul adevărului sosise, Jacques Saunière s-a 
răzgândit. Omul onorat cu cea mai sacră responsabilitate 
din istoria creştinismului s-a eschivat de la îndatorirea sa. A 
hotărât că n-a venit încă momentul. A trădat Graalul, 
adăugă el întorcându-se spre Sophie. A trădat Stăreţia. A 
trădat memoria tuturor generaţiilor care au trudit pentru ca 
acest moment să fie cu putinţă. 

— Tu?! izbucni Sophie, ochii ei verzi îl sfredeleau cu ură 
şi frustrare. Tu eşti responsabil pentru asasinarea bunicului 
meu? 

— Bunicul tău şi cei trei seneşali au trădat Graalul. 

Un val de furie oarbă o copleşise. „Minte!” 

— Bunicul tău a luat partea Bisericii. Este evident că a 
fost presat pentru a nu divulga secretul: 

Sophie clătină din cap. 

— Biserica nu l-a influenţat în nici un fel pe bunicul meu. 

Teabing râse sec: 

— Draga mea, Biserica are o experienţă de două mii de 
ani în a-i presa pe cei care ameninţă să-i divulge minciunile. 
Încă de pe vremea lui Constantin cel Mare, clerul a reuşit să 
ascundă adevărul despre lisus şi Maria Magdalena. N-ar 
trebui să ne mire că au găsit şi de această dată o 
modalitate de a menţine omenirea în întuneric. Chiar dacă 
nu mai trimite cruciați spre a-i măcelari pe necredincioşi, 
influenţa ei a rămas la fel de puternică. Şi la fel de insi- 
dioasă. Miss Neveu, adăugă el după o pauză menită, 
probabil, să dea greutate vorbelor sale, în ultima vreme 

Jacques Saunière voia să-ţi spună adevărul despre familia 
ta. 

Sophie încremeni: 

— De unde ştii asta? 

— Metodele mele sunt irelevante. Important este să 
înţelegi următorul lucru: moartea mamei tale, a tatălui, a 
bunicii şi a fratelui tău nu au fost accidentale. 

Şocul o lăsase fără grai. Vru să-i spună ceva, dar nu reuşi 
să rostească nici un cuvânt. 

Langdon clătină din cap nedumerit. 

— Ce tot vorbeşti acolo? 

— Robert, asta explică totul. Toate piesele se potrivesc! 
Istoria se repetă. Biserica nu ar fi la primul caz de crimă 
pentru a ascunde adevărul despre Sangreal. O dată ce Ziua 
de Apoi se apropia, trebuia să transmită un mesaj clar şi a 
făcut-o asasinând familia Marelui Maestru: ine-ţi gura; 
altfel urmaţi tu şi nepoata ta!” 

— A fost un accident de maşină, bâigui Sophie retrăind 
durerea cumplită din copilărie. Un accident! 

— Poveşti de adormit copiii, pentru a-ţi proteja inocenţa, 
i-o reteză Teabing. Ţine seama că numai doi dintre membrii 
familiei au fost cruţaţi — Marele Maestru însuşi şi unica sa 
nepoată — cuplul perfect, care oferea Bisericii o posibilitate 
perfectă de control asupra Stăreţiei. Îmi pot imagina 
teroarea în care a trăit bunicul tău în toţi aceşti ani, când 
Biserica ameninţa să te ucidă pe tine dacă el ar îndrăzni să 
dezvăluie secretul Sangrealului, amenințând să sfârşească 
treaba începută prin asasinarea celorlalte rude ale tale. 

— Leigh, interveni Langdon enervat, nu cred că ai vreo 
dovadă care să ateste că Biserica a avut de-a face cu 
moartea tuturor acelor persoane sau că a influenţat într-un 
fel decizia Stăreţiei de a păstra în continuare secretul. 

— Dovadă? replică Teabing. Vrei o dovadă că Stăreţia a 
fost influenţată? Noul mileniu a sosit, şi totuşi lumea nu a 
aflat încă adevărul. Nu e asta o dovadă suficientă? 

Pe fondul cuvintelor lui Teabing, Sophie auzea o altă 
voce. „Prinţesă, trebuie să-ţi spun adevărul despre familia 
ta.” Brusc, îşi dădu seama că tremură. Era oare posibil ca 

acesta să fie adevărul pe care bunicul voise să i-l 
dezvăluie? Că întreaga ei familie fusese asasinată? Ce ştia 
ea, de fapt, despre accidentul acela care-i ucisese pe cei 
dragi? Doar câteva detalii disparate. Chiar şi articolele din 
presă fuseseră vagi. „Un accident? Poveşti de adormit 
copiii?” Îşi aminti brusc de grija şi atenţia excesive ale 
bunicului ei, îşi aminti cum nu-i plăcea niciodată s-o lase 
singura când era mică. Şi chiar după ce mai crescuse, când 
plecase la universitate, simţise că bunicul încă veghea 
asupra ei. Oare tot timpul în preajma ei se aflaseră membri 
ai confreriei, gata s-o protejeze? 

— Ai bănuit că Saunière era manipulat, continuă Langdon 
privind încă neîncrezător spre Teabing. Aşa că l-ai ucis? 

— Nu eu am fost cel care a apăsat pe trăgaci. Sauniere 
murise deja cu mulţi ani în urmă, atunci când Biserica i-a 
răpus familia. Era compromis. Acum a scăpat de acea 
suferinţă şi de ruşinea provocată de neputinţa de a-şi duce 
la bun sfârşit misiunea lui sacră. Gândeşte-te care ar fi fost 
alternativa. Cumva trebuia acţionat. Vrei ca lumea să nu 
afle nicicând adevărul? Vrei ca Biserica să-şi graveze 
minciunile în cărţile noastre de istorie pentru veşnicie? Vrei 
să-i fie permis să manipuleze la nesfârşit prin şantaj şi 
crimă? Nu, ceva trebuia făcut! lar acum noi avem datoria 
de a prelua misiunea lui Saunière şi a îndrepta un păcat 
teribil! Toţi trei! Împreună! 

Lui Sophie nu-i venea să creadă: 

— Cum îţi poţi închipui că te vom ajuta? 

— Fiindcă, draga mea, chiar tu eşti motivul pentru care 
Stăreţia nu şi-a îndeplinit datoria. Dragostea cu care te-a 
iubit bunicul tău l-a împiedicat să ţină piept Bisericii. Teama 
de represalii la adresa unicei sale rude rămase în viaţă l-a 
făcut neputincios. Nu ţi-a putut explica adevărul fiindcă l-ai 
respins, l-ai legat de mâini şi de picioare, l-ai obligat să 
aştepte. Acum ai obligaţia să dezvălui lumii adevărul, îi 
datorezi asta memoriei lui Jacques! 

Robert Langdon renunţase să încerce să mai înţeleagă 
ceva. Cu atâtea întrebări câte i se învălmăşeau în minte, nu 
ştia decât că un singur lucru mai conta acum — s-o scoată 

pe Sophie de acolo, vie. Toată vina pe care o simţise mai 
devreme pentru că-l implicase pe Teabing se transferase 
acum asupra ei. 

„Eu am adus-o la Château Villette. Eu sunt vinovat pentru 
tot ce s-a întâmplat.” 

În nici un caz nu-şi putea închipui că Leigh ar fi în stare 
să-i ucidă cu sânge rece aici, dar în mod cert avusese un rol 
important în asasinarea celorlalţi. Şi, pe de altă parte, avea 
impresia că un foc de armă în această sală izolată, cu ziduri 
groase, va trece neauzit, mai cu seamă că afară ploua. „lar 
el tocmai şi-a recunoscut vinovăția.” 

Aruncă o privire spre Sophie; se vedea că e şocată. 
„Biserica i-a ucis familia pentru a reduce Stăreţia la 
tăcere?” Cumva, era sigur că, în vremurile noastre, 
Vaticanul nu mai asasina oameni. Trebuia să existe o altă 
explicaţie. 

— Las-o pe Sophie să plece, îi spuse el. Noi doi vom 
discuta pe urmă. 

Teabing scoase un sunet ce semăna cu un râs nefiresc: 

— Mi-e teamă că nu-mi pot permite să vă ofer o 
asemenea dovadă de încredere. Dar ceva tot vă pot oferi. 

Se sprijini bine în cârje, ţinând tot timpul arma îndreptată 
spre Sophie, duse mâna la buzunar şi scoase cheia de 
boltă. Clătinându-se uşor pe picioare, i-o întinse lui 
Langdon: 

— O mărturie a încrederii pe care o am în tine, Robert! 

El însă nu se clinti. „Ne dă criptex-ul înapoi?!” 

— la-l! insistă Leigh. 

Langdon nu-şi putea imagina decât un singur motiv 
pentru care i-ar fi înapoiat cheia de boltă. 

— Ai deschis-o deja. Ai scos harta dinăuntru. 

Teabing clătină din cap: 

— Robert, dacă aş fi descoperit parola, aş fi plecat 
imediat să caut Graalul singur, fără a vă mai implica şi pe 
voi. Nu, nu am aflat soluţia. Recunosc sincer. Un adevărat 
cavaler ştie să se arate umil în faţa Graalului; învaţă să 
asculte semnele care i se ivesc în cale. Când am văzut că 
intraţi în abație, am înţeles că vă aflaţi aici pentru un motiv 

clar: acela de a mă ajuta. Nu caut gloria doar pentru mine; 
slujesc un stăpân mult mai înalt decât propria mea 
vanitate: adevărul. Omenirea merită să cunoască adevărul. 
Graalul ne-a găsit pe noi şi acum ne imploră să-l dezvăluim 
şi celorlalţi. lar pentru asta, trebuie să colaborăm. 

In ciuda apelurilor sale la încredere şi la cooperare, arma 
rămase aţintită spre Sophie, în vreme ce Langdon făcu un 
pas înainte şi luă cilindrul rece de piatră. Se auzi cum 
gâlgâie oţetul dinăuntru. Discurile nu era poziţionate într-o 
ordine precisă şi criptex-ul nu fusese deschis. 

— De unde ştii că n-am să-l distrug pe loc? 

Teabing râse zgomotos: 

— Mi-am dat seama că ameninţarea ta de a-l distruge în 
Temple Church a fost o cacealma. Robert Langdon n-ar 
periclita niciodată cheia de boltă. Eşti istoric, Robert! Ai 
acum în mână cheia a două mii de ani de istorie — cheia 
pierdută a Sangrealului. Nu poţi să ignori sufletele tuturor 
templierilor ucişi pe rug pentru a-i proteja secretul. Vrei ca 
moartea lor să fi fost în van? Nu, sunt sigur că-i vei 
răzbuna. Te vei alătura personalităţilor pe care le admiri 
atât de mult — da Vinci, Botticelli, Newton; fiecare dintre ei 
ar fi fericit să se afle acum în locul tău. Conţinutul cheii de 
boltă strigă la noi de acolo, dinăuntru, jinduind să fie 
eliberat. Vremea a sosit! Soarta ne-a adus aici! 

— Nu te pot ajuta, Leigh. Nu ştiu cum să-l deschid. Am 
văzut mormântul lui Newton doar pentru o clipă. Şi chiar 
dacă aş şti parola... 

Se opri însă, dându-şi seama că vorbise deja prea mult. 

— Nu mi-ai spune-o? Sunt surprins şi dezamăgit, Robert, 
de faptul că nu-ţi dai seama cât îmi eşti de îndatorat. 
Sarcina mea acum ar fi fost mult mai uşoară dacă eu sau 
R&my v-am fi eliminat când aţi venit la Château Villette. În 
loc de asta însă, am riscat totul ca să mă comport cât mai 
nobil cu putinţă. 

— Asta numeşti comportament nobil? îl întrebă Longdon, 
fixând arma cu privirea. 

— E vina lui Saunière, îi răspunse sec Teabing. El şi cei 
trei seneşali l-au minţit pe Silas, altfel aş fi obţinut deja 

cheia de boltă şi aş fi fost scutit de toate aceste complicaţii. 
Cum să-mi imaginez că Marele Maestru va merge atât de 
departe pentru a mă induce în eroare şi va lăsa cheia de 
boltă unei nepoate de care se înstrăinase? Unei persoane — 
adaugă el privind-o pe Sophie cu dispreţ — atât de 
nepregătite să deţină o asemenea cunoaştere, încât are 
nevoie de o dădacă-profesor de simbolistică! Din fericire, 
Robert, implicarea ta a fost până la urmă un noroc pentru 
mine. În loc să rămână pentru totdeauna încuiată în seiful 
unei bănci, cheia de boltă a ajuns la mine prin intermediul 
tău. 

„Unde altundeva aş fi putut să mă duc? se întrebă 
Langdon. Istoricii Graalului nu sunt mulţi şi, în plus, noi ne 
cunoşteam.” 

Teabing se umflă în pene: 

— Când am aflat că Saunière ţi-a lăsat un mesaj înainte 
de a muri, mi-am dat seama că deţii nişte informaţii 
preţioase despre Stăreţie. Nu ştiam, desigur, dacă aveai 
chiar cheia de boltă sau doar informaţii despre 
ascunzătoarea ei. Dar, cu poliţia pe urmele tale, m-am 
gândit că te-ai putea refugia la mine. 

— Şi dacă n-aş fi făcut-o? 

— Imi pregătisem un plan prin care să-ţi ofer o mână de 
ajutor. Intr-un fel sau altul, cheia de boltă tot avea să 
ajungă la Château Villette. Faptul că mi-ai aşezat-o chiar în 
braţe e dovada că urmez o cauză dreaptă. 

— Poftim?! bâlbâi Langdon, oripilat. 

— Silas trebuia să intre pe furiş în casa mea şi să fure 
cheia de boltă; astfel te scotea pe tine din ecuaţie fără alte 
probleme şi mă ferea pe mine de orice suspiciune de 
complicitate. Dar când am văzut cât de complexe sunt 
codurile create de Saunière, am hotărât să vă includ pe 
amândoi în căutarea mea, pentru încă puţin timp. Puteam 
să-i cer lui Silas să fure criptex-ul mai târziu, în momentul în 
care ar fi avut suficiente informaţii ca să mă descurc şi 
singur. 

— În Temple Church, încheie Sophie. 

„Începe să priceapă”, îşi spuse Teabing. Temple Church 
fusese locul ideal pentru a fura cheia de boltă şi aparenta ei 
relevanţă pentru poem o transformase într-o momeală 
perfectă. Remy primise ordine clare — să rămână ascuns 
până ce Silas recupera cheia de boltă. Din păcate, 
ameninţarea lui Langdon că va distruge criptex-ul îl 
speriase. „Dacă mi-ar fi respectat ordinele!” se gândea 
Teabing în sinea sa, mâhnit, amintindu-şi propria sa 
„răpire”. „Rémy era singura verigă ce putea duce la mine şi 
tocmai el şi-a arătat faţa!” 

Din fericire, Silas nu bănuise adevărata identitate a 
britanicului şi fusese uşor de păcălit când majordomul se 
prefăcuse că-l leagă şi-l imobilizează pe bancheta din spate 
a limuzinei. O dată ce ecranul de protecţie fusese apoi 
ridicat, Teabing îi putuse telefona Albinosului chiar din 
limuzină, vorbind cu accentul franțuzesc al Învăţătorului, 
îndrumându-l către sediul Opus Dei. Un simplu denunţ 
anonim la poliţie fusese apoi suficient pentru a-l scoate pe 
Silas din ecuaţie. 

„O problemă rezolvată.” 

Cealaltă problemă era mult mai complicată: Rémy. 

Teabing se frământase mult înainte de a lua o decizie, 
dar, în fond, majordomul se dovedise a fi un risc în plus. 
„Orice căutare a Graalului necesită sacrificii.” Cea mai 
curată soluţie i se revelase atunci când deschisese 
minibarul din limuzină — o sticluţă, puţin coniac şi nişte 
alune. Praful de pe fundul cutiei avea să fie suficient pentru 
a declanşa un puseu letal al alergiei de care suferea Remy. 
când acesta oprise limuzina în apropiere de St. James Park, 
Teabing coborâse de pe bancheta din spate şi urcase în 
faţă, lângă Remy. Câteva minute mai târziu, se înapoiase în 
compartimentul din spate, ştersese toate urmele şi apoi 
plecase pentru a duce la îndeplinire etapa finală a misiunii 
pe care şi-o asumase. 

Westminster Abbey se afla nu departe şi, cu toate că pro- 
tezele şi cârjele sale declanşaseră alarma detectorului de 
metale, ca de obicei paznicii aceia de doi bani nu ştiuseră 
cum să procedeze. „Să-i cerem să-şi scoată protezele şi să 

se târască înăuntru? Să-i percheziţionăm trupul diform?” 
Teabing le oferise însă o soluţie mult mai simplă: le arătase 
o carte de vizită imprimată în relief, cu titulatura de Cavaler 
al Domeniului. Bieţii băieţi practic se călcau unul pe altul pe 
picioare, care mai de care să-l poftească înăuntru. 

Acum, abia rezistă tentaţiei de a le povesti lui Langdon şi 
Sophiei, care-l priveau la fel de sideraţi, cât de strălucit 
reuşise să implice Ordinul Opus Dei în complotul care avea 
să atragă după sine în curând ruinarea întregii Biserici. Dar 
asta trebuia să mai aştepte. Deocamdată avea altele mai 
importante de făcut. 

— Mes amis, declară el într-o franceză fără cusur, vous 
ne trouverez pas le Saint-Graal, c'est le Saint-Graal qui 
vous trouve. Este evident că drumurile noastre se 
întrepătrund. Graalul ne-a găsit! 

Tăcere. 

Vocea i se transformă într-o şoaptă abia auzită: 

— Ascultaţi! Puteţi auzi? Graalul ne vorbeşte de dincolo 
de timp. Ne imploră să-l salvam de sminteala Stăreţiei. Eu 
vă implor să împliniţi aceasta unică şansă. Nu exista în 
acest moment alţi trei oameni mai capabili decât noi să 
dezlege codul final şi să deschidă criptex-ul. Trebuie să 
depunem împreună un jurământ. Un legământ de credinţă 
unii faţă de ceilalţi. Hotărârea nestrămutată a unui cavaler 
de a descoperi adevărul şi de a-l face cunoscut lumii. 

Sophie se holbă la Teabing şi îi răspunse cu o voce rece 
şi dură ca oţelul: 

— N-am să fac nici un legământ cu ucigaşul bunicului 
meu! Poate doar unul prin care să te pot trimite la 
închisoare. 

Inima lui Teabing se opri o clipă, apoi spuse: 

— Îmi pare rău dacă aşa gândeşti, mademoiselle. 

Apoi, răsucindu-se, îşi îndreptă arma spre Langdon: 

— Dar tu, Robert? Eşti cu mine sau împotriva mea? 

Trupul episcopului Manuel Aringarosa suportase multe 
dureri şi chinuri în viaţă, dar arsura usturătoare a glonţului 
din piept îi era complet străină. Adâncă şi destul de gravă. 
Nu atât o rană a cărnii... ci mai degrabă a sufletului. 

Îşi deschise ochii şi încercă să vadă ceva în jur, dar ploaia 
îi înceţoşa privirea. „Unde mă aflu?” Simţea nişte braţe 
puternice ce-l susțineau şi îi transportau corpul neputincios 
ca pe o păpuşă din cârpe, cu sutana atârnându-i în bătaia 
vântului. 

Ridicând cu greu un braţ, îşi şterse ochii şi văzu că omul 
care îl ducea era Silas. Albinosul alerga pe o stradă 
înceţoşată, întrebând de un spital; strigătul îi era sfâşiat de 
durere. Ochii lui roşii priveau drept înainte, iar pe obrajii 
palizi şi mânjiţi cu sânge i se prelingeau şiroaie de lacrimi. 

— Fiul meu, şopti episcopul, eşti rănit. 

Silas se uită la el, cu chipul schimonosit de durere: 

— Îmi pare atât de rău, părinte! 

Părea că suferinţa îl împiedică să vorbească. 

— Nu, Silas, replică Aringarosa, mie îmi pare rău. 
Greşeala-i a mea! 

„Învățătorul mi-a promis că nu vor muri oameni, iar eu ți- 
am cerut să-i asculţi ordinele necondiţionat.” 

— Am fost prea credul. Prea temător. Am fost amândoi 
înşelaţi, adăugă el. 

„Învățătorul n-a intenţionat nici o secundă să ne predea 
nouă Sfântul Graal.” 

Chircit în braţele celui pe care îl luase sub aripa lui cu ani 
în urmă, episcopul se simţi tras înapoi în timp. In Spania. 
Către modestele sale începuturi, pe când clădea o 
bisericuţă catolică în Oviedo, împreună cu Silas. Şi apoi mai 
târziu, în New York, unde proclamase gloria lui Dumnezeu 
prin intermediul noului sediu al Opus Dei de pe Lexington 
Avenue. 

Cu cinci luni în urmă, părintele Aringarosa primise o 
veste cutremurătoare. Toată munca lui de o viaţă era în 
pericol. Îşi aminti în amănunt întrevederea de la Castel 
Gandolfo, care îi schimbase viaţa... vestea care declanşase 
această calamitate. 

Episcopul intrase în sala Bibliotecii de Astronomie cu 
capul sus, aşteptându-se să fie întâmpinat cu strângeri de 
mâini călduroase şi felicitări pentru eforturile sale de 
reprezentare onorabilă a catolicismului în America. 

Dar numai trei persoane erau prezente în bibliotecă. 

Secretarul Vaticanului. Obez. Şi dur. 

Şi doi cardinali italieni din vârful ierarhiei. Făţarnici. 
Infatuaţi. 

Nedumerit, Aringarosa se apropiase. 

Umflatul însărcinat cu problemele legale îi strânsese 
mâna şi-i făcuse semn spre scaunul gol, aflat în faţa sa: 

— Vă rog să vă faceţi comod! 

Episcopul se aşezase, bănuind că îl aşteptau veşti 
neplăcute. 

— Nu mă pricep la vorbe de complezenţă, îi declarase 
secretarul, aşa că am să trec direct la motivul vizitei 
dumneavoastră. 

— Vă rog. Vorbiţi-mi deschis! 

Aringarosa aruncase o privire spre cei doi cardinali, care 
păreau că-l studiază plini de importanţă. 

— După cum bine ştiţi, începuse secretarul, Sfinţia Sa şi 
alte persoane de la Roma şi-au exprimat în ultima vreme 
îngrijorarea cu privire la efectele pe care le-au avut în plan 
politic cele mai controversate practici Opus Dei. 

Brusc, Aringarosa simţea cum sângele îi îngheaţă în 
vene. Discutase deja de nenumărate ori despre această 
problemă cu noul Suveran Pontif care, spre marea lui 
dezamăgire, se  dovedise un partizan fervent al 
liberalismului în Biserică. 

— Vreau să vă asigur, mai adăugase obezul, că Sfinţia Sa 
nu doreşte să schimbe nimic din modul în care vă conduceţi 
Ordinul. 

„Sper şi eu că nu!” 

— Atunci, pentru ce am fost chemat aici? 

Secretarul oftă: 

— Nu ştiu cum să mă exprim în termeni cât mai delicaţi 
cu putinţă, aşa că o să vorbesc direct. Cu două zile în urmă, 
Consiliul Secretariatului a votat în unanimitate revocarea 
autorizării primite de Opus Dei din partea Vaticanului. 

Aringarosa fusese sigur că nu se auzise bine: 

— Mă scuzaţi? 

— Cu alte cuvinte, peste şase luni, Opus Dei nu va mai fi 
considerat un Ordin al Vaticanului. Veţi fi o Biserică de sine 
stătătoare. Sfântul Scaun intenţionează să se disocieze de 
dumneavoastră. Sfinţia Sa a fost de acord şi am început 
deja întocmirea documentelor oficiale. 

— Dar... e imposibil! 

— Dimpotrivă, este foarte posibil! Şi necesar. Sfinţia Sa 
nu este mulţumit de politicile dumneavoastră agresive de 
atragere a noilor membri şi de practicarea mortificării 
corporale. Şi nici cele privind femeile. Cu alte cuvinte, Opus 
Dei a devenit o povară şi un impediment. 

Aringaorsa era stupefiat: 

— 0... povară?! 

— Doar nu vă surprinde faptul că s-a ajuns aici! 

— Opus Dei este singura organizaţie catolică al cărei 
număr de membri este în creştere. Avem în prezent peste o 
mie o sută de preoţi! 

— Într-adevăr. O problemă tulburătoare pentru noi toţi. 

Episcopul sărise drept în picioare: 

— Întrebaţi-l pe Sfinţia Sa dacă Opus Dei a fost o povară 
şi în 1982, când am ajutat Banca Vaticanului! 

— Vaticanul vă va rămâne veşnic recunoscător pentru 
acest lucru, dar sunt multe voci care consideră şi astăzi că 
generozitatea dumneavoastră de atunci a constituit unicul 
motiv pentru care vi s-a acordat statutul de Ordin al 
Vaticanului. 

— Nu este adevărat! 

Insinuarea era mai mult decât jignitoare. 

— Oricare ar fi situaţia, noi vom acţiona cu bună- 
credinţă. Vom stabili în aşa fel termenii de reziliere, încât să 
vi se înapoieze banii oferiţi atunci. 

— Adică mă cumpăraţi! Mă plătiţi ca să tac! Chiar acum, 
când Opus Dei a rămas unica voce a raţiunii! 

Unul dintre cardinali se aplecase spre el: 

— Mă scuzaţi, aţi spus cumva „vocea rațiunii”? 

Aringarosa se înclinase peste masă şi replicase pe un ton 
îngheţat: 

— Chiar nu ştiţi de ce catolicii părăsesc Biserica? Uitaţi- 
vă puţin în jurul vostru. Oamenii şi-au pierdut respectul. 
Rigorile credinței au dispărut. Doctrina a devenit 
facultativă. Abstinenţă, confesiune, împărtăşanie, botez, 
liturghie — alegeţi ce vreţi, ce combinaţie vă place şi 
ignoraţi restul. Ce fel de îndrumare spirituală oferă azi 
Biserica? 

— Nişte legi adoptate în secolul al Ill-lea nu mai pot fi 
aplicate creştinilor de azi. Regulile acelea nu sunt adecvate 
societăţii actuale. 

— Ei bine, pentru Opus Dei ele par a funcţiona! 

— Aringarosa, intervenise obezul secretar încercând să 
încheie discuţia, din respect pentru relaţia organizaţiei 
dumneavoastră cu anteriorul papă, Sfinţia Sa vă oferă un 
răgaz de şase luni pentru a vă disocia în mod voluntar de 
Vatican. Vă sugerez să aduceţi ca motivaţie diferenţele de 
opinie dintre Opus Dei şi Sfântul Scaun şi să funcţionaţi ca 
un ordin creştin de sine stătător. 

— Refuz! Şi-i voi spune personal acest lucru Sfântului 
Părinte! 

— Mă tem că Sfinţia Sa nu mai doreşte să vă întâlnească. 

Aringarosa se ridicase deja de pe scaun: 

— Nu va înadrăzni să desființeze un Ordin înfiinţat de 
precedentul papă! 

— Regret. Domnul a dat, Domnul a luat! 

Episcopul plecase de la acea întrevedere stupefiat, 
împleticindu-se. După ce revenise la New York, zile în şir 
doar privise aiurea în zare, copleşit de ce întrezărea că va fi 
viitorul creştinismului. 


493 


Câteva săptămâni mai târziu, primise un apel telefonic 
care schimbase complet situaţia. Cel care sunase avea un 
accent francez şi îşi spunea Învățătorul — un titlu frecvent 
întâlnit în cadrul ordinului. Spusese că ştie despre planurile 
Vaticanului de retragere a sprijinului. 

„Cum poate şti aşa ceva?” Aringarosa sperase că doar o 
mână dintre mai-marii de la Roma ştiau despre soarta Opus 
Dei. Se părea însă că vestea se răspândise. Când era vorba 
despre bârfă, nici un zid nu avea urechi mai bune decât 
cele de la Vatican. _ 

— Eu am sursele mele pretutindeni, îi şoptise Învățătorul, 
şi datorită lor deţin o serie de informaţii. Cu ajutorul tău pot 
descoperi locul în care este ascunsă o relicvă sacră, ce-ţi va 
aduce o putere uriaşă... suficientă pentru ca întregul 
Vatican să ţi se plece la picioare. Suficientă pentru a salva 
credinţa. Nu doar pentru Opus Dei, adăugase el după o 
pauză scurtă. Pentru noi toţi. 

„Domnul a luat... şi Domnul dă înapoi.” 

Aringarosa întrezărise o miraculoasă rază de speranţă: 

— Spune-mi care e planul! 

Episcopul Aringarosa nu mai era conştient atunci când 
uşile spitalului St. Mary se deschiseră. Silas se năpusti pe 
culoar, epuizat. Căzând în genunchi pe podea, strigă după 
ajutor. Toţi cei prezenţi în camera de Urgenţe îşi căscaseră 
ochii, uluiţi la vederea Albinosului pe jumătate dezbrăcat ce 
purta pe braţe un preot însângerat. 

Medicul care îl ajută pe Silas să-şi aşeze povara pe o 
targă luă pulsul episcopului şi se întunecă la faţă: 

— A pierdut mult sânge. Nu sunt speranţe prea mari. 

Aringarosa clipi, revenindu-şi pentru o clipă, şi privi spre 
Albinos: 

— Copilul meu... 

Silas era sfâşiat de durere şi de remuşcare: 

— Părinte, chiar dacă-mi va lua întreaga viaţă, tot îl voi 
găsi pe cel care ne-a înşelat şi îl voi ucide! 

Episcopul clătină din cap, privindu-l cu o tristeţe 
nesfârşită: 

— Silas... dacă n-ai învăţat nimic altceva de la mine, te 
rog... ţine minte asta. 

ÎI prinse de mână şi i-o strânse cu multă putere: 

— lertarea este cel mai de preţ dar al lui Dumnezeu. 

— Dar, părinte... 

Aringarosa îşi închise ochii: 

— Silas, trebuie să te rogi! 

În Chapter House, sub cupola boltită a sălii, Robert 
Langdon privea drept în ţeava revolverului Medusa. 

„Robert, eşti cu mine sau împotriva mea?” Cuvintele lui 
Teabing îi răsunau şi acum în urechi. 

Nu exista un răspuns, ştia acest lucru. Spune da, şi o 
trădezi pe Sophie. Spune nu, şi britanicul nu va avea de 
ales decât să-i ucidă de amândoi. 

Experienţa lui la catedră nu-l pregătise nicidecum pentru 
a face faţă situaţiilor de acest gen, dar munca de profesor îl 
învățase totuşi ceva despre întrebările paradoxale. „Când 
nu ai răspuns la o întrebare, ai la dispoziţie o singură 
modalitate sinceră de a replica.” 

Zona de mijloc între da şi nu. 

„Tăcerea.” 

Privind criptex-ul pe care-l ţinea în mână, Langdon 
preferă să se îndepărteze. 

Fără a-şi ridica ochii, începu să se tragă înapoi, spre 
mijlocul sălii. Teren neutru. Spera că, dacă-l vede 
concentrat asupra cilindrului, Teabing o să creadă că 
studiază în minte posibilitatea unei colaborări, iar tăcerea 
lui o să-i indice lui Sophie că n-o abandonase. 

„Şi astfel mai câştig timp de gândire.” 

lar a gândi, bănuia el, era exact ceea ce şi-ar fi dorit 
britanicul să facă. „Pentru asta mi-a dat criptex-ul. Ca să 
simt greutatea deciziei pe care o voi lua.” Britanicul 
sperase că, dacă avea în mână cheia de boltă a Marelui 
Maestru, Langdon îşi va da seama de importanţa ei colosală 
şi că reticenţele-i vor fi spulberate de curiozitatea ştiinţifică, 
recunoscând în cele din urmă că, dacă nu vor deschide crip- 
tex-ul, istoria însăşi va fi pierdută pentru totdeauna. 

Lăsând-o pe Sophie în bătaia armei, se retrase, conştient 
că parola criptex-ului putea fi unica sa speranţă de ao 
salva. „Dacă pot să scot harta din interior, Teabing va fi 
dispus să negocieze.” Chinuindu-se să se concentreze, se 


496 


retrase încet spre fereastră... rememorând numeroasele 
corpuri astronomice de pe mormântul lui Newton: 


„Sa cauţi globul ce pe al lui mormânt se afla odat'. 
Vorbind de carne Roză şi pântece însămânţat.” 


Întorcându-se cu spatele la ceilalţi, se apropie de 
fereastra uriaşă, căutând o rază de inspiraţie în vitraliile ei. 
Nimic însă. 

„Încearcă să gândeşti ca Saunière, se îndemnă el, privind 
spre grădină. Care ar fi, după părerea lui, globul ce ar 
trebui să se afle pe mormântul lui Newton?” Imagini ale 
unor stele, comete şi planete păreau a licări în ploaia 
monotonă, dar le alungă. Saunière nu era om de ştiinţă. 
Fusese un umanist, un iubitor al artei şi al istoriei. „Sacrul 
feminin... potirul... roza... Maria Magdalena... declinul 
zeiţei... Sfântul Graal.” 

Legendele întruchipaseră întotdeauna Graalul ca pe o 
iubită misterioasă care dănţuia în noapte nevăzută, îţi 
şoptea la ureche, ademenindu-te şi apoi dispărând în 
neant. 

In timp ce privea copacii bătuţi de vânt, Langdon simţea 
aievea prezenţa ei jucăuşă. Semnele erau pretutindeni. Ca 
o siluetă ispititoare care se contura în ceaţă, ramurile celui 
mai bătrân măr din Regatul Unit îşi scutura florile cu cinci 
petale, albe şi delicate precum însăşi Venus. Zeița era în 
grădină acum. Dansa în ploaie, murmurând cântecul 
veacurilor, privind pe furiş dintre ramurile înflorite, parcă 
pentru a-i aminti lui că fructul cunoaşterii creştea dincolo 
de puterea lui de a-l culege. 


În celălalt capăt al încăperii, sir Leigh Teabing era 
mulţumit şi încrezător văzând cum privirile lui Langdon 
rătăcesc pe fereastră de parcă ar fi fost în transă. 

„Exact aşa cum am sperat, îşi spuse el. Se va da pe 
brazdă.” 

De ceva timp, britanicul bănuia că americanul ar putea 
deţine cheia către Sfântul Graal. Nu fusese o coincidenţă 

faptul că el îşi pusese planul în aplicare exact în seara în 
care Langdon avusese programată întrevederea cu Jacques 
Saunière. Urmărindu-i de atâta vreme, Teabing era convins 
că dorinţa custodelui de a se întâlni în particular cu ameri- 
canul avea o semnificaţie certă. Misteriosul manuscris al lui 
Langdon atinsese o coardă sensibilă a Stăreţiei. Langdon 
descoperise un anume adevăr şi Saunière se teme că îl va 
dezvălui. Sir Leigh fusese sigur că Sauniere îi va cere 
profesorului să păstreze tăcerea. 

„Adevărul a fost ţinut ascuns prea mult timp!” 

Teabing ştia că trebuie să acţioneze repede. Atacul lui 
Silas avea să împlinească două obiective. Îl va împiedica pe 
Sauniere să-i ceară lui Langdon să păstreze tăcerea şi va 
asigura prezenţa acestuia în Paris după ce Teabing va 
obţine cheia de boltă, pentru eventualitatea în care va avea 
nevoie de ajutorul lui. 

Aranjarea întâlnirii fatale dintre Saunière şi Silas fusese 
floare la ureche. „Aveam informaţii secrete cu privire la 
cele mai profunde temeri ale custodelui.” Cu o seară 
înainte, Silas îi telefonase lui Saunière, dându-se drept un 
preot tulburat. 

— Domnule Saunière, vă rog să mă iertaţi, dar trebuie să 
vă vorbesc imediat. Nu ar trebui să încalc taina 
spovedaniei, dar în acest caz cred că trebuie s-o fac. De 
curând mi s-a confesat un bărbat care pretindea că a ucis 
câţiva membri ai familiei dumneavoastră. 

Custodele fusese mirat, însă răspunsul lui, precaut: 

— Familia mea a pierit într-un accident. Raportul poliţiei 
a fost explicit. 

— Da, un accident de maşină, replică Silas, văzând că 
bătrânul muşcase momeala. Bărbatul cu care am vorbit a 
spus că maşina a fost împinsă de pe şosea în râu. 

Custodele rămăsese tăcut. 

— Domnule Saunière, nu v-aş fi telefonat niciodată, însă 
omul despre care vă vorbesc mi-a mai spus ceva ce mă 
face să-mi fac griji pentru siguranţa dumneavoastră. În 
plus, a menţionat-o şi pe nepoata dumneavoastră, Sophie. 

Numele lui Sophie fusese catalizatorul necesar. Curatorul 
luase poziţie fără întârziere. li ceruse lui Silas să vină 
imediat în cel mai sigur loc pe care îl cunoştea — biroul său 
de la Luvru. Apoi îi telefonase lui Sophie pentru a-i spune că 
ar putea fi în pericol. La întrevederea cu Robert Langdon 
renunţase pe loc. 

Acum, când cei doi erau despărțiți de vasta întindere a 
sălii, Teabing îşi spuse că izbutise să-i îndepărteze unul de 
altul nu numai fizic. Sophie Neveu avea aceeaşi reţinere, 
dar era clar că americanul avea o imagine mai clară asupra 
evenimentelor. Încerca să-şi dea seama care ar putea fi 
parola. „Înţelege cât este de important să găsim şi să 
eliberăm Graalul.” 

— Nu va deschide criptex-ul pentru tine, îi spuse Sophie 
pe un ton rece ca gheaţa. Chiar dacă poate! 

Ţinând arma îndreptată spre ea, Teabing aruncă o privire 
spre profesor. Era sigur că, în cele din urmă, va trebui să 
folosească revolverul. Deşi ideea nu-l încânta deloc, ştia că 
nu va ezita să tragă dacă va fi nevoie. „l-am oferit femeii 
ăsteia toate şansele de a proceda aşa cum trebuie. Graalul 
este mult mai important chiar decât voi toţi.” 

În acel moment, Langdon se întoarse cu faţa spre ei: 

— Mormântul... spuse brusc, privindu-i cu o urmă de 
speranţă în ochi. Ştiu unde să mă uit, pe mormântul lui 
Newton. Da, cred că pot să aflu parola! 

Inima lui Teabing prinse aripi: 

— Unde, Robert? Spune-mi! 

Sophie strigă, cu oroare în glas: 

— Robert, nu! Doar n-ai de gând să-l ajuţi, nu-i aşa? 

Langdon se apropie cu paşi hotărâți, ţinând criptex-ul în 
mână. 

— Nu, îi spuse privindu-l dur pe Leigh. Până când nu-ți dă 
drumul, nu-l ajut. 

Optimismul britanicului păli: 

— Suntem atât de aproape, Robert! Să nu îndrăzneşti să 
te joci acum cu mine! 

— Nu mă joc. Las-o să plece! Apoi mergem împreună la 
mormântul lui Newton şi deschidem criptex-ul. 

— Nu mă duc nicăieri! se răsti Sophie, fierbând de furie. 
Bunicul mi-a dat mie criptex-ul. Nu voi sunteţi cei care aveţi 
dreptul să-l deschideţi! 

Langdon se întoarse spre ea, cu spaimă în glas: 

— Sophie, te rog! Eşti în pericol. Eu încerc să te ajut! 

— Cum? Dezvăluind secretul pe care bunicul l-a apărat 
cu preţul vieţii? A avut încredere în tine, Robert! Eu am 
avut încredere în tine! 

În ochii albaştri ai profesorului se citea acum panica şi 
Teabing abia reuşi să-şi stăpânească un zâmbet văzându-i 
întorşi unul împotriva celuilalt. Încercările lui Langdon de a 
o face pe galantul erau de-a dreptul patetice. „E pe punctul 
de a dezvălui unul dintre cele mai importante secrete din 
istoria omenirii şi el îşi face griji pentru o femeie care s-a 
dovedit nedemnă de această căutare!” 

— Sophie, insistă americanul, te rog... trebuie să pleci! 

Ea clătina din cap energic: 

— Doar dacă-mi dai mie criptex-ul sau dacă-l distrugi, 
izbindu-l de podea. 

— Ce?! 

— Robert, bunicul ar fi preferat ca acest secret să fie 
pierdut pentru totdeauna, decât să ajungă în mâinile unui 
criminal! 

Părea gata să izbucnească în lacrimi, dar îşi păstră 
stăpânirea de sine. Se răsuci spre Teabing şi îl privi în ochi: 

—  Impuşcă-mă, dacă vrei. Dar nu las moştenirea 
bunicului în mâinile tale! 

„Foarte bine.” Britanicul întinse braţul, cu arma pregătită. 

— Nu! strigă Langdon ridicându-şi deasupra capului 
mâna în care ţinea criptex-ul. Leigh, dacă tragi, îl arunc! 

Teabing izbucni în râs: 

— Cacealmaua asta ţi-a mers cu Rémy, dar nu şi cu 
mine. Te cunosc suficient de bine! 

„Da, te cunosc. Chipul tău e o oglindă clară, prietene. Mi- 
a luat câteva secunde, dar îmi dau seama că minţi. Habar 
n-ai unde anume pe mormântul lui Newton se află 
răspunsul.” 

— Adevărat, Robert? Ştii unde să te uiţi, pe mormânt? 

— Ştiu. 

Ezitarea din privirea lui Langdon pieri într-o clipă, dar 
britanicul o zări. Minţea. Un truc disperat, patetic, menit să 
o salveze pe Sophie. Robert Langdon îl dezamăgise 
profund. 

„Sunt un cavaler singuratic, înconjurat de suflete 
netrebnice. Şi va trebui să descifrez cheia de boltă de unul 
singur.” 

Langdon şi Neveu nu mai reprezentau acum decât o 
simplă ameninţare pentru el... şi pentru Graal. Oricât de 
dureroasă ar fi fost soluţia, ştia că o poate pune în aplicare 
fără mustrări de conştiinţă. Singura dificultate va fi aceea 
de a-l convinge pe Langdon să lase jos cheia de boltă, 
astfel încât el să poată încheia odată această şaradă. 

— O dovadă de încredere, rosti cu glas tare, coborându-şi 
braţul cu arma. Pune cheia de boltă pe podea şi hai să 
discutăm! 


Langdon ştia că nu-l crezuse. 

Pe chipul lui Teabing se oglindea o hotărâre cruntă şi ştia 
că ajunseseră la un moment de răscruce. „Când voi lăsa 
criptex-ul din mână, ne va ucide pe amândoi.” Chiar şi fără 
s-o privească pe Sophie, îi auzea implorarea mută şi 
disperată. „Robert, omul ăsta nu e demn de Graal. Te rog, 
nu i-l da lui! Indiferent care ar fi preţul plătit!” 

Profesorul se hotărâse însă, cu câteva minute în urmă, în 
vreme ce stătea singur la fereastră, privind spre College 
Garden. 

„Protejeaz-o pe Sophie. 

Protejează Graalul.” 

Şi aproape că strigase, copleşit de disperare. „Dar nu văd 
cum!” 

Clipele de cumplită dezamăgire aduseseră cu ele o 
limpezime aşa cum rar mai simţise. „Adevărul e chiar în 
faţa ochilor tăi, Robert!” Nici nu ştia de unde-i venise 
revelaţia. „Graalul nu-şi bate joc de tine, ci strigă către un 
suflet vrednic.” 

Acum, în timp ce se pleca în faţa lui ca un supus înaintea 
suveranului, cobori criptex-ul până la câţiva centimetri de 
pardoseală. 

— Aşa, Robert, şopti britanicul, îndreptând arma spre el. 
Lasă-l jos! 

Privirea lui Langdon se ridică pentru o clipă spre 
înălțimile cupolei. Ghemuindu-se mai mult, îşi îndreptă ochii 
spre ţeava armei, aţintită asupra lui. 

— Îmi pare rău, Leigh! 

Într-o singură mişcare, corpul i se destinse ca un arc şi 
braţul îi zvâcni în sus, iar criptexul zbură spre plafon. 


Leigh Teabing nu-şi dădu seama când degetul lui apăsă 
pe trăgaci, dar revolverul se descărcă bubuind asurzitor. 
Trupul lui Langdon era acum o săgeată verticală, aproape 
desprins de podea, iar glonţul izbi pardoseala, chiar lângă 
piciorul lui. jumătate din creierul britanicului încercă să 
corecteze direcţia focului şi trase din nou, cu turbare, dar 
cealaltă jumătate, mai puternică, îi îndreptă ochii în sus, 
spre abisul cupolei. 

„Cheia de boltă!” 

Timpul păru că se opreşte pentru o clipă şi se transformă 
într-un fel de coşmar care se derulează cu încetinitorul, şi 
lumea întreagă luă forma criptex-ului aflat în aer. ÎI privi 
cum se ridică... părând că încremeneşte pentru o clipă, 
imponderabil... şi apoi căzând, rostogolindu-se, spre 
pardoseala de piatră. 

Toate speranţele şi visurile sale se prăbuşeau o dată cu 
el. „Nu poate izbi podeaua! Pot să ajung la el!” Trupul său 
reacţionă din instinct. Dădu drumul armei şi se aruncă în 
faţă, lăsându-şi cârjele să cadă şi întinzându-şi în aer 
mâinile cu o manichiură desăvârşită. Răşchirându-şi braţele 
şi degetele, înşfăcă cilindrul în zbor. 

Strângând criptex-ul în palmă, îşi dădu seama că se 
prăbuşeşte prea repede. Negăsind nimic de care să se 
sprijine, braţele sale loviră primele pardoseala şi cilindrul se 
izbi violent de piatra dură. 

Din interior răzbătu sunetul sticlei sparte. 

Timp de o secundă, Teabing rămăsese fără aer. Zăcând 
lat pe podea, privind în lungul braţelor sale întinse, imploră 
în gând fiola să reziste. Apoi mirosul acid de oţet se 
răspândi în aer şi britanicul simţi lichidul rece care se 
scurgea printre discurile criptex-ului chiar în palma sa. 

O panică sălbatică îl cuprinse. NU! Oţetul curgea 
continuu şi cu ochii minţii văzu papirusul dinăuntru cum se 
dizolvă. „Robert, idiotule! Secretul e pierdut!” 

începu să hohotească incontrolabil. „Graalul e pierdut! 
Totul a fost distrus!” Încă nu-i venea să creadă. Încercă să 
deschidă  criptex-ul, jinduind să zărească măcar o 
străfulgerare de adevăr înainte ca aceasta să se dizolve 
pentru totdeauna. Trase de capetele cilindrului şi constată, 
stupefiat, perplex, că acesta se deschide. 

Se uită înăuntru. Era gol, cu excepţia câtorva cioburi de 
sticlă. Nici urmă de papirus — fie el dizolvat sau nu. 
Rostogolindu-se, privi în sus, către Langdon. Sophie stătea 
alături, cu revolverul îndreptat spre el. 

Perplex, privi din nou criptex-ul şi abia atunci observă. 
Discurile nu mai erau aranjate la întâmplare. Pe cilindru se 
formase un cuvânt din cinci litere: „MARUL”. 


— „Globul” din care a gustat Eva, spuse Langdon rece, 
stârnind mânia sfântă a lui Dumnezeu. Păcatul originar. 
Simbolul căderii sacrului feminin. 

Teabing simţi cum adevărul îl izbeşte cu o forţă 
zdrobitoare. Globul care ar fi trebuit să se afle pe 
mormântul lui Newton nu putea fi decât mărul care, căzut 
din rai în capul lui Newton, i-a inspirat acestuia munca lui 
de-o viaţă. „A lui strădanie! Carnea roză cu pântece 
însămânţat!” 

— Robert, bâigui Teabing copleşit. Ai reuşit să-l deschizi! 
Unde e... harta? 

Fără să clipească, Langdon îşi duse mâna la buzunarul 
sacoului şi scose cu mişcări atente un sul mic de papirus. 
La doar câţiva metri distanţă de britanic, îl desfăşură şi îl 
privi. După un lung moment, surâse satisfăcut. 

„Ştie!” Inima lui Teabing ardea de dorinţa de a afla. Visul 
lui de o viaţă era chiar aici, în faţa ochilor lui. 

— Spune-mi! ceru. Te rog! Oh, Dumnezeule, te rog! Nue 
încă prea târziu! 

Brusc, pe culoar răsună zgomot de paşi grei, grăbiţi, şi 
Langdon înfăşură papirusul la loc şi îl strecură în buzunar. 

— Nu! strigă britanicul, chinuindu-se zadarnic să se 
ridice. 

Când uşa se deschise, Bezu Fache năvăli ca un taur în 
arenă, privind fioros în jurul lui, până ce-şi zări ţinta, pe 
Leigh Teabing, zăcând neputincios pe podea. Răsuflă 
uşurat, îşi puse arma în suportul de sub braţ şi se întoarse 
spre Sophie: 

— Agent Neveu, mă bucur să văd că suneţi amândoi 
teferi. Trebuia să veniţi la secţie atunci când v-am cerut. 

Poliţia britanică sosi pe urmele lui Fache, ridică 
prizonierul şi îi puse cătuşele. 

Sophie părea mirata să-l vadă pe Fache: 

— Cum ne-aţi găsit? 

Căpitanul arătă spre Teabing: 

— A făcut greşeala de a arăta un act de identitate la 
intrare. Paznicii fuseseră informaţi că îl căutăm. 

— E în buzunarul lui Langdon! zbieră britanicul ca un 
nebun. Harta către Sfântul Graal! 

Ţinut de braţe de poliţiştii care îl trăgeau afară, îşi azvârli 
capul pe spate şi urlă: 

— Robert! Spune-mi unde e ascuns! 

Când trecu prin dreptul lui, Langdon îl privi în ochi: 

„Numai cei vrednici pot găsi Graalul, Leigh. Chiar tu m-ai 
învăţat asta.” 

Ceaţa coborâse peste Kensington Gardens când Silas, 
şchiopătând, se retrase într-un desiş, la loc ferit. 
Îngenunchind pe iarba udă, îşi aminti de sângele cald ce se 
scurgea din rana lăsată de glonţ sub coastele lui. Liniştit, se 
mulţumi să privească drept înainte. 

Ceaţa era deasă şi, datorită ei, grădina părea 
paradiziacă. 

Ridicându-şi mâinile însângerate ca să se roage, privi 
cum picăturile de ploaie îi mângâiau palmele, readucându- 
le albul lor obişnuit. Simţind stropii care îi cădeau pe umeri 
şi pe spate, avea impresia ca trupul lui dispare treptat, 
bucată cu bucată, în pâcla din preajmă. 

„Sunt o fantomă.” 

O pală de vânt trecu pe lângă el, aducând parfumul jilav 
al unei noi vieţi. Cu fiecare celulă din trupul său frânt, Silas 
se rugă. Pentru iertare. Pentru îndurare. Şi, mai presus de 
toate, pentru mentorul său... episcopul Aringarosa... ca 
Domnul să nu-l ia din această lume înainte de a i se fi 
împlinit, de a fi sunat ceasul. „Mai are atâtea de făcut!” 

Ceaţa îl învăluia şi Silas se simţea atât de uşor, încât 
avea senzaţia ca fuioarele imateriale îl vor putea lua cu ele. 
Închizând ochii, îşi rosti ultima rugăciune. 

De undeva, din pâcla aceea, vocea lui Manuel Aringarosa 
îi şoptea: „Domnul nostru e un Dumnezeu bun şi îndurător.” 

În sfârşit, durerea începea să se domolească şi Silas îşi 
dădu seama că episcopul avusese dreptate. 

Era după-amiază târziu când, deasupra Londrei, soarele 
sparse plafonul de nori şi începu să strălucească. Bezu 
Fache era sfârşit după ce termină interogatoriul şi îşi chemă 
un taxi. Sir Leigh Teabing îşi proclamase nevinovăția, dar 
din vorbăria lui incoerentă despre Sfântul Graal, documente 
secrete şi confrerii misterioase, Fache bănuia că istoricul 
pregătea, de fapt, cadrul pentru ca avocaţii săi să poată 
pleda susţinând că clientul lor e nebun. 

„Sigur”, îşi spuse căpitanul, „nebunie!” Teabing dăduse 
dovada de o ingeniozitate şi o precizie extreme în 
formularea unui plan menit să-i susţină la fiecare pas 
nevinovăția. Exploatase cu aceeaşi aviditate şi Biserica 
Catolică, şi Ordinul Opus Dei, două organizaţii care se 
dovediseră a fi absolut inocente. Uneltele sale neştiutoare 
fuseseră un călugăr fanatic şi un episcop disperat. Şi, ca o 
culme a ingeniozităţii, Teabing îşi amplasase postul de 
ascultare electronică în unicul loc în care o victimă a 
poliomielitei nu putea ajunge. Supravegherea căzuse în 
sarcina servitorului său, Rémy — singura persoană care 
cunoscuse adevărata identitate a britanicului şi care murise 
între timp, cât se poate de convenabil, în urma unei reacţii 
alergice. 

„Greu de crezut că toate acestea au putut fi puse la cale 
de o persoană care nu e sănătoasă la cap,” îşi spuse Fache. 

Informaţiile transmise de Collet de la Château Villette 
sugerau că abilitatea de care dăduse dovada Teabing era 
atât de uimitoare, încât chiar el, Fache, ar fi avut de învăţat 
de la el. Pentru a ascunde microfoane într-unele dintre cele 
mai importante instituţii din Paris, istoricul apelase la vechii 
greci. „Calul Troian.” Unele dintre ţintele vizate de Teabing 
primiseră cadou impresionante lucrări de artă, iar altele 
participaseră la licitaţii, achiziţionând fără să ştie obiectele 
oferite de britanic. Jacques Saunière, pe de altă parte, 
primise o invitaţie la Château Villette, pentru a discuta 

posibilitatea ca Teabing să finanţeze construirea unei noi 
aripi în Muzeul Luvru, care să fie dedicată lui da Vinci. La 
sfârşit, invitaţia menţiona în treacăt interesul deosebit al lui 
sir Leigh pentru macheta unui cavaler robotizat, construită 
chiar de custode. „Poate o veţi aduce cu dumneavoastră”, îi 
sugerase el. Probabil că Sauniere îi satisfăcuse dorinţa şi 
lăsase cavalerul nesupravegheat suficient timp pentru ca 
Rémy Legaludec să amplaseze un microfon aproape 
invizibil. 

Acum, în timp ce stătea pe bancheta din spate a taxiului, 
Fache închise ochii. „Încă o problemă de rezolvat înainte de 
a mă întoarce la Paris.” 


Lumina soarelui pătrundea nestingherită în salonul de la 
Spitalul St. Mary. 

— Ne-aţi impresionat pe toţi, spuse sora, zâmbindu-i cu 
blândeţe. Un adevărat miracol. 

Episcopul Aringarosa îi surâse slab: 

— Totdeauna am fost un om binecuvântat. 

După ce termină de aranjat firele şi tuburile, sora ieşi şi îl 
lăsă singur. Razele calde ale soarelui îi dădeau o senzaţie 
plăcută. Noaptea trecută fusese cea mai neagră noapte din 
viaţa sa. 

Abătut, îşi aminti de Silas, al cărui cadavru fusese găsit în 
parc. 

„lartă-mă, te rog, copilul meu!” 

Îşi dorise mult ca Silas să ia parte la acest plan glorios. 
Noaptea trecută însă, Aringarosa primise un telefon de la 
Bezu Fache, care vorbea despre aparenta sa legătură cu o 
călugăriţă ucisă în biserica Saint-Sulpice. Episcopul 
înţelesese atunci că lucrurile luaseră o întorsătură cumplită. 
Vestea despre alte patru asasinate îi transformase oroarea 
în groază. „Silas, ce-ai făcut?!” Neputând să-l contacteze pe 
Învățător, îşi dăduse seama că fusese abandonat. „Folosit.” 
Singura modalitate de a opri cumplita desfăşurare a 
evenimentelor la a căror declanşare luase şi el parte fusese 
aceea de a-i mărturisi totul lui Fache. Din acel moment, cei 
doi, preot şi căpitan de poliţie, porniseră într-o cursă 

contra-cronometru pentru a-l prinde pe Silas înainte ca 
Invăţătorul să-l poată convinge să ucidă din nou. 

Vlăguit, Aringarosa închise ochii şi ascultă reportajul TV 
despre arestarea unui influent cavaler britanic, sir Leigh 
Teabing. „Învățătorul arestat în văzul lumii întregi.” Teabing 
aflase despre planurile Vaticanului de a se disocia de Opus 
Dei; Aringarosa devenise pionul perfect pentru planul său. 
„La urma urmei, cine ar fi fost mai dispus să se arunce 
orbeşte în căutarea Graalului, decât un om ca mine, care 
era pe punctul de a pierde totul? Graalul ar fi conferit o 
putere enormă celui ce l-ar fi stăpânit.” 

Leigh Teabing îşi protejase cu abilitate identitatea — 
folosind un accent francez şi o inimă pioasă şi cerând ca 
răsplată unicul lucru de care nu avea nevoie: bani. lar el, 
Aringarosa, fusese prea nerăbdător ca să mai fie şi 
suspicios. Preţul de douăzeci de milioane de euro era o 
nimica toată în comparaţie cu obţinerea Graalului şi, ţinând 
seama de banii oferiţi de Vatican pentru separarea de Opus 
Dei, partea financiară se aranjase perfect. „Orbii văd doar 
ceea ce vor ei să vadă.” Cea mai vicleană maşinaţiune a lui 
Teabing fusese, desigur, aceea de a cere plata în 
obligaţiuni emise de Vatican, astfel ca, dacă situaţia lua o 
întorsătură urâtă, ancheta să conducă inevitabil spre Roma. 

— Mă bucur să văd că vă simţiţi bine, Excelenţă. 

Aringarosa recunoscu vocea posacă din uşă, dar chipul îl 
surprinse — trăsături aspre, clar conturate, părul pieptănat 
lins peste cap şi omoplaţi largi, ce întindeau stofa 
întunecată a costumului. 

— Căpitane Fache? 

Compasiunea şi îngrijorarea pe care polițistul le arătase 
noaptea trecută pentru suferinţele episcopului îi sugeraseră 
o înfăţişare mai blândă. 

Căpitanul se apropie de pat şi azvârli pe scaunul alăturat 
o familiară servietă neagră: 

— Cred că asta vă aparţine. 

Aringarosa privi servieta burduşită cu obligaţiuni şi 
imediat îşi feri privirea, ruşinat: 

— Da... mulţumesc. 

Stânjenit, pipăi aşternutul de pe pat şi, după o pauză, 
adăugă: 

— Căpitane, m-am gândit mult la acest lucru şi aş dori să 
vă cer o favoare! 

— Desigur. 

— Familiile celor din Paris pe care Silas... se întrerupse, 
încercând să-şi stăpânească emoția, apoi continuă: Îmi dau 
seama că nici o sumă, oricât de mare ar fi, nu ar putea 
repara răul făcut, dar, dacă aţi fi atât de bun încât să 
împărţiţi conţinutul servietei... pentru familiile celor ucişi... 

Ochii întunecaţi ai lui Fache îl studiară un lung moment: 

— Un gest lăudabil, Excelenţă. Voi avea grijă ca dorinţa 
să vă fie respectată. 

O tăcere grea se aşternu între ei. 

La televizor, un poliţist susţinea o conferinţă de presă în 
faţa unui conac elegant. Văzând cine e, Fache se întoarse şi 
ascultă atent: 

— Locotenent Collet, spunea reportera BBC pe un ton 
acuzator, seara trecută, superiorul dumneavoastră a acuzat 
în mod public de crimă doi oameni nevinovaţi. Vor cere 
Sophie Neveu şi Robert Langdon daune din partea poliţiei? 
Işi va pierde căpitanul Fache slujba din acest motiv? 

Zâmbetul locotenentului era obosit, dar calm: 

— Din experienţă, va pot spune că Bezu Fache greşeşte 
foarte rar. Incă nu am discutat cu domnia sa despre 
această problema, dar cunoscând modul în care operează, 
bănuiesc că „vânarea” publică a agentului Neveu şi a 
domnului Langdon a fost doar un truc menit să-l inducă în 
eroare pe adevăratul criminal. 

Reporterii schimbară priviri surprinse. 

Collet continua: 

— Nu ştiu însă dacă domnul Langdon şi agentul Neveu au 
participat benevol la acest plan. Căpitanul Fache îşi 
dezvăluie rareori metodele de lucru mai... creative. Tot 
ceea ce pot confirma deocamdată este faptul că vinovatul a 
fost arestat, iar domnul Langdon şi agentul Neveu sunt 
acum în siguranţă şi în afara oricăror suspiciuni. 

Pe buzele lui Fache se întinsese umbra vagă a unui 
zâmbet, când se întoarse din nou spre Aringarosa: 

— Un individ isteţ, acest Collet. A 

Câteva clipe se scurseră în linişte. In cele din urmă, 
căpitanul îşi trecu palma peste frunte, netezindu-şi părul, şi 
privi către episcop. 

— Excelenţă, aş vrea să mai discutăm o ultimă problemă 
înainte de a mă întoarce la Paris: zborul dumneavoastră 
neaşteptat la Londra. Aţi mituit pilotul ca să schimbe cursul 
avionului. Procedând astfel, aţi încălcat o serie de prevederi 
legale internaţionale. 

— Eram disperat, replică Aringarosa încet. 

— Da. Aşa cum era şi pilotul respectiv când l-au interogat 
oamenii mei. 

Fache duse mâna la buzunar şi scoase un inel cu ametist. 

Ochii episcopului se umplură de lacrimi în momentul 
când luă inelul, strecurându-l înapoi pe deget. 

— Aţi fost atât de amabil! Vă mulţumesc, adăugă şi îi 
strânse mâna lui Fache în palma sa. 

Căpitanul se scutură şi, apropiindu-se de fereastră, privi 
absent în zare. Când se întoarse, pe chipul lui se citea o 
oarecare nesiguranţă: 

— Excelenţă, încotro vă veţi îndrepta de-acum? 

Aringarosa fusese întrebat exact acelaşi lucru şi cu o 
seară în urmă, când părăsise Castelul Gandolfo. 

— Bănuiesc că drumul meu este la fel de incert ca al 
dumneavoastră. 

— Da, replică Fache. Cred că voi ieşi la pensie în curând. 

Episcopul surâse obosit: 

— Puţină credinţă poate face minuni, căpitane! Puţină 
credinţă! 

Capela Rosslyn, numita adesea Catedrala Codicelor, se 
află la zece kilometri sud de Edinburgh, în Scoţia, pe locul 
unui vechi templu închinat zeului Mithra. Construită de 
Cavalerii Templieri în 1446, capela este gravată cu o 
tulburătoare diversitate de simboluri păgâne, iudaice, 
creştine, egiptene şi masonice. 

Coordonatele sale geografice urmează perfect meridianul 
nord-sud care trece prin Glastonbury. Aceasta longitudinală 
Linie a Rozei constituie reperul tradiţional al legendarei 
Insule Avalon a regelui Arthur, fiind considerată pilonul 
central al spaţiului sacru britanic. De la această venerată 
Linie a Rozei derivă numele Capelei Rosslyn, iniţial scris 
Roslin. 

Turnurile ei dantelate aruncau umbre lungi în lumina 
amurgului, când maşina închiriată de Langdon şi Sophie 
Neveu opri în parcarea din faţa falezei pe care se înălța 
capela. Zborul scurt de la Londra la Edinburgh fusese 
odihnitor, deşi nici unul dintre ei nu izbutise să doarmă, 
cuprinşi de nerăbdare. Privind masiva construcţie ce se pro- 
fila pe cerul acoperit de nori, Langdon se simţea aşa cum 
bănuia că trebuie să se fi simţit Alice în momentul în care 
căzuse în gaura de iepure. „Probabil că visez!” Şi totuşi, 
ştia că ultimul mesaj al lui Sauniere era cât se poate de 
explicit: 


The Holy Graal 'neath ancient Roslin waits. 
„Graalul Sfânt sub vechiul Roslin zăboveşte.” 


El îşi închipuise la un moment dat că „harta Graalului” 
trebuia să fie o diagramă — un desen cu un X mare 
marcând locul exact —, însă ultimul secret al Stăreţiei le 
fusese revelat în acelaşi mod în care Sauniere li se 
adresase de la bun început. „Un simplu poem.” Patru 

versuri clare, care îi îndrumau, fără dubiu, spre acest loc. 
Pe lângă faptul că se referea explicit la Rosslyn, poemul 
amintea şi de câteva trăsături arhitecturale bine cunoscute 
ale capelei. 

În ciuda clarităţii indiciilor, Langdon avea mai degrabă o 
senzaţie de insecuritate şi dezechilibru. Capela Rosslyn i se 
părea un lăcaş mult prea evident. Timp de secole, această 
construcţie dăduse naştere la şoapte ce aminteau despre 
Graal. În ultimele decenii, şoaptele se transformaseră în 
strigăte în gura mare, când dispozitivele radar dezvăluiseră 
existenţa unei uimitoare structuri sub capelă — o vastă 
încăpere subterană. Pe lângă faptul că era mult mai mare 
decât capela însăşi, încăperea nu părea a avea nici o 
intrare sau ieşire. Arheologii au solicitat începerea unor 
excavații, pentru a putea ajunge la camera misterioasă, dar 
Trustul Rosslyn interzisese cu desăvârşire orice săpături în 
perimetrul acestui loc sacru. Desigur, acest refuz nu făcuse 
decât să alimenteze speculaţiile. Ce anume încerca Trustul 
Rosslyn să ascundă? 

Capela devenise între timp loc de pelerinaj pentru 
căutătorii de mistere. Unii pretindeau că sunt atraşi aici de 
un puternic câmp magnetic prezent în mod inexplicabil în 
zonă, alţii susțineau că doresc să cerceteze împrejurimile 
pentru a găsi o intrare secretă în camera subterană, dar cei 
mai mulţi recunoşteau că vin pur şi simplu pentru a 
cutreiera zona şi a inspira parfumul Graalului. 

Deşi Langdon nu mai fusese aici până acum, totdeauna 
se amuzase când auzea spunându-se că aici s-ar afla 
ascuns Sfântul Graal. Da, poate că odată, cu mult timp în 
urmă, Graalul se aflase la Rosslyn, dar acum, în nici un caz 
nu se mai afla acolo. Prea multă atenţie fusese acordată 
capelei în ultima vreme şi, mai curând sau mai târziu, 
cineva tot avea să pătrundă în încăperea subterană. 

Specialiştii considerau că Rosslyn era doar o momeală — 
unul dintre „drumurile înfundate” pe care Stăreţia se 
pricepuse atât de bine să le pună la punct. În seara aceasta 
însă, după ce citise poemul ce menţiona atât de clar acest 

loc, Langdon nu mai avea deloc chef să se amuze. O 
întrebare îl frământase toată ziua: 

„De ce ar fi depus Saunière atâta efort, pentru a ne 
îndruma, în cele din urmă, spre o locaţie evidentă?” 

Nu putea găsi însă nici un răspuns logic. 

„Trebuie să fie ceva în legătură cu Rosslyn, ceva ce încă 
nu am înţeles.” 

— Robert! strigă Sophie de lângă portieră, privindu-l. Vii? 

Ţinea în mână caseta din lemn de trandafir pe care Bezu 
Fache le-o înapoiase. Înăuntru, ambele criptex-uri fuseseră 
reasamblate şi aşezate exact aşa cum le găsiseră. Papirusul 
cu poemul era închis în interior — de această dată fără fiola 
cu oţet. 

Străbătând aleea cu pietriş ce ducea spre capelă, trecură 
pe lângă celebrul zid vestic al construcţiei. Turiştii 
presupuneau că acest perete ieşit straniu în afară era, de 
fapt, o parte neterminată a capelei. Adevărul, îşi aminti 
Langdon, era mult mai interesant. 

„Zidul de vest al Templului lui Solomon!” 

Cavalerii templieri proiectaseră Capela Rosslyn ca o 
reproducere fidelă a anticului templu din lerusalim — 
inclusiv zidul vestic, un îngust sanctuar dreptunghiular şi o 
încăpere subterană asemănătoare Sfintei Sfintelor, în care 
primii nouă templieri descoperiseră nepreţuita lor comoară, 
într-adevăr, Langdon se văzu nevoit să recunoască, exista o 
logică tulburătoare în ideea că templierii construiseră 
pentru a adăposti Graalul un „cămin” similar cu locul iniţial 
de odihnă a sacrelor relicve. 

Intrarea în capelă era mult mai modestă decât se 
aşteptase el. Uşa micuță din lemn avea două balamale 
metalice şi un însemn simplu: 


„ROSLIN” 
Modul vechi de ortografiere a cuvântului, îi explică 


profesorul lui Sophie, derivase de la Meridianul Rozei, pe 
care fusese amplasată capela; sau, aşa cum preferau 

specialiştii să creadă, de la „Linia Rozei” — viţa străveche a 
Mariei Magdalena. 

Capela avea să se închidă curând şi, când Langdon 
deschise uşa, un val de aer cald îi întâmpină, de parcă 
bătrânul edificiu ar fi oftat ostenit, la capătul unei zile lungi. 
Pe arcada de la intrare erau gravate numeroase c/inquefoils 
— ornamente arhitecturale cu cinci petale. 

„Roze. Pântecele zeiţei.” 

Intrând în urma lui Sophie, îşi lăsă privirea să se desfete 
cu întregul sanctuar. Deşi citise despre complexitatea 
arhitecturală a interiorului, faptul că acum o vedea cu 
propriii ochi era copleşitor. 

„Un paradis al simbolisticii”, îl numise odată unul dintre 
colegii săi. 

Intreaga suprafaţă a capelei era gravată cu cele mai 
diverse simboluri —  crucifixuri creştine, stele iudaice, 
crucile specifice templierilor, cornuri ale abundentei, 
piramide, semne astrologice, plante, legume, pentagrame 
şi trandafiri. Templierii fuseseră desăvârşiţi lucrători în 
piatră, construind biserici pe întregul teritoriu al Europei, 
dar Rosslyn era considerată capodopera lor, simbolul 
sublim al dragostei şi al veneraţiei. Meşterii masoni nu 
lăsaseră nici o piatră nesculptată. Capela Rosslyn era un 
altar închinat tuturor credințelor... tuturor tradiţiilor şi, mai 
presus de orice, naturii şi sacrului feminin. 

lnăuntru se aflau doar câţiva turişti care ascultau 
explicaţiile ghidului. Tânărul îi conducea în şir indian pe un 
traseu bine stabilit, ce lega şase obiective arhitecturale 
importante ale capelei. Generaţii de vizitatori străbătuseră 
acelaşi drum, aceleaşi linii drepte, iar paşii lor gravaseră în 
decursul timpului un simbol uriaş pe pardoseala de piatră: 

„Steaua lui David”, îşi spuse Langdon. Câtuşi de puţin o 
coincidenţă. Cunoscută şi sub numele de „Pecetea lui 
Solomon”, hexagrama fusese, odinioară, simbolul secret al 
preoţilor astronomi, fiind mai apoi adoptată de regii israeliți 
— David şi Solomon. 

Ghidul îi văzu când intrară şi, cu toate că era aproape de 
ora închiderii, le zâmbi şi le făcu semn să înainteze. 

Langdon mulţumi cu un gest şi porni spre mijlocul 
capelei. 

Sophie rămase însă în prag, privind în jur nedumerită: 

— Ce s-a întâmplat? întrebă el. 

— Cred... cred că am mai fost aici. 

Profesorul îşi ridică o sprânceană: 

— Dar ai spus că nici n-ai auzit de Rosslyn! 

— N-am auzit, replică ea, continuând să cerceteze capela 
cu aceeaşi privire confuză. Probabil că bunicul m-a adus 
aici când eram foarte mică. Nu ştiu... Îmi pare destul de 
cunoscută. 

Apoi, pe măsură ce ochii ei se plimbau de colo, colo, 
începu să clatine din cap, din ce în ce mai sigură: 

— Da! arătă ea spre partea din faţă a capelei. Coloanele 
acelea două... le-am mai văzut. 

Langdon privi cei doi pilaştri sculptați. Dantelăria cioplită 
în piatră părea să emane o aură ruginie, învăluită în 
ultimele raze de soare filtrate prin ferestrele vestice. 
Coloanele, amplasate acolo unde în mod normal ar fi trebuit 
să se afle altarul, formau o pereche stranie. Cea din stânga 
era decorată cu linii simple, verticale, iar cealaltă părea 
străbătută de o delicată spirală florală. 

Sophie pornise deja spre ele. Profesorul o urmă cu paşi 
repezi şi, când ajunseră lângă coloane, o auzi exclamâna: 

— Da, sunt sigură că le-am mai văzut! 

— Nici nu mă îndoiesc, replică el, dar e posibil să le fi 
văzut în altă parte. 

— Cum adică? 

— Aceste două coloane constituie cea mai „copiată” 
structură arhitectonică la nivel mondial. Există replici ale lor 
în lumea întreagă. 

— Replici ale Capelei Rosslyn? întrebă ea cu un aer 
sceptic. 

— Nu. Ale coloanelor. Îţi aminteşti ce ţi-am spus mai 
devreme, că însăşi capela este o copie a Templului lui 
Solomon? Aceşti pilaştri sunt replici fidele ale celor care se 
aflau odinioară acolo. Acesta — arătă el spre coloana din 
stânga — se numeşte Boaz, sau „Coloana Arhitectului”. 
Celălalt este numit /achin sau „Coloana Ucenicului”. De 
fapt, absolut toate templele masonice din lume au doi 
pilaştri ca aceştia. 

Langdon îi explicase deja despre strânsele relaţii istorice 
dintre templieri şi societăţile secrete masonice din ziua de 
azi, ale căror grade inferioare — Ucenic, Calfă şi Maestru — 
datează de pe vremea primilor templieri. Ultimul poem al 
lui Jacques Saunière se referea clar la Maeştrii Masoni care 
decoraseră Capela Rosslyn. De asemenea, amintea de 
cupola centrală a capelei, pe care erau sculptate forme ce 
reprezentau stele şi planete. 

— Nu am fost niciodată într-un templu masonic, spuse 
Sophie fără a-şi lua ochii de la cei doi pilaştri. Sunt sigură 
că am văzut coloanele acestea aici. 

Se întoarse apoi spre vasta întindere a capelei, căutând 
parcă un element care să declanşeze altă amintire. 

Ceilalţi turişti se pregăteau să părăsească locaşul şi 
ghidul se apropie de ei, cu acelaşi surâs plăcut întipărit pe 
chip. Era un tânăr drăguţ, de aproape treizeci de ani, cu 
accent scoţian şi păr blond-roşcat. 

— Mă pregătesc să închid pe ziua de azi. Vă pot ajuta să 
găsiţi ceva? 

„Ce-ai zice de Sfântul Graal?” îşi spuse profesorul. 

— Codul! izbucni Sophie pe neaşteptate. E un cod aici! 

Ghidul părea încântat de entuziasmul ei: 

— Într-adevăr, doamnă! 

— Este pe plafon, adăugă ea, întorcându-se spre zidul din 
partea dreaptă. Undeva... acolo! 

Zâmbetul de pe buzele ghidului se lăţi: 

— Să înţeleg că aţi mai fost la Rosslyn? 

„Codul”, îşi spuse Langdon. Uitase de el. Unul dintre 
numeroasele mistere ale capelei era întruchipat de o 
arcadă din care ieşeau în relief sute de blocuri de piatră, 
formând o bizară suprafaţă cu multe fațete. Pe fiecare bloc 
de piatră era gravat un simbol, aparent la întâmplare, care 
crea un cifru de proporţii uriaşe. Unele opinii susțineau că 
acest cod revela intrarea în camera secretă de sub capelă. 
Altele considerau că dezvăluie adevărata legendă a 
Graalului. Oricum, nu mai conta; criptografii se străduiseră 
vreme de secole întregi să-l descifreze, dar nu izbutiseră. 
Trustul Rosslyn oferea şi astăzi o generoasă recompensă 
celui care ar fi reuşit să-i perceapă semnificaţia secretă, 
însă codul rămânea în continuare un mister. 

— Voi fi fericit să vă arăt... 


Sophie nu mai auzi restul cuvintelor. 

„Primul meu cod”, îşi spuse pornind singură, ca în transă, 
spre arcadă. Îi dăduse caseta lui Langdon, aşa că, pentru 
moment, izbuti să uite de Sfântul Graal, de Le Prieuré de 
Sion şi de toate necunoscutele zilei de ieri. Când ajunse sub 
arcada boltită şi văzu simbolurile gravate, amintirile îi 
reveniră în valuri. În mod ciudat, rememorarea primei sale 
vizite aici aduse cu ea şi o neaşteptată tristeţe. 

Era doar o copilă pe atunci... la vreun un an după 
moartea celor dragi. Bunicul o adusese în Scoţia pentru o 
scurtă vacanţă şi, înainte de a se întoarce la Paris, veniseră 
să vadă Capela Rosslyn. Era seara, târziu, şi capela fusese 
închisă. Dar ei mai rămăseseră înăuntru. 

— Acum putem merge acasă, grand-père? îl rugase ea, 
obosită. 

— Imediat, draga mea, imediat, îi răspunse bunicul pe un 
ton melancolic. Mai am doar un singur lucru de făcut aici. 
Ce-ai zice dacă m-ai aştepta în maşină? 

— Eşti ocupat iar cu lucruri de-ale oamenilor mari? 

El încuviinţase: 

— Voi termina repede. Promit! 

— Pot să rezolv din nou codul de pe arcadă? A fost 
distractiv. 

— Nu ştiu. Eu trebuie să ies puţin. N-o să-ți fie frică aici 
înăuntru, singură? 

— Sigur că nu! spuse ea, jignită. Nici măcar nu s-a 
întunecat! 

— Foarte bine, atunci, zâmbise bunicul şi o condusese 
spre arcada pe care i-o arătase puţin mai devreme. 

Sophie se aşezase imediat pe pardoseală, întinzându-se 
cu faţa în sus şi lăsându-şi privirile să rătăcească peste 
mozaicul de piatră. 

— Am să dezleg codul înainte de a te întoarce tu! 

— Atunci, hai să ne luăm la întrecere, îi răspunse el, după 
care se aplecase, o sărutase pe frunte şi pornise spre una 
dintre uşile laterale. Voi fi chiar aici, afară. Las uşa 
deschisă! Dacă ai nevoie de mine, strigă-mă! 

Sophie rămăsese întinsă pe podea, privind în sus, spre 
arcadă. Işi simţea pleoapele grele şi, după câteva minute, 
simbolurile de deasupra începuseră să se înceţoşeze. Apoi 
dispăruseră complet. 

Când se trezise, pardoseala de piatră era rece sub ea. 

— Grand-père! 

Nu-i răspunsese nimeni. Se ridicase şi îşi scuturase praful 
de pe haine. Uşa laterală era încă deschisă şi prin ea zărise 
cerul aproape întunecat. leşind, îl văzuse pe bunicul ei 
stând pe veranda unei case de piatră, chiar în spatele 
bisericii. Vorbea încet cu o persoană ce se întrezărea vag 
prin uşa cu plasă. 

— Grand-père! strigase din nou. 

El se întorsese şi-i făcuse un semn cu mâna, să-l mai 
aştepte încă puţin. Apoi îi mai spusese câteva cuvinte 
persoanei dinăuntru, îi aruncase o sărutare din vârful 
degetelor şi venise spre Sophie, eu ochii înlăcrimaţi. 

— De ce plângi, grand-pere? 

O luase în braţe şi o strânsese la pieptul lui: 

— Oh, Sophie, noi doi ne-am luat adio de la multă lume 
anul acesta. E greu. 

Fetiţa se gândise la accident, la mama şi la tatăl ei, la 
bunica şi la frăţiorul cel mic. 

— Şi acum ai spus adio unei alte persoane? 

— Unei dragi prietene pe care o iubesc foarte mult, îi zise 
el cu emoție în glas. Şi mi-e teamă că n-am s-o mai văd 
multă vreme de acum înainte. 


Alături de ghid, Langdon cercetă din priviri zidurile 
capelei, temându-se că ajunseseră într-un punct mort. 
Sophie se îndepărtase pentru a studia codul acela din piatră 
şi-i lăsase lui caseta din lemn de trandafir, a cărei hartă 
către Graal părea să nu le fie însă de nici un ajutor. Deşi 
poemul lui Saunière indica limpede Capela Rosslyn, el, 
unul, nu ştia ce anume ar trebui să facă acum. Poemul 
amintea de „paloş şi potir”, însă în jur nu se zărea nimic 
asemănător. 


„Graalul Sfânt sub vechiul Roslin zăboveşte. 
Cu paloşul şi potirul veghind ale ei porţi.” 


În mod cert, un alt aspect al acestui mister rămăsese 
neelucidat. 

— N-aş vrea să fiu indiscret, spuse ghidul în timp ce 
privea caseta din mâna lui Langdon. Dar... pot să vă întreb 
de unde aveţi cutia aceasta? 

Profesorul râse cu jumătate de gură: 

— E o poveste extrem de lungă. 

Tânărul ezită, fără a-şi lua ochii de la casetă: 

— Mi se pare foarte ciudat, reluă el, dar bunica mea are o 
cutie exact ca aceasta — o casetă de bijuterii. Lemn de 
trandafir identic lustruit, aceeaşi roză incrustată... chiar şi 
balamalele par la fel. 

Profesorul era sigur că ghidul se înşeală. Dacă exista o 
casetă unică în lume, aceasta de aici trebuia să fie — 
confecţionată special pentru cheia de boltă a Stăreţiei. 

— Cutiile pot părea similare, dar... 

Uşa laterală se închise cu un bufnet sonor. Sophie ieşise 
fără un cuvânt şi, cu paşi uşori, se apropia de o casă 
alăturată. Langdon privi în urma ei. „Unde se duce?” De 
când ajunseseră aici, se purta cam ciudat. 


519 


— Ştiţi a cui este casa aceea? îl întrebă el pe ghid. 

Tânărul  încuviinţă, părând la fel de mirat de 
comportamentul lui Sophie: 

— Este rectoratul capelei. Acolo locuieşte custodele, care 
este totodată, preşedintele Trustului Rosslyn şi, aş putea 
adăuga, bunica mea. 

— Bunica dumneavoastră este preşedinta Trustului 
Rosslyn? 

Ghidul înclină din cap afirmativ: 

— Eu locuiesc Împreună cu ea la rectorat, o ajut la 
întreţinerea capelei şi ofer explicaţii vizitatorilor. Am locuit 
aici de când mă ştiu. Bunica practic m-a crescut acolo. 

Îngrijorat pentru Sophie, Langdon porni spre uşă, ca s-o 
strige. Dar după numai câţiva paşi se opri brusc. Cuvintele 
tânărului îi răsunau straniu în minte. 

„Bunica m-a crescut.” 

Privi spre Sophie, afară, şi apoi îşi întoarse ochii spre 
caseta pe care o ţinea în mână. „Imposibil!” încet, cu 
mişcări lente, se întoarse spre tânărul ghid: 

— Spuneaţi că bunica dumneavoastră are o casetă exact 
ca aceasta? 

— Aproape identică. 

— Ştiţi cumva de unde o are? 

— Bunicul a confecţionat-o. El a murit când eu eram 
foarte mic, dar bunica încă mai vorbeşte şi astăzi despre el. 
Spune că avea o îndemânare fantastică şi că îi plăcea să 
construiască tot felul de lucruri. 

Uluit, Langdon încercă să cuprindă cu mintea 
inimaginabila reţea de conexiuni care începea să se lege. 

— Spuneaţi că aţi fost crescut de bunica dumneavoastră. 
Vă pot întreba ce anume s-a întâmplat cu părinţii 
dumneavoastră? 

Ghidul îi aruncă o privire surprinsă: 

— Au murit când eu eram mic. In aceeaşi zi cu bunicul 
meu, adaugă el după o scurtă pauză. 

Profesorul îşi simţi inima bătând frenetic. 

— Într-un accident de maşină? 

Uimirea din ochii măslinii ai tânărului ajunse la cote 
maxime: 

— Da, într-un accident de maşină. Aproape întreaga mea 
familie a murit în ziua aceea. Mi-am pierdut bunicul, părinţii 
Şi... 

Ghidul ezită o clipă, plecându-şi ochii în podea: 
— Şi sora, sfârşi Langdon în locul lui. 


Pe faleză, casa de piatră era exact aşa cum şi-o amintea 
ea. Începuse să se însereze şi clădirea părea că emană o 
aură caldă, ademenitoare. Mirosul de pâine proaspăt 
coaptă răzbătea prin uşa deschisă, iar în ferestre strălucea 
o lumină aurie. Când se apropie, Sophie auzi dinăuntru un 
hohot înfundat. 

Prin uşa de plasă, zări o femeie în vârstă. Stătea cu 
spatele spre ea, dar se vedea că plânge. Bătrâna avea un 
păr bogat, argintiu, care-i stârni lui Sophie amintiri ciudate. 
Urcă încet treptele verandei. Femeia strângea în mâini 
fotografia unui bărbat, iar degetele ei îi atingeau faţa cu o 
duioasă tristeţe. 

Era un chip pe care Sophie îl cunoştea bine. 

„Grand-pere!” 

Era evident că vestea morţii lui, cu o seară în urmă, 
ajunsese până la ea. 

O scândură scârţâi sub picioarele ei şi femeia se întoarse 
încet, iar ochii ei trişti o zăriră. Sophie dădu să fugă, dar 
ceva o ţintui locului. Bătrâna aşeză uşor fotografia pe masă 
şi, fără a-şi lua privirea de la ea, se apropie de uşa cu plasă. 
O veşnicie păru că se scurge în vreme ce ele rămaseră 
nemişcate, privindu-se în ochi, despărțite doar de plasa 
subţire. Apoi, aidoma unui val de mare ce-şi strânge încet 
forţele, expresia femeii se transformă, trecând de la 
incertitudine la uluire... la speranţă... şi, în cele din urmă, la 
o imensă bucurie. 

Dând uşa de perete, ieşi în prag, întinse braţele şi 
cuprinse între palmele moi obrajii încremeniţi ai lui Sophie: 

— Oh, copilul meu drag... uită-te la tine! 

Deşi n-o recunoscuse, Sophie ştia cine e femeia. Încercă 
să spună ceva, dar abia mai reuşea să respire. 

— Sophie... hohoti bătrâna, sărutându-i fruntea. 

— Dar..., bâigui ea cu vocea sugrumată, grand-père mi-a 
spus că aţi... 

— Ştiu. Femeia îi cuprinse umerii cu palmele ei calde şi o 
învălui cu o privire familiară: Bunicul tău şi cu mine am fost 
obligaţi să spunem multe minciuni. Am procedat aşa cum 
am considerat că e bine. Îmi pare rău. A fost pentru 
siguranţa ta, prinţesă. 

Ultimul cuvânt îi aminti imediat de bunicul ei, care îi 
spusese astfel vreme de mulţi ani. Sunetul vocii lui părea să 
răsune acum prin vechile ziduri de la Rosslyn, prin pământ, 
până în străfundurile necunoscute, de sub biserică. 

Femeia îşi aruncă braţele în jurul ei, cu lacrimile care-i 
curgeau şiroaie pe obraji. 

— Bunicul tău şi cu mine am vrut atât de mult să-ţi 
spunem adevărul! Dar între voi doi situaţia era dificilă. El s- 
a străduit. Sunt atât de multe de explicat! Atât de multe! 

O sărută pe frunte încă o dată şi îi şopti la ureche: 

— Gata cu secretele, prinţesă! A venit vremea să afli 
adevărul despre familia noastră. 


Sophie şi bunica ei stăteau îmbrăţişate pe treptele 
verandei, când tânărul ghid se apropie în fugă, cu privirea 
pline de speranţă şi de neîncredere: 

— Sophie? 

Printre lacrimi, ea înclină din cap şi se ridică. Nu-i 
recunoştea chipul, dar în clipa în care se strânseră unul la 
pieptul celuilalt, simţi puterea sângelui care-i curgea prin 
vene... acelaşi sânge în trupul amândurora. 

Când Langdon traversă peluza pentru a li se alătura, 
Sophie nici nu-şi mai putea imagina cum, cu numai o zi în 
urmă, se simţise atât de singură pe lume. lar acum, în acest 
loc străin, alături de trei oameni pe care abia dacă-i 
cunoştea, era, în sfârşit, acasă. 

Noaptea se aşternuse peste Rosslyn. 

Robert Langdon stătea singur pe veranda casei de piatră, 
ascultând cu plăcere vocile vesele ce răzbăteau din spatele 
uşii de plasă. Ceaşca de cafea tare, braziliană, din care 
sorbea încet izbutise să-l învioreze, dar ştia că efectul e 
doar temporar; oboseala pe care o resimțea era mult prea 
puternică, pătrunzându-i până în suflet. 

— Ai ieşit fără să te aud, şopti o voce în spatele lui. 

Se întoarse. Bunica lui Sophie apăruse în prag, iar părul 
ei argintiu scânteia în lumina lunii. Numele ei — cel puţin 
de douăzeci şi opt de ani încoace — era Marie Chauvel. 

Langdon îi surâse: 

— M-am gândit că familia dumneavoastră are nevoie de 
puţină intimitate. 

Prin fereastră o zări pe Sophie care stătea de vorbă cu 
fratele ei. Marie se aşeză lângă el. 

— Domnule Langdon, când am aflat că Jacques a fost 
ucis, mi-a fost o teamă cumplită pentru Sophie. In seara 
asta, văzând-o în pragul casei mele, mi s-a luat de pe inimă 
o piatră uriaşă. Nici nu ştiu cum v-aş putea mulţumi 
îndeajuns. 

Profesorul nu avea idee ce ar putea să îi răspundă. Deşi 
încercase să se retragă, pentru a le oferi răgazul de a vorbi 
singure, Marie îl rugase să rămână şi să asculte. „Soţul meu 
a avut încredere în dumneata, domnule Langdon; de aceea, 
am şi eu.” 

lar el rămăsese, aşezat alături de Sophie, şi ascultase 
mut de uimire în vreme ce Marie le povestea. Aproape 
incredibil, părinții lui Sophie erau descendenți ai 
Merovingienilor — urmaşi direcţi ai lui lisus Hristos şi ai 
Mariei Magdalena. Pentru a nu risca în zadar, strămoşii lor 
îşi schimbaseră numele de familie, renunțând la Plantard şi 
Saint-Clair. Copiii lor întruchipau însăşi viţa regală şi de 
aceea erau îndeaproape vegheaţi de Stăreţie. Când părinţii 

lui Sophie muriseră într-un accident de maşină ale cărui 
cauze rămăseseră încă neelucidate, Stăreţia se temuse ca 
identitatea lor fusese descoperită. 

— Bunicul tău şi cu mine, explică Marie eu vocea 
sugrumată de durere, am fost puşi în situaţia de a lua o 
hotărâre chiar în clipa în care am fost anunţaţi. Maşina 
părinţilor tăi tocmai fusese găsită în râu. Intreaga noastră 
familie — inclusiv voi, cei doi nepoți — ar fi trebuit să se 
afle în seara aceea în maşină. Din fericire, ne-am răzgândit 
în ultimul moment şi aşa se face că părinţii tăi au plecat 
singuri. Când am aflat vestea accidentului, n-am ştiut ce să 
credem... dacă a fost, cu adevărat, un accident. Ştiam însă 
că trebuie să ne protejăm nepoţii şi am procedat aşa cum 
am crezut noi că e bine. Jacques a declarat la poliţie că în 
maşină ne aflam deopotrivă eu şi fratele tău, dar că 
trupurile noastre au fost, probabil, duse de curent. Apoi, cu 
ajutorul Stăreţiei, am intrat într-un con de umbră. Fiind o 
personalitate cunoscută, Jacques nu şi-a permis luxul de a 
dispărea şi el. Ni s-a părut firesc ca tu, Sophie, fiind cea mai 
mare, să rămâi alături de el, în Paris, aproape de Stăreţie şi 
de protecţia pe care ea ţi-o putea asigura. 

Brusc, vocea i se frânse, transformându-i-se într-o şoaptă 
abia auzită: 

— Despărțirea familiei a fost cel mai greu lucru pe care l- 
am făcut vreodată. Eu şi Jacques ne vedeam foarte rar, şi 
totdeauna în cea mai mare taină... sub protecţia Stăreţiei. 
Există unele ceremonii pe care confreria ţine încă să le 
îndeplinească fără greş. 

Langdon ştia că povestea nu se încheia aici, dar era 
totodată conştient de faptul că ar fi fost o indiscreţie din 
partea lui să mai asculte, aşa că ieşise din încăpere. 

Acum, privind turlele capelei, simţea încă frustrarea 
misterului ei nerezolvat. „Se află oare Graalul aici, la 
Rosslyn? Şi dacă da, unde sunt paloşul şi potirul menţionate 
de Sauniere în poemul său?” 

— lau eu asta, spuse Marie, întinzând mâna spre el. 

— Oh, mulţumesc, spuse el, înmânându-i ceaşca. 

— Mă refeream la obiectul din cealaltă mână, domnule 
Langdon. 

Coborându-şi privirea, profesorul îşi dădu seama că avea 
încă la el papirusul lui Sauniere. Il scosese din criptex încă o 
dată, sperând că poate de data aceasta va observa ceva ce 
îi scăpase înainte. 

— Desigur, vă rog să mă scuzati. 

Marie îl privi uşor amuzată şi luă hârtia: 

— Cunosc un bancher din Paris care aşteaptă probabil cu 
nerăbdare să recupereze caseta aceea din lemn de 
trandafir. Andre Vernet a fost un foarte bun prieten de-al lui 
Jacques, în care soţul meu avea încredere deplină. Andre ar 
fi fost dispus să facă orice pentru a respecta dorinţa lui 
Jacques de a proteja această casetă. 

„Inclusiv să mă împuşte pe mine”, îşi spuse Langdon în 
sinea lui, hotărât să nu mai amintească faptul că îi spărsese 
bietului om nasul. Gândul la Paris îi readuse în memorie pe 
cei trei seneşali ucişi cu o seară în urmă. 

— Şi Le Prieuré? Ce se va întâmpla cu ea acum? 

— Rotiţele s-au pus deja în mişcare, domnule Langdon. 
Confreria a rezistat secole de-a rândul, aşa că va trece şi 
peste acest impas. Totdeauna există oameni gata să preia 
frâiele şi să reclădească totul. 

Profesorul bănuia însă că bunica lui Sophie era profund 
implicată în operaţiunile Stăreţiei. La urma urmei, femeile 
făcuseră totdeauna parte din confrerie; patru Mari Maeştri 
fuseseră femei. Seneşalii erau, de obicei, aleşi din rândurile 
bărbaţilor, dar femeile deţineau un rol mult mai important 
şi puteau accede la cea mai înaltă funcţie, de pe orice 
treaptă ierarhică practic. 

Gândul îi zbură la Leigh Teabing şi la discuţia din 
Westminster Abbey. Totul părea acum pierdut undeva, în 
trecut, cu mulţi ani în urmă. 

— Biserica a exercitat presiuni asupra lui Jacques 
Sauniere pentru a nu dezvălui documentele Sangreal în 
Ziua de Apoi? 

— Doamne, nu! Ziua de Apoi nu-i decât o scorneală a 
unor minţi bolnave. Nu există nimic în doctrina confreriei 

care să identifice o dată anume pentru revelarea Graalului. 
De fapt, confreria a susţinut totdeauna că adevărul despre 
Graal nu ar trebui niciodată dezvăluit. 

— Niciodată? 

Langdon era înmărmurit. 

— Misterul şi miraculosul ne hrănesc sufletul, domnule 
Langdon, nu Graalul în sine. Frumuseţea Graalului rezidă în 
spiritul său eteric. Pentru unii, continuă Marie Chauvel 
ridicându-şi privirea spre turlele Capelei Rosslyn, Graalul e 
o cupă care le-ar putea oferi viaţa fără de sfârşit. Pentru 
alţii, e doar căutarea unor documente pierdute şi a unui 
vechi mister. lar pentru majoritatea, bănuiesc că Graalul 
este, pur şi simplu, o idee luminoasă... o comoară mirifică, 
de neatins, care — chiar şi în lumea nebună de azi — ne 
inspiră şi ne îmboldeşte. 

— Dar dacă documentele Sangreal rămân ascunse, 
adevărul despre Maria Magdalena va pieri pentru 
totdeauna. 

— Oare? Priveşte în jurul dumitale! Povestea ei e spusă în 
artă, în muzică, în zeci de cărţi. În fiecare zi, tot mai des. 
Roata se învârteşte, începem să sesizam pericolele istoriei 
noastre... şi ale drumului autodistructiv pe care am pornit. 
Incepem să ne recunoaştem nevoia de a readuce la viaţă 
sacrul feminin. Aminteai la un moment dat, adăugă ea după 
o pauză, că scrii o carte despre simbolistica sacrului 
feminin, nu-i aşa? 

— Într-adevăr. 

— Sfârşeşte acea carte, domnule Langdon. Îngână-i 
melodia. Lumea are nevoie de trubaduri moderni. 

Profesorul rămase tăcut, împovărat de greutatea 
cuvintelor ei. Undeva, în noapte, luna plină răsărea 
deasupra copacilor. Intorcându-se spre Rosslyn, Langdon 
resimţi o dorinţă copilărească de a-i pătrunde secretele. 
„Nu întreba”, îşi spuse. „Nu e momentul acum.” Privi 
papirusul din mâna Mariei şi apoi îşi îndreptă din nou ochii 
spre capelă. 

—  Intreabă-mă, domnule Langdon, surâse ea. Ti-ai 
câştigat acest drept. 

El simţi cum obrajii îi iau foc. 

— Ai vrea să afli dacă Graalul e ascuns aici, la Rosslyn. 

— Imi poţi spune? 

Marie ofta, mimând exasperarea. 

— De ce oare bărbaţii nu pot lăsa, pur şi simplu, Graalul 
să odihnească în pace? 

Apoi izbucni în râs, evident amuzată: 

— De ce crezi că s-ar afla aici? 

Langdon arătă spre hârtia din mâna ei. 

— Poemul se referă explicit la Rosslyn, dar menţionează 
ceva despre un paloş şi un potir veghind asupra Graalului. 
Eu n-am văzut aici nici un simbol care să amintească de 
ele. 

— Paloşul şi potirul... Dar cum arată ele, de fapt? 

Profesorul îşi dădu seama că Marie îl tachinează, dar 
intră în joc, descriindu-i pe scurt cele două simboluri. 

O expresie vagă de recunoaştere pâlpâi în ochii ei: 

— Ah, da, fireşte. Paloşul simbolizează elementul 
masculin. Cred că este reprezentat aşa, am dreptate? 

Şi, cu arătătorul de la mâna dreaptă, schiţă un triunghi în 


palma stângă: 


— Da, îi confirma profesorul. 

Marie desenase forma „închisă”, mai rar folosită, a lamei, 
dar el văzuse simbolul reprezentat în ambele feluri. 

— lar triunghiul inversat, continua ea, desemnează 
potirul, adică tot ceea ce este feminin. 


— Exact! 


— Şi dumneata susţii că, printre sutele de simboluri 
existente aici, la Rosslyn, aceste două forme nu apar 
nicăieri? 

— Eu nu le-am văzut. 

— Dar dacă ţi le voi arata, eşti de acord să mergi pe 
urmă sa te odihneşti? 

Înainte ca el să apuce să îi răspundă, Marie Chauvel 
coborâse treptele verandei şi se îndreptă spre capelă. 
Langdon o urmă cu paşi repezi. 

Intrând în clădire, bătrâna aprinse luminile şi făcu semn 
spre pardoseală. 

— lată, domnule Langdon. Paloşul şi potirul. 

Profesorul privi cu atenţie piatra tocită a podelei. Era 
goală. 

— Dar nu e nimic aici... 

Marie oftă şi începu să parcurgă cunoscutul traseu săpat 
în pardoseală de paşii miilor de turişti, acelaşi pe care îl 
văzuse el străbătut de grupul de vizitatori de mai devreme. 
Treptat, privirea i se focaliză şi, în cele din urmă, distinse 
uriaşul simbol gravat în piatră, însă nu părea deloc mai 
lămurit. 

— Păi, asta este steaua lui Da... 

Dar se întrerupse brusc, mut de uimire: 


„Paloşul şi potirul. 

Îmbinate într-un simbol unic. 

Steaua lui David... uniunea perfectă a femininului cu 
masculinul... Pecetea lui Solomon... ce desemna locul 
Sfintei Sfintelor, locul în care se credea că sălăşluiesc 
divinitatea masculină şi cea feminină — Yahve şi Shekina.” 

Abia după un minut izbuti să-şi găsească cuvintele: 

— Aşadar, poemul chiar se referă la Rosslyn. Explicit. 
Fără dubii. 

— Aşa se pare, surâse ea. 

Langdon simţi un fior de gheaţă pe şira spinării: 

— Aşadar Sfântul Graal se află în încăperea secretă de 
sub noi? 

Marie izbucni în râs. 

— Doar spiritul său. Una dintre cele mai vechi misiuni ale 
confreriei a fost aceea de a readuce într-o zi Graalul pe 
pământul natal al Franţei, unde să poată odihni în pace, 
pentru totdeauna. Vreme de secole, relicva a fost mutată 
de colo-colo, din motive de securitate. Când a devenit Mare 
Maestru, Jacques şi-a făgăduit să-i redea demnitatea 
pierdută, readucând-o în Franţa şi construindu-i un loc de 
veci potrivit pentru o regină. 

— Şi a reuşit? 

Expresia de pe chipul ei deveni bruscând serioasă. 

— Domnule Langdon, ţinând seama de ajutorul dat 
familiei mele în seara asta şi în calitatea mea de custode al 
Trustului Rosslyn, îţi pot spune cu certitudine că Graalul nu 
se mai află aici. 

Profesorul simţi că e momentul să insiste: 

— Dar cheia de boltă ar trebui să indice locul în care 
Sfântul Graal este ascuns acum! De ce sugerează Rosslyn? 

— Poate că nu i-ai înţeles dumneata foarte bine 
semnificaţia. Nu uita, Graalul poate fi înşelător! Ca şi 
răposatul meu soţ, de altfel! 

— Dar nici nu ar putea fi mai clar de atât! ripostă el. Ne 
aflăm deasupra unei încăperi subterane sub semnul 
paloşului şi al potirului, sub o boltă înstelată, înconjurați de 
arta Maeştrilor Masoni. Totul se referă aici la Rosslyn! 

— Bine, lasă-mă să văd şi eu poemul acela misterios. 

Marie desfăşură papirusul şi citi versurile cu voce tare: 


„Graalul Sfânt sub vechiul Roslin zăboveşte. 
Cu paloşul şi potirul veghind ale ei porţi, 
Învăluită în a maeştrilor străveche artă. 
Sub ceruri înstelate, în fine, odihneşte.” 


Când sfârşi de citit, tăcu preţ de câteva clipe. Apoi, un 
zâmbet îi lumină chipul: 

— Aah, Jacques! 

— Înțelegi ce vrea să spună? întrebă Langdon cu o undă 
de speranţă în glas. 

— Aşa cum demonstrează pardoseala capelei, lucrurile 
simple pot fi percepute în mai multe moduri. 

Profesorul se strădui să priceapă. Totul la Jacques 
Saunière părea a avea duble înţelesuri, însă el nu reuşea să 
desluşească aici nimic. 

Marie căscă, obosită: 

— Domnule Langdon, îţi voi face o mărturisire. Niciodată 
nu am ştiut unde se află Graalul în prezent. Dar, evident, 
am fost căsătorită cu un om extrem de influent şi... intuiţia 
mea feminină nu cred că dă greş. 

Langdon dădu să spună ceva, dar ea continuă: 

— Îmi pare rău că, după atâtea eforturi, vei pleca de aici 
fără a avea un răspuns satisfăcător. Şi totuşi, ceva îmi 
spune că, în cele din urmă, vei găsi ceea ce cauţi. Intr-o 
bună zi, vei înţelege. Şi atunci, adăugă ea cu un surâs, am 
încredere că vei şti să păstrezi secretul. 

Dincolo de uşă se auzi zgomotul unor paşi: 

— Aţi dispărut amândoi la un moment dat, spuse Sophie. 

— Eu tocmai plecam, îi răspunse bunica, apropiindu-se 
de ea. Noapte bună, prinţesă! Nu-l ţine treaz pe domnul 
Langdon până târziu, în noapte. 

Apoi, sărutând-o pe frunte, intră în casă. 

Când rămaseră singuri şi Sophie se întoarse spre el, în 
ochii ei se citea o adâncă emoție: 

— Nu mă aşteptam la un asemenea sfârşit. 

„lar eu nici atât”, se gândi Langdon. Era evident că 
veştile primite în seara aceasta îi schimbaseră viaţa pentru 
totdeauna. 

— Te simţi bine? A fost cam prea mult, deodată. 

Ea îi surâse, împăcată: 

— Acum am o familie. Acesta e noul început de la care 
vreau să pornesc. Cine suntem şi de unde venim — voi 
vedea mai târziu, în timp. 

El nu îi răspunse. 

— Mai rămâi cu noi puţin? întrebă ea. Măcar câteva zile? 

Nimic nu şi-ar fi dorit mai mult, dar oftă adânc şi îi spuse: 

— Sophie, acum ai nevoie să petreci puţin timp cu familia 
ta. Eu mă întorc la Paris mâine dimineaţă. 


530 


ÎI privi dezamăgită, dar ştia că are dreptate. Mult timp, 
nici unul dintre ei nu rosti nici un cuvânt. În cele din urmă, 
ea îi luă mâna şi, împreună, ieşiră din capelă, apropiindu-se 
de marginea falezei. În faţa lor se întindea molcom peisajul 
scoţian, argintat de lumina lunii filtrate printre nori. 
Nemişcaţi, mâna-n mână, fără a rosti un cuvânt, îşi lăsară 
privirile să rătăcească în zare, străduindu-se amândoi să-şi 
alunge oboseala. 

Pe boltă, începuseră să apară stelele, iar spre vest un 
punct de lumina licărea mai intens decât toate celelalte. 
Langdon surâse în momentul în care îl văzu. Era Venus. 
Zeița privea în jos, spre Pământ, cu eterna ei lumină caldă. 

Aerul se răcorise şi o adiere proaspătă cobora dinspre 
coline. Într-un târziu, Langdon se întoarse spre ea. Stătea 
cu ochii închişi, iar pe buze îi flutura un zâmbet împăcat. El 
însuşi îşi simţea pleoapele din ce în ce mai grele. Fără 
tragere de inimă, îi strânse uşor degetele în palma lui. 

— Sophie! 

Încet, deschise ochii şi se întoarse spre el. Chipul ei avea 
o frumuseţe stranie în lumina lunii. 

— Bună! surâse somnoroasă. 

Langdon simţi o tristeţe apăsătoare la gândul că a doua 
zi se va întoarce la Paris fără ea. 

— Probabil că am să plec înainte ca tu să te trezeşti, îi 
spuse, străduindu-se să-şi alunge nodul din gât. Imi pare 
rău, nu mă pricep la... 

Sophie ridică braţul şi-i cuprinse obrazul în palma ei 
caldă. Apoi, aplecându-se spre el, îl sărută pe celălalt obraz: 

— Când te voi mai vedea? 

Langdon se clătină pentru o clipă, pierdut ochii ei: 

— Când? 

Oare ea ştia cât de mult se întreba şi el acelaşi lucru? 

— Păi, luna viitoare voi susţine o conferinţă în Florenţa. 
Voi fi acolo o săptămână întreagă şi nu voi avea prea multe 
lucruri de făcut. 

— Asta e o invitaţie? 

— Ne vom desfăta în lux. Mi-au rezervat o cameră la 
Brunelleschi. 

Sophie îi zâmbi jucăuş: 

— Presupui cam multe, domnule Langdon! 

El se crispă, dându-şi seama cum sunaseră cuvintele lui: 

— Ceea ce voiam să spun, de fapt... 

— Nimic nu mi-ar plăcea mai mult decât să ne întâlnim la 
Florenţa, Robert. Cu o singură condiţie însă, adaugă ea pe 
un ton serios. Fără muzee, fără biserici, fără morminte, artă 
şi relicve. 

— În Florenţa? Timp de o săptămână? Dar nu vom avea 
nimic altceva de făcut! 

Sophie se aplecă spre el şi-l sărută din nou, de această 
dată pe buze. Trupurile lor se atinseră, la început uşor, apoi 
mai strâns, lipite unul de altul. Când se despărţiră, ochii ei 
licăreau încărcaţi de promisiuni: 

— Bine, bâigui Langdon. Atunci, aşa rămâne. 

EPILOG 


Robert Langdon se trezi cu o tresărire. Visase! Pe halatul 
de baie de la capătul patului erau brodate trei cuvinte: 
„HOTEL RITZ PARIS”. Prin jaluzele se filtra o rază slabă de 
lumină. „Se înserează sau se luminează de ziuă?” 

In aşternut era cald şi bine. Dormise două zile aproape 
fără întrerupere. Se ridică uşor în capul oaselor şi îşi dădu 
seama ce anume îl trezise... un gând straniu şi tulburător. 
Zile de-a rândul încercase să-şi pună ordine în gânduri şi în 
avalanşa de informaţii care îl bombardase, însă acum în 
minte îi stăruia o idee căreia nu-i dăduse atenţie înainte. 

„Să fie oare posibil?” 

Rămase nemişcat ceva vreme. 

Cobori din pat şi intră în cabina de duş, lăsând jetul de 
apă să-i maseze umerii. Gândul acela nu-i dădea însă pace. 

„Imposibil!” 

Douăzeci de minute mai târziu, ieşea din hotel, în Place 
Vendôme. Se însera. După două zile de somn, era năuc, şi 
totuşi mintea lui dădea dovadă de o luciditate stranie. Işi 
promisese că se va opri în holul hotelului pentru a-şi limpezi 
gândurile cu o cafe au lait, dar se pomeni, parcă fără voia 
lui, ieşind direct pe uşa principală. 

Porni spre est, pe Rue des Petits Champs, încercând să-şi 
stăpânească fiorii de emoție. Coti pe Rue Richelieu şi 
imediat simţi parfumul dulce al iasomiei din grădinile Palais 
Royal. 

Işi continuă drumul până când zări ceea ce căuta: celebra 
galerie regală — o întindere lucioasă din marmura neagră. 
Ajungând în dreptul ei, studie atent suprafaţa pe care păşi. 
In numai câteva secunde, găsi elementul despre a cărui 
existenţă ştia deja — o serie de medalioane de bronz 
încastrate în sol, formând o linie perfect dreaptă. Fiecare 
disc avea doisprezece centimetri în diametru şi era gravat 
cu literele N şi S. 

„Nord şi sud.” 

Se întoarse spre sud şi privi traseul format de 
medalioane, apoi porni de-a lungul său, fără a-şi lua ochii 
de la pavaj. Trecând pe lângă Comedie Française, depăşi 
un alt disc de bronz. „Da!” 

Străzile Parisului — aflase el cu mulţi ani în urmă — erau 
decorate cu 135 de astfel de medalioane încrustate în 
pavajul trotuarelor, în cel al curților sau direct pe carosabil, 
străbătând oraşul de la nord la sud. Odată urmase această 
linie pornind de la Sacre-Coeur, peste Sena, până la vechiul 
Observator Astronomic. Acolo descoperise adevărata 
semnificație a traseului. 


„Cel dintâi prim meridian al Pământului. 
Prima longitudine zero a lumii. 
Vechea Linie a Rozei din Paris!” 


Acum, străbătând rapid Rue de Rivoli, ştia că nu mai are 
mult până la destinația finală: 


„Graalul Sfânt sub vechiul Roslin zăboveşte.” 


Revelaţiile se succedau în valuri. Faptul că Saunière 
folosise vechea ortografiere, Roslin în loc de Rosslyn... 
paloşul şi potirul... mormântul învăluit în străvechea artă a 
maeştrilor... 

„De aceea a vrut custodele să stea de vorbă cu mine? 
Am sesizat adevărul chiar fără a-mi da seama?” 

Incepu să alerge, simțind parcă Linia Rozei sub tălpi, 
atrăgându-l către destinaţia finală. Când pătrunse în 
întunecatul tunel al Pasajului Richelieu, avu impresia că 
părul de pe ceafă i se face măciucă de emoție şi entuziasm. 
Ştia că la capătul acestui tunel se înalţă cel mai misterios 
dintre monumentele Parisului — conceput şi comandat în 
anii 1980 de „Sfinxul” însuşi — preşedintele François 
Mitterand, omul despre care se spunea că se mişcă în 
cercuri secrete, omul a cărui moştenire lăsată Parisului era 
un loc pe care Langdon îl vizitase cu numai câteva zile în 
urmă. 

„Într-o altă viaţă.” 

Cu un ultim elan, ajunse la capătul tunelului, pătrunse în 
incinta deja familiară şi se opri brusc. Cu răsuflarea tăiată, 
îşi îndreptă privirea lent, parcă nevenindu-i să creadă, spre 
structura transparentă din faţa lui. 

„Piramida de la Luvru.” 

Lucea tainic în întuneric. 

O admiră doar pentru o clipă; de fapt, era mai interesat 
de ceea ce se afla la dreapta lui. Întorcându-se, porni iar pe 
traseul invizibil al vechii Linii a Rozei, traversă curtea şi se 
apropie de Carrousel du Louvre — uriaşul inel de iarbă 
mărginit de un gard viu tuns scurt — odinioară locul în care 
se desfăşurau festivalurile şi ceremoniile de celebrare a 
naturii... riturile de venerare a zeiţei şi a fertilităţii. 

Păşind peste gardul viu, în cercul de iarbă, Langdon avu 
impresia că pătrunde într-o altă lume. Acest loc sacru era 
marcat acum de unul dintre cele mai neobişnuite 
monumente ale oraşului. Chiar în centrul său, despicând 
solul aidoma unui hău de cristal, se deschidea uriaşa 
piramida inversată din sticlă, pe care o văzuse cu câteva 
nopţi în urmă. 

La Pyramide Inversee. 

Tremurând, se apropie şi privi prin sticlă, în subteranele 
vastului complex al Luvrului, ce dormita învăluit într-o 
lumină de chihlimbar. Încercă să-şi concentreze privirea nu 
pe masiva piramidă inversată, ci pe ceea ce se afla sub ea. 
Acolo, pe podeaua încăperii de dedesubt, se zărea o 
structură minusculă... o structură despre care amintise în 
manuscrisul său. 

Cuprins de fiorii incredibilei posibilităţi ce i se deschidea 
în faţă, îşi ridică din nou ochii spre Luvru, simțind parcă 
uriaşa clădire învăluindu-l... zeci de kilometri de culoare ce 
adăposteau cele mai preţioase opere de artă ale lumii. 

Da Vinci... Botticelli... 


„Învăluită în a maeștrilor străveche artă.” 

Fremătând, mai privi o dată spre încăperea de dedesubt 
şi spre structura aceea minusculă. 

„Trebuie să cobor acolo!” 

leşind din cercul de iarbă, o luă la fugă spre intrarea 
principală în muzeu. Ultimii vizitatori părăseau clădirea, 
ieşind în şir indian. 

Năpustindu-se prin uşa batantă, cobori scara spiralată, în 
măruntaiele piramidei. Aerul era mai rece aici. Când ajunse 
jos, pătrunse în lungul tunel ce se întindea pe sub curtea 
interioară, spre piramida inversată. 

La capătul lui se deschidea o încăpere largă. Chiar în 
faţă, deschizându-se de sus, lucea piramida inversată — un 
contur din sticlă în formă de V. 

„Potirul!” 

Privirea lui Langdon îi urmă muchiile până la vârful ce 
cobora la nici doi metri de podea. Acolo, chiar sub ea, se 
afla structura aceea minusculă. 

O piramida în miniatură! De nouăzeci de centimetri 
înălţime. Singurul element construit la scară mică în tot 
acest complex colosal. 

In manuscrisul său, în capitolul dedicat vastei colecţii de 
artă închinate divinității feminine, Langdon amintise în 
treacăt despre această piramidă modestă. „Structura 
miniaturală pare că străpunge pardoseala asemenea unui 
vârf de aisberg — piscul unei uriaşe incinte piramidale, 
îngropată dedesubt ca o tainică încăpere ascunsă.” 

Invăluite în lumina palidă din demisol, cele două piramide 
aproape că se atingeau, perfect aliniate una în prelungirea 
celeilalte. 

Potirul deasupra. Paloşul dedesubt. 


„Cu paloşul şi potirul veghind ale ei porţi.” 


Profesorul auzea aievea cuvintele Mariei Chauvel: „Într-o 
bună zi, vei înţelege.” 

Stătea sub străvechea Linie a Rozei, înconjurat de 
lucrările de artă ale celor mai de seamă maeştri ai lumii. 
„Ce loc ar fi putut fi mai aproape de inima lui Saunière?” 

Acum, în sfârşit, avea senzaţia că înţelege adevărata 
semnificaţie a versurilor Marelui Maestru. Ridicând încet 
ochii, privi prin acoperişul de sticlă, spre cerul plin de stele. 


„Sub ceruri înstelate, în fine, odihneşte.” 


Aidoma unor şoapte fantomatice în întuneric, cuvinte de 
mult uitate îi veniră în minte: „Căutarea Sfântului Graal 
este, de fapt, năzuinţa de a îngenunchea în faţa 
osemintelor Mariei Magdalena. Un pelerinaj şi o rugăciune 
la picioarele celei ostracizate.” 

Copleşit de un val de pios respect, Robert Langdon căzu 
în genunchi. 

Pentru o clipă, i se păru că aude vocea unei femei... 
înţelepciunea veacurilor trecute... care-i şoptea din 
adâncurile pământului. 


537 


